
IVAN KRST. LEMOYNE - EUGENIJE CERIA 


DON BOSKO 


ZAGREB 1934 



S dopuštenjem redovničkih poglavara broj 
658/34 i dopuštenjem duhovne oblasti nadbis¬ 
kupije zagrebačke od (5. lipnja 1934 . br. 3892 


U prigodi kanonizacije sv. Ivana Boska želimo našem na¬ 
rodu dati opširan životopis Sveca. 

Neka taj životopis u današnjoj velikoj duševnoj i ekonom¬ 
skoj krizi pobuđuje na djela duhovnoga i tjelesnog milosrđa. 

Zahvaljujemo g. Marku Soljačiću, što se u vrlo kratko vrijeme 
odvažio prevesti ovo opširno djelo. 

Isto tako nam je dužnost zahvaliti se vlč. g. Vilimu Cecelji, 
koji je pomagao prevoditi zadnji dio životopisa. 

Veleučenom g. dr. Janku Šimraku nadasve zahvaljujemo, 
što nam je besplatno ustupio retke „Hrvatske Straže", te možemo 
knjigu davati mnogo jeftinije nego bismo inače mogli. 

Sveti Ivan Bosko neka blagoslovi sve dobrotvore, suradnike 
i čitatelje! 

Zagreb lipnja 1934. 


SALEZIJANCI 


TISKARA NARODNE PROSVJETE, ZAGREB, TE ENKOTA 3JXJCA BR. 1 



Q 


> 

a 

a 


< 

> 

H 

>c/> 

S 

u 

'U 

tu 

> 

(/) 

O 

Q 

< 

s 

CU 

Q 

O 

o 

0 







MAJČINA ŠKOLA 


U ČASOVIMA najtežih vrenja, kad je društvo u teškoj opasnosti 
i kad su mu gotovo uzdrmani temelji, Providnost iznosi ljude, 
koji su, vršeći njezinu volju, oruđe njezina milosrđa, potpornji 
i braniči Crkve, organizatori socijalne obnove. Takav je bio i sveti 
Ivan Bosko (Bosco). 

Rodio se 16. kolovoza 1815. od oca Franje i Margarite Okijena 
(Occhiena). Oni su bili siromašni seljaci, ali vrlo primjerni kršćani. 
Skromna kućica, u kojoj je ugledao svijetlo, uzdiže se, između nekoliko 
drugih sličnih kućica, na maloj uzvisini, koja se zove Beki (Becchi), a 
nalazi se na po puta između općine Kastelnuovo (Castelnuovo) i općine 
Kaprilja (Capriglio), u biskupiji astijskoj u Pijemontu. Pošto mu je otac 
još mlad ostao udovac s dječakom imenom Antun, oženi se drugi put 
Margaritom, s kojom je prije Ivana imao drugog sina — Josipa. Ali 
Bog, iza kako je tako blagoslovio novu vezu, pohodi obitelj teškom ne¬ 
srećom : Franjo umre 11. svibnja 1817. ostavivši u tuzi i bijedi mladu 
suprugu, koja se, osim za nježnu djecu, morala brinuti i o staroj svekrvi. 

0 tom žalosnom danu Svetac je napisao ovo : „Ja još nijesam 
imao ni dvije godine, kad mi je umro otac, te se više ne sjećam njegova 
obličja. Ne znam, što se događalo sa mnom u toj žalosnoj prigodi, tek 
se sjećam — to je prva uspomena moga života — da mi je moja majka 
rekla : — Ti si bez oca 1 — Dok su svi izlazili iz sobe pokojnikove, ja sam 
na svaki način htio ostati. Moja majka, koja je bila uzela sud s meki- 
njama, u kom su bila jaja, žalosno ponavljaše: „Hodi, Ivane, hodi sa 
mnom. — Ako ne dođe otac, ne ću ni ja ići — odgovorili. — Jadni sine, 
prihvati moja majka, hodi sa mnom : ti više nemaš oca! Rekavši to, 
brižne u grčevit plač, uze me za ruku i odvuče me, a ja sam plakao, jer 
je ona plakala : ta u toj dobi zacijelo nijesam mogao shvatiti, kako je 
to teška nesreća izgubiti oca. — Isto se tako sjećam onoga, što su uči¬ 
nili s mojim bratom Antunom, koji se izjedaše od bola. Poslije toga 
dana, sve do četvrte ili pete godine, ne sjećam se više ničega". 

I tako budući apostol mladeži, onaj, koji je imao postati ocem 
tolikih sirota, već je u najnježnijoj dobi ostao bez oca. Ali nad njim je 
s divnom brigom i razboritošću bdjela njegova majka, koju su s pu¬ 
nim pravom oni, koji su je poznavali, nazvali „uzor i kraljica kršćanskih 
matera”. 

Lako se može zamisliti, koliko je dobra Margarita morala trpjeti; 
to više, jer je oskudica od 1816. bila dovela Pijemont do vrlo bijedna 
stanja. Ona svejedno nije očajavala, već je neumornim radom, ustraj¬ 
nim gospodarenjem, brinući se i o najmanjim stvarima, a i uz pomoć 
Božjeg promisla, uspjela da prebrodi tu nesretnu krizu. Kad su se 
gospodarske prilike ipak napokon popravile, pruži joj se prilika za 
drugi, vrlo povoljan brak, ali ona ga odbije. Iza Franjine smrti 
sinovi su joj bili jedina misao, a njihova dobra odgoja jedina težnja 
njezine duše. Istine, koje je bila naučila slušajući župnikove poduke, 
bile su njezin postojan zakon, koji je ona tumačila materinskom kršćan¬ 
skom ljubavlju i uvjerljivim primjerima svojih kreposti neprestano 
ga činila ljupkijim. 

Mali je Ivan upijao kreposti svoje majke. Prva njegova odgoja 
većim dijelom bijaše pametno majčino djelo. Ona je svetim nastojanjem 
i čudnovatim predviđanjem upravljala i Bogu obraćala naravne na¬ 
klonosti i darove, kojima je Ivan bio obdaren. 

Pokazivao je veliku oštroumnost, naklonost za vlastite sudove, 
postojanost u odlukama. Dobra ga je mati bila privikla na savršenu 
poslušnost, nije dopuštala, da se zaveze u sebeljublje, već ga je opo¬ 
minjala, da se pokori poniženjima, koja su bila skopčana s njegovim 


st^lcžcm 

Ivanovo srce, koje je moralo biti krcato veličajna bogatstva ljubavi 
za sve ljude, bijaše puno suvišne ćutljivosti, koja je, kad bi joj se bilo 
popustilo, mogla postati opasna. Margarita nije nikada svoje dostojan¬ 
stvo majke snizila do besmislena milovanja, niti je ikada previdjela 
ili podnosila ono, u čemu je bila ma i sjena mane, ali je svejedno izbjega¬ 
vala svaki oštar ili okrutan način, koji bi ga bio mogao ogorčiti ili bi 
mogao postati uzrokom da mu ohladi sinovska ljubav. 

Ivan je radeći imao onaj osjećaj sigurnosti, koji je potreban onima, 
koji su određeni da budu prvi, ali koji se lako može izroditi u oholost. 
Margarita je neprestano obuzdavala sitne prkose, od početka, kad on 
još nije mogao biti svijestan moralne odgovornosti. Ali kad ga vidi, da 
je radeći dobro prvi među drugovima, ona će šutke promatrati nje¬ 
govo vladanje, ne će se protiviti njegovim malim pothvatima, i nesamo 
da će ga pustiti da radi slobodno po svojoj volji, nego će mu priskrbiti 
i potrebna sredstva, makar i uz cijenu da sebi štogod uskrati. Tako 
će ga ona, slatko i ljupko ulazeći u njegov duh, navesti, da uvijek 
vrši majčinu volju. 

Margarita poznavaše svu snagu kršćanske odgoje. Zato je vrlo rano 
i s velikom ljubavlju učila svoju djecu molitve i katekizam. Tako je ra¬ 
dila i s Ivanom, koji je, makar najmanji od braće, otkad je bio s drugima 
pripušten jutarnjim i večernjim molitvama, postao ne samo najrevniji 
u obavljanju te dužnosti, nego je i prvi podsjećao na nju, kad bi bilo 
vrijeme za to. Svake nedjelje i svakoga zapovjeđenog blagdana vodila 
bi ga s braćom u susjedno selo Murijaldo da sluša sv. Misu. Tu bi kape¬ 
lan propovijedao i ponešto tumačio katekizam, koji je Margarita iz 
vlastite pobude svake večeri ponavljala i koji je mali Ivan tako rado 
ponavljao majci, baki, braći i drugovima. Kad je zatim Ivan dorastao, 
da je mogao rasuđivati, pobožna ga je roditeljka s velikom marljivoscu 
pripravila na prvu Ispovijed. 


Žena velike vjere, kao i na usnama, tako je na vrhuncu svih svojih 
misli nosila Boga. Bistra uma i lake riječi, u svakoj se prigodi znala 
služiti njegovim svetim Imenom, da zagospoduje srcima svojih sinova. 
Bog te vidi: evo riječi, kojom im je dozivala u pamet, kako su uvijek 
pred očima Onoga, koji će ih jednoga dana suditi. I prizorima iz prirode 
oživljavala je u sinovima sjećanje na Stvoritelja. 

Osim religiozne poduke, Margarita je imala i drugo sredstvo: odgoju 
u radu. Nije podnosila, da joj sinovi budu besposleni, nego ih je za vre¬ 
mena upućivala u obavljanje kakva posla. Ivan, čim je svršio četiri 
godine, zabavljao se čehanjem konopljinih stabljika, kojih bi mu majka 
povjerila neku količinu, a on bi tek pošto bi svršio taj posao, počeo da 
se igra nedužnih igara. Igra, koju je osobito volio, bijaše gala*. U to 
je doba već znao zaokruživati komade drva, da iz njih pravi lopte i šta¬ 
piće za tu zabavu. Više ga je puta lopta iz neiskusne i nepažljive ruke 
udarila u glavu ili u lice, te bi mu pače prouzročila i bol. Tada bi po¬ 
tražio majku, koja bi, čim bi ga ugledala, rekla: 

— Je li moguće 1 Svaki dan nešto opraviš. Zašto se družiš s onim 
drugovima ? Ne vidiš li, da su zločesti ? 

— Upravo zato ja idem k njima; ako sam ja s njima, oni su mirni, 
bolji te ne govore kojekakvih riječi. 

— A međutim dolaziš kući s razbijenom glavom. 

— Bila je nesreća. 

— Dobro je ; ne idi više u njihovo društvo. 

— Majko ! 

— Ali jesi li čuo ? 

— Ako se radi o tom da ti ugodim, ne ću više ići; ali pomisli: ako 
sam ja s njima, oni rade, kako ja hoću i ne svađaju se više. 

Nepomičan očekivaše zadnju majčinu riječ. 

Pošto bi majka malko razmislila, kao da se boji, da ne bi osujetila 
jedno dobro, ona bi mu dopustila da se vrati drugovima. 

Čudna je takva misao na usnama, koje još tepahu. Zacijelo je Ivan 
Bosko već od tog vremena predosjetio misiju, koju je trebao vršiti sa 
dječacima. U jednoj dragocjenoj uspomeni iz pete godine života na¬ 
pisao je: „Skupljati ih, da ih učim vjeronauk — tako mi je sinulo u pa¬ 
meti — to je bila moja najživlja želja ; činilo mi se, da je to jedino, što 
bih ja imao raditi na zemlji.” 

Uz red i ljepotu duše sinova i povodljivo i stalno veselje, za koje 
je htjela, da uvijek prati njihov rad, brižna majka tražila je red i čistoću 
njihova tijela. Do osme ili desete godine brinula se, da joj djeca budu 
ne samo čista, nego joj je bila mila i neka kićenost u njihovu odijelu. 
Napose u nedjelju udesila bi im ljepše ruho, uredila njihovu kosu, koju 
bi, od naravi kovrčastu, pustila da malo naraste, pa bi je za ukras steg- 
nula malom vrpcom. 

Znate li — pitala bi ih — zašto vam oblačim ova lijepa odijela ? 

Jer je nedjelja, pa je pravo, da pokažete i izvanjsko veselje, koje 
mora svaki kršćanin toga dana osjetiti; jer želim, da vas čistoća odijela 
podsjeti na ljepotu vaše duše. Što bi značilo imati lijepo ruho, kad bi duša 
bila nagrđena od grijeha ? Pazite dakle, da zaslužite hvalu Božju, a ne 

* Gala je vrlo jednostavna igra : jedan baca drugomu loptu drvenom 
iopaticom, a drugi je odbija malim štapićem. 

hvalu ljudi, .koja nije ni za što, nego da nas učini slavohlepnima i oho- 
licama. Bog ne može trpjeti slavohlepne i ohole ljude pa ih kazni... 
Govore vam, da ste kao anđelci; uvijek morate biti anđelci, naročito 
sada, kad idemo u crkvu ; morate klečati, ne obazirati se naokolo, ne 
brbljati, već morate sklopljenih ruku moliti. Isus Krist u Sakramentu 
bit će zadovoljan videći vas tako pobožne pred njegovim svetohra- 
ništem, te će vas blagosloviti. 

Kako je god njezin duh bio tako sladak sa sinovima, Margarita 
ipak nije bila slaba. Dapače oni su znali, ako bi u kojoj pogreški bili 
tvrdokorni, da bi ih ona odmah kaznila. Nikada nikome od njih nije ni 
šamar udarila, ali je imala sasvim svoja sredstva, koja su, jer ih je raz¬ 
borito upotrebljavala, divno djelovala na srca, koja su bila vična slušati. 

Mali Ivan tek je imao četiri godine, kad je jednoga ljetnjeg dana 
ušao u kuću s bratom Josipom, koji je, kao i on, izgarao od žeđe. Majka 
atlde da nacrpe vode, koju prije ponudi Josipu. Ivan vidjevši to pret- 
postavljanje, kad je mati i njemu ponudila vode, malo uvrijeđen dade 
znak da ne će. Margarita, bez riječi, odnese i spremi vodu. Mališ je ča- 
sak šutio, a onda bojažljivo usklikne: 

— Majko ! 

— No ? 

— Daj i meni vode 1 

— Mislila sam, da nijesi žedan. 

— Majko, oprosti! 

— A... tako valja 1 — otide da uzme vodu i pruži mu je smiješeći se. 

Drugi put, pošto se on bijaše prepustio živahnosti svoje dobi i svoje 
naravne vatrenosti, Margarita ga pozove k sebi. Dječačić dođe, a ona: 

— Ivane, vidiš li ti onu šibu ? — i pokaže mu palicu naslonjenu 
o zid u kutu sobe. 

— Da, vidim je — odgovori on plašljivo uzmicajući nekoliko koraka. 

— Uzmi je, te mi je donesi. 

— Što ćeš s njom ? 

— Donesi mi je, pa ćeš vidjeti. 

Ivan otide da uzme šibu i pruži joj je govoreći: 

— Oh, ti hoćeš da je iskušaš na mojim leđima ? 

— A zašto ne, kad praviš takve nesmotrenosti ?! 

— Dobro, majko, ne ću više toga činiti — i smijuckaše se stalnom 
majčinu posmijehu. 

Tko može izreći dobro, koje dječaku čini majčin posmijeh ? — 
Ulijeva veselje i ljubav, potiče na izvršivanje dužnosti; to je jedna 
od najslađih uspomena u zreloj dobi. 

Svejedno, makar je Margarita toliko ljubila svoje sinove, nikada 
im nije iskazivala majmunske ljubavi, nego se dapače brinula da ih 
priuči na trijezan, mučan i tvrd život. 

Nije htjela da se kod zajutarka nauče jesti prismok. 1 u trajanju 
sna učila ih je, da se malo mrtve. Navečer bi često zahtijevala da budu 
da kasnijega na nogama, poradi različitih sitnih posala, onda bi ih ujutro 
budila prije izlaska sunca i tražila bi, da se odmah dignu. Kadšto bi 
ih hudila čak i u noći, kad bi se ukazale različite potrebe : da posluže ka¬ 
kva bolesnika u susjedstvu. Tako se Ivan naučio te mu bdenja nijesu 
bila odviše teška. Ali ako se majci činilo, da u noći nije dosta počivao, 


naredila bi mu da spava za vrućih satova dana. Ivan bi slušao : sio 
bi na klupu do stola, naslonio ruke i glavu, ali ne bi mogao zaspati. 

— Spavaj, Ivane, spavaj — navaljivala bi majka. 

— Da, majko, — odgovarao bi sin — ne vidiš li, da spavam ?— 
pa bi za čas zatvorio oči. Majka je uživala : — Vidiš, sinko, naš je život 
tako kratak, da malo vremena imamo da činimo dobro. Svi satovi, što 
ih potrošimo u nepotreban san, izgubljeno je vrijeme za raj. Svi časovi, 
koje možemo oduzeti beskorisnu počinku, jesu produženje života, 
jer je san slika smrti. U tim časovima koliko dobrih djela možemo uči¬ 
niti i koliko zasluga steći! 

Od majke je on crpao i slobodan, otvoren i neustrašiv karakter. 

Jedne godine, za berbe, dok se nalazio za kratko vrijeme u mate¬ 
rinoj kući u Kaprilju, čuo je pripovijedati o neobičnim žamorima, koji 
su se čuli na tavanu, sad kratki, sad produženi, ali uvijek strahoviti 
Svi su govorili, da je samo sotona kadar na taj način prouzročiti narodu 
nemir. Ivan nije htio vjerovati, već je tvrdio, da se te pojave moraju 
pripisati kojem naravnom uzroku, na primjer, vjetru, kuni ili čemu dru¬ 
gom. Međutim, jer je već bio mrak, užegoše se svijetla, kad evo ti na 
tavanu udarca, kao neke košare pune rupa, koja pada, zatim neki šum 
gluhi i polaki, te ide iz jednoga u drugi kut sobe. Svi šute. Opći strah. 

— Šta će biti ? — pitaju se pogledima. 

— Udalji se, veli Margarita sinu: dođi, izađimo. 

— Ne — reče Ivan : Hoću da vidim, što je. 

Buka se nastavljala u razmacima. On upali svjetiljku i poviče: 

— Idemo, da vidimo 1 

Tako govoreći uziđe na drvene stube, koje vode na tavan. Svi pođu 
za njim s upaljenim svijećama i štapovima dršćući i šapćući. Ivan rine 
vrata tavana, uđe i podižući svjetiljku pogleda naokolo. Nema nikoga: 
šutnja. Nazočni, dijelom proviruju kroz vrata, samo se jedan ili dvojica 
usuđuju ući: ali svi kriče, a nekoji i bježe: jedno rešeto za žito, koje 
stajaše u jednom kutu, micaše se samo od sebe i približavaše se. Na 
krič straha rešeto se zaustavi; ali, čim je prestala vika, poslije nekoliko 
časaka, počne se kretati i došavši zaustavi se do nogu Ivanovih, koji 
je već bio malo pošao naprijed. Neustrašiv pruži svijeću najbližem su¬ 
sjedu, koji je od straha pusti na pod, te nastane tama. Onda, pošto je 
naredio, daše donese druga, upaljena svijeća, postavi je na jednu staru 
stolicu i prignuvši se pruži ruke da dohvati rešeto. — Pusti, pusti! — 
viču mu, ali on ne sluša nikoga i digne je. Svi prasnu u smijeh : pod 
rešetom bila je velika kokoš. 

Ali prestanimo iznositi glavne crte divne majčine škole. 

U ono vrijeme nije bilo ništa neobično naći u kući seljaka Biblijsku 
povijest ili živote svetaca. Tako je i u Kaprilju po koji dobar starac obi¬ 
čavao u nedjelju navečer čitati nekoliko stranica sakupljenoj obite¬ 
lji. Kod tih čitanja Margarita je čula za mnoge primjere nagrada, 
koje Gospodin daje poslušnim sinovima, i kazni kojima kazni neposlu¬ 
šne. Cesto ih je pripovijedala svojim mališima, kod kojih je znala iza¬ 
zvati znatiželju i držati ih u napetosti. Osobito je znala živo predsta¬ 
viti djetinjstvo Božanskog Spasitelja, koji je uvijek bio poslušan svojoj 
svetoj Majci. Na taj način toliko je bila zagospodovala njihovom voljom, 
da su jednu jedinu njezinu riječ pripravno i s neiskazanom ljubavlju 
slušali. Kad bi trebala kakvu sitnu uslugu, kao poći po drva, po vođu. 

travu ili slamu, dovoljno je bilo, da namigne jednome, da i drugi pođe. 
Bijaše postigla također dvije stvari, koje bi se mnogim očevima i mate¬ 
rama činile vrlo teške: da se bez njezina dopuštenja ne druže s nepo¬ 
znatim osobama i da bez dopuštenja ne izlaze iz kuće. 

Svejedno, njezin nadzor nije bio dosadan, sumnjiv ni osvađljiv, 
nego kakav je po volji Gospodinu : stalan, razborit, ljubazan. Niti bi 
joj dotužile njihove bučne igre, pače sama bi se s njima zabavljala i u 
nove bi ih igre upućivala ; strpljivo bi odgovarala na njihova djetinja 
i neprestana pitanja ; rado ih je slušala, tražila je da mnogo govore, 
samo da upozna njihove misli i čuvstva. 

Ivan je jedva imao osam godina, kad je jednoga dana, dok je majka 
bila u susjednom mjestu zbog nekih posala, zaželio da uzme jedan pred¬ 
met, koji je bio visoko položen. Kako nije mogao doprijeti, uspne se 
na stolicu i gurne jedan sud pun ulja. Sud, kako je pao na zemlju, raz¬ 
bije se. Mališ smeten, nastojao je da to što bolje popravi, uklonivši pro- 
lito ulje; ali, vidjevši, da ne će moći stvar sakriti pred majkom, mislio 
je, kako bi joj barem umanjio nezadovoljstvo. Uzevši s plota jednu 
dugu šibu, dobro je očisti i, ovdje ondje ogulivši joj, po nacrtu, zelenu 
koru, uresi je. Zatim, pošto je bio čas, u koji je znao, da bi majka mogla 
doći, potrči joj u susret podno doline i čim je srete reče: 

— No, majko, kako si ? — jesi li dobro putovala ? 

— Jesam, dragi moj Ivane, a ti kako si ? — jesi li veseo ? — jesi 
li dobar ? 

— 0, majko ! Gledaj ! — i pruži joj šibu. 

— Ah, nešto si mi opravio ? 

— Jesam, ovaj put upravo zaslužujem, da me kazniš. 

— A što ti se dogodilo ? 

— Po nesreći, razbio sam sud za ulje! — I pošto joj je ispripovje- 
dio, kako se to dogodilo, nadoda : — Znajući, da zaslužujem kazan, do¬ 
nio sam ti šibu, da je upotrebiš na mojim leđima, a da se ne dosađuješ 
idući je tražiti. — 1 pruži joj sasvim urešenu šibu, gledajući majku ujedno : 
lukavo, stidljivo i šaljivo. 

Margarita pozorno promotri sina i šibu, i na koncu, smijući se toj 
djetinjoj lukavosti, reče mu : Vrlo mi je žao za nesreću, koja ti se do¬ 
godila, ali budući, da me tvoj način uvjerava o tvojoj nevinosti, ja ti 
opraštam. Svejedno, uvijek se sjećaj ovoga savjeta : „Prije nego koju 
stvar učiniš, misli na njezine posljedice!” Da znaš, tko se kao mladić 
privikne na prokšenost, kao čovjek nastavlja da ne razmišlja, pa ga snađu 
mnoge neugodnosti, a možda nije daleko ni da uvrijedi Boga. Budi da¬ 
kle pametan ! 

Slične je poduke davala, kad bi god bilo potrebno, i takvom moći 
riječi, te je sinove uvijek činila opreznijima za budućnost. 

Ako ih je tako lako navodila na točnu poslušnost, to nije bio plod 
samo njezinih riječi, nego i njezinih primjera. I uistinu, ona je svoju 
staru i boležljivu svekrvu ne samo pomagala, nego je štovala kao kra¬ 
ljicu kuće, slušajući je i pitajući za savjet. 

Kad je riječ o baki, evo jedne ljupke zgode : Jednoga dana baka 
opazi, da je nestalo nešto voća, što ga je ona bila spremila, i njezina 
sumnja pade na najmanjega od unuka, t. j. na Ivana, pa ga pozove. 
Ovaj, nevin, radosno dotrči baki, koja mu vrlo ozbiljno reče : 

— Idi, da mi doneseš onu šibu, koju vidiš ondje u onom kutu 


Dječak, koji je znao, što je na stvari, reče : 

— Bako, slušam, ali znaj, da ja nijesam uzeo voće. 

— Dobro — prihvati ona — reci mi, tko je pogriješio, i ja ću te 
poštedjeti od šiba. 

— Ja ću ti reći, ali pod uvjetom, da oprostiš krivcu. 

— Dovedi mi amo nevaljalca; ako bude molio za oproštenje, do¬ 
nese mi šibu te prizna, da je kriv, oprostit ću mu kazan. 

Mališ potrči većem bratu, kojemu je onda bilo oko 15 godina, i 
prema kojemu nije bio zlohotan, premda ga je on krivim okom gledao, 
i pripovijedi mu, što se dogodilo. 

Antunu, koji je već težačio u polju, zahtjev bakin činio se smije¬ 
šan. Činilo mu se, da je malko čudno poniženje, da bude kažnjen kao 
djetešce. Stoga nadigne malko ramena s gestom, koji je značio : „Glu¬ 
posti !” Ali Ivan je navaljivao : 

— Dođi, dragi moj, nemoj se opirati bakinoj volji. Ona je ljubo¬ 
morna na svoj ugled, i bilo bi joj vrlo žao. Majka bi se također ozlovo- 
ljila. Istina je, da si velik, ali neka se ne kaže, da ti malo štuješ baku. 

Brat popusti govoreći: — Idemo ! — i uzevši šibu pruži je baki 
gunđajući: „Ne ću toga više učiniti”, s izražajem lica, koji zapravo 
nije odavao kajanja. Svejedno baka se zadovoljila, ljubazno ga primi 
za jednu ruku i reče mu : 

— Sinko moj, proždrljivost ubije više ljudi nego mač, i svojim 
posljedicama pošalje ih u pakao više nego ikoji grijeh. 

Ona kućica bila je također škola revnosti i ljubavi. Margarita bila 
je grijehu navijestila nepomirljiv rat, te se trudila da zapriječi uvredu 
Gospodina i kod onih, koji joj nijesu bili svoji. Zato, neprestano budna 
protiv sablazni, naročito se brinula o djevojkama, tako te se činilo, da 
je, što se toga tiče, bila stvorila jednu plemenitu odluku. Ljeti, za ne¬ 
snosne vrućine, čini se, da je dopuštena, osobito u kući, neka sloboda 
u odijevanju. Dakle dobro : Kad bi Margarita ušla u tuđu kuću, djevojke 
čuvši joj glas, ako nijesu bile pristojno odjevene, bježahu, da se sakriju 
ili da obuku pristojniju opravu, pa bi se pojavile tek onda, kad bi bile 
sigurne, da će zavrijediti pohvalu čestite žene. 

Jedna osoba, koja je stanovala malo dalje od Bekija, bijaše primila 
u kuću nekoga stranca, o kom se u okolici glasno govorilo. Sablazan 
bila je Margariti poznata, i ona uze sebi za dužnost da je ukloni. U 
sumrak pođe onoj kući: Ivan pođe za njom i sakri se malo podalje iza 
jednoga stabla. Margarita pokuca na vrata, pozove ženu van i predbaci 
joj zbog tog postupka. 

— Ali ne znam kako da prekinem — odgovori ona. 

— Ako vi ne znate, znam ja. —• I približivši se vratima, podigavši 
malo glas, da bi je čuo onaj, koji bijaše u kući, poviče: — Van, van 
odavle, slugo đavlova, van odavle, van, van ! 

Neki, koji bijahu vidjeli, da se Margarita uputila onamo, pogodivši 
njezinu misao, sakupiše se na maloj udaljenosti odanle. Čuvši žamor 
te skupine i glas Margaritin, onaj ugursuz bio bi rado htio hiljadu milja 
biti udaljen. Zato potraživši izlaz, da podbrusi pete, naglo se udalji 
te se nikad više ne pojavi u onim stranama. 

Kao revnost, Margarita je gojila u srcu i ljubav. Stalno njezino na¬ 
čelo bijaše: uvijek čini dobro komu možeš, a čuvaj se da činiš ikome 
zlo, pa ma i osornijom ili neprijaznom riječju ! Zato je njezin duh uvijek 

bio miran, niti je ikada podržavala kakvu zlovoljnost. Nikada nije bila 
u prigodi da oprašta, jer se nikad nije smatrala uvrijeđenom. Ipak je 
bila vrlo osjetljiva karaktera, ali njezina je osjetljivost tako bila popri¬ 
mila narav ljubavi, da se s punim pravom mogla nazvati majkom sviju 
potrebnih. Ništa nikada nije uskraćivala, za što bi je ko molio, kao da 
je bila velika bogatašica. Bolesnicima, koji bi trebali vina, veledušno 
bi davala, odbijajući svaku nadoknadu. Isto bi tako posuđivala ulje, 
hljeb, brašno, i to uvijek, kad bi je molili, a da nikad ne bi pokazala, 
da joj je to teško. 

Njezina je kuća bila u šumi. Zato bi često poslije večere ili u kasnoj 
noći nenadano na njezina vrata kucali siromasi ili zalutali putnici, a 
katkad i mladići, koji nijesu htjeli ići na novačenje, već su kao skitnice 
živjeli po polju, ili sami kraljevski karabinijeri, a ona je za sve imala 
malo večere te bi što je bolje mogla i ležaj pripravila. 

Ali njezina se ljubav najbolje očitovala uz krevet bolesnika. Mar¬ 
garita bila je anđeo utješitelj svih umirućih u selu. Uz nju je nepre¬ 
stano bio mali Ivan, spreman na svaku uslugu, naročito da trči, kamo 
bi ga poslala majka : da pozove kakva rođaka ili susjeda ili da potraži 
kakav mali obični lijek. Sveta žena pohađaše bolesnike, pomagaše ih, 
đvoraše, bijaše im pri ruci, uz njihov krevet bdjela bi čitave noći te bi 
ih. pripravljala na primanje svetih sakramenata, a kad bi se približila 
agonija, ne bi ih nikad ostavljala, dok ne bi umrli. Kako je župa bila 
daleko, te bi katkad svećenik teško na vrijeme prispio da moli moli¬ 
tve umirućih, ona bi sama duše Bogu preporučivala i umirućima ša- 
ptala misli tako kršćanske, tako korisne i tako osobitim riječima, da 
bi one ganule prisutne. 

Odgojeni u školi tih primjera, i sinovi su rasli milosrdni, dobro¬ 
ćudni, revni, podašni, misaoni, časni i nada sve pobožni i radini. Naro¬ 
čito Ivan, koji je razmišljao o svakoj majčinoj riječi i u pamet utuvlji¬ 
vao uspomenu svakoga njezina djela, gotovo neopazice u svome odga¬ 
janju stvori upravo ovaj sistem : dobar primjer, ljubaznost, žrtva i ne¬ 
prestana pažnja. 





ZVANJE 


I ZA brežuljčića Bekija zeleni se jedna livadica u sjeni različitih stabala. 
Na toj su livadi najprije Josip, a zatim Ivan Bosko pasli svoju kra¬ 
vicu. Ivan Filipelo, vršnjak Ivanov, idući s njim na pašu, često mu je 
govorio : — Ti ćeš, Ivane, sigurno poći po dobru. — Ivan bi mu prosto- 
dušno odvratio: — Nadam se. 

Bijaše 1823. godina, osma Ivanova. Dobra majka uvidjevši, da 
ga Providnost nije preodredila za poljski život, zaželi da ga pošalje u javnu 
školu u Kastelnuovo, u kojoj se uostalom poduka ograničavala na učenje 
čitanja i pisanja, na četiri glavna računa, prve temelje slovnice i na ka¬ 
tekizam ; ali njegovo je selo bilo od Kastelnuova oko pet kilometara daleko, 
a trebalo je i nešto troška. Otkrije dakle svoju namjeru Antunu. 

Prvenac Franje Boska bijaše vrlo različite ćudi od druge dvojice. 
Jak radnik, ali surov i neprijatelj nauka kao nekorisne besposlice, odlučno 
se usprotivi majčinoj želji. Margarita, nastojeći oko mira u obitelji više 
nego oko ičega, držala je, da toga časa ne treba ustrajati u tom ; ali, kad 
je nastupila zima, uspije joj složiti se s Antunom tako: da Ivan za zim¬ 
skih mjeseci polazi javnu školu u Kaprilju, ne bi li naučio početke čita¬ 
nja i pisanja, a za slobodnih sati da boravi u njezinoj roditeljskoj kući. 

U Kaprilju bijaše učiteljem kapelan don Josip Lakva (Lacqua), 
svećenik velike pobožnosti. Margarita pođe da ga pohodi i umoli, da nje¬ 
zina sina primi u svoj nauk : bilo joj je naime priličnije slati ga u Kapriljo 
negoli u Kastelnuovo. Ali kapelan ne htjede pristati, jer nije bio dužan 
primati u školu dječake iz drugih općina. Razočarana, jadna majka nije 
znala čega bi se prihvatila, kad joj se ponudi jedan dobar seljak, da će 
biti prvi Ivanov učitelj čitanja. Ta milosrdna ponuda bi prihvaćena, 
i tako je Ivan zimi 1823.—1824. vrlo dobro naučio sricati. 

Gospodin je, međutim, raspoređivao događaje tako, da je Margarita 
bila zadovoljna. 1824. umre u Kaprilju don Lakvina služavka, i zamijeni 
je Marijana Okijena, sestra Margaritina, koja, jer je vrlo voljela svoje 
nećake, zamoli kapelana, da bi učio Ivana. Kapelan pristane, da ugodi 
novoj služavci, koju je vrlo cijenio, jer je znao, da je vrlo vjerna i pobo- 
žna. Poduka započe po svetkovini Sviju svetih i trajaše po prilici do 
Navještenja Marijina. Tada bi Ivan, u tako nježnoj dobi i za najhiad- 
nijega godišnjeg doba, gotovo svako jutro i svaku večer, po kiši, snijegu, 
blatu i studeni, propješačio oko četiri kilometra. 

Don Lakva je počeo tražiti njegovo duševno dobro, iskazivao mu 
mnogo obzira, rado ga podučavao i još se više bavio oko njegove kršćan¬ 
ske odgoje. Iznenađen nad njegovom osobitom valjanošću u pobožno- 
sti i nauku, posebno mu je tumačio mnoge pojmove o istinama, koje je 
već od majke bio naučio, o sredstvima potrebnim, da se sačuva milost 
Božja, o načinu, kako se korisno ima pristupiti sakramentu Pokore i o 
potrebi kršćanskog trapljenja. 

Božanska je Providnost tako dopustila, da je Ivan učinio veliki ko¬ 
rak na putu savršenstva. 

Mlađi saučenici smatrali su ga u početku nesposobnim. Ivan se ipak 
nikad nije srdio na bockave riječi upravljene na njegovu adresu, radije 
je strpljivo podnašao svaku nezgodu negoli da sam sebi pravdu kroji. 
Čini se, da je on već odonda uzljubio neke vrste pokore, koje je potajno 
prakticirao, te da je s don Lakvina pripovijedanja zaželio slijediti ži¬ 
vot svetaca. 

Redovito je išao u školu samo zimi 1824. —1825., a ipak je mnogo 
napredovao u čitanju i pisanju. Odonda je čitanje postala njegova strast. 
I za vrijeme ručka uvijek mu je knjiga bila u rukama. Najmilija mu 
knjiga bijaše katekizam, koji je uvijek sobom nosio, dok god nije počeo 
redovne nauke. 

Čim je nadošao mjesec studeni, kad je nakon prvog snijega morao 
prestati svaki poljski rad, Ivan je počeo govoriti o povratku u školu, 
ali Antun se uozbilji, a Margarita je držala za dobro, da ne ispolji svoj u- 
gled. Kako je svejedno bilo razloga i potreba da dječaka šalje u Kapriljo 
sad da pohodi tetku, sad da što obavi za majčina oca, Ivan se, iako ne če¬ 
sto, i zimi 1825. — 1826. mogao zadržati s don Lakvom i vježbati se 
u pisanju, a i primati od njega koju knjigu na čitanje. Ali nije to trajalo 
dugo i morao je prekinuti svaku vezu s tim svećenikom. Teška muka 
za njega, koji je gorio od želje za učenjem 1 

Međutim počeše se razvijati klice kreposti, koje su u njegovo srce 
usadili majka i učitelj. Četiri pet drugih dječaka, koji vodahu krave na 
pašu blizu Ivanove livade, prepuštahu se svojoj igri ne brinući se da ih 
čuvaju. Srditi, što se Margaritin sin nije htio s njima igrati, i što neprestano 
čita, jednom, pošto su ga ponovo pozvali, zaprijetiše mu i čak ga okrutno 
izmlatiše. Ivan, ma da je bio od njih jači, nije se branio. Kad su prestali 
zlostavljati ga, reče : „Samo me tucite, ali ja se nikad ne ću igrati, jer hoću 
da učim i da postanem svećenik!” 

Oni su bili tako usupnuti nad tolikom strpljivošću, da su od toga 
dana postali njegovi prijatelji, i kad bi on prestao moliti ili čitati, oni bi 
se prestali igrati te bi potrčali k njemu, a on bi im zamjernom jednostav¬ 
nošću pripovijedao koju lijepu zgodu, podučavao ih u vjeri ili bi ih poveo 
da vide njegove oltariće, na kojima se uvijek isticala slika preblažene 
Marije, pozvao bi ih da se prekrste, da se pomole ili zapjevaju koju pje¬ 
smu. 

Ivan je u to vrijeme upao u jednu veliku pogibelj. Hoteći uzeti 
gnijezdo s jednoga visoka stabla, nesretno padne na zemlju, tako da 
je, čim se vratio kući, morao leći u krevet, te je bolovao gotovo tri mje¬ 
seca. 

Malo kasnije dogodi se nešto, što nam otkriva ne samo neobičnu 
ćutljivost njegova srca, nego i čvrstu odluku, da Bogu posveti a ma sve 
svoje naklonosti. Ulovivši jednoga kosa, zatvori ga u krletku, othrani 



ga i nauči pjevati fićukajući mu u uho nekoliko nota, dok ih nije nau¬ 
čio. Ta je ptica bila njegova radost, čak bi mu katkad tako zaokupila 
srce, da gotovo nije više ni mislio na drugo. Jedan dan, pošto se vratio 
iz škole, poleti svom ptiću. Ali jao žalosti! — vidi krletku poprskanu 
krvlju, draga ptičica bila je mrtva, a polovicu bio je već pojeo mačak. 
To ga je tako ganulo, da je počeo ridati i plakao je više dana, te ga nitko 
nije mogao utješiti. Napokon, kad je počeo razmišljati o uzroku plača i 
o malenkosti predmeta, kome je bio obratio toliko pažnje, o ništavosti 
zemaljskih stvari, stvori odluku, veću od svoje dobi, t. j. da nikada ne 
će svoje srce priljubiti zemaljskim stvarima. 

On je već bio stalan u tim svetim odlukama i nježna njegova duša, 
nebeskom milošću rasvijetljena, osjećala je s toga ljupku slatkoću, kad 
mu jedan tajanstveni glas razgrne zavjesu budućnosti. Izvor, iz kojeg 
crpemo vijest, isti je onaj, iz kojega smo crpli veliki dio već iznesenih 
vijesti: jedan rukopis, koji je Svetac za života ljubomorno čuvao, 
a koji ima natpis: Uspomene Oratorija od 1825. do 1855. Isključivo 
za drugove salezijance. Za Salezijansku kongregaciju. To je, kako ćemo 
kasnije vidjeti, on sam napisao na izričitu zapovijed Pape Pija IX., a 
spomenik je divne poniznosti, gdje on sa svom prostodušnošću iznosi 
ono, za što misli, da će dokazati posredovanje Božje u njegovu poslan¬ 
stvu i njegovim djelima. Ovako pripovijeda : 

„Po prilici u dobi od devet godina usnih san, koji mi se za cijeli ži¬ 
vot duboko usjekao u pameti. U snu pričini mi se, da sam blizu kuće, 
u jednom prostranom dvorištu, gdje se sakupilo mnoštvo dječaka, koji 
se igrahu. Nekoji su se smijali, neki igrali, a mnogi i kleli. Kad sam čuo 
te kletve, smjesta pojurih između njih,_ i šakama i riječima nastojeći 
da ih ušutkam. Uto se pojavi častan Čovjek u muževnoj dobi, sjajno 
odjeven. Bijeli plašt pokrivaše mu čitavo tijelo, ali njegovo je lice bilo 
tako sjajno, da ga nijesam mogao gledati. On me pozove po imenu, na¬ 
loži mi, da se postavim na čelo onim dječacima i reče mi: — Ne udar¬ 
cima, nego blagošću i ljubavlju morat ćeš svladati ove svoje prijatelje. 
Odmah dakle počni podučavati ih o rugobi grijeha i o dragocjenosti 
kreposti. — Smeten i prestrašen odgovorih, da sam siromašan i neuk 
dječak i da nijesam kadar onim dječacima govoriti o vjeri. Na to se 
ti dječaci, prekinuvši svađu, buku i kletve, sakupiše oko onoga, koji 
je govorio. Gotovo i ne znajući, da sam sebi govorim, zapitah : — Tko 
si ti, te mi zapovijedaš ono, što je nemoguće ? 

v — Upravo za to, jer ti se čini, da je nemoguće, moraš to s posluš¬ 
nošću i tečenjem znanja učiniti mogućim. 

— Gdje i kojim ću sredstvima pribaviti znanje ? 

— Dat ću ti Učiteljicu, s pomoću njena nauka možeš postati mu¬ 
dar ; bez nje je svaka mudrost ludost. 

— Ali tko si ti, koji tako govoriš ? 

— Ja sam sin One, koju te tvoja majka naučila svaki dan triput 
pozdravljati. 

— Majka mi moja veli, da se bez njezina dopuštenja ne družim 
s onima, koje ne poznam ; zato reci mi svoje ime. 

— Za moje ime pitaj moju majku. 

Toga časa vidjeh pokraj njega jednu Ženu veličajna izgleda, koja 
je bila ogrnuta plaštem, koji odsijevaše sa svih strana, kao da je svaka 
njegova tačka blistava zvijezda. Opazivši, da sam sve to zbunjeniji 

u pitanjima i odgovorima, da mi znak, da joj se približim, a onda me 
ljubazno primi za ruku i reče: — Gledaj ! — Pogledavši opazih, da su 
svi oni dječaci pobjegli, i mjesto njih vidjeh mnoštvo jarčića, pasa, ma¬ 
čaka, medvjeda i nekoliko drugih životinja. — To je tvoje polje, eto 
gdje treba da radiš, nastavi ona Gospođa. Budi ponizan, jak, čvrst: 
ono, što vidiš, da se sada događa s ovim životinjama, ti ćeš morati 
da činiš s mojim sinovima. 

Svrnuh pogled, i gle : mjesto okrutnih zvijeri pojavi se isto toliko 
krotkih jaganjaca, koji skakućući trčahu okolo blejeći kao da hoće ugo¬ 
diti onom Čovjeku i Gospođi. 

Onda ja — još uvijek u snu -— počeh plakati te zamolih onu Ženu, 
da bi se udostojala govoriti tako, te razumijem, jer nijesam znao, šta 
sve to ima da znači. Tada mi ona položi ruku na glavu i reče : Sve ćeš 
u svoje vrijeme shvatiti. — Pošto je to izrekla, probudi me neka buka, 
i sve iščezne. Ja ostah zapanjen. Činilo mi se, da su moje ruke bolesne 
od udaraca, koje sam dao, moje lice da me boh od ćušaka, koje sam 
dobio od onih derana ; a onda ona Osoba, ona Žena, ono, što sam čuo 
i vidio, tako zaokupi moj duh, da mi one noći nije više bilo moguće za¬ 
spati. 

Ujutro sam smjesta taj san pripovijedao najprije svojoj braći, 
koja se počeše smijati, zatim svojoj majci i baki. Svako od njih na svoj 
ga je način tumačio. Brat Josip je govorio : — Ti ćeš biti pastir koza, 
ovaca ili drugih životinja. — Moja majka: — Bog zna, ne će li postati 
svećenik. — Antun suhoparno : — Možda ćeš biti poglavica pustahija. 

— Ali baka, koja je znala mnogo teologije, a bijaše potpuno nepismena, 
dade konačno mišljenje govoreći: — Ne smijemo se osvrtati na sne. 

— Ja bijah mišljenja svoje bake, ali svejedno taj san nijesam nikada 
mogao izbrisati iz pameti. Stvari, koje ću kasnije iznijeti, dat će tome 
neko značenje. Ja sam uvijek o svakoj stvari šutio, a moji roditelji nijesu 
za to marili. Ali kad sam 1858. pošao u Rim, da s Papom govorim o Sa- 
lezijanskoj družbi, on je tražio da mu potanko pričam o.svim stvarima, 
koje bi se samo i prividno činile vrhunaravnima. Tada sam prvi put 
pripovijedao san, koji sam usnio od devete na desetu godinu. Papa mi 
naredi, da ga doslovce ispišem i da ga ostavim za pobudu sinovima 
Kongregacije, koja je i bila cilj toga moga izleta u Rim”. 

Taj je dakle san bio pravo poslanstvo, stroga dužnost, koju mu je 
nalagao Bog, kako ćemo vidjeti iz daljega našeg pripovijedanja. 


MALI APOSTOL 


K AD je Ivan sanjao o onome mnoštvu dječaka pokraj očinske kuće, 
zajedno s poslanstvom, na koje bijaše pozvan, primi i 
zapovijed, da se odmah dade na nj. Ali što je mogao učiniti 
siromašni pastir ? Ne samo da Bog nadahnjuje, već upućuje na sred¬ 
stva i brine se, da se njegovo nadahnuće ostvari. Tako je učinio i sa 
siromašnim seljačićem iz Bekija : jednostavno i divno u isti mah. 

Prateći majku na sajmove, bijaše Ivan upoznao lijepi broj dječaka 
susjednih sela ; nekoji se upoznaše s njim, kad je počeo ići u župu na vje¬ 
ronauk. Pohvale župnikove, koji je često govorio dječacima : „Vi znate 
vrlo malo vjeronauka, a Bosko ne samo da ga zna, nego ga pjeva!” 
— svratiše pažnju i udivljenje mnogih na dragoga dječaka iz Bekija. 
Kad je vidio, da ga mnogi vršnjaci gotovo obasiplju ljubavlju, on ih 
s najljepšom ljupkošću poče zadržavati pripovijedanjem različitih pri¬ 
povijedaka, iz kojih je uvijek vadio korisne pouke. Majka Margarita 
bijaše mu u tom nenatkriljiva učiteljica. 

Stoga bi zimi nastalo natjecanje, kome će doći u staju, da mogu 
slušati njegove pripovijetke. Za lijepa pak vremena, naročito o blag¬ 
danima poslije podne, počeše se u velikom broju sakupljati dječaci i 
odrasli ljudi, pa bi se ti sastanci na ugodu i korist sviju sate i sate protegli. 
A evo kako. 

Idući po sajmovima, Ivan bi gledao svijet, koji bi se ushićen zano¬ 
sio za šaljivce i šarlatane. Usavršiti se u okretnim igrama da zadrži dru¬ 
gove i ljude iz susjedstva učinilo se onda dječaku najlakšim sredstvom, 
da svrati pažnju drugoga, a zatim da uhvati zgodu, te mnogima kaže 
koju dobru riječ. 

Tako se on dakle u pratnji majke ili drugih čestitih osoba često vrzao 
po sajmovima, samo da se sastane sa šarlatanima i mamijasprama, da 
- upozna njihovu lukavost i nauči okretnost, a zatim bi kod kuće nastojao 
da ponavlja one igre, koje bijaše vidio, sve dok ne bi uspio da ih savr¬ 
šeno sam izvodi. Lako je zamisliti udarce, spoticanje, padove i kovit- 
lanje za vrijeme vježbanja, ali, na sreću, nije mu se nikad što teže do¬ 
godilo, pa nije izgubio smionosti. S pomoću te ustrajnosti — ko bi to 
mislio ? — usposobio se u svakoj vrsti igara. Naučio je i mnoge od onih 
obmana, koje začuđuju onoga, te im ne pozna tajnu. Postao je napokon 
vrlo vješt i u umjetnosti vađenja zubi. 

Kad se bio dobro izvježbao, poče svojom okretnošću zabavljati 
ljude. U Bekiju ima jedna livada s različitim stablima, među kojima 
je i jedna kruška. Za nj bi Ivan privezao uže, koje bi u stanovitoj udalje¬ 
nosti zauzlao za drugo stablo. Zatim bi pripravio stolić s bisagama, na 
koncu namjestio stolicu i po zemlji prostro sag, na kojemu bi pravio 
skokove. Kad bi sve bilo pripravno i pošto bi svi jedva očekivali produk¬ 
ciju, on bi stupio u sredinu nazočnih te bi ih kadšto pozvao da mole 
trećinu krunice, a kadšto bi započeo kakvu svetu pjesmu. Zatim bi se 
uspeo na stolicu te bi rekao : 

— Sada čujte propovijed, koju je jutros izrekao kapelan iz Muri- 
jalđa. 

Neočekivani prijedlog ne bi se svakome svidio, ali Ivan uspravan 
na stolici, kao kralj na prijestolu, s odrešitošću, koja bi mogla i odrasle 
prisiliti na poslušnost, vikaše nestrpljivima: 

— A, tako ?! Samo pođite odavle, ali znajte, da ću vas potjerati, 
ako se vratite, kad budem predstavljao, i uvjeravam vas, da ne ćete 
više stupiti u moje dvorište. 

Prijetnja bi uspjela, i on bi počeo propovijed, ili bolje ponovio bi 
ono, čega bi se sjećao iz tumačenja Evanđelja, koje bi jutrom čuo u 
crkvi, a kad ne bi bilo kapelana u Murijaldu, prepričavao bi događaje 
i primjere, koje je čuo ili čitao u kakvoj knjizi. 

Kadikad bi slušaoci klicali: — Dobro govori, zna dobro ! — Tako 
su bili zadovoljni. Pošto bi svršila propovijed, kratko bi se pomolio te 
bi započeo zabavu. 

Pastirče se pretvaralo u profesionalnog šaljivca. Obične zabave 
bijahu: salto mortale, hodanje na rukama, opasivanje bisaga, jedenje 
škuda, koje bi onda našao na vrhu nosa jednoga ili drugoga od nazočnih, 
umnažanje lopta i jaja, pretvaranje vode u vino, ubijanje pilića, koje 
bi prizvao životu te bi se glasili bolje nego prije. Po užetu hodaše kao po 
stazi; skakao je, plesao, vješao se sad jednom sad objema nogama, 
kadšto jednom, a kadšto objema rukama. 

Katkada, dok bi svi otvorenih ustiju očekivali koju novu neobičnu 
glumu, Ivan bi, najednom prekinuvši igru, zapovjedio da se pjevaju 
Litanije ili moli krunica, ako se prije nije izmolila. 

Njegova je prostodušnost bila ponešto čudesna. 

— Sada — uzviknuo bi — moći ćete vidjeti još mnogo lijepih stvari, 
ali najprije svi zajedno izmolimo jednu molitvu ! 

To bi govorio i izveo kao međuigru svoga umještva. Jer da je ljude 
pozvao na molitvu na koncu zabave, svi bi bili otišli bez nje. Tako bi 
taj čestiti odmor trajao po nekoliko sati, dok se ne bi u sumraku, kad 
bi svršila zabava, poslije kratke molitve, svi razišli kud koji. Na te za¬ 
bave nikako nije htio pripustiti psovače, one, koji bi ružno govorili 
ni one, koji nijesu htjeli sudjelovati u molitvi. 

Ali za polazak na prošteništa i sajmove i za potrebna sredstva 
za zabavu, trebalo je trošiti. A tko će se poskrbiti za novac ? Sam Ivan. 
Po koji novčić, koji bi mu dala mati ili rođaci, male napojnice, darove, 
sve je on to spremao za tu svrhu. Štaviše, vrlo vješt lovac ptica, koje 
bi lovio u stupici, krletki, na lijepku, u mreži, i silno iskusan u nalaže¬ 
nju gnijezda, kad bi sabrao dovoljno ptica, znao bi ih dosta dobro pro¬ 
dati. Pravio je slamnate šešire, koje bi nosio na sajmove, slagao iz tr¬ 
stike krletke kao stupice, naročito za vrapce, pa bi to uz zgodnu reklamu 


prodavao. Pa i gljive, biljke za bojadisanje bijahu izvori njegove zarade. 
Bio se tako uvježbao u sukanju kučine, pamuka, lana, svile, da je u to 
upućivao one, koji bi tražili njegovu poduku. Znao je također plesti 
čarape, a to mu je kasnije imalo poslužiti da uzmogne krpati čarape 
prvim svojim gojencima. Čak i lov na zmije bijaše mu izvor dobitka. 

Majka Margarita, svojim zdravim razumom, a još više onom narav¬ 
nom intuicijom duše, koja ljubi Boga, pomagaše u svom Ivanu razvi¬ 
tak neobična zvanja, na koje bijaše pozvan za kasnije vrijeme. Sve 
je ona vidjela, ali je šutjela i razmišljala. Dječak, seljanče, koje se u 
dobi od deset godina nameće i starijima od sebe, koje u javnosti govori 
slobodno, koje se vježba da radi ono, što svijetu godi, zato da ga potak¬ 
ne na molitvu i da sluša ponavljanje propovijedi, nije tako obična 
pojava, iako nije sasvim nova u životima svetaca. 

Kad je Ivan dosegao desetu godinu, želio je pristupiti sv. Pričesti, 
ali u ono doba rijetko je koji dječak bio pripušten prije dvanaeste ili 
četrnaeste godine. Prepošt don Rizmondo, iako revan i odličan pastir, 
zadojen vrlo strogim načelima glede primanja sakramenata Pokore 
i Euharistije, nije se udaljivao od općeg običaja drugih župnika. Ali 
dobivši pohvalne izvještaje o njemu, i zbog znanja, koje je Ivan poka¬ 
zao na ispitu, odluči da učini izuzetak od pravila, te mu dopusti da na 
Uskrs pristupi sv. Pričesti. 

Čim je to doznala, pobožna Margarita htjela je i sama sudjelovati 
u tom i sa svom marljivošću svoga dragoga Ivana pripraviti na veliki 
čin. Tri ga je puta vodila na Ispovijed. Za vrijeme korizme često mu 
je ponavljala : — Ivane moj, Bog hoće da ti dade veliki dar. Nego ti 
nastoj da se dobro pripraviš, da se pobožno ispovjediš, da ništa na Ispo¬ 
vijedi ne prešutiš. Sve kaži, za sve se pokaj i obećaj Bogu, da ćeš ubuduće 
biti bolji. — „Sve sam obećao — primjećuje Sluga Božji u svojim Us¬ 
pomenama : da li sam pak bio vjeran, to sam Bog zna”. Na dan prve 
Pričesti nije mu dopustila da s ikim govori. Otpratila ga u crkvu i svetom 
Stolu, s njim se pripravila i zahvalila, a to su činili svi zajedno glasno 
i naizmjence. Nije htjela, da se toga dana bavi ikojim materijalnim ra¬ 
dom, nego ga je naputila da čita, moli i razmišlja. Između mnogih sa¬ 
vjeta, koje mu je dala, vrijedni su spomena ovi, koje mu je pobožna 
majka često ponovila : 

— Dragi sinko, ovo je za te veliki dan. Ja sam uvjerena, da je 
Bog zaista zagospodovao tvojim srcem. Sada mu obećaj, da ćeš uči¬ 
niti, koliko možeš, da ustraješ u dobru sve do konca svoga života. Ubu¬ 
duće idi često na sv. Pričest, ali dobro pazi, da ne učiniš svetogrđe. 
Uvijek sve priznaj na Ispovijedi ; budi uvijek poslušan; rado idi na 
katekizam i propovijedi, ali, za ljubav Gospodovu, kao kugu izbjegavaj 
one, koji ružno govore. 

A Don Bosko je napisao : 

„Prihvatio sam i nastojao vršiti savjete svoje pobožne majke, i 
čini mi se, da je od onoga dana bilo nešto bolje u mom životu, naročito 
što se tiče poslušnosti i podvrgavanja drugima, što mi je prije bilo vrlo 
teško, budući da sam uvijek svoje djetinjsko mnijenje kazivao onome, 
ko bi mi zapovijedao ili mi davao dobre savjete. 

Pošto je svršio veliko djelo, Ivan je s još većom revnošću nastavio 
svoj apostolat. Kako smo rekli, već od prošle godine bio je otvorio onaj 
blagdanski Oratorij čineći sve, što je bilo u skladu s njegovom dobi 

i obrazovanošću. Tako je radio više godina, a njegove su riječi bile to 
plodnije što je više napredovalo njegovo znanje u vjerskim stvarima. 

Ali ’ne bijahu samo pripovijetke, igre i njegova uljudnost mamac, 
koji je uza nj vezivao srca tolikih mladića, Sa njegova pogleda, s lica 
morala se već onda odražavati čistoća njegove duše, kao što je to bi¬ 
valo uvijek do zadnjega daha njegova života. Susret s njim ili njegova 
blizina ulijevaše radost, mir, ugodu, želju da budeš bolji, a svemu tome 
nije mogao biti izvor u čisto ljudskoj naklonosti. To su iskusile hiljade 
dječaka, potvrdile tisuće njegovih saradnika, koji se, pošto su ga upo- 
znali nijesu više mogli od njega odijeliti niti zaboraviti onaj neobičan čar. 

Ivan je imao jedanaest dvanaest godina, kad se u prigodi jedne 
svetkovine upriličio javni ples na trgu u Murijaldu. Bilo je vrijeme 
poslijepodnevnih obreda ; on, želeći da spriječi sablazan, otide na trg 
i približivši se mnoštvu, u kojem je bilo i njegovih znanaca, poče nago¬ 
varati ljude, da odustanu od igre te da pođu u crkvu na večernju. Po¬ 
što je vidio, da ga ne slušaju, zapjeva jednu crkvenu pjesmu, pučku, 
tako lijepim i milozvučnim glasom, da su ga malo pomalo svi okružili. 
On se nakon par časaka uputi crkvi, a ostali, kao začarani, pođoše za 

njim te i oni uniđoše. .. , ... 

0 zapadu sunca dođe među plesače, koji su pomamno nastavili 
igru, i kad se već bio uhvatio mrak, poče govoriti onima, koji su mu se 

činili najpametniji: . 

— Vrijeme je da se pođe: ples postaje pogibeljan. 

Niko se nije osvrtao na nj. On je ponovo zapjevao, kako prije 
nekoliko sati. Na njegov sladak i, rekao bih, čaroban glas, prestade ples, 
i prostor, na kojem se plesalo, isprazni se, jer su se svi bili skupili oko 
njega, da ga čuju. Kad je svršio, ponudili su mu različite darove da na¬ 
stavi. On je nanovo pjevao, ali nije htio ništa uzeti. Aranžeri plesa, kad 
su vidjeli, da s prestankom igre prestaje i njihova dobit, pribhzise mu se 

i nudeći mu novac rekoše: .. . 

Evo ! — ili primi ovaj novac i pođi, ili ces dobiti batina, kakvin 

nikada nijesi osjetio. . 

— Ohol... kako vi to govorite? — odgovori Ivan. Zar sam ja 
ovdje u vašoj kući, da vas slušam. Nijesam li ja slobodan raditi, što hoću. 
Ovdje ja imam rođaka, koje čekaju kod kuće, i ako dolazim da ih po¬ 
zovem, činim li vam krivo ? Obitelji se uvijek boje kakve nesreće, i zar 
nije pravo, da ne žive u neizvjesnosti? Naročito u ovaj sat — vi, čestite 
osobe, morali biste uvidjeti, da nije nemoguće, da se dogodi kakav ne¬ 
red, radi kojega bi vas pekla savjest. Ja želim, da naše selo zadrzi uvijek 
časno ime kod drugih mjesta, i zar vas toga radi vrijeđam . 

Ti i drugi razlozi, koje je iznosio jedan dječak, učimse, te i naj- 
fanatičniji, koji su bili ostali još koji čas, pošto su uvidjeli, da ih je malo, 

° tid °Nekako u to vrijeme Ivan po prvi put pozove jednoga šarlatana, 
koji je smetao svete obrede, na natjecanje u pokazivanju okretnosti. 
Pogodba natjecanja bijaše : ako bude šarlatan pobijeđen, ne ce se ni¬ 
kada više vratiti za vrijeme službe Božje. Šarlatan, uvjeren, da ce po¬ 
bijediti, prihvati. Ali pobijedi pastirče, tako da je šaljivac, Paravši 
svoje sprave, morao održati riječ i smjesta otići. Tada se Ivan obrati 
ljudima i poviče : 

-— A mi u crkvu 1 

KUŠNJE I UTJEHE 


N EKOLIKO tj'edana poslije prve Pričesti Ivanove, u mjestu Bu- 
tiljera (Buttigliera) d’ Asti, tri četvrti sata od Bekija, bile su sve¬ 
čane misije prigodom jubileja, koji je 1825. Papa Lav XII. bio 
protegao na čitav katolički svijet. Renome propovjednika povuče svijet 
sa svih strana. Pođe i Ivan s drugima iz svojega sela. 

Upravo jedne od tih večeri vraćaše se kući s mnogima iz Murijalda, 
a među njima bio je i novi kapelan don Josip Kaloso (Calosso), častan 
i pobožan svećenik. Vladanje malog dječaka kovrčastih kosa, koji je 
otkrite glave u velikoj šutnji stupao u povorci, svratiše njegovu pa¬ 
žnju, pa ga pozove i upita : 

— Sinko moj, iz kojega si sela ? 

— Iz Bekija. 

— Išao si i ti na misije ? 

— Jest, gospodine, išao sam na propovijed misionara. 

— Ali što si ti mogao razumjeti?! Valjda ti je mama zgodnije 
propovijedala, je li ? 

— Moja mi majka često dobro propovijeda, istina je ; ali ja vrlo 
rado idem slušati i one misionare, i čini mi se, da sam ih razumio. 

— Jesi li zbilja mnogo razumio ? 

— Sve sam razumio ! 

.Deder ! — ako mi budeš znao kazati četiri riječi današnje pro¬ 
povijedi, dat ću ti četiri novčića... Gledaj ! evo ih ovdje! 

— Hoćete li, da Vam govorim iz prve ili iz druge propovijedi ? 

x . Kako hoćeš, samo da mi znaš kazati četiri riječi. Sjećaš li se, o 
čemu je bila prva propovijed ? 

, ~ povorilo se, da treba na vrijeme predati se Bogu i da se ne smije 
odgađati obraćenje. 8 J 

začuđen^ S6 re ^° u P rvo J propovijedi ? — zapita časni starac malo 

Hoćete li da Vam kažem prvi, drugi ili treći dio ? 

— Koji hoćeš! 

. ~ Sj e f. am se vrlo dobro i, ako hoćete, ja ću Vam je cijelu kazati; 

• , v ez dal Jega razlozi uvod, zatim tri točke: t. j. tko odgađa obraćenje, 
izlaze se pogibli, da ne bude imao vremena, milosti ili volje. 

Dobri svećenik pusti ga sada da nastavi oko pol sata, a kad je svr¬ 
šio, zapita ga: . , . .. .. „ 

— A čega se sjecas iz druge propovijedi i 

— Hoćete Ii da Vam cijelu kažem ? 

— Zadovoljan sam sa dvije riječi. . ^ 

Ivan mu izreče dulji odlomak, govoreći oko 10 minuta. Kapelan, 
još više zadivljen i izbuljenih očiju od ganuća, zapita: .. 

_ Kako se zoveš ? Tko su tvoji roditelji ? Jesi li vec svrsio koji 

razred ? . 

_ Zovem se Ivan Bosko ; moj otac je umro, dok sam još bio dijete ; 

moja mati je udovica, hrani nas petero. Naučio sam čitati i nešto pisati. 

— Jesi li učio Donata ? Gramatiku ? 

— Ne znam, što je to . 

— Bi li htio učiti ? 

— I te kako, i te kako! 

— A zašto bi ti htio učiti ? 

— Htio bih biti svećenik. 

. — A zašto bi baš htio prigrliti svećenički stalež ? 

— Zato da približim i poučim u vjeri tolike svoje drugove, koji 
nijesu loši, ali malo pomalo postaju, jer se nitko ne brine o njima. 

Taj prostodušni, ali visoki govor ostavio je još dublji dojam na po¬ 
božnog svećenika, koji nije svraćao svoga pogleda s dječaka, dok je 
govorio. 

Kad su došli do točke, gdje su se morali rastati, pozove ga, da mu 
sutra dođe posluživati kod sv. Mise. 

Ivan otide. Poslije Mise Ivan je svećeniku diktirao cijelu misiona- 
revu propovijed. Zatim mu svećenik reče : 

_ Budi vedar, ja ću misliti na tebe i na tvoj nauk. Reci svojoj majci, 

da te u nedjelju navečer dovede na čas ovamo, pa ćemo se dogovoriti 
o svemu. 

Promislite, kako je dobru Margaritu morala zadovoljiti, ta vijest ! 
Buduće nedjelje otide s Ivanom da pohodi don Kalosa, s kojim uglavi, 
da će on sam jednom na dan učiti Ivana, koji bi, da zadovolji Antuna, 
ostali dio dana upotrebio za rad u polju. Ali ovaj, čim je saznao, da.se 
mati na to odlučila, vrlo se rasrdi, a tek se onda primiri, kad ga je uvje¬ 
rila, da će škola početi na jesen, kad se ne treba više mnogo baviti polj¬ 
skim poslovima. 

Svejedno : dođe jesen, a Margarita nije se usudila Ivana slati u 
Murijaldo, dok se Ivan na ponovna navaljivanja kapetanova nije pre- 
dao u njegove ruke. Kad je vidio, da ga taj dostojni svećenik tako dobro 
razumije, tako mu se priljubio, da za njega nije više imao nikakve tajne : 
otkrivao mu je svaku misao, svaku riječ, svako djelo, a to se vrlo svidjelo 
dobrom svećeniku, jer ga je tako mogao u svakoj stvari sigurno voditi. 

„Od to doba — piše Don Bosko — počeo sam osjećati, što je to du¬ 
hovni’ život, jer sam prije radio više materijalno i kao mašina, koja ne 
zna razloga svome djelovanju. 

U polovici oktobra Ivan je počeo učiti talijansku gramatiku, o 
Božiću Donata, t. j. početke latinske gramatike, i tako je naglo napre¬ 
dovao, da mu je učitelj u šali govorio: 

— Ako tako nastaviš, ti ćeš za kratko vrijeme znati sve, što se može 
naučiti. 

Ali u proljeće poče se Antun jako tužiti i prigovarati, da ne razu¬ 
mije, kako on mora trošiti život teškim poslom, dok Ivan može dan¬ 
gubiti „igrajući se gospodičića”. Nastadoše žive prepirke između njega 
i majke, koja, da bi sačuvala mir u obitelji, odluči, da će Ivan ići rano 
ujutro u školu, a ostali dio dana da će raditi u polju. 

Ali kako bi bio mogao učiti zadaće i vršiti posao ? Tko ima volje, 
nađe sredstva da dođe do cilja. Ivan je učio putem u školu i iz škole; 
učio je kod užine, objeda i večere; malo je učio i po noći. 

Usprkos tolikom radu i dobroj volji, Antun, još uvijek zlovoljan, 
neprestano je ponavljao, da ne će više ništa da zna o školi. Jednom 
dapače dođe do neugodne scene, o kojoj sam Sluga Božji ovako pri¬ 
povijeda : 

„Jedan dan Antun reče najprije mojoj majci, a onda mom bratu 
Josipu : — Dosta je učinjeno : ja hoću da se jednom svrši s tom grama¬ 
tikom. Ja sam narastao i ojačao, a nijesam nikada vidio tih knjiga. 

— Ja, onoga časa uzrujan i srdit, odgovorio sam ono, što nijesam smio. 

— Rekoh mu : Ti loše govoriš ; ne znaš li, da je naš magarac deblji od 
tebe, a nije nikada išao u školu ? Hoćeš li da mu budeš sličan ? — Na 
te riječi Antun se toliko rasrdi, te sam se morao pouzdati u svoje noge, 
koje su me vrlo dobro služile, da izbjegnem kiši udaraca i zaušnica. 

Međutim približi se druga nedjelja oktobra 1827. godine i — piše 
Don Bosko — u Murijaldu se slavilo materinstvo presvete Marije, a 
to je bila glavna svečanost onih stanovnika. Svako je radio kućne ili 
crkvene poslove, a drugi su gledali igre ili učestvovali u različitim za¬ 
bavama. Samo jednoga vidjeh daleko od svake igre, a to bijaše jedan 
klerik, malena stasa, sjajnih očiju, prijazna izgleda, anđeoskog lica. 
Bijaše se naslonio o crkvena vrata. Ja sam gotovo bio uznijet s njegova 
izgleda, i premda sam jedva bio dotakao dvanaestu godinu, ipak sam 
se, potaknut željom, da s njim govorim, približio i upravio mu ove riječi: 

— Gospodine opate, želite li vidjeti koji prizor naše svečanosti ? Ja ću 
Vas rado povesti, kamo želite. — On mi dobrostivo namigne, da se pri¬ 
bližim, pa me stane ispitivati o mojoj dobi, nauku, da li sam već bio 
na sv. Pričesti, kada se ispovijedam, kamo idem na vjeronauk i slič¬ 
no. Ja sam se bio nekako usupnuo nad tim dušobudnim govorom, pa 
sam rado odgovorio na svako pitanje, a zatim, kao da mu hoću zahva¬ 
liti za njegovu ljubaznost, opet mu ponudih, da ću ga povesti da vidi 
kakovu igru ili iznenađenje. — Dragi moj prijatelju, primijeti on — 
zabave svećenika jesu crkvene službe. Što se one pobožnije obavljaju, 
to su nam draže naše zabave. Naša su iznenađenja vjerski čini, uvijek 
novi i zato se moraju revno pohađati; ja samo čekam da se otvori crkva, 
da mogu ući. Ja se osokolili, nastavih govor i primijetih : — Istina je 
to, što mi kažete, ali sve u svoje vrijeme: nekad moramo ići u crkvu, 
a nekad se opet moramo razonoditi. — On se stade smijati i završi 
ovim značajnim riječima, koje su bile program rada čitavoga njegova 
života: — Onaj, koji prigrli crkveni život, prodaje se Gospodinu, i od 
svega na svijetu najviše mu mora biti na srcu ono, što može služiti na 
veću slavu Božju i na korist duša. — Onda, začuđen, htio sam doznati 
za ime toga klerika, čije su riječi i vladanje tako odavali duh Gospodi¬ 
nov. Doznao sam, da je to bio klerik Josip Kafaso, student prve godine 

teologije, o kome sam već bio više puta čuo govoriti kao o zrcalu krepo- 
sti,* 

Ivan se povrati kući tako zadovoljan kao da je postigao veliku 
sreću. 

— Vidio sam ga i govorio sam s njim ! 

— Koga to ? 

— Josipa Kafasa. Zaista je istina, da je on svetac! 

_ Nastoj dakle da se povedeš za njim ! Srce mi veli, da će jednoga 
dana moći da ti mnogo pomogne ! ..... 

Čuvši za razgovor između njega i Kafasa, Marganta, žena, koja je 
mogla shvatiti plemenitost i točnost tih riječi, zaključi: 

— Vidiš, Ivane, klerik, koji iskazuje takove osjećaje, bit ce svet 
svećenik. Bit će otac sirotinje, mnoge će opake privesti na put dobra, 
tolike će dobre utvrditi na putu kreposti, mnoge će duše pridobiti za 

nebo. ,, ... 

Josip Kafaso bio je za Don Boska ne samo uzor klenčkoga i sve¬ 
ćeničkog života, već je bio i upravitelj njegova duha i slavan njegov 
dobročinitelj. 

Kad je nadošla zima i pošto su prestali poljski poslovi, Ivan nastavi 
nauke kod don Kalosa, ali Antun ne prestade navješćivati mu rat: 
nije ga više zvao po imenu, već uvijek zagrižljivim nazivima đačić, 
gospodičić, doktorčić. Ivan je trpio i plakao, ali je strpljivo 
podnosio, Zar mu nije tajanstveni glas rekao u snu : B u d i ponizan, 
č v r s t i j a k ? 

I zbilja, čekahu ga nova poniženja, koja, ako su ga s jedne strane 
mogla uvijek jače učvršćivati u poniznosti, s druge su pak mogla sudje¬ 
lovati na jakom i zdravom razvitku njegovih nježnih udova. 

Još nije imao trinaest godina, kad je u veljači 1828. god. s malim 
zavežljajem pod pazuhom, u kom je bilo nekoliko košulja i po koja knjiga, 
koje mu je bio darovao don Kaloso, pješačio u Moriondo, da traži posla, 
ne bi li pribavio sredstva za život, u znoju svoga lica, bez utjehe blizine 
majčine, koju je ljubio i koja je njega neizmjerno ljubila. 

Tu je molio, da bi mu dali posla, ali uzalud. Strpljivo su slušali 
o nezgodama, koje su ga prisilile da traži gospodara, ali ga nijesu pri¬ 
mili. 

Ostade mu jedna nada : poći do stana obitelji Molja (Moglia) u 
Monkuko (Moncucco). Stigne u predvečerje. Primakne se gumnu, gdje 
je bila čitava obitelj praveći ličje za vezivanje loze. Cim ga je gazda 
vidio, zapita ga: 

— Koga tražiš, mali ? 

— Vjekoslava Molju. 

— Ja sam, što ćeš ? 

— Moja mi je mati rekla, da pođem k Vama za slugu. 

— Siromašni dječače! Ja te ne mogu uzeti u' službu : zima je, i 
tko ima pomoćnika, otpušta ih, a mi ne običajemo uzimati ih do Na- 
vještenja Marijina. Budi strpljiv i vrati se svojoj kući. 


* Blaženi Josip Kafaso, učitelj i uzor subalpinskog klera, 
Kastelnuovu d’ Asti god. 1811., a umro je u Turinu god. 1860. 
Pijo XI. proglasio ga je blaženim. 


rodio se u 
1925. Papa 


Ivan je plačući molio, dok nije gazdarica, Doroteja Molja, ganuta 
suzama, umolila muža, da barem za nekoliko dana primi u kuću toga 
siromašnog dječaka. 

Tada jedna rođakinja Dorotejina, imenom Terezija, mladica od 
petnaest godina, koja se nerado brinula o čuvanju stada, predloži, da 
se ono povjeri Ivanu. Gospodar na to pristane, i tako je Ivan pomagao 
u poslovima kao poljsko služinče. Gospodari, opažajući njegovu tačnu 
poslušnost, okretnost i^ ustrajnost u radu, čednost i duh molitve, smje¬ 
sta uvidješe, kakav su'dragulj sluge dobili, pa odlučiše, da on osim hrane 
prima i 15 lira godišnje plate za odijelo, a to je u ono doba bila upravo 
veledušna plata za malog poljskog pomoćnika. 

Međutim na Ivana se divno mogahu primijeniti riječi Sv. Pisma : 
Mudrost je po pravim stazama povela praved¬ 
nika, koji bježaše ispred srdžbe brata svojega, 
i dala mu je znanje, i obogatila ga trudovima 
i uvelike nagradila njegove napore.* 

Zaista, on postade divan u očima sviju. Ujutro i navečer, klečeći 
kod svoje posteljice ili u uglu staje, dugo bi molio. Gospođa Doroteja, 
koja je neprimijećena često motrila njegovu čednost u to vrijeme, po¬ 
taknuta njegovom iskrenom pobožnošću, pošto ga je dobro naučila 
Gospine Litanije, povjeri mu da svake večeri predmoli molitve obitelji, 
koje su se molile pred jednom slikom presvete Marije, koja se s mnogo 
pobožnosti čuvala u toj kući. 

Jednako prije i poslije jela nikada nije propuštao znamena križa 
ni kratke molitve, tako da je svojim primjerom taj običaj uveo u pobo¬ 
žnu obitelj. 

Svake subote molio bi dopuštenje, da može rano u nedjelju ići u 
Monkuko na prvu Misu, koja se rano služila, pa bi se tu ispovjedio i 
pričestio. Jednom gazdarica pođe za njim iz znatiželje, da dozna, zašto 
ide k toj tako ranoj Misi. Kad je vidjela, dade mu još dulji dopust, a 
Ivan se njime uvijek koristio unatoč poteškoćama puta, koje su s ne¬ 
vremena bivale još teže. 

Tolika ljubav k presvetoj Euharistiji u vrijeme, kad nije bila obič¬ 
na ni sedmična Pričest, bijaše plod njegova duha molitve. I uistinu, 
više je puta i kod kuće i vani bio zatečen udubljen u molitvu. 

jer je bio pun duha Božjega, lako možemo dokučiti, kako je bri¬ 
žno izbjegavao ne samo ono, što je moglo potamniti bjelinu njegove 
duše, nego i ono, što mu se činilo neprikladno za mladića. Kad mu je 
bilo ponuđeno, da čuva jednu djevojčicu od pet godina, ovako lijepo 
odgovori: — Dajte dječaka, čuvat ću ih, koliko vam drago, ako hoćete 
i deset, ali na djevojčice ne ću da pazim. 

Zaista i u Moljinoj kući nastavi isti način života, koji je bio zapo¬ 
čeo u Bekiju. Lijepim načinom i svojim igrama znao je privući k sebi 
sve dječake, koji su mu odmah postali veliki prijatelji. Zimi, kad se nije 
moglo raditi u polju, za kišnih dana, svake nedjelje i blagdana, običavao 
ih je na večer skupiti. Uzišli bi na sjenik, razvrstali bi se u polukrugu, 
a Ivan, sjednuvši na malo viši kup sijena, učio bi ih katekizam i ponav¬ 
ljao bi riječi, koje je u župnoj crkvi čuo s propovjedaonice, pričao im 
kakav dobar primjer, upućivao ih u moljenje krunice ili Gospinih Li- 


* Sap., X, 10. 


28 


29 


tanija ili u pjevanje koje svete pjesme: jednom riječju priopćivao bi im 
ono, što je znao. Kad ga je gospodarica pitala, zašto je izabrao to mje¬ 
sto za te sastanke, odgovori: — Ondje nam ne smetate, ni mi Vama 
ne smetamo ! Nipošto nije dopuštao, da i djevojke budu nazočne. U sva¬ 
koj se prigodi pokazivao vrlo oprezan s djevojčicama. 

U Monkuku uspije mu, da mu stave na raspoloženje sobu općin¬ 
ske škole, gdje su se u blagdanskim danima pod upravom siromašnog 
poljskog pomoćnika sakupljali dječaci mjesta, koji _bi poslije pjevane 
Mise ostajali u crkvi i svečano molili Križni Put. Župnik don Kotino 
(Cottino) bijaše do suza ganut, kad je vidio, da se u najodabranijem 
dijelu njegova stada rascvjetala tolika pobožnost, a i za to, jer bi i od¬ 
rasli, privučeni tom novošću, dolazili u crkvu. I dobar primjer donosio 
je svoje plodove. Tako je Ivan u Monkuku boravio čitave blagdanske 
dane, i tek bi se na večer vraćao kući veselo pjevajući, okružen dječa¬ 
cima iz okolice svoga zaseoka. 

Ali ne smijemo misliti, da je to bilo vrijeme odmora za našega 
Sveca: naprotiv, bilo je to vrijeme, kad se on vježbao u najčvršćim 
krepostima, koje se temelje na svetoj poniznosti. Samo su ga jednom 
čuli govoriti: — Otada, čim otvori oči, odmah ujutro nešto počne,, 
i to nešto nastavlja sve, dok ne ide spavati! 

Ali, ako je on šutio, govorili su u svoje vrijeme supruzi Molja, nji¬ 
hova djeca, susjedi, župnik Monkuka, don Franjo Martina, nasljednik 
don Kotina, od kojih smo dobili ove vijesti. Nikada nije u njemu bilo 
(suglasno svjedoče) ni najmanje dječje mane, niti ikoje od tolikih djeti¬ 
njarija svojstvenih njegovoj dobi: niti je gurao sudrugove, niti je govo¬ 
rio srdite ili porugljive riječi, niti je prisvajao tuđeg voća. Na njemu nijesi 
mogao opaziti ni najmanjeg pogleda ili kretnje, koja bi se mogla smatrati 
neopreznom : vladao se kao zreo i razborit čovjek. — Razlikovao se od 
drugih dječaka, govorahu Moljini, i učio nas je. 

Primjerom i razboritim riječima naveo je staroga Josipa, da se 
prikloni lijepoj navici, te uvijek o podne moli Anđeoski pozdrav. Osje¬ 
ćam — klicao je taj dobri čovjek, sav usupnut, kad je u dječaku vidio- 
toliko pameti — osjećam, da ne mogu sjesti za stol, ako prije ne izmolim 
Anđeoski pozdrav. — I odonda nije više zaboravio te molitve! 

Ivan Molja, brat Vjekoslava, bijaše poveo maloga pomoćnika da 
sadi četiri nasada loza. Ivan je jedan vezivao ličjem, pri zemlji, kad, 
umoran od naporna posla, reče, da ga bole koljena i leđa. 

— Naprijed ! — odgovori mu gospodar. Ako ne ćeš da te pod sta¬ 
rost bole leđa, treba da sada, dok si mlad, podneseš tu neugodnost! 

Mali pomoćnik nastavi rad. Za nekoliko časaka klikne : — Dakle 
dobro ! Ove loze, koje sada vežem, rodit će ljepše grožđe i dat će bolje- 
vino i veću količinu i trajat će više od drugih. — I doista, tako je i bilo :: 
onaj nasad svake je godine donosio više nego drugi, dvostruki plod. 
Drugi su tijekom vremena uginuli, pa su više puta bili obnovljeni, dok. 
loze, koje je Ivan vezao, na začuđenje svih, uspijevale su od 1828—1890. 
godine. . 

Međutim, u njemu je gorjela neugasiva želja za naukom. Učio je- 
uvijek i svagdje, čak i plužeći. Jednoga dana zapita ga gazda, zašto« 
toliko voli svoje knjige. 

— Jer moram biti svećenik! — odgovori Ivan. 


— Ti svećenik! — čudili su se ukućani toj tvrdnji, koju je tisuću 
puta ponovio. A ne znaš li, da za nauk treba devet do deset hiljada lira ? 
Gdje ćeš ih smoći ?... E, da! — primjećivahu mećući mu ruke na ra¬ 
mena i ljubazno tvrdeći — ako ne budeš don Bosk, bit ćeš don Bok 
(Boce).* 

— Vidjet ćete, vidjet ćete! — odgovarao bi Ivan. 

Svejedno, iako su držali, da je njegova želja neispunjiva, nijesu 
mu se nikako protivili. Vjekoslav mu jednoga dana reče : — Uči, koliko 
treba, da budeš zadovoljan. — A drugi put, dok je bio među brazdama, 
koje je orao, reče mu i brat: — Da se zna : kad ne bude prijeke nužde, 
da ti tjeraš volove, poći ćeš da u sjeni učiš. 

Sa svim tim Ivan nije mogao i nije htio zlorabiti te dobrote. S druge 
strane : kako da bez vodiča napreduje u naukama ? Učili su ga, doduše, 
svećenik Molja, stric gospodina Vjekoslava, a brat Josipov, općinski 
učitelj, a zatim i župnik Monkuka, ali je sve to kratko trajalo. 

Uto nadođe prosinac 1829. Jednoga od zadnjih dana toga mjeseca 
Ivan je tjerao goveda iz štale, kad ugleda pred sobom ujaka Mihovila, 
jednoga od braće majke Margarite, koji je išao na sajam u Kijeri (Chieri) 
i koji ga zapita : 

— Dakle, Ivane, jesi Ii zadovoljan ? 

— Ne mogu biti zadovoljan, jer uvijek želim da učim ; vidim, da 
godine prolaze, a ja sam uvijek na istoj točki. 

— 0, jadniče ! Budi veseo, pusti tu stvar meni, ja ću na to misliti; 
odvedi stado gospodarima, vrati se svojoj majci i reci joj, da ću skoro 
doći da s njom razgovaram. 

— Ali majka će me psovati, kad vidi, da sam se vratio kući. 

— Učini, kako ti govorim. Budi miran, sve ću ja urediti, uzdaj 
se u svoga ujaka. Sada ja idem na sajam, a kad se budem vraćao, poći 
ću da govorim s tvojom majkom, i vidjet ćeš, da će ti se ispuniti želja. 
Ako bude potrebno, da te pošaljemo u školu, ja ću platiti. Jesi li za¬ 
dovoljan ? 

Ivan posluša. Gospodari se začudiše, kad vidješe, da tako brzo 
vraća krave kući. Ali kad ga saslušaše, zadovoljiše se isprikom i, makar 
nerado, dopustiše mu da pođe proričući mu, da će uistinu po svojoj 
želji uspjeti da postane svećenik. 

Na dugu putu od Molje do Bekija zacijelo je morao misliti, kako će 
mu n pokon biti otvorena staza, koja će ga povesti do cilja njegova 
zvanja. 

Bog ga je već, međutim, bio uputio u školu blagdanskih Oratorija; 
k tome dao mu je da upozna različite stepene stanja seljačkog, vrtlar¬ 
skog, pastirskog, vinogradarskog, ratarskog, jer je trebalo da mu srcu 
priraste naročito zanimanje za ratarske kolonije. Neka su blagoslovene 
divne odluke preljubazne Providnosti! 

Pun veselja stupio je na prag očinske kuće. Ali majka, čim ga je 
ugledala, ukori ga, što je napustio Molju, ne htjede slušati razloga i za¬ 
povjedi mu, da se vrati, odakle je došao, da tamo nastavi započeto 
djelo. Ivan, začuđen i zbunjen, ostade časak neodlučan, ali kako mu 
se činilo, da na licu one, koja ga je toliko ljubila, čita jednu sakritu mi- 


* Boce, poslovički, u Kastelnuovu znači tvrdoglavac, naivčina, rđa. 

sao, ne tužeći se, iziđe iz kuće i pođe da se sakrije u jarak u jednoj ži¬ 
vici i da čeka ujakov dolazak. 

Margarita ga je zato tako dočekala, da ne bi dala Antunu povoda, 
te misli, da je ona sukrivac toga povratka. 

Mihovil bijaše dosta obrazovan, i premda je obrađivao zemlju, 
znao je nešto latinski. Drugi, Franjo, bijaše također razuman čovjek, 
koji je znao sebi pribaviti poštovanje. Ivan bijaše stekao naklonost 
obojice. Njihovo uplitanje u obiteljske poslove bijaše jasan znak, da je 
našao dva pokrovitelja. 

Na povratku iz Kijerija Mihovil održa riječ i pođe da pohodi sestru. 
Antun je razborito šutio. Ivan, koji se još skrivao, bi pozvan : činilo 
se, da svake poteškoće sretno nestaje. 

Sad evo opet na površini časnoga don Kalosa. On nije bio zabora¬ 
vio svoga mladoga prijatelja ; bio je u njem vidio sigurne znakove sve¬ 
ćeničkog zvanja, pa nije htio, da se ono izgubi. Zato, riješivši se razli¬ 
čitih zapreka, koje su mu priječile, da ne izvrši jedan svoj pobožan na¬ 
um, pozove mladića k sebi. Pošto je čuo pripovijest njegovih zgoda i 
nezgoda za onih godina otsustva, i kako Antun ni najmanje nije popu¬ 
stio od svoje tvrdoglavosti, reče mu : 

— Moj Ivane, ti si se u me pouzdavao, pa ne ću, da ti bude uzalud ; 
ostavi dakle nerazumna brata, dođi k meni, i imat ćeš ljubljenog oca. 

Ivan saopći majci milostiv prijedlog, koji su ona i brat Josip s vrlo 
velikom radošću prihvatili. Antun niti ga je odobrio niti mu se odupro ; 
štoviše, Josip, neumoran radnik, obeća, da će u obrađivanju polja 
i Ivana zamijeniti. 

Tako je Ivan na izmaku ljeta 1830. godine pošao da živi s kape¬ 
lanom, ali je ipak svake večeri dolazio kući spavati. No kako je Antun 
neprestano prigovarao i zadirkivao, don Kaloso odluči dječaka zauvijek 
zadržati uza se, pomoći mu da u njegovoj kući svrši tečaj latinskog 
jezika, a zatim utrošiti, koliko treba, dok ne postane svećenik. Ivan je 
bio navršio petnaest godina. Margarita, očajna, misleći, da ne će uspjeti 
nagovoriti na pristanak Antuna, koji je već bio navršio dvadeset šestu 
godinu, a čvrsta u odluci da sin uči, i spremna utrošiti sve svoje očin¬ 
stvo, da namakne sredstva za troškove, pomisli, da bi došlo do diobe 
očinskog imutka. 

Nerazumni pastorak pravio je mnogo poteškoća i divljeg otpora, 
tako da je trebalo više mjeseci da se zadovolje formalnosti zakona. Ali 
kad se obitelj suzila na Margaritu, Ivana i Josipa, s Ivanovih je grudi 
otpao kamen, i on je bio potpuno slobodan da nastavi nauke. 

Siromašni dječak smatrao se potpuno sretnim i mislio je, da više 
nema šta željeti, kad nadođe jedna nova strahovita nesreća, da prekine 
nit njegovih nada. 

Jednog jutra u studenom te godine pošalje ga don Kaloso da nešto 
obavi kod svojih roditelja. Jedva je bio stigao kući, dok je pripravljao 
svežanj bijeloga rublja, dotrči jedna osoba i reče mu, da se smjesta vrati 
kapelanu, koji je, teško se razboljevši, pitao za njega i svakako htio 
s njim govoriti.' Nije dotrčao, nego doletio ka krevetu svoga dobročini¬ 
telja, kojega je, na žalost, našao bez riječi. 

Dobri svećenik, kojega je bila udarila kap, prepozna svoga učenika 
i upre mu u lice tako ganutljiv pogled, te mu je dušu napunio bolju. 
Prisilio se, da mu nešto natukne ; htio je govoriti, ali nije više mogao 

razgovijetno izgovoriti riječi, a onda uze ispod uzglavlja ključ, preda 
■mu ga i naznači, da ga ne da nikome, i ono što je u škrinjici zaključano 
tim ključem, da je sve njegovo. Ivan metne u džep ključ, pod kojim su 
bili novci, a da on toga nije ni znao, i dragome bolesniku iskaza svu 
najsrdačniju brigu ljubaznog sina. Ali nakon dva dana agonije dobri 
kapelan izruči svoju dušu Gospodinu u sedamdeset petoj godini dobi 
svoje. Bilo je to 21. studenoga 1830. godine. 

S njim nestane svake Ivanove nade. Neki, koji su dvorili don Ka¬ 
losa u zadnjim časovima, govorili su mu : — Ključ, koji ti je dao, to 
je ključ od škrinje. Novci, koji su unutra, tvoji su, uzmi ih. — Drugi su 
tvrdili, da ih po savjesti ne može uzeti, jer da mu ih nije ostavio biljež¬ 
ničkim aktom. Mladić je bio u neprilici; mislio je o tom i zatim rekao : 

— Oh, jest, ja ću poći u pakao zbog novaca! Ne ću da ih uzmem ! 

Drugi su zato bili protivnog mišljenja, tvrdeći, da način, kako 
ga je umirući zvao, njegove riječi, dok je bio zdrav, ključ, koji mu je 
predao s tako izrazitom kretnjom, da sve to jasno dokazuje njegovu 
volju i da su zato ti novci njegovi. On se nije uvjerio, nego kad je na¬ 
sljednik došao u društvu drugih rođaka, Ivan mu preda ključ govoreći: 

— Evo ključa od škrinje. Vaš mi ga je stric predao i naznačio, 
da ga nikome ne dajem. Neki su mi rekli, da mogu uzeti ono, što je u 
škrinji, ali ja ću radije biti siromah te ne ću da prouzročim pravdanja : 
vaš stric nije rekao, da je to određeno za me. 

Nećak uze ključ, otvori škrinjicu i nađe u njoj šest hiljada lira. 
Pošto ih je prebrojio, obrati se Ivanu i reče: 

— Poštujem volju stričevu : ovi su novci tvoji: ja ti dajem pot¬ 
punu slobodu : uzmi šta god hoćeš. 

Ivan se malko zamisli: bio je dosta jasno upoznao volju pokoj¬ 
nikovu, imao je dopuštenje baštinika. 

— Ali ne — zaključi — ne ću ništa! Raj mi je draži od svega bo¬ 
gatstva i od svih novaca na svijetu. 

— Ako ne ćeš ništa — zaključi baštinik — zahvaljujem ti za liu- 
bezm čin!... Radi, kako hoćeš! 

Ivan nije ništa uzeo ! Možda je čuo, da koji od nasljednika gunđa 
o zahtjevima. U Uspomenama on o tom događaju ovako jednostavno, 
u kratko govori : „Dođoše nasljednici don Kalosovi, i ja sam im pre¬ 
dao ključ i sve druge stvari”. 

Smrt dobroga kapelana iz Murijalda bila je za Ivana ne samo ne¬ 
sreća, već i ogromna bol. 

Ali božanska dobrota ne ostavi ga bez upute. On piše : 

,,U to vrijeme usnio sam drugi san, u kom sam žestoko bio ukoren, 
sto sam svoju nadu bio postavio u ljude, a ne u dobrotu nebeskog Oca”. 

Uspomena na don Kalosa ostade uvijek živa u njegovu srcu. 
Sa zahvalnošću, što je bila jedna od najljepših njegovih kreposti, on je 
0 n i < rj T1 na Pisao : „Uvijek sam molio i do zadnjega ću daha svako jutro 
moliti za ovoga mog odličnog dobročinitelja.” 

Ta smrt prisili Ivana da nastavi nauke u javnim školama Kastel- 
n.uova, SaJ® J e uz osnovne škole bio otvoren i jedan tečaj latinskog je¬ 
zika. U taj tečaj zapisao se oko Božića 1830. godine. 

Iz početka vraćao bi se kući i o podne. Idući i vraćajući se pješačio 
bi oko dvadeset kilometara na dan i znatno bi vremena izgubio. Stoga 
to drugačije uredi. Odlazaše iz Bekija ujutro, a vraćao se samo navečer. 

Pa koliko je i tako morao trpjeti po nevremenu ! To više, što je, kad 
bi bilo blato, zbog štednje, skidao cipele i nosio ih u ruci, dolazeći u Ka- 
stelnuovo ukočenih, a kadšto i krvavih nogu. . , . ,. 

Jer je nastajala sve kruća zima, majka Margarita smjesta shvati, 
da je potrebno naći mu stan u Kastelnuovu. Prema dogovoru, mogla 
je plaćati žitom, vinom ili drugim proizvodima. S druge strane, Ivana 
su njegovi suseljani jako voljeli, pa su, bojeći se, da ne će imati sredstava 
za nauke, katkada među sobom sakupljali, moleći Margantu, da ih 
primi, već i zato, što sama neprestano dijeli milostinju. 

Margarita dakle namjesti sina na stan i hranu kod Ivana Roberta, 
krojača i dobra vještaka u gregorijanskom pjevanju i vokalnoj muzici. 
Sama ga je otpratila. Ostavljajući ga da mu jedan od najdragocjenijih 
savjeta: — Budi pobožan prema Gospi! 

Ivan je bio zadovoljan odlukom majčinom, jer je tu mogao vjež¬ 
banju u pobožnosti svratiti više pažnje nego u Bekiju. 

Općinske škole bile su u ono vrijeme visoko katoličkog karaktera, 
a to po naredbi, koju je bio izdao kralj Karlo Feliks kraljevskim paten¬ 
tom od 23. srpnja 1822. god. Mudrost se teče vježbanjem u pobožnosti! 

Škola latinskog jezika skupljala je u jedan jedini razred sve mla¬ 
diće, koji su pripadali različitim razredima gimnazije, a direktor te 
škole bio je učeni i vrsni profesor don Emanuel Virano iz Kastelnuova 
d’ Asti, isti onaj, koji je Josipu Kafasu bio blagoslovio kleričku halju. 

Ivan je napredovao tako, da mu se učitelj divio. Jednoga dana 
bila je zadana zadaća, kako je Eleazar radije umro negoli načinio sabla¬ 
zan jedući zabranjeno meso.- .. ...... 

Ivan ju je riješio tako, te se nitko nije mogao uvjeriti, da je sam 
napisao. Ta je zadaća išla od ruke do ruke učitelja, i svi su se čudili. 

Margarita ga je pohađala gotovo svake sedmice, da mu ponese 
hljeba koji bi mu dostao za sedam dana. Radovala se, kad bi vidjela 
svoga ljubimca sina, i klicala bi od veselja, kad bi čula, kako je vjeran 
njezinim naredbama. Uživala bi, kad bi joj svi govorili, kako je krepo- 
stan vrlo pobožan, predan molitvi i točan u vršenju školskih dužnosti. 
Sam’prepošt don Dassano bio ga je imenovao pomoćnikom u jednom 
razredu za vrijeme korizmenog obučavanja vjeronauka. 

Ali krepost uvijek ima zasjednika. Neki sudrugovi htjeli su ga za 
vrijeme obuke odmamiti na igru. Kad je on, da ih se riješi, naveo raz¬ 
log, da nema novaca, oni ga naputiše, da ih pribavi krađom gospodara 
ili majke. Ali Ivan tu opaku uputu odbije tako razboritim riječima, 
da se više nijedan nije usudio predlagati mu što tako nedostojno. Da¬ 
pače, kad su za tu stvar čuli profesori i roditelji njegovih sudrugova 
naročito oni bogatiji, to mu pribavi i poštovanja i odanih i poslušnih 

prijatelja. . .... , . 

Na početku, kad su vidjeli, da se jedan mladić sa sela, siromašno 
odjeven, a već povelik, tako kasno dao na nauku, ljudi su se pomalo 
podsmijevali. Ali njegov nepromjenljiv smiješak učinio ga je gospoda¬ 
rom situacije, tako da su se ljudi rado s njim zadržavali. . . 

On je pak za svoje male prijatelje uvijek imao novih privlačivo- 
sti. Kad bi pošao k majci na koji dan odmora, običavao bi od kuće do¬ 
nositi voća, koje bi s njima razdijelio, a usto bi uhvatio priliku govoriti 
im o vjerskim stvarima i toplo im preporučivati pobožnost prema Gospi.. 
Od osobite je privlačivosti bila za njega crkva od Kaštela, koja se di¬ 


zala na najvišoj točki brijega. Tamo bi se penjao sada sam, a sad opet 
u društvu prijatelja, da blaženoj Djevici poda poklon svoje sinovske 
pobožnosti. Možda mu je ondje gore nebeska Majka iskazala koju oso¬ 
bitu ljubav, jer on nikada više nije zaboravio toga hrama ni milota, 
koje je tamo osjetio. 

Svejedno, u toj sreći osjećao je u srcu jedan trn : nije se mogao 
pobliže upoznati sa svećenicima mjesta. Onda se naime mislilo, da su 
rezerviranost i ozbiljnost jedino pravo držanje crkvenih osoba. Ali to 
je u Ivanu pobuđivalo strah, a ne ljubav, tako te se on često uz plač 
žalostio i u sebi i pred drugima. Naročito bi pred majkom davao oduška 
tim mislima. Margarita, koja je poznavala sinovlje srce te je bila žena, 
koja je mogla cijeniti takove osjećaje, primjećivala je: 

— A šta ćeš ? To su ljudi puni znanja, puni ozbiljnih misli, pa se 
ne mogu sniziti i govoriti s dječakom, kakav si ti. 

— Ali što bi ih stajalo reći mi jednu lijepu riječ, zaustaviti se jedan 
čas sa mnom ? 

— A što bi htio, da ti kažu ? 

— Koju misao, koja bi dobro došla mojoj duši. 

— Ali zar ne vidiš, da moraju toliko ispovijedati, propovijedati: 
i o tolikim se drugim stvarima župe brinuti! 

— A zar mi mladići nijesmo njihove ovce ? 

— Jest, istina je, ali ne mogu da gube vremena! 

— A Isus je gubio vrijeme, kad se zadržavao s djecom, kad je 
korio apostole, koji su ih htjeli udaljiti, a on je govorio, neka ih puste 
k njemu, jer je njihovo kraljevstvo nebesko ? 

— Nemaš krivo, pače imaš pravo, ali šta ćeš ? 

— Ja ?! 0, vidjet ćeš! Ako budem mogao postati svećenik, ja ću 
sav svoj život posvetiti djeci. Nikad me ne će vidjeti preozbiljna, i ja ću 
ih uvijek prvi nagovarati! 

Nauci Ivanovi bili su pošli dobrim putem, kad ih najednom pore¬ 
meti jedan novi nemili događaj: don Virano, njegov profesor, bio je 
imenovan župnikom u Mondoniju d’ Asti, a za njegova zamjenika u 
Kastelnuovu bio je određen don Molja, pobožan i milosrdan svećenik, 
ali nesposoban da vlada onim vrlo živahnim dječacima, koji su bili 
različite dobi, obrazovanosti i različita razvoja inteligencije. Štoviše,, 
makar je na koncu konca i volio Ivana, ipak je bio sebi utuvio u glavu, 
jer je iz Bekija, da ne može biti nego magarac, ako hoćete i u dobru 
smislu, ali uvijek magarac. Sama poodmakla dob od šesnaest godina 
bijaše mu razlogom nesposobnosti. 

Ivan je bio uvršten među one, koji su bili u prvom tečaju gimna¬ 
zije. Jednoga dana učitelj zada tako zvanu radnju za mjesta, na temelju 
koje su se u razredu doznačivala prvenstvena mjesta. Ivan zamoli 
učitelja, da mu dopusti pisati onu zadaću, koju je namijenio trećoškol- 
cima. Don Molja prasne u smijeh i reče: 

— Ma što si ti ne utvaraš... ti iz Bekija ? Što misliš, da su spo¬ 
sobni učiniti što oni iz Bekija ? Ostavi, ostavi nauk latinskog jezika... 
ne ćeš ti ništa razumjeti. 

Ivan, ne pokazavši, da je uvrijeđen, toliko je moljakao, da je po¬ 
stigao ono, što je želio. Učenicima trećeg razreda gimnazije bio je dik¬ 
tiran jedan latinski odlomak, koji su morali prevesti na talijanski je¬ 
zik. Za kratko vrijeme Ivan preda svoju zadaću profesoru, koji je uze- 

i, ne pogledavši je, smijući se samilosno, metne je na stol. Ali učenik 
stojeći pred učiteljem reče : 

— Molim Vas, da pogledate moju zadaću i da mi popravite po¬ 
greške. 

Don Molja nije htio ni čuti, ali ipak, potaknut živom znatiželjom 
učenika, uzme i pogleda zadaću : Prijevod je bio točan. 

— Zacijelo je prepisao — reče. •— Nemoguće je, da je ovo njegova 
zadaća! 

Ivanov susjed, svjedok da je Ivan radio sam, bez tuđe pomoći 
i bez knjiga, digne se, da ga obrani, ali nije ga bilo moguće uvjeriti. 

Možemo zamisliti, kakvu je korist Ivan mogao imati do konca 
te godine pod vodstvom takova učitelja. Ipak ga je tako božanska 
Providnost uvijek bolje pripravljala za njegovo zvanje. 

Stanujući kod Roberta Ivana, glavnog pjevača župe, mladi Bosko, 
koji je imao dobar glas, bijaše se od početka godine s ljubavlju dao na 
muzičku umjetnost. I nije naučio samo gregorijansko pjevanje, nego 
je za kratko vrijeme mogao ući u orkestar i namijenjeni dio u muzici 
sa sretnim uspjehom vršiti. U isto vrijeme vježbao se u sviranju violine, 
a okušao se i u starom cimbalu i spineti, da koji puta može pratiti na 
orguljama. Dobri Roberto bijaše oduševljen svojim gojencem, te je, 
i ne znajući, svojim podukama surađivao na Božjim planovima. Nje¬ 
gova je kuća bila jedina škola, u kojoj je Svetac dovoljno pravilno 
mogao izučiti pjevanje, koje se s tolikom ljubavlju moralo njegovati 
u njegovim budućim ustanovama. 

Ali nauk i pjevanje nijesu mogli iscrpsti aktivnosti Ivanove, koji 
je, želeći da sve vrijeme korisno upotrebi, počeo učiti i krojački za¬ 
nat, tako da je običavao u šali govoriti svojim prijateljima u Orato¬ 
riju : — Činilo mi se, da ću postati valjanim glavarom krojača! — I 
dodao bi, pošto je počeo zbog razonode, da je te godine bio primoran 
nastaviti, jer dioba obiteljskih dobara i Antunovi zahtjevi nijesu majci 
dopuštali da priskrbi toliko, koliko je bilo potrebno za izdržavanje. 
Gospodar pak sa svoje strane, videći njegov dobar uspjeh, predloži 
mu vrlo povoljne uvjete, da ostane definitivno na radu kod njega. Ali 
Ivan, željan napretka u naucima, mnogim se stvarima bavio samo zato, 
da ne bude bez zanimanja i da pribavi potrebna sredstva za postignuće 
svoga cilja. 

Oko svršetka godine vježbao se također u kovačkom zanatu, pa 
je stoga pohađao radionicu nekoga Evasija Savija, izvrsnog kršćanina, 
i uspio doći do dovoljne teorije toga zanata. 

Tko je ulio u srce seljančeta tako izrazitu sklonost za različite za¬ 
nate ? Tko ga je providencijalno stavio u take okolnosti, te je za nj 
bilo tada potrebno baviti se njima ? Zacijelo onaj, koji je, pošto ga je 
bio predodredio za osnivača Oratorija blagdanskih i ratarskih kolonija, 
htio da bude utemeljitelj Hospicija za zanatlijske šegrte. On je u 
Ivanu gomilao takve kreposti, da bi dječak iz puka, siromašni rabot- 
nik zemlje i šegrt mogli u njemu naći čovjeka, koji bi pouzdano mogao 
upoznati njihove potrebe, težnje, navike te bi znao postati svima sve. 

Ali Svetac morat će jednoga dana misliti i na to: da uzdržava 
toliku mladež, bez ikakva prihoda, uzdajući se jedino u Božju Provid¬ 
nost. Zato je Bog htio, da naš Ivan sam, u njegovo ime, uz cijenu 
koje god žrtve ili poniženja, pođe tražiti milost. Za to mu je dao dušu 

poduzetnu, vrlo radinu, darežljivu, bogatu sredstvima da dođe do cilja, 
spokojnu da uklanja poteškoće, ustrajnu i razboritu u odabiranju pri¬ 
kladnih sredstava, srdačnu da pobjeđuje srca, neustrašivu u zatiranju 
ljudskih obzira. 

Jedna dražesna zgoda, koja mu se desila u to doba, otkriva nam, 
do koje je on mjere bio dovitljiv da priskrbi ono, što mu je bilo potrebno. 

U mjestu Montafiji slavila se neka svečanost. Nasred trga, vrlo 
visoko, bilo je podignuto stablo nedođije, o koje su, u krugu, bili obje¬ 
šeni različiti predmeti za nagrade. Nedogledno mnoštvo prisustvovalo 
je tome prizoru. Mladići mjesta kušali su popeti se, ali pošto bi se po¬ 
peli koji do trećine, a koji do polovice, okliznuli bi se na zemlju. Vika 
naroda, koji je sokolio hrabrije, i zvižduci namijenjeni slabićima, koji 
se nijesu nikako znali držati na tom glatkom i namazanom stupu, pro¬ 
lamahu se zrakom. Ivan je opazio, da svi natjecatelji počinju brzo i 
nesmotreno, ne udahnuvši zraka. Jer ne mogu nastaviti, kad dođu do 
stanovite visine, vlastita ih težina vuče k zemlji. Zato je htio malo 
drugačije to okušati. Dođe odlučan, ali miran, na mjesto, koje su bili 
ispraznili ljudi, i poče se penjati polako, kadšto ukrštavajući noge tako, 
da uzmogne sjesti na pete i otpočinuti. Narod, koji nije odmah shva¬ 
tio razloga toga postupka, smijao se do iznemoglosti i mislio, da će svaki 
čas vidjeti, kako će se okliznuti. No, kako se on ipak sve više penjao, 
zavlada opći muk. I kad je Ivan bio blizu vrška stupa, koji se, jer je 
bio vrlo tanak, jako njihao, sa svih se strana diže pomaman pljesak 
mladom pobjedniku, koji je pružio ruku i dohvatio kesu sa dvadeset 
lira, jedan kuljen i rupčić. Predmete manje vrijednosti ostavi, da se 
uzmogne nastaviti igra, brzo siđe te se izgubi u mnoštvu. Nije to bio je¬ 
dini put, kad je uspio dobiti slične nagrade, koje su mu kao siromašnom 
đaku mnogo koristile. 

S malo zadovoljstva, što se nauka tiče, svrši školsku godinu i vrati 
se majci, uvijek strpljiv, ali i uvijek nesiguran za budućnost. Uto dogodi 
se jedna značajna novost. Margarita i brat Josip, koji je već imao 18 
godina, bijahu prihvatili napolno obrađivanje zemlje na imanju, koje 
se zove Susambrino, na jednom brežuljku na po puta između Bekija 
i Kastelnuova. Josip se nastani u kmetskoj kući, a Margarita je, prema 
potrebi, stanovala čas tu, a čas u Bekiju. 

Ivan je ostao kod brata Josipa, koji ga je vrlo volio, pa se mo¬ 
gao sav dati na knjige. Već je imao malu knjižnicu, u kojoj je bilo lije¬ 
pih svezaka, koje su mu bili poklonili ili posudili učitelj don Lakva, 
župnik iz Monkuka i don Kaloso. Između ostalih knjiga bila su tu 
i asketička djela sv. Alfonsa Marije Liguorija i po koji dobri katekizam, 
koji je učio napamet. Ali da ne bi bio na teret bratu, pomagao mu je u 
poljskim poslovima, a krpao je i odijela i popravljao ratarsko oruđe. 

Jedna draga vijest stiže da razveseli mir tih praznika. Papinski 
breve od 12. kolovoza povjeravao je monsinjoru Vjekoslavu Fransoniju, 
biskupu Fosana, upravu turinske nadbiskupije. Bio je to otac, podu- 
poranj, pouzdanik, kojega je Gospodin namijenio svome Slugi, da bi u 
njem našao moćnu zaštitu u počecima svojih divnih djela. 

Ima jedan novi san, koji se, po svojoj istovremenosti, veže s tim 
događajem. Ivan je često odlazio u vinograd svoga školskog druga 
Josipa Turka, jer je bio udaljeniji od ceste, pa zato i mirniji. Ondje bi 
se on uspeo na jednu uzvisinu, odakle bi, neopažen, mogao vidjeti sva- 

koga, tko bi ušao u njegov ili Turkov vinograd. S knjigom u ruci, ču¬ 
vao je grožđe. Otac Josipa Turka često bi se s njim sastao, položio mu 
ruku na glavu i rekao : 

Budi hrabar, Ivane, budi dobar i uči, jer će ti Gospa pomoći. 

— Sve sam svoje ufanje u nju postavio — odgovarao bi Ivan, 
ali sam uvijek u neizvjesnosti: htio bih nastaviti tečajeve latinskog 
jezika i postati svećenik, a moja mati nema sredstava, da mi pomogne. 

— Ne boj se, Ivane, vidjet ćeš, da će ti Gospodin uravnati put. 

— Nadam se ! — završio bi siromašni mladić, oprostio bi se i po¬ 
šao na obično mjesto pognute glave, zamišljen ponavljajući: — Ali... 
ali... 

I — gle! — nakon nekoliko dana gospodin Turko i Josip vide ga, 
kako sav veseo trči preko vinograda i kako se svečano zaustavlja 
pred njima. Kad su ga zapitali, zašto je tako veseo, ispripovjedi im, 
da je u noći usnio lijep san. Jedna velika Gospođa, koja je vodila mno¬ 
gobrojno stado, približila mu se, pozvala ga imenom i rekla mu : — 
Eto, Ivane, čitavo ovo stado povjeravam tvojoj brizi. — A on: — 
Kako ću čuvati tolike ovce i tolike jaganjce ? Gdje da nađem pašnjake, 
na koje da ih povedem ? — Gospođa mu odvrati: — Ne boj se, ja ću 
ti biti pri ruci. — I nestade je. 

Ovo pripovijedanje, koje nam je ispričao sam gospodin Josip Turko 
i gospođa Lucija, potpuno se slaže s jednom izrekom iz Ivanovih Uspo¬ 
mena, gdje čitamo ove jednostavne riječi: U 16. godini sanjao 
sam drugi san. Sigurni smo, da je tada znao mnogo više toga, 
što nije rekao, da dade oduška punoći svoga srca. To je bila nagrada 
za njegovo ustrajno pouzdanje. Doista se pomoć nebeske Majke te iste 
godine morala pokazati vrlo osjetljivom. 

Margarita, žalosna, što je sin izgubio toliko vremena, odluči poslati 
ga u Kijeri i upisati ga u javne škole za školsku godinu, koja je bila 
na domaku. Ivan, sjetivši se, da se obiteljska oskudica stavlja u nepri¬ 
liku gledom na njegovu opremu, ponudi se sam, da će ići po selu skup¬ 
ljati milodare. Prošnja sama po sebi stajala je Ivana, da se ne može 
reći koliko, ali pobijedio je zazor i podvrgao se poniženju: nije bio za¬ 
boravio zapovijedi sna: Budi ponizan! 

Isprosio je hljeba, sira, sijerka i nešto žita. Još ga jedna dobra žena pre¬ 
poruči župniku iz Kastelnuova, koji mu poda nešto malo novaca. Među¬ 
tim je mati tražila koju dobru obitelj, kod koje bi smjestila sina, pa je, 
po svoj prilici, po uputi prepošta izabrala kuću jedne svoje sumještanke 
Kapriljke, Lucije Mata, udovice, koja je imala jedinog sina, đaka, radi 
kojega se upravo i bila preselila u Kijeri, da ga nadzire. Pogodili su se, 
da plaća za opskrbu dvadeset i jednu liru na mjesec. Ali kako sirotica 
nije mogla plaćati cijelu svotu, uglavili su, da će Ivan nadoknaditi osta¬ 
tak vršeći dužnost sluge. 

Međutim Ivan se javi prepoštu, ne samo da mu iskaže zahvalnost, 
koje mu je bilo puno ćutljivo srce, nego i zato, da zadovolji školsku 
naredbu, koja kaže, da đak, ako hoće da bude primljen u kraljevske 
škole, mora pridonijeti svjedočanstvo od župnika. 

Po nekim dovršenim pripremama, dan poslije Dušnog dana 1831. 
god. Margarita je predavala sinu pol hektolitra žita i dvanaest litara 
prosa, da tim počne plaćati opskrbu. — Reče mu : — To je sve, što ti 
.mogu dati, a za ono, što fali, pobrinut će se Providnost! 


Jedan sumještanin, Ivan Bekis, želeći dati dragom prijatelju do¬ 
kaz ljubavi, a jer nije ništa imao, što bi mu darovao, natovari na svoja 
kola kovčeg siromašne opreme i ono malo žita i prosa te ga badava po¬ 
veze u Kijeri. 

Slijedeći dan, natovarivši na sinovljeva leđa vrećicu brašna i vre¬ 
ćicu kukuruza, da to proda na sajmu u Kastelnuovu i da tako dođe do 
koje pare za papir, knjige i pera, ljubazna majka otputuje s njim, a brat 
mu Josip zaželi dobru sreću. 

U Kastelnuovu sretoše se s mladim Ivanom Filipelom, kojega 
majka, jer je imala u mjestu obaviti neke poslove, zamoli, da bi joj sina 
otpratio do Kijerija, gdje će ih ona uskoro stići. Filipelo pristane, i po¬ 
što je primio nešto novaca, otputuje s Ivanom. 

Na po puta po prilici, kad su stigli u Arinjano, malko sjedoše. Tu 
je Sluga Božji pripovijedao drugu o svršenim naukama i o lijepim 
stvarima, koje je bio naučio prisustvujući propovijedima, podukama 
i katekizmu. Preporučivao mu je, da vrši djela ljubavi i s mudrim mu 
mislima pričao o spasonosnim događajima. Filipelo ga kod jedne točke 
prekine govoreći: — Tek sada ideš u zavod da učiš, a već znaš toliko 
lijepih stvari? Brzo ćeš ti postati župnik! 

Sluga Božji pažljivo ga je fiksirao i rekao : — Župnik ? Znaš li ti, 
šta to znači biti župnik ? Znaš li, koje su dužnosti župnikove ? Kad se 
diže s objeda ili večere, on mora misliti: Ja sam jeo, ali... a moje ovce 
jesu Ii sve imale da se nasite ? Što on preko potrebe ima, mora dati si¬ 
romasima. A koliko drugih vrlo teških odgovornosti 1 0, dragi Filipelo, 
ja ne ću biti župnik. Idem da učim, jer hoću da svoj život posvetim 
mladeži. 

Majka ga je brzo stigla. Predajući ga gospođi Luciji Mata, pošto 
je pred nju položila nešto žita, reče: — Ovdje je moj sin, a tu je opskrb- 
nina. Ja sam svoju dužnost izvršila, moj sin će učiniti svoju. Nadam se, 
da ćete s njim biti zadovoljni. 

Ganuta, ali puna veselja, ta se žena, kojoj nema para, vratila svo¬ 
joj kućici. 

GIMNAZIJA 


1 0Š NIJE bila gotova kušnja, kojoj je Gospodin bio podvrgao svoga 
Slugu. On je trebao izbliza upoznati sve različite prilike i potrebe, 
u kojima obično žive mladići, da ih onda u svoje vrijeme znadbude 
blagodušno pomoći. Duga dakle i trnjava bijaše staza, koju je još mo¬ 
rao prevaliti. 

Prva osoba, koju je Ivan upoznao u Kijeriju bio je svećenik don 
Eustahije Valimberti, koji mu je dao mnogo dobrih savjeta, kako će 
se držati daleko od opasnosti. Bio je dodijeljen šestom razredu, a to je 
bio pripravni razred za gimnaziju. No nakon dva mjeseca bio je pre¬ 
veden u peti razred, t. j. u prvi gimnazijski. Kad je ponovo nakon 2 
mjeseca napravio izvanredni ispit, prijeđe u četvrti, a to je bio naš drugi 
gimnazijski razred. Kad je novi profesor vidio, da se u polovici godine 
pojavio u razredu tako visok učenik, kako je on bio, reče u šali čitavoj 
školi: — Ovaj ili je veliki krt ili je veliki talenat. Šta ti veliš ? — Ivan, 
svladavši prvi strah i onu strogu nazočnost, odgovori: — Nešto srednje: 
to je mladić dobre volje da vrši dužnost i da napreduje u naucima. 
— Odgovor se svidje profesoru, koji ga osokoli i ponudi mu se, da će mu 
pomoći u poteškoćama, na koje bi naišao. 

Svetac pripovijeda: „Bio sam u tom razredu po prilici dva mje¬ 
seca, kad jedna mala zgoda prouzroči, da se o meni počelo ponešto go¬ 
voriti. Jednoga je dana profesor tumačio Agesilajev život, koji je napi¬ 
sao Kornelije Nepot. Toga dana ja nijesam imao knjige uza se, jer sam 
je bio zaboravio kod kuće. Da zatajim učitelju tu zaboravljivost, držao 
sam pred sobom otvorena Donata. Kako nijesam znao, na što da 
pazim, dok sam pratio učiteljeve riječi, okretao sam stranice sad s jedne 
sad s druge strane. Drugovi to opaziše. Jedan poče, a drugi nastavi 
smijati se, tako da je u školi nastao nered. — Što je ? — zapita učitelj : 
— što je ? Neka mi se odmah kaže! — Kako su oči sviju bile u mene 
uprte, naloži mi, da napravim konstrukciju i da ponovim njegovo tu¬ 
mačenje. Digoh se i, još uvijek držeći Donata u ruci, ponovih tekst 
napamet, a zatim konstrukciju sa svima tumačenjima učiteljevim. 
Kad sam svršio, moji sudrugov', glasno se čudeći, instinktivno zaplje- 
skaše. Ne mogu kazati, kako se jako rasrdio profesor, jer je to, kako je on 
rekao, bio prvi put, da nije mogao držati discipline. Udari šamar, ali 
ja sam mu izbjegao prignuvši glavu. Držeći zatim ruku na moga D o¬ 

n a t a naredi susjedima, da mu kažu uzrok toga nereda. Dok sam htio 
ponizno izložiti stvar učitelju, oni rekoše: — Bosko je imao pred sobom 
Donata, a čitao je i tumačio kao da je u rukama imao Kornelijevu 
njigu. Profesor uze Donata, naloži mi, da nastavim još dva od¬ 
lomka, a zatimje smjesta od srdžbe prešao u iznenađenje i čuđenje i 
rekao tm : — Zbog tvoga sretnog pamćenja, opraštam ti zaboravljivost, 
koju si skrivio. Nastoj samo da svoje pamćenje dobro upotrebiš.” 

. . Ah, osim uma i pamćenja, čini se, da se katkad pojavljivala u Ivanu 
i jedna druga tajna i neobična sposobnost, koja mu je pomagala. Tako 
zgode 5 - 1 ' 1 om od n J e govih saučenika, koji nam pripovijedaju slijedeće 

đok s ?. u x razredu izr ađivala zadaća, on tako brzo preda 
izradak, te se učitelju činilo nemoguće, da je mladić u tako kratko 
vrijeme mogao svladati toliko gramatičkih poteškoća. Zato otvori i 

naS a m,f g n VU zadacu ' Cudom se začudivši, što je našao, daje savršena, 
f ar ® dl . rau, da mu donese koncept. Ivan mu ga dade. Novo čuđenjei 
rnfil 6 -L- U zadacu bl ° sramio tek večer prije, a kako mu je izišla pre- 
đuga, diktirao je samo polovicu. Međutim u zadaćnici Ivanovoj opazi 
cije u, ni rijeci više ni manje ! Kako se to dogodilo ? Nije bilo moguće, 
da je Ivan u tako kratko vrijeme prepisao, a nije moglo biti ni najma- 

nH 6 ^ nje J- da - n ‘, je P™Y ali ° u P rofesorov stan, koji je bio jako udaljen 
od kuće, gdje je Iyan bio na stanu. Dakle ? Sluga Božji prizna : Sa¬ 
njao sam ! — To jest, on je sanjao cijelu zadaću, pa je još prije nego 
je pošao u školu napisao diktat i prijevod. J J F J & 

Jedne druge noći sanjao je, da ga je brat Antun sreo i rekao mu ■ 
— Upravo me sada spopala groznica ; ne mogu više držati se na nogama : 
moram ici da otpočinem. - Ujutro ispripovjedi san svojim drugovima’ 
koji odmah khknuše: - Budi miran, tako je, kako veliš!- I § upS 
je tako i bilo. lste večeri došao je brat Josip, da mu to kaže. P 
_ i 1 dru § lb sličnih zgoda, drugovi pansiona zvali su ga sa^ 

Mi ne ćemo da sudimo o ovim činjenicama, niti hoćemo da ih tuma¬ 
čimo, ali je sav život Don Boskov čvor tako čudnovatih događaja da u 
njima moramo priznati izravnu Božju pomoć. Sam Svetac ’ često 
govoreći o tim snima, više je puta rekao : — Nazovite ih snima, pričama 
koje god ime, koje vam se više sviđa, ja sam uvjeren, da 
ce činiti dobro, uvijek, kad se budu pripovijedali. — Često im je on sam 
potvrdio vrhunaravno podrijetlo. 

., V Kijeriju Sluga Božji nije iz početka ni s kim od svojih sudrugova 
rai°^ 10 P n J ate Ijstvo. ,,U prva sam četiri razreda — piše — mo- 

30 ’z vlastite pobude naučiti način ophođenja s drugovima U svoioi 

Stalna 1 mS^odm?’^ 1 ? " td kate £ on J e : d °brih, indiferentnih i zlih. 
ih uooz^am ■ « d nmr bl a + j e: zadnje svakako “vijek izbjegavati, čim 
e Hnf?^ nam i’. s “đđerentmma zadržavati se iz uljudnosti i po potrebi 

bomma kad £' >» usko prijateljstvo podržava« ° na j 

Doijima, kad upoznam, da su uistinu takovi.” J 

nim eifdj 6 m ®đutim Lucija vidjela, da je vrlo marljiv u svim skrom- 
“ Zbama k Y c .?> j 3 Je razborit i pobožan i nadaren tolikim lijepim 
svojstvima, pomisli, da bi mu povjerila svoga jedinca koji je bio vrlo 

SL Žmdf’oa da V b' iki liUbil A igara ' a ieliki «'.k u "ni 

ima. zamoli ga, da bi ga i podučavao, makar je bio u višem razredu 

nego Ivan. Sluga se Božji bavio njime kao s bratom, tako da je nakon 
šest mjeseci rastrešenjak bio postao dobar i marljiv, te je u razredu 
postizavao i počasna mjesta. Za nagradu gospodarica oprosti Ivanu 
cijelu mjesečnu opskrbu, pa se tako morao brinuti samo za knjige i 
odijelo. 

Tako je on bio postao učiteljem mladih đaka. Božja Providnost 
bijaše odredila, da se vježba u ovoj drugoj grani novoga budućeg apo- 
stolata, i to za cijelo vrijeme nauka. A to je on radio s ljubavlju i uspje¬ 
hom, a da nije propuštao usavršavati se u onim drugim stvarima, koje 
mu je Bog pomogao već prije naučiti. Njegova aktivnost bijaše vječna: 
između ostaloga nauči i drvodjelski zanat. 

I u Kijeriju, kako prije u Murijaldu i Kastelnuovu, saučenici su rado 
bili uza nj. Tako je nastalo Društvo veselja, vrlo prikladno 
ime za takove skupove, jer je svako bio obvezan da traži knjige ili zapo¬ 
činje razgovore ili uvodi zabave, koje bi mogle pridonijeti veselju. Na¬ 
protiv, bilo je zabranjeno sve, što bi prouzročilo žalost, a naročito sve 
ono, što bi se kosilo sa zakonom Gospodnjim. I zbilja: temelj njihova 
društva bijahu ove dvije točke: 

1. Svaki član Društva veselja mora izbjegavati svaki raz¬ 
govor, koji nije u skladu s dobrim kršćaninom. 

2. Točnost u vršenju školskih i vjerskih dužnosti. 

,,U sve blagdane — piše Don Bosko — poslije sastanka kolegija, 
išli bismo u crkvu sv. Antuna, gdje su oci Isusovci divno podučavali 
vjeronauk i iznosili po nekoliko tako dobro odabranih primjera, kojih 
se čovjek morao sjećati čitav život. Tijekom sedmice Društvo ve¬ 
selja skupljalo bi se u kući jednoga od drugova na razgovor o vjeri. 
Tom bi sastanku mogao svatko po volji prisustvovati. Zadržali bi se 
malo u ljupku odmoru, pobožnim razgovorima, čitanju vjerskih knjiga, 
molitvi, u izmjenjivanju dobrih savjeta i priopćivanju onih ličnih mana, 
koje bi svaki opazio ili o kojima bi čuo druge govoriti. Osim na te sastanke, 
išli smo na propovijedi, često na Ispovijed i na sv. Pričest.” 

Dobro je da ovdje napomenemo, kako je vjera onda imala počasno 
mjesto i u sporednim tečajevima. Zaista su ondašnji mladići bili obra¬ 
njeni od jedne teške pogibelji: Kralj Karlo Alberto bio je u rujnu 1831. 
god. obrazovao jednu komisiju, koja je imala paziti, da se u državu ne bi 
uvukle protuvjerske, nemoralne i razvratne knjige. Njegove su se na¬ 
redbe revno izvršivale. Mnogo su, dakle, učitelji bdjeli nad čitanjem 
svojih učenika. „Taj vjerski strogi zapt — potvrđuje Don Bosko — do¬ 
nosio je plodove.” 

Još piše Svetac: „Najsretniji moj doživljaj bio je izbor stalnog 
ispovjednika u osobi teologa Malorija, kanonika zborne crkve u Kije¬ 
riju. On me uvijek primao s velikom dobrotom, svaki put, kad bih po¬ 
šao k njemu. Dapače me sokolio, da se češće ispovijedam i pričešćujem... 
Ja se smatram dužnikom toga svog ispovjednika, što nijesam od drugova 
bio naveden na neke nerede, radi kojih se neiskusni mladići, na žalost, 
moraju tužiti u velikim kolegijima.” 

Ne zadovoljavajući se da daje samo dobar primjer, nego potak¬ 
nut velikom revnošću za dobro drugova. Sluga je Božji na svaki na¬ 
čin nastojao da privede crkvi i one, koji nijesu bili upisani u Druš¬ 
tvo v e s e I j a, a to je postizavao različitim igrama i šetnjama, po¬ 
najviše izvan grada, u koju župu ili svetište. 

Sjećajući se velike riječi, koju mu je bila rekla majka Margarita, 
kad ga je vodila u Kastelnuovo u školu : — Budi pobožan prema Go¬ 
spi ! — Ivan je u Kijeriju najvolio crkvu Svete Marije od Stuba, koju 
su u gradu zvali stolna crkva. Tu bi u mjesecu svibnju, željan da nebe¬ 
skoj Majci prikaže lijepu kitu cvijeća, skupljao najrazuzdanije mladiće 
i navodio ih, da se ispovjede. 

Po svršetku školske godine 1831.—1832. vrati se u Kastelnuovo, 
gdje je među svoje prijatelje presadio Društvo veselja. 

Kod kuće Ivan osjeti potrebu da upotpuni nauke. Zbog toga obrati 
se teologu Josipu Vakarinu (Vaccarino), župniku Butiljere d’ Asti. Ali 
kako je ovaj imao mnogo posla, počne sam učiti. Jedan dan prepošt 
don Dasano, koji je već znao, kako bi Ivan želio doći do koje poduke, 
nađe ga na paši s knjigom jednoga latinskog pisca, pa ga upita za nauke 
i naloži mu, da glasno čita jedan odlomak. Začudio se nad ispravnošću 
izgovora i nad okretnim i razumnim načinom, kojim je đak preletio 
tu stranicu. Zato pođe k majci Margariti te joj reče : — Dovedite mi 
svoga Ivana u župu, pa ćemo tamo štogod uglaviti. 

Sutradan se Margarita požuri, da se odazove pozivu prepoštovu, 
koji, kao da hoće iskušati Ivana, preda mu nekoliko stranica svoje 
knjige, da ih nauči napamet i reče mu, da se nakon nekoliko dana vrati, 
da mu ih govori. Ivan se udalji i za nekoliko sati dođe u vikarovu sobu. 
Don Dasano, iznenađen, zapita ga, zašto se vratio. Kad je čuo, da je na¬ 
učio zadaću, nije mu odmah htio vjerovati, pa je tražio načina, kako 
da ga se riješi. Ali Ivan je s poštovanjem molio. Vikar mu dopusti i on 
je bez poteškoće recitovao one stranice, a da se nije zapleo ni u jednom 
odlomku. Don Dasano, izvan sebe od čuda, zagleda mu se za čas u lice 
i reče: — Dakle dobro, ja ću te učiti, a ti ćeš, ako hoćeš, čistiti moga 
konja i brinut ćeš se o njemu. 

Zamjenik župnika, koji je bio nazočan, nadoda: — Ja ću ga učiti: 
od ovoga mladića očekujem mnogo dobra. 

Otada je Ivan točno svako jutro odlazio od kuće, učio kod toga 
dobrog svećenika, koji je vrlo dobro poznavao latinsku i talijansku 
literaturu, i ispunjavao obavezu, koju je bio primio : da će štalu držati 
u redu. Ni tu nije mogao biti ni časa bez posla. Kad prepošt nije trebao 
zapregnuti konja, on bi mu ga vodio u šetnju. Kad bi bio na osamljenoj 
cesti izvan mjesta, natjerao bi ga u galop, trčajući mu uz bok, bacio bi 
mu se na ramena i s čudnovatom bi brzinom uspio uspraviti se na hrptu, 
dok bi konj sveudilj galopirao. To mu je bio jedini odmor. Ostali dio 
vremena posvećivao je učenju, blagdanskim zabavama, sada u Susam- 
brinu sad u Bekiju, i vježbanju u pobožnosti. 

Kad je došao studeni, Ivan se vrati u Kijeri, u kuću gospođe Lu¬ 
ci je Mata, koja ga je oprostila od plaćanja stana i hrane, jer mu je opet 
povjerila svoga sina. Tako je, bez brige, ušao u gramatički ili treći gim¬ 
nazijski razred. Bio je to za njega triumf. 

Njegov profesor bio je otac Dominik Đusiana, dominikovac, kojega 
je Ivan uvelike cijenio i koji mu je s velikom nježnošću uzvraćao ljubav. 
A dobar učenik bio je zaista dostojan te ljubavi. — Već je onda bio 
svetac! — klicao je s oduševljenjem i nježnošću jedan njegov ondaš¬ 
nji drug. 

Kad se pročulo za njegovu pobožnost i ćudoredno vladanje i za 
rijedak uspjeh u naucima, mnoge su ga obitelji molile, da bi podučavao 

4 , 43 


k 


njihove sinove, pa i one iz viših razreda. Mnogi su ga zvali također, 
da im zabavlja obitelji, a to je on rado činio, kad nije dolazio ii pogibelj 
nauk ili krepost. 

Već je bio navršio osamnaest godina, a još nije bio primio sakra¬ 
menta sv. Potvrde. U ono vrijeme dijeljenje ovoga sakramenta nije 
bilo baš tako često. Bio je krizman u Butiljeri d’ Asti 4. kolovoza 1833. 
od monsinjora Ivana Antuna Đanotija, nadbiskupa iz Sasara. 

Na koncu te školske godine pohodio je škole u Kijeriju magistrat 
reforme u osobi profesora don Josipa Gazana, zaslužna čovje¬ 
ka, kojega su poslali da predsjeda ispitnoj komisiji i da se uvjeri o 
stanju nauka. Bio je on strah i trepet učenika, jer je bio pravedan i ne¬ 
umoljiv. Pošto je izdiktirao ispitnu pismenu zadaću i pokupio izratke, 
nenadano otputuje u Turin. Odatle je poslao mišljenje, da su zadaće 
vrlo slabe. Svejedno, saučenici Ivanovi, četrdeset i pet na broju, bijahu 
svi promaknuti u viši razred nauka lijepih znanosti, t. j. u četvrti gim¬ 
nazijski razred, a on je bio u pogibelji da bude zadržan, jer je kopiju 
radnje bio dao drugima. Ali časni otac Đusiana priskrbi mu drugu zadaću, 
kbja mu pribavi promaknuće s odličnim uspjehom. Zacijelo je on bio 
stekao naklonost i don Gazana, koji mu iskaza veliku dobrohotnost, 
kad mu je dopustio drugi ispit. Tako je opet bio oprošten od školskih 
taksa. 

Po običaju, na praznike je išao k obitelji. U svečane dane sakup¬ 
ljao bi u Bekiju dječake sa sela, da ih podučava u vjeronauku i upućuje 
ih u čitanju i pisanju, a za uzvrat je zahtijevao, da jednom na mjesec 
pristupe svetim sakramentima. To su bili počeci blagdanskih i večer¬ 
njih škola za siromašne sinove puka, koje je on pripojio blagdanskim 
Oratorijima. U obične dane nastojao je oko nauka, od duševnog rada 
odmarao se drvodjelskim, kovačkim, krojačkim i postolarskim zana¬ 
tima. 

Ti su praznici bili označeni jednim svečanim događajem. Pobožni 
klerik Josip Kafaso, na radost i veselje svojih sumještana, služio je 
prvu Misu u Kastelnuovu 22. rujna. Ivan je iz svete zavisti morao pla¬ 
kati, kad ga je vidio uzlaziti na oltar. Inače, dok je prije tolikom že^ 
ljom čeznuo da postane svećenik, sad je — kako sam pripovijeda — 
osjećao strahopočitanje na pomisao uzvišenosti toga staleža, svoje bijede 
i vječnih obaveza, koje bi sklopio s Bogom. U Kijeriju je zalazio u samo¬ 
stan franjevaca, pa su neki oci upoznali njegove rijetke sposobnosti 
i nagovorili ga da postane franjevac, da uzmogne sigurnije izbjeći opa¬ 
snosti svijeta. 

Majka Margarita mu je uvijek ostavljala slobodu u izabiranju 
zvanja. Ako bi je katkad sin zapitao, što misli, što bi željela da bude, 
ona bi mu stalno ovako odgovarala: — Ja od tebe ne očekujem ništa 
drugo, osim tvoga vječnoga spasenja ! — No on je smatrao, da još nije 
došlo vrijeme, da joj otkrije svoj naum, ali ga je morao reći svome pre- 
poštu, kad je tražio potrebno svjedočanstvo za dopuštenje. 

Međutim, kad je nadošlo vrijeme, da se vrati u Kijeri, jer je gospođa 
Lucija Mata nakon svršenih sinovljevih nauka bila iselila iz toga grada, 
trebalo je Ivanu naći novi stan. Kako je Margaritin rođak Josip Pijanta 
išao u Kijeri, da otvori kafanu, ona izrabi tu priliku i zamoli ga, da uzme 
Ivana u svoju kuću. Pijanta predloži Ivanu, da bude kafanski šegrt 
U njegovoj radnji, što je Ivan i prihvatio, i zato, da bi bio bliže stana 

svoga profesora don Banaudija. Jedan uski prostor nad malom peći 
koja je bila napravljena za pečenje kolača, na koji se uzlazilo po malim 
stepenicama, bilo je mjesto, koje mu je bilo određeno za spavanje. Kad 
bi se samo malo pružio na posteljici, njegove bi noge izvirile ne samo 
iz neudobne slamnice, nego i kroz otvor toga prostora. 

„Taj stan — primjećuje Svetac — zacijelo je bio vrlo opasan zbog 
gostiju. Ali družeći se s dobrim kršćanima i nastavljajući veze s pri¬ 
mjernim drugovima, ja sam mogao napredovati bez ikoje moralne 
štete.” Kad bi mu bilo kadšto naređeno da igračima biljara bilježi bo¬ 
dove, on bi pošao u dvoranu čitajući knjigu te bi svojim vladanjem 
i svojim riječima priječio ružne razgovore. Naučio je pak tako dobro 
praviti likere i slatkiše, da mu je Pijanta stavljao vrlo povoljne ponude 
da se dade na taj zanat. Ponešto'se još uputio i u kuhanje, i tako je malo 
pomalo stekao sve znanje potrebno za upravljanje siromašnog Hospi- 
cija milosrđa. 

Prepošt iz Kastelnuova držao je, međutim, za razborito obavije¬ 
stiti Margaritu, da joj je sin odlučio postati franjevac, preporučujući 
joj, da bi ga od toga odvratila. Dobra Margarita zahvali župniku za 
povjerenu tajnu, ali što se tiče savjeta, koji joj je dao, čuvala je u sebi 
syoju misao. Smjesta otide u Kijeri i, javivši se Ivanu, reče mu s obič¬ 
nim posmijehom na usnama: 

— Župnik je bio tako dobar, bio je kod mene i povjerio mi, da 
hoćeš postati redovnik. Je li istina ? 

— Jest, majko moja. Mislim, da se ti ne ćeš ništa protiviti. 

— Ja svakako hoću, da ti promisliš na korak, koji kaniš učiniti. 
Onda pođi za svojim zvanjem ne obazirući se ni na koga. Najprije je 
spas tvoje duše. Župnik bi htio, da te, gledom na potrebu, koju bi mogla 
ubuduće imati od tvoje pomoći, odvratim od te odluke. Ali ja ti ve¬ 
lim : Ja u te stvari ne ulazim, jer je Bog prije svega. Nemoj se za me 
brinuti. Ja od tebe ništa ne tražim : ništa od tebe ne očekujem. Dobro 
pamti: rođena sam u siromaštvu, živjela sam u siromaštvu, hoću da 
umrem u siromaštvu. Dapače, ja ti se kunem : ako bi se ti odlučio za 
stalež svjetovnog svećenika, pa bi po nesreći postao bogat, ja ni jednom 
ne ću doći da te pohodim. Dobro pamti! 

Kad je Don Bosko imao sedamdeset i više godina, još mu je uvijek 
bio pred očima zapovijedajući pogled majčin, kad mu je govorila te riječi 
i kad bi ponavljao te uistinu kršćanske, stroge riječi, bio bi ganut do 
suza. Tu je klica onoga : Da mihi animas, caetera tolle 
(daj mi duše, ostalo uzmi), što je bio program, koji je on dao svojim 
učenicima i pomoćnicima. 

^ Teške su bile neprilike, u kojima se nalazio Svetac zbog nesigur¬ 
nosti, hoće li moći nastaviti nauke i doći do svećeništva. Štoviše, pot¬ 
puna nestašica materijalnih sredstava nije mu nikada prouzročila toliko 
žrtava, koliko u godini nauka lijepih znanosti. Kolao je opći glas među 
drugovima, da Bosko nema dovoljno hrane. Josip Blanšar (Blanchard) 
cesto mu je davao hljeba i voća. Te neprilike ipak nijesu nimalo uma¬ 
njile aktivnosti ni revnosti Sluge Božjega u pomaganju drugova, među 
kojima je bilo i nekoliko mladića Židova, kojima je on svake subote 
pisao zadaću, koju bi učitelj zadao, a to da zapriječi, te ne bi radili pro¬ 
tiv savjesti i da ne bi bili izloženi primjedbama i neljubeznim kritikama 
drugova. Tolika ljubav, u vrijeme, kad su Židovi jedva bili tolerirani 

među građanstvom, tako mu približi njihove duhove, da je neiskazano 
bio utješen, što je jednome od njih, imenom Joni, pribavio milost obra¬ 
ćenja i svetog Krštenja. . . 

Lijepim načinom i zgodnim dokazivanjem Ivan je uspio da ga 
priljubi našoj vjeri i pobudi mu želju, da bude kršćanin. Jednoga dana, 
kad mu je mati spremala krevet, nađe katekizam, koji mu je bio dao 
Ivan, a on ga neopazice zaboravio između slamnjače i dušeka. Žena, 
pogodivši, odakle ta knjiga, poče bjesnjeti na Ivana i zada mu mnogo 
neugodnosti. 

Siromašni Jona bio je prisiljen bježati iz kuće, ali Ivan ga pre¬ 
poruči jednome učenom svećeniku, koji se o njem očinski^ brinuo, dok, 
dobro upućen i nestrpljiv da postane kršćanin, nije bio kršten s velikim 
slavljem, a to je bio dobar primjer za sve stanovnike Kijerija i pobuda 
drugim Židovima, od kojih su neki kasnije prigrlili kršćanstvo. 

Iste te godine naprti sebi jednu drugu, upravo herojsku, dužnost: 
učiti starijeg sakristana stolne crkve, po imenu Karla Palacola (Palaz- 
zolo). Ovaj, iako tup, siromak i zauzet vršenjem svoje službe, žarko je 
želio postati svećenik. Tko u tom ne vidi uvod u buduće djelo sinova 
Marije Pomoćnice za promicanje zvanja odraslih mladića za svećenički 
stćilcž 

Preko sakristana Svetac se upozna s Dominikom Poljanom, zvo¬ 
narom stolne crkve, koji je znao, da kuća Pijantina nije baš zgodno mje¬ 
sto za sabrano učenje, pa pozove Ivana, da se okoristi mirom njegova 

stdllcl 

On je međutim nastavljao brinuti se i o mladićima iz puka. Blag¬ 
danskih dana išao bi tražiti ih. po trgovima i putovima, pa bi ih svetim 
nastojanjem vodio na katekizam „Po večerima, za lijepa vremena — 
svjedoči don Jakov Bosko — sudrugovi, na broju do dvadeset i više, 
skupili bi se blizu jednoga mostića izvan grada Kijerija i čekali bi ga 
koji naslonjeni, a koji opet jašimice sjedeći na prsobranu. Njegov dola¬ 
zak izazvao bi u svima živo veselje: stiskali bi se uza nj, a on bi počeo 
pripovijedati uvijek nove stvari, različite, spasonosne, i to tako prijatno, 
da bi sat prošao kao čas. Kad bi, zaokupljen kojim poslom, izostao sa 
sastanka, svi su bili žalosni i jedva bi čekali da ga vide slijedeće ve¬ 
čeri”. . . 

Ivan je zaista bio duša svih zabava. Poznavao je sve vrste igara, 
a kako je imao veliko pamćenje, znao je napamet veliki dio klasika, 
naročito pjesnika : Dantea, Petrarke, Tasa, Parinija, Montija i mno¬ 
gih drugih, tako da mu je vrlo lako bilo, bez priprave, o čemu god go¬ 
voriti. „Nastojeći da pravim stihove i rime — on sam pripovijeda — 
bio sam se tako uvježbao u rimovanju riječi, da su svi, kad sam kasnije 
počeo propovijedati, opažali množinu srokova, koji bi mi, pobjegli, tako 
da sam se morao mnogo truditi da popravim tu manu.” 

Ali u njem je uvijek bila stalna želja, da postane redovnik. Kad 
se približavao Uskrs, pozovu ga, da se javi u samostanu Svete Marije 
od Anđela u Turinu, da načini ispit te da bude primljen. Bio je primljen 
oko polovice travnja. Sve je bilo gotovo, da uđe u samostan Mira u 
Kijeriju. Ali nekoliko dana prije određena vremena usni san, jedan od 
najčudnijih, koji ga je, čini se, odvraćao od učinjene odluke. Ali ipak 
ga nije mogao odvratiti. Uvjeren, da će Bog voditi stvari tako, te ce 
ga dovesti na put, kojim On hoće da ga upravi, pođe u Kastelnuovo 

da zamoli majčin blagoslov, jer je odlučio obući franjevačku halju 
Margarita mu se nije nimalo opirala, nego, kao jaka žena, ravnodušno 
dade mu dopuštenje.. Ali u Kastelnuovu, gdje ga je kovač Evazije Sa- 
vio, njegov prijatelj i poštovatelj potakao, da prije pita za savjet don 
Josipa Kafasa, ovaj ga je odgovorio od nauma, da stupi među fra¬ 
njevce. 

— Mirno nastavi nauke — reče mu čovjek Božji — uđi u sjeme¬ 
nište i slijedi ono, što ti pripravlja Božja Providnost. 

Nije li blaženi Kafaso već onda upoznao svu misiju, koja je bila 
određena Ivanu ? J J 

Kad je Margarita čula za zadnju sinovljevu odluku, bila je jednako 
zadovoljna: — Neka se —- govorila je — samo vrši volja Božja! — 
I čini se, da je ta Božja volja iste te godine objavila Ivanu svoje osnove 
u jednom drugom snu. U Uspomenama čitamo : „San iz Murijalda po¬ 
novio se u mojoj devetnaestoj godini i drugi puta za redom.” I tada 
mu jedna tajanstvena osoba, obučena u bjelini i sjajnija od najblistavije 
svjetlosti, naloži, da čuva neizmjerno mnoštvo mladića. 

• j "^ e g oc *' n . e > 1^34., njegova je sposobnost u gimnastici bila uzrokom 
jednoga osobitog.događaja. Neki mamijaspra odvraćao je svojim igrama 
u blagdane mnogi svijet od svete službe. Kad ga je Ivan pozvao, da pre¬ 
stane barem za vrijeme službe, koja se vršila u Svetom Antunu, bezo¬ 
braznik poče se smijati. Dapače, ponosan sa svoje sposobnosti, pohvali 
se, da će svojom spretnošću pobijediti svu mladež kolegija. Siguran, 
da ce pobijediti, bio je spreman za natjecanje. Đaci su bili uvrijeđeni 
tim, izazovom, a Ivan, cla zadovolji želju drugova, reče, da će se rado 
s tim šarlatanom ogledati u kojoj god gimnastičkoj produkciji. Ma¬ 
mijaspra, rugajući se izazivaču, prihvati poziv. Izabrano mjesto bila je 
liladovita cesta „Turinska vrata”. Oklada je iznosila 20 lira. Ivan ih 
nije imao, ali mu pomogoše neki iz Društva veselja. Svi đaci 
i mnoštvo naroda požuri se, da vidi. Izabrani su bili i suci igre. Ivan, 
da bi u kretnjama bio slobodniji, skine dolatnu, prekriži se i preporuči' 
Gospi, kako je običavao u svakoj prilici života, velikoj i maloj. Počinje 
trka. Protivnik ga je pretekao nekoliko koračaja, ali Sluga Božji smje¬ 
sta ugrabi teren i toliko ga ostavi, da se onaj zaustavio na po puta i 
dao mu zasluženu okladu. 

. “ Pozivam te skakati; utješit ću se, kad te dobro pokisla vidim 
u jarku, reče Ivanu šarlatan, — ali hoću da se okladimo o 40 lira i 
vise, ako hoćeš. 

Đaci, koji su prvu svotu bili stavili na kocku, prihvatiše izazov. 
Šarlatan je izabrao točku prema prislonu mostića jednoga jarka. Tak¬ 
maci opkoljeni brojnim mnoštvom, pođoše prema određenom mjestu. 
Jarak je bio širok i pun vode. Šarlatan skoči prvi do samoga zidića, 
tako da se dalje nije moglo doprijeti; čak se morao prihvatiti jednoga 
stabla na obali, da ne padne u jarak. Svi su zamišljeno očekivali da 
vide, što ce Ivan biti kadar učiniti, jer se činilo nemoguće skočiti dalje 
granice, koju je dosegao šarlatan. Pomože mu domišljatost. On napravi 
isti skok, ali s tom razlikom, što je, primivši se rukama za prsobran, 
odbio tijelo tako, da je ostao na nogama. Pljesak je bio opći. 

— Hoću da te još jednom izazovem : izaberi koju god hoćeš igru 
— viknu srdit šarlatan. 6 

Ivan prihvati i izabere igru magičnog štapića, s okladom od 80 lira. 
Uze jedan štapić, pa mu na jednom kraju natakne šešir, onda drugi kraj 
nasloni na dlan ruke ; zatim, a da ga ne dotakne rukom, natjera ga na 
vrh maloga prsta, prstenjaka, srednjeg prsta, kažiprsta i palca, onda 
na zglavak ruke, na lakat, na pleća, podbradak, usne, nos i čelo, dok 
mu se štapić istim putem ne vrati na dlan. 

•— Ne bojim se, da ću izgubiti, reče šarlatan svome takmacu : to 
je moja obljubljena igra. — Uzevši isti štapić divnom ga okretnošću 
povede do usana, ali, jer mu je nos bio malo duži, štapić se spotakne, 
izgubi ravnotežu, tako da ga je morao zgrabiti drugom rukom, samo 
da mu ne padne na zemlju. 

Siromašni čovjek, videći, da mu je upropašten imutak, razgnjevi 
se i vikne : — Radije drugo poniženje nego da me pobijedi đak! Još 
imam sto franaka : kladim se. Dobit će ih onaj od nas dvojice, koji us¬ 
pije dići noge bliže vrhunca stabla. — I pokaže jedan brijest uz cestu. 

Đaci i Ivan prihvatiše i tu okladu, već i zato, jer im se jadnik smi¬ 
lio, a kako su vidjeli, da je uništen, bili bi zadovoljni, kad bi pobijedio. 
Šarlatan obuhvativši trup brijesta, uspne se prvi i, brz kao vjeverica, 
od grane do grane stiže do tolike visine, da bi se grana bila previnula 
i pukla, kad bi se još samo malo više bio uspeo. 

— Ovaj si put izgubio — povikaše neki Ivanu. 

Ali on pokuša. Uzašao je, dokle se moglo uzaći, a da se stablo ne 
svine. Zatim je, držeći se stabla, porinuo u vis cijelo tijelo i noge uzdi¬ 
gao gotovo metar više nego njegov takmac, tako da je nadvisio vrh 
stabla. Tko može iskazati odobravanje mnoštva, veselje drugova, triumf 
i zadovoljstvo pobjednika i bijes šarlatana ? Njegova je sreća bila, 
što su se đaci odlučili, da mu u žalosti pribave utjehu. Samilošću potak¬ 
nuti, predlože mu, da će mu vratiti novce uz uvjet, da u Muletovoj go¬ 
stionici plati objed. On to sa zahvalnošću prihvati. Na broju dvadeset 
i dvojica, toliko je Ivan imao pristalica, pođoše da pojedu gospodski 
objed, koji je stajao 45 lira, a svejedno dopustiše šarlatanu, da natrag 
metne u džep 195 lira ! 

Dok je god bio svjetovnjak, Ivan se služio tim svojim sposobno¬ 
stima, da uđe u krugove saučenika ili znanaca, kad se' bojao, da će zaći 
u nedostojan razgovor. 

Čitatelj, kad vidi, da je Ivan tako spretan u igrama, tako brz kod 
izazova i tako smjel u mnoštvu, mislit će, da je_on slobodnijeg vlada¬ 
nja ili da je čak bezobraznik. Ali nije bilo tako. Čuli smo pripovijedati 
od svećenika, njegovih primjernih saučenika, da se on kao mladić vladao 
isto tako kao i svećenik od sedamdeset godina: ljubazan, dosta ozbiljan 
skroman u vladanju i kretnjama, šutljiv. 

Na koncu nauka lijepih znanosti (1833.—1834.) dođe iz Turina 
u Kijeri profesor Lanteri, da prisustvuje zaključnim ispitima. Na dan 
ispita Ivan je bio proglašen najspremnijim. Zapitan grčki, divno odgo¬ 
vori. Onda profesor Lanteri, uzevši u ruke jedan svezak Cicerona, zapita 
ga - 

— Šta hoćeš, da tumačimo iz Cicerona ? 

— Šta mislite. 

Prof. Lanteri otvori knjigu i pogled mu pade na jednu stranicu 
Paradoksa. 

— Hoćeš li prevoditi ? — zapita ga. 

Kako želite, i ako dopuštate, ja ću Vam ih govoriti naizust. 

— Je li moguće ? 

Ivan bez daljega počne recitirati grčki naslov i proslijedi. 

. —. Dosta ! —- klikne začuđen profesor Lanteri — kod jedne točke. 
Daj mi ruku : hoću da budemo pravi prijatelji. — I počne intimno go¬ 
voriti o vanškolskim stvarima. 

Vrativši se obitelji, dok je po običaju pomagao bratu Josipu, koliko 
je mogao, u susambrinskom zaseoku, nastavio je svoj obljubljeni nauk 
i produžio sastanke mladih prijatelja. Novi župnik, don Cincano, tako 
ga je počeo štovati, da ga je jednoga dana pozvao i rekao mu : 

— ~ J a još nemam u Kastelnuovu otvorene kuće, jer često moram 
biti odsutan. Ako hoćeš doći u župni stan, da ga čuvaš, u svojstvu vra¬ 
tara, dajem ti u kući stan. Tako ćeš sasvim udobno učiti. Moli majku 
za dopuštenje i brzo dođi. 

Ivan je to prihvatio s.najvećim zadovoljstvom. Taj providencijalni 
susret presiječe novi red misli, koje su se bile počele formirati u Ivano¬ 
vi pameti. Slava Božja i spas duša i dalje je bila njegova najživlja že- 

Dd tih dana on se bavio mišlju da se dade na inozemne misije, to 
vise, sto je tada u Pijemontu, iako tek započeto, bilo vrlo rašireno 
Djelo za širenje vjere. Da nije bio siguran, da će ga 
pomoći teolog Cincano i drugi dobročinitelji, on bi bio postao misionar. 

I mjesu to bili hiri; blagosloven Bog služio se ljudskim oprečnostima, 
da on uzmogne začeti živu želju, koju bi gojio, dok je ne ispuni. Ivan 
je bio preodređen ne samo za redovnika i misionara, nego za utemelji¬ 
telja redovničkih zavoda i prostranih inozemnih misija u dalekim 
krajevima. 

Odonda dalje teologa Cincana i Ivana vezalo je tijesno prijatelj¬ 
stvo, kao između oca i sina. Nakon toliko godina suprotivština napo¬ 
kon je Providnost obustavila kušnje. 

Kad se Ivan vratio u Kijeri da uči retoriku, naš peti razred gim- 
nazije vikar iz Kastelnuova namjesti ga kod nekoga Kumina, krojača, 
za 8 lira na mjesec, što je on nastojao plaćati s pomoću dobrotvornih 
osoba, a naročito s pomoću gospode Peskarmone i Sartorisa. Iz početka 
jako je lose stanovao, ali mu je onda blagotvorna ruka don Kafasa 
priskrbila i prikladniji stan i drugih probitaka. 

. Na početku te godine govorilo se o dolasku jednoga svetog đaka. 
Svi su ga nestrpljivo čekali, a Ivan nestrpljivije nego itko. I zbilja 
dođe jedan mladić od petnaest godina, koji odmah stekne udivljenje' 
sa svoje čednosti, prijaznosti, skromnosti i zbog ogromne vjernosti 
prema dužnosti. Naš Švetac ovako pripovijeda: 

„Običaj je, da đaci vrijeme na početku godine troše u šalama 
igrama i opasnim skokovima. Najrastreseniji, i oni, koji baš ne vole nauka 
najviše se time bave, i obično postizavaju najveću slavu. Na to je bio 
pozvan i skromni mladić, ali on se uvijek izgovarao govoreći, da nije 

, ni °“ re ' :an - Svejedno, jednoga mu se dana približi jedan njegov 
obijestan drug, upravo kad je on čitao ili učio. Uze ga ispod ruke rije¬ 
čima i neprikladnim držanjem mislio ga je prisiliti, da uzme učešća 

u onim neumjerenim skokovima, koji su se odigravali u školi. _ Ne 

dragi moj, ne znam odgovori onaj slatko i ponizno; ne znam, nijesam 
se nikada igrao takih igara; nijesam vješt, izložio bih se opasnosti, da 

se nespretno ponesem. — Ja hoću, da ti svakako dođeš, inače ja ću te 
prisiliti nogama i ćuškama. — Možeš me tući, koliko hoćeš, ali ja ne znam, 
ne mogu, ne ću... 

Neodgojeni i zločesti saučenik, kad je vidio, da onaj ne će da pri¬ 
stane, stisne mu mišice, gurne ga i zatim mu udari dva šamara, koji 
su odjeknuli po čitavoj školi. Na to sam se ja zgrozio, osjetio sam, da 
mi vri krv u žilama i bojao sam se, da ne bi uvrijeđeni onom bezobraz¬ 
niku vratio šilo za ognjilo, to više, što je osramoćeni i po dobi i po snazi 
bio mnogo jači. Ali uvrijeđeni bio je skroz drugoga duha. Koliko sam se 
začudio, kad je dobri mladić, crvena i gotovo modra lica, sažalno po¬ 
gledao zlobnoga druga, koji ga je udario, i rekao mu samo ovo : — 
Ako je to dovoljno, da se zadovoljiš, pođi u miru, jer ja sam zadovoljan 
i već sam ti oprostio. — Taj herojski čin dozva mi u pamet ono, što 
sam bio čuo: da u školu ima doći jedan sveti mladić. Kad sam zapitao 
za njegovu domovinu i ime, doznao sam, da je to upravo mladi Vjeko- 
slav Komolo, nećak prepošta Cincana... On je učio nauke lijepih zna¬ 
nosti, dakle je za jedan tečaj bio iza mene, ali smo bili u istoj školi i 
imali smo istoga profesora. Otada bio sam mu uvijek intimni prijatelj, 
i mogu reći, da sam od njega počeo učiti kršćanski živjeti. Imao sam u 
njega potpuno povjerenje, i on u mene.” 

Svetac nastavlja govoreći, da je postao njegov branič protiv 
drugova, i da je jednoga dana, rasrđen, što su se rugali svetom prijate¬ 
lju, zgrabio jednoga od njih za pleći i upotrebio ga kao štap, da tuče 
druge. _ 

Tko ne bi to isto učinio, kad bi bio u sličnom položaju, pa i ne 
bio tako srčan ? Ali sasvim me drugačije učio Komolo — na¬ 
stavlja Svetac. — Dragi moj, reče mi, čim smo mogli nasamo govoriti, 
tvoja me jakost plaši; ali vjeruj mi, da ti je Bog nije dao, da mrcvariš 
drugove. On hoće, da se ljubimo, opraštamo jedan drugome i da do¬ 
bro činimo onima, koji nama zlo čine. — 1 zaista njega, preslatke ćudi, 
nikada nijesu vidjeli da se inati s kojim od drugova, nego je na nepravde 
i poruge uvijek odgovarao strpljivošću i prijaznošću. Ja sam se divio 
ljubavi svoga poštovanog druga, i prepuštajući se sasma u njegove ruke 
puštao sam, da me vodi, kamo i kako hoće... Sjećam se, da sam jed¬ 
noga dana čavrljajući s njim prošao mimo jednu crkvu, a da nijesam 
skinuo kape. Odmah mi on na vrlo prijatan način reče : 

— Moj Ivane, ti si tako pažljiv razgovarajući s ljudima, da čak 
i kuću Gospodnju zaboravljaš. — Drugi se put dogodilo, da sam se iz 
nepažnje, u šali, poslužio riječima Sv. pisma, koje sam čuo od svećenika. 
Komolo me oštro ukori govoreći, da se ne smijemo šaliti riječima Go¬ 
spodnjim. 

,,...S ushićenjem je govorio o neizmjernoj ljubavi Isusovoj, koji 
nam se daje za hranu u sv. Pričesti. Kad bi govorio o blaženoj Djevici, 
bio bi sav obuzet nježnošću, i pošto bi ispripovjedio ili čuo pripovijedati 
o kakvoj milosti datoj za dobro tijela, on bi se sav zacrvenio u licu, a 
katkad bi udario u plač i klicao : — Ako Marija vodi toliku brigu o ovome 
jadnom tijelu, kolike li se ne će milosti dati dušama onih, koji je zaziv- 
lju ? O, kad bi svi ljudi uistinu bili pobožni prema Mariji, koliko bi 
sreće bilo na ovom svijetu 1” 

Ivan je međutim nastavio da se ogleda u igrama obmane. U tim se 
igrama bio tako osposobio, da su ljudi mislili, e je čarobnjak i da mu 


vrag pomaže. Tome je veliku važnost pridavao i sam gospodar kuće, 
Toma Kumino, koji je bio gorljiv kršćanin, ali je uostalom vrlo volio šalu, 
pa je Ivan znao izrabiti njegov karakter, t. j. njegovu veliku znatiže¬ 
lju te bi mu uvijek servirao nove spretnosti. Jednom je na svoj imendan 
Kumino s velikom pomnjom za svoje stanare pripravio kokota kao 
hladnetinu. Kad je donio na stol tanjir i otkrio ga, na iznenađenje svih 
prhne iz njega kokot, koji počne lepršati i pjevati. Drugom zgodom, 
nakon što je iskuhao lonac makarona, kad ih je htio usuti u tanjur, 
nađe još toliko vrlo suhih mekinja. Često bi, nakon što bi flašu napunio 
vinom, kad bi ga ulijevao u čašu, nalazio bistru vodu, a kad bi je htio 
piti, vidio bi, kako se čaša puni vinom. Isto su tako bile česte stvari: 
slastičarije, koje bi pretvorio u komade hljeba, novce bi iz kese pretva¬ 
rao u stare komade lima, šešir u poculicu, orahe i lješnjake u vrećice 
najsitnijega pijeska. Često bi mu nestale naočari, pa bi ih kasnije našao 
u njegovim džepovima, koje bi prije pretraživao i čak ih iskrenuo. Kad 
bi koji predmet ljubomorno spremio, kao lisnicu, na jedan bi se Ivanov 
znak pokazao, dok bi se drugi, koji bi imao u ruci začas netragom 
izgubio. Dobri čovjek bio je zapanjen. Jednoga dana, pošto se Ivan 
okladio, da će učiniti, da se pojavi ključ, za koji se sigurno znalo, da je 
drugdje, jedva što je bila razdijeljena juha nađe ga na dnu jušne zdjele. 

Sa takvih šala, koje su se, može se reći, svaki dan izvodile, dobri 
Toma dođe do ovoga zaključka: — Ljudi takvih stvari ne mogu či¬ 
niti ; Bog s njima ne gubi vremena, dakle je vrag onaj, koji ih izvodi! 
— I bio je gotovo zaključio otpraviti Ivana iz svoje kuće. Zato potraži 
savjeta kod jednoga svećenika, svoga susjeda, koji od svoje zaključi, 
da će stvar javiti delegatu škole, kanoniku Burciju, natpopu i župniku 
stolne crkve. I zvonaru Dominiku Poljanu, kojemu je Ivan još uvijek 
polazio, da kod njega uči, bi naloženo, da obavijesti mladića, da dođe 
k njemu na ispit. Badava je zvonar, koji je Ivana u dušu poznavao, 
nastojao uvjeriti natpopa. 

Kanonik Burcije bio je vrlo poštovan svećenik, vrlo obrazovan, 
pobožan, razborit. Ivan mu je bio uveden, dok je molio brevijar i netom 
je bio dao nešto novca jednom siromašku. Dobri kanonik gledajući ga 
s posmijehom, dade mu znak, da malo pričeka, a onda mu ponudi, da 
ga slijedi u njegovu radnu sobu, pa ga poče ispitivati o vjeri, t. j. kate¬ 
kizam. Ivan divno odgovori, ali, predviđajući, kamo smjera taj uvod, 
jedva je zadržavao smijeh. Natpop ga poče pitati, kako prolazi dan, 
pa je odgovorima bio vrlo zadovoljan. Slobodan je bio govor mladićev, 
razumno razlaganje, a u njegovu načinu nije bilo ni trunka prevare. 
Ali ispitivač još nije bio zadovoljan. Prijaznim riječima, ali ozbiljna 
lica, naloži mu, da mu govori o sumnji magije, s koje su ga bili obije- 
dili. Na koncu ga zapita, od koga je naučio tu spretnost. 

Bez zabune, Ivan zatraži pet minuta vremena za odgovor i za¬ 
moli ga, da mu kaže, koliko je točno sati. Kanonik metne ruku u džep 
i više ne nađe sata. — Ako nemate sata — nastavi Ivan — dajte mi 
jednu monetu od pet novčića ! 

— Ugursuze, reče mu napokon sav bijesan : ili si ti sluga vražji, 
ili vrag tebi služi 1 Ti si mi već ukrao i kesu i sat! Ja više ne mogu šu¬ 
tjeti, dužnost mi je da te prijavim. — Na taj ukor Ivan je ostao tako 
miran i nasmijan, da se činilo, te se kanonik na taj pogled malo umirio. 
I reče: 

— Da o toj stvari mirno raspravljamo: rastumači mi te tajne! 
Kako to, da su moja kesa i moj sat izišli iz moga džepa, a da ja toga 
nijesam opazio ? Gdje su ti predmeti ? 

— Gospodine natpope, odgovori Ivan s mnogo poštovanja, sve 
ću Vam protumačiti u malo riječi. Sve je u okretnosti ruke, stečenoj 
inteligenciji ili spremljenoj stvari. 

— Kakva je inteligencija mogla biti u tom, što si uzeo moj sat 
i moju kesu ? 

— Sve ću Vam ukratko protumačiti: Kad sam došao u Vašu kuću, 
Vi ste jednome bijedniku davali milostinju i kesu ste metnuli na jedno 
klecalo. Kad ste kasnije išli u drugu sobu, sat ste ostavili na ovom sto¬ 
liću. Ja sam uzeo i sakrio i jedno i drugo, a Vi ste mislili, da su ti pred¬ 
meti kod Vas ; međutim bili su pod ovim zasloncem svjetiljke. — Po¬ 
što je to rekao, digne zaslonac, i iskrsoše obadva predmeta, za koje je 
kanonik mislio, da ih je vrag ponio. 

Časni se svećenik jako smijao, pa ga zamoli, da mu pokaže nešto 
iz svoje spretnosti. Kad je mogao upoznati, kako se stvari mogu na¬ 
laziti i nestajati, vrlo se razveselio, dade Ivanu jedan darak i na koncu 
mu reče, da je ignorantia magistra admirationis. 

Ivan ipak nastavi svojim igrama. Osobito je postao poznat premje¬ 
štajući predmete u daljinu i izdaleka ih vukući u sredinu zbora. Zbog 
te njegove spretnosti prijatelji su mu na ime sanj alac prišili i na¬ 
ziv čarobnjak. 

„Kad tko vidi, da sam ja dane trošio u tolikom rastresenju — opaža 
ovdje Svetac — mogao bi misliti, da sam zapustio nauk. Ne niječem, 
da sam mogao više učiti, ali mogu uvjeriti, da mi je pažnja u školi do- 
stajala, da naučim, koliko mi je bilo potrebno. To više, što ja u ono 
vrijeme nijesam poznavao razlike između čitanja i učenja, te sam lako 
mogao ponavljati građu knjige, koju bi pročitao ili čuo čitati. Još više, 
kako me moja mati naučila vrlo malo spavati, mogao sam po volji, uz 
svijetlo jedne uljanice, dvije trećine noći upotrebiti za knjige i gotovo 
čitav dan utrošiti u stvari slobodna izbora, kao u podučavanju drugoga, 
u privatnim školama, za što su mi neki plaćali, premda sam ih ja bio 
uzeo iz ljubavi ili prijateljstva. Bio je tada u Kijeriju jedan Židov, knji¬ 
žar, po imenu Ilija, s kojim sam došao u vezu pridruživši se čitanju 
talijanskih klasika : jedan novčić po sveščiću, koji bih mu vratio, kad 
bih ga pročitao. Čitao sam jedan sveščić na dan iz pučke knjižnice. Če¬ 
tvrtu godinu gimnazije upotrebio sam u čitanju talijanskih pisaca. U 
godini retorike stao sam studirati latinske klasike, počevši od Kornelija 
Nepota do Cicerona, Salustija, Kvinta Kurcija, Tita Uvija, Kornelija 
Tacita, Ovidija, Virgila, Horacija Flaka i drugih. Te sam knjige čitao 
za zabavu i uživao sam u njima kao da sam ih potpuno razumio. Tek 
sam kasnije uvidio, da nije istina, da sam u njima uživao, jer kad sam 
postao svećenik i drugima počeo tumačiti tu klasičnu mudrost, spo¬ 
znao sam, da sam tek s velikim učenjem i mnogo se pripravljajući uspije¬ 
vao naći pravi smisao i ljepotu njihovu. Ali dužnosti učenja, bavljenje 
podukama, veliko čitanje tražili su dan i znatan dio noći. Često se do¬ 
godilo, da bi došlo vrijeme ustajanja, a ja bih još u rukama imao De¬ 
kade Tita Uvija, koje bih počeo čitati večer prije. To mi je tako uni¬ 
štilo zdravlje, te se za više godina činilo, da je moj život sve bliži grobu. 
Zato ću ja uvijek preporučivati mladićima, da čine ono, što mogu, i ni¬ 


šta vise. Noc je određena za počinak. Osim u slučaju potrebe, nitko se ne 
smije poslije večere baviti znanstvenim radom. Jak će čovjek to neko 
vrijeme podnositi, ali će uvijek barem nešto škoditi svom zdravlju.” 

U Kijeriju bio je sklopio prijateljstvo i s mladim Hanibalom Stram- 
bijem iz Pinerola, svojim školskim drugom iz prošlih godina. 0 uskrš¬ 
njim praznicima^ 1835. god. prijateljevi roditelji, koji bijahu upoznali 
Ivanovu neporočnost i dobrotu, pozvaše ga za koji dan u svoju kuću, 
a on drage volje otide. On nam je sam ostavio opis toga puta, i to je 
jedini spis njegov, kao studenta gimnazije, koji je dopro do nas. 

Tako doznajemo, da je onda činio različite izlete. Otišao je u Barđe 
svom profesoru Don Banaudiju, koji ga primi plačući od utjehe, te nije 
znao odijeliti se od njega. S prijateljem je dopro sve do Fenestrele, a 
služio se kocijicom, koju mu je bio posudio glasoviti komediograf Al- 
bert Nota. Na povratku zateče ih tako strašan vjetar, da su bili u pogi¬ 
belji, da se ne strovale niz vrh brda. Ali je Providnost bdjela nad njima : 
zaklomse se u jednu udubinu, gdje ostadoše, dok se vjetar nije stišao. 

Hanibal Strambije, koji je kasnije bio konzul u Marsilji, uvijek 
je prema Don Bosku gojio nježnu naklonost. 1881., u vrijeme dekreta, 

, s 4 se re dovnici gonili, uspješno je sarađivao na zaštiti salezijan- 
skih kuća u Francuskoj. 

Na koncu te zadnje godine gimnazije Ivan je opet bio u neprilici 
za svoje zvanj'e. Zastrašen pogibeljima, na koje čovjek nailazi u svijetu, 

I? neodlučan : sjemenište ili samostan. Nakon velikog razmišljanja 
odluci da uđe u zaslužni red franjevaca, jer je bio uvjeren, da to ne će 
moći spriječiti razvoj planova, koje mu je Bog namijenio. Ali, posavje¬ 
tovao se s don Komolom, stricem prijatelja Vjekoslava, koji mu odgo¬ 
vori, da odgodi stvar. Pa i don Kafaso i njegov župnik don Cincano, 
kojemu je bio otkrio novu sumnju, bijahu mišljenja, da uđe u sjemeni- 
ste, a za ulazak u redovnički red da počeka zreliju dob. Sluga Božji 
poslusa i iskusi, kako je u stvari zvanja potrebno savjetovati se s uče¬ 
nim i pobožnim osobama. 

Pošto je odlično svršio ispit za kleričku halju, oprosti se od pogla¬ 
vara kolegija i otide' na obične praznike. Doktor teolog Bosko i druge 
odlične osobe govorili su nam, da je čudno bilo vidjeti, kako je Ivan 
znao predobiti srca ne samo svojih drugova, nego i ono prefekta nauka 
duhovnog vođe i svih svojih profesora, koji su prema njemu gojili najveću 
ljubav, tako da su ga smatrali i da im je uvijek i bio kao pouzdanik 
i prijatelj. F 

No, kad se približavalo vrijeme oblačenja, kako mu je nedosta¬ 
jalo materijalnih sredstava, našao se u teškim poteškoćama pred ulas¬ 
kom u sjemenište. Ipak mu je taj ulazak bio potreban, da bude oproš- 
ten od vojničkog novačenja. Ta bio je navršio dvadeset godina. Blaženi 
Kataso, u dogovoru s don Cincanom, odluči uteći se blagodarnosti 
teologa Vjekoslava Gvale, direktora i utemeljitelja Crkvenog kon¬ 
vikta sv. Franje Asiškoga u Turinu, koji je mnogo utjecao na duh nad¬ 
biskupa Fransomja. I zaista, jednoga jutra teolog Cincano pozove 
Ivana k sebi i, ne rekavši mu zašto, povede ga u Rivalbu, gdje je spome¬ 
nuti teolog Gvala bio na ladanju na svom velikom dobru. Vrlo bogat 
gospodin, Gvala je bio neisporedivo milosrdan u pomaganju svake vrste 
osoba, koje bi trebale pomoći. Teolog Cincano dao je ispitati Ivana i 

tako ga preporučio, da je te godine bio besplatno primljen u sjeme¬ 
nište. 

Još je trebalo priskrbiti mu kleričke halje, koje mu siromašna Mar- 
garita ne bi bila mogla kupiti. Don Cincano je o tom govorio nekim 
župljanima, koji su pristali da brižljivo pridonesu za dobro djelo. Go¬ 
spodin Sartoris kupi mu talar, Peskarmona šešir, a sam don Cincano 
pokloni mu svoj kaput, neko mu kupi ogrlicu i kapu, neko čarape, a 
jedna dobra žena skupi potrebne novce, da mu se, po svoj prilici, kupi 
par cipela. To je način, na koji će mu Božja Providnost i dalje prilaziti 
u pomoć, t. j. služit će se pomoću mnogih darežljivih ljudi, da održi 
svoga vjernoga Slugu u djelima, kojih će se prihvaćati. Mi smo sami 
često čuli Sveca govoriti: — Meni su uvijek svi bili potrebni. 

SJEMENIŠTE 


U VJEREN, da vječni spas ili vječna propast obično zavisi o izboru 
zvanja, Ivan Bosko s velikom se sabranošću pripravio na kle- 
ričko oblačenje. Preporučio se u molitve prijatelja, a sam je 
molio gorljivu devetnicu. Znameniti obred izvršio se 25. listopada 
1835. u župnoj crkvi Kastelnuova, prije svečane Mise, u nazočnosti 
lijepoga broja mladića, koji su bili došli i iz obližnjih sela i mjesta. Spa¬ 
sonosno je pripovijedanje, koje nam je o tom ostavio sam Svetac. 

Kad me je prepošt pozvao, da svučem svjetovno odijelo, ovim 
riječima: Exuat te Do minus veterem hominem cum 
actibus suis, rekoh u svom srcu : — 0, koliko stare robe ima, 
koju treba skinuti! Moj Bože, uništi u meni sve moje loše navade ! 

Kad je zatim pružajući mi ovratnik nadodao : Induat te D o- 
minus novum hominem, qui secundum Deum cre- 
atus est in justitia et sanctitate veritatis! — bio 
sam sasvim ganut i u sebi rekoh: — Jest, o moj Bože, daj, da ja u 
ovome času obučem novoga čovjeka, t. j. da od ovoga časa započnem 
novi život, sav prema božanskoj volji, i da pravednost i svetost budu 
stalni predmeti mojih misli, mojih riječi i mojih djela! Tako budi! 0 
Marijo, budi spasenje moje! 

Po svršetku crkvenog obreda prepošt ga je htio povesti na sve¬ 
čanost sv. Rafaela Arhanđela, koja se slavila u Bardeli, filijali Kastel¬ 
nuova. Novi klerik, željan sabranosti, držao je, da to ne bi bilo zgodno. 
Zato s velikim poštovanjem izloži prepoštu svoje mišljenje. Ali ovaj 
je navaljivao navodeći, da mu je potreban za crkvenu službu. Tada Ivan, 
da mu ugodi, pristane. Ali to je za nj bio dan žalosti. 

„Moj prepošt — pripovijeda Ivan — opazi to, i kad smo se vraćali 
kući, pitao me, zašto sam ja u taj dan općeg veselja bio tako ozbiljan 
i zamišljen. Ja sam sasvim iskreno odgovorio, da obred, koji je jutros 
izvršen u crkvi, odudara u rodu, broju i padežu od večernjeg. 1 nasta¬ 
vili : Dapače, kad sam vidio one, za koje se ne bih bio nadao, da će među 
uzvanicima praviti lakrdije, malne ponapiti, gotovo mi zvanje postade 
odvratno. Kad bih ikad znao, da ću biti svećenik, kakvi su oni, radije 
bih odložio ovu halju i živio kao siromašni svjetovnjak, ali kao dobar 
kršćanin, ili bih se povukao iz svijeta i postao kartuzijanac ili trapist. 

„— Svijet je takav, odgovori mi prepošt, i treba ga uzeti, kakav 
je. Treba vidjeti zlo, da ga upoznamo i izbjegavamo. Nitko nije postao 
valjan ratnik, ako nije upoznao baratanje oružjem. Tako moramo či¬ 
niti i mi, koji se neprestano moramo boriti protiv neprijatelja duša. 

„Tada sam šutio, ali u svom srcu rekoh : Nikada više ne ću ići na 
javne zabave, osim ako ne bih bio vezan vjerskom službom. 

„Poslije toga dana morao sam se baviti sam sobom. Život, koji sam 
doonda provodio, morao se iz temelja promijeniti. Prijašnjih godina 
nijesam bio zločest, ali sam bio rastresen, slavičan, zaokupljen zaigra- 
nošću, igrama, skakanjem, zabavama i ostalim sličnim stvarima, koje 
su za čas razveseljavale srce, ali ga nijesu zadovoljavale. Da utvrdim 
način života, koji ne bih smio zaboraviti, napisao sam slijedeće odluke : 

„1. Ubuduće ne ću više sudjelovati u javnim 
zabavama na sajmovima i prošteništima, niti 
ću ići gledati plesove i kazališta; ukoliko mi 
bude moguće, ne ću ići na objede, koji se obično 
daju u takvim prilikama. 

„2. Nikad se ne ću igrati igraćih kupica, glum¬ 
ca, mamijaspre, okretnosti, žice; ne ću više svi¬ 
rati violinu, niti ću ići u lov. Držim, da su sve 
te stvari u teškoj suprotnosti s crkvenim du¬ 
hom. 

,,3. Ljubit ću samoću i u njoj ću se zadrža¬ 
vati. Bit ću umjeren,u jelu i piću. Ne ću počivati 
već neophodno potrebne satove za zdravlje. 

„4. Kao što sam u prošlosti služio svijetu 
čitajući profane knjige, tako ću ubuduće nasto¬ 
jati da služim Bogu čitanjem vjerskih stvari. 

„5. Svim ću se silama boriti protiv svake 
stvari, čitanja, misli i djela, koja se protive 
kreposti čistoće. Naprotiv, vršit ću sve one 
stvari, pa i najmanje, koje mogu pridonijeti 
očuvanju ove kreposti. 

„6. Osim običnog vježbanja u pobožnosti, 
ne ću nikad propustiti, da svaki dan malo ne 
čitam- duhovno štivo. 

„7. Svaki ću dan pripovijedati koji primjer 
ili zasad u, koja će koristiti dušama drugih. To 
ću činiti s drugovima, s prijateljima, rođaci¬ 
ma, a kad ne budem mogao s drugim, radit ću to 
sa svojom majkom. 

„Ovo sam odlučio, kad sam obukao kleričku halju, i da bih to do¬ 
bro zapamtio, otišao sam pred sliku blažene Djevice, pročitao to te sam 
nakon molitve svečano obećao toj božanskoj dobročiniteljici, da ću 
to opsluživati uz cijenu svake žrtve.” 

Dana 30. listopada te godine, 1835., Ivan je morao biti u sjeme¬ 
ništu. Prije odlaska mati mu je izrekla ovaj znameniti govor: 

— Ivane moj, ti si obukao crkveno odijelo. Ja osjećam svu utjehu, 
koju može osjetiti majka nad srećom svoga sina. Ali se sjeti, da odijelo 
ne resi tvoj stalež, resi ga vršenje kreposti. Ako ikada posumnjaš u svoje 
zvanje — za ljubav Božju! — nemoj obeščastiti svoje haljine ! Smjesta 

je svući! .Radije da mbj sin -bude siromašni seljak nego s\/ecenik koji 
zanemaruje svoje dužnosti. Kad si došao na Svijet, ja sam te posvetila 
blaženoj Djevici, kad srpočeo učiti, preporučila sam ti pobožnost prema 
toj : našoj Majci.; sada ti preporučujem, da sav budeš njezin ; ljubi dru- 
;govej..kojt / su pobpzni prema Mariji* i ako budeš svećenik, preporučili 
i uvijek širi pobožnost prema Mariji!” 1 ' 

Završujući mati je bila ganuta: on je plakao : : r ' : 

. — Majko, odgovori joj, zahvaljujem ti za sve, što si' za me rekla 

mog* života* 6 tvoje n J ečl n >l esu uzalud. rečene, i bit će blago Čitavoga 

sioltilM ™ P°f e u Kijeri, a navečer istoga dana stupi: u sjemeni- 
ste. Pozdravivsr poglavare, i pošto je napravio krevet, poče s prijateljem 
Ganljanom koji je također bio obukao kleričku halju, šetati po spava- 
hštima, hodnicima i na koncu po dvorištu. Pogledavši na jedan sat 
suncamk, pročita ovaj stih : Affljctis leritae, celeres gaudentibus, horae. 
— bvo; reče prijatelju, evo našega programa : budimo uvijek veseli 
pa. će nam brzo proći Vrijeme. - ’ 

Počujmo njegove prve dojmove % .' 

kasnije započeh trodnevne duhovne vježbe, i ukoliko mi je 
nito moguće, nastojao sam da , ih dobro obavim. Na koncu tih vježbi 
pošao sam profesoru filozofije, koji je onda bio teolog Ternavazije iz 
. r3 > P a p zamolili, da bi mi dao koju uputu, da postanem dobar klerik 
i da stekneru naklonost svojih poglavara. 

, Sa ™ i eđnu stvar > odgovori .vrijedni, svećenik : točno vršite 
svoje, dužnosti 1 — 

ri ; »Taj, Sam savjet uzeo za temelj i svom dušom počeli opsluživati 
sjememšha pravila. Slušao sam zvonce, uvijek, bez razlike, da li-zove 
113 učenje, u crkvu, u blagovalište ili na počin. Ta mi je točnost priba- 
vila pOznju drugpva i štovanje poglavara, tako . da sam šest godina 
Sjemeništa vilo ugodno proboravio. To više, što.su še nauke vrlo dobro 
njegovale. . : 1 

... »Osim toga, o to me mjesto vezalo i ime don Kafasa. Dobar glas 
njegovih kreposti još se razlijegao po tom svetom zakloništu. Ljubav 
prema drugovima, podložnost poglavarima, strpljivost u podnošenju 
tuđih mana, obzir, da nikada nikoga ne uvrijedi, lakoća u slaganju 
prijatnost u savjetovanju i uslužnost prema drugovima, nehaj prema 
onome, sto se donosilo na stol, spokojstvo: prema promjenama godišnjih 
doba, pripravnost u obučavanju dječaka u vjeronauku, posvuda dušo- 
b.uđtio vladanje, marljivost u nauku i u stvarima pobožnosti. to su 
svojstva, koja su resila klerički život Kafasov; svojstva, koja je on 
vršio do herojskog stupnja, te. su bila povodom, da su njegovi drugovi 
i prijatelji govorili, da klerik Kafaso nije bio okaljan istočnim.grijehom. 

.. »Ja sam uvijek ljubio svoje poglavare, i oni šu mi uvijek iskazi- 
vali veliku dobrotu, ali moje srce nije bilo Zadovoljno, jer su nerado 
P^^i'P 3 . 1 klericima. Rektora i druge poglavare običavali smo pohađati 
na dolasku i kad bismo odlazili na praznike. Nitko inače nije išao krnjima 
rm razgovor, osim kad bi nas zvali, da nas kore. Po jedan od poglavara 
dolazio bi po redu svake sedmice da bude nazočan u blagovalištu ili 
na šetnjama, i time bi sve bilo gotovo. To je bila jedina kazan koju 
sam morao iskusit 1 u sjemeništu. Koliko bih. puta bio želio govoriti s n i¬ 
ma i pitati ih za savjet ili kako bih se riješio sumnja, a nijesam mogao. 

To je uvijek više užižaio moje srce željom da brzo postanem sveće¬ 
nik, da se mogu zadržavati s mladićima, da im pomognem, da ih dobro 
upoznam, da bdim nad njima, da onemogućim da čine zlo i da zadovo¬ 
ljim svaku njihovu potrebu. 

„Što se tiče drugova, držao sam se uputa svoje ljubljene majke, 
t. j. družio sam se s drugovima, koji su bili pobožni prema Mariji, koji 
su voljeli nauk i pobožnost.... 

„Vršenje pobožnosti ispunjalo se vrlo dobro. Svako jutro Misa, 
razmatranje, trećina krunice, kod stola spasonosna lektira. Tada se 
čitala crkvena povijest od Berkastela. Morali smo se ispovijedati sva¬ 
kih petnaest dana, ali tko je htio, mogao je pristupiti svake subote. 
Sv. Pričest mogli smo primiti samo svake nedjelje ili druge koje osobite 
svečanosti. Kadšto smo je primali i preko sedmice, ali smo zbog toga 
morali biti neposlušni. Morali smo naime za to odabrati sat zajutarka, 
kradomice ići u susjednu crkvu sv. Filipa, koja je bila spojena sa sjeme¬ 
ništem, pričestiti se, a onda vratiti se i stići drugove, kad bi polazili 
na učenje ili u školu. Taj prekršaj pravilnika bio je zabranjen, ali su 
poglavari šutke na to pristajali, jer su za to znali, a katkada i vidjeli, 
ali se nijesu nimalo protivili. Tako sam ja mnogo više mogao ići na sv. 
Pričest, i to s pravom mogu nazvati najuspješnijom hranom svoga 
zvanja. Taj nedostatak pobožnosti zadovolji dispozicija nadbiskupa 
Gastaldija, kad je tu stvar uredio tako, da se može svaki dan pristu¬ 
piti sv. Pričesti, samo ako se čovjek pripravi.” 

Da ne izgubi ni časak vremena, Ivan je za sebe stvorio poseban za¬ 
kon. „Za dugih odmora često bismo se sabrali u blagovalištu, da odr¬ 
žimo tako zvano filozofijsko sijelo. Svaki bi tu pitao ono, čega ne bi znao 
ili što ne bi dobro razumio u članku ili u školi. To mi se vrlo sviđalo 
i mnogo je koristilo mom nauku, pobožnosti i svetosti. Zbog svoje dobi, 
a još više iz blagonaklonosti drugova, ja sam na tim sijelima bio nepri- 
zivljiv predsjednik. Kako bi u našim prijateljskim razgovorima izbila 
neka pitanja, pa gdjekoji znanstveni problemi, na koje niko ne bi 
znao odgovoriti, razdijelili bismo među sobom te poteškoće. Svako bi 
u određeno vrijeme morao pripraviti rješenje onoga, što bi dobio na 
proučavanje.” 

To još nije dostajalo njegovoj živoj želji za naukom. Ujutro se 
uvijek prvi dizao. Pošto bi se oprao i uredio krevet, povukao bi se u 
udubinu jednoga prozora, gdje bi čitao koju knjigu četvrt sata, t. j. 
dok zvono ne bi pozvalo u kapelicu. 

Čitanju dobrih i ozbiljnih djela posvećivao je sve ostalo vrijeme. 
U prvoj godini filozofije čitao je djela Cezarija, Bartolija i drugih. Tu 
je marljivost uvijek njegovao, tako da je u šest godina, koje je proveo 
u sjemeništu, svoj um i svoje pamćenje nakrcao blagom mudrosti. 

Iznenađivala je i njegova umjerenost u uživanju jela i pića, a tu 
su mu umjerenost inspirirale dvije velike kreposti: ljubav za mrtvlje- 
nje i ljubav za nauk. On je htio, da ga probava, dvadeset minuta poslije 
objeda, ne bi smetala tako, te ne bi mogao nastaviti svoje zanima¬ 
nje. Ako bi mu katkad majka ili tko drugi donio što jestiva, činilo mu 
se, da nije dobro, da sam pojede, pa bi to, uz dopuštenje, dijelio s dru¬ 
govima. 

Njegov uvijek veseo izgled, njegove prijatne manire, pripravnost 
učiniti uslugu svakome, ko bi je god trebao, pribaviše mu ljubav sjeme- 


ništaraca, koji bi u sumnjama, u žalosti i u školskim poteškoćama tra¬ 
žili u njemu savjetnika, prijatelja i učitelja zadaća, koje ne bi dobro 
razumjeli. Jednako je tako, ako bi ga tko molio, dobrostivo posuđivao 
one knjige, koje su ga stajale toliko oskudice. Često je pisao i propovijedi 
onima, koje bi župnici pozvali, da ih govore u njihovim crkvama, a oni 
ili nijesu imali vremena, da ih pišu, ili nijesu bili sposobni. 

Ugodnost njegova društva odavala je nepomućenu mirnoću nje¬ 
gove duše. Za vrijeme odmora svoje je drugove zabavljao šalama i poš¬ 
tenim dosjetkama. Kadšto je, kada bi ga drugi nagovorili, izvodio igre 
obmane, jer don Kafaso nije bio odobrio njegovu odluku na dan obla¬ 
čenja, da ih više ne će izvoditi. Katkad je bilo dopušteno igranje taroka 
za male novce. Ivan je također neko vrijeme sudjelovao u igranju, ali 
je kasnije odustao, jer ga je to odvraćalo od nauka i molitve, a i zato, 
jer je gotovo uvijek dobivao, pa mu je bilo vrlo žao, kad bi vidio, da 
su drugovi žalosni, što su izgubili. 

Vježbajući se u najljepšim krepostima i ozbiljnom nauku filozofije, 
Ivan je osjećao, da mu sve više raste u srcu neugasiva želja da čini 
dobro djeci, koju je i dalje kupio oko sebe, da je uči katekizam i moli¬ 
tve, kad bi ga poglavari za to slali u stolnu crkvu. Božanska dobrota, 
koja ga je ljubaznim okom gledala, na osobiti mu način dade upoznati, 
koja je vrst misije, koju mu je namijenila među djecom. Vidje sebe 
već kao svećenika, s roketom i stolom : tako odjeven radio je u krojač¬ 
koj radionici, ali nije šio novih stvari, nego je krpao iznošenu robu i 
gomilao veliki broj suknenih komada. Nije odmah mogao shvatiti, šta 
to znači. Gdjekome je to onda natuknuo, ali nije o tom jasno govorio, 
dok nije postao svećenik, i to samo svome savjetniku don Kafasu. 

Ali je zato on taj san neizbrisivo zadržao u uspomeni. U njem je 
vidio, kako on nije bio pozvan da sakuplja, čuva i usavršuje samo svete 
mladiće, nego da oko sebe sabira zalutale i pokvarene od opasnosti 
svijeta, one, koji bi njegovom brigom postali dobri kršćani te bi sudje¬ 
lovali u obnovi društva. 

Međutim, gimnazijski sudrugovi iz Kijerija nijesu ga zaboravljali. 
U četvrtak bi se sjemenišni trijem napunio mladih đaka, koji bi mu 
donosili, da im pregleda pisanke i zadaće. I sami stari sudrugovi, koji 
su bili pošli u daleke zavode, ili su ostali kod kuće, dopisivahu se sa 
Slugom Božjim. Kako je istinito, da se prijateljstvo ne gubi daljinom, 
ako se ljubavlju podržava! 

,,U sjemeništu — veli Ivan — bio sam vrlo sretan, te sam uvijek 
uživao ljubav svojih drugova i svih svojih poglavara. Na semestral¬ 
nom ispitu običavaju, u svakom tečaju, dati 60 lira nagrade onome, 
koji. iznese najbolje ocjene u nauku i moralnom vladanju. Bog me je 
uistinu blagoslovio, te sam šest godina, što sam bio u sjemeništu, uvijek 
bio nagrađen tom nagradom.” 

Nakon prvog tečaja filozofije, smjesta otide u zaselak Molju, da po¬ 
hodi onu dragu obitelj, koja ga je 2 godine hranila hljebom. Htio je 
da je ugodno iznenadi. Kad su ti dobri posjednici, koji su mlatili žito, 
vidjeli, da preko polja prema njima ide jedan svećenik, obustaviše 
rad i začuđeni pogledaše. Ivan se približuje. Kakvog Ii iznenađenja i 
ujedno veselja, kad su ga prepoznali! Nakon prvih pozdrava, reče on 
svojim starim gospodarima, kojima su od ganuća bile navrle suze na 

oči: Vidite, da ću postati svećenik ? — Ti gostoljubivi seljaci željeli 
su, da im bude gost nekoliko dana, pa su ga obasipali velikim slavljem. 

Kod majke je tih praznika malo boravio. Don Kaloso ga predloži 
turinskim isusovcima za učitelja grčkoga jezika njihovim pitomcima, 
dok su ljetovali u Montaldu, i on se prihvati toga posla, kojom se zgo¬ 
dom, s pomoću nekoga don Binija, dobra greciste, usavršio u tom je¬ 
ziku. 

U Montaldu je podučavao tri mjeseca. Usto je vršio i službu uči¬ 
telja jedne družine. Tako je upoznao nekoliko mladića odličnih obite¬ 
lji, koji su ga zadržali u najboljoj uspomeni, pa se on u potrebi znao 
poslužiti njihovom pomoću. Isto je tako svojom pobožnošću i revnošću 
za spas duša mogao upoznati mane i pogibelji mladića toga staleža, 
među kojima je tada bio prvi put, a upoznao je i to, kako je teško nad 
njima stići onu punu moć, koja je potrebna, da im možeš činiti dobro. 
Zato se sve više uvjeravao, da nije pozvan da se bavi dječacima gospod¬ 
skih obitelji. 

Zaokupljen tom službom, a nešto slaba zdravlja, nije mogao po¬ 
noviti ni učiti ništa od onoga, iz čega je morao u studenom napraviti 
ispit. Svejedno, kad se vratio u sjemenište, malo dana prije ispita sam 
je studirao iz metafizike traktat, koji je imao odgovarati. Makar inu 
nije bio protumačen, sretno svrši ispit. Tako je bio oprošten od polovice 
opskrbnine, koja se obično opraštala marljivijim i siromašnijim đacima, 
te je s većom voljom započeo drugi tečaj filozofije. 

U jesenskim praznicima 1836. god. obukao je kleričku halju i an¬ 
đeoski mladić Vjekoslav Komolo, koji je na početku škole također 
ušao u kijerijsko sjemenište, gdje su se između dva druga.učvrstile veze 
staroga prijateljstva. 

Komolo je već od početka godine na jedan papir, koji je uvijek 
bio pred njim, napisao jedan motto kao program svoga vladanja : 
Mnogo čini, ko malo čini, ali čini ono, što mora; 
ništa ne čini, ko mnogo radi, ali ne čini ono, što 
mora. Bio je vrlo poslušan. Odvratan mu je bio duh kritike i pokude. 
Ljubitelj svetotajstvenog Isusa, svaku je priliku upotrebljavao, da 
se pričesti, i to je činio s takvim žarom, da mu je molitvu prekidalo je¬ 
canje, prigušeni jauci i suze. Kad ga je Ivan više puta upozorio, da 
obuzda te čine vanjskoga ganuća, koji su upadali u oči, on je odgovarao, 
da se ne može suzdržati. 

Ivan je štovao goruću pobožnost primjernog prijatelja, ali se iz 
dna duše protivio onome, što mu se činilo osobito i što bi u drugima 
moglo izazvati začuđenje. Njegova je pobožnost bila isto tako topla, 
ali je imala drugačiji izgled. Pričestivši se, on bi išao na svoje mjesto, 
pa bi tu uspravan, malo pognute glave, zatvorenih očiju i ruku sklop¬ 
ljenih na prsima, ostao nepomičan cijelo vrijeme zahvale. Ali na nje¬ 
govu se licu odražavao tako živi izražaj vjere, da su ga ljudi zapanjeno 
gledali. 

I u svojim Uspomenama Don Bosko spominje svoga prijatelja, 
riječima, koje, bez njegove volje, otkrivaju ljepotu njegova srca i po¬ 
nizno mišljenje, koje je imao o sebi. „Moj odmor — to su njegove riječi 
— često je prekidao Komolo. Primio bi me za rub odijela, rekao mi, 
da ga pratim, pa bi me poveo u kapelicu da pred svetohraništem molimo 
za umiruće, na molitvu krunice ili na oficij Gospin za duše u čistilištu. 


Taj divan drug bio je moja sreća. U svoje vrijeme znao me upo¬ 
zoriti, popraviti, utješiti me ljupko i s takvom svetošću, da sam na neki 
način bio zadovoljan, ako bi mu dao povoda, da mogu osjetiti slast, 
te me opomene: Intimno sam s njim prijateljevao, osjećao sam, da me 
sama priroda sili, da se na njega ugledam. Iako sam u kreposti hiljadu 
milja bio iza njega, svejedno, njemu zaista dugujem, što nijesam bio 
uništen od rastresenjaka, i ako sam mogao napredovati u svom zva¬ 
nju. Samo u jednoj stvari nijesam ga ni kušao slijediti: u mrtvljenju. 
Kad sam vidio, da mladić od devetnaest godina strogo posti čitavu 
korizmu i drugo vrijeme, koje je Crkva naredila, da posti svake su¬ 
bote u čast blažene Djevice, da se češće odriče zajutarka, katkada da 
objeduje hljeb i vodu, da podnosi svaku nepravdu i prezir, a da ni¬ 
kada ne oda ni najmanje negodovanja ; kad sam ga vidio točna i u naj¬ 
manjoj njegovoj dužnosti, nauku i pobožnosti, sve su me te stvari za- 
panjivale i pridonosile, da u tom drugu vidim anđela kao prijatelja, 
pobudu na dobro, uzor kreposti za svakoga, koji živi u sjemeništu.” 

Usprkos tim poniznim riječima, on je ipak bio zaista dostojan 
stati uz bok Vjekoslava i uživati njegovo prijateljstvo. Evo jednoga 
svjedočanstva njegova najdražeg druga, kasnijeg njegova ispovjed¬ 
nika don Ivana Franje Đakomelija iz Aviljane. 

„Njegovo je društvo bilo spasonosno. Više me je puta poveo u cr¬ 
kvu, da izmolimo večernju Gospinu ili drugu koju molitvu u čast ve¬ 
like Majke Božje. Rado je govorio o duhovnim stvarima. Jednoga dana 
za vrijeme odmora poveo me u školu i protumačio mi himan imena 
Isusova, pozvavši me, da izmolimo pet psalama u čast toga poklon¬ 
stva dostojnog imena, pa me upozorio, kako se od inicijala pojedinih 
psalama dade složiti upravo riječ J e s u s. Ja sam se zadivio toj nje¬ 
govoj pobožnosti, koja je za mene bila nova. Drugi smo put razgovarali 
oAve Mariš stella. Tumačeći riječ tulit esse tuus reče: 

— Ovaj se stih tiče Isusa Krista, koji se rodio od Marije Djevice: ali 
govoreći t u u s o Isusu, kažemo Mariji, da smo njezini. Jer je Isus, 
uzevši ljudsku put u njenu prečistom krilu, došao da spasi svijet, sav 
se kršćanski narod smatra bratom Isusovim i sinom presvete Djevice. 
Od prvoga časa Upućenja mi smo počeli biti narod Marije Djevice. Zato 
joj velimo: Monstra te esse Matrem. Pokaži, da si nam 
Majka, naša pomoćnica, zaštitnica naša. — Ne čini li se, da je već onda 
u pameti formulirao sve ono, što smo ga vidjeli kasnije raditi za M a- 
riju, Pomoćnicu kršćana?... 

Ivana su zvali Bosko iz Kastelnuova za razliku od jednoga drugog 
klerika, koji je imao isto ime, a bio je kasnije direktor sestara sv. Jo¬ 
sipa u Turinu. Među tom dvojicom odigrala se tada jedna sitnica, na koju 
se onda nije pazilo : Dva klerika istoga imena šalili su se i pitali, koji 
nadimak da uzmu, te bi se uzmogli razlikovati, kad ih zovu. Jedan reče : 

— Ja sam Bosko mušmula (u pijemontskom dijalektu p u c c i u). — 
Tim je naznačio, da je tvrdo, čvorovito i neslomljivo drvo. ■— Naš 
Don Bosko odgovori: —■ A ja se zovem Bosko ’d s a 1 e s, t. j. od vrbe, 
a to je slatko i sagibljivo drvo. — Čini se, da je već onda predvidio 
buduću Kongregaciju, kojoj je zaštitnik sv. Franjo Saleski, pa je zato 
htio nasljedovati slatkoću toga sveca. Kako je po naravi bio vrlo osjet¬ 
ljiv i za male stvari, lako bi ga mogao nadvladati bijes, da nije bio kre- 
postan. Nitko od naših drugova, a bilo nas je mnogo, nije bio toliko 

sklon toj mani kao on. Svejedno, bilo je očito, koliko se silio, da se od 
toga uzdrži.... 

„Drugovi su ga voljeli i držali ga vrlo dragim saučenikom, i ako 
bi se”tko kadšto indiskretno ili prepotentno s njim natjecao, on bi sebi 
pribavio ugled svojom sposobnošću i svojim vladanjem. Ako bi katkad 
između drugova izbio koji nered, ma kako malen, ili prepirka radi raz¬ 
ličita mišljenja, on bi se umiješao te bi ih uvijek umirio.” 

Oko klerika Boska formirao se sveti savez za opsluživanje sjemeniš- 
nih pravila, za točno vršenje pobožnosti i redovito učenje. Glavni mu 
drugovi bijahu Vilim Gariljano, Ivan Đakomeli i Vjekoslav Komolo. 
Don Bosko je napisao : „Ta su tri druga za me bili blagodat. Školska 
vijeća, koja smo ustanovili prošle godine, još su uvijek evala, a ove 
su se godine i povećala dolaskom novih drugova. Raspravljali smo o 
filozofijskim poteškoćama, koje nijesmo dobro shvatili u školi, i to 
uvijek, kako je bio predložio Komolo, na latinskom jeziku. To je svima 
uvelike koristilo, jer smo uspjeli da lako i s divnom okretnošću naučimo 
služiti se tim jezikom u školskim predmetima.” Ivan je do temelja 
izučio logiku, metafiziku, aritmetiku i fiziku, a o tom ćemo se uvjeriti 
u daljem razlaganju. 

Druge godine filozofije bio je u pogibelji, da natječući se ne će po¬ 
stići oprost od opskrbnine za dva mjeseca. Imao je jednoga takmaca 
vrlo velika uma. Obojica su bila najbolja među različitim natjecate¬ 
ljima, i na pismenom i na usmenom ispitu postigli su odličan uspjeh. 
Bilo im je predloženo, ako hoće, da podijele nagradu. Ivan pristade, 
ali drug, makar vrlo bogat, nije se mogao odlučiti. Profesor odredi drugi 
ispit. Radnja je bila vrlo teška, ali Ivan je pobijedio. 

Međutim „jer sam se bio navikao na čitanje klasika za čitava nuz- 
grednog tečaja — nastavlja Svetac — naučen na enfatičke figure 
mitologije i poganskih priča, nijesam uživao u jednostavnom stilu as- 
ketičkih knjiga. Uvjerio sam se, da se dobar jezik i govorništvo ne mogu 
naučiti iz knjiga, koje govore o vjeri. Sama djela Svetih Otaca smatrao 
sam proizvodima vrlo ograničenih umova. Od toga sam izuzimao vjer¬ 
ska načela, koja su oni snažno i glasno iznosili. To je bila posljedica 
razgovora, koje sam čuo i od crkvenih ljudi, koji su dobro poznavali 
klasičnu književnost, ali su malo poštovali ove svijetnjake Crkve, 
jer ih nijesu poznavali. 

„Na početku druge godine filozofije, kad sam jedan dan pošao u 
pohode presvetom Sakramentu, nemajući drugog molitvenika, počeh 
čitati Nasljeduj Krista. Pročitao sam nekoliko poglavlja o 
presvetom Sakramentu. Pažljivo razmišljajući o uzvišenosti misli i jasnu, 
a u isto vrijeme lijepu rječitu načinu, na koji se izlažu one velike istine, 
počeh sam sobom govoriti: — Pisac ove knjige bio je učen čovjek. —- 
Sve dalje i dalje čitajući tu zlatnu knjigu, brzo sam se uvjerio, da svaki 
njezin redak sadrži toliko nauke i moralnosti, koliko je nijesam našao 
u velikim svescima starih klasika. Ja toj knjizi moram zahvaliti, što 
sam prestao čitati profanu književnost. Zato sam se dao na čitanje Fla- 
vijevih Židovskih starina, 0 židovskom ratu- Zatim 
sam uzeo Razgovore o vjeri od monsinjora Marketija. Onda 
su nadošli Fresinu (Fraissinous), Balmes, Cukoni (Zucconi) i mnogi drugi 
vjerski pisci, a uživao sam i u čitanju Crkvene povijesti od 
Flerija (Fleury), ali nijesam znao, da je to knjiga, koju treba izbjegavati. 


S vrlo sam velikim uspjehom čitao još djela Kavalkina (Cavalca), Pasa- 
vantija, Senjerija i čitavu Opću povijest Crkve od Anrioa 
(Henrion), koja mi se zasjekla u pamćenje. 

„Vi ćete reći: ako si se bavio tolikim čitanjem, nijesi se mogao 
udubljivati u traktate. Nije bilo tako. Pamćenje me još uvijek služilo, 
te mi je čitanje i tumačenje u školi dostojalo da zadovoljim svoje duž¬ 
nosti. Zato sam ja sve satove određene za nauk mogao upotrebiti za 
čitanje različitih knjiga. Poglavari su to sve znali, ali su mi dopuštali, 
da tako radim.” 

Mi ćemo nadodati, da je s velikom ljubavlju studirao i Svete 
Oce i doktore Crkve, sv. Augustina, sv. Jeronima, a naročito sv. Tomu. 
U četiri godine, što je još bio u sjemeništu, čitao je i studirao Bibliju, 
pomažući se komentarima Kornelija Alapide i Tirina, a mnogo je naučio 
i od Bolandista. Te knjige, i koliko bi ih god želio, posuđivao je iz sjeme- 
nišne knjižnice, a o praznicima od župnika. Čini se, da je to bila odluka 
Providnosti, što naš klerik za neko vrijeme nije poznavao ljepote knjiga, 
koje raspravljaju o vjeri, a pretpostavljaju zreliji um od onoga, što ga 
može imati student retorike ili prve godine filozofije. Ljubav i učenje 
klasika bili su potrebni, da stekne znanje, koje je neophodno potrebno 
onome, koji je imao utemeljiti mnogo odgojnih zavoda. Pekenino, koji 
je s njim tolike godine živio u intimnom prijateljstvu, svjedoči, da je 
bilo čudnovato, kako je Don Bosko bio upućen u talijansku i latinsku 
književnost. 

Po svršetku druge godine filosofije, bogat novim znanjem, ljubljen 
od drugova i mnogih vanjskih prijatelja, Ivan se na praznike vratio 
među svoje drage. Po običaju vrijeme je provodio u učenju, čitanju, 
manualnom radu i podučavanju djece u vjeronauku. 0 tim praznicima 
govori u svojim Uspomenama : 

Jedna neugodna zgoda desi mi se u Krovelji (Croveglia), filijali 
Butiljere. Za svetkovinu sv. Bartolomeja bio me pozvao drugi moj 
stric po imenu Matej, koji je doživio 102 godine, da dođem pomagati 
u svetim obredima, pjevati i svirati violinu, što mi je bio najdraži instru¬ 
ment, kojega sam se već prije bio odrekao. Sve je u crkvi bilo u naj¬ 
boljem redu. Objed je bio u kući toga mog strica, nadstojnika svečano¬ 
sti, i dotada ništa se nije moglo pokuditi. Bio je nazočan i župnik. Po 
objedu zamoliše me drugovi za stolom, da za razonodu nešto sviram. 
Ja sam to odbio. Oni su navaljivali, jer su htjeli da im svojom umjet¬ 
ničkom rukom odsviram jedan komad. Odgovorio sam, da sam kod 
kuće ostavio svoju violinu i da tu nemam dobra instrumenta. — Od¬ 
mah ćemo mi tome doskočiti, digne se i reče jedan član : taj i taj u mjestu 
ima violinu ; ja idem po nju, pa ćeš ti svirati. I za čas otide i vrati se 
s violinom. Ja sam se i dalje htio ispričavati. — Barem će me, reče 
jedan muzikant, pratiti. Ja ću svirati prvi glas, a Vi drugi. — Jadan ! 
Nijesam se znao osloboditi: počeo sam svirati i svirao sam neko vrije¬ 
me, kad začujem žamor i topot, koji je odavao mnoštvo naroda. Tada 
pođoh na prozor i ugledam mnoštvo osoba, koje su u susjednom dvori¬ 
štu plesale uza zvuk moje violine. Ne mogu riječima izreći gnjev, koji 
me je tada obuzeo. — Kako, rekoh drugovima za stolom, ja, koji uvijek 
vičem protiv javnih zabava, ja sam postao njihov promicatelj ? Toga 
nikada više ne će biti 1 Uzmite odmah, odnesite vlasniku ovu violinu, 
zahvalite mu i recite, da je više ne trebam. — Digavši se odanle, vra- 

tih s*j svojoj kući, uzeh svoju violinu, stadoh na nju nogama i razbih 
je U; hiljadu komada, te je nikada više nijesam svirao, iako se često pru^ 
žala prilika i J zgoda u svetim obredima. To sam bio svečano odlučio i 
toga sam se držao. Kasnije sam podučavao taj iristrumenat, ali ga nije-' 
sam uzimao u ruke. • ; : , . 

još jedan događaj, koji. mi se desio u lovu. Ljeti bih tražio gnije¬ 
zda,.u jesen bih lovio ptice na lijepak, u zamku, mrežom, a katkad i; 
puškom. Jednog jutra počeo sam progoniti zeca, pa sam lutajući od polja* 
do polja, od vinograda do vinograda više sati' koračao po brežuljcima 
i dolinama. Napokon opalih na tu siromašnu životinjicu, i jednim joj 
metkom razmrskah rebra tako, da je bijedna životinjica pala. Kadisam, 
vidio, da je crkla, vrlo sam se rastužio. Na taj pucanj dohrliše moji dru¬ 
govi, i dok su se oni radovali tom plijenu, pogledah sam sebe i opazih, 
da sam goloruk, bez reverende, sa slamnatim šeširom na glavi, te sam; 
izgledao kao kriumčar, i to na više od dvije milje dalekom mjestu od svoje’ 
kuće. Silno sam se ražalostio, zamolio sam drugove, da mi oproste sabla¬ 
zan, krij ti sam prouzročio tim načinom odijevanja, otidoh kući.i nanovo 1 
se i definitivno odrekoh svake vrste lova. S pomoću Gospodnjom ovaj: 
sam put održao obećanje. Bog neka mi oprosti tu sablazan ! , l 

,,,Ti šu događaji bili za me strahovita poduka, i od onda dalje s bo¬ 
ljom sam se ridlukom povukao u samoću, te sam še uvjerio, da uistinu 
mora napustiti svjetske zabave, tko hoće da se iskreno posveti službi 
Gospodina. Istina je, da te zabave nijesu uvijek grešne, ali je istina 
< to, da zbog razgovora, zbog načina odijevanja, riječi i djela uvijek' 
kriju u sebi koju pogibelj za krepost,, naročito za onu najdelikatniju 

— Čistoće.”. 

To su sudovi, koje nam je Don Bosko ponizno zabilježio o svojim: 
praznicima; Ali sasvirh su drugačije osjećali oni, koji su bili svjedoci! 
tih praznika. Zamjenik župnika don , Ropolo svjedoči, da je bio . vrlo 
oprezan, da bi sačuvao, žar i duh sjemeništa, da je vjerno , opsluživao, 
sve pobožne običaje kleričkog života te da je pripravno pomagao kod! 
svake vjerske funkcije, i uvijek da je pratio svetu Popudbinu noseći: 
mali baldahin (nebo), pa ma kako bila udaljena bolesnikova kuća. : 

Dok je podučavao neke đake, mnogo je općio s teojogom Cinca-! 
nom, koji mu je želio duševno dobro, i s kojim je bio sklopio veliko 
prijateljstvo. U župnom stanu rado je vršio svaku službu, dok su mu 
sve knjige župne knjižnice bile stavljene na raspoloženje. 

,Ali jedno mjesto bilo je naročito drago Sltigi Božjem ; šumica, koja: 
je okruživala vinograd gospodina Turka. U sjeni stabala učio je osobito 
grčki, hebrejski, francuski, jezike, koji su mu osobito bili dragi. ; 

Cilj nauka bio mu je postati dostojan svoga zvanja, i učiniti se 
sposobnim za učenje i odgajanje mladeži. Kad'mu se jednog dana,: dok 
je radip oko loza, približio Josip Turko, koji mu je bio veliki prijatelj,; 
te mu rekao: * „.v; V.'.' 

Sad sj klerik, skoro ćeš biti svećenik, a šta ćeš kasnije biti ?; 

— Ivan odgovori: / . , V’ ‘ 

Nemam naklonosti da budem župnik niti zamjenik župnika. 
Negb bilo bi mi drago skupljati oko sebe siromašne i zapuštene mladiće,, 
da ili kršćanski podučim i odgojim. . ; . . v : ! :■ .! 

. Kad ga je _ nekog drugog dana sreo, Ivan mu povjeri, da je usnio! 
san,, iz kojega je shvatio, da će se tijekom godina zaustaviti u jednom 


stanovitom mjestu, gdje će sakupiti veliki broj mladića, koje će podu¬ 
čavati put spasenja. Čim se, da je to san, koji je kasnije, 1858., pripo¬ 
vijedao svojim sinovima Oratorija. Možda je tada vidio Oratorij sa 
svim zgradama, koje su bile pripravne da ga prime s njegovim uličnja- 
?> ozl |, e ’ r . odo j n Iz Kastanjola, župnik kanaveskog Levona, 

Oraffij ! > 8 n 90, OS rekIo , 'e S ! einen “ Kijeriju ’ kad P rvi P ut došao “ 
. „"T Ništa ođ ovoga, što ovdje vidim, nije mi novo. Don Bosko mi 
ovdje S vid^m ŠtU SVC °P lsao ’ kao da J e v| astitim očima gledao ono, što ja 

. ] a- ? ot ~ rebno °. bazreti se natrag, da uglavimo neka data. U 

• g ° ?‘ ni Sv , et . a 9 Je upoznao osobitu misiju, koja će mu biti po- 
U ^ esna ® sto JJ e za materijalna sredstva, koja su neophodno 

potrebna za nastambu i hranu nebrojenih mladića; u devetnaestoj 
zapovijedajuća naredba stavlja mu do znanja, da nije dopušteno odbiti 
misiju, koja mu je povjerena; u dvadeset prvoj otkrit mu je stalež mla¬ 
dica, o kojega ce se duhovnom dobru morati brinuti; u dvadeset dru¬ 
goj naznačen mu je veliki grad, Turin, u kojem će započeti svoje apostol- 
n»L n c a , P °/ e ‘ S 7° J -r utemeUenja. Nijesu se ni ovdje zaustavili znakovi, 
ego su se nastavili, kako ćemo vidjeti, dok se nije ispunilo djelo Božje. 

Prije svršetka tih praznika klerik je Bosko bio pozvan, da govori 

w^fnrL“/ + USJ u dn T mjestu Alfi i anu - S dopuštenjem i pod vodltvom 
svoga prepošta don Cincana, on je prihvatio poziv i po prvi puta uziđe 
na propovjedaonicu sretan što prvu propovijed može posvetiti onoj 
majkom^ koja mu se više P uta pokazala najljubežljivijom 

Na početku školske godine 1837.—38. ušao je u prvi tečaj teologije. 
Profesor jutarnje teologijske konferencije bio je teolog don Prijalis 
a večernje teolog Arduino iz Karinjana, kasniji kanonik prepošt i nad- 
zupmk zborne crkve đavenske (di Giaveno). 

Klerik Bosko — svi njegovi drugovi saglasno svjedoče — najradije 
crkvenu povijest, ali ga taj nauk nije odvraćao od teologijskih 
s .. d, J a - Vijećanja o najtežim pitanjima su se nastavljala. Na tim se 
sijelima zahtijevala najveća točnost u riječima. Don Đakomeli pripo- 

minjih ne&nSti!^ 11 ^ tak0 PaŽljl ' V ’ da nije propuštao ni na ^ 

U isto vrijeme nije zanemarivao ni lijepih znanosti. Klerik Ivan 
Bosko, kao sto smo od samoga njega čuli, bio je ustanovio jednu aka- 
de ™J u . od , 12 — 14 sjemeništaraca, u kojoj se raspravljalo o jezicima, 
klasičnim piscima, pa čak i o uljudnosti. Sastanci su se držali o praz¬ 
nicima i o nekim odmorima : čitali su se sastavci povijesni, literarni 
u stihovima i prozi. Poslije čitanja drugovi bi iznosili svoja mišljenja 
-- drza ] u 1 .. obllku radnje o načinu predavačeva predavanja, naročito 
kad je bila riječ o propovijedanju. Ivan je bio tako točan u popravljanju 
da su ga drugovi zvali rabinom gramatike. Ali što se kod njega naj¬ 
više isticalo bila je najveća rezerviranost u svemu onome, gdje je 
skromnost dolazila u pitanje. 8 J J 

U učenju i stalnom i mnogostrukom vježbanju u svim krepostima 
i ta mu je godina vrlo sretno prošla. Od nekoliko dana bio je kod kuće 
na praznicima, kad iznenada primi pismo od Komola, koji mu je najav¬ 
ljivao dolazak, da se s njim porazgovori o jednom svom govoru o Uza- 

šašću presvete Marije, za koji ga je bio zamolio stric. 1 uistinu, prijatelj 
dođe, i proboraviše zajedno jedan radostan dan. Ali Ivan nije mogao 
poći’u Cincano da čuje propovijed. Nego je otišao drugi dan da čestita, 
a sigurno nije mogao predvidjeti, da će on isti taj dan morati govoriti 
s iste propovijedaonice istom narodu, koji je dan prije čuo glas Komola, 
Svetac pripovijeda: 

„Bila je svetkovina sv. Roka, koju obično zovu svečanost lonca ili 
kuhinje, jer rođaci i prijatelji običavaju iskoristiti taj dan, da naizmjence 
zovu svoje mile na objed i da se zabave na kojoj javnoj zabavi. U toj 
se prilici zbio jedan događaj, koji je dokazao, dokle je doprla moja smje¬ 
lost. Do ručka nije došao propovjednik te svečanosti. Čekali su ga do 
časa, kad je morao uzići na propovjedaonicu, ali on nije došao. Da pre- 
pošta Cincana izbavim iz neprilike, ja sam letio od jednoga do drugoga 
župnika, koji su tu bili nazočni, i molio sam ih, da bi koji od njih narodu, 
koji je u velikom broju čekao u crkvi, progovorio nekoliko riječi. Nije¬ 
dan nije htio pristati. — Ali kako! — govorio sam ja : hoćete li pustiti 
da toliki svijet pođe, a da mu ne rečete dvije riječi ? Kad sam ih ponovo- 
zadirkivao, oštro mi odgovore : — Kako si ti naivan ! Govoriti o sv. 
Roku bez priprave nije valjda kao popiti čašicu vina : mjesto da dru¬ 
gima dosađuješ, daj ti! — Nato svi zapljeskaše. Žalostan i povrijeđen 
u oholosti odgovorih : — Zacijelo se nijesam usudio ni pomisliti na to, 
ali jer svi odbijaju, ja prihvaćam. — Da mi dadu nekoliko časaka da pro¬ 
mislim, zapjevaše u crkvi jednu svetu pjesmu. Zatim sam dozvao u pa¬ 
met život Sveca, koji sam već prije bio pročitao, uspeh se na propovije¬ 
daonicu i izrekoh propovijed, za koju su uvijek govorili, da je najljepša 
od svih, koje sam prije i poslije izrekao.” Josip Turko, koji ga je, pozvan, 
često pratio u različita mjesta, gdje je išao propovijedati, našao se o toj 
prigodi u Cincanu, pa je mogao reći: — Činilo se, da je propovijed 
s velikim marom bila pripravljena i da ju je izrekao čovjek vješt propo- 
vjedništvu i duboko obrazovan, tako da je kod svih nazočnih župnika 
pobudila veliko udivljenje. 

Slično je doživio malo kasnije za jedne druge vrlo velike svečano¬ 
sti u Pečetu. Za vrijeme večernje još nije bio stigao propovjednik, jer 
mu je bilo naglo pozlilo. Nitko od nazočnih svećenika nije se osjećao 
sposobnim da ga zamijeni. Tada župnik reče kleriku Bosku: — Pođi 
ti! Ivan zamoli brevijar, pročita lekcije dana, uziđe na propovijedao¬ 
nicu i tako je potpuno zadovoljio narod, da su neki slušatelji govoreći 
sjutradan sa župnikom iz Kastelnuova hvalili ljepotu propovijedi i spo¬ 
sobnost propovjednikovu. 

Ali kakav nam je on sud ostavio o tim svojim propovijedima ? 
Dok je do zvijezda uzdizao Komolov govor, ovako je o sebi napisao : 
Nakon prve godine teologije propovijedao sam u Kaprilju o Marijinu 
rođenju. Ne znam, kakav je bio uspjeh. Sa svih su me strana hvalili, 
tako da me zaslijepilo slavohleplje, dok nijesam ovako bio razočaran : 
Jednoga dana poslije rečene propovijedi o Marijinu rođenju, zapitao 
sam jednoga, koji mi se činio najinteligentnijim, što mu se čini o pro¬ 
povijedi, koju je uvelike hvalio. On mi odgovori: — Vi ste propovije¬ 
dali o dušama u čistilištu! — A ja sam propovijedao o slavi Marijinoj ! 
U Alfijanu također sam htio pitati za mnijenje župnika, osobe velike 
pobožnosti i znanja, po imenu Josipa Pelata. Zamolio sam ga, da mi kaže 
svoje mišljenje o mojoj propovijedi: — Vaša je propovijed bila — od¬ 


govori on — vrlo lijepa, dobro sastavljena, izrečena dobrim jezikom, 
puna misli iz Sv. pisma. Ako tako nastavite, moći ćete uspjeti kao pro¬ 
povjednik. 

„— Narod je valjda razumio ? 

„— Malo; bit će razumio moj brat svećenik, ja i vrlo malo drugih. 

„— Kako da ne bi razumjeli tako lakih riječi ? 

Vama se čine lake, ali su za narod previsoke. Pabirčiti po cr¬ 
kvenoj povijesti, letjeti razglabajući sadržaj crkvene povijesti, to su 
sve stvari, koje narod ne razumije. 

Što me dakle savjetujete da činim ? 

Napustite jezik i snovanje klasika, govorite pučki, gdje god 
možete, ili talijanski (književno), ali pristupačno narodu. Mjesto doka¬ 
zivanja, držite se primjera, slika i jednostavnih i praktičnih basna. Ali 
uvijek neka Vam bude na pameti, da narod malo razumije i da mu vjer¬ 
ske istine nijesu nikada dovoljno protumačene. 

„Taj mi je očinski savjet služio kao pravilo čitavoga života. Još 
i sad te svoje govore držim svojom sramotom, i u njima sada ne vidim 
ništa drugo do slavohleplja i naprćenosti. Milosrdni Bog je bio odlučio, 
da dobijem tu poduku, poduku, koja je od koristi u propovijedanju, 
podučavanju katekizma, nastavi i pisanju, na koje sam se već odonda 
dao. 

Ivan se malo kasnije povratio u Cincano svome dragom prijatelju. 
Ovaj, koji je bio potpuno zdrav, radosna lica povjeri Ivanu svoje živo 
pred osjećanje, da će za kratko vrijeme umrijeti. Isto je to ponovio svom 
ocu, dok je bio na povratku u sjemenište. 

Na početku nove školske godine, 1838—39. katedru teologije za¬ 
uzeo je vrlo pobožni svećenik Ivan Krstitelj Apendini iz Vilastelona, 
kojemu je Sluga Božji za pune tri godine bio vrlo drag učenik. Klerik 
Bosko bio je tada imenovan sakristanom sjemenišne kapelice. To je du¬ 
žnost, ako hoćete malog značenja, ali je znak dobrohotnosti i povjere¬ 
nja, to više, što je ta služba iznosila šezdeset franaka, a to je bila polo¬ 
vica opskrbnine. Milosrdni don Kafaso brinuo se za ostatak. 

Komolo, usprkos predosjećajima smrti, bio se živo prihvatio nauka. 
Na semestralnom ispitu postigao je i on nagradu od šezdeset lira. Ma¬ 
kar je u razgovoru i za vrijeme odmora pokazivao istu prijatnost i ve¬ 
selje, svejedno je Ivan u njegovu vladanju nazrijevao nešto tajanstveno. 
Opažao je, da se više nego obično zadubijuje u molitvu, u vršenju dru¬ 
gih pobožnosti i da češće pristupa sv. Pričesti. 0, kad bih mogao, kad 
budem na odlasku s ovoga svijeta, čuti od Gospodina riječi, koje zado¬ 
voljavaju : Uđi, slugo dobri i vjerni! Obično je razmatrao 
o paklu, a to zato, da mu grijeh postane odvratniji. 

Tijekom korizme (1839.) bile su redovite duhovne vježbe. Ivan ih 
je obavio s čuvstvima najživlje pobožnosti i „upravo sam te godine 
— pripovijeda u svojim Uspomenama — bio sretan, te sam upoznao 
jednoga od najrevnijih slugu svetišta, koji je došao u sjemenište da drži 
duhovne vježbe. On se pojavio u sakristiji vesela lica, šaljivih riječi, 
ali su one uvijek bile začinjene moralnim mislima. Kad sam promatrao 
njegovu pripravu i zahvalu iza Mise, njegovo vladanje, žar, kojim ju 
je čitao, odmah sam promislio, da je vrijedan sluga Božji. Bio je to teo¬ 
log Ivan Borel iz Turina. Kad je pak počeo propovijedati, i kad smo se 
divili njegovoj prostonarodnosti, živahnosti, jasnoći i žaru ljubavi, 


koji je izbijao iz"svih njegovih riječi, svaki je od nas ponavljao: — To 
je svetac! — I uistinu, svi su se natjecali, da se kod njega ispovjede, 
da govore s njim o zvanju i dobiju od njega koju osobitu uspomenu. 
I ja sam htio s njime razgovarati o stvarima duše. Kad sam ga nakon- 
cu zamolio, da mi kaže koje sigurno sredstvo, da preko godine, naročito 
o praznicima, sačuvam duh zvanja, on mi reče ove znamenite riječi: 
— U samoći i čestom sv. Pričešću usavršuje se i čuva zvanje i postaje 
dobar svećenik. — Duhovne vježbe teologa Borela značile su epohu 
u sjemeništu, pa su se nekoliko godina kasnije ponavljale svete zasade, 
koje je on javno propovijedao ili privatno savjetovao.” 

Na 2. travnja te godine 1839. sveto je umro njegov prijatelj Vje- 
koslav Komolo. 0 pojedinostima njegove kratke bolesti i o znakovima 
neobične pobožnosti kreposna klerika u zadnjim danima njegova ži¬ 
vota s velikom nam je živošću ispripovjedio sam Svetac u vrlo spa¬ 
sonosnom njegovu životopisu. Tu on pripovijeda i o prikazanju Ko- 
molovu jednom društvu sjemeništaraca, među kojima je i sam bio. 
Kretnje i riječi pokojnikove napuniše sve spasonosnim strahom. Svetac 
ovako zaključuje pripovijedanje čuda: 

„Ja sam mnogo pretrpio, i moj strah je bio takav, da bi toga časa 
bio najvolio umrijeti. To je bio prvi put, što sam se, ukoliko se sjećam, 
bojao. Otada poče bolest, koja me dotjerala do ruba groba i koja nti 
je tako škodila zdravlju, te se tek mnogo godina kasnije popravilo. 

SVETI REDOVI 


T UGA za izgubljenim prijateljem i strah, koji je pretrpio s one pri¬ 
kaze, naruše Ivanovo zdravlje, koje mu je već i tako bilo osla¬ 
bilo od dugih bdenja nad knjigama. 

Na koncu lipnja, još bolježljiv, vratio se u Kastelnuovo. Kako su 
Moljini željeli, da bi im sin Juraj postao svećenik, Ivan ode u njihov 
zaselak, preuzme mladića i povede ga sobom u Susambrino, gdje ga je 
zadržao cijelo vrijeme praznika i postupao s njim kao s bratom, tako 
da mu je ustupio svoju strunjaču i cijela ga tri mjeseca podučavao. 
Ivanu se pridružiše i drugi dječaci iz Kastelnuova, da uče latinski je¬ 
zik. S pet lira, koje su mu dali roditelji dvaju između njih, kupio je sebi 
nešto odjeće. 

Zrak rodnoga kraja nije mnogo pomogao njegovu zdravlju. Sve¬ 
jedno je na početku nove školske godine 1839.—1840. nastavio svoje 
nauke, svoju sakristansku dužnost u sjemeništu i svoj primjerni, mar¬ 
ljivi i veseli život. 

Ali njegovo je zdravlje sve više slabilo. Već je godinu dana venuo, 
kad je bio prisiljen da legne. Bila mu je odvratna svaka hrana, mučila 
ga je besanica, liječnici su izjavljivali, da mu više nema lijeka. Mjesec 
dana ležao je u krevetu. Mati njegova, koja nije imala pojma o očajnom 
stanju sinovljevu, jednoga dana pođe da ga pohodi te mu ponese flašu 
dobra vina i jedan proseni hljeb. Čim su je uveli u bolnicu, smjesta 
shvati težinu bolesti. Na odlasku htjela je ponijeti onaj proseni hljeb, 
jer je vrlo neprobavljiv. Ali Ivan je toliko molio, da mu ga ostavi, te ga 
je ona poslije malo krzmanja zadovoljila. Kad je ostao sam, živo zaželi 
jesti toga hljeba i napiti se vina. Otkine komadić, dobro ga izžvaka 
tako, te mu je vrlo prijao. Zatim otkine opet komadić, onda opet komad 
i zalije onim krepkim vinom. Poslije toga zaspi tako dubokim snom, 
da je spavao dva dana i jednu noć. Poglavari su mislili, da je taj san 
uspavanka, koja prethodi smrti. Naprotiv, kad se probudio, bio je 
zdrav. Od te bolesti svejedno su mu ostali neki tragovi, kojih se riješio 
tek nakon različitih nezgoda. 

Te je^ godine često radi slaba zdravlja morao otići kući, ali je ipak 
na 25. ožujka 1840. na nedjelju Laetare, mogao primiti tonzuru 
sa četiri niža reda u nadbiskupskoj crkvi u Turinu. 


69 




Tada je, kad je pohodio Moljine, prorekao gospođi Doroteji, koja 
je bila u sto*briga radi slaba zdravlja, da će doživjeti devedeset godina. 
I zaista, bolesnica ozdravi i sve svoje pouzdanje postavi u to obećanje, 
tako da nekoliko puta u teškoj bolesti nije htjela uzimati lijekova, 
koje su joj liječnici prepisivali, te je govorila: — Don Bosko me uvje¬ 
rio, da ću živjeti devedeset godina ! — Nadživjevši samoga Don Boska, 
svagdano mu se preporučivala (jer je bila potpuno uvjerena, da će je 
uslišiti sa nebesa) dok nije, držeći na prsima sliku čovjeka Božjeg, koga 
je toliko voljela, umrla u devedeset prvoj godini svoje dobi! 

Na izmaku te školske godine Ivan je gotovo umro. Pripovijeda: 
„Još sam bio u sjemeništu u Kijeriju. Bilo je zadnjega dana, kad su kle¬ 
rici trebali ići svojim kućama. Kiša je padala, a ja sam stajao na pro¬ 
zoru i gledao u tmurno nebo. Najednom uz veliki prasak udari grom 
u prislon prozora, na koji sam se ja bio naslonio. Cigle, koje je grom 
istrgao, udariše me u trbuh i baciše na zemlju onesviještena među dru¬ 
gove. Oni, sjativši se, mislili su, da sam mrtav, odnesoše me u krevet 
i opraše mi lice. Ali ja se osvijestih, nasmijah i skočih s kreveta”. 

Tada pomisli da pokuša nešto, što se onda vrlo rijetko postizavalo : 
svršiti jedan tečaj za vrijeme praznika. Kad mu je teolog Cincano to 
odobrio, pođe sam k nadbiskupu Fransoniju te ga zamoli, ne bi li o tim 
praznicima mogao studirati traktate četvrte godine i tako petu godinu 
svršiti buduće školske godine 1840.-1841. Za razlog je naveo svoju po- 
odmaklu dob od 24 godine. Onaj sveti prelat usliši mu molbu. Ivan se 
pod vodstvom teologa Cincana tako pripravio, da se vikar, kome 
su naložili, da ga ispita, upravo začudio. Kad je ovaj vidio, da Ivan 
sasvim točno odgovara na njegova mnogobrojna pitanja i objekcije 
(prigovore), makar je već poznavao njegovu vrijednost, pozove ostale 
mlade klerike, da budu svjedoci toga čuda i u njihovoj nazočnosti na¬ 
stavi taj neobični ispit. 

Međutim je Ivan i dalje podučavao latinski jezik. Među onima, 
koje je tih praznika podučavao, bio je i dječak Ivan Krstitelj Bertanja, 
kasniji odlični teolog i profesor moralke u zavodu sv. Franje Asiskog 
i pomoćni biskup. 

Bavio se i propovijedanjem. 26. srpnja propovijedao je u Aramengu 
o sv. Ani. U našem arhivu čuva se dragocjeni rukopis. Na 24. kolovoza, 
morao je gotovo bez priprave govoriti o sv. Bartolomeju u samom Ka- 
stelnuovu. 

Kad se približavao rujan, bio je obaviješten, da se pripravi na pri¬ 
mitak sv. reda podđakonata. Evo, kako on sam u svojim Uspomenama 
govori o tom odlučnom događaju svoga života : 

„Budući da mi dio imutka, koji sam baštinio od svoga oca, nije 
dostajao, da sastavim dužni crkveni patrimonij, moj brat Josip doznači 
mi sve ono malo, što je imao. U prigodi ređenja za vrijeme jesenskih 
kvaternih postova bio sam ređen za podđakona. Sada, kad znam za 
kreposti, koje se iziskuju za taj vrlo važan korak, ja sam osvjedočen, 
da se nijesam bio dovoljno pripravio. Ali kako nijesam imao nikoga, 
tko bi se bio izravno pobrinuo za moje zvanje, posavjetovao sam se 
s don Kafasom, koji mi je rekao, da nastavim i da se oslonim na nje¬ 
govu riječ. Za desetdnevnih duhovnih vježba, koje su bile u Misijskoj 
kući u Turinu, pristupio sam generalnoj ispovijedi, da ispovjednik uz¬ 
mogne imati jasnu sliku moje savjesti i dati mi zgodan savjet. Želio sam 


svršiti svoje nauke, ali sam drhtao na pomisao, da ću se za sav život 
vezati. Zato se nijesam htio konačno odlučiti prije nego ispovjednik 
bude sa mnom potpuno saglasan. Odonda dalje vrlo sam se trudio da 
vršim savjet teologa Borela: — U samoći i čestom sv. Pričešću čuva 
se i usavršuje zvanje. 

Prve nedjelje listopada novi podđakon išao je u Aviljanu, rodno 
mjesto Đakomelijevo, da propovijeda o krunici. Prije odlaska pođe 
da pozdravi don Cincana, koji se s njim rastao s riječju, koja mu je već 
bila postala obična nakon što je slušao Ivanove propovijedi i vidio 
njegovu sposobnost za svetu službu i neutrudivu radinost: I n o m n e m 
terram e x i v i t sonus eorum et in fines orbis 
terrae verba eorum! 

Kad se vratio u sjemenište, bio je upisan medu studente pete i 
zadnje godine teologije, dapače zbog primjerna vladanja i uspjeha u 
naucima bio je učinjen prefektom, t. j. pretpostavili su ga drugim kle¬ 
ricima i učinili odgovornim za njihovo vladanje. Na ispitu, koji se obi¬ 
čaje praviti na početku godine, dobio je svoje obično optime (iz¬ 
vrsno). 

Gospodin mu je ipak prije polaska iz sjemeništa pripravio jedno 
malo poniženje. Na drugom ispitu, koji je pravio 17. veljače 1841., nije 
postigao nego fere optime (gotovo, jedva izvrsno). 

Ispitivao ga je teolog doktor Lovro Gastaldi. Pitao ga je o jednom 
problemu, kojega se nije sjećao, ali bez zabune smjesta se dosjeti i je¬ 
dan kanon Tridentinskog koncila izlane riječima, koje mu na um do¬ 
đoše. — Zar upravo tako veli koncil ? — zapita ga Gastaldi čudeći se 
tolikom snalaženju. Podđakon Bosko počne se smijati, pa se smijao i 
Ispitivač. 

Na Sitientes 1841., t. j. u subotu prije Gluhe nedjelje, bio je 
zaređen za đakona ; 15. svibnja podvrgao se ispitu za zadnje ređenje 
i iznio ocjenu p 1 u s q u a m optime (više nego izvrsno). Bio je stari 
običaj sjemeništa u Kijeriju, da se poglavari na izmaku svake školske 
godine sastanu na vijećanje, te vrlo pomnjivo pretresu vladanje svih 
i pojedinih sjemeništaraca. To bi zabilježili, da se čuva u arhivu. Da¬ 
kle dobro : u upisnici turinske kurije, gdje se nalazi popis klerika od 
1841. godine, u rubrici Opaske, uz ime Ivan Bosko napisano je: 
Revan i dobro odgojen. 

Dan, kad je zauvijek izišao iz sjemeništa, bio je za nj dan žalosti. 
Piše: „Poglavari su me voljeli i dali mi nepobitnih dokaza dobrohotno¬ 
sti. Drugovi su mi bili vrlo skloni. Može se reći, da sam ja živio za njih, 
a oni za me. Zato mi je bio vrlo bolan rastanak s mjestom, gdje sam ži¬ 
vio šest godina, gdje sam se odgojio, obrazovao, gdje sam usisao crkveni 
duh i stekao sve dokaze dobrote i ljubavi, koje možemo željeti. 

26. svibnja, na svetkovinu sv. Filipa Nerija, došao je u Turin, da 
započne duhovne vježbe u kući Gospode od misije (Signori della Mis¬ 
aone). Obavio ih je-na spasonosan način, tvrdi don Đakomeli ; neobično 
je bio zauzet riječima Gospodinovim, koje je čuo u propovijedima, a 
naročito se zaustavljao kod riječi, koje označuju veliko dostojanstvo, 
koje je za kratko vrijeme imao postići. —• Tko će uzići na goru Gospod¬ 
nju ? ili tko će stati na svetom mjestu njegovu ? Tko će moći reći, da je 
dostojan službenik Božji, da raspolaže njegovim presvetim i straho¬ 
vitim tajnama ? — Klerik Bosko, u razgovoru sa svojim prijateljima, 

bio je sav obuzet onim, što Psalmista odgovara na spomenuto pitanje r 
— „U koga su nevine ruke i čisto srce, koji ne 
provodi života svoga tašto, već služi Bogu, a ne 
strastima. Taj će dobiti blagoslov od Gospo¬ 
dina i milosrđe od Boga spasitelja svoga.”* 

U jednoj dragocjenoj bilježnici Svečevoj srećom čitamo i odluke, 
koje je stvorio u prigodi ređenja za svećenika: 

„Odluke duhovnih vježba, koje sam obavio kao pripravu za prvu 
svoju svetu Misu. — Svećenik ne uzlazi sam na nebo, niti sam silazi 
u pakao. Ako dobro čini, poći će u nebo s dušama, koje je spasio svojim 
dobrim primjerom ; ako zlo čini, ako sablažnjuje, upropastit će se s du¬ 
šama osuđenim zbog njegove sablazni. Zato ću se ja svakako truditi 
da se držim slijedećih odluka: 

1. Nikada ne šetati, osim u teškoj potrebi,, 
zbog pohađanja bolesnika i t. d. 

2. Apsolutno dobro upotrebljavati vrijeme: 

3. Trpjeti, raditi, ponizivati se u svemu i 
uvijek, kad se radi o spasu duša. 

4. Ljubav i Slatkoća sv. Franje Saleskoga 
neka me vode u svakoj stvari. 

5. Uvijek ću biti zadovoljan hranom, koju 
mi dadu, samo ako ne bude štetna zdravlju. 

6. Vino ću piti samo s vodom i samo kao lijek: 
t. j. samo onda i toliko, koliko mi zdravlje bude 
zahtijevalo. 

7. Rad je moćno oružje protiv neprijatelja 
duše. Zato ne ću počivati više od pet sati svake 
noći. Preko dana, naročito nakon ručka, ne ću 
nikako počivati. Koji izuzetak učinit ću u s lu- 
č a j u b o 1 e s t i. 

8. Svaki ću dan neko vrijeme razmatrat i i 
čitati duhovno štivo. Preko dana pohađat ću 
na kratko vrijeme presveti Sakramenat, U* ću 
mu se barem pomoliti. Poslije svete Mise zahv a- 
ljivat ću se barem četvrt sata. 

9. Nikada ne ću razgovarati sa ženama, osim 
u ispovijedao hici ili u slučaju koje druge du¬ 
hovne potrebe. 

U njegovim Uspomenama nalazimo ove druge vijesti: 

„Bio sam ređen uoči presvetog Trojstva, 5. lipnja, a redio me mon- 
sinjor nadbiskup Vjekoslav Fransoni u biskupskoj palači. Prvu svoju 
Misu čitao sam u crkvi sv. Franje Asiskoga, gdje je upravitelj bio don 
Josip Kafaso, moj odlični dobročinitelj i duhovni vođa. Vrlo su me željno 
iščekivali u mjestu moga rođenja, gdje od nekoliko godina nije bilo mlade 
Mise. Ali ja sam je radije čitao u Turinu, bez buke, na oltaru sv. An¬ 
đela Čuvara, koji je u toj crkvi sa strane Evanđelja. Toga je dana opća 
Crkva slavila svetkovinu presvetog Trojstva, nadbiskupija turinska 
svetkovinu Čuda presvetog Sakramenta, a crkva sv. Franje Asiskoga 
svetkovinu Gospe od Milosti, koju su tu od prastarih vremena štovali. 


* Psalam 23, 3—5. 


Taj dan mogu nazvati najljepšim danom svoga života. U Mementu 
te znamenite Mise nastojao sam pobožno sjetiti se svih svojih profesora 
duhovnih i tjelesnih dobročinitelja, a na osobiti način milog pokojnika 
don Kalosa, kojega sam se uvijek sjećao kao velikog i odličnog dobro¬ 
činitelja. Pobožno je vjerovanje, da Gospodin sigurno daje onu milost 
za koju ga moli mladomisnik čitajući prvu Misu: Ja sam vruće molio 
™ 0 c * 1 J e ,?*» da uzmognem dušama činiti dobro. Čini mi se, da je 
Gospodin uslišio moju poniznu molitvu.” 

.. , D °?. ?°? ko .“ s y°j°j poniznosti govori jednostavno čini mi se, 
ali ce čitatelji vidjeti, kako je on u divnom obilju primio zamoljenu 
milost. v rlo je često njegova jednostavna riječ činila čudesa u čas 
mijenjala volje i pobuđivala neobična redovnička zvanja. 

A kako je i moglo biti drugačije, ako je on, a da i ne govorimo o 
unutarnjoj neizmjernoj vrijednosti beskrvne Žrtve i o sigurnoj pomoći 
milosti, koja je potrebna za uzvišenu misiju, koju mu je naznačio sam 
božanski Otkupitelj, ako je prvu Misu služio s onom žarkom vjerom 
ufanjem i ljubavlju, koja je u srcima, što su najuže sjedinjena s Bogom ? 
bvijetli je tome dokaz serafinska ljubav, kojom je on služio Misu do 
zadnjega dana svoga života. Spasonosni dojam, koji je to služenje os¬ 
tavljalo bio je takav, da se nije nikada više mogao zaboraviti. Kamo 
je god išao, i izvan Italije, kad bi ljudi doznali za sat i mjesto, gdje Don 
Bosko sluzi, sakupili bi se oko njegova oltara. I kad bi se Misa svršila 
saptalo se: — To je svetac! To je svetac! 

o .. U P. 0I J. ed ]?. | j ak P° svetom Trojstvu išao je čitati Misu u crkvu Majke 
Božje Tješiteljice „da velikoj Djevici Mariji, kako piše, zahvali za bez¬ 
brojne milosti, koje je primio od njezina božanskog Sina Isusa.” 

,,U utorak, nastavlja Svetac, pošao sam u Kijeri i čitao sam Misu 
u crkvi sv. Dominika, gdje je još živio moj stari profesor otac Đusijana 
koji me je s očinskom ljubavlju čekao. Za vrijeme te Mise on je plakao 
od ganuća. S njim sam proboravio čitav taj dan, koji mogu nazvati 
rajskim danom. & 


,,U srijedu sam prikazao svetu Žrtvu u stolnoj crkvi toga grada, 
četvrtak, na svetkovinu Tijelova, zadovoljio sam svoje domoroce 
i otišao sam u Kastelnuovo, gdje sam pjevao Misu i vodio procesiju 
te svečanosti. Prepošt htio je pozvati na ručak moje rođake, svećenstvo 
i poglavare mjesta. Svi uzeše učešća u tom veselju, jer su me vrlo voljeli 
moji sugrađani, i svako se radovao svemu onome, što je moglo biti za 
m ?J® dobro -, Navečer toga dana vratio sam se obitelji. Ali kad sam se 
približavao kuci i ugledao mjesto sna, koji sam snio u dobi oko devet 
godina, nijesam mogao suspregnuti suza i ne reći: — Kako su divne 
osnove božanske Providnosti! Bog je uistinu sa zemlje digao jednoga 
dječaka, da ga uvrsti među prvake svoga naroda. 

Moja majka, kad sam toga dana bio s njom nasamo, reče mi ove 
znamenite riječi: — Ti si svećenik : dakle ti si otsad bliži Isusu Kristu. 
AH sjeti se, da je početak čitanja Mise početak trpnje. Ne ćeš ti to od- 
mah uvidjeti, ali ćeš se malo pomalo uvjeriti, da ti je tvoja majka rekla 
istinu. Uvjerena sam, da ćeš uvijek za me moliti, i za života moga i po¬ 
slije smrti. To mi je dosta. Ti otsad misli samo na spas duša, a o meni 
se ništa ne brini.” 

•i ®, ta * J aka mati > ko i a J e > kako pripovijeda teolog Cincano, uči¬ 
nila čudesa žrtava, zatajivala se, strpljiva bila i ponizivala se,.da po- 

mogne sinu kako bi postao svećenik! Na koliko joj je načina Gospodin 
uzvratio što joj je ljubomorno čuvao sveti zaklad, koji joj je bio uru¬ 
čio u osobi njezina Ivana ! Ali će joj najdraža nagrada biti, kad vidi, 
da u srcu njezina sina rastu divske kreposti, kojih je sjeme ona u nj 
bila posijala; bit će joj nagrada, kad u njegovu pogledu bude čitala 
obilan mir savjesti, kad ga bude gledala, da neprestano nastoji širiti 
slavu Božju ; kad rukom bude ticala vidljivo i neprestano pokrovitelj¬ 
stvo Božje Providnosti nad njegovim pothvatima, kad ga bude motrila, 
da izgara od želje, da sruši grijeh i spasi duše, kad bude opažala, da je 
pun onoga veselja, koje proizlazi iz misli Božje nazočnosti, na koju 
misli Kralj Prorok, kad veli: Pjevat ću Gospodinu za ži¬ 
vota svoga, psalme ću izvoditi Bogu svojemu, 
dok me god bude. Nek mu bude mila besjeda moja, 
i ja ću se radovati u Gospodinu. Nek iščeznu 
grešnici sa zemlje, nek ne bude više bezbožnika. 
Blagosiljaj, dušo moja, Gospodina!* 


* Psalam 103, 33—35. 

APOSTOLAT ZA MLADEŽ 



BLAGDANSKI ORATORIJ: POČECI 


Đ ON Ivan Bosko je svećenik! Pastirče iz Bekija došlo je do svoga 
cilja, zadovoljena je njegova goruća želja, napokon je postigao 
ideal svoga života : glavni predmet njegove svećeničke revnosti 
bit će siromašna i zapuštena mladež. To je njegova misija. 

On nam pokazuje cilj, koji je sebi postavio s takvim apostolatom : 
Kad sam se dao na tu stranu svete službe,^ namjeravao sam posvetiti 
sav svoj trud većoj slavi Božjoj i spasu duša, namjeravao sam truditi 
se, da činim dobre građane na ovoj zemlji, da bi jednoga dana bili do¬ 
stojni stanovnici neba !” Tako plemeniti cilj morao mu je pribaviti 
udivljenje ljudi i blagoslov Božji. 

Prve mjesece svećeništva Don Bosko je proboravio u Kastelnuovu 
te je pomagao svome prepoštu. „Ali moje je veselje bilo, piše, poduča¬ 
vati djecu katekizam i razgovarati s njima. Cesto su mi dolazili u po¬ 
hode iz Murijalda, a kad bih polazio kući, uvijek bi me okruživali. I u 
mjestu stekao sam mnogo drugova i prijatelja. Kad bih izlazio iz župno 
kuće, uvijek bi me pratila četa dječaka, i kud bih god pošao, uvijek 
su me pratili moji mali prijatelji, koji su mi se veselili. 

Glasnik riječi Božje bio je na koncu listopada pozvan u Lavrijano,. 
da govori pohvalnu besjedu o sv. Beninju. Piše: „Rado sam pristao, 
jer je to mjesto rodni kraj moga prijatelja i druga don Ivana Grasina,, 
kasnijeg župnika Skalenge. Želio sam uveličati slavu te svečanosti, 
pa sam zato pripravio govor u pučkom, ali dotjeranom jeziku. Dobro 
sam ga naučio i bio sam uvjeren, da će mi donijeti slavu. Ali Bog je 
htio strahovito kazniti moje slavohleplje.“ Kako je morao poslužiti 
se konjem, da stigne na vrijeme, na jednom mjestu konj se uplaši 
jata vrabaca i baci ga naglavce na kup raspukla kamenja. Jedan poš¬ 
ten čovjek dotrči s obližeg brežuljka i unese ga u svoju kuću. Kad se- 
malo osvijestio, Don Bosko ga zapita, tko je. 

— Vi ste na bersanskom brežuljku, odgovori, u kući svoga poni- 
znog’sluge Ivana'Kalosa s nadimkom Brina. I ja sam putovao po svijetu, 
pa su mi drugi bili potrebni. 0, šta nijesam sve doživio idući na saj¬ 
move i prošteništa!... — Čujte jednu: Prije nekoliko godina, u jeseni,, 
otidoh sa svojom magaricom u Asti, da kupim živeža za zimu. Kad sam 
se vraćao i stigao u dolinu Murijalda, moja jadna životinjica, previše 
natovarena, padne u jednu mlaku i nepomična ostane nasred puta.. 

Svaki pokušaj, da je dignem bijaše uzaludan. Bila je ponoć, a vrijeme 
krsno i vrlo tamno. Ne znajući, što da radim, počeh vikati zazivajući 
u pomoć. Nakon nekoliko časaka netko mi odgovori iz bliže kućice 
Dođoše: jedan klerik, jedan njegov brat sa dva druga čovjeka noseći 
zapaljene baklje. Pomogoše mi otprtiti životinju, povukoše je iz blata 
r u svoju kuću odvedoše i mene i sve moje stvari. Bio sam napola mrtav 
a sve na meni uprljano od blata. Očistiše me, okrijepiše vrlo dobrom ve¬ 
čerom, a zatim mi prostriješe vrlo mekan krevet. Ujutro prije odlaska 
htio sam platiti, što sam dužan. Klerik odbije govoreći: — Može se do¬ 
goditi, te ćemo sutra mi Vas trebati! 

,,Na te riječi, nastavlja Don Bosko, bio sam ganut. On opazi moje 
suze te me zapita : — Osjećate se zlo ? 

Ne, odgovorih, tako mi se sviđa taj događaj, te me dira u srce. 

»— Kad bih znao učiniti što dobro za tu dobru obitelj ! Dobrih 
li ljudi! J 

„— Kako se zvala ta obitelj ? 

»»— Obitelj Bosko, koju narod zove B o s k e t i. Ali zašto ste Vi 

w ' ^°žda poznate tu obitelj ? Da li živi, je li zdrav onaj 

KieriK r 

>> ■ Onaj klerik, moj dobri prijatelju, jest onaj svećenik, komu 
Vi_ tisucstruko plaćate ono, što je on Vama učinio. To je onaj isti 
kojega ste Vi ponijeli u svoju kuću, kojega ste položili u ovaj krevet... 

„Svako može zamisliti čuđenje i radost onoga dobrog kršćanina 
i moju, što je Bog dopustio, da u nesreći dođem u ruke takova prijate¬ 
lja. Žena, jedna sestra, drugi rođaci i prijatelji vrlo su se radovali, kad 
su saznali, da im je došao u kuću onaj, o kome su toliko puta čuli go¬ 
voriti. Nema obzira, kojega mi nijesu iskazali. 

Kad je za kratko vrijeme došao liječnik, konstatovao je, da nema 
prijeloma, pa sam se za nekoliko dana na pronađenom konju mogao 
uputiti prema svojoj kući. Ivan Brina otpratio me do kuće, i dok je god 
živio, uvijek smo čuvali najdraže uspomene prijateljstva. 

„Nakon te opomene — smjerno zaključuje Don Bosko — čvrsto 
sam odlučio, da ću unaprijed svoje propovijedi spremati za veću slavu 
Božju, a ne da se pokažem učen i književan.” 

Na koncu jesenskih praznika bile su Don Bosku ponuđene tri službe. 
Prva je bila služba pedagoga u jednoj gospodskoj đenoveskoj obitelji 
s godišnjom plaćom od hiljadu lira. Ali dobra Margarita, na pomisao 
da iza svilenih zastora ne vlada uvijek nevinost običaja, reče: — Moj 
sin u gospodskoj kući ?... Šta će učiniti on sa hiljadu lira, što ja, a što 
njegov brat, ako bi Ivan kasnije izgubio dušu ? 

Bila mu je ponuđena i služba kapelana u njegovu mjestu Murijalđu 
s doprinosom većim negoli se doonda davao, jer je onaj dobri svijet 
bio izjavio, da je pripravan podvostručiti mu plaću, samo da ga među 
svojim sinovima zadrži kao učitelja. 

Treća služba bila je služba župnikova pomoćnika u Kastelnuovu, 
gdje su ga domoroci vrlo voljeli, a naročito vikar don Cincano. 

Budući da se radilo, da se odluči na tako važan korak, Sluga Božji 
otide u Turin, da pita za savjet blaženoga Josipa Kafasa, te bolje upo¬ 
zna volju Gospodnju. Sveti svećenik dozna za različite ponude, navalji¬ 
vanja rođaka i prijatelja, njegovu dobru volju, da se sav dade na evan¬ 
đeoski posao, pa mu, kako pripovijeda Don Bosko, bez i časka oklijeva- 

tija reče: — Tebi je potrebno da učiš moralku i propovjedništVO: 
Odbij zasad svaku ponudu i dođi u Konvikt. 

Crkveni konvikt, o kom je govorio don Kafaso, utemeljio je oko 
1820 onaj vrlo vrijedni svećenik, teolog Vjekoslav Gvala, kojega smo 
već spomenuli, a nalazio se blizu crkve sv. Franje Asiskoga. Ogromno 
je dobro, koje je Gvala učinio pijemontskim biskupijama, naročito 
onoj turi’nskoj, tim utemeljenjem. 

1841 desna ruka teologa Gvale bio je upravo don Kafaso, nje¬ 
gov zamjenik u predavanju morala i kasnije njegov nasljednik. Čovjek 
prokušanih kreposti, vanredno miran, divne razboritosti i opreza, ne¬ 
obične, a u isti mah neprisiljene i skromne pobožnosti, uspješno je sa- 
rađivao na stvaranju učenoga i primjernog klera. Zlatan je bio čovjek 
i teolog don Srećko Golcije, tada obični konviktorac: provodio je skro¬ 
man život, i tih, ali je svojim neumornim radom, poniznošcu i dubokim 
znanjem mnogo pomagao Gvalu i Kafasa, koji su ga voljeli i visoko 

cijenili. . 

Don Bosko je bio pozvan u školu tih primjernih svećenika i odlič¬ 
nih učitelja. Pametnije upute nije mogao dobiti. Sluga Božji bez oklije¬ 
vanja odbije svaku unosnu službu, pa i zadovoljstvo, koje ga je vuklo, 
da se odmah počne baviti mladeži svoga mjesta, i odluči stupiti u Crk- 
veni konvikt. I zaista, 3. studenoga 1841. rekavši Misu u Kastelnuovu, 
uputi se prema Turinu. 

S njegovim ulaskom u Konvikt još se više raspali u njemu onaj 
tajanstveni žar, koji ga je tjerao, da se brine o mladeži. Vidio je naime 
očaj zapuštenja, u kome je živjela mladež glavnog grada u Pijemontu. 

Osim toga, teolog Gvala je svake sedmice običavao utamničenicima, 
osobito onima u Correctionnel, slati duhana, hljeba i novaca, 
a za tu službu ljubavi upotrebljavao je konviktorce, koji su tamo išli, 
da podučavaju vjeronauk. Don Kafaso pak, kako je od vise godina 
bio član Društva milosrđa, bio je jedan od osmero subraće, koji su bili 
izabrani, da pohađaju tamnice te da uznike pomažu i u duhovnim i 
tjelesnim njihovim potrebama. Može se reći, da su tamnice bile njegovo 
središte, a uznici njegovi sinovi. Želio je, da mu se novi učenik i domo¬ 
rodac pridruži na opsežnom polju njegova djelovanja, pa ga je poveo 

u tamnice. .. . , ^ , 

Kakav je osjećaj straha i ujedno samilosti osjećao Don Bosko ! 
Zgrozio se, kad se sreo s četama mladića od dvanaest do osamnaest 
godina, zdravih, krepkih, bistra uma, i kad je vidio, da tu ništa ne rade* 
da nemaju hljeba ni tjelesnoga ni duševnog, već da tu u za osnom za¬ 
tvoru, i još više, u grižnji, okajavaju grijehe prerane pokvarenosti. 

Ali — piše on — kako sam se čudio i iznenađivao, kad bih opazio, da 
mnogi od njih izlaze sa stalnom odlukom, da će bolje živjeti, a među¬ 
tim bi za kratko vrijeme bili opet vraćeni u mjesto kazni, iz kojega su 
izašli prije nekoliko dana! U tim sam se prilikama uvjerio, da su neki 
bili natrag vraćeni, jer su bili prepušteni sebi. Tko zna, govorio sam sam 
sobom, da su ti mladići imali vani kojeg prijatelja, koji bi se za njih 
brinuo, pomagao im i podučavao ih u vjeri u blagdane, tko zna, da se 
oni ne bi mogli uklanjati propasti ili bar, ne bi li se mogao umanjiti 
broj onih, koji se vraćaju u tamnicu ? Tu sam misao saopćio don Ka- 
fasu, pa sam na njegov savjet i po njegovu naputku počeo proučavati 

način, kako bih to mogao postići. Sve sam prepustio milosti Gospoda, 
bez kojega su uzaludni svi napori ljudski.” 

U isto vrijeme plemeniti teolog Gvala, služeći se također konvik- 
torcima, pomagao bi od vremena do vremena bezbrojne pojedince i 
obitelji, za koje bi znao, da su u oskudici. I ta je milosrdna služba bila 
povjerena mladom svećeniku iz Kastelnuova. Tako se upoznao s drugom 
slikom ljudske bijede, pa ga je to sve više utvrđivalo u odluci, da se 
posveti spasu zapuštene mladeži. 

Ali Gospod je htio svome Slugi otkriti jedan drugi, žalosniji, pri¬ 
zor. Prvih mjeseci svoga boravka u Turinu Don Bosko se srete sa sve¬ 
tim Kotolengom, koji ga je uporno gledao u lice, i pošto ga je zapi¬ 
tao za njegovo zanimanje, rekao mu: — Izgledate kao čestit čovjek ; 
dođite raditi u Malu kuću Božje Providnosti, jer Vam tamo ne će 
manjkati posla. 

Don Bosko mu poljubi ruku, obeća i za nekoliko dana pođe u Val- 
doko (Valdocco). Pobožno djelo Kotolengovo bilo je već u ono vrijeme 
silno. 

Ulazeći u to carstvo boli i kršćanske ljubavi, pročitao je na ulasku 
moto, koji razjašnjava tajnu tolikih čudesa: Charitas Christi 
urget nos! Kleknuvši pred sliku presvete Marije, koja se nalazila 
u predsoblju bolnice, bio je ganut do suza, kad je na luku pročitao: 
Infirmus eram et visitastis me. Zatim zamoli, da ga 
predvedu Svetom utemeljitelju. Kanonik Kotolengo ljubezno ga 
primi i zamoli, da obađe prostrane prostorije. I tu se Don Bosko ražalo¬ 
stio gledajući mladež, koja prerano ide u grob zbog grešne navade. 

Kad je svršio pohod, Kotolengo dodirne i prstima stisne rukav 
odijela mladoga svećenika, pa mu reče: — Ali Vaša je haljina od vrlo 
tankoga i lakog sukna. Pribavite jednu mnogo čvršću i gušću, da se 
dječaci mogu za nju uhvatiti, a da je ne poderu... Doći. će vrijeme, 
kad će Vam je toliki narod poderati! 

Tolika ljubav i tolika samilost prema mladeži brzo se očituje. Sami 
dječaci uvidješe to, te se brzo spontano počeše stiskati oko Don Boska. 
„Gospodin don Kafaso — napominje sam Don Bosko — već je nekoliko 
godina, u ljetno doba, svake nedjelje podučavao katekizam zidarske 
šegrte u jednoj sobici blizu sakristije crkve sv. Franje Asiskoga. Teški 
poslovi ovoga svećenika bili su uzrokom da prekine tu njemu tako dragu 
službu. Ja sam je preuzeo na koncu 1841. godine”. 

Svetac, koji je bio odlučio započeti koje posebno djelo za dobro 
siromašne i zapuštene mladeži, samo je čekao čas određen od Gospo¬ 
dina, uvijek najplemenitije pripravan da slijedi njegovu volju. I uistinu, 
pošto se s Bogom posavjetovao u stalnoj i gorljivoj molitvi, prijavi se 
nadbiskupu, da se s njim sporazumi, te se još više osvjedoči o božan¬ 
skoj volji ili da predusretne poteškoće, koje bi kasnije mogle nastati. 
Kad je monsinjor Fransoni čuo za osnovu blagdanskih Oratorija, kako 
nam je sam Svetac više puta pripovijedao, odmah mu da puno odo¬ 
brenje i svoj pastirski blagoslov. 

Kad se vratio u Konvikt, Don Bosko je još uvijek mislio : kada 
i kako da započne djelo. Jedan neočekivani događaj otvori mu put. 
Evo autentična pripovijedanja don Boskova: 

„Na svečani dan Bezgrešnog Začeća Marijina (8. prosinca 1841.) 
u određeni sat upravo sam htio obući sveto misno ruho, da služim svetu 

Misu. Klerik sakristan, Josip Komoti, vidjevši u kutu jednog dječaka, 
pozove ga, da dođe posluživati mi kod Mise. 

„— Ne znam, odgovori on sav snužden. 

)( — Dođi, opet mu reče drugi, ja hoću, da ti poslužuješ kod Mise. 

„— Ne znam, ustraja dječak, nijesam nikada posluživao. 

„— Skote jedan, reče mu sav bijesan klerik sakristan : ako ne znaš 
posluživati kod Mise, čemu dolaziš u sakristiju ? — Govoreći to zgrabi 
šibu iz posipala i udari toga bokca po plećima i glavi. 

„Dok je onaj bježao, ja sam kričao : 

„— Šta radiš ? Zašto ga tako tučeš ? Šta je skrivio ? 

„— Zašto dolazi u sakristiju, a ne zna ministrirati ? 

„— Ali ti si zlo učinio. 

Što se to Vas tiče ? 

„— Mnogo me se tiče. To je jedan moj prijatelj ; smjesta ga po¬ 
zovi : ja imam s njim govoriti. 

„— Tuderl... tuder!...* počne vikati, potrči za njim, uvjeri ga, 
da će s njim bolje postupati, pa mi ga dovede. 

„— Dječak se približi dršćući i plačući zbog udaraca, koje je 
primio. 

Jesi li već slušao Misu ? — upitah ga najljubežljivije što sam 

mogao. 

„— Nijesam, odgovori on. 

Dođi, dakle, da prisustvuješ. Kasnije imam ti reći nešto, što 
će te razveseliti. 

„On mi obeća. — Živo sam želio ublažiti žalost toga bokca i ne 
otpustiti ga sa lošim mišljenjem o upraviteljima te sakristije. 

Poslije svete Mise, kad sam se zahvalio, vesela lica povedem svoga 
pitomca na jedan mali kor, i pošto sam ga uvjerio, da se više ne treba 
bojati šiba, počeh ga ispitivati: 

„— Dobri moj prijatelju, kako se zoveš ? 

„— Bartolomej Gareli. 

„— Odakle si ti ? 

„— Iz Astija. 

„— Je li ti živ otac ? 

„— Ne, otac mi je umro. 

„— A majka ? 

„— I majka mi je umrla. 

„— Koliko ti je godina ? 

„— Šesnaest. 

„— Znaš li čitati i pisati ? 

„— Ne znam ništa. 

„— Jesi li već bio na sv. Pričesti ? 

„— Nijesam još. 

„— Jesi li se već ispovjedio ? 

„— Jesam, ali kad sam bio mali. 

„— Ideš li sada na vjeronauk ? 

„— Ne usuđujem se. 

Zašto ? 

* Tuder je pijemontska šaljiva i porugljiva riječ. 

»— J er moji drugovi, manji od mene, znaju katekizam, a ja, 
■ovako velik, ne znam ništa, pa me sram polaziti. 

„— Kad bih te ja napose učio, bi li htio učiti ga ? 

„— Htio bih vrlo rado. 

„— Bi li rado dolazio u ovu sobicu ? 

„— Vrlo bih rado dolazio, samo ako me ne bi tukli. 

— Budi miran, jer te niko ne će zlostavljati, ti ćeš biti moj prija¬ 
telj, pa ćeš imati posla sa mnom i ni s kim drugim. Kad hoćeš da za¬ 
počnemo naš vjeronauk ? 

„— Kad Vi hoćete. 

„— Večeras ? 

Da. 

„— Hoćeš možda odmah ? 

„— Hoću i sada, i to s velikim veseljem...” 

Švetac onda klekne i prije nego započe svoju poduku izmoli 
jednu Zdravo Mariju, da bi mu Gospa udijelila milost te spasi tu dušu. 
Digne se i prekriži, da počne, ali njegov gojenac nije toga učinio, jer 
nije znatni načina ni riječi. Stoga se taj prvi put ograniči na to, da ga 
nauči križati se i da mu govori o Bogu Štvoritelju i o svrsi, za koju nas 
je stvorio. Nakon pola sata, uvjerivši ga, da će ga ubuduće učiti posluži¬ 
vati kod svete Mise, pokloni mu medaljicu presvete Marije, izvabi mu obe¬ 
ćanje, da će doći slijedeće nedjelje i sa svom ga ljubežljivošću otpravi. 

To je početak blagdanskih Oratorija Don Boskovih. U svojim raz¬ 
ličitim uspomenama, kao i u izvještaju, koji je poslao u Rim 1864. zbog 
odobrenja svojega Pobožnog društva, pisao je, da je djelo Oratorija 
počelo 1841. ,,s običnom podukom blagdanskog katekizma u crkvi 
sv. Franje Asiskoga." 

Slijedeće nedjelje, 12. prosinca 1841. vidio se drugi prizor. Šest 
loše odjevenih šegrta, koje je doveo Bartolomej Gareli, zajedno sa druga 
dva, koja je bio preporučio don Kafaso, vrlo pažljivo slušahu riječi 
novoga apostola mladeži, koji ih je učio putu raja. Mjesto prvih sasta¬ 
naka bila je jedna sobica blizu sakristije. Iz njezine sredine uspinjala 
se jedna loza, koja se je, probijajući kroz pukotinu svoda, granala i 
donosila plod nad krovom. Oko te loze — svjedoči don Đakomeli — 
Sluga Božji skupi i poduči u vjeronauku prvu četicu svojih malih pri¬ 
jatelja. 

Iz sedmice u sedmicu rastao je broj onih, koji su dolazili na vje¬ 
ronauk, a Svetac im je uvijek preporučivao da dovode drugova što 
više mogu. 

Za tu zimu svoju je brigu naročito ograničio na neke poveće, strance 
u Turinu, kojima je najviše trebalo vjerske poduke, a svi su gotovo 
bili zidarski šegrti iz krajeva Bijele i Milana. Svejedno, da među njima 
bolje utvrdi zapt i dobro vladanje, već je od prvih mjeseci pozivao i 
skupio oko sebe neke druge uglađenije, dobre i poučene, koje je on upu¬ 
tio, pa su ga počeli pomagati držeći red među drugovima, čitajući što¬ 
god ili također pjevajući svete pjesme, a to su sve stvari, koje su blag¬ 
danske sastanke činile sve korisnijim i zabavnijim. Don Bosko je bio 
uvidio, da bi bez pjesme, čitanja zabavnih i poštenih knjiga i drugih 
mamaca ti sastanci bili kao tijelo bez života. Zato je već na dan Očiš¬ 
ćenja 1842. bilo oko dvadeset lijepih glasova, koji su u onim sobicama 
odzvanjali pjesmama uzvišenoj Majci Božjoj. Prvi put su pjevali pje- 

smu, koja počinje : H v a 1 i t e Mariju, vjerni j e z i c i. Na dan 
Navještenja bilo je već više od trideset dječaka. Slavili su svetkovinu 
u čast nebeske Majke pristupivši sv. sakramentima. Navečer, jer nijesu 
više mogli stati u sobicama, preseliše se u obliži Oratorij sv. Bonaven- 
ture, gdje ih je nekoliko sedmica kasnije bilo pedeset. 

Sastanci su se održavali ovako : Svakoga blagdana ujutro mogli 
su pristupiti sakramentima Ispovijedi i Pričesti; navečer bi malo či¬ 
tali duhovno štivo, pjevali bi jednu pjesmu, učili katekizam, koji bi se 
završio lijepim kojim primjerom u obliku propovijedi, a na koncu bi se 
dijelili ili ždrijebali mali darovi. Zatim je svakoga mjeseca bila odre¬ 
đena jedna nedjelja, kad bi svi zajednički pristupili sv. sakramentima. 
Tu dragu službu, koja se zvala Mjesečna vježba za dobru 
smrt, Don Bosko bi uvijek objavio sa nekoliko srdačnih riječi. Za Is¬ 
povijed rado su se javljali sam teolog Gvala i don Kafaso, koji su se vrlo 
veselili tim sastancima dječaka, pa su se obilno skrbili za glasnike, knjige, 
medaljice, za jestivo i odjevne predmete. Kad bi se desilo, da Don Bo¬ 
sko ne bi mogao prisustvovati, odredili bi, da ga zamijeni koji drugi 
konviktorac, a sami bi podučavali katekizam. 

Ali apostol tih siromašnih dječaka uvijek je bio Don Bosko. Posvuda 
ih je tražio, pohađao ih u dućanima i tvornicama, nezaposlenim nala¬ 
zio posla. Tako su mu se toliko bili priljubili, da je susret s njim za sve 
bio čas srdačnog oduševljenja. 

Jednoga dana blizu gradske Palače namjeri se na jednoga od svo¬ 
jih mladića, koji se vraćao s trga te je, među drugim namirnicama, no¬ 
sio čašu punu octa i flašu ulja. Čim ga je opazio, mališ poče skakati 
od veselja i vikati: — Živio Don Bosko ! — Svetac smiješeći se reče : 

— jesi li kadar učiniti kao ja ? — i poče naizmjence udarati dlanove. 
Dječak izvan sebe od zadovoljstva, metne flašu pod pazuh i vičući: 

— Živio Don Bosko ! — poče oduševljeno pljeskati, a čaša i flaša padnu 
na zemlju. Zbuni se na tresak razbita stakla i udari u plač govoreći, 
da će ga majka kod kuće istući. 

— To je zlo, koje se odmah može popraviti, reče mu Don Bosko. 
Dođi sa mnom. 

Dok je još plakao, odvede ga u jedan dućan, ispripovjedi vlasnici, 
što se dogodilo i zamoli je, da dade dječaku, koliko je kvaran. Žena,, 
puna udivljenja s dobrote mladoga svećenika, nije htjela uzeti plaću. 

Isto su ga tako voljeli i drugi dječaci, koje je bio uputio u službu 
katekista. jer su bili đaci, on ih je za uzvrat podučavao, tumačio im 
teža poglavlja latinskih pisaca, popravljao im zadaće, te su se mogli 
okoristiti njegovim opaskama, a oni bi, kako su uostalom činili i mladi 
radnici za vrijeme odmora, dolazili, da i preko sedmice budu s njime, 
pa su neki čak katkada i svoje obitelji sobom vodili. Tako se uvijek 
dobrotvorna akcija Sluge Božjega širila i izvan Konvikta. 

Plodonosan je bio njegov apostolat i u tamnicama. On sam piše : 
„Nastojao sam, da malo pomalo osjete ljudsko dostojanstvo, da je pra¬ 
vedno, te svako poštenim radom, a ne krađom, mora priskrbiti hljeb 
za život. Čim se u njihovoj pameti malo ustalio religiozno-moralni prin¬ 
cip, osjetili su u srcu radost, koju nijesu znali protumačiti, ali koja je 
bila uzrokom, te su odlučili, da će biti bolji. I uistinu, mnogi su se već 
u zatvoru popravili, a drugi, kad su izašli, živjeli su tako, te ih više nije 
trebalo vraćati natrag.” 


I milost, koju je molio od Gospodina služeći prvu Misu : da bi nje¬ 
gova riječ bila moćna na svakom mjestu i u svakoj prigodi — bila mu 
je u obilju data. Po uputi don Cincanovoj bilo mu je gotovo nenadano 
naloženo od don Kafasa, da propovijeda devetnicu u Hospiciju milo¬ 
srđa. On je to učinio na veliko udivljenje svih, koji su znali, kako nije 
imao potrebna vremena da se pripravi za te propovijedi. 

Dok se tolikim žarom vježbao u tim djelima milosrđa, jednakim 
je ushitom pohađao školu Konvikta. 

Kako je želio uspjeti da dobro vodi duše u ispovijedaonici i da sve 
privuče ljubavi Isusa Krista, neumorno je učio praktičnu moralku, pa 
se i u tom odlikovao među svim drugovima. S najvećom pozornošću 
slušao je predavanja teologa Ovale i don Kafasa bogateći se njihovim 
naukom onom istom oštrinom uma, kojom je, kako ćemo vidjeti, kas¬ 
nije zamišljao i izvodio toliko veličanstvenih nauma. S pravom se može 
reći, da su se duh, znanje i iskustvo blaženoga Kafasa čudesno u nj pre¬ 
lili : ista ljubav u primanju pokajnika, ista točnost u ispitivanju, ista 
kratkoća u ispovijedanju, tako da je u nekoliko časaka rješavao naj- 
zapletenije savjesti: ista konciznost u onih nekoliko riječi, kojima je 
pobuđivao na pokajanje, koje su drmale dušom i duboko se u nju za- 
sjekle: ista razboritost u sugeriranju lijeka. Tko je bio sretan, te se 
samo jednom kod njega ispovjedio, zacijelo se divio milini i snazi nje¬ 
govih savjeta. 

Druge sedmice lipnja na poziv don Kafasa pođe da drži duhovne 
vježbe u svetištu sv. Ignacija nad Lancom kraj Turina (Lanzo Torinese). 
Kad je isti taj don Kafaso vidio, da je oslabio, pošalje ga na svježi 
zrak u mjesto rođenja, a sam se s don Gvalom brinuo o njegovoj mla¬ 
deži. 

Ono nekoliko dana, što ih je Sluga Božji proboravio u Kastelnuovu, 
upotrebio je u katekiziranju dječaka iz Bekija, Murijalda i Kastelnuova 
i u pripravljanju građe za izdanje Biblijske povijesti, Crk¬ 
vene povijesti i drugih knjižica namijenjenih puku i omladini. 

Bio je zadnji dan mjeseca studenoga. Papa Grgur XVI. proglasi 
vanredan jubilej, da se postigne mir u španjolskom kraljevstvu, pa mon- 
sinjor Fransoni pozove Don Boska, da se prijavi teologu Gvali i don 
Kafasu radi ispita za ispovijedanje, kako bi druge sedmice prosinca 
mogao otići propovijedati i ispovijedati u Cincano. Svetac posluša. 
Proglasili su ga sposobnim, ali su ga obvezali, da mora doći na konačni 
ispit, koji se mogao praviti samo na koncu druge godine nauka u Kon¬ 
viktu, pa je doista taj izuzetak s njim bio neobičan. 

Kad se vratio u Turin, mogao se s većim uspjehom baviti svojim 
dragim mladićima, jer ih je mogao ispovijedati. Zato je na koncu te go¬ 
dine na jednoj knjižici napisao neke odluke: 

Brevijar i Ispovijed. — Nastojat ću da po¬ 
božno molim brevijar i da ga radije molim u 
crkvi, da mi služi mjesto pohoda presvetom 
Sakramentu. 

Na sakramenat Pokore pristupat ću svakih 
osam dana, pa ću nastojati, da vršim odluke, 
koje svaki put stvorim kod Ispovijedi. 

Kad budem pozvan da ispovijedam vjernike, 
ako bude trebalo požuriti se, prekinut ću bre- 


82 


83 


vi jar, skratit ću pripravu i zahvalu poslije 
Mise, da uzmognem vršiti tu svetu službu. 

Tako je činio uvijek do konca života. 

U isto je vrijeme proučavao nova sredstva, kako bi nedjeljne sa¬ 
stanke učinio privlačljivijim. Bio je prilično naučio svirati orgulje i 
klavir, a svoj glas mogao je prilagoditi svakoj dionici. Kad se dakle 
približavao Božić, zamisli pripraviti pjesmu u čast božanskog Djetešceta. 
Sastavio je i napisao pjesmicu na potprozorju maloga kora crkve sv. 
Franje, pa je sam i uglazbio. 

Muzika nije bila baš sastavljena prema svim umjetničkim pravili¬ 
ma, ali je izišla tako srdačna, da je mogla izmamiti suze. Odmah je poč¬ 
ne učiti sa svojim mladićima, iako oni u tom nijesu nikako bili podu¬ 
čeni, niti su poznavali nota. Ali njegova je ustrajnost nadvladala svaku 
zapreku. Kako nije u kući imao prikladna mjesta za takvo vježbanje, 
bio je prisiljen izići napolje. Svijet je usupnut gledao toga svećenika, 
kako među šestoricom ili osmoricom dječaka šeće gore dolje po ulici 
Doragrossa i Piazza Milano i kako tihim glasom ponavlja pjesmu, koja 
se prvi put izvodila u Sv. Dominiku, a zatim u crkvi Majke Božje Tje- 
šiteljice. Sam je Svetac svirao orgulje i dirigirao tim malim zborom. 
Turinjani, koji nijesu bili vični slušati dječja grla, bili su oduševljeni, 
jer su u ono vrijeme za službe Božje pjevali samo učitelji svojim ja¬ 
kim i ne uvijek simpatičnim glasovima. 

Budući da mu je uspio prvi pokušaj, Svetac po istom motivu 
uglazbi i drugu pjesmu, koja se imala pjevati za vrijeme Pričesti. Tako 
je malo pomalo radio i u drugim različitim zgodama. 

U tom svetom natjecanju vjeroučitelja i muzičara brzo mu se pri¬ 
ključi Vjekoslav Nari, onda klerik, a kasnije kanonik. Pjesnik i dobar 
umjetnik, on je sastavljao stihove i komponirao ih za mladiće, te ih je 
nekoliko godina pratio na orguljama i bio učitelj njihova zbora. 

To pjevanje vrlo je uvećavalo veselje i oduševljenje dječaka i udiv- 
ljenje puka. Jednoga dana Sluga Božji povede svoje uličnjake u Gospu 
od Stupa.. Na tri lađe preploviše Pad. Kad su bili na sredini rijeke, za¬ 
pjevaše pjesmu. Narod, koji je s obala slušao, najprije se zaustavi, da 
čuje, a onda, jer im se harmonija vrlo svidjela, stupajući po velikoj ce¬ 
sti, počeše slijediti lađe. Međutim su neki trubači, koji su se tu slučajno 
na prolasku našli, zatrubili u trube i s lijepim uspjehom popratili 
taj vrlo laki motiv. Stanovnici Gospe od Stupa izlazili su iz kuća, i kad 
su lađe pristale, na ulici je oko hiljadu osoba čekalo mlade pjevače. To 
je bio jedan od prvih triumfa Don Boskovih mladih pjevača, predigra 
tisuću drugih, koji su imali ubuduće iznijeti na svim stranama. 

Svetim nastojanjem, koje smo opisali, mali blagdanski Oratorij 
divno je napredovao 1843., makar je Don Bosko bio malo u neprilici 
zbog preuska prostora, koji mu je bio dodijeljen. Ali on je svoje mladiće, 
kojih je bilo već oko osamdeset, vodio na ugodne šetnje izvan grada, 
gdje su se pod njegovim nadzorom mogli zabavljati do mile volje. No 
to mu nije bilo uvijek moguće ni zgodno, pa mu je teolog Gvala dopu¬ 
stio, da ih kojiput sakupi u dvorište Konvikta i da ih podučava vjero¬ 
nauk u sakristiji, te mu je čak za pomoćnike dodijelio nekoliko konvik- 
toraca. 

Velike su bile utjehe, koje mu je pribavio taj apostolat. „Za kratko 
vrijeme sam on svjedoči — bio sam okružen dječacima, koji su svi 

slušali moje opomene, svi su bili upućeni na rad, pa sam ja na neki na¬ 
čin mogao garantirati za njihovo vladanje i u obične i u blagdanske 
dane.” 

Koliku je moć već odonda Sluga Božji imao nad mladićima ! Nje¬ 
govu je ispovijedaonicu svaki put okruživalo dvadeset, trideset, četr¬ 
deset i do pedeset dječaka, koji su pobožno čekali svoj red, da mladom 
svećeniku povjere tajne svojih duša. 

Svejedno srce Svečevo nije još bilo smireno. Od dana u dan osje¬ 
ćao je sve veću potrebu posebne crkve za svoje dječake, većeg prostora 
za odmor, s trijemovima i strehama, koji bi ih obranili od nevremena 
i potrebu prostora za školske dvorane. Žalostio ga je i način, kojim su ga 
susretali neki sporedni poglavari, koji, čini se, nijesu baš voljeli tih 
novosti. 

Teolog Gvala je svejedno sokolio Slugu Božjega, da ustraje ne oba¬ 
zirući se na brbljarije, čak mu je dao još jedan dokaz svoga pokrovitelj¬ 
stva. U to vrijeme mlada je četica bila sastavljena ponajviše od klesar¬ 
skih, sad'rarskih, taracarskih i naročito zidarskih šegrta. Zato je teolog 
htio da se upriliči jedna lijepa svečanost u čast sv. Ane, koju u Pijemontu 
štuju kao zaštitnicu tih zanata. Toga dana pozove ih sve, da poslije 
jutarnje službe Božje zajutarkuju s njim, pa ih je poveo (bilo ih je oko 
stotinu) u veliku dvoranu, koju su zvali dvorana za konferencije, gdje 
ih je, da ih iznenadi, poslužio hljebom, kavom, mlijekom, slatkišima 
i kolačima. 

Teolog Gvala vrlo se divio Don Bosku: Videći, kako on uza sve 
slabo zdravlje čini tolika čuda revnosti, neprestano je ponavljao: 
— Ako ovaj poživi, mnogo će dobra učiniti! 

Na koncu drugoga tečaja praktične moralke Sluga Božji na¬ 
pravi konačni ispit i na 10. lipnja 1843. dobije svjedočanstvo za is¬ 
povijedanje. Nato ga don Kafaso pozove na nekoliko dana na ima¬ 
nje, koje je Konvikt imao u Rivalbi. 

Bio je pozvan također, da se vrati u Sv. Ignacij, koji je postao 
lijepo polje njegova apostolskog rada, jer je sve do 1875. svake godine 
marljivo tamo odlazio ispovijedati za vrijeme duhovnih vježba lajika. 

Kad se vratio iz Sv. Igancija, ljetovao je u Turinu, gdje je ispo¬ 
vijedao i brinuo se o svojim dragim mladićima, a zatim je koju sed¬ 
micu prije Gospe od Ružarja otputovao u Kastelnuovo. I taj izlet, 
kako ćemo vidjeti, imao je postati drag periodički izlet gotovo čitavoga 
njegova života. 

Međutim mu je teolog Gvala dopustio, da i treću godinu može 
ostati u Konviktu, a to je bila pogodnost, koju su mogli uživati oni, 
koji su se najviše odlikovali u nauku i pobožnosti. Te je godine ušao 
u Konvikt i don Ivan Đakomeli, da započne tečajeve praktične moralke. 
On je u školi sjedio uz Don Boska, pa' je mogao opaziti, da je ovaj 
uvijek u slušanju predavanja bio vrlo marljiv, makar je bio zaokupljen 
različitim poslovima, koje su mu nalagale poslušnost i ljubav. 

Te godine, ipak u prvom redu nastojeći oko vjerske poduke mla¬ 
dića, Don Bosko je počeo propovijedati po nekim turinskim crkvama. 
Propovijedao je trodnevlja, devetnice i držao duhovne vježbe. Svakoga 
je jutra po nekoliko sati ispovijedao u crkvi sv. Franje Asiskoga. S to¬ 
likom se revnošću bio dao na tu dužnost, te se činilo, da je ta služba 
njegovu srcu najmilija, najslađa i najbliža. 

85 





. !pak je s pripovijedanja nekih grijeha, a katkad, kad bi se samo 
približila koja osoba njima okaljana, osjećao taku odvratnost, da je 
povraćanje morao suzdržati nekim gorkim likerom, koji je za tu svrhu 
morao sobom nositi. On je već od najmlađe dobi uvijek duboko mrzio 
sve, što bi moglo ma i najmanje potamniti onu krepost, koja ljude čini 
slične anđelima. Mi. smo to često iz samih njegovih usta čuli, a kardi¬ 
nal Kalijero svjedoči, da Svetac ni u dobi od sedamdeset i osam godina 
nije mogao razumjeti, kako je moguće nekim grijesima vrijeđati Boga. 

Njegovo nastojanje nije bilo ograničeno samo na crkvu sv. Fra¬ 
nje Asiskoga. Don Kafaso slao ga je da ispovijeda i propovijeda : u tam¬ 
nice, u Utočište kreposti, u Kršćanske škole Braće, u Vladin zavod 
sv. Franje Paulskog, u Institut vjernih drugarica, u Zaklonište kćeri 
Ružarja, u Zavod Dobra Pastira. Svetac je vršio taj apostolat godine 
i godine, sve do 1860. te je posvuda ostavio neizbrisivu uspomenu svoje 
revnosti i razboritosti. 

Don Kafaso slao ga je pokatkad u različite bolnice grada, a on je 
to, u granicama, koje su mu dopuštali poslovi, kojih je sve više bilo, 
vršio sve do 1870. god. Nije zaboravljao ni Male kuće Božje Providno¬ 
sti ni poziva njezina svetog utemeljitelja. Iz onih bolničkih soba, 
gdje su i mladići njegova Oratorija nalazili srdačnu njegu, nije se uda-. 
Ijivao sve do 1874. god., a do 1860. išao bi katkad po tri do četiri puta 
na dan, često pozvan, a često iz vlastite pobude. Oko 1845., kad se po¬ 
javila zarazna bolest crvenih pjega, on je svejedno pohađao bijedne 
bolesnike, tako da se okužio, pa je tragove bolesti nosio čitav život, 
a to ga je, kako opaža don Rua, kojemu je on sam pripovijedao, vrlo 
mučilo. Don Antun Sala, koji se trebao pobrinuti za mrtvo tijelo Don 
Boskovo, vidio je, da je ono moglo pobuditi samilost: kao da se lišaj 
rasprostranio po čitavoj koži, naročito po plećima. Najstrašnija ko- 
stnjet ne bi ga bila mogla više iznakaziti. 

Ali Gospodinu se svidjelo, da već tada osobite milosti izlije na na¬ 
pore svoga Sluge. 

Godine 1844. u bolnici sv. Ivana bila je jedna siromašna žena u zad¬ 
njem stadiju sušice, a još je bolježljivija bila moralno, jer se kao bije¬ 
sna opirala rektoru bolnice, kapelanima, opaticama i svima, koji su 
je nastojali skloniti, da se ispovjedi. Kad je i don Kafasa odbila, on po¬ 
kuša poslati Don Boska. Ovaj ga posluša, uspije mu približiti se siroti, 
poče s njom razgovarati o sporednim stvarima, a onda se ovako izjasni: 

U ime Božje govorim Vam, da Vam On iz svoga milosrđa daje 
još nekoliko sati vremena, da se uzmognete pobrinuti za svoju dušu. 
Sada su četiri poslije podne: još imate vremena da se ispovjedite 
i pričestite i da primite zadnju Pomast i papinski blagoslov. Nemate 
više vremena da se zavaravate. Sutra ćete biti u vječnosti! 

Na te riječi nesretnica osjeti, da joj se duša napunja nekoga sve¬ 
tog straha. Predomisli se, ispovjedi i iste noći umre. 

31. kolovoza 1844. jedna bogata gospođa, žena portugalskog po¬ 
slanika u Turinu, morala je otputovati u Kijeri, pa je pomislila, da bi 
bjjo dobro, da najprije uredi stvari svoje duše. Kako nije našla svoga 
običnog ispovjednika, obrati se Don Bosku, koji je molio. Ovaj je ispo- 
vjedi i na koncu joj zada pokoru, koja je, čini se, sastojala u tom, da 
u određenoj prigodi dade jednu malu milostinju, toga istoga dana. 


— Oče, ne mogu to izvršiti, reče gospođa. 

— Kako ? Vi, koji imate toliko bogatstvo, ne možete to izvršiti ? 

Gospođa se začudi, kad je čula, da je taj svećenik znao za njezin 
socijalni položaj, a bila je uvjerena, da nikada nije imao prilike da to 
sazna. I odgovori: 

— Oče, ne mogu izvršiti tu pokoru, jer danas moram otputovati 
iz Turina. 

— Dobro, dakle, onda izvršite ovu drugu: sa tri Anđele Bo- 
ž j i molite svoga Anđela Čuvara, da Vas čuva i brani od svakoga zla 
i da se ne prestrašite onoga, što će Vam se danas dogoditi. 

Gospođa, još više uzbuđena tim riječima, vrlo rado prihvati uputu, 
i kad se vratila kući, izmoli tu molitvu zajedno sa služinčadi i sretan 
svršetak puta postavi u ruke svoga Anđela Čuvara. Sjela je u kočiju 
s kćerju i jednom sobaricom. Pošto su trkom sretno prevalili dobar 
komad puta, najednom se konji poplaše i udare u strahoviti bijeg. Ko- 
čijaš ispadne sa sjedala, kočija se prehiti, a gospođa se nađe na zem¬ 
lji, dok su konji i dalje vratolomno bježali. To se dogodilo u čas. Go¬ 
spođa ne nadajući se drugoj pomoći, os'm onoj Anđela Čuvara, u sav 
glas poviče: Anđele Božji, čuvaru moj itd. Konji se smje¬ 
sta smiriše i zaustaviše. Kočijaš, zdrav, dostigne ih, pritrči svijet da digne 
pale, ali, gle, mati i kći same se digoše, a da im se nije dogodilo nikakvo 
zlo, i bez sjene straha. Teško je reći, kakav je pojam dobila gospođa o 
onom mladom svećeniku, koji ju je tako zgodno bio savjetovao, da se 
preporuči Anđelu Čuvaru. Kad se vratila u Turin, otide u crkvu sv. 
Franje, i kad je doznala, da je to bio Don Bosko, htjela mu je zahvaliti 
za spasonosan savjet. Odonda je postala njegova štovateljica, a kas¬ 
nije bila je revna salezijanska suradnica. 

Kad je jedne nedjelje u sakristiji sv. Franje Asiskog sakupljenim 
mladićima dijelio slike, na kojima je bila tiskana molitva Anđelu Ču¬ 
varu, Svetac reče ove riječi: 

— Budite pobožni prema vašem Anđelu Čuvaru! Ako se kad na¬ 
đete u duševnoj ili tjelesnoj pogibelji, zazovnite ga, i ja sam uvjeren, 
da će vam pomoći ili osloboditi vas. 

Dogodi se, te je mladi jedan zidarski šegrt, koji je slušao te riječi, 
nekoliko dana kasnije radio na gradnji jedne kuće. Nenadano pukne 
daska, te sa svima, koji su bili na njoj, uz veliki se prasak s četvrtoga 
sprata surva na ulicu. Ali dobri dječak, dok je padao, sjeti se Don Bos- 
kovih riječi i klikne : — Anđele moj, pomozi mi! 

Ta ga je molitva spasila. Dvojica drugih bili su s njim pali: jedan 
ostane na mjestu mrtav, a drugi je sav iznakažen bio odveden u bolnicu, 
gdje je za kratko vrijeme umro. Međutim, dok je svijet prilazio trećem 
držeći, da je mrtav, on se digne potpuno zdrav, a da se nije bio ni ogre¬ 
bao. Kad je druge nedjelje došao u Sv. Franju, sam je pripovijedao 
drugovima, što mu se dogodilo. 

1844. god. don Gvala je zbog bolesti nogu morao don Kafasu po¬ 
vjeriti sav teret podučavanja i brigu o redu i disciplini u Konviktu. 

Don Bosko je pomagao don Kafasu u stvarima, koje su mu bile 
povjerene, a katkad je i propovijedao u crkvi sv. Franje. Don Kafaso, 
koji je u njegovoj tako dobro upravljenoj aktivnosti vidio nešto neobi¬ 
čno, gojio je prema svome mladom prijatelju čast i poštovanje, koje 
je uvijek bilo živo. Kad je Don Bosko ulazio u Konvikt, on mu je, kao 

duhovnom vođi bio povjerio sve tajne, pa i san, u kom mu se činilo 
da vrši zanat krojača i da krpa ponošena odijela. Don Kafaso netremice 
ga gledajući bio ga je zapitao: 

— Znate li krojački zanat ? 

— Pa da da znam, i znam izrađivati hlače, dolame, kapute i talare 
za klerike. 

Vidjet ćemo Vas na djelu ! I svaki put, kad bi ga sreo, zapitao 
bi ga: Kako je, krojaču ? 

Svetac koji je znao značenje toga pitanja, odgovorio bi: — 
Čekam Vašu odluku. 

, Međutim je veselo učio, a vježbao se i u stranim jezicima, jer ga je 
zelja vukla, da ode u misije. Ta ga želja nikada nije minula. Don Ka¬ 
faso, koji je pratio sav njegov život, dopusti mu da uči francuski i ele¬ 
mente španjolskog jezika,, ali kad je vidio, da počinje učiti i englesku 
gramatiku, reče mu bez daljega : 

— Vi ne ćete ići u misije! 

— A zašto ? zapita Don Bosko. 

— Pođite, ako možete ! Nijeste kadri prevaliti ni jednu milju, 
pa m jedan čas u zatvorenoj kočiji bez teških smetnja u želucu. To ste 
toliko puta iskusili, a htjeli biste preploviti more ? Umrli biste na putu ! 

Ali jedna druga misao nije mu dala mira : uvijek mu se činilo, da je 
pozvan u redovnički stalež. Povjeri se don Kafasu. Sveti ga svećenik 
šutke sasluša, a kad je Don Bosko svršio govoriti, nije mu odgovorio 
msta drugo, nego odlučni i suhoparni: ne ! 

Don Bosko se iznenadi na taj energični ton, ali nije ni htio pitati 
? a Razlog, već je vruće molio blaženu Djevicu, da mu naznači mjesto 
i službu, gdje bi svetu dužnost vršio na korist duša. lako je osjećao 
duboku naklonost, da se u blagdanskim Oratorijima bavi zapuštenim 
dječacima, ipak se nije pouzdavao u svoje mišljenje, to više, što se bojao, 
da u snima, makar su bili tako jasni, ne bi bilo kakve prevare. 

.... nadođe vrijeme, kad je po pravilima i naš Bosko morao napu- 
f., 1 ., 1 . Konvikt,^ da se prihvati kojega određenog dijela svete službe. Raz¬ 
ličiti župnici željeli su i molili ga, da im bude pomoćnik. Među ostalima 
i đon Josip Komolo, župnik iz Cincana, s kojim se već bio saglasio nad¬ 
biskup Fransoni. Ali Bog je upravljao udesom onoga, koji je imao 
postati moćno oruđe spasa tolikih mladića. 

Don Boska je o toj stvari obavijestio teolog Gvala, koji ga je savje¬ 
tovao, da moli nadbiskupa, da ga riješi te časne dužnosti. To je i posti- 
Etožjeg 2 ° V °^ a Se V * C **’ J e ' teolog Gvala bio prozreo misiju Sluge 

, Kako su se u Sv. Ignaciju započinjale svete duhovne vježbe, don 
Kafaso pošalje tamo i Don Boska, da moli i misli o svom zvanju. Kad 
je na povratku vidio, da mu don Kafaso ništa ne govori, uteče se varci 
Jednoga dana dođe k njemu i reče mu, da je spremio kovčeg siromašne 
opreme, da ide u redovnike, pa je došao da ga pozdravi i oprosti se 
s njime. Dobri svećenik reče mu sa slatkim posmijehom na usnama 

— K?je žurbe! A tko će odsada misliti na Vaše dječake ? Nije li 
Vam se činilo, da dobro radite brineći se o njima ? 

, J es .t> istina je, ali ako me Gospod zove u redovnički stalež, on 
ce se pobrinuti, da na te mladiće misli tko drugi! 


Tada ga blaženi Kafaso vrlo ozbiljno pogleda u lice i s nekom mu 
svečanom, očinskom dobrotom reče: — Moj dragi Don Ivane, napu¬ 
stite svaku misao o redovničkom zvanju; pođite da raspremite kovčeg, 
ako ste ga zbilja spremili, i nastavite svoje djelo u korist mladeži. Ovo 
je, a ništa drugo, volja Božja! Na ozbiljne riječi vođe svoje duše Svetac 
smijući se prigne glavu, jer je doznao, što je želio. 

Međutim je Don Kafaso u sporazumu s ostalim prijateljima i štova¬ 
teljima Don Boskovim molio teologa Borela, direktora Pobožnog djela 
utočišta, da ga utemeljiteljici markizi Barolo predloži za duhovnika 
-pripojene bolnice sv. Filomene, koja se upravo onda dogotavljala. Mar- 
kiza pristane i odredi Don Bosku 600 lira godišnje plaće, a teolog Bo- 
rel ustupi mu za stan jednu od svojih soba u Utočištu. 

Prije nego se to privelo u djelo, don Kafaso pozove Don Boska i, 
kao da hoće potvrditi savjet, koji mu je dao prije nekoliko mjeseci, reče 
mu : 

— Sad ste svršili tečaj svoga studija. Vrijeme je dakle, da stupite 
na otvoreno polje te radite na korist duša : potrebe su velike i žetva 
obilna. Za što osjećate najveću sklonost ? 

— Za ono, što mi Vi naznačite. 

— Tri su službe: pomoćnika u Butiljeri'’d’ Asti, repetitora morala 
ovdje u Konviktu i direktora bolnice kod Utočišta. Koju Vi birate ? 

— Onu, koju Vi mislite. 

— Ne osjećate li veću sklonost za jednu nego za drugu ? 

— Moja je želja, da se brinem o mladeži. Ali učinite od mene, 
što hoćete: ja ću u Vašem savjetu upoznati volju Gospodnju. 

— Sto ovoga časa obuzima Vaše srce ? Šta snujete u svojoj pameti ? 

— Čini mi se, da se sada nalazim u mnoštvudječaka, koji me mole, 
da im pomognem ! 

— Pođite dakle, da se koju sedmicu odmorite, zaključi don Ka¬ 
faso. Ovih ću dana misliti na Vas i kad se vratite kazat ću Vam, za što 
ste određeni. 

Bilo je to u polovici rujna. Don Bosko je otišao u Kaneli, da pro¬ 
povijeda jednu misiju, zatim pođe u Kastelnuovo, gdje je propovije¬ 
dao devetnicu Ružarja. Poslije praznika vrati se u Konvikt svome ne- 
isporedivom učitelju i prijatelju. Ovaj mu nije ništa rekao, a Don Bo¬ 
sko je držao, da nije dobro da ga pita. Ali nakon nekoliko dana povede 
ga na stranu i dobrostivo ga zapita: 

— Čemu me ne pitate, za što ste određeni ? 

. — Jer, odgovori Don Bosko, ja hoću da u Vašoj odluci upoznam 
volju Božju, pa mi je mnogo stalo do toga, da ništa svoga u nju ne 
umetnem. Pošaljite me, kamo god hoćete, ja smjesta putujem. 

— Dobro dakle, spremite zavežljaj i otiđite u Utočište. Ondje ćete 
biti direktor male bolnice sv. Filomene. Međutim ćete s teologom Bo- 
relom raditi na korist djevojaka toga zavoda. Bog će Vam sigurno i tu 
objaviti, što morate činiti za siromašne dječake. 

Utočište je jedna od onih ustanova, kojima se s pravom Turin po¬ 
nosi. Nalazi se u Valdoku i po vremenu bila je prva od onih mnogobroj¬ 
nih ustanova milosrđa, koje je osnovala ona revna, radina i vrlo pobo¬ 
žna gospođa, plemenita markiza Julija Kolber (Colbert), žena markiza 
Tankredija Faletija od Barola. To je sklonište namijenjeno djevojkama 
nesretnim kao i onima, koje žive u opasnosti. Uz to su sklonište: samo- 

stan sv. Marije Magdalene, sklonište Magdalenki i bolnica sv. Filomene: 
za sakate i nemoćne djevojčice. To je polje rada, koje je doznačeno 
Don Bosku. Od markize je postigao, da u sobu, koju su mu dodijelili, 
može skupljati svoju blagdansku četicu. U noći, prije nego je obavije¬ 
stio svoje dječake, da će se Oratorij prenijeti u Valdoko, Don Bosko 
usni novi san, a taj je gotovo tumačio onaj drugi, koji je sanjao u de¬ 
vetoj godini. Svetac pripovijeda : 

Sanjao sam, da sam se našao u mnoštvu vukova, koza i jarčića, 
jaganjaca, ovaca, ovnova, pasa i ptica. Svi su zajedno bučili, pravili 
graju, ili bolje, urlikali, te bi se i najsmjeliji prestrašili. Ja sam htio po¬ 
bjeći, kad mi jedna vrlo lijepa gospođa, kao pastirica, da znak, da 
slijedim i pratim to neobično stado. Ona je predvodila. Išli smo skita- 
jući se po različitim mjestima ; tri smo se puta zaustavili: svaki bi se 
put mnoge od tih životinja prerušile u jaganjce, kojih se broj sveudilj 
množio. Nakon duga puta našao sam se na jednoj livadi, gdje su 
te životinje zajedno jele i skakutale, a da jedne nijesu ni kušale gristi 
druge. 

„Utučen od umora htio sam sjesti pokraj susjedne ceste, ali me 
pastirica pozove, da nastavim put. Pošto sam još malo išao, nađoh se 
u prostranom dvorištu, oko kojega je bio trijem, a u njegovu vrhu bila 
je crkva. Tu sam opazio, da su se četiri petine onih životinja pretvorile 
u jaganjce. Zatim se njihov broj silno umnožio. Toga časa nadođu 
neki pastiri, koji su se množili i o drugima brinuli. Kad ih je bilo mnogo, 
razđijeliše se i otidoše da drugdje skupljaju druge neobične životinje 
i da ih vode u druge ovčinjake. 

„Ja sam htio otići, jer mi se činilo, da je vrijeme, da pođem služiti 
svetu Misu, ali me pastirica upozori, da gledam prema jugu. Gledajući 
vidjeh polje, na kojem je bio zasađen krumpir, sijerak, kupus, blitva, 
loćika i mnogo drugih travurina. — Pogledaj još jednom ! — reče mi. 

I ponovo pogledah i vidjeh divnu visoku crkvu. Orkestar, vokalna i in¬ 
strumentalna muzika pozivahu me, da pjevam Misu. U unutrašnjosti 
te crkve bila je jedna bijela vrpca, na kojoj je velikim pismenima bilo 
napisano :Hic domus me a, inde gloria me a. Još u snu, 
htio sam pitati pastiricu, gdje sam ; što je htjela naznačiti onim putem, 
onom kućom, jednom i drugom crkvom. — Sve ćeš razumjeti, odgo¬ 
vori mi, kad svojim materijalnim očima vidiš konkretno ono, što sada 
vidiš očima pameti. — Ali kako mi se činilo, da sam budan, rekoh : 
— Ja jasno vidim i vidim materijalnim očima : znam, kamo idem i što 
činim. — Uto zazvoni ZdravajMarija u crkvi sv. Franje Asiskoga, i ja 
se probudih. 

„Taj me san gotovo čitavu noć zaokupljao, a pratile su ga mnoge 
druge pojedinosti. Tada samjmu malo shvaćao smisao; jer se nijesam 
pouzdavao u sebe, malo sam vjerovao u nj. Ali sam razumio stvari malo 
pomalo, kako su se ostvarivale. Dapače mi je kasnije taj san, u vezi 
s onim drugim, poslužio kao program mojih osnova u Utočištu.” 

1844., druge nedjelje listopada, koja je posvećena Materinstvu 
presvete Marije, Svetac najavi četi svojih gojenaca premještenje 
Oratorija k Utočištu, njegovu novom prebivalištu. I, gle, treće nedjelje, 
nešto iza podneva, četa mladića različite dobi i staleža stupala je prema 
Valdoku u potragu za Don Boskom i novim Oratorijem. Kad se poja¬ 
vio, oni ga okružiše. 


Na pitanje, gdje je Oratorij, Sluga Bošji odgovori, da pravog Ora¬ 
torija još nema, ali neka međutim dođu u njegovu dosta prostranu sobu. 
Svi se požuriše prema stubama, natječući se, tko će prvi stići u sobu 
Don Boskovu. Tu su neki sjeli na krevet, neki na stolić, neki na zemlju, 
a neki na donji prag prozora. Te je nedjelje sve bilo nekako u redu. 
Makar se za vrijeme odmora nijesu mogli izdovoljiti, kako su mislili, 
ipak su bili zadovoljni. Don Bosko im je sve nadoknadio svojom dobro¬ 
tom, svojim lijepim načinom, šalama i doskočicama. Malo su ponavljali 
vjeronauk, pripovijedao im je jedan spasonosan primjer, pjevali su 
jednu svetu pjesmu blaženoj Djevici, kako su već činili u Svetom Franji. 

Ali velika smetnja poče slijedeće nedjelje, jer su se prvim pitom- 
cima pridružili neki iz okolice 1 , pa nije znao, gdje bi ih smjestio. Soba, 
hodnik, stubište, sve je bilo puno dječaka. Dok je Don Bosko podučavao 
vjeronauk ili tumačio Evanđelje u svojoj sobi, teolog Borel, koji mu 
se bio ponudio, da će ga u svemu pomagati, iste je te istine tumačio 
onima, koji su se tiskali po stepenicama stubišta. 

Tako je prošlo šest blagdanskih dana. Ali kad je nadošlo jutro Svih 
svetih, sakupivši se u tom mjestu i u njegovoj tijesnoj okolici, svi su 
se htjeli ispovjediti. Nužno je bilo pobrinuti se za zgodniji lokal. Svetac 
pođe monsinjoru Fransoniju, pa mu razloži, koliko je učinjeno s nje¬ 
govom privolom, govorio mu je o dobru, koje je postignuto i o još ve¬ 
ćem, koje bi se moglo ubuduće postići. Nadbiskup blagoslovi i njega 
i njegovo djelo te mu obeća, da će pisati markizi, da bi mu našla zgod¬ 
nije mjesto. Tako je Sluga Božji postigao, da privremeno načini kape¬ 
licu od dviju soba bolnice, koja se imala otvoriti tek u kolovozu slijedeće 
godine. 

To je bilo mjesto, -koje je božanska Providnost izabrala za prvu 
crkvu Oratorija. Crkveni poglavar, dekretom od 6. prosinca, ovlasti 
Slugu Božjega, da je blagoslovi, da u njoj služi svetu Misu, da daje bla¬ 
goslov s presvetim Sakramentom i da obavlja devetnice i trodnevlja. 
Jednostavan drveni oltar u obliku stola s najnužnijim potrepštinama, 
a s pozlaćenim tabernakulom i malim tronom, pluvijal, planita razli¬ 
čitih boja, jedna stara štola s ostalim neophodno nužnim svetim ru¬ 
hom i četiri talara za male ministrante, bio je sav siromašni pribor. 
Markiza Barolo darovala je 70 lira za dvadeset svijećnjaka, 30 lira za 
sagove i 20 za košuljice. 

Otvorenje je bilo na dan uvijek drage uspomene, t. j. 8. prosinca, 
na dan posvećen Bezgrešnoj Mariji, pod koje je materinski plašt Don 
Bosko postavio Oratorij i svoje sinove. Sam je Don Bosko blagoslovio 
čednu kapelicu i posvetio je sv. Franji Saleskom. Služio je Misu i nekim 
mladićima podijelio sv. Pričest. Tako se slavila treća obljetnica uteme¬ 
ljenja Oratorija. 

BLAGDANSKI ORATORIJ: ZAPREKE 


I OŠ PRIJE nego je izišao iz Konvikta, Sluga Božji, u sporazumu s 
teologom Borelom i don Kafasom, bio je započeto djelo naumio 
staviti pod pokroviteljstvo sv. Franje Saleskoga. Više ga je raz¬ 
loga potaklo na taj izbor. U prvom redu, jer je markiza Barol, da zado¬ 
volji Don Boska, pod tim imenom bila namislila pokraj bolnice uteme¬ 
ljiti jednu kongregaciju svećenika. U drugom redu zato, jer je njegova 
služba za dobro mladeži zahtijevala mnogo blagosti i ljubavi, pa se 
htio staviti pod osobito pokroviteljstvo toga sveca, koji je bio savršen 
uzor tih kreposti. Napokon i zato, jer su u ono vrijeme neke protestant¬ 
ske zablude lukavo bile počele otimati maha po onim stranama, naro¬ 
čito u Turinu i među nižim slojevima, a Don Bosko je želio od toga sveca 
izmoliti razum i jakost, da se slavodobitno uzmogne boriti protiv onih 
istih neprijatelja, koje je tako slavno nadvladao. 

U skromnoj kapelici sv. Franje Saleskoga podučavanje kateki¬ 
zma bilo se vrlo lijepo razvilo. Prije i poslije crkvene službe, pod nad¬ 
zorom Sluge Božjega i njegove desne ruke, teologa Borela, mladići su 
se zabavljali lijepim igrama uzduž hladovite ceste između bolnice sv. 
Filomene i bolnice Kotolengo, do javnoga puta. 1 tu je, zacijelo, bilo 
nezgodno, ali je Don Bosko priskrbio buće, lopte, pločice, šljake, a bio 
je obećao i njihaljku, leteće zavoje, obuku iz gimnastike, pjevanja, 
sviranja i druge privlačljivije stvari. 

Upravo u to vrijeme, t. j. na koncu 1844., on je s pomoću teologa 
Borela započeo u Pijemontu one večernje blagdanske škole, koje su se 
kasnije raširile i po drugim stranama, pa su danas vrlo česte po Italiji. 

Svetkovina Božića bila je proslavljena brojnim Pričestima. Bila 
je tu svečano proslavljena prva i zadnja svetkovina u čast sv. Franje 
Saleskoga, čije su ime i ljupke kreposti morale postati familijarne mla¬ 
dićima Oratorija. 

Djelatnost Don Boskova bila je uistinu neutrudiva. Dok je teologu 
Borelu pomagao ispovijedati članice Utočišta, nastavljao je propovije¬ 
dati u gradu i ispovijedati u crkvi Konvikta, kamo ga je svaki dan 
mamilo štovanje, koje je gojio prema don Kafasu. A don Kafaso, uz¬ 
vraćajući mu jednaku ljubav, bio mu je ustupio jednu sobu, gdje bi 
se bez smetnje mogao baviti naukom i pisati mnoga svoja djelca na 


obranu i proširenje vjere. Mogao se služiti knjižnicom samostana sv. 
Franje Asiskoga, koja je imala mnogo dragocjenih knjiga. 

Dok je bio u Konviktu, izdao je životopis svoga svetoga prijate¬ 
lja, klerika Vjekoslava Komola, i djelce o bolima presvete Marije. Sad 
je izdao treće, kojemu je bio naslov : Privrže nik Anđela Ču¬ 
va r a, a u isto vrijeme je za narod i mladež spremao lake knjižice G r- 
kvene povijesti i Biblijske povijesti. 

Nije to dosta. 1845. bilo je u Turinu različitih njemačkih obitelji, 
i mnogi su vojnici, njihovi zemljaci, služili pod pijemontskim barja¬ 
kom. Teško je bilo naći ispovjednika za te strance. Što je učinio don Bo¬ 
sko ? Poče učiti njemački. Poslije šesnaest lekcija, za koje je platio 20 
lira (svotu, koju je i te kako osjetila njegova siromašna kesa), već je 
ispovijedao na tom jeziku. Dobri su Nijemci rado dolazili. Ta je navala 
na njegovu ispovijedaonicu trajala po prilici tri godine, t. j. doonda, 
kad su se Nijemci, pošto je bilo izbilo neprijateljstvo između Pijemonta 
i Austrije, vratili u svoju domovinu. 

Don Bosku su bili na srcu i bijedni sužnji. Velik je morao biti broj 
obraćenja, koja je postigao za vrijeme od dvadeset godina, makar on 
o tom gotovo nikada nije govorio. Za pomoćnike u tom svetom poslu 
često je uzimao neke od samih utamničenika, koji su se iskreno bili 
obratili, a bili su pametni, podučeni i govorljivi, pa su znali nametnuti 
se najsvadlj'ivijima i druge pripraviti da slušaju riječi svećenikove i 
da se po njima vladaju. Njima je, kao naprednijima, napose govorio, 
a riječi su mu bile začinjene takovim dosjetkama i narodnim poslo¬ 
vicama i smiješnim i spasonosnim pripovijetkama, da je istina lako 
utirala put u njihove duše. Tako su ljudi, koji su za mnogo godina bili 
zaboravili Boga, sv. sakramentima pristupali s najspasonosnijim od¬ 
lukama. 

Svetom nastojanju za spas duša dodavao je molitve i žrtve. Čini 
se također, da mu je Gospod na njegovu molbu slao bolne bolesti, kao 
glavobolju ili zubobolju, a time ga je pohađao, kad bi kojemu tvrdo- 
korniku izmolio milost obraćenja. I zbilja, sam je Don Bosko jednom 
povjerio don Dominiku Rufinu, da je molio Gospodina, te bi mu po¬ 
slao pokoru, koju je imao naložiti utamničenicima. I nadodao je : Ako 
je ja ne vršim, kakovu bih pokoru mogao dati onim jadnicima ? 

On je u svojoj razboritosti predviđao, da će se jednoga dana morati 
maknuti iz bolnice, pa je zato počeo tražiti stalnije mjesto za svoj 
Oratorij. Jednoga jutra, izišavši iz Utočišta, zabavljen tim mislima, 
našao se pred crkvom groblja sv. Petra u Okovima, kamo je preko ko¬ 
rizme 1845., zbog nedostatka mjesta u Utočištu, bio poslao jedan dio 
svojih mladića na svagdanje vjeronaučne poduke. Tu se osjeti ponuka- 
nim da se javi kapelanu, nekom don Josipu Teziju, bivšem kapucinu, 
i da ga zamoli, ne bi li mu dopustio, da za neko vrijeme može tu skup¬ 
ljati svoje mladiće. Don Teziju se to vrlo svidjelo. 

Dakle u nedjelju na 25. svibnja Svetac je još vršio jutarnju službu 
u bolnici, a poslije podne povede mladiće Svetome Petru. Don Tezija 
nije bilo kod kuće. Čim je služavka čula pjevanje, glasove, naročito 
buku, kao bijesna izađe te ih ukori rječitošću zmijske žene. Sluga Bo¬ 
žji približi joj se, da je umiri, ali ona istrese na njega buru pogrda i 
uvreda. Da izbjegne taj nemili prizor, naredi da se svrši igra, pa se okru- 

žen mladićima uputi u crkvu. Tu ih je malo podučavao vjeronauk, onda 
su izmolili krunicu, a zatim je raspustio sastanak. 

Dok je Don Bosko odlazio, čudna je sluškinja još uvijek prijetila. 
Pripovijedao nam je jedan razborit dječak, neki Melanoti iz Lanca, 
koji mu je bio blizu, da se Sluga Božji nije smeo, nego se njemu okre¬ 
nuo i uzdišući rekao : — Sirota ! veli nam, da više ne ćemo amo dolaziti, 
a budućeg će blagdana biti u grobu ! 

Uto se don Tezije vraćao kući. Sluškinja mu pođe u susret i opiše 
mu Don Boska i njegove mladiće kao oskvrnitelje svetih mjesta i prave 
skitnice. Makar je kapelan znao, da je sluškinja razdražljiva, ipak se dao 
nagovoriti protiv Oratorija. Stoga, kad je vidio Don Boska, koji se bio 
na dnu trga zaustavio sa zaostalim mladićima, pođe k njemu i uzbu¬ 
đenim mu glasom navijesti: — Druge nedjelje ne ćete doći da ovdje 
dižete sličnu halabuku i da sve uznemirujete: ja ću poduzeti potrebne 
korake! 

Spomenuti Melanoti svjedoči: kad se kapelan udaljivao, da je Don 
Bosko uskliknuo: — 0, siromah, i ne zna, hoće li druge nedjelje biti 
još živ! 

Međutim je don Tezije pisao općinskom vijeću pismo puno jetkoće 
i mladež Oratorija ocrtao najcrnjim bojama. Žalosno, ali je to pismo 
bilo zadnje, koje je napisao siromašni kapelan ! U ponedjeljak ga za¬ 
pečati, pozove služavku i reče joj: — Pobrini se, da se ovo pismo odnese 
magistratu. — To su mu bile zadnje riječi! Nekoliko sati kasnije kape¬ 
lana udari kap, i umre 28. svibnja. 

Čim se zatvorio jedan grob, otvorio se drugi. Sluškinju zadesi udes 
gospodara, i umre dva dana poslije njega. Lakše je zamisliti nego opi¬ 
sati strah, koji su ta dva slučaja pobudila kod svih stanovnika okolice. 

Don Kafaso se požurio 29. svibnja pisati barunici Bosko iz Ru¬ 
tina, ženi jednoga od sudaca grada, da Don Boska preporuči za nasljed¬ 
nika pokojnog don Tezija kod Svetoga Petra u Okovima. Ali je pismo 
don Tezija bilo napravilo takav dojam, da su suci bez daljega izdali 
uhvatnicu protiv Don Boska, ako bi se sa svojim mladićima onamo vra¬ 
tio. Međutim to nije bilo izvršeno. Slijedeće nedjelje, 1. lipnja, bio je 
na crkvenim vratima afiširan dekret općinskog poglavarstva, koji za¬ 
branjuje svako sastajanje u pridvorju i na ulazu. Mnogi mladići, jer 
nijesu bili obaviješteni, pođu u Sveti Petar. Pošto je na njihovo čudo 
sve bilo zatvoreno, i pošto ih je potjerala straža, koja je bila okolo po¬ 
stavljena, prestrašeni pohrliše u Utočište, gdje ih je svečano primio 
Sluga Božji, pa su prisustvovali svetim obredima. 

Bilo je već prošlo sedam mjeseci od početka Oratorija kod bolnice. 
Broj polaznika bio se uvećao, a bilo je nade, da će se još umnožiti. Ali 
najednom u mjesecu srpnju raspline se svaka nada daljeg opstanka 
u Utočištu. Markiza, makar joj je bilo drago svako milosrdno djelo, 
ipak, jer se približavalo vrijeme otvorenja bolnice, htjela je, da se Ora¬ 
torij svakako odstrani. Neobični sni opet utješiše Don Boska u njegovoj 
tjeskobi. 

Evo šta on sam pripovijeda 1875.: 

„Pričinilo mi se, da se nalazim na jednoj ravnici punoj ogromnog 
broja mladića. Nekoji su se svađali, a neki opet kleli. Ovdje se kralo, 
tamo su se gazili dobri običaji. Oblak kamenja, koje su bacali oni, što 
su se tukli, letio je po zraku. To su bili mladići, koje su zapustili pokva¬ 


reni roditelji. Htio sam se odanle udaljiti, a nato opazim pokraj sebe 
jednu Gospođu, koja mi reče: 

„— Približi se onim mladićima i radi. 

Ja sam se približio, ali što da radim ? Nije bilo mjesta, kamo 
bih ma i jednoga poveo, a htio sam im učiniti dobro. Obratio sam se 
osobama, koje su izdaleka promatrale i koje bi mi bile mogle mnogo po¬ 
moći, ali nitko nije slušao i nitko nije mi htio pomoći. Tada sam se obra¬ 
tio Gospođi, koja mi reče: — Eto mjesta ! — i pokaže mi livadu. 

Ali ovdje je samo livada — rekoh ja. 

n— Ona odgovori: — Moj sin i apostoli nijesu imali ni pedlja zem¬ 
lje, gdje bi glavu naslonili. 

„Počeh raditi na toj livadi: opominjao sam, propovijedao i ispovije¬ 
dao. Ali vidio sam, da je većim dijelom, svaki trud uzaludan, ako nema 
zakloništa s kojom zgradom, gdje bih ih mogao sakupljati i povući neke, 
koje su roditelji uistinu zapustili i odgurnuli, a ostali građani prezirali. 
Tada me ona Gospođa povede malo dalje prema sjeveru i reče mi: — 
Pazi! — Gledajući opazih jednu malu i nisku crkvu, nešto dvorišta i 
mnogo mladića. Nastavih svoj rad. Ali kako je ta crkva postala pretije¬ 
sna, ja Joj se opet obratih, a ona mi pokaže drugu mnogo veću sa ku¬ 
ćom u susjedstvu. Zatim me još malo vodila pa na komadiću obrađena 
zemljišta, gotovo pred pročeljem druge crkve, nadoda : 

„— Na ovom mjestu, gdje su slavni mučenici turinski, Aventor 
i Oktavije, podnijeli svoje mučeništvo, na ovoj grudi, koja je bila na¬ 
močena i posvećena njihovom krvlju, ja hoću, da se Bog na osobiti 
način slavi. 

„Govoreći tako, pruži nogu i prolazeći njome po mjestu, gdje se 
dogodilo mučeništvo, točno mi ga označi. Ja sam to mjesto htio omeđiti, 
da ga nađem, kad se vratim na to polje, ali oko sebe ni jesam ništa našao : 
ni kolca ni kamena. Svejedno sam ga točno zapamtio. Odgovara upravo 
unutarnjem uglu kapele sv. Mučenika (prijašnje sv. Ane) na strani Evan¬ 
đelja, u crkvi Marije Pomoćnice. 

„Međutim sam vidio, da sam okružen od ogromnog broja dječaka, 
kojih je bilo sve više i više. Kako sam ja gledao Gospođu, tako su se 
umnažala sredstva i lokali. Zatim sam vidio jednu vrlo veliku crkvu, 
i to upravo na mjestu, gdje mi je pokazala, da se dogodilo mučeništvo 
svetaca iz Tebanske legije. Posvuda oko te crkve bilo je mnogo zgrada, 
a usred njih jedan lijep spomenik. 

Dok su se sve te stvari događale, meni su, još sam uvijek sanjao, 
malo pomagali svećenici, koji bi brzo pobjegli. Vrlo sam se trudio, da 
ih privučem sebi, ali oni bi za čas odlazili i ostavljali me sama. Tada 
sam se opet obratio onoj Gospođi, koja mi reče: 

„— Hoćeš li da znaš, što ćeš učiniti, da ti dalje ne bježe ? Uzmi 
ovu vrpcu i zaveži im čelo. 

,,S poštovanjem sam uzeo bijelu vrpcu iz njezinih ruku i vidio sam, 
da je na njoj bila napisana riječ: Poslušnost. 

„Odmah sam pokušao učiniti, što me svjetovala Gospođa : počeo 
sam vrpcom vezivati glavu po kojega od svojih dobrovoljnih pomoć¬ 
nika i smjesta sam opazio velik i divan učinak. Taj je učinak neprestano 
rastao. Ja sam nastavljao službu, koja mi je bila povjerena, jer su oni 
zbilja napustili misao, da idu drugamo, te su ostajali da mi pomažu. 

„još sam vidio mnogo drugih stvari, ali sada nije vrijeme, da vam 
ih iznosim (čini se, da je mislio na buduće događaje), ali neka bude do¬ 
sta reći to, da sam ja od to doba uvijek sa sigurnošću počinjao...” 

Don Bosko je rekao, da nikada nikome nije govorio o tom snu, 
ali kad je 1856. zamolio kanonika Lovru Gastaldija, da napiše život 
svetih triju mučenika tebanskih i da istraži mjesto njihova mučeniš- 
tva, učeni je kanonik, proučivši staru topografiju grada, došao do zak¬ 
ljučka, da se po svoj prilici pokraj toga blagoslovenog mjesta nalazi 
Oratorij sv. Franje Saleskoga, ili je to mjesto, možda, i između zidova 
Oratorija. 

Ti su sni Slugi Božjemu bili prava utjeha. Kad je zatim pošao mon- 
sinjoru Fransoniju, ponizno ga je zamolio, da bi mu napisao preporuku, 
te bi mu općinsko vijeće dalo na uporabu crkvu sv. Martina kod tako 
zvanih Molasa (Molassi) ili Molina di D’ora, u blizini trga Emanuela 
Filiberta, sa istočne strane. Nadbiskup rado pristane. Njegovo pismo, 
koje je s jednom spomenicom teologa Borela bilo predano gradskom ma¬ 
gistratu, imalo je dobar uspjeh. 

13. srpnja, IX. nedjelje po Duhovima, mladići su se za zadnji put 
sakupili, da u prvašnjoj kapeli sv. Franje Saleskoga prisustvuju sv. Misi. 
Poslije Mise čuli su vijest, da treba da napuste to mjesto. Za čas su se 
živo uzbudili, jer su ga voljeli kao da je to njihova kuća. Ali Sluga ih 
Božji na lijep način ohrabri i pozove, da poslije podne dođu pomagati 
mu u novu crkvu prenositi predmete za službu Božju i za zabavu. Naj¬ 
većim dijelom bili su točni. Nakon što ih je teolog Borel opomenuo i 
osokolio sa nekoliko riječi, neki uzeše svijećnjake, neki slike, neki 
igračke i u dugoj povorci, kao seoba naroda, pođoše da kod Molina 
utvrde zajednički stan. To je poslužilo boljem upoznavanju Oratorija, 
a i druge je mladiće privuklo u nj. 

Kad su odložili predmete, ušli su u crkvu. Don Bosko je mnoštvu 
mladića rekao ovaj govor: 

— Dragi mladići, ako se kupus ne presadi, ne razvije lijepih ni ve¬ 
likih glava. Tako možemo reći i o našem Oratoriju. Dosad smo ga pre¬ 
mještali s mjesta na mjesto, ali je na različitim mjestima, na koja smo 
ga prenosili, uvijek znatno rastao... Nemojmo se dakle žalostiti. Ni 
jednoga časa ne sumnjajmo o sretnoj budućnosti našega Oratorija. 
Svu svoju brigu predajmo u ruke Gospodnje, i on će se o nama brinuti. 
On nas već blagosilja, pomaže nam, skrbi se za nas. On će isto tako 
misliti na zgodno mjesto, gdje će se promicati njegova veća slava i do¬ 
brobit naših duša. Međutim sjetimo se, da Gospodinove milosti čine 
neku vrstu lanca, tako da je jedna karika združena s drugom. Nemojmo 
griješeći prekidati taj lanac.... 

Te se večeri crkvena služba svršila time, da su neki mladići u dvo¬ 
rištu pred svima drugima izveli jedan dijalog, koji je Don Bosko bio 
sastavio. Svi su se od srca smijali šalama, koje je izvodio onaj, te je igrao 
komičnu ulogu. Sadržaj bio je crpen iz novoga preseljenja i prilika, 
koje su s njim bile skopčane. 

Za dva mjeseca, od toga dana, mnoštvo je dječaka vrvjelo prema 
onom dijelu trga Emanuela Filiberta, gdje je i danas most, kojim se 
prilazi Molinima. K jedinoj Misi, koju je služio jedan kapelan, nagrnulo 
bi toliko vjernika, da nijesu mogli ući mladići, koji su ponovo svakoga 
blagdanskog dana morali poći u koju drugu crkvu, da izvrše svoje 


pobožnosti, i to uz veću smetnju, a manju korist. Vrlo je bilo nez¬ 
godno i mjesto za zabavu, jer su mnogi morali ostajati na javnom 
putu i na poljani pred crkvom. Uza sve to broj, što malih što velikih, 
bio je narastao na tri stotine. 

U to se doba naš Svetac po prvi puta sreo s mladićem Mihovilom 
Rua. Bio je kolovoz 1845., kad je ovaj prvi put čuo spominjati Don 
Boska. Jedan mu je drug pripovijedao o Oratoriju kod Utočišta i poka¬ 
zao mu kravatu, koju je bio dobio na jednoj maloj lutriji, kojima je Don 
Bosko već običavao razveseljivati svoje sinove za vrijeme zabava. Što 
se dogodilo ? Dva mladića trkom potrčaše u Utočište, ali je Don Bosko 
već bio prenio Oratorij u Molase. Požuriše se onamo i bili su primljeni 
tako ljubezno, da se Mihovil Rua začudio. Rijetko se kada u slijedeće 
dvije tri godine navraćao Don Bosku, ali, kako je kod Braće kršćanskih 
škola učio osnovnu školu, često se dogodilo, da se namjerio na nj. Čim 
bi ga ugledao, trčao bi mu u susret izvan sebe od veselja, a kad bi mu se 
približio, skinuo bi kapu, poljubio mu ruku, te bi sasvim prostodušno 
rekao : — 0, Don Bosko, hoćete li dati mi jednu sličicu ?... 

Svetac kao da nema drugoga posla, zaustavio bi se s dječakom, 
metnuo bi mu kapu na glavu i ljupko se smiješeći pružio bi mu dlan lijeve 
ruke, a desnom bi pravio gestu kao da je hoće odrezati, pa bi mu šaljivo 
govorio : — Uzmi, Mijo, uzmi! 

A Mijo bi mu nanovo i s više čuvstva poljubio ruku, pa je rastajući 
se s njim mislio : — Šta bi to moglo značiti ?! 

Saznao je nekoliko godina kasnije: Kad je obukao kleričku halju, 
molio je Slugu Božjega, da mu to protumači. On mu reče: — Don Bo¬ 
sko ti je htio kazati, da će jednoga dana s tobom dijeliti!... 

Mihovil Rua zaista je postao alter ego Don Boskov: njegov vikar 
u zadnjim godinama, a poslije njegove smrti bio mu je prvi nasljednik. 

10. kolovoza 1845. markiza Barolo otvori bolnicu sv. Filomene. 
Don Bosko je bio kapelan ili direktor. 

Ali i u Molasima brzo se pojaviše otpori. Mlinari, šegrti i kočijaši 
nijesu htjeli trpjeti buke mladića pa digoše teške tužbe kod općinskog 
vijeća crtajući te sastanke kao revolucionarne i pogibeljne za javni po¬ 
redak, a nadodaše i to, da dječaci čine štetu u crkvi i na dvorišnom ploč¬ 
niku. 

Gradski oci, nešto srditi, nakon što su o tom saslušali Don Boska, 
poslaše na mjesto jednoga vještaka, koji ie našao u redu : crkvu, zidove, 
pločnik, pod, sve ; samo je „jedan dječak — primjećuje Don Bosko — 
vrškom čavlića bio izdubao jednu rupicu u zidu !” 

Za vrijeme tih spletaka zdravlje Don Boskovo bilo je tako oslabilo, 
da je zabrinjavalo njegove prijatelje. Izabrao je neke od boljih dječaka, 
koje je poveo sobom na svježi zrak u Beki, a Oratorij je povjerio teologu 
Borelu. Kad ga je u toj prigodi Ivan Filipelo pitao za dalje njegove 
namjere, on mu odgovori: 

— Ne ću biti sam, niti s malo drugova, nego ću uza se imati mnogo 
svećenika, koji će me slušati i dati se na odgajanje mladeži! 

Filipelo se nije usudio dalje pitati, ali mu tada sine misao, da Don 
Bosko misli utemeljiti redovničko društvo. 

U Bekiju Sluga Božji svrši svoju Crkvenu povijest. To je 
dokumenat njegove vjere, njegove revnosti za spas duša i njegove lju- 

bavi za papinstvo. Ali s mišlju je uvijek bio u Turinu, kamo se brzo-' 
vratio i gdje su ga čekali novi križevi. 

Tajnik Molina oslanjajući se na lažne glasove, koji su se pronosili 
protiv Oratorija, napiše gradskim sucima pismo, u kojem ustvrdi, da je 
nemoguće, da obitelji, koje se bave teškim poslovima, mogu ispunjavati 
svoje dužnosti i živjeti u miru. Suci smjesta u uljudnoj formi napišu 
naredbu i naslove je na teologa Borela. Po toj naredbi moralo se od dana 
10. siječnja isprazniti to mjesto i Oratorij drugamo premjestiti. 

Ali nijesu se svi protivnici naslađivali svojom pobjedom. Tajnik 

— piše Don Bosko u svojim Uspomenama — neki X (čije se ime ne će 
nikada iznijeti), pisac famoznog pisma, zadnji je put pisao, jer ga je 
zahvatilo strahovito drhtanje desne ruke, pa je nakon tri godine umro. 
Bog je odredio, da je njegov sin, prepušten ulici, bio prinužden potra¬ 
žiti zaklonište i hljeb u Hospiciju, koji je kasnije bio otvoren u Valdoku. 

Don Bosko je molio i pitao za savjet don Kafasa i teologa Borela, 
pa je svoje djelovanje nastavio. Crkvom sv. Martina služio se samo 
za nevremena za sat vjerske obuke, a inače je svoje mladiće na obav¬ 
ljanje njihovih pobožnosti vodio čas u Sase, čas u Gospu od Polja, a čas 
opet na Brdo Kapucina ili na druga mjesta. 

Crkvu sv. Martina konačno su napustili IV. nedjelje Adventa, 21. 
prosinca. Nakon što je Don Bosko s mladićima izmolio molitvu, kao po¬ 
zdrav svetom zavjetniku na rastanku, Svetac je izlazeći digao oči k nebu 
i kliknuo: Gospodnja je zemlja i punoća njezina! 

— te pođe da traži drugo mjesto. 

Te je godine Božić bio žalostan, ali je Don Bosko skrivao unutarnju 
tugu, pokazivao se veseo i sokolio mladiće na ustrajnost veseleći ih pri¬ 
povijedanjem hiljadu čuda o budućem Oratoriju, koji je zaonda posto¬ 
jao samo u njegovoj pameti i u planovima Božjim. 

Jedina stvarnost bile su drage fantazije, koje su mu tada u snu 
otkrile jedan veličanstven prizor, o kom je 1884. govorio nekolicini 
svojih vjernih. Pričinilo mu se, da se nalazi na sjevernom kraju Rondoa 
ili Kruga Valdoko, odakle je, blizu puta za Kotolengo, dolje na jednom 
povrćem zasijanom polju, vidio tri prekrasna mladića, koji su se blistali 
od svjetlosti. Stajali su mirno, upravo na onom mjestu, koje mu je u pro¬ 
šlom snu bilo naznačeno kao pozorište slavnoga mučeništva triju voj¬ 
nika iz Tebanske legije. Oni ga pozovu, da siđe, a onda ga otprate jednoj, 
veličanstveno obučenoj ženi, koja je bila neiskazano ljupka, veličanstvena 
i sjajna. Pokraj nje opazi vijeće staraca, koji su izgledali kao poglavice.. 
Nju je kao kraljicu okruživala naj blagorodni ja svita besbrojnih osoba 
urešenih milošću i blještavim bogatstvom, a okolo naokolo, dokle je god 
mogao dosegnuti pogled, bile su postrojene druge čete. 

Kad se Gospođa pojavila na točki, gdje se sada diže glavni oltar 
svetišta, pozove Slugu Božjega, da Joj se približi. Kad je došao pred 
Nju, reče mu Ona, da su tri mladića, koji su ga k Njoj doveli, mučenici:: 
Solutor, Aventor i Oktavije. Kao da mu je htjela kazati, kako su oni- 
naročiti pokrovitelji toga mjesta. Potom ga divnim posmijehom i srdač¬ 
nim riječima osokoli, da ne zapusti svoje sinove, nego da sa žarom na¬ 
stavi započeto djelo. Upozori ga, da će naići na vrlo teške zapreke, ali 
da će ih prebroditi svojim uzdanjem u Majku Božju i njezina božan¬ 
skog Sina. Na koncu mu u blizini pokaže kuću, koja je doista postojala,, 
i za koju je kasnije doznao, da je vlasništvo nekog gospodina Pinar- 

dija. Pokaže mu i jednu malu crkvicu upravo na mjestu, gdje je sada 
crkva sv. Franje Saleskoga s jednom zgradom, koja joj pripada. Zatim 
je digla desnu ruku i s neiskazano ugodnim glasom kliknula: Haec est 
dotnus mea, inde gloria mea. Na glas tih riječi Don Bosko se tako ganuo, 
da se lecnuo. I lik se Djevice s čitavim viđenjem malo pomalo gubio, 
kao magla kad se digne sunce. 

Slijedećeg jutra, sav veseo sa sna koji je snio, požuri se da pohodi 
kuću, koju mu je pokazala Djevica. Ali kako se iznenadio, kad je došavši 
na taj položaj, mjesto kuće s crkvom, našao stan ljudi loša života! 

Kako je bilo nastalo vrlo hladno doba, nije se više moglo šetati 
po poljima. Pod svaku cijenu bilo je potrebno naći jedno stalno mje¬ 
sto, barem za blagdanske sastanke. Nakon što se živo zauzimao kod 
svećenika Antuna Ivana Morete, Don Bosko je mogao uzeti pod kiriju 
tri sobe u jednoj kući nedaleko Utočišta, tako da su mladići bili uvje¬ 
reni, da su se približili svrsi svojih hodočašća, da su došli na obećanu 
zemlju. Budući da tu nije bilo kapelice, i dalje su išli k Misi u koju drugu 
crkvu, obično u crkvu Marije Tješiteljice ili onu sv. Augustina. Na 
Bogojavljenje ili na koju drugu svetkovinu išli bi na večernju i na blago- 
slov. 

Vježbanje u pobožnosti bilo je stegnuto na katekizam i pjevanje 
svetih pjesama, koje su pjevali pred jednim improviziranim oltarićem, 
na koji je Sluga Božji bio postavio jednu malu sliku Gospinu i naresio 
je što je najbolje znao. I same su zabave bile ograničene, ali je svejedno 
u srcima svih igralo najčišće veselje, a to se mora pripisati ljupkoj i 
aktivnoj ljubavi Don Boskovoj. 

Međutim je zdravlje Sluge Božjega sve više slabilo. 0 tom je mar- 
kizu Barolo, koja je bila u Rimu, obavijestio teolog Borel, pa je ona 
zahtijevala da se s njim najobzirnije postupa, a poslala mu je i dar od 
100 lira za Oratorij. Ali nitko se nije usudio reći mu, da napusti mladiće. 
Uostalom, Oratorij je tada više nego ikada trebao njegove nazočnosti. 

Imao je tri sobe. Uz pomoć teologa don Hijacinta Karpana, mladog 
turinskog svećenika bogate obitelji i bistra uma, koji je sav izgarao 
od revnosti i ljubavi za mladiće, uz njegovu pomoć smjesta otvori tri 
škole. Četvrta skupina dječaka, kako im je zvanje dopuštalo, posebno 
su dobivali malo poduke u slobodno vrijeme, a podučavali su ih teme¬ 
lje računstva, zemljopisa i crtanja. 

Na blagdan sv. Franje Saleskoga, mladići su išli van, da slušaju 
Misu. Kad su se vratili, slatko su ih iznenadili toliki darovi u vrijedno¬ 
sti više od pedeset lira, a sve je to providjela Don Boskova dobrota. 

Iako se s tolikom ljubavlju bavio deranima, koje je otimao ulici, 
ipak je svake nedjelje pohađao gradske javne škole, gdje je ljupkim 
i pametnim podučavanjem katekizma vršio svoju odgojnu misiju. Iz¬ 
među ostalih, osobito mu je na srcu bila gramatička škola profesora 
Boncanina (Bonzanino) i retorička profesora Mateja Pika (Picco), kojih 
su učenici pripadali prvim turinskim obiteljima. 

Toliku revnost nijesu svi shvaćali, dapače mnogi su je smatrali 
opasnom i ispraznom, pa i ozbiljne osobe. Neki zli jezici govorili su čak 
i to, da je Don Bosko revolucionarac, drugi, da je luđak, treći, da je he¬ 
retik i da njegove novotarije mirišu po prevelikoj slobodi. 

Nekoji svećenici nijesu se mogli uvjeriti, da on slijedi glas božan¬ 
ske misije. Na jednoj konferenciji revnih svećenika župnik iz Karmina, 

teolog Karlo Delaporta, potužio se, đa mladići iz Oratorija sačinjavaju 
nezavisnu klasu župljana i da će se dogoditi, te više ne će priznavati 
svoga župnika. Teolog Borel, koji je s don Đakomelijem prisustvo¬ 
vao sastanku, digne se da obrani Don Boska. Većina je odobrila nje¬ 
gova razlaganja, ali se spomenuti župnik nije uvjerio, pa je rekao, da na 
teritoriju, koji mu je zakonito povjeren, ne može, pored svega, priznati 
nikakav drugi autoritet. Drugovi su došli do istoga mišljenja, ali ne 
iz bijedne ambicije ili ljubomora, nego iz iskrene želje za dobro. Odluče 
dakle, da za razjašnjenje pitaju samoga Slugu Božjega. 

U tu svrhu dođoše k njemu dva ugledna župnika. On ih je upo¬ 
zorio, da su njegovi mladići većim dijelom stranci, koje roditelji ne mogu 
nadzirati, jer su daleko, da nikako nijesu upućeni u župsko ograničava¬ 
nje, a kako su to većim dijelom mladići od 15, 18, 20 godina, apsolutno 
nepoučeni u vjeri, da se nikako ne bi dali nagovoriti, da zajedno s dje¬ 
čacima od osam do deset godina idu na vjeronauk, to više, što ti 
dječaci znadu mnogo više od njih. On sam nije ih mogao upućivati u 
pojedine župe na vjeronauk, osim da svaki župnik stavi sebi u duž¬ 
nost te ih sam dođe sakupljati ili da koga drugoga pošlje, da to učini. 
— Ali i to je, nastavi Don Bosko, teško u praksi. Mnogi od ovih mladića 
dolaze u Oratorij, jer ih mame: odmor, zabave, šetnje, koje mi činimo. 
Ovim se sredstvima vabe i na vjeronauk i na druge pobožne vježbe. 
Bez toga ne bi oni, možda, išli ni u koju crkvu, tako te ih ne bi imali 
ni župnici ni Don Bosko, a to bi bilo veliko zlo za njihove duše. Da se 
izbjegne to zlo, vrlo bi korisno bilo, da svaka župa ima jedno određeno 
mjesto, gdje bi se mladići skupljali i zadržavali u prijatnoj zabavi. — 
Jer pojedinci nijesu mogli u svojoj župi naći mjesta za Oratorij, oso- 
koliše svećenika Ivana Boska, dok drugačije ne odluče, da nastavi svoje 
djelo. To je bio rezultat. 

Čim je svladao jednu zapreku, pojavi se druga. Don Moreta, makar 
teška srca, bio je prisiljen otkazati Don Bosku, s razloga, što su se sta¬ 
nari tužili i prijetili mu zbog halabuke mladića. Ali učinio je to s najve¬ 
ćom uljudnošću. Nakon tog otkaza Don Bosko sabere svoje mladiće 
na susjedno polje, koje je od braće Filipija bio uzeo pod kiriju. Taj mje¬ 
sec je broj mladića narastao na četiri stotine. 

Jedne nedjelje Sluga Božji sve ih odvede u baziliku na Supergi. 
Nakon što su u crkvi Marije Tješiteljice slušali sv. Misu, s nešto glazbe 
(t. j. s jednim starim bubnjem, trubom, s jednom violinom i jednom 
starom citarom) brojna se četa uputi onamo. Na dnu uspona nađe mirna, 
potpuno opremljena konja, kojega je Don Bosku poslao župnik don 
Anselmeti, i pisamce teologa Borela, koji je bio prije otišao, te jav¬ 
lja, da je ručak gotov. Teolog Vilim Audizije, predsjednik Crkvene aka¬ 
demije, darovao je dobru juhu i smok, a župnik vino i voće. Mladići, 
izvan sebe od veselja, sa zahvalnošću su slavili dobrotu podašnih sve¬ 
ćenika, a Don Bosko nije se zadovoljio, što je svojim sinovima ispripo- 
vjedio povijest te veličanstvene zavjetne crkve, koju je podigao Vik¬ 
tor Amadej II. u zahvalu za oslobođenje Turina od opsade 1706., pa je 
poslije podne nakon večernje uzišao na propovijedaonicu i održao kratki 
govor. 

Poslije propovijedi glazbenici su stupili na glazbište, te su uz Don 
Boskovu pratnju na orguljama za blagoslova pjevali Tantum ergo. 

Neobično je bilo u ono vrijeme u Pijemontu čuti mladiće pjevati u crkvi 
uz pratnju glazbe. 

Takovim brižnim nastojanjem Oratorij se je i na polju razvijao. 
Lijepo je bilo promatrati bučne mladićske zabave, ali je nada sve divno 
bilo vidjeti ih, kako popodne u određeni sat, na znak bubnja, koji bi 
dao Don Bosko, prekidaju zabavu. On bi ih vrlo lako porazdijelio 
u različite skupine, prema napretku i dobi, te bi ih pol sata učio kate¬ 
kizam. Uspravljen na maloj uzvisini od zemlje, podučavao je razred 
najstarijih, a druge je nadgledao. Poslije katekizma pjevali bi jednu 
svetu pjesmu, zatim bi on izrekao kratak i lijep govor, a na koncu pje¬ 
vali bi Lauretanske litanije ili koju pohvalu. Potom bi se opet veselo 
zabavljali. 

U tolikom poslu Sluga je Božji morao skrivati bol, koju mu je za¬ 
davao novi trn, što se na početku mjeseca bio pridružio drugima. Odana 
poslušnost mladića prema njemu bila je povodom novim smiješnim 
glasovima, da bi on mogao postati opasan čovjek i svaki čas dići revolu¬ 
ciju u gradu. Prividna osnova te fantastične podvale bila je činjenica, 
da je jedan dio tih mladića, koji su uostalom bili postali dobri i izvrsna 
vladanja, da je dakle jedan dio njih bio svijet iz tamnica. 

Takvim brbljarijama povjeravaše vlasti, naročito markiz Kavur 
(Cavour), otac Gustava i Kamila i namjesnik Turina, a to znači glava 
gradske vlasti. Kad je on nešto prije bio vidio Don Boska na tako zva¬ 
nim gradskim poljima, kako sjedi na zemlji okružen mladićima, kojima 
je na lijepi način nastojao utuviti u glavu koju dobru misao vjere i 
morala, rekao je, da je Don Bosko ili lud ili da ga treba predvesti u 
Senat. Htio je reći, da je zaslužio, da ga bace u tamnicu, u palači, koja 
se zvala Senat. 

Zaokupljen tim mislima, markiz pozove Don Boska, porazgovori 
se s njim o stvari, pa — kako piše Svetac — zaključi: 

„— To je nered, i ja hoću i moram ga spriječiti. Ne znate li Vi, 
da je zabranjeno svako sastajanje bez zakonita dopuštenja ? 

Moji sastanci nemaju političke svrhe : siromašne dječake po¬ 
dučavam katekizam, i to činim s nadbiskupovim dopuštenjem. 

„— Nadbiskup znade za te stvari ? 

„— Vrlo je dobro informiran: nikad ni koraka nijesam učinio 
bez njegove privole. 

„— A kad bi Vam nadbiskup rekao, da odustanete od toga smije¬ 
šnog pothvata, ne biste pravili poteškoća ? 

„— Ni najmanje: počeo sam i dosad sam radio sa znanjem svoga 
crkvenog poglavara, pa ću na najmanji njegov mig učiniti sve, kako 
on bude htio... —” 

Kad je stigao kući, našao je pismo braće Filipi, u kom mu otkazuju 
polje, koje su mu bili iznajmili za cijelu godinu ! Činilo se, da je to pom¬ 
njivo zasnovana urota. Međutim to su bile kušnje, koje je Gospodin 
slao svome Slugi, da se bolje ispolji njegovo sudjelovanje u djelu, koje 
mu je bio namijenio. 

Namjesnik, makar je njegov razgovor s monsinjorom Fransonijem 
ispao sasvim u Don Boskovu korist, ipak je bio još uvijek odlučan, da 
ne dopusti dalje opstanak Oratorija, osim pod nekim uvjetima, koji 
su se Don Bosku činili neprihvatljivi. Htio je ograničiti broj mjadića, 

zabraniti šetnje i skupno izlaženje i ulaženje u grad ; tražio je, da se is¬ 
ključe stariji, jer da su opasni. 

Kvestura je po naređenju i dalje nadzirala Don Boska. On se 
podsmijevao, kad bi vidio, da ga kao suverena prati ta počasna prat¬ 
nja, i običavao je reći, da su radi te čudne i zbog drugih zgoda, najro¬ 
mantičnije vrijeme Oratorija bili sastanci na polju. 

U snu su mu se zato i dalje smiješile sjajne vizije, o kojima je od 
početka pripovijedao don Rui i drugima. Sada je vidio prostranu kuću 
i jednu crkvu, koja je bila sasvim slična sadašnjoj, te je posvećena sv. 
Franji Saleskome, a na pročelju joj je bilo napisano: Haec est domus 
mea; inde gloria mea. 

Vidio je, gdje ulaze i izlaze mladići, klerici i svećenici. Iza toga 
prizora, na istom mjestu, slijedio je drugi. Pojavila se mala kuća Pinar- 
dijeva, a oko nje trijemovi i crkva, mladići i crkovnjaci u vrlo velikom 
broju. 

I zbilja, san, koji je usnio u Konviktu u noći prije druge nedjelje 
listopada 1844. približavao se svome ostvarenju. Oratorij se morao 
zaustaviti na tri mjesta ili stacije prije nego dođe do stalna obitava- 
lišta. Prva je stacija bila u Utočištu, druga u Molasima, a treća kuća 
Morete i susjedno polje. 

Meta je dakle bila na dohvatu. 

Nakon što se prosuo glas o velikim poteškoćama, koje su se po¬ 
javljivale, da upropaste Don Boskovo djelo, neki prijatelji, mjesto 
da ga potaknu, da nastavi, oni su ga savjetovali, da napusti nastoja¬ 
nje. Čak su sumnjali, nije li mu se zbilja pomutila pamet. 

I sam odlični teolog Borel, koji je ipak potpuno ulazio u njegove 
ideje, u nazočnosti don Pakiotija (Pacchiotti) savjetovao ga je, da za 
čas raspusti Oratorij. Sluga mu je Božji odgovorio, da će mu Bog po¬ 
moći i da je već vidio crkvu, kuću i zaklonište za zabave. 

Kad je teolog Borel čuo te riječi — on je sam uvjeravao o tom, 
kad je taj slučaj pripovijedao nekoj našoj braći — bio je duboko ga¬ 
nut. Činilo mu se, da je došao do sasvim jasna dokaza ludosti svoga 
odličnog prijatelja. I nije više mogao odoljeti ogromnoj tuzi, koju je osje¬ 
ćao u srcu, približi mu se, poljubi ga i gorko plačući otide. I don Pa- 
kioti ga je sažalno pogledao i rekao: — Siromašni Don Bosko ! — i 
žalostan otide. 

Ali Don Bosko je govorio tako, jer je bio uvjeren o budućim doga¬ 
đajima. Don Kafasu govorio je o snima i pitao ga za savjet. Sveti sve¬ 
ćenik mu je odgovorio: — Nastavite, mirne savjesti dajući 
važnosti tim snima, jer smatram, da će to biti na veću slavu Božju i 
za spas duša 1 

Brbljarija i uvjerenje, da je prijatelj mladeži poludio ili da će polu¬ 
djeti, sve se više širila po Turinu. Pravi su se prijatelji žalostili, indi¬ 
ferentni i zavidnici su se podsmijevali; gotovo svi, pa i oni s kojima se 
bio sprijateljio, držali su se daleko od njega. 

Na koncu su neki časni svećenici iz prave ljubavi zamislili, da ga 
pošalju u ludnicu. Poslali su neke upravitelju ludnice na dogovor, i mje¬ 
sto za Slugu Božjega bilo je pripravljeno. Izvršenje toga milosrdnog 
plana bilo je stavljeno u dužnost velikim Don Boskovim privrženicima : 
župniku Sv. Augustina, teologu Poncatiju i mladom teologu Vinku 
Naziju. 


Pošli su u bolnicu, ušli u Svečevu sobu, pa pošto su se s njim 
■pozdravili, navedoše razgovor na budućnost Oratorija. Don Bosko je 
ponovio ono, što je rekao i drugima, i to tako otvoreno, kao da mu je 
zbilja sve pred očima. Ona dvojica se samilosno pogledaše. 

Po nenadanu pohodu, po stalnim upitima, koje su mu stavljali 
i po onom tajanstvenom ganuću, Don Bosko zaključi, da su i oni od 
onih, koji su mislili, da je lud. Smijao se u sebi, ali je htio vidjeti, kako 
će se sve to svršiti. Napokon ga ta dvojica pozovu na šetnju. 

Svetac se smjesta domisli igri, koju su namjeravali s njim izve¬ 
sti. Ne pokazavši, da se domislio, prihvati poziv i siđe s njima do kočije, 
gdje su ga uljudno zamolili, da prvi uđe. 

— Ne, odgovori on braneći se, to bi bilo nepristojno s moje strane 
Izvolite Vi! — 

Oni, ništa ne sumnjajući, uđoše. Bili su uvjereni, da će ih Don Bosko 
slijediti, ali čim su oni sjeli, on brzo zatvori vratašca kočije i reče ko- 
■ čijašu : 

— Smjesta u ludnicu ! Tamo ove čekaju ! 

Kočijaš ošine konje i što je brže mogao, ne osvrćući se na riječi 
one dvojice, dođe do naznačenog cilja, koji je bio vrlo blizu Utočišta. 
Kako su vrata bila rastvorena, trkom uđe. Čuvar smjesta zatvori vrata, 
a bolničari, koji su čekali, opkoliše kočiju i otvoriše vratašca. Ali kako ? 
Bili su obaviješteni, da će doći jedan svećenik, međutim oni vide dvojicu, 
koji su dokazivali, da nijesu oni, koje čekaju. 

Budući da nijesu uspjeli riješiti zagonetlku, uljudno, ali energično 
•obojicu povedoše u jednu sobu prvoga sprata. Nijesu pomogli ni raz¬ 
lozi m protesti. Tražili su siromasi, da im dovedu liječnika, ali ga nije 
bilo kod kuće. Pitali su za duhovnika, ali su im odgovorili, da ruča. I 
oni su trebali ići na objed ! Nikada im se u životu nije takvo što dogo¬ 
dilo ! Napokon na ponovne molbe dođe duhovnik, koji se uvjerio o za¬ 
buni, od srca se nasmijao i pustio ih na slobodu. 

A Don Bosko ? Ne brinući se za brbljarije i strpljivo čekajući, 
•dok se izmore njegovi brojni klevetnici, ni časka ne mirujući, sam je 
nastavljao svoj apostolat. 

I pošto su svećenici, njegovi pomoćnici, vidjeli, da ne će da po¬ 
sluša njihove savjete i da promijeni metodu Oratorija, već mu nekoliko 
nedjelja nijesu pomagali. Njega, koji se jedva držao na nogama, u kom 
je bila klica strahovite bolesti, pustili su sama sa 400 dječaka! 

.... Svejedno, istini za volju, moramo reći, da ga nijesu svi crkovnjaci 
bili ostavili u toj vrlo teškoj kušnji. Monsinjor Fransoni uvijek ga je 
potpomagao i savjetovao, da odlučno nastavi svoje djelo.j 

Don Kafaso mu je davao milostinju i govorio je njegovim protiv¬ 
nicima : — Pustite ga! Pustite ga! — Teolog Borel uvijek je bio spre¬ 
man pomoći mu, ali je tada promatrao, šutio i žalio svoga prijatelja, 
koji je već bio iznemogao od trpnja i dugih bdenja. A Sluga Božji, da 
ga umiri, u velikoj mu je tajnosti otkrivao, kako je više puta imao vi- 
zije od Boga i blažene Djevice, da će na poljima Valdoka biti kolijevka 
Oratorija i nova Pobožna družba, koju je on bio namislio osnovati. 

I u Turinu se mnogo govorilo o Don Bosku. Nekoji su govorili 
■da je veliki svetac, a drugi, da je luđak. Ali više od 400 mladića na svaki 
,,ga j e mig slušalo! 

Međutim je svanjivao 5. travnja 1846., nedjelja Palama i zadnji- 
dan Don Boskova boravka na polju ! To je bio jedan od najžalosnijih 
njegovih dana. Morao je objaviti, na koje će se drugo mjesto skupiti 
buduće nedjelje, a makar je mnogo tražio, nije ga još mogao naći. Što 
da učini ? Namislio je iskušati molitve samih dječaka, od kojih su neki 
bili anđeli po kreposti. Toga jutra, kad su došli na polje i pošto ih je 
dosta ispovjedio, sabra ih i reče, da će ići slušati Misu u crkvu otaca 
kapucina od Gospe od Polja, oko dva kilometra daleko. To je imalo 
biti pobožno hodočašće, da od blažene Djevice isprose žuđenu milost. 

Prijedlog je s veseljem bio primljen. Po putu su molili krunicu, 
pjevali Litanije i različite svete pjesme. Kad su bili na sjenovitoj cesti, 
koja od glavnog puta vodi u samostan, na veliko začuđenje sviju, crkveni 
zvonovi počeše svečano zvoniti. Velimo na začuđenje sviju,, 
jer nijedan prvašnji njihov izlet u to svetište nije bio tako proslavljen. 
Taj primitak bio je tako neobičan, te se prosuo glas, da su zvona sama 
od sebe zvonila. Činjenica je, da je otac Fulgencije iz Karmanjole, gvar¬ 
dijan samostana i tadašnji ispovjednik kralja Karla Alberta, uvjera¬ 
vao, da ni on niti itko od braće nije naredio, da se u toj prigodi zvoni, 
i koliko se god trudio da sazna, tko je zvonio, da nikad nije mogao sa¬ 
znati. 

Poslije Mise, dok se po gvardijanovu naređenju u vrtu spremao 
zajutrak, Sluga je Božji govorio mladićima, isporedio ih s bijednim 
pticama, kojima su gnijezdo bacili na zemlju, pa ih je potakao, da mole 
Gospu, ne bi li im pripravila drugo stalno boravište. Oni su je zajedno 
s njim uistinu od srca molili i, kako ćemo vidjeti, ne uzalud. 

Vratili su se svojim kućama, ali su u dva sata poslije podne opet 
bili na polju. U određeni sat bio je katekizam, pjevanje i propovijed, 
sve kao i obično, a zatim omiljela zabava. Ali onaj, koji je bio duša nji¬ 
hovih zabava i koji je, kao novi sv. Filip Neri, s malenima bio malen, 
te je pjevao, igrao se, trčao s njima, danas je sasvim sam stajao u jed¬ 
nom kutu polja, žalostan i zamišljen. 

„Navečer toga dana — pripovijeda sam Sluga Božji — vidio sam 
mnoštvo mladića, koji su se igrali, razmišljao sam o obilnoj žetvi, koja 
se je spremala za svetu službu : bio sam duboko ganut. Radio sam sam, 
bile su mi ponestale sile, zdravlje mi je bilo slabo, a nijesam znao, gdje 
da ubuduće skupljam svoje dječake. Zato sam se povukao na stranu, 
počeo sam šetati, i možda prvi sam put bio ganut do suza. Šećući digao- 
sam oči k nebu i zavapio : 

„— Moj Bože, zašto mi ne naznačiš mjesto, gdje hoćeš, da skup¬ 
ljam ove mladiće ? 0, pokaži mi ga i reci mi, što treba da činim !” 

Jedva je izgovorio te riječi, kad dođe na polje neki Pankracije Soave,. 
koji je mucao tako, da ga se jedva moglo razumjeti. Pristupi Šlugi Bo¬ 
žjemu i reče: 

— Je Ii istina, da Vi tražite mjesto za poslovnicu ? 

— Ne za poslovnicu, nego za Oratorij, odgovori Don Bosko. 

-— Ne znam, odgovori siromašni čovjek, je li to isto poslovnica 
i Oratorij, ali ima jedno mjesto. Dođite da vidite. Vlasništvo je gospo¬ 
dina Franje Pinardija. On je čestit čovjek, a namjerava ga iznajmiti. 
Dođite i dobro ćete se pogoditi. 

. Nebo se vedrilo. U isti čas dođe i jedan dobri Don Boskov drug, 
svećenik Petar Merla, koji je-već prije pomagao prijatelju. — Upravo 


zgodno dolaziš, reče mu Sluga Božji; prigledaj malo dječake, ja idem 
i odmah ću se vratiti. 

1 pođe s Pankracijem, koji ga odvede pred jednu kućicu na jedan 
sprat, s prizemljem, stubištem i crvljivim balkonom : upravo kuća, koju 
je bio pošao pogledati poslije upute u snu. 

Don Bosko se uputi na sprat, ali vlasnik i Pankracije rekoše : — 
Ne, mjesto za Vas je ovdje unutra. I povedoše ga pod jednu dugu 
strehu, koja je s jedne strane bila malo viša od metra, a krov joj je bio 
trošan i nije imala poda. U najboljem slučaju mogla je služiti za drvar¬ 
nicu. 

— Preniska je, ne može mi služiti, reče on. 

— Ja ću je popraviti, udvorno reče Pinardi: udubit ću je, metnut 
ću stube, pod, sve, kako hoćete, jer želim, da ovdje bude Vaša poslov¬ 
nica. 

— Ne poslovnica, dragi prijatelju, nego Oratorij, t. j. crkvica, 
gdje bih mogao skupljati mladiće. 

— Još bolje, radije! I ja sam pjevač. Metnut ću dva stolca, jedan 
za me, a jedan za svoju ženu. Zatim imam u kući jedno kandilo, donijet 
ću ga amo za ukras. Dobro je, Oratorij ! 

— Zahvaljujem Vam, reče Sluga Božji, za dobru volju i ponudu, 
koju mi stavljate. Ako biste htjeli izdupsti je barem pedeset centime¬ 
tara, ja prihvaćam. Ali šta tražite za kirij u ? 

— Tri stotine lira na godinu. Daju mi i više, znate, ali ja volim 
Vas, koji hoćete, da ovo mjesto služi vjerskoj svrsi i općem dobru. 

— Dat ću Vam trista i dvadeset, ako mi ustupite i ovaj komad 
zemlje za zabave te mi obećate, da ću buduće nedjelje moći dovesti 
amo svoje mladiće. 

— Razumijem, pogodba je sklopljena: slobodno dođite, u nedjelju 
će sve biti u redu. 

Don Bosko nije više tražio. Vedra se duha vratio svojim mladi¬ 
ćima, okupio ih i jakim glasom rekao: — Veselite se, sinovi moji, ve¬ 
selite se ! Našli smo Oratorij ; imamo crkvu, sakristiju, školske sobe, 
mjesto za igranje i trčanje! U nedjelju, već ćemo u nedjelju otići tamo. 
To je u kući gospodina Pinardija.— Dok je tako govorio, pokaže mjesto, 
koje se moglo vidjeti s polja, jer je bilo blizu. 

Veselju nije bilo kraja. Tako su nam rekli oni, koji su još na ži¬ 
votu. Don Merla se smijao, a Don Bosko je plakao s utjehe. To je bio čas 
neopisiva oduševljenja. 

Nakon toga oduška Don Bosko ih okupi, reče im nekoliko riječi 
o uspjehu jutrošnjeg hodočašća i pozove ih, da izmole svetu krunicu 
u zahvalu onoj nebeskoj Dobročiniteljici, koja ih je isti dan tako lju¬ 
bazno uslišila. 

BLAGDANSKI ORATORIJ: RAZVITAK 


P INARDI, koji je bio obećao, da će za slijedeću nedjelju izvr¬ 
šiti sve potrebne popravke, iskupi svoju riječ. Može se reći, da 
se u jednu sedmicu izvršio rad jednoga mjeseca. Nadbiskup mu 
je dopustio dekretom od 10. travnja, i kako je lokal bio uređen, Don 
Bosko dade prenijeti iz Utočišta crkvene predmete i iz kućice na polju 
potrepštine za zabavu. To je bilo na Uskrs 12. travnja 1846. 
godine. Sami su mladići pomagali, a dvije gospođe, dobročiniteljice, 
prostrle su po oltaru vrlo fino platno. Darovao ga je teolog Karpano, 
a one su ga urezale za oltarnjak. Teolog, koji inače više sedmica nije do¬ 
lazio, izlagao je svijećnjake, križ, kandilo i jednu malu sliku sv. Fra¬ 
nje Saleskoga. Kad je bilo uređeno sve, što treba, toga istoga jutra, sam 
Sluga Božji blagoslovi i za svetu službu posveti skromnu zgradu u čast 
sv. Franje Saleskoga. Tu je služio svetu Misu, kojoj su pribivali mnogi 
mladići, susjedi i druge osobe iz grada. Nadbiskup, da mu pokaže, kako 
je zadovoljan i da mu iskaže svoju blagonaklonost, produlji mu dopu¬ 
štenje, koje mu je već bio dao u korist Oratorija: da se u njem, kao i 
u župama, može služiti Misa, blagoslov, da se mogu dijeliti sakramenti, 
držati propovijedi, trodnevlja, devetnice, duhovne vježbe, dijeliti sv. 
Potvrda i uskršnja Pričest. 

Nova kapela, i nakon popravka, bila je tijesna opsega, duga 15—16, 
a široka 5—6 metara, a usto vrlo niska. Dovoljno će biti, kad rečemo : 
Monsinjor Fransoni, kad bi došao da dijeli sv. Potvrdu ili da izvrši koju 
drugu službu, pa Uzišao na malu katedru, morao je prigibati glavu, 
da vrškom mitre ne udari o svod 1 Iza oltara bile su dvije druge 
bijedne sobice, koje su služile za sakristiju i spremište. 

To je bila druga kapela Oratorija, koja je služila za svetu službu 
oko šest godina 1 Neki svećenici, koji su bili napustili Oratorij, počeše 
se vraćati. Među njima osobito je spomena vrijedan teolog Ivan Igna¬ 
cije Vola Turinjanin, uzor svećeničkog života, kojega je monsinjor 
Kijaveroti nazvao „anđeo na zemlji”. On je s Don Boskom sklopio 
srdačno prijateljstvo. 

Bilo je otada i dobročinitelja: neki Galjardi, sitničar, gospodin 
Montuardi, podašan i bogat bankir Kota. Ta i druga gospoda nastojala 
su također, kako bi mladićima našli dobre gazde. 

Tako se za kratko vrijeme Oratorij vrlo dobro bio uputio. Metoda, 
kojom se onda radilo, gotovo je ista, koju i danas upotrebljavaju. 

Blagdanima ujutro, čim bi se otvorila crkva, počelo je ispovije¬ 
danje, a to je trajalo do Mise, koja je bila urečena za osam sati. Ali 
da se zadovolje oni, koji su željeli pristupiti sv. sakramentima, često 
se odgađala do devet, i kasnije, jer je siromašni Don Bosko, kako veli, 
morao pjevati i nositi križ. Ta ujutro su njegovi pomoćnici svećenici 
bili zaposleni po drugim crkvama. 

Za vrijeme Mise nekoji bi ozbiljniji mladići pazili na drugove, a 
jedan bi opet vodio molitve i pripravu za svetu Pričest. 

Poslije Mise Sluga bi se Božji svukao i držao kratku propovijed. 
Najprije bi protumačio Evanđelje, a zatim bi počeo pripovijedati Bi¬ 
blijsku povijest i povijest Crkve. Tako je radio više od dvadeset godina. 

Napokon bi izišli iz crkve, malo bi se igrali, a zatim bi počela blag¬ 
danska čitanja i pjevanja, i to bi trajalo do podne. 

U jedan sat počela bi zabava s bućama, štulama, drvenim mače¬ 
vima, a igrali bi se i drugih igara, kojima bi se vježbali u okretnosti i 
gimnastici. 

U dva i pol sata opet bi pošli u kapelu, da uče katekizam. Zatim 
bi izmolili treći dio krunice, a onda bi pjevali Zdravo morska 
Zvijezdo, Magnificat, Dixit i druge psalme i pripjeve. 
Za godinu dana mladići su mogli pjevati večernjicu bi. Gospe. Za tim 
bi vježbama držao mali govor, a pjevanje Litanija i blagoslov zaklju¬ 
čili bi crkvenu službu. 

Odmah zatim su se odjeljivali oni, koji još nijesu znali molitava 
ili, makar odrasli, nijesu još bili pristupili sv. Pričesti. Njih je posebno 
učio katekizam. Drugi, koji su imali lijep glas, bavili su se pjevanjem 
ili muzikom ; analfabeti su učili čitati, a veći dio veselo je skakao, trčao 
i igrao se. 

Ne smije se misliti, da je zabava bila odmor i za Slugu Božjega, 
štoviše, to je bilo vrijeme najvećih njegovih briga. Osim što je pazio, 
da se kome ne bi što dogodilo, on se priključivao sad jednome sad dru¬ 
gom, svakome bi rekao po koju dobru riječ. Tako je predobivao srca, 
pa je njegovu ispovijedaonicu u subotu i nedjelju upravo opsjedala 
četa mladića, i to s dušobudnom pobožnošću. 

Neobičan bi se prizor opažao predvečer, kad bi se zatvarao Orato¬ 
rij. Činilo se, da je jaki magnet mladiće pritegao Don Bosku. Ponovo 
■su mu željeli laku noć, ali se nikako nijesu mogli odlučiti na polazak. 
On je lijepo govorio : — Pođite, djeco moja, pođite, jer nastaje noć, i 
roditelji vas čekaju! — Sve je bilo uzalud. Mnogo bi se puta sakupili 
u kapeli, ili na dvorištu, ako bi bilo lijepo veče, izmolili bi Anđeo 
G o s p o d n j i i stisnuli bi se uza nj. Neki bi jači od svojih ruku napra¬ 
vili visoki stolac, pa bi ga prisilili da sjedne, a drugi bi formirali četu, 
pa bi ga pjevajući vukli do kruga, koji narod zove Rondo. Tu bi Don 
Bosko sišao s prijestola, pa bi svi pjevali: Neka uvijek, bude 
slavljeno ime Isusa i Marije, Isusa, Utjelov¬ 
ljene Riječi! 

Kad bi nastala duboka šutnja, Svetac bi svima zaželio laku noć 
i dobru sedmicu, a oni bi mu iz svega glasa odgovarali: L a k u noć! 
Živio Don Bosko!... Pa i tada, kad bi se drugi razišli kućama, 

neki poveći bi ostali, da prate Slugu Božjega, koji bi obično bio više 
mrtav nego živ. 

Jedne od tih nedjelja 1846. dogodi se nešto, za što su svjedočili 
Josip Buceti (Buzzetti) i ostali drugovi. Gospodin Pinardi morao je 
izvaditi mnogo zemlje, da pristrešje obrati u kapelu. Tu je zemlju met¬ 
nuo na kup malo podalje, na jednu uzvisinu, na kojoj su se dječaci igrali. 

Na početku ljeta Don Bosko se nalazio na tom brdašcu. Opkoljen 
od mnogih mladića naredio je, da se oduševljeno pjeva spomenuta pje¬ 
smica o imenu Isusovu i Marijinu. Najednom zapovjedi, da šute, pa us- 
klikne : 

— Draga moja djeco, čujte jednu misao, koja mi je sinula: Da¬ 
nas sutra ovdje, gdje smo sada, stajat će veliki 
oltar jedne naše crkve, kojemu ćete vi dolaziti 
da primate sv. Pričest i da pjevate hvalu Gos¬ 
podu! 

Nakon pet godina počela se graditi crkva, i veliki oltar bio je podig¬ 
nut upravo na mjestu, koji je bio naznačio Don Bosko, makar arhitekt, 
koji je napravio nacrt, nije imao ni pojma o tom predviđenju. 

Ipak su se kušnje još nastavljale. Makar su u Oratoriju vladali red, 
disciplina i mir, markiz Kavur uporno je vjerovao, da su ti sastanci 
opasni, pa je tražio, da se raspuste. Zato ponovo posla po Slugu Božjega, 
ali mu ni ovaj put nije uspjelo da slomi njegovu čvrstu volju. U nazoč¬ 
nosti nadbiskupa pozove računare na izvanrednu sjednicu : Mislio je, 
da će ga na koncu ipak predobiti za svoju stranu. Ali Bog je bdio nad 
svojim djelom : iako je dopustio, da neki ustanu protiv njega, ali je i dao, 
da mu se nađu moćni prijatelji. 

Računare — piše Don Bosko u svojim Uspomenama — zastupao 
je grof Josip Provana iz Kolenja, odlični naš dobročinitelj, tadašnji 
ministar finansija kod kralja Karla Alberta. Više mi je puta pomogao 
i iz vlastitih sredstava i na račun Suverena. 

„Ovaj je knez vrlo rado slušao govoriti o Oratoriju... Kad je sa¬ 
znao, da računarnica prijeti, da će raspustiti naše sastanke, naloži spo¬ 
menutom grofu, da ovim riječima objavi njegovu volju : — Ja hoću, 
da se ti blagdanski sastanci promiču i štite, a ako prijeti opasnost nereda, 
neka se nađe način, da se predusretnu i spriječe. 

„Grof iz Kolenja, koji je šutke pribivao cijeloj toj živoj raspravi, 
kad je opazio, da se sprema naredba o raspustu i konačnom razlazu, 
digne se, počne govoriti i objavi suverenu namjeru i zaštitu, koju Kralj 
misli pružiti toj maloj ustanovi. Na te riječi namjesnik i savjetnici 
zašute.” 

„Od tog časa neki savjetnici postadoše Don Boskovi dobročinite¬ 
lji i prijatelji. Drugačije je bilo s markizom Kavurom, koji se i dalje 
srdio i prijetio : Dok je god bio u službi namjesnika, svake je nedjelje 
slao nekoliko gradskih stražara, da dan provode u Oratoriju. — 0, pri¬ 
povijedao je Don Bosko, tako su mi dobro dolazili, da mi nadgledaju 
dječake, iako su dolazili samo zato, da mene nadziru 1 Lijepo bi bilo, 
da je ko naslikao te stražare, kako rukama otiru suze ili kako rupcima 
skrivaju lica, da drugi ne vide njihova ganuća, ili kako klečeći među 
dječacima okružuju moju ispovijedaonicu i čekaju svoj red! Kadšto sam 
propovijedao više za njih negoli za dječake! 


Lako je dakle shvatiti, kako su ti izaslanici izvješćivali markiza. 
Potaknut tim, ali najviše svojom velikom ljubavlju i isto tako naveden 
svojom velikom razboritošću, Sluga Božji nije htio dopustiti, da na¬ 
mjesnik osjeti, da je pobijeđen, jer bi mu to bila sramota. Svojom lju- 
baznošću znao je ne samo umiriti njegov duh, nego ga je učinio svojim 
dobročincem i prijateljem. 

Nakon markiza Kavura za mnogo godina nije više nikoga bilo u 
općinskom poglavarstvu ni u vladi, koji bi smetao Oratorij, jer je Sve¬ 
tac uvijek bio uzor poslušnosti civilnim vlastima. Kad bi god bio iza¬ 
bran novi ministar, novi prefekt ili načelnik, on bi pošao pohoditi ga 
i rekao bi: — Dolazim da Vam preporučim svoje dječake 1 — Pripovije¬ 
dao bi, što je učinio za sinove puka pa bi završio : 

— Ako ne biste mogli učiniti nam katkad što dobro, molim Vas, 
da ne dopustite, da nam se napakosti. Svoje mladiće stavljam pod Vaše 
pokroviteljstvo : budite im otac 1 

Nešto izakako je bio preuzeo Pinardijevu strehu, Don Boskovo 
već samo po sebi slabo zdravlje toliko se pogoršalo, te su mu liječnici 
savjetovali da napusti svaki posao, ako ne će da se u cvijetu života 
izloži nepopravljivoj nesreći. Teolog Borel, koji ga je volio i bio mu 
više nego brat, vidio je pogibelj, pa ga je poslao, da neko vrijeme pro¬ 
boravi u kući odličnog teologa Petra Abondiolija, župnika Sasa, na pod¬ 
nožju brežuljka Superge. Svetac je tu boravio obične dane, a u su¬ 
botu navečer vraćao se u grad, da u nedjelju bude s mladićima. 

Makar ga je dobri župnik ljubazno njegovao, i makar je ondje bio 
zdrav zrak, taj mu boravak nije donio svu onu pomoć, koja mu je bila 
potrebna. Ta on nije mogao biti besposlen, pa je vršio dužnosti župni- 
kova zamjenika. A i mladići iz Oratorija, kojima su se pridruživali oni 
iz mjesta, zadavali su mu mnogo posla. 

I nijesu dolazili katkad samo oni iz Oratorija, sad u skupinama, 
a sad opet pojedince, nego su k njemu hrlili u Sase i pitomci Braće krš¬ 
ćanskih škola. Ti su ga dapače jednom poslije duhovnih vježba doveli 
u ozbiljnu nepriliku, jer su došli oko tri stotine na broju, da se kod njega 
ispovjede, a bili su umorni i pokisli, jer su po kiši bili prevalili toliki put. 
Dobri župnik iz Sasa, ganut tim oduševljenjem i mladenačkom odanošću, 
iznese hljeb, palentu, grah, rižu, krumpir, voće, sir, sve što je jela imao. 
Kako njegove zalihe nijesu dostajale, posudi još i od susjeda. 

6. svibnja, nakon po prilici osammjesečnog boravka u Rimu, vra¬ 
tila se u Turin markiza Barolo. Prije bilo joj je poćudno, što se on bavi 
Oratorijem, ali sada se bojala neugodnosti zbog navaljivanja tolikog 
broja dječaka na vrata Utočišta i bolnice, pa je odlučila, da bi se Don 
Bosko odsad brinuo jedino o njenim ustanovama. 

Kako je u svojim odlukama bila stalna, pođe da potraži Sveca, 
ne bi li ga navela, da napusti ili Oratorij ili bolnicu. Budući da je bio 
nepopustljiv, reče mu markiza, da ga bez daljega otpušta. 

Sluga Božji primijeti, da će takav nenadani otpust prouzročiti 
nečasne sumnje, pa je postigao tri mjeseca vremena. Za toga je markiza 
više puta direktno i indirektno nastojala skloniti ga, ali uzalud. 

Vrlo joj je bilo žao, što pada njezin omiljeli plan, da stvori neku 
vrstu svećeničke kongregacije, kojoj je bila naumila povjeriti svoje 
zavode, da bi se bolje sačuvao duh utemeljenja. A u Don Bosku je bila 
nazrela potrebne kvalitete za ostvarenje te svoje želje. Mislila je posta- 

viti ga za direktora. Svejedno, žena velike pobožnosti i, premda živahne 
ćudi, u duši svojoj iskreno ponizna, kad bi joj Don Bosko došao u po¬ 
hode, uvijek bi prije njegova odlaska klekla i molila ga, da je blagoslovi. 
To svjedoči don Đakomeli, koji iz poniznosti dobrih duša nadodaje: 

— Tako nije običavala sa mnom činiti! 

Sluga je Božji bio odlučio da nakon tri urečena mjeseca napusti 
bolnicu. Ali kamo da pođe stanovati ? 

Otkad je unajmio strehu, bio je naumio nastaniti se pokraj nje, 
ali se prije morao riješiti opasnih susjeda, jer je Pinardijeva kuća bila 
sramotno i neuredno mjesto. Smjesta se poče dogovarati sa Soaveom, 
kome je bila iznajmljena. I kako bi malo pomalo različitim stanarima 
isteklo vrijeme najma, ili kako bi sami odlazili, on bi zauzeo njihovo 
mjesto i plaćao više od dvostrukog najma. Ali zadovoljavao se samo 
ključevima soba, jer je bio odlučio, da ne će u njima stanovati, dok 
ne preuzme cijelu kuću, a to zato, da brbljarijama ne izloži svećeničko 
dostojanstvo, ako bi sustanovao sa zloglasnim osobama. 

1. lipnja umro je Papa Grgur XVI. On je bio tako dobar, te je godinu 
dana prije, reskriptom od 18. travnja 1845., a na Don Boskovu molbu, 
bio podijelio naročiti potpuni oprost u času smrti pedesetorici ljudi, 
koji bi se iskazali najrevnijima u duhovnom i vremenitom potpomaga¬ 
nju mladića Oratorija. 

Don Bosko ga preporuči u molitve svojih mladića i ujedno ih po¬ 
takne da mole Duha Svetoga, ne bi li prosvijetlio i uputio kardinale, 
da brzo izaberu novoga Papu. I, gle, 16. istoga mjeseca bio je izabran 
kardinal Ivan Marija Fereti, nadbiskup Imole, koji uze ime 
Pija IX. i koji je imao postati najveći dobročinitelj Don Boska, Orato¬ 
rija i Pobožne družbe salezijanaca. 

Bio je okrunjen u nedjelju 21. lipnja, na svetkovinu sv. Alojzija 
Gonzage. I u siromašnoj kapelici sv Franje Saleskoga odzvanjala je pje¬ 
sma zahvalnica. 

Jedno drago iznenađenje bilo je pripravljeno toga dana svim mladi¬ 
ćima. Makar je te godine Don Bosko podnio nevjerojatna iskušenja, 
ipak je njegova divna aktivnost bila toliko živa, te je našao vremena 
da sastavi i izda neka djelca, među kojima Talijan skivinoslo- 
v a c, koji je posvetio puku ; Decimalni metrički sustav, 
napisan naročito za njegove drage pitomce, i Šest nedjelja i 
devetnica u čast sv. Alojzija Gonzage s kratkim 
životopisom istoga sveca. Ovu je zadnju knjižicu darovao 
svim članovima Oratorija. Jedna bilješka teologa Borela tvrdi, da je 
razdijelio više od šest stotina i pedeset komada. 

Nakon svetkovine sv. Alojzija prispije blagdan sv. Ivana Krstite¬ 
lja. Sluga Božji dobio je na krstu ime sv. Ivana Apostola, ali kako je u 
Turinu blagdan Preteče Isusa Krista bio vrlo popularan, mladići su po¬ 
čeli toga dana slaviti Don Boska, jer su mislili da mu je imendan. On 
je preko toga prešao, i tako se činilo cijeloga njegova života. 

Dok je izgarao od ljubavi za dobro dječaka, neumorno je i dalje 
radio u svetoj službi: propovijedao je, ispovijedao, išao u tamnice, a 
obilazio je i same na vješala osuđene. 

Čim bi se čulo, da nekome prijeti smrtna kazan, Don Bosko, na mig 
don Kafasa, a u prigodi svojih sedmičnih pohoda u tamnice, obilazio 
bi nesretnika, te bi ga malo pomalo pripravio na dobru ispovijed. 


Dan prije justifikacije, ako ga je sam ispovjedio, bdio bi uz osu¬ 
đenika do ponoći, u kapeli zvanoj Konfortatorij. Njegove su riječi neo¬ 
bično mogle utješiti nesretnika. On je tu službu vršio vedra lica, srdačno 
i mirno, ali je njegov mir bio prividan i postignut jakom voljom : ve¬ 
lika je bila sućut, koja ga je mučila zbog svakoga osuđenika. Oko po¬ 
noći došao bi don Kafaso ili katkad teolog Borel, a on, pošto bi utamni- 
čeniku dao zadnju uspomenu, išao bi kući grozničav i umoran. 

Don Bosko nije to bdenje nikada produljio do jutra, jer nije mogao. 
Isto tako nije mogao ispratiti osuđenika do stratišta. Samo je jednom 
bio prisiljen to učiniti, ali to ga je tako strahovito potreslo, da je pao u 
nesvijest, kad je vidio nesretnika, gdje uzlazi na smrtnu klupicu. 

Otad se don Kafaso nije više ufao pozvati ga, da prisustvuje smr¬ 
tnim eksekucijama, makar je Don Bosko za više godina, kao i prije, 
u tamnici tješio i ispovijedao one, koji su bili osuđeni na smrt. 

Sve prikazane kušnje, borbe i zanimanja bile su ponešto herojske, 
ali su sile čovjekove ograničene. Jedne nedjelje, nakon teška napora 
u Oratoriju, kad se vratio u bolnicu, Sluga Božji pade u nesvijest, te 
je morao leći u krevet. Bolest se uskoro razvije u bronhitis sa strahovi¬ 
tim kašljem i teškom upalom, tako da je Svetac za osam dana bio na 
samrti. Ispovjedio se, a kako je bio blagdan, teolog Borel pođe u Orato¬ 
rij da pozove nekoliko mladića, ne bi li pratili svetu Poputbinu, koju 
su mu donijeli iz bolničke kapelice. Oni siromašni mladići tako su pla¬ 
kali noseći duplire, da su pobuđivali samilost, a Sluga Božji, spreman 
i vedar, ništa drugo nije očekivao nego svoj zadnji čas. Majka Marga- 
rita dođe u Turin s bratom Josipom, da ga dvori. Činilo se, da nema nade. 
Dadoše mu i sv. Ulje. Teolog Borel, koji ga je neprestano Ijubezno nad¬ 
gledao, mislio je, da je gotov, pa je gorko plakao i nastojao, da se mnogo 
moli ne samo u Oratoriju, nego i po zavodima markize Barolo i drugdje 
po gradu. 

Čim se raširila žalosna vijest, neopisiva tuga obuze mladiće. Neke 
veće primili su za bolničare, pa su po redu neprestano dvorili bolesnika 
i tako mu dali neobičan dokaz privrženosti. Svakog su sata u bolnicu 
čete mladića dolazile po vijesti, i nijesu se htjeli zadovoljiti samim rije¬ 
čima, nego su ga htjeli vidjeti, a kako je liječnik bio zabranio pristup 
svima nezaposlenim, tako su ganutljivo moljakali, da su mogli čovjeku 
izmamiti suze. 

Videći da su ljudski lijekovi beznadni, svi se š divnim žarom obra- 
tiše nebeskim. Podijeljeni u grupe, izmjenjivali su se od jutra do mraka 
u svetištu Majke Tješiteljice moleći Gospu, da im sačuva na životu 
njihova prijatelja i preljubljenog oca. Upaljivali su svijeće pred slikom, 
a kad bi se navečer vraćali kući, molili su roditelje, da se pridruže nji¬ 
hovim molitvama. Mnogi učiniše zavjet, neki počeše strogo postiti, 
a neki su pak bdjeli moleći dobar dio noći. 

Toliki žar i tolika dobra djela morala su biti uslišana. Ali druge 
subote bolesniku je tako bilo zlo, te je savjet liječnika držao, da će te iste 
noći sigurno umrijeti. On pak sa svoje strane, makar je osjećao, da ga sile 
sasvim ostavljaju i da gubi krv, sve je mirno i vedro sokolio, te je kat¬ 
kad čak i u svete šale zalazio. 

Te noći, za koju se činilo, da mu je. zadnja, teolog Borel osjeti po^ 
trebu, da ga potakne, ne bi li i on sam nešto molio za svoje ozdravljenje. 

Sluga je Božji šutio. 


Za kratko vrijeme teolog nastavi: 

Si - — Vi znate ono, što nas uči Sv. pismo : U svojoj bolesti... 
moli Gospodina, i on će te ozdraviti.* 

Don Bosko odgovori: 

— Pustimo, da Bog učini po svojoj volji. 

— Recite barem: Gospodine, ako ti se mili, daj 
da ozdravim! 

Don Bosko je šutio. 

— Učinite mi ljubav, dragi moj Don Bosko, nastavi nježni prija¬ 
telj : ja Vas to molim u ime naše djece, ponovite samo ove riječi, i po¬ 
novite ih od srca. 

Tada bolesnik, da ga utješi, promuklim i slabim glasom reče: Da, 
Gospodine, ako ti se mili, daj da ozdravim. Ali on nam je sam pripo¬ 
vijedao, da je u pameti ovako bio formulirao molitvu: 

— Ne bježim od rada. Ako sam kadar poslužiti kojoj duši, udostoj 
se, Gospodine, da mi po zagovoru svoje presvete Majke vratiš toliko 
zdravlja, koliko ga je potrebno mojoj duši 1 

Dobri teolog nakon Don Boskove molitve obriše suze i klikne: 
— Dosta! Tako! Sad sam siguran! Vi ćete ozdraviti! 

Kao da je znao, da molitvama sviju treba da se pridruži i sam 
Don Bosko. I nije se prevario. Malo kasnije Sluga Božji zaspi, a kad se 
probudio, bio je izvan opasnosti, kao da se preporodio na novi život. 
Kad su sutradan dolazili doktori: Bota i Kafaso, da ga pohode, bojali 
su se, da će ga naći mrtva. Ali primivši ga za puls, rekoše mu : — Dragi 
Don Bosko, pođite da zahvalite Gospi Tješiteljici, jer imate i zašto. 

To se događalo prvih petnaest dana srpnja. 

Lako je zamisliti utjehu, koja je obuzela srca sviju, kad su saznali, 
da je Don Bosko izvan opasnosti. 

Ali veselje i klicanje živio najoduševljenije se ponavljalo, kad je 
Don Bosko jedne nedjelje popodne, upirući se o štap, pošao prema 
Oratoriju. Mladići su bili saznali za njegovu namjeru, pa su pošli u 
bolnicu, da ga doprate. Neki jači htjeli su, da bi sio u naslonjač, u koji 
ga nježno položiše, a drugi: koji straga, koji naprijed, a nekoji ga i postran¬ 
ce praćahu. Ganuće je bilo tako živo, da su svi plakali, a i sam Don Bo¬ 
sko s njima. Te je večeri teolog Borel propovijedao o dobivenoj milo¬ 
sti, pa je sve poticao, da uvijek svu nadu postavljaju u Gospu. Don 
Bosko je želio nadodati par riječi. Između ostaloga rekao je i ovo: 

— Ja vam zahvaljujem za ljubav, koju ste mi u bolesti mojoj is¬ 
kazali. Zahvaljujem vam za to, što ste molili za moje ozdravljenje. Uvje¬ 
ren sam, da je Bog na vaše molitve poštedio moj život, pa stoga zah¬ 
valnost traži, da ga svega posvetim vašem dobru. Obećajem, da ću tako 
činiti, dok me god Bog bude uzdržavao na ovoj zemlji. A vi me sa svoje 
strane pomažite. 

Pred izloženim presvetim Sakramentom neizrecivo su srdačno 
pjevali zahvalu Tebe Boga. Kad je kasnije Don Bosko saznao, 
da su neki bez velika promišljanja učinili teške zavjete, kao razborit 
vođ duša, nastojao je, da ih zamijeni lakšim, koji bi bili korisniji duši. 

Druge sedmice kolovoza, pošto je bio najmio četvrtu sobu u pr¬ 
vom spratu Pinardijeve kuće, na jednom magarcu otide u Kastelnuovo. 

* Crkv., XXXVIII, 9. 

Oratorij međutim ni jednoga dana nije ostao bez poglavara, jer 
čim se Don Bosko bio razbolio, počeo ga je voditi teolog Borel; dapače 
na 15. kolovoza, na dan Uznesenja presvete Marije, mladići su napra¬ 
vili pobožnu procesiju po susjednim putovima i uličicama. To je bio prvi 
put, što je Oratorij javno razvio Gospinu zastavu, i to na dan, u koji 
će je i slijedećih godina razvijati, pogotovu, jer je 15. kolovoza vigi- 
lija rođena Don Boskova dana. 

Za tri mjeseca, koliko je Sluga Božji bio odsutan, misli su sviju 
bile u Kastelnuovu. Odatle je on slao dobre vijesti, ali mladići su bili 
nestrpljivi, pa su počeli da ga u malim četama pohađaju, a tamo i amo 
prevaljivali su 60 kilometara. Mnogo su mu dosađivali, da se vrati u 
Turin, jer su se bojali, da ga ne bi zadržali tu, gdje je mnogo dobra či¬ 
nio mladićima mjesta. Njegovi su ga drugovi, naprotiv, savjetovali, 
da otpočine koju godinu, da se ne izloži pogibelji ponovna oboljenja. 
Istoga su mišljenja bili i nadbiskup i don Kafaso, koji su mu bili pisali, 
da ostane miran u Bekiju, jer da je Oratorij u dobrim rukama. 

Ali neki silan magnet vukao je Don Boska, da opet preuzme brigu 
o mladićima, o kojima je čak i sanjao. Kad su vidjeli tu odlučnost, sma¬ 
trali su je Božjom odlukom, pa i nadbiskup i don Kafaso pristanu, da 
se vrati u Oratorij, ali su mu preporučili, da se za koje vrijeme ograniči 
samo na to, da ga mladići vide i da napusti svaki posao. 

Vrativši se u Turin, morao se stalno useliti u Pinardijevu kuću, 
ali kako je vidio, da je taj boravak opasan, držao je za potrebno da 
ne ide sam. Koga da uzme sobom ? 

— Uzmi svoju majku ! — uputi ga prepošt iz Kastelnuova, don 
Cincano. Don Bosko je oklijevao, jer je mislio na veliku žrtvu, koju 
bi ona bila morala učiniti. Napokon, nakon što je mislio i molio, vidio 
je, da nema druge. I odluči se: — Moja je majka svetica, mogu joj da¬ 
kle to predložiti! 

Margarita je malko razmišljala, a onda odgovorila: 

— Dragi moj sinko, ti možeš zamisliti, kako mi je teško ostaviti 
ovu kuću, tvoga brata i druge naše mile i drage. Ali ako ti se čini, da bi 
to moglo ugoditi Gospodinu, ja sam spremna da te slijedim.! 

Čim se saznalo, da Don Ivan hoće vratiti se u Turin s majkom Mar- 
garitom, svijet iz mjesta, a naročito majke poduzeše sve da ga navedu, ne 
bi Ii ostao : Bile su uvjerene o velikoj koristi, koju bi odatle imali njihovi 
sinovi. 

Mnogo su plakali i mali Margaritini nećaci, kad su vidjeli, da ostav¬ 
lja siromašno selo. Ali jaka ih je žena utješila nadom, da će ih skoro 
vidjeti. I sa sinom zaputi se prema Turinu. 

Nosila je košaru rubenine i nekoliko najpotrebnijih predmeta, 
a Sluga Božji nekoliko sveščića, misal i brevijar. Oboje su putovali po 
apostolsku, t. j. pješice, razgovarajući o Bogu i njegovim stvarima. U 
Kijeriju zaustave se malo kod odvjetnika Valimbertija, čija je obitelj 
bila u srdačnim vezama s onom Sluge Božjega. Okrijepivši se, nastaviše 
put prema Turinu. 

Kad su stigli do tako zvanog Rondoa, t. j. do mjesta, gdje se sada 
ukrštavaju ulica Valdoko i ulica Kraljice Margarite, namjeriše se na 
teologa Ivana Vola, mlađega. Videći ovaj Don Boska u onom stanju, 
umorna i prašna, i kad je čuo, odakle dolazi i kamo ide, zadivi mu se, 
i kako nije imao sobom novaca, uzme iz džepa sat te mu ga dade. 

— Evo, reče Sluga Božji majci, evo lijepa dokaza, da će Božja 
Providnost misliti na nas. Pođimo i nadajmo se! 

Nakon nekoliko koraka dođoše u novo prebivalište, kamo je teolog 
Borel već prije bio dao otpremiti nekoliko predmeta, koje je Svetac 
bio ostavio u Utočištu, i nešto pokućstva, što ga je po njegovoj 
narudžbi bio pribavio. Neki mladići došli su da vide Don Boska, pa su 
ga čuli, kako s majkom pjeva pjesmu : A n đ e 1 č i ć u, Boga moga.. 
Pjevali su, dok nisu uredili ono malo pokućstva. Bio je 3. studenoga 
1846. Apostol, koji je bio preodređen, da na slavu Božju izvrši čudesa 
milosrđa, bio je napokon slobodan da malo pomalo razvija divni onaj 
program, za koji se, po ljudsku sudeći, činilo da je presmion, pa i 
nemoguć. 

„Kad smo se — piše naš Svetac — u tim sobama našli bez ičega,, 
moja majka reče šaleći se: — Kod kuće sam se toliko brinula da zapo¬ 
vijedam i upravljam, a ovdje sam mnogo mirnija, jer više nemam ni 
što jesti, ni kome zapovijedati. 

„Ali kako živjeti, što jesti, kako plaćati najam i priskrbiti tolikoj 
djeci, koja svaki čas traže hljeba, obuću, odijelo ili košulje, bez kojih 
ne mogu ići na rad ? Dali su od kuće dopremiti malo vina, sijerka, graha,, 
žita i slično. Da nam se nađe za prve troškove, prodao sam nešto polja 
i vinograda. Moja je majka dopremila i vjenčanu opremu, koju je dotad 
ljubomorno cijelu čuvala. Neke njezine haljine poslužile su za misnice 
od bijelog rublja napravili smo naglavnike, kaležnjake, rokete, misne 
košulje i oltarnjake. Sve je to prošlo kroz ruke gospođe Margarite Ga- 
staldi, koja se otad brinula za potrebe Oratorija. Moja je majka imala 
koji prsten, malu ogrlicu od zlata, i to je smjesta prodala, da kupi tra¬ 
kove i rojte za sveto crkveno ruho. Jedne večeri moja majka, koja je 
uvijek bila dobre volje, smijala se i pjevala je : 

Jao svijetu, ako dozna, 

da smo stranci, bijeda grozna!... 

Nedjelja, 8. studenoga 1846., bio je za mladiće Oratorija dan ne¬ 
opisiva veselja. Pa i oni, koji ga nijesu poznavali, bili su izvan sebe 
od radosti, jer su im drugovi oduševljeno o njemu pripovijedali, pa su 
ga i oni bili uzljubili. I svi su mu zajedno nakon poslijepodnevne slu¬ 
žbe Božje odali javni dokaz ljubavi, jednostavno, ali svečano. Sveca; 
su posjeli prema sebi, blizu svoje kapele, pa je kor pjevača, na 
riječi teologa Karpana, pjevao pjesmu, u kojoj su iznijeli svu tugu,, 
koju su osjećali za vrijeme njegove otsutnosti, i opjevali dan, koji je 
vratio među njih čovjeka mudra, čovjeka pobožna,, 
čovjeka, kojega rese kreposti! 

Uzletu sinova jednaka je bila ljubav očeva : „Dopustili su mi, da 
se vratim u Oratorij — piše Svetac — pod uvjetom, da za dvije godine 
niti ispovijedam niti propovijedam. Nijesam poslušao. Kad sam se vra¬ 
tio u Oratorij, radio sam kao i prije.” 

Čim je markiza Barolo saznala, da se vratio, jer ga je žalila radi 
skrajnjega siromaštva, ponovo pokuša, ne bi li ga navela da odustane 
od nauma, i zaprijeti mu, da će inače „zatvoriti vrata pred njim”. 

Don Bosko je poznavao milosrdnu gospođu, pa se nasmijao toj prije¬ 
tnji, za koju je znao, da se ne će izvršiti. 1 uistinu, i dalje polazeći u nje¬ 
zinu palaču, bio je priman s najvećim poštovanjem, ali ništa nije tra¬ 
žio i ništa dobivao, makar je katkad išao u Utočište ispovijedati i pro- 

povijedati, a pomagao je, koliko je god mogao, i u ostalim njezinim za¬ 
vodima. Dapače, markiza je željela raširiti jednu pobožnu vježbu, ko¬ 
joj je bio cilj zazivanje Božjeg milosrđa, a ta se vježba prakticirala u 
njenim zajednicama sv. Ane i sv. Marije Magdalene i bila je obdarena 
različitim oprostima. On je u tu svrhu, bez oklijevanja, napisao jednu 
dragu knjižicu, izdao je, i to, iz delikatna obzira, bez potpisa u više hi¬ 
ljada komada i poslao je na dar glavarici Utočišta. 

Markiza je knjižicu pročitala i pohvalila, ali nikada nije dopustila, 
da se u njenoj nazočnosti kaže, da je sastavio Don Bosko. I iskupila je 
riječ, da više ne će ništa direktno nuditi slugi Božjemu, makar mu je 
po drugima slala milostinju. 

Međutim Don Bosko, pun nade u Božju Providnost, davao se na 
usavršenje svoga djela. Da mu osigura stalno boravište, 1. je prosinca 
od Soavea uzeo u najam sve Pinarđijevo vlasništvo, t. j. zajedno sa 
strehom i kuću i sjenik na desnoj strani i cijelo zemljište, pa je od¬ 
mah dao popraviti i dovršiti ogradni zid. Svejedno, zbog prijašnjih ugo¬ 
vora, koje je Soave bio sklopio, Don Bosko nije odmah mogao ući u 
slobodan posjed, ali to nije bila baš najveća neprilika. 

Prema istoku bila je jedna kuća braće Filipa s dugom strehom, 
koja je bila iznajmljena zakupniku Viska, a pod njom su se čuvala 
gradska kola. Tu se, osim kočijaša i njihovih momaka, zaklanjala fukara 
svake vrste, pijanice i psovači, pa su se katkad čuli odjeci prostote i 
besramnih glasova. 

Sa zapadne strane, pet šest metara od ograde (prozori su joj gledali 
u ulaz skromne kapele) dizala se druga kuća, vlasništvo gospođe Belece, 
s famoznom krčmom Đ a r d i n i j e r a, koja je bila pravo leglo ne¬ 
reda i nemorala. Katkad bi se koji ugursuz usudio prijeći ogradu, pro¬ 
virivati i čak za vrijeme propovijedi i vjeronauka bučiti pred vratima 
kapele. Često su Oratoriju smetali i derani, koji su se na susjednim ne¬ 
obrađenim poljima skupljali jedino zato, da mogu činiti zlo. 

Tim velikim neredima Don Bosko je suprotstavio herojsku strp¬ 
ljivost, apostolsku hrabrost i mnogo svetog nastojanja. „Kad smo se tako 
stalno nastanili u Valdoku — piše on — svim sam se silama dao da pro¬ 
mičem one stvari, koje mogu pridonijeti očuvanju jedinstva duha, dis¬ 
cipline i uprave. Najprije sam sastavio Pravilnik.” 

U isto je vrijeme počeo organizirati poduku iz vjeronauka i školu, 
kojih razvitku zacijelo nije prijao skitalački život Oratorija, a još manje 
bolest direktorova. Neki rektori i predsjednici školskih zavoda, u ko¬ 
jima je on još uvijek predavao vjeronauk, bili su dobri, te su dopustili, 
da gdjekoji pitomci viših razreda dolaze u Valdoko, gdje su predavali 
katekizam. Od tih pitomaca možemo spomenuti neke, koji su došli 
do lijepa glasa, kao Valerije Ancino, kasniji monsinjor i viši kapelan 
Dvora. S tom je pomoći mogao otvoriti svakidašnje večernje škole. I 
djelatnih dana, naročito u ponedjeljak, Oratorij je bio sastajalište mno¬ 
gih đaka, koji su dolazili, da se zadrže sa Slugom Božjim u veselu od¬ 
moru do kasne večeri, jer je Don Bosko istim načinom privodio krepo¬ 
sti i vjerskim dužnostima sinove puka i dovodio Gospodinu nekoje 
mladiće boljih obitelji. 

U ponedjeljak zvao je na kratki razgovor katekiste i druge mladiće, 
koji su imali posla u Oratoriju. Pročitao bi koju tačku Pravilnika, pa 
bi ih upućivao, da vrše paragrafe, koji se odnose na njih. Upozorio bi 

na ovu ili onu netačnost i ukazao bi na zgodan lijek. Preporučivao im 
je, da budu primjerni i revni u obavljanju pobožnosti, da za vrijeme 
zabave pripovijedaju spasonosne primjere, nadasve da uvelike poštuju 
svećenike, koji su mu pomagali u Oratoriju, i da mu prijave sve, što 
opaze ili čuju nedolično u tom svetom mjestu. 

Između onih povećih, koji su pohađali Oratorij, bilo ih je nekoliko 
velika uma, te su željeli, da bi ih malo više podučavali, ne bi li tako do¬ 
šli do pozicije. On ih je nekoliko izabrao, pa ih je badava učio talijanski, 
latinski i francuski i tako stvorio učitelje, koji bi mu pomagali u ne¬ 
djeljnim i večernjim školama i u svakidašnjem podučavanju kateki¬ 
zma u korizmi. 

Na početku 1847. god. nakon nekoliko mjeseci blagdanske škole, 
pitomci su se ogledali u vjeronauku, Biblijskoj povijesti i zemljopisu, 
i to u nazočnosti odličnih osoba, među kojima su bili opat Aporti, za¬ 
stupnik Bonkompanji, teolog Bariko, profesor Josip Rajneri. Svi su 
oni bili vrlo zadovoljni, odobrili su taj pokušaj i boljima ostavili uspo¬ 
mene i nagrade. 

I večernje su škole naskoro isto učinile, pa im se u gradu pronio 
tako lijep glas, da je općinsko vijeće izaslalo jednu komisiju, kojoj je 
pretsjedao Josip Diprč (Dupre), da utvrdi, jesu li opravdane hvale, 
koje su bile na ustima sviju. Kad je komisija oduševljeno o tom iz¬ 
vijestila, uvrstili su u gradski proračun godišnju pripomoć od 300 lira 
za svijetlo škola siromašne pučke djece, i ta se 
pripomoć uručivala Don Bosku sve do 1878., kad su mu je uskratili, 
a da nije znao zašto. 

Gospodin Gonela, direktor ustanove Mendicita istruita, 
čuo je mnogo lijepih stvari o tim večernjim školama, pa ih je želio po¬ 
hoditi. Informirao se o metodi i bio je vrlo zadovoljan ; govorio je o 
tom upraviteljima te ustanove i postigao nagradu od hiljadu lira, koje 
su se morale uručiti Don Bosku na korist škola, a u isto vrijeme, da se 
učenici nagrade i osokole. Slijedeće je godine te škole i njihovu metodu 
uveo u zavod, koji mu je bio povjeren. Na koncu i samo se gradsko po¬ 
glavarstvo povelo za tim primjerom. 

Osim nauke njegovalo se u tim školama i crkveno pjevanje i vo¬ 
kalna muzika. Poznati učitelji harmonije Vjekoslav Rosi, Josip Blanki, 
Josip Čeruti i drugi više su sedmica gotovo svake večeri prisustvovali, 
da uče novu metodu, rekao bih zajedničku, koja se i dandanas upotreb¬ 
ljava u salezijanskim kućama. 

Ta početna škola uspjela je dati vrlo sposobnih muzičara, mnogo 
vrijednih orguljaša i stotine drugih škola, koje su došle do lijepa glasa, 
a općinsko poglavarstvo Turina dodijelilo je Don Bosku nagradu od hi¬ 
ljadu lira za žar, kojim je promicao glazbu. 

Među drugim brigama, bila je upravo čudna njegova revnost u po¬ 
dučavanju kršćanskog nauka. On je običavao tražiti mladiće po trgo¬ 
vima i putovima, ulazio je u krčme, kafane, radionice, penjao se čak na 
skele kuća i palača u gradnji, da moli poduzetnike i nadglednike, ne bi 
li mu svoje šegrte slali na vjeronauk. 

0 tom se dvostruko brinuo za vrijeme korizme. Tih bi dana malo 
iza podne jedan dječak uzeo veliko zvono, pa bi obilazio po okolici Ora¬ 
torija i bez prestanka zvonio. Nakon nekoliko minuta stale bi se sa svih 
strana pojavljivati čete dječaka, okupljati se oko maloga zvonara i 


pratiti ga amo i tamo. Cilikanju zvona pridruživali su svoj primjer, pa> 
su tako i druge pozivali, da im se pridruže i zajedno veselo da pođu u 
Oratorij. 

Ta navala tolikih mladića potakla je župnike na nove prigovore. 
Don Bosko je i opet uspio umiriti sve osim teologa Poncatija, župnika 
Sv. Augustina, koji je bio nesavitljiv u dokazivanju svoga prava na 
podučavanje vjeronauka i dijeljenje uskršnje Pričesti. Radi toga je 
Don Bosko na Cvjetnu nedjelju oko stotinu mladića iz župe sv. Augu¬ 
stina poslao njihovu župniku. 

Kad je ovaj vidio toliko mnoštvo i čuo, zašto su došli, reče im 
da nema vremena, pa da se vrate drugi put. 

Mladići poslušaše, ali se namjeriše na njegova zamjenika. Čim je- 
čuo, o čem se radi, omjeri ih od glave do pete, i zamjeri im, kad je ra¬ 
zabrao, da su u poodmaklim godinama, a još se nijesu pričestili. Jad¬ 
nici, poniženi i posramljeni, vratiše se u Oratorij i rekoše, da ne će više 
ni da čuju o ispitu. 

Tad je Don Bosko razložio stvar nadbiskupu monsinjoru Fran- 
soniju, koji mu je 30. ožujka 1847. dopustio, da može pripustiti prvoj 1 
Pričesti i Potvrdi sve mladiće, koji pohađaju Oratorij, samo da njihova 
imena javi pojedinim župnicima, koji su to bez daljega prihvatili. Don 
Bosko, ponavljajući jednu nadbiskupovu frazu, rado je Oratorij zvao 
župom zapuštene djece. 

Pošto je dovršio tu razmiricu i udario temelje discipline i uprave 
Ofjtorija,, trebalo je dati neku pobudu na pobožnost, a to je trebalo 
učiniti kojim stalnim i primjerenim činom. To je učinio utemeljenjem 
Društva sv. Alojzija. 

Kako je bio vrlo revan za slavu Božju i sjaj njegova kulta, Don 
Bosko^ je bio oživotvorio mnoga sredstva, da duše mladića potakne 
na vršenje pobožnosti : Na vrh krova Pinardijeve kuće bio je postavio 
malo zvono ; bio je dobio privilegij, da u božićnoj noći može dijeliti 
svetu Pričest; bio je podigao postaje Križnog puta. 

Ali sve mu to nije dostajalo. Sluga je Božji želio, da bi mladići osje¬ 
tili, da ih slatko i snažno vuče na dobro živi i rječiti primjer njihovih 
drugova. Zato je utemeljio Društvo s v. Alojzija. Nadbiskup 
ga odobri otpisom od 12. travnja 1847., htio je biti'prvi upisan, te je 
svim članovima podijelio 40 dana oprosta, kad god izmole strelovitu 
molitvu: Isuse, milosrđe moje! 

Bio je potreban i suvremeni molitvenik. To je „11 Giovane 
Provveduto” (Opskrbljeni mladić), priručnik za pobožnost, kra¬ 
tak i lak, koji je u istoj godini, kad je bio izdan, doživio tri izdanja i. 
dvadeset hiljada primjeraka, te je prodro u svaki odgojni zavod, u svaku 
radionicu, u svaku kršćansku obitelj, pa je tako uspješno sarađivao. 
na promicanju pobožnosti i širenju vjere među narodom i omladinom. 

Dobro, što ga je Don Bosko činio, nije se sviđalo đavlu, koji je„ 
uz Božje dopuštenje, počeo iskazivati svoju zlovolju te svake noći 
izvoditi jaki šumor na tavanu nad sobom, gdje je on spavao. Don Bo¬ 
sko je ispočetka mislio, da su miševi, ali nakon stalna bdenja shvati,, 
tko je začetnik tih neugodnih šala. Tada uzme jednu Gospinu sličicu, 
prilijepi je na strop i zamoli presvetu Djevicu, da ga oslobodi od tih 
smetnja. Od tog časa nije više ništa čuo. Sličica je bila ondje šest godina, 
t. j. sve dok ta kuća nije bila razrušena. Kad se udaljio vrag, čini se, 

da su se odonda približili Don Bosku anđeli Gospodnji. Sobu Sluge 
Božjega uvijek su svi dječaci smatrali svetištem, u kom je Gospa rado 
objavljivala svoju volju, smatrali su je predvorjem, koje je Oratorij 
vezalo s nebeskim krugovima. Koji su god ušli u nju, morali su osjetiti 
jedno posebno čuvstvo, gotovo strahopočitanje. I sama je majka Mar- 
garita isto tako mislila. 

Ali najinteresantniji fakat pripovijedao je sam Don Bosko prvi 
put 1864. članovima svoje Pobožne družbe sedamnaest godina nakon 
što se dogodio. 

„Jednoga dana 1847. godine ja sam mnogo razmišljao o načinu, 
kako bih mogao činiti dobro, naročito mladićima. I ukaza mi se Kra¬ 
ljica Neba i povede me u jedan začarani perivoj. Tu je bio jedan seoski, 
ali vrlo lijepi i prostrani trijem, koji je bio napravljen u obliku pred¬ 
vorja. Biljke povijuše resile su i ovijale se oko stupova svojim vrlo lis¬ 
natim i cvjetnim grančicama; njihovi su vrhovi bili vrlo visoki, ispre- 
plitali se i pravili ljupku sjenicu. Iz toga trijema vodio je divan put, 
uz koji se, dok si god mogao okom doprijeti, protezao predivan niz odrina, 
koji je bio zakriljen i pokrit krasnim ružičnim živicama u punom cvatu. 
I zemlja je bila sva pokrita ružama. Blažena mi Djevica reče: — Svući 
cipele 1 — I pošto sam ih svukao nadoda : — Idi naprijed po toj odrini; 
to je put, koji moraš prevaliti. — Bio sam zadovoljan, što sam svukao 
obuću, jer bi mi bilo žao gaziti one ruže: tako su bile divne. I počeh 
stupati. Ali smjesta sam osjetio, da te ruže kriju vrlo oštro trnje, te su 
moje noge krvarile. Zato sam se nakon nekoliko koraka morao zausta¬ 
viti, a zatim i vratiti se natrag. 

„— Ovdje su potrebne cipele, rekoh svom vodiču. 

„— Zacijelo, odgovori mi, potrebne su dobre cipele. 

„— Obuh se i nastavih put s nekoliko svojih drugova, koji su se 
u taj čas bili pojavili i zamolili me, da mogu putovati sa mnom.” 

I pripovijedao je dalje, kako na putu nijesu vidjeli ništa osim ruža, 
ali su osjećali vrlo oštro trnje i pod nogama i na bokovima i nad glavom. 

„Međutim, svi oni, a bilo ih je mnogo, koji su gledali, kako ja hodam 
po toj odrini, govorili su : 

„—- 0, kako Don Bosko uvijek hoda po ružama ! On vrlo mirno 
ide dalje, sve mu uspijeva. 

„Oni nijesu vidjeli drača, koje su ranjavale moje siromašne udove. 
Mnogi klerici, svećenici i lajici, koje sam pozvao, veselo su me počeli 
slijediti: primamila ih ljepota onog cvijeća. Ali kad su opazili, da treba 
stupati po bodljikavu trnju i da to trnje sa svih strana prodire”, počeše 
se malo pomalo vraćati natrag i ostaviše ga sama. Međutim ga je zato 
utješio dolazak nove čete dobrovoljnih sljedbenika, koji su s njim pro¬ 
šli cijelu odrinu i napokon stigoše u drugi vrlo ubav perivoj. Bili su 
omršavjeli, kuštravi i krvavi. Zapuhne svjež vjetrić, i na njegov dašak 
svi ozdraviše; zapuhne drugi i, kao u nekoj čaroliji, Don Boska okruži 
ogromno mnoštvo mladića, klerika, lajika suradnika i svećenika, koji 
počeše raditi s njim vodeći mladež. Nekoje prepozna, a mnoge još nije 
poznavao. 

„Međutim — nastavlja on — kad sam se uspeo na jedno povišeno 
mjesto perivoja, vidjeh ispred sebe monumentalnu građevinu, koje me 
veličanstvena umjetnost zadivila. Prekoračio sam prag i uđoh u vrlo 
prostranu dvoranu, koja je bila tako raskošna, te se s njom ne bi mo¬ 


gla takmičiti nikoja kraljevska palača na svijetu. Sva je bila posuta 
svježim ružama bez trnja, koje su izdisale vrlo ugodan miris. Tada bla¬ 
žena Djevica, koja me vodila, zapita : 

»— Znaš li, što znači ovo, što sada vidiš, i ono, što si vidio prije ? 

Ne, rekoh. Molim Te, da mi to protumačiš. 

„Tada mi Ona reče : 

u— Znaj', da put, koji si prevalio među ružama i trnjem, znači 
brigu, koju ti imaš voditi o mladeži. Ti moraš stupati u cipelama trap- 
1 jenja. Trnje po zemlji pretstavlja sjetilnu ljubav, simpatiju i antipa¬ 
tiju ljudsku, koje odgojitelja odvraćaju od prave svrhe, rane ga, zau¬ 
stavljaju ga u njegovoj misiji i priječe ga u napretku i skupljanju vije¬ 
naca za život vječni. Ruže su simbol goruće ljubavi, u kojoj se morate 
odlikovati i ti i svi tvoji pomoćnici. Drugo trnje znači zapreke, trpnju 
i neugodnosti, što ćete ih proživjeti. Ali nemojte klonuti. S ljubavlju 
i trapljenjem sve ćete nadvladati i stići ćete do ruža bez trnja! 

„Čim je Majka Božja svršila govoriti, osvijestih se i nađoh u svo¬ 
joj sobi”. 

Sluga Božji završava tvrdeći, da je od to doba vrlo dobro vidio 
stazu, po kojoj je morao ići, da su mu bile poznate zapreke i načini, 
kojima su ga kušali zaustaviti, i makar je bilo mnogo trnja, po kojem 
je morao stupati, da je bio uvjeren o volji Božjoj i o uspjehu velikog 
pothvata, koji mu je bio povjeren. 


POČECI HOSPICIJA I DRUGI 
BLAGDANSKI ORATORIJ 


M NOGI mladići Oratorija imali su mnogo dobre volje da se dadu 
na moralan i radin život. Ali kad bi bili pozvani, da započnu,, 
obično bi odgovarali, da nemaju ni hljeba, ni odijela, ni zavoda, 

gdje bi se sklonili. „ 

— Toliko mi brige zadaju ovi siromašni djecaci, klicao je Don 
Bosko, da bih im dao srce, kad bi bilo moguće! . 

Majka Margarita krpala im je odijela, a on im je davao hljeba i 
juhe. Ali bilo je potrebno i sklonište. Razgovarao je s teologom Borelom, 
ne bi li se od gospodina Pinardija moglo kupiti njegovo vlasništvo. Ali 
on je za nj tražio osamdeset hiljada lira. v . 

Bila je to bajoslovna svota, i time se razgovor svrsio. Ali Don Bo¬ 
sko nakupova nešto slame, prostro je po sjeniku i čekao određenje 

Božje Providnosti. , 

I zbilja, jedne aprilske večeri 1847. vraćajući se kasno kuci s kre¬ 
veta jednoga bolesnika, kad je stigao blizu stanova ulice Dora Grosa, 
sada ulice Garibaldi, na vrh ulice Valdoka, namjeri se na dvadesetak 
derana, koji su, ugledavši svećenika, počeli izgovarati besramne pošalice. 
Kad im se približio, pozvaše ga, da im plati jednu oku vina. Don Bosko 
ih povede u bližu Gostionicu k Alpama i naruči najprije jednu, 
a zatim i drugu flašu. Kad je vidio, da su se malo razveselili, da su krot- 
kiji i dobroćudniji, zamoli ih, da mu obećaju, da više ne će kleti, nadoda, 
da ih u slijedeću nedjelju očekuje u Oratoriju i nagovori ih, da se vrate 

lcući • v 

Niko nije imao kuće, nego su spavali kod ovoga ili onog konjušara, 
zajedno s konjima, odlazili su u javnu spavaonicu, gdje bi prospavali 
za četiri novčića, ili u kuću znanaca i prijatelja. v . 

Don Bosko je vidio opasnost nemorala, u kojoj su živjele te skit¬ 
nice pa ih je poveo u svoju kuću. Tu ih je potakao, da mole Oce nas 
i Zdravu Mariju, što su već gotovo bili zaboravili, zatim ih po stubama 
odvede na spomenuti sjenik, dade svakome plahtu i pokrivač, prepo¬ 
ruči im šutnju i red, zaželi laku noć i zadovoljan siđe misleći, da je udario* 

temelje zamišljenom Hospiciju. . „ 

Ali Božja Providnost nije se htjela poslužiti takvim svijetom. Kanu 
ujutro Sluga Božji iziđe iz sobe, da reče koju dobru riječ svojim stana¬ 
rima. Ali, kad je došao u vrt, na svoje začuđenje, nije čuo nikakve buke. 


Kako je mislio, da još spavaju, uspne se, da ih probudi, ali, gle, oni su 
bili šmignuli, ali s plahtama i pokrivačima! 

Pokušaj, da udari temelje jednom Hospiciju, ponovio se više puta, 
ali uvijek s istim rezultatom. Ali nadođe čas, koji je odredio Gospodin. 
Jedne kasne i kišne večeri u svibnju, nešto izakako je Don Bosko bio 
večerao, pojavi se na vratima dječak oko petnaest godina, sav mokar 
od glave do pete, i zamoli hljeba i zaklonište. 

Majka Margarita ljubazno ga primi, primakne ga vatri i pošto se 
ogrijao i osušio, dade mu juhe i hljeba. Kad se tako oporavio, Don Bo¬ 
sko ga zapita, odakle dolazi, da li ima roditelje i kojim se zanatom bavi. 
Bilo je to siroče, koje je nešto malo prije bilo stiglo iz Valsesije, da traži 
posla, a po zanatu bio je zidar. Nije više imao ni novčića ni prijatelja, 
pa nije znao, kamo bi udario. Milosrdna Margarita imala je srce nježne 
majke, pa je plakala, a i Don Bosko bio je vrlo ganut. Majka i sin izi¬ 
đoše van i uz pomoć siročeta pokupiše nekoliko komada cigle, napraviše 
nasred kuhinje četiri podnožja, metnuše na njih nekoliko dasaka, a na 
njih strunjaču iz Don Boskova kreveta, dvije plahte i pokrivač. To je 
bila prva postelja i prva spavaonica salezijanskog Hospicija u Turinu, 
a imala je narasti tako, te uzmogne primiti više od hiljade siročadi! 

Kad je napravila krevet, majka Margarita održi šegrtu mali govor 
o potrebi rada, vjernosti i vjere i tako i ne znajući započe vrlo koristan 
običaj, koji se uzdržao u Oratoriju i protegao se u sve salezijanske kuće : 
običaj, da se svake večeri prije spavanja pitomcima reče nekoliko dobrih 
riječi. Na koncu Margarita pozove dječaka, da govori molitve, ali on ih 
više nije znao. Tada su sve troje klekli i s njime ih riječ po riječ ponovili. 

Sutradan mu je Don Bosko tražio rada. Taj je dobri dječak sve do 
zime išao u Oratorij jesti i spavati, a kad je svršio posao, vratio se u mje¬ 
sto rođenja. Otad se o njemu nije ništa znalo. 

Njemu se pridružio malo kasnije drugi dječak od dvanaest godina, 
siroče bez oca i majke. Kako je bio iz građanske i nekad dobro stojeće 
obitelji, bio je kao komi namješten u jednom dućanu, gdje je svojim 
bistrim umom i svojom vjernošću uspio vrlo brzo stvoriti časnu i uno¬ 
snu poziciju, pa se uvijek pokazivao dostojnim onoga, koji ga je bio 
primio, podučio i odgojio. 

I nadalje su drugi bili opskrbljeni, ali te godine, zbog nestašice 
mjesta, Sluga Božji se morao ograničiti na sedmoricu, koji su svi svojim 
dobrim vladanjem bili utjeha njegovu velikom srcu, pa ga potakoše 
da nastavi smjelo poduzeće.* 

Ništa nije manjkalo sklonjenim mladićima. Dizali su se rano, slu¬ 
šali su Don Boskovu Misu, preko koje su molili jutarnje molitve i treći 
dio krunice, a zatim su odlazili u grad na rad. U podne su se vraćali kući 
na ručak, pa su od dobre majke Margarite, a često od Josipa Bucetija 
ili od samoga Don Boska dobivali juhu. Navečer, osim juhe, dobivali 
su po 25 čentezima za hljeb. Sluga je Božji tako radio do 1852. To je bio 
ganutljiv prizor: ,,U njegovim je očima, govorio je don Reviljo, sije- 


* Između drugih spominjemo Srećka Revilja, koji je kasnije postao sve¬ 
ćenik i za više od trideset godina revan župnik svoje župe sv. Augustina, u 
kojoj je — uvijek su divni putovi Providnosti! — bio nesporedni nasljednik 
spomenutog teologa Cincana; i Josipa Bucetija iz Karona Giringelo, koji je 
do svoje smrti ostao jedan od najprivrženijih Don Boskovih učenika. 

vao tada tako drag i ljubak žar s jednim tako ljupkim posmijehom, da 
mi je poslije pedeset godina uvijek pred očima i ne mogu ga zaboraviti, 
jer me i dandanas napunja utjehom. On nam je u toj zgodi znao reći: 
— Božja ih Providnost daje meni, a ja ih poklanjam vama”. 

I njegov je stol bio tako skroman, te se niko od njegovih kolega, 
koji su kušali živjeti s'njim koji dan, nije mogao na nj priučiti. Juha 
skloništa bila je i njegova, imao je više samo jedno jelo na sedmicu, 
ali mu ga je majka po njegovoj zamolbi pripravljala u nedjelju, da mu 
dostane za objed i večeru sve do ponedjeljka navečer. U petak mu je 
pripravljala oskudno jelo i tim je jelom zaključivao sedmicu ! To famo¬ 
zno jelo bila je obično torta: 'Trebalo je samo stopliti, da bude gotovo. 

Tako se posluživalo kod stola Svečeva, dok nije imao uza se 
klerika i svećenika, kojima je zbog nauka i rada trebala prikladnija 
i krepkija hrana. 

U isto vrijeme, jer nije mogao naći zgodne posluge, sam je s maj¬ 
kom obavljao i najniže kućne poslove. 

U tolikom siromaštvu Oratorij je sve više vršio veliko dobro, te 
je sve više tekao javnu dobrotvornost. Na svetkovinu sv. Alojzija nad¬ 
biskup je došao da služi sv. Misu i dijeli Potvrdu. To je bio nezabora¬ 
van dan. Sami su mladići ukusno bili uresili kapelu i podigli slavoluk 
i čednu sjenicu kod ulaznih vrata. 

Revni je Pastir na vlastite oči vidio toliko mladića, koji su možda 
neko vrijeme bili nemarni u svojim dužnostima, a tada su bili u crkvi, 
pristupali sakramentima i vladali se tako, da su mogli potaknuti na 
pobožnost. Osjeti nebesku radost i morao je priznati, da ga je ta služba 
Božja ganula više nego ikoja druga. 

Kad su izašli iz kapele, dobili su hljeba i prismok, što ga je priskr¬ 
bila dobrohotnost samoga nadbiskupa, koji je tako htio dokazati, da je 
pastir ne samo njihovih duša, nego i tjelesa njihovih. 

Ako je služba Božja u crkvi bila pobudna, nije bila manje ugodna 
ni akademsko-dramska zabava, koju su mladići priredili u čast nad¬ 
biskupa za zahvalu i poklonstvo prigodom njegova imendana. Kad se 
on digao, da se vrati u nadbiskupsku palaču, svi ga mladići okružiše: 
da im je bilo moguće, oni bi mu bili, kao i Don Bosku, napravili tron 
od svojih ruku i bili bi ga u triumfu ponijeli kući. 

Toga istoga dana — 29. lipnja — Oratorij pohodi i apostolski nun¬ 
cij, koji je stanovao u Turinu. 

Blagoslov časnih prelata uskoro je bio potvrđen blagoslovima s neba. 
Broj mladića se tako povećao, da je trebalo misliti na opskrbu. Po¬ 
što je Don Bosko konstatovao, da trećina dječaka pridolazi u Valdoko 
iz okolice trga Kaštela i trga sv. Karla, iz predgrađa Novog i Sv. Sal- 
varija, posavjetovao se s teologom Borelom, pa ode nadbiskupu da mu 
razloži nacrt za otvorenje drugog Oratorija. Monsinjor Fransoni s ve¬ 
seljem prihvati prijedlog, a i sam je bio mišljenja, da bi novi Oratorij 
trebalo otvoriti u okolici Novih vrata. 

Pošto ga je nadbiskup blagoslovio, Don Bosko ode da obiđe te 
strane. U okolici Kraljevske ceste (sada šetalište Viktora Emanuela) 
nađe jednu kućicu, uz koju je bila jedna jadna streha i dvorište. Kako 
mu se činilo, da bi mogla poslužiti svrsi, zatraži, da mu je iznajme. Na¬ 
kon duga raspravljanja uspije. Požurio se poslati tamo zidare, da strehu 
pretvore u kapelicu, smjesta o tom obavijesti mladiće lijepom prispo¬ 

dobom o pčelama, koje, kad ih se mnogo razmnoži u jednoj košnici, 
sastave roj, koji leti na drugo mjesto. 

Međutim je on osvježivao duh u mističnoj samoći Sv. Ignacija. 
I kako je želio izbliza upoznati Zavod milosrđa, koji je osnovao opat 
Antun Rozmini, pođe u Stresu. 

Put je trajao dvanaest dana. 1 taj je put, kao i oni, koje je često 
putovao radi propovijedanja, bio popraćen mnogim lijepim i spasonos¬ 
nim prizorima za duše, jer ni u krčmama, kamo je bio prisiljen zalaziti 
radi okrepe, nije zaboravljao, da je svećenik. Budući da je u to doba 
gotovo uvijek morao voziti se poštanskim kolima, najradije je sjedio 
na kočijaškom sjedalu uz kočijaše, koje bi predobio svojom revnošću, 
pa bi ga na prvoj ili zadnjoj postaji molili, da ih ispovjedi. To su kadšto 
Činili zajednički i drugi kočijaši i konjušari. 

Od te godine, 1847., sazrijevala je u Svecu misao za ostvarenje 
jednoga drugog sredstva, najuspješnijeg za posvećenje stanovitog 
broja njegovih dječaka. Hoću da kažem : obavljanje svetih duhovnih 
vježbi. Poteškoće bile su velike, ali je on bio uvjeren o istinitosti afori¬ 
zma, da je „najbolje neprijatelj dobra”, pa je iste te godine htio započeti 
tom praksom. Božja Providnost pošalje mu propovjednika u osobi 
teologa Fridrika Alberta, palatinskog kapelana, koji je bio vrlo vrije¬ 
dan apostolski govornik. Bio je župski vikar u Lancu, a umro je kao 
svetac. Duhovne vježbe s velikim uspjehom obavi oko dvadeset mladića. 

Na koncu iste godine bio je svečano otvoren novi Oratorij u okolici 
Novih vrata. Svetac je želio, da mu nadjene ime sv. Alojzija, u čast 
anđeoskog pokrovitelja mladeži i časnog nadbiskupa monsinjora Vje- 
koslava Fransonija. Povjeri ga brizi teologa Cincana. Nadbiskupska 
kurija delegirala je župnika Gospe od Anđela, da blagoslovi kapelu, 
a ovaj je to povjerio teologu Borelu. Novi Oratorij uskoro snađu zasjede 
i zapreke, a to je bio znak, da je bio po volji Gospodinu. I već od prvih 
blagdana mladići su u velikom mnoštvu pristupali. 

Ipak je duh Don Boskov bio žalosno zaokupljen poklicima, koji 
su se tih dana razlijegali o imenu novoga Pape Pija IX. I u Turinu di¬ 
zahu se do zvijezda uporni i frenetični povici: Ž i v i o P i j o IX.! 
Monsinjor Fransoni je među prvima razabrao, da se pod tim pretjera¬ 
nim oduševljenjem krije lukavstvo sekata. Don Bosko je isto tako mi¬ 
slio kao i nadbiskup, pa je, savjetovao svojim mladićima, da ne viču 
Živio P i j o IX., nego Živio Papa! 

Hvalili su osobu, ali nijesu htjeli poštovati dostojanstvo, koje je ta 
osoba nosila. Da ne bude neizvjesnosti, najbolje je bilo vikati: Živio 
Papa! 

Tih je dana Svetac kupio za 27 lira i jedan kip blažene Djevice 
Tješiteljice, pa je odredio, da se za tu godinu nosi u procesiji po okolici 
Oratorija, u sve veće blagdane velike Majke Božje. Ujedno je naredio, 
da se svake prve nedjelje u mjesecu ide u procesiju uz ogradu Orato¬ 
rija u čast sv. Alojzija, a za pobožnost Dobre smrti ostavio je zadnju 
nedjelju. 

Tako, dok se u gradu ludovalo zbog građanskih reforma Karla Al¬ 
berta, i dok su mase naroda, nakićene kokardama i podsticane politič¬ 
kim strastima u šumi trikolora obilazile ulice, u Oratoriju su Valdoka 
čete mladića sa skromnim zastavama izlazile iz crkvice s malim kipom 
sv. Alojzija među ružama i ljiljanima. Obilazeći oko vrta majke Marga- 

rite pjevali su hvalospjev nevinosti i čistoći, i kad bi se vratili pred 
oltar blagoslovio bi ih Isus prisutan u presvetom Sakramentu. 

Zadnjih mjeseci 1847. i prvih 1848. Don Bosko je svaki dan oko 
5 sati poslije podne odlazio u nadbiskupsku palaču, kamo je mogao 
slobodno dolaziti, i ostao bi do osam te bi s nadbiskupom razgovarao 
o vrlo teškim događajima, koji su bili na vidiku, pa bi od njega primao 

teške i delikatne misije. , 

8. veljače 1848. bilo je objelodanjeno, da ce Karlo Alberto progla¬ 
siti ustav. Općinsko vijeće u Turinu odluči, da će to proslaviti paradom 
na trgu Velike majke, pa je Robert d’ Aceljo (d’ Azeglio) došao Don Bo- 
sku i pozvao ga, da i on u nedjelju sudjeluje sa svojim mladićima, kao 
što će sudjelovati i ostali zavodi. On je uljudno, ali odlučno odgovorio, 
da će mladiće držati daleko od svake političke demonstracije. Zatim 
mu je pokazao kuću, govorio mu o budućim osnovama i rekao mu, kojeg 
se pravilnika drže dječaci. Markiz se je svemu divio, sve je pohvalio, 
osim jedne stvari: rekao je, da je izgubljeno vrijeme, što se troši u svaki¬ 
dašnje molitve, i tvrdio, da on ništa ne drži do zastarjelog niza 50 Zdra¬ 
vih Marija, pa da bi dobro učinio, kad bi to ukinuo. Ali Don Bosko je i u 
tom bio čvrst. Markiz otide, i od toga dana nije s njim imao nikakva posla. 

Kako je Don Bosko više puta odbijao da sudjeluje među mnoštvom 
demonstranata i kako je neograničeno bio odan glavi Crkve i nadbis¬ 
kupu, počeše se protiv njega dizati teške sumnje. Zato je vise puta 
bio pozvan u ured općinskog poglavarstva, a bilo ih je, koji su mu cak 
govorili: — A ne znate li Vi, da je Vaša egzistencija u našim rukama . 

Don Bosko se držao kao da ne razumije prijetnje. On se pojavlji¬ 
vao kao dobričina, neobrijan, najskromnije odjeven, s gotovo crvenim 
cipelama, i kad je usto malo i nespretno hodao, činilo se, da je najjedno¬ 
stavniji seoski kapelan. Tko je s njim imao posla, ako ga nije pozna¬ 
vao nego po imenu, mogao se uvjeriti, da on nije čovjek, koga bi se tre¬ 
balo bojati. . . ... 

Ali počeše se uskoro događati divlji prizori protiv nekih kršćanskih 
obitelji, i povici smrti brzo počeše odzvanjati pod prozorima crkvenog 
konvikta sv. Franje Asiskoga, pa i pod onima same palače markize Barolo. 

I Don Bosko je tada bio u smrtnoj pogibelji. 

Dok je jedne nedjelje poslije podne bilo u razredima za katekizam 
sakupljeno mnogo mladića, Don Bosko je ođraslije učio tumačeći ne¬ 
izmjernu ljubav Isusa Krista, koji je postao čovjekom, trpio i umro 
za nas. I upravo tada jedan lopov uspevši se na ramena svoga ortaka 
nasloni pušku na prozor, uperi je na Don Boska i opali. Metak je bio 
namijenjen njegovu srcu. Ali, hvala Bogu, samo mu spali odijelo, i ništa 
mu se ne dogodi zlo. Don Bosko je bio tako miran i sabran, te je stišao 
neopisivi strah, koji je u mladićima bio prouzročio taj svetogrdni atentat. 

— Kako ! reče im smiješeći se, vi se bojite neslane šale ? To je šala 
i ništa više. Neka neodgojena čeljad nikad ne zna da se našali, a da se 
ne spotakne o pristojno vladanje. Gledajte! Oštetili su moje odijelo i 
pokvarili zid ! Nego vratimo se na katekizam. 

Poslije katekizma mirno je pjevao večernjicu, propovijedao, slu¬ 
žio blagoslov i zatim se umiješao među mladiće, koji su se bili rasjmsm 
po dvorištu. Tada se dogodio jedan ganutljiv prizor: mnogi se stiskose 
uza nj plačući od žalosti i utjehe. A on im reče : — Da Gospa nije pomo¬ 
gla, da je promašio cilj, zaista bi me bio ubio. Ali on je slab muzikant. 


Razbojnik je bio nestao u dimu oružja, ali je Don Bosko nakon 
•duga traganja saznao, da je bio zločinac, koji je već bio počinio razli¬ 
čite delikte. Možda je bio oruđe drugih. 

Da zadrži živ sveti žar pobožnosti, umnoži svečanosti i sjaj svetih 
služba. Potpomognut od teologa Borela držao je obična podučavanja 
u formi dijaloga. U ožujske petke poče obavljati pobožnu molitvu Križ¬ 
nog puta. U Veliki četvrtak želio je sa svojim dječacima javno poho¬ 
diti svete grobove i u toj prigodi uz pratnju glazbe pjevati putem psal¬ 
me i svete pjesme. Navečer za prvi je put u kapeli Valdoka obavio 
službu pranja nogu. 

U to vrijeme bila su se među nižim pukom, u predgrađu svakoga 
grada, uvriježila Udruženja omladine, koja su se pučki zvala 
Koke (Cocca = strijela), a pojedina su se udruženja borila protiv dru¬ 
gih. Prepirke i kamenovanja bila su na dnevnom redu, a nastajala su 
ili" iz duha opake brutalnosti, osvete ili zbog jednostavnog izazivanja. 

Jednoga dana svidje se barbarima da se biju blizu Oratorija. Na¬ 
bacivahu se takvim kamenjem, te bi bili ubili svakoga, koga bi pogodili. 
Pritrči Don Bosko, i kako je bio odlučan na svaki način spriječiti, da 
se ne vrijeđa Bog, jurne u prasak kamenja te zaušnicama i šakama ras¬ 
tjera sve borce. Tako je ostao gospodarom onih polja, na koja se nitko 
više nije usudio vratiti. 

— Ja sam takav, govorio je kasnije, kad je o tom pripovijedao: 
Kad vidim, da se Bog vrijeđa, ne povlačim se i ne ustupam, makar 
pred sobom imao čitavu vojsku. 

Još su se teže borbe pripremale u ime slobode savjesti. Ediktom 
od 19. lipnja, koji je potvrdio knez Eugen iz Karinjana, priznata je rav¬ 
nopravnost valdežanima i Židovima, a u tom je bila uključena i slo¬ 
boda javnog vršenja kulta. 

Prvi, koji su iskusili plodove te emancipacije, bio je Don Bosko 
i Oratorij sv. Alojzija, jer su se valdežani, koji su se bili razasuli po Tu¬ 
rinu, nastanili kod Ceste platana nedaleko Oratorija. Ispočetka su na¬ 
stojali privući mladiće Oratorija tako, da su im nudili novac, ali kako 
nijesu uspijevali, posegoše za silom, pa jedne nedjelje poslaše njih tri¬ 
desetak da kamenjem obaspu Oratorij. 

Ta opaka provokacija tako je razdražila starije mladiće, da su iz¬ 
gubili strpljivost, izišli van, pograbili kamenje, koje je bilo posuto po 
zemlji, i tako se počeli njime nabacivati na izazivače, da su ih za čas 
potisnuli preko ceste. 

To nije bio jedini žalosni prizor, nego se više mjeseci ponavljao 
gotovo svakoga blagdana, naravno, na veliku žalost Don Boskovu i 
njegovih pomoćnika. 

Dok je Oratorij kod Novih vrata bio stavljen na kušnju, onaj sv. 
Franje Saleskoga, pošto je u miru proslavio sv. Ivana Krstitelja, oso¬ 
bitim je slavljem uveličao blagdan sv. Alojzija. Procesija je bila vrlo 
svečana: Na čelu bio je jedan siromašni mali zanatlija, koji je nosio za¬ 
stavu, koje su vrpce držala dva mladića iz vrlo plemenite obitelji. Uz 
kip stupale su dvije ugledne osobe, koje su se kasnije uvelike prosla¬ 
vile po cijeloj Italiji, a jedan i po cijeloj Evropi, a nosili su u jednoj 
ruci upaljenu svijeću, a u drugoj ,,I1 Giovane provveduto” 
i pjevali su sa svećenicima himnu Infensus hostis gloriae 
ai čast sv. Alojzija. Bili su to markiz Gustav i grof Kamilo Benso Ka- 

vur (Cavour). Markiz se želio upisati u Društvo sv. Alojzija, pa je pred 
mladićima klekao pred oltar, da glasno pročita formulu upisa. 

Dva brata vidjela su, kako je Don Bosko bio sposoban i ustrajan 
da pobijedi tolike zapreke, pa su mu se počeli diviti i često su ga po¬ 
hađali. 

Djelo je dakle Oratorija triumfiralo, ali svi pomoćnici Don Bos- 
kovi nijesu mislili kao on. Jednoga dana dođoše Slugi Božjemu dva teo¬ 
loga, koji su bili dodijeljeni Oratoriju sv. Alojzija, gdje su mladići pro¬ 
testantskim zaluđivanjima odgovarali s tolikom ustrajnošću u vjeri. 
Ta dakle dva teologa zamoliše ga za dopuštenje, da iste te mladiće 
pod zastavama i trikolorama mogu povesti ulicama grada. Sluga Bo¬ 
žji dostojanstveno se odupre tomu. Nastojao je da ulije malo svijetla 
u te zamračene pameti. Ali oni su se zajedno s drugim klericima otvoreno 
izjavili protiv Don Boska, pa su slijedeće nedjelje mladiće iz Oratorija 
kod Novih vrata poveli na bučne svečanosti. 

Tada započe pravi rat, koji je nakon nekoliko žalosnih događaja 
doveo do otvorena rascijepa. Buntovnici, njih oko stotinu, odlučiše, 
da ne će učestvovati u Oratoriju, ako ne budu pozvani natrag i na svečan 
način primljeni, t. j. sa zastavama u ruci i s kokardama na prsima. 

Makar se Sluga Božji na te nerede jako žalostio, ipak se nije izgu¬ 
bio. Nije htio nimalo popustiti čudnim zahtjevima. Zahvalio je za po¬ 
moć, koju su mu iskazali, i otpustio je ona dva svoja pomoćnika. Na¬ 
kon te neočekivane odluke, oni se udruže, da sve mladiće odbiju od Don 
Boska. 1 zaista, pohađali su ih u kućama i radionicama, dočekivali ih 
po putovima, koji su vodili u Oratorij, pa su u kratko vrijeme uspjeli 
od njega odbiti sve starije dječake. 

Tada je za Don Boska nastala vrlo žalosna situacija, koja mu je 
zadavala mnogo brige. Svećenici i klerici, koji s jednog, a koji s dru¬ 
gog razloga, svi ga gotovo napustiše. Ali ni tada ga nije ostavio na cje¬ 
dilu nenadoknadivi teolog Borel. Makar je bio zaposlen u Utočištu, 
u državnim tamnicama i na stotinu drugih mjesta, ipak je taj čovjek, 
malena stasa, ali velika duha, dospijevao zadržavati se u Oratoriju. 
Katkada je i san sebi uskraćivao, samo da može ondje ispovijedati, 
a gotovo je uvijek otkidao od svoga odmora, pa bi odlazio tamo, da 
na blagdane poslije podne propovijeda i tako da pomogne svom prijatelju 
barem u tom poslu. Neka je vječna slava tom odličnom svećeniku 1 

Don Bosko je i u toj kušnji bio herojski miran. Sni, koje je bio sa¬ 
njao u Konviktu i onaj o odrini ruža jasno su mu bili predskazali doga¬ 
đaje. Karlo Gastini, siroče, koje je iste te godine bilo u Hospiciju u Val- 
doku, čuo ga je klicati: — Svi me napuštaju, ali je Bog sa mnom, i. 
čega treba da se bojim ? Njegovo je djelo, a ne moje, pa će se On po¬ 
brinuti, da ga povede naprijed. 

Događaji dali su mu pravo. Svi se gotovo dječaci malo pomalo 
vratiše, i to ne samo radi privrženosti Don Bosku ni radi toga, što su 
nakon prvog oduševljenja uvidjeli, s kime imaju posla, nego i zato, 
što su se ona gospoda bila zamorila u poslu i što im je za ljubav politike 
bilo dosadilo trošiti. 

Uostalom, ni Don Bosko sa svoje strane nije zanemarivao sredstava, 
koja mu je sugerirala razboritost. Na dan Uznesenja blažene Djevice 
dao je tako lijep ogled Biblijske povijesti Staroga zavjeta s deklama¬ 
cijom nekih pjesama i pjevanjem različitih himna (sv. Alojziju, Karlu 



Albertu i Piju ix.), da se za to zanimala i sama antiklerikalna Gaz- 
zetta del Popolo, koja je izišla 16. lipnja te godine. 

Tim je mamcima Đon Bosko nadodao i jedan drugi: Davao je po¬ 
trebnu hranu stanovitom broju vanjskih mladića, kojih je svake sed¬ 
mice bilo sve više, i to za vrijeme po prilici od jedne godine, t. j. dok 
su trajale javne agitacije. 

Ali je Don Bosku najviše bilo na srcu da odgoji malen broj u kre¬ 
posti dobro utvrđenih mladića, koji bi bili sol i svijetlo među ostalima. 
Zato je nanovo htio držati tečaj duhovnih vježba. 

da nijedno sredstvo, kao briga o podučavanju, ne može 
biti prikladno da i one gore oslobodi rastresenja i ulične buke, pa je znat¬ 
no proširio večernje škole. Nijesu te škole polazili samo dječaci, nego 
oko stotinu i onih, koji su nosili brkove i bradu. Tima je sam on pre¬ 
davao. Njihov se broj množio i slijedećih godina, pa su se množile i 
utjehe, koje je s toga imao Sluga Božji, kad je vidio, da mu uspijeva 
revnost za spas duša. 

Dok je taj savršeni mir vladao u Oratoriju sv. Franje Saleskoga, 
neki su pomoćnici Don Boskovi mislili na konfederaciju različitih Ora¬ 
torija u Turinu. Među tima bio je i kanonik Lovro Gastaldi. Treba naime 
znati, da je, osim Oratorija, koje je osnovao Don Bosko, postojao i treći 
u Vankilji (Vanchiglia), koji je bio otvorio svećenik Ivan Koki. 

Don Bosko je bio pozvan, da na to pristane, ali nije htio, već je do¬ 
kazivao, da za razvitak svoga djela treba autonomije te je natuknuo, 
da namjerava osnovati jednu vrstu kongregacije. Tako je svršio taj 
pokušaj. Jakost Don Boskovu nazvali su tvrdoglavošću, pa su i intimni 
njegovi prijatelji pjevali o njoj porugljive pjesme, ali Don Bosko nije 
se dao slomiti. 

Zaokupljen tolikim mislima, našao je vremena da pripravi drugo 
izdanje Crkvene povijesti i novo djelo o životu sv. Vinka Paul- 
skoga, kojega je 300 primjeraka darovao obiteljima Male kuće 
Božje Providnosti, t. j. Djelu svetoga Kotolenga. 

1848. svršavala je zadavajući Don Bosku novih muka i novih ve¬ 
selja, što je on osjećao u najintimnijoj dubini srca. 

24. studenoga Papa Pijo IX. bio je prisiljen da bježi u Gajetu (Gaeta), 
a 6... prosinca umro je. teolog Gvala u dobi od 73 godine, prepustivši se 
volji Božjoj, zadovoljan, jer je Crkveni konvikt ostavljao u rukama 
don Kafasa, koji je nešto, prije bio imenovan rektorom crkve sv. Fra¬ 
nje Asiskoga. Na vrlo sjajnom sprovodu, kojemu je prisustvovalo više 
od 400 svećenika, bio je i Don Bosko. 

Na početku listopada teolog Antun Cincano blagoslovio je malu 
kapelicu posvećenu Gospi od Ružarja. Tu je kapelicu bio dogotovio 
Sluga Božji u Bekiju, i 1. studenoga ušao je u Oratorij jedan mladić 
l z , Kastelnuova,. klerik Askanije Savio od 17 godina, koji je tu ostao 
četiri godine. Sjemenište u Turinu bilo je naime zatvoreno, pa je od 
nadbiskupske kurije bio isposlovao te ne mora ići u sjemenište u Kijeri. 
da uzmogne pomagati Don Bosku u Oratoriju. 

Kako je želio činiti dobro i naći pomoćnika za svoje djelo, već je 
od prošle godine bio uzeo na hranu neke svećenike, koji su vršili svetu 
službu u crkvama grada. Sad je napokon vidio, da primjer njegove he¬ 
rojske i nesebične ljubavi u srcima drugih pobuđuje ljupke poticaje 
nasljedovanja. 

MNOGOSTRUKA AKTIVNOST ~ VRHU¬ 
NARAVNI DAROVI ~ TREĆI BLAG¬ 
DANSKI ORATORIJ 

D NE 18. siječnja 1849. umro je Antun, polubrat Sluge Božjega. 
Svetac, koji je uvijek iskazivao bratsku ljubav onome, koji 
mu se toliko protivio prvih godina, srdačno se brinuo o njego¬ 
vim sinovima. 

Želio je da na neki način zaustavi val gliba, koji je satanska štampa 
svaki dan izlijevala na Crkvu, katolicizam, redove, pa je počeo izdavati 
jedan vjerski list, koji je nazvao Prijatelj mladeži. Nakon 
tri mjeseca htio je protegnuti akciju ne više samo na mladež, nego na 
svaku katoličku obitelj. Sveta inicijativa nije bila poduprta, pa je zato 
Sluga Božji, nakon 51. broja, svoj mali dnevnik morao spojiti s Uči¬ 
teljem puka, kojemu nije manjkalo ni dobre volje ni čitača. On 
je nekoliko mjeseci pomagao uređivati taj list, a zatim se povukao, i to 
je bila nesreća za U či t e 1 j a p u k a, jer je promijenio i naslov i di¬ 
rektora, pa je došao u ruke liberalnih pisaca. 

Ne možemo prešutjeti jedno drugo djelo njegove najdjelotvornije 
ljubavi, koje je on na poticaj don Kafasa i samoga monsinjora Fran- 
sonija sedam godina vršio bez ikakve plaće: Podučavao je moralnu 
teologiju svećenike, koji su se spremali na ispit za ispovijedanje. Ka¬ 
nonik Ravina, generalni vikar, tako je cijenio njegovo znanje, da je 
prečesto, bez ispita, davao svjedočanstvo onome, za koga bi Don 
Bosko ustvrdio, da je sufficienter instructus (dovoljno 
podučen). 

Osim znanja, Svetac je u svećenike ulijevao svu ljubav, koja je 
u njegovu srcu gorjela prema sakramentu Pokore. Nagovarao ih je/ 
da pripravno na svaki poziv ulaze u ispovijedaonicu. Mi smo ga čuli go¬ 
voriti, da je poželjno, da se svećenik u jelu ravna tako, te bez poteš¬ 
koće uzmogne ispovijedati pol sata poslije objeda. 

Činilo se, da mu je ispovijedaonica mjesto odmora, a ne umora. 
Obično je tu službu vršio dva do tri sata dnevno, a u naročitim prilikama 
i čitave dane, a katkada i čitave noći. 

Kad se jednom u sumraku vraćao iz trijemova Pada prema trgu 
Kastelo, namjeri se na jednog neznanca, koji bez daljega zatraži 
novaca. On ga svojim ljubaznim manirama zadrža, dozna od njega 
svaku tajnu, predoči mu posljedice loša života, a zatim sjedne na zaslon 


jarka u palači Madama te ispovjedi toga novog prijatelja, koji mu je 
bio kleknuo uz bok. 

Jedne ga večeri u Bekiju napadne mladić, koji uz prijetnju zatraži 
od njega novac. Don Bosko prepozna u njemu sina jednoga vlasnika 
iz okolice, to lakše, što ga je podučavao u vjeronauku i ispovjedio u 
turinskoj tamnici, iz koje je, i to na njegovu preporuku, bio pušten 
prije nekoliko dana. Nesretnik ga prepozna i ostade posramljen. Don 
Bosko ga nagovori, da promijeni život i navede ga, da se na istom tom 
mjestu ispovjedi. Poslije toga daruje mu medaljicu Imakulate i ono 
malo novca, što je sobom imao. Zatim ga sobom povede u Turin, gdje 
mu je našao mjesto i tako mu pomogao da postane dobar kršćanin i 
krepostan otac obitelji. 

I mladiće je Sluga Božji svojim lijepim i svetim manirama s neis- 
kazanom ljupkošću znao privući sakramentu Pokore. Često se puta 
dogodilo, da je Don Bosko poslije jedanaest i dvanaest sati u noći, utučen 
od umora, zaspao ispovijedajući. Pokornik bi tada šutio, ne bi se usudio 
probuditi ga, i pošto bi malko pričekao, sio bi na klecalo, dok se Sluga 
Božji ne bi probudio od buke, koju bi dječaci hrkanjem pravili. Bila bi 
tri ili četiri sata ujutro. Tada bi nastavio ispovijedati. I na koncu, u 
zoru, čulo bi se kucanje na vratima, i prvi dječaci ulazili bi u Oratorij. 
Malo pomalo napunili bi sakristiju njegovi pokornici, i on bi bez prelđda 
ispovijedao do 9 sati, pa čak i do deset sati prije podne. 

Kad je Don Bosko bio odsutan iz Turina, mnoge bi kilometre pro- 
pješačili, da se mogu ispovjediti kod njega. Često su tako išli u Karinjano, 
kamo bi stigli oko 11 sati prašni, umorni, ali natašte, da se kod Don 
Boska ispovjede i da pristupe sv. Pričesti. 

Župnici, zadivljeni, mislili su, kako će ih nasititi, a oni bi uzišli na 
sviralište te bi uz glazbu, na veliko zadovoljstvo mještana, pjevali ve- 
černjicu, Litanije i Tantum ergo. Gdje bi na vrijeme stigli, pjevali bi 
i Misu, a bih bi izvan sebe od veselja, kad bi se Don Bosko s njima vra¬ 
tio u Turin. 

Toliko povjerenje i toliko štovanje bilo je providencijalno, jer je 
Bog povjerio Don Bosku, da među mladićima traži prve pomoćnike 
i prve nastavljače svoga djela. 

God. 1849. on je uz pomoć teologa Vole u dva tečaja duhovnih 
vježba skupio oko sedamdeset mladića, koje je bio izabrao između sto¬ 
tina i stotina onih, koji su dolazili u Oratorij Valdoka i u onaj Novih 
vrata. Napose je svakoga proučavao, ne bi li upoznao, da li ko od njih 
pokazuje koji znak za svećeničko zvanje. Od tolikih izabrao je trojicu : 
Josipa Bucetija, Karla Gastinija i Jakova Beliju. Ovima je pridružio 
i četvrtoga, Srećka Revilja, koji je bio bolestan, pa nije mogao s drugi¬ 
ma obaviti te vježbe. 

Jednoga dana u srpnju pozove ih k sebi i predloži im, da postanu 
njegovi pomoćnici. On da će ih po potrebi podučavati, a oni bi ga u svemu 
trebali slušati. 

Mladiće je zagrijala njegova !jubay, i obećaše, pa ih uz pomoć teo¬ 
loga Kijavesa poče učiti prve elemente talijanskoga i latinskog jezika. 

Taj osobiti ugled, koji je Sluga Božji uživao kod svojih mladića 
ne smije se pripisati samo sjajnim primjerima njegovih kreposti, nego 
i neobičnim darovima, kojima ga je Bog bio obdario. Svjedočanstva 
mladića tih godina divno se slažu, tako da — ipak držeći se vrhovnog 

suda Crkve — ne možemo, a da ih ne skupimo u ovom izrazitom oči¬ 
tovanju monsinjora Kalijera: „Da, Don Bosko je bio obdarem darom 
čudesa! Za nas, koji smo toliko godina bili uz njega, to je jasna stvar.” - 

Već od sjemenišnih vremena, kad je bio klerik, Sluga Božji, da po¬ 
mogne bolesnicima, uz zazivanje presvete Marije, služio se vlastitim 
svojim sredstvom : Dijelio je bobice iz sredine hljeba ili praške, u ko¬ 
jima je bila sastavina sladora i sijerkova brašna. To je bilo odgađalo 
(palijativno sredstvo), jer onima, koji su se utjecali njegovu liječničkom 
umijeću, imponirao je uvjet, da pristupe sakramentima i da izmole 
stanoviti broj Zdravih Marija, Zdravih Kraljica ili drugih Gospinih 
molitava. Ali 1844. nakon što je od tih bobica (pilula) ozdravio gospodin 
Turko, ljekarnik iz Montafije pribavi ih nekoliko, da ih kemijski anali¬ 
zira, pa na veliko začuđenje nađe, da su iz obična hljeba. 

Glas o tom prospe se po gradu. Gospodin Turko dođe u Turin, da se 
zahvali Don Bosku, pa mu ispripovjedi čudnu brbljariju o pilulama 
i zamoli ga, da mu otkrije tajnu lijeka. 

— Jeste li u vjeri izmolili tri Zdravo Kraljice ? — upita ga Svetac. 

— 0, sigurno ! 

— -To neka Vam je dosta 1 — nadoda Don Bosko. — Kad je vidio, 
da je to otkriveno, nije više tako liječio, i postavši svećenik obraćao 
se jedino molitvama i blagoslovima. 

Pripovijedao je don Rua, da je od 1847. do 1852., kad god je imao 
umrijeti koji mladić iz Društva sv. Alojzija, da je Don Bosko to koje 
vrijeme prije prorekao. Nije spominjao imena, ali su mladići umirali 
u vrijeme, kako bi on bio prorekao. 

Kadikad ponavljalo se otada jedno drugo čudo. 1848. Don Bosko 
je bio na duhovnim vježbama u Lancu kraj Turina. Odatle je pisao 
teologu Borelu, kako su prošle nedjelje mladići Košta i Bareta ušli u 
kapelu kroz velika vrata, a izišli kroz sakristijska. Mjesto da su pribi¬ 
vali svetoj službi, otišli su kupati se u Doru. I kad su bili u vodi, jedna 
ih je nevidljiva ruka žestoko nekoliko puta ćušnula. Čim je teolog pri¬ 
mio pismo, zapita dječake o tom, i njihov se odgovor do u tančine sla¬ 
gao sa Svečevim pismom. 

Takova se bistrovidnost često ponavljala, i to, kako ćemo vidjeti, 
na apsolutno čudan način. 

Iste se godine u Oratoriju slavio jedan od najsvečanijih blagdana, 
čini se, blagdan Rođenja bi. Djevice Marije. Ispovjedilo se oko šest sto¬ 
tina i pedeset mladića. Bili su spremni da pristupe sv. Pričesti. Don Bo¬ 
sko započe sv. Misu uvjeren, da je u tabernakulu obična piksida puna 
posvećenih hostija. Ova je međutim bila gotovo sasvim prazna, a Jo¬ 
sip Buceti bio je zaboravio metnuti na oltar drugu piksidu s partikulama, 
koje bi se imale posvetiti, te se toga sjetio tek nakon prikazanja. Kad 
je Don Bosko htio dijeliti sv. Pričest, zaboli ga videći tako malo ho¬ 
stija, a tako brojno mnoštvo, koje je čekalo oko oltara. Žalostan, što 
tolike dječake mora otpustiti bez sv. Pričesti, podigne oči k nebu i 
nastavi pričešćivati. Ali — gle — na veliko svoje začuđenje, i na još veće 
začuđenje Bucetija, koji je zbunjen mislio na neugodnost, koju će nje¬ 
gova zaboravljivost nanijeti Don Bosku, vidje, kako se među njegovim 
rukama množe svete hostije, tako da je mogao pričestiti sve mladiće, 
a da hostije i ne razlama. 

Poslije svete službe, izvan sebe od spomenutog čuda, Buceti ispri- 
povjeđi drugovima, što se dogodilo, te im za dokaz pokaže piksidu, koja 
je bila pripravljena u sakristiji. I drugi su dječaci to bili opazili, pa i 
sam je Don Bosko često potvrdio istinitost toga događaja. 

„Jednoga jutra, piše Josip Brosije, strijelac, dođe ’ Don Bosku 
jedna gospođa, koja je hodala na štaki i podupirala se štapom, a pratila 
ju je jedna druga žena. Tako je teško hodala, da je trebalo vremena, 
da napravi korak. Bila je rekla Don Bosku, da želi s njim govoriti, pa 
sam se ja iz razboritosti bio povukao malo na stranu. Ali kad je ta go¬ 
spođa izišla, vidio sam, da ide bez štake i bez štapa. I reče mi: 

— Don Bosko me je ozdravio!” 

Ali još je neobičnije ono, što se dogodilo 1849. god. Jedan mladić 
od petnaest godina, po imenu Karlo, koji je često dolazio u Oratorij 
sv. Franje Saleskoga, teško se razboli i umre, a da se, kako je želio, 
nije mogao ispovjediti kod Don Boska, jer je ovaj bio odsutan. Netom 
se Don Bosko vratio i čim je čuo, da su ga više puta tražili za toga mla¬ 
dica, požuri se njegovoj kući, misleći — govorio je — da bi mogao doći 
na , v ^J eme - Kad su mu rekli, da je umro, kao da nije htio vjerovati, 
zatrazi, da mu ga pokažu. 

Smjesta su ga uveli u sobu, gdje su majka i tetka molili kod po¬ 
kojnika. Mrtvac je bio obučen za pokop, bio je umotan i sašit, kako se 
onda običavalo, u jednu ponjavu, i pokrit velom. Kod kreveta gorjela 
je svijeća. 

Don Bosko se približi misleći: „Bog zna, je li se zadnji put dobro 
ispovjedio 1 Bog zna, kakvu je sudbinu doživjela njegova duša!” I 
okrenuvši se onome, koji ga je uveo, reče: — Iziđite, pustite me sama ! 
Nakon kratke, ali goruće molitve, blagoslovi i dva puta zapovijedajućim 
glasom pozove mladića : — Karlo, Karlo, digni se ! 

_ Na taj se glas mrtvac počeo micati. Don Bosko smjesta sakri svijeću 
i jakim zamahom obiju ruku razdere ponjavu, da bi se mladić oslobo¬ 
dio, i otkrije mu lice. Onaj, kao da se probudio iz duboka sna, otvori 
oči, pogleda naokolo, malo se nadigne i reče: — 0, kako sam ja takav ? 

Okrene se, upre pogled u Don Boska, i čim ga prepozna, klikne: 
— 0, Don Bosko ! Da znate ! Toliko sam Vas želio! Ja sam upravo 
Vas tražio... Dobro ste učinili, što ste došli da me probudite! 

Ispripovjedi mu, da je na zadnjoj Ispovijedi zatajio jedan grijeh 
i da je zatim sanjao užasan san, u kom je vidio mnoge vragove, koji su 
ga htjeli baciti u jednu ogromnu peć, ali da se jedna Gospođa stavila 
između njega i ružnih životinja govoreći: — Čejkate, još nije osuđen! 

Don Bosko ga osokoli, neka se više ne boji, a on je odmah započeo 
svoju Ispovijed sa znakovima pravoga kajanja. Dok ga je Don Bosko 
odrešivao, uđe majka sa kućnom čeljadi, pa su tako mogli biti svjedoci 
toga događaja. Sin joj se obrati i poviče: — Don Bosko me spasava 
iz pakla ! 

Tako je proživio oko dva sata, pri potpunoj svijesti. Ali za cijelo 
to vrijeme, makar se micao, gledao i govorio, njegovo je tijelo ostalo 
hladno kao što je bilo i prije nego se probudio. Između ostalih stvari 
ponovio je Don Bosku, da toliko i uvijek preporučuje mladićima da 
budu iskreni kod Ispovijedi. 

Na koncu mu Svetac reče: 

—• Sad si u milosti Božjoj : nebo ti je otvoreno. Hoćeš li poći gore 
iili ćeš ostati ovdje s nama ? 

On odgovori: — Želim poći u nebo. 

— Dakle do viđenja u raju ! 

Karlo spusti glavu na uzglavlje, zatvori oči, ostane nepomičan 
i usne u Gospodinu. 

Glas o tom čudu uzdržao se u Oratoriju dugo godina. Nitko nije 
o tom sumnjao, govorili su o njemu kao o sigurnom događaju. Bilo 
je poznato mladićevo ime, prezime, podrijetlo obitelji i dugo njezino 
prijateljstvo s Don Boskom. Još jedan događaj : 1849. jedne nedjelje 
poslije Svih svetih nakon što je u kapeli svršila Pobožnost za dobru 
smrt, Don Bosko i one iz Oratorija i vanjske mladiće, na broju oko šest 
stotina i pedeset, povede na groblje, da mole za mir siromašnih pokoj¬ 
nika. Obećao je, da će na povratku u Valdoko svima darovati keste¬ 
nja. Majka Margarita bila ih je kupila tri vreće, ali kako je mislila, da će 
trebati samo malo za dar i zabavu mladića, iskuha samo jedan dio. 
Svetac je pak mislio, da ih je majka sve skuhala, pa je svakom dječaku 
napunio kapu. Ali Buceti je vidio, da previše daje, pa ga je upozorio. 
Don Bosku je bilo žao smanjiti obrok, pa je mirno i dalje istom mjerom 
mjerio. 

Buceti je bio kao izvan sebe. Don Bosko je spuštao varjaču i vadio 
je punu, tako da su se kesteni prosipali, a činilo se, da ih je u uprti uvijek 
jednako mnogo. Već ih je bio nadijelio po prilici četiri stotine, a Buceti, 
kad je košaru ponio u kuhinju, vidio je, da je ostao još jedan dio : onaj 
Don Boskov, kao da mu je Gospa ostavila njegov dio. 

To čudo razglasili su već za vrijeme dijeljenja bliži mladići onim 
daljima, pa su kod njih pobudili živu znatiželju. Kad je i zadnji dobio 
svoj dio, čuo se samo jedan povik: — Don Bosko je svetac! Don Bosko je 
svetac! — Don Bosko im naloži, da šute, ali je s teškom mukom to postigao. 

Don Bosko je želio, da se na uspomenu toga događaja, po pijemont- 
skom običaju, navečer Svih svetih svima u Oratoriju dijele kuhani 
kesteni. 

Isto je tako čudesna bila aktivnost Sluge Božjega. Kao^ dodatak 
spomenutoj školi morala on je u Valdoku svake sedmice držao jedan 
drugi sastanak, na kom su se proučavala sredstva, kako se može uvijek 
bolje brinuti o posvećenju mladića i kako se naizmjence članovi mogu 
pomagati, da se svladaju poteškoće, koje suprotstavlja neprijatelj 
svakoga dobra. Ti su sastanci bili kao neka priprava Pobožne salezijan- 
ske družbe. 

Nije ni to bilo dosta. Kako je sjemenište zbog rata bilo zatvoreno, 
i jer je prognani nadbiskup prije odlaska u Švajcarsku svoje klerike 
bio preporučio Don Bosku, ovaj je odlučio da ih primi u sam Oratorij. 
Tako je Oratorij s 1848.—49. godinom postao gotovo sjemenište nad¬ 
biskupije i Pijemonta, a može se reći, da je to ostao dvadeset godina. 
Velik je naime dio pribranih, uzdržavanih i podučavanih mladića u la¬ 
tinskom jeziku kao klerike slao u školu profesorima sjemeništa, sve 
svojom revnošću i o svom trošku, pa ih je kasnije vraćao kao svećenike 
crkvenim poglavarima različitih biskupija. On im je sam, dok je mogao, 
predavao zemljopis svetih mjesta, da uzmognu bolje razumijevati 
:Sveto pismo. Osim toga,-s odobrenjem monsinjora Fransonija i uz po- 
rnioć župnika crkve Navještenja, teologa Vjekoslava Fantinija, nanovo 


otvori u Vankilji Oratorij, koji je zbog rata bio zatvoren, i posveti; 
ga Anđelu Čuvaru. 

Napokon 1849. godina svršavala je jednim drugim sjajnim doka¬ 
zom njegove brige za vječni spas mladeži. 

Bogati plodovi duhovnih vježba, koje je držao prošlih godina po- 
takoše ga, da svim mladićima triju Oratorija, pa i svoj mladeži Turina, 
pruži takovu sreću. Zato Svetu vijest rasturi u 1500 primjeraka. 

Već od početka, 22. prosinca, crkva Milosrđa, ili Trgovaca, 
napuni se mladića, koji su gotovo svi bili zanatlije. Klerik Askanije 
Savio nadzirao je taj dragi zbor. Propovjednici, koje je bio Don Bosko 
izabrao, bili su vrlo prikladni za mladež. Ujutro, na svršetku duhovnih 
vježba, Pričest je bila brojna, pobožna, svečana. Don Bosko je svima 
učesnicima dao po jedan dragi listić za uspomenu. Bio je naslovljen : 
Savjeti jednoga prijatelja mladeži, prema po¬ 
trebama vremena. 

Djelo je Oratorija triumfiralo. U gradu se mnogo o njima govorilo. 
Nakon pryih neprilika mnogi su dobro o njima sudili. Javnost je o 
njima vodila računa, privatno se referiralo, a i Senat je bio donio jednu 
odluku, pa se vlada počela interesirati za njih. Jedna dobrohotna i utje¬ 
cajna osoba, bez Don Boskova znanja, a u njegovo ime upravi preko Se¬ 
nata ministarstvu unutarnjih djela molbu za pomoć. Senat, prije nego se 
odlučio, imenova naročitu komisiju, koja je imala pohoditi Oratorij 
i podnijeti izvještaj. Komisiju su sačinjavali tri senatora: grof Fridrik 
Sklopiš, .markiz Ignacije Palavičini i grof Vjekoslav iz Kolenja. Da iz¬ 
vrše svoju dužnost, došli su u Valdoko jednoga blagdana poslije podne, 
u januaru 1850. godine. 

Bila su po prilici dva sata. Više od 500 dječaka vrvjelo je za vrijeme 
zabave. Bio je to vrlo prijatan prizor. Kad su vidjeli tako veliko mnoš¬ 
tvo dječaka, koji su se, posvuda nadzirani, živahno zabavljali, gospoda 
se silno začudiše. 

Don Bosko je bio među mladićima, pa kad je vidio onu gospodu,, 
približi im se, i kad je nakon pozdrava čuo, da ih je poslao Senat, po¬ 
zove ih, da uđu u jednu siromašnu sobicu, gdje im je dao potrebna oba¬ 
vještenja i ukratko izložio cilj djela. 

Izaslanici su se još više začudili i kad su čuli, da je otvorio dva 
druga Oratorija sa, po prilici, jednakim brojem mladića, uvelike pohva- 
liše Slugu Božjega. 

Uto pokuca na vrata dječak od dvanaest godina, da Don Bosku: 
nešto obavi. Sklopisu se svidje povjerljivost i bezazlenost dječakova, 
pa ga zapita i dozna, da je siroče bez oca, a majka da mu je u zatvoru. 
Svi su se raznježili. Nakon kratke šutnje Sklopiš nastavi razgovor i 
tako dozna, da je Don Bosko osim Oratorija otvorio i jedan dobro¬ 
tvorni Hospicij. Razgovaralo se, kako Sluga Božji može dolaziti do- 
sredstava za troškove, koji nijesu mogli biti maleni. Zatim časna ko¬ 
misija pregleda kuću i pojedine razrede za vjeronauk, te je prisustvo¬ 
vala i vjerskoj službi. 

1. ožujka, kad se u Senatu raspravljalo o Don Boskovoj molbi, 
markiz Ignacije Palavičini oduševljeno je izvjestio ; skupština mu je 
odobravala i zamolila ministarstvo unutrašnjih djela, da pripomogne- 
novu ustanovu. Od toga se dana o Oratoriju i Hospiciju vodilo računa, 
i vlada ih je pomagala. 

Ali, kako je Sluga Božji imao razloga đa se veseli dobru uspjehu, 
koji je postigla ta rasprava u Senatu, tako se žalostio zbog drugih vijesti. 

Monsinjor Fransoni bio se vratio u Turin, ali neprijatelji vjere vrlo 
su ga slabo primili, pa su na svaki način nastojali, da ga nanovo udalje. 

I zbilja, jedva je i Senat bio potvrdio zakon o ukinuću crkvenog 
imuniteta, za više je večeri mnoštvo iseljenih patriota, koje je podu¬ 
pirala vlada, i rulja plaćenih i od agitatora podsticanih derana obila¬ 
zila gradske ulice kunući kler i vičući .-Živio S i k a r d i! Ali najveća 
halabuka bila je namijenjena nadbiskupskoj palači, gdje su vikali: 
Dolje nadbiskup, dolje Kurija, dolje apostol¬ 
ski izaslanik! Mnoga su stakla razbili kamenjem, a kušali su 
demolirati i glavni ulaz. Čvrst u svojoj službi, monsinjor Fransoni dao 
je tiskati izvanrednu pastirsku okružnicu, ne bi li kleru dao normu, 
kako će se vladati nakon potvrde zakona. Kad je policija doznala za 
nju, zaplijenila je i smjesta pozvala nadbiskupa pred civilni sud. On 
odgovori, da će od Pape zatražiti dopuštenje, pa ako on dopusti, da će 
doći na sud. Suci to nijesu uvažili, pa su ga iz ogluhe osudili na 500 lira 
globe i mjesec dana zatvora. 14. svibnja, na dan, kad Turin slavi sveto 
pogrebno platno, monsinjor Fransoni bio je predveden u tvrđavu. 

Ne može se opisati bol, koja je morila dobri svijet. Don Bosko je 
među prvima pohodio časnoga utamničenika, pa je i svojim mladićima 
naredio, da ga naizmjence pohađaju i tješe. Čim je društvo Harmo¬ 
nija pozvalo katolike, da potpišu svotu za dar nepobjedljivom na¬ 
sljedniku sv. Maksima: da mu se kupi skupocjeni biskupski štap, ime 
svećenika Ivana Boska bilo je zabilježeno na prvoj listini darovatelja 
s iznosom od pet lira. 

2. lipnja monsinjor Fransoni iziđe na slobodu. Ali nije sam sebe 
zavaravao : — Drugi put, reče, ne više u tvrđavu, nego ću biti poveden 
u Fenestrelu! — Tako je i bilo. 

Na koncu srpnja teško se razboli vitez Derosi od Santaroze, mini¬ 
star trgovine i poljoprivrede, koji je bio ekskomuniciran, jer je glasovao 
za Sikardijev zakon. Župnik servita, otac Bonfiljo Pitavino, pod čijom 
je jurizdikcijom bila Santaroza, prije nego mu je ponio Popudbinu, 
tražio je, da oporeče svoje pristajanje na zakon. Bolesnik popusti tek 
na koncu, kad više nije bilo vremena, da mu se ponese Popudbina. Ro¬ 
đaci, prijatelji, senatori, zastupnici, među njima i grof Kamilo Kavur, 
i novinari i vikači počeše osuđivati netrpeljivost župnika i nadbiskupa. 

I dok je mnoštvo demostranata navaljivalo na samostan servita, grof 
Ponca iz Sv. Martina zajedno s vitezom Alfonsom La Marmora, mini¬ 
strom rata, pođe nadbiskupu, da ga u ime vlade zamoli, da se odreče 
nadbiskupije. 

— Ja bih sam sebe smatrao nedostojnim, odgovori monsinjor Fran¬ 
soni, kad bih se u tako kritičnim momentima za vjeru odrekao biskupije! 

Sutradan su serviti bili izagnani iz samostana, a nadbiskup pove¬ 
den u tvrđavu Fenestrele. 

Slijedećih dana pretraživali su kuću Oblata kod Konsolate. Mislili 
su naime, da su oni nadbiskupovi ortaci na štetu države. U toj prilici — 
pripovijedao nam je teolog Reviljo — Don Bosko je uzeo pero i pisao 
u obranu redovnika, te je zbog ugleda, koji je uživao kod uglednih 
osoba, mogao zapriječiti izagnanje Oblata, pa je s njih za čas uklonio 
već odlučenu propast, koju nijesu bili zaslužili. 


Dok je tako branio druge, morao je misliti i na sebe. Budući da je 
bio poznat kao odlučan branič crkvenih prava, pazili su na nj vođe anti- 
klerikalnih intriganata, koji su ga crtali kao neprijatelja novoga stanja 
fanatičnog odgojitelja vjetrogonja i ortaka nadbiskupova u reakcionar¬ 
noj uroti. Bili su pripravili sve, da bi se 14. kolovoza obična opaka rulja 
uputila prema Valdoku, gdje bi neukusno demonstrirala protiv Hospi- 
cija sv. Franje Saleskoga. 

Gospodin Volpato, isti onaj, koji je Senatu bio podmetnuo spome¬ 
nutu molbu, pobrine se da obavijesti Slugu Božjega, da se makne Ali 
on pozove majku i zamoli je, da mu pripravi večeru. Tvrdo je bio odlu¬ 
čio ostati u Turinu. 

I niko se nije pojavio ni toga dana, ni sutradan ni kasnije. Što se 
dogodilo ? Pošto je rulja vikala protiv Oblata, uputi se prema Valdoku 
Međutim jedan od demonstranata, koji je poznavao Don Boska, koji 
mu je bio iskazao dobročinstva, popne se na kolobran te je s takovim 
žarom govorio, da je uzbuđeno mnoštvo skrenulo s puta i pošlo da za¬ 
gušuje uši dominikovcima i barnabitima. 

Dapače, upravo tih dana vlada je bila zaplijenila pokućstvo, koje 
je našla u samostanu servita, pa je jedan dio toga pokućstva poslala 
u Oratorij. Nekoji bi bili htjeli, da to Don Bosko odbije. Naprotiv, 
on ga je primio i smjesta obavijestio oca Pitavina, koji se bio zaklo¬ 
nio u Salucu, da pošalje po vlasništvo samostana. Tek je molio, da bi mu 
ustupio jedan stol, koji bi mu upravo dobro došao za mladiće. Otac 
Pitavino vrlo mu ga je rado darovao. Tako su serviti spasili svoje, a 
Don Bosko je bez povrede pravednosti mimoišao udarac, koji bi mu bio 
mogao škoditi. 

Tada je grof Kamilo Kavur vrlo cijenio Don Boska. Ne samo da 
ga je često pohađao, nego je zahtijevao, da on katkad dođe k njemu 
na doručak ili ručak. U tom nam je smislu Svetac govorio, da je kadšto 
imao s Kavurom raspravljati o važnim stvarima, ali da ga ovaj nije htio 
slušati nego za vrijeme objeda i da bi mu tada činio, što je od njega tražio. 

Međutim je Monsinjor Fransoni, a da mu nije bila dokazana kri¬ 
vica, i bez procesa, po nalogu Maksima d’ Acelja bio osuđen na izagnanje 
iz kraljevstva. Odlični pobornik Crkve za boravište svoga progonstva 
izabra grad Lion, gdje mu je bio uručen veličanstveni pastoralni štap, 
dar Subalpinaca, i odakle je i nadalje upravljao nadbiskupijom sve do 
svoje smrti. 

I za tih žalosnih događaja Don Bosko je razvijao zamjernu djelat¬ 
nost. 13. svibnja bio je nazočan kod prve konferencije sv. Vinka Paul- 
skoga, koja je bila uvedena u Turin po uzoru onih, koje je obrazovao 
Ozanam u Francuskoj 1833. god. I mnogo je godina prisustvovao op¬ 
ćim sastancima, na kojima je uvijek bio priman kao častan protektor. 

Nadalje, da zapriječi te se mladići ne bi oduševili za upis u opasna 
društva, koja su se onda osnivala na poticaj masonerije, kao na pri¬ 
mjer tako zvano Društvo r a d n i k a, on je naumio osnovati jedno 
takvo društvo kod svojih dječaka. Cilj toga društva imao je biti ma¬ 
terijalno blagostanje, ali taj cilj nije smio biti odijeljen od duhovne ko¬ 
risti članova. Zato im je kao uvjet postavio, da se moraju upisati u 
Društvo sv. Alojzija. Tako je nastalo Društvo uzajamne po¬ 
moći, a bilo je otvoreno u kapeli 1. srpnja 1850. To Društvo bilo je 

prvo sjeme bezbrojnih Društava ili Ujedinjenja kato¬ 
ličkih radnika, koja su kasnije procvala po Italiji. 

Novo društvo razbjesni one, koji su nastojali pokvariti puk, zato 
da im na svaki njihov mig posluži. Josip Brosije piše, da su njemu nudili 
600 lira i masnu službu, ako napusti Oratorij i povede sobom drugove, 
na koje je imao veliki utjecaj. Ali on je s gnjušanjem odbio tu ponudu. 

Otada se u Don Bosku pojavila karakteristična ljubav prema 
Vikaru Isusa Krista. Od 1849. datira djelo tako zvanog obola sv. Pe¬ 
tra, da se ublaži siromaštvo Pija IX., prognanika u Gajeti. U toj prilici, 
a na poziv Don Boska, i mladići Oratorija smatrali su velikom srećom, 
da mogu dati znak poštovanja glavi Crkve, pa su se i potrebnoga lišili 
i tako sakupili milodar od 33 lire 1 

Anđeoski Papa osjeti u duši slatko tronuće zbog toga srdačnoga 
i iskrenog dara. Nije se zadovoljio time, što je Svecu i „svakom 
pojedinom njegovih pitomaca” poslao zahvalu i apostolski blagoslov, 
što je često o tom govorio i što je dar s velikim uživanjem pokazivao 
nekojim osobama, koje su išle da mu se poklone, nego je još i pozvao 
uzoritog kardinala Jakova Antonelija, uzeo malu svotu i dodao, koliko 
je bilo potrebno, pa mu naložio, da tim novcem kupi toliko krunica. 
Naredba je bila izvršena. U dva zamotka odaslali su Don Bosku 60 tu¬ 
ceta krunica. 

Taj vrlo dragocjeni dar razdijelio se u nedjelju 21. srpnja. Svi 
mladići triju Oratorija bili su pozvani u Valdoko, gdje je skromna kape 
lica bila svečano uređena. Nakon shodna govora i blagoslova s Presve¬ 
tim, mladići se svrstaše ispred oltara, da iz ruku kanonika Ortalde prime 
krunicu. Mladići su došli u vrlo velikom broju, pa nije bilo dovoljno 
krunica, koje je Papa poslao, nego su ih morali nekoliko stotina kupiti 
u Turinu, da bi svi bili zadovoljni, i razdijelili ih zajedno s Papinim. 

Prvih petnaest dana rujna Sluga Božji poveo je preko sto mladića 
na duhovne vježbe od sedmice dana u đavensko sjemenište. Poveo ih 
je i na vrlo lijepi izlet u crkvu sv. Mihovila. 16. istoga mjeseca on je 
po drugi put otišao u Stresu. Vuklo ga je tamo, ne toliko poznanstvo 
s opatom Rozminijem, koliko želja, da bolje upozna pravilnik i disci¬ 
plinsku metodu glavne kuće Zavoda milosrđa. I sam je naime namjera¬ 
vao utemeljiti jednu crkvenu družbu. 

Za vrijeme putovanja pohodio je i Aleksandra Manzonija, koji je 
boravio u Lezi, a poveo ga je k njemu markiz Arkonati, njegov prija¬ 
telj i dobročinitelj, kojeg je sreo u Aroni. Kod velikoga su se pisca 
zadržali na ručku. To je jedina Don Boskova veza s Manzonijem. 

U Stresi su ga vrlo svečano primili Rozmini i njegovi redovnici. 
Ostao je više dana, pa je dugo raspravljao s opatom, koji je, kako ćemo 
vidjeti, po planovima Božje Providnosti imao biti jedan od prvih nje¬ 
govih dobročinitelja. 

Pri koncu iste te 1850. godine pođe u Milan propovijedati izvan¬ 
redni jubilej, koji je bio proglasio Papa Pijo IX., da se poprave štete, 
što su ih prouzrokovale mržnje, ratovi i prevrati. Bio ga je tamo po¬ 
zvao don Serafin Alijevi, direktor Oratorija sv. Alojzija u Milanu, na¬ 
ravno, u sporazumu s nadbiskupom monsinjorom Romilijem i pre- 
poštom Svetoga Simplicijana, župne crkve Oratorija sv. Alojzija. 

Dolazila su preteška vremena. Nakon onih zloglasnih dana činilo- 
se, da Milan sjedi na još aktivnom vulkanu. Policija je bdjela i nad kle¬ 


rom i nad propovjednicima, pa su se župnici bojali započinjati svete 
misije, koje su imale služiti kao priprava za postignuće jubilejskog 
oprosta. I nije bilo nikoga, ko bi se bio usudio uzići na propovijedaonicu. 
Pa i prepošt Svetog Simplicijana izjavi Don Bosku, da ne može dopu¬ 
stiti, da se započnu misije prije nego se porazgovori s nadbiskupom. 
Ovaj je dopustio, ali je od sebe odbio svaku odgovornost. — Propovijedat 
ću, reče Don Bosko, kako se običavalo propovijedati prije pet sto godina. 

I počeo je propovijedati u Svetom Simplicijanu. Već je na prvu 
propovijed dohrlilo mnoštvo s neopisivom radoznalošću i tjeskobom. 
U toj revolucionarnoj ognjici činilo se, da je nemoguće, te neko može 
biti indiferentan prema politici. A Don Bosko je s ljubavlju i slobodno 
grešnike zvao na pokoru. Što je imao reći o obnovi morala, govorio je 
neuvijeno, nije se ni na koga obazirao. Ali o političkim pitanjima nije 
ništa ni natuknuo. Nijedna mu vlast nije mogla ništa prigovoriti, jer 
slušači u njegovim riječima nijesu našli ništa osim razmatranja o zad¬ 
njim stvarima i poduka o tom, kako se treba ispovijedati i pričešćivati. 

Isto je tako propovijedao na duhovnim vježbama u Oratoriju 
sv. Alojzija. Zatim je bio pozvan i u neke druge crkve, pa je kadšto 
propovijedao po pet puta na dan. Posvuda je vrlo velik broj ljudi hrlio 
k njemu na Ispovijed. 

1851. s najboljim se znakovima svršavao prvi decenij od osnutka 
Oratorija. Profesor Rajneri pripovijedao je, da se te godine bila pri¬ 
redila lutrija. Dobitnika je bilo mnogo, zato je bilo i mnogo zadovolj¬ 
nih. Na koncu je Don Bosko s balkona na desno i na lijevo bacao slat¬ 
kiše, tako da su se mnogima i usta osladila. Poklici živio orili su se do 
zvijezda. Kad je Don Bosko sišao s balkona, pograbiše ga i u triumfu 
ponesoše. Tada mu reče jedan mladić, koji se spremao za klerika: — 
0, Don Bosko, kad biste mogli vidjeti sve strane svijeta, a na svakoj 
od njih toliko Oratorija ! — Don Bosko pregleda naokolo dostojanstveno 
i milo te odgovori: — Tko zna, ne će li doći dan, kad će se sinovi Orato¬ 
rija raspršiti po cijelom svijetu! 

2. veljače, na svetkovinu sv. Franje Saleskoga obukoše kleričku 
halju mladići: Josip Buceti, Srećko Reviljo, Jakov Belija i Karlo Gas- 
tini. Službu je vršio kanonik teolog prvostolne crkve don Josip Ortalda, 
koji je, tumačeći Evanđelje toga dana .-Positus est hic in re- 
surrectionem et in ruinam multorom (Ovaj je postav¬ 
ljen na uskrsnuće i propast mnogih), novim klericima rastumačio, ka¬ 
kva će im biti misija, ako se povedu za primljenom milošću. U četrnaest 
mjeseci Don Bosko ih je spremio, te su sretno napravili ispit, da budu 
pripušteni filozofijskom tečaju nadbiskupskog sjemeništa. 

19. veljače znači važan datum : kupnja Pinardijeve kuće. Pinar- 
diju je već bila dosadila neprestana svađa u obližnjoj kući Beleci, pa 
se napokon odlučio da proda svoje vlasništvo Don Bosku za trideset 
tisuća lira. Ali gdje da nađe toliku svotu ? 

Kad je zadnji put bio u Stresi, Don Bosko je razgovarao s opatom 
Rozminijem, kako bi s uzajamnom pomoći blizu Oratorija otvorili 
jednu kuću Zavoda milosrđa. On je dapače u tu svrhu bio već kupio 
komad zemljišta, na kojem se kasnije sagradio veliki dio svetišta Marije 
Pomoćnice. Rozmini mu je posudio dvadeset hiljada lira. Ali dvadeset 
nije trideset, pa je na ostalih deset mislila Božja Providnost. Slijedeće 
nedjelje došao je u Oratorij don Kafaso. Nije običavao dolaziti blagdan- 


136 


10 


137 



skih dana, ali sveti svećenik nije htio da se odgodi jedna komisija, koju 
je bio primio za Don Boska: Grofica Kazaca Rikardi bila mu je povje¬ 
rila, da mu ponese deset tisuća lira, koju svotu neka on utroši u ono, 
što mu se bude činilo najbolje za slavu Božju. 

Obojica su u tom vidjeli prst Božji. Uvelike se začudio i vlasnik, 
kad je vidio, da je jedva prošla sedmica dana, a k njemu dolazi Don 
Bosko, da napišu ispravu. 

Još je trebalo 3.500 lira za sporedne troškove, pa ih je dao blagodarni 
gospodin Josip Kota, u čijoj su banci sklopili ugovor. 

Pred materijalističkim i bogatim vijekom Bog je podigao čovjeka, 
koji je bez kapitala i bez imena na burzi trebao da njegovo djelo do¬ 
vede do ogromnih razmjera. On je raspolagao velikim svotama, koje mu 
je uručilo milosrđe, a on ih je sve utrošio za slavu Božju i za spas duša. 

PRVA CRKVA - NAPREDAK HOSPICIJA 


V EĆ JE Don Bosko po prilici prije mjesec dana bio kupio Pinar- 
dijevu kuću, pa je sad počeo misliti o tom, kako bi podigao 
crkvu u čast sv. Franje Saleskoga. Pun pouzdanja u Providnost, 
poče se dogovarati s mjernikom i s poduzetnikom, a zatim je otišao u 
Gospu od Orope, da od blažene Djevice zamoli njezinu materinsku pomoć. 

Za vrijeme gradnje opazio je, da graditelji kunu, pa im je obećao 
vina i tako postigao, te su se odrekli te ružne mane. Više od godinu dana 
majka im je Margarita svake subote donosila burence vina, koji su oni 
ispijali u sveto ime Božje. 

Više je mjeseci pisao pisma u korist svetoga poduzeća, pa je i od sa¬ 
mih biskupa, na primjer, iz Mondovija, Fosana, Albe, Akvija, Saluca, 
Suze i Viđevana, primao najpobudnije odgovore. 

Biskup bijelski je doznao, da od šest stotina oratorijanaca njegovoj 
biskupiji pripada „više od trećine, preko dvije stotine”, pa je pozvao sve 
župnike svoje biskupije, da štogod pridonesu. Poziv je urodio sa 1000 lira. 

Don Bosko se obratio i na kralja, koji mu je u dva navrata poslao 
jedanaest tisuća lira, a usto je i lijepim pohvalama obasuo Oratorij. 

22. srpnja imao se položiti kamen temeljac. Mladići iz Oratorija, 
kao trube, proširili su tu vijest po gradu, pa je na označeno mjesto na- 
grnulo toliko ljudi, koliko ih nikada nije bilo u tom dijelu grada. 

Blagoslov kamena obavio je u nazočnosti monsinjora Fransonija 
generalni upravitelj gospodarstva kanonik Antun Moreno. Bankir Jo¬ 
sip Kota, veliki prijatelj bijednika i odlični dobročinitelj Don Boskov, 
položio je temeljac na mjesto, a načelnik Turina gosp. Belono usuo je 
prvo vapno. 

Glasoviti otac Barera ganuo se, kad je vidio, da je došao toliki 
narod, duša mu se uznijela nad tolikim mnoštvom svećenika, patri¬ 
cija i matrona turinskih, pa je uzišao na jednu hrpu zemlje, i u toj pri¬ 
godi izrekao improvizirani govor te prorekao veliku budućnost Oratorija. 

Kad se spustila noć. Don Bosko je ostao sam sa svojim gojencima 
iz internata, kojima se činilo, da je gradnja te crkve najveće djelo, koje 
može izvesti. Klerik Reviljo izrazio je svoje čuđenje nad crkvom, koja 
je eto nastajala, a Don Bosko mu se obrati i sa svom sigurnošću, kao 
da mu je spremljeno blago, uvjeravao je: — O, to još nije ništa; vi¬ 
djet ćeš, što će se sagraditi ovdje... sprijeda... naokolo!..,. 


10 * 


139 


Nakon mjesec dana nova se zgrada već dizala nekoliko metara 
visoko. Svetac je vidio, da mu uza sve milosrđe ponestaje sredstava, 
pa je namislio objaviti lutriju. Sazvao je odbor gospode i gospođa raz¬ 
ličita socijalnog položaja. Među njima su se isticali teolog Anglezije, 
direktor Male kuće Božje Providnosti, i markiza Marija Fasati, rođena 
De Metr (D’ Maistre), dama Njezina Veličanstva Kraljice Marije Ade- 
Iaide. Taj odbor na 20. prosinca objelodani Poziv za sakupljanje 
predmeta. 

Jedna izreka toga poziva, koja se odnosila na besposlenu i skit- 
ničku mladež, bila je izlikom te su neki pomoćnici Don Boskovi pobu¬ 
dili negodovanje među katekistima. Josip Brosije poče braniti Slugu 
Božjega, ali ga nijesu htjeli saslušati te su izazvali razdor. Disidenti 
se prihvatiše loša načina iz 1849. godine: nije tu bilo vršenja vjerskih 
dužnosti, nego objeda, užina, šetnja, zabava i nepomirljivih mrmlja¬ 
nja protiv nepomućena Don Boskova mira. Još nijesu razumijevali 
izvora njegove sigurnosti! 

Ali na obranu Don Boska digao se svojim ugledom monsinjor Fran- 
soni. Iz svoga progonstva, gdje je bio obaviješten o nedostojnoj borbi, 
najprije je osokolio Don Boska, a zatim, da predusretne svaki nasrtaj 
na njega, posebnim ga je dekretom proglasio glavnim direktorom svih 
Oratorija, koje je osnovao. Protivnici nijesu mogli doživjeti jasnijega 
poraza. Promicatelji razdora, makar su na tom radili revno i s velikim 
žrtvama, nijesu se više vratili u Oratorij, dok su se katekisti jedan po 
jedan opet okupili oko Sluge Božjega, pa su mu ostali nježni prijatelji 
za cijeli život. 

Godinu dana kasnije s užasnom eksplozijom odleti u zrak barutana. 
U času prvog praska Don Bosko je bio u jednoj dvorani samostana 
sv. Dominika, gdje su mu dopustili izložiti više od 3000 predmeta, što 
su ih bili sakupili za spomenutu lutriju. Na tutanj, koji je uzdrma* 
svim zgradama, siđe na ulicu, da vidi, što se dogodilo. Toga časa začuje 
se drugi prasak, i za čas padne s visoka vreća zobi, te ga gotovo zgnječi. 
Brzo je razabrao, što se dogodilo. Kako je znao, da je barutana udaljena 
od Oratorija malo više od 500 metara, smjesta se uputi kući, jer se bojao, 
da se nije dogodila kakova nesreća. Ali u kući nije bilo nikoga. Svi, spa¬ 
šeni i zdravi, bili su pobjegli na obližnja polja. Tada je odmah, i ne oba¬ 
zirući se na pogibelj, pohrlio na mjesto nesreće. 

Na putu je sreo majku Margaritu, koja ga je uzalud kušala zausta¬ 
viti. Nadođe i Karlo Tomatis, kojemu Don Bosko reče: 

— Vrati se natrag, traži redovnice, koje su se iz svojih samostana 
razbjegle amo tamo po ulicama, i sve ih povedi na gradski trg. Ondje 
je omnibus, koji će ih prevesti u Monkalijeri k markizi Barolo. 

Tomatis se požuri da izvrši zapovijed, ali nikad nije mogao shva¬ 
titi, kako je Don Bosko, bez predobjave doznao, koju je odluku markiza 
bila stvorila u toj opasnosti. 

Kad je došao do mjesta, Sluga je Božji jedva krčio sebi put među 
ogromne ruševine, ali je bio zadovoljan, što je odriješio jednoga siromaš¬ 
nog radnika. Bilo je neophodno nužno nositi vodu, da se spriječi, te oganj 
ne bi zahvatio ponjave, kojima je bilo pokriveno mnoštvo buradi za prah, 
ali kako tu nije bilo nikakva suda, jedan junački vojnik, Soki, uzme 
Don Boskov šešir te se njime poslužio, kako je bolje znao, dok nijesu 
stigli kablovi i sisaljke. 


Šteta od eksplozije bila je ogromna. Mnoge obližnje zgrade tako 
su bile oštećene, da ih je trebalo srušiti. U tako teškom času bila je 
očita pomoć, koju je Nebo ukazalo vrlo blizoj Kući Božje Providnosti 
i Oratoriju u Valdoku, koji nijesu pretrpjeli nikakve štete. 

Ali nešto je neobično u činjenici, da je godinu dana prije toga dječak 
Gabrijel Fasije, koji je bio zaklonjen u Oratoriju, neposredno prije 
svoje smrti prorekao nesreću, koju je on nazvao „strahoviti potres”, 
upravo 26. travnja 1852., pa je savjetovao, da mole sv. Alojzija, ne bi 
li obranio Oratorij. Odatle je nastao običaj, koji se još uvijek čuva u sa- 
lezijanskim kućama, da se kod zajedničkih molitava u čast sv. Alojzija 
moli Oče naš, Zdravo Marija i Slava Ocu sa zazivom : Od svakoga 
zla oslobodi nas, Gospodine. 

Na uspomenu te milosti Don Bosko je štampao 5000 primjeraka 
slika spomenica. I nije ni tim bio zadovoljan, pa je svoju zahvalnost 
htio posvjedočiti činom vanredne blagodarnosti: Na korist bolnice 
Kotolenga ustupio je polovicu dobitka, kojemu se nadao od lutrije. 

Ta je lutrija bila pravi dokaz ljubavi, kojom su se iskazali Papa 
Pijo IX., kralj Viktor Emanuel, kraljica Marija Terezija i Adelaide, 
vojvoda i vojvotkinja od Đenove i uopće cijela kraljevska kuća i tu- 
rinsko plemstvo, pa i vlada bila je naklonjena tome pobožnom podu¬ 
zeću. 

Radovi su tako brzo napredovali, da se crkva otvorila 20. lipnja, 
treće nedjelje po Duhovima, na blagdan blažene Marije Tješiteljice. 

Iste te večeri bili su pozvani u Oratorij promicatelji i gospođe, 
koje su sarađivale na lutriji, različiti predstavnici klera i turinskog 
plemstva i mnoge druge osobe, koje su živo učestvovale u izgradnji 
nove crkve. Nakon službe Božje Don Bosko ih je primio u staroj ka¬ 
peli, gdje su se plemeniti dobročinitelji pobrinuli za kafu i drugu za¬ 
kusku, pa im je svima održao zahvalnu besjedu. To je zapravo bila prva 
konferencija, koju je održao salezijanskim suradnicima i suradnicama. 

Jedne od slijedećih nedjelja dođe u Valdoko biskup bijelski, mon¬ 
sinjor Lozana, koji je uzišao na propovijedaonicu i govorio divan govor. 
Ovako je završio : — Ali Don Bosko nije bio pozvan, da samo ovdje 
sagradi crkvu. Onamo blizu Kraljeva šetališta, onamo kod Novih vrata, 
onamo blizu sinagoge sljedbenika Luterovih, Kalvinovih i Petra Valda, 
tamo Don Bosko mora podići drugu. To je potrebno, Bog to hoće, i Don 
Bosko će to izvršiti!... Kako ćemo vidjeti, bio je prorok. 

Nekoliko dana nakon blagoslova crkve Sluga se Božji prihvati 
gradnje nove zgrade za Hospicij. Običavao je govoriti: — Pošto sam 
spremio jednu kuću Gospodinu, treba da pripravim drugu za njegove 
sinove 1 Nova gradnja imala je obuhvatati prostor stare Pinardijeve 
kuće. 

Radovi su na očigled napredovali, kad najednom 20. studenoga 
jedan dio istočne strane, zbog prijeloma mosta, sruši se iz visine trećega 
sprata. Zaprepaštenje i strah sviju bili su veliki. Kako je Don Bosko 
u tjeskobi tih časova živo u duši osjećao bol zbog sudbine siromašnih 
radnika, koji su teško bili ranjeni (za jednoga je bilo malo nade, da će 
ozdraviti), ipak je podigao oči svoje k nebu i ponovio riječi, koje je 
obično govorio u najžalosnijim prilikama : — Neka se vrši volja Božja! 
Sve, kako Bog hoće! — Ne tužeći se zbog pretrpljene štete, da zapriječi 
novi kvar na gradnji, naloži da se odmah digne pali dio zida. 

Ali, na žalost, bio mu je namijenjen još teži gubitak, njemu i milo¬ 
srdnim udjelnicima, koji su mu u Božje ime pomagali. Kuća je bila go¬ 
tovo pod krovom, i najedamput užasni pljusak prekine svaki rad. Kiša 
je pljuštila više dana i noći, pa je rastopila još svježe, a možda i loše 
vapno, tako da su zidine izgledale kao kup cigala i kamenja, bez ce¬ 
menta i povezanosti, te se u noći na 1. prosinca, nešto iza jedanaest 
sati, jedan dio uz strahovitu lomljavu stropoštao. Dječaci su se bili 
užasno prestrašili, pa su dijelom napola odjeveni, a dijelom ogrnuti 
ponjavama i pokrivačima pobjegli u dvorište. Nije se ni Don Bosku 
ništa dogodilo, i čim je saznao, da se pitomcima nije ništa dogodilo, 
sav veseo počeo se šaliti s njihovim smiješnim figurama, sa strahom 
jednoga, nenadanim greškama drugoga, pa ih je pozvao na partiju tr¬ 
čanja po vrtu. Njegov je mir mnogo pridonio njihovu umirenju. Zatim 
ih je poveo u l^Jagovalište i govorio im, kako je Oratorij već pretrpio 
progone i nasilne seobe, pa je svejedno i dalje cvao i napredovao, za to 
neka se čvrsto ufaju u Božju Providnost. Pozvao ih je, da kleknu, pa je 
s njima izmolio Litanije u zahvalu Gospodinu i blaženoj Djevici, koji 
su dopustili, da nijedan nije bio povrijeđen od ruševina. Tako ohra¬ 
breni vratiše se u svoje krevete. 

U pet i po sati ujutro sruši se i drugi dio gradnje, i to s četverostru¬ 
ko većom bukom nego prvi, a udarac je bio takav, da se stara kuća tre¬ 
sla nekoliko sekunda. Oni, koji su još ležali, brzo se obukoše. Svetac 
ih sve skupi u crkvi i pošto ih je nanovo pozvao, da zahvale Gospo¬ 
dinu, što su na tako čudan način umakli pogibelji, otide da služi sv, Misu. 
Kad je izlazio iz crkve, klicao je s običnim posmijehom na usnama : 
— Sotona htio nas je udariti nogom, ali budite mirni: Gospod je jači 
od njega! 

Nešto iza toga dvorište se napuni svijetom, koji je došao da vidi 
srušenu zgradu. Bio je došao i sudac sa dvjema gradskim mjernicima. 
On ohrabri Don Boska, uvjeravajući ga, da Oratorij ne će stradati s te 
nesreće. Dotle su mjernici istraživali uzrok nesreće. 

Nova zgrada bila je prislonjena na nisku Pinardijevu kuću, a nad 
Don Boskovom sobom sablasno je visio jedan visoki i debeli stup raz¬ 
rušene zgrade. Taj se stup kod rušenja pomakao sa svoje osnovice. Je¬ 
dan mjernik nakon pomnjiva istraživanja opazi, da je taj stup stajao 
protiv svakoga zakona ravnoteže, i da je pao, da bi sve bio zgnječio 
u krevetima. Bilo je to pravo čudo ! 

Taj je stup bio demoliran. Ali oko osam sati strovali se sa straho¬ 
vitim treskom jedan zid, koji je još bio ostao. Svi zanijemiše. Za nekoliko 
časaka prestrašio se i Don Bosko, te je problijedio, ali se smjesta sna¬ 
šao i smiješeći se rekao: — Igrali smo se cigala... Kako se svi¬ 
djelo Gospodu! Neka ime Gospodnje bude b 1 a- 
gosloveno! Uzmimo sve, što nam dolazi iz njegove ruke. Ja vas 
uvjeravam, da će Gospodin uvelike računati na našu strpljivost! 

Pad kuće, osim materijalne štete, prouzročio je mnogo drugih ne¬ 
ugodnosti, ali je uvijek razumna Don Boskova ljubav svemu znala do¬ 
skočiti. Prvašnju kapelu pretvori u spavaonicu, pa uz potreban oprez 
i pobožan obzir danje i večernje škole premjesti u novu crkvu. 

S proljeća pak nastavi gradnju nove zgrade. Između dobročinite¬ 
lja istakli su se vojvotkinja od Monmoransija (Montmorency), pleme¬ 
niti markiz Fasati sa svojom vrijednom gospođom i sam kralj Viktor 

Emanuel. U listopadu nova je zgrada bila sretno dovršena. Sa svetom 
smjelošću bile su u nju odmah premještene škole, blagovalište i spa¬ 
vaonice. U kratko vrijeme broj zaklonjenih mladića podigao se na se¬ 
damdeset i pet. Sluga Božji bio je obećao, da se nikomu ne će ništa do¬ 
goditi. I uistinu, makar je sa svih strana zidova kapalo, obećanje se 
ispunilo. 

Kad je smjestio zajednicu, odmah je stao smišljati, kako bi os¬ 
tvario jedan drugi plan, koji mu se već dugo vrzao po pameti: da na¬ 
ime uz cijenu koje god žrtve u Hospiciju otvori radnje, ne bi li tako svoje 
dječake oteo opasnosti radionice i ulice. Stoga je kupio neke stoliće i 
potrebno oruđe, pa je otvorio postolarsku radionicu u jednom malom 
hodniku Pinardijeve kuće, blizu crkvenog tornja. U isto vrijeme, jer je 
kuhinja bila prenesena u novu zgradu, otvorio je u staroj kuhinji školu 
za krojače. Raspelo i Gospina slika zagospodovaše skromnim zanatlij- 
skim školama, i nato se smjesta pokazala za pitomce velika korist du¬ 
hovna, moralna i materijalna. 

On im je sam bio prvi učitelj. I malo pomalo, prema mogućnosti, 
mislio je otvoriti nove radionice. 

Potrebe i posebne prilike neke siročadi pridoniješe, te se malo po¬ 
malo povećavao i broj đaka. Dok mu je posao dopuštao, sam ih je Sluga 
Božji podučavao, a kad se više nije mogao baviti tim poslom, počeo 
ih je slati u privatnu školu Josipa Boncanina, profesora niže gimnazije, 
i u školu svećenika don Mateja Pika, profesora govorništva. Ta odlična 
gospoda, u kojih su škole dolazili mnogi dječaci boljih obitelji, vrlo 
su rado Don Boskove pitomce badava primili, pa su postali veliki dobro¬ 
činitelji, jer su iz njihovih škola izišle dobro odgojene stotine djece iz 
puka, od kojih su kasnije mnogi postali dobri svećenici, profesori, liječ¬ 
nici, suci, bilježnici, državni odvjetnici i advokati. 

Drugo djelo apostolske revnosti izvršio je Svetac 1853.: Zatvo¬ 
rio je krčmu k vrtlarici, koja je bila u kući Beleca. Unajmio je i dao pod 
kiriju mirnim i zdušnim osobama. Tako je osvojio i drugi đavlov bedem, 
koji se dizao blizu kuće Gospodove, i Oratorij je postao gospodarom 
neprijateljskog polja. 

„KATOLIČKO ŠTIVO" - PROTESTANTSKA 
SRDŽBA - „SIVAC" 


B RIGE o izvođenju tih zgrada i djela nijesu Don Boska odvra¬ 
tile od čvrste odluke, da svim silama direktno ne poradi za 
vjersku stvar. Trebalo je suzbiti besramnu i kužnu propagandu, 
koju su vršili protestanti nakon svoje emancipacije, a katolici nijesu 
bili spremni da odbiju navalu. Tada je Sluga Božji osjetio novi žar pa 
je počeo pisati i izdavati preglednice o Katoličkoj crkvi i različite letke, 
koji su bili bogati uspomenama, moralnim i vjerskim zasadama, a bili 
su prikladni za ono vrijeme, te ih je badava dijelio mladićima i odra¬ 
slim, u hiljadama primjeraka, naročito za duhovnih vježba, svetih mi¬ 
sija, devetnica, trodnevlja i blagdana. Štoviše, 1851. izdao je drugo 
izdanje molitvenika „Opskrbljeni mladić” (II giovane Provve- 
duto) s dodatkom od šest poglavlja u obliku dijaloga, koji su bili naslo¬ 
vljeni : Temelji katoličke vjere. 

Sluga Božji bijaše saznao, da se krivovjerje, na žalost, svaki dan 
sve više širi i u sela. U Valdoko su dolazili ljudi svake vrste, a vukla 
ih je Slugi Božjemu jedna providencijalna simpatija. Neki su mu pri¬ 
povijedali, što se događa na sektarskim ili protestantskim sastancima, 
govorili su mu o njihovim nadama i kobnim uspjesima, i sve to s vanred- 
nim pouzdanjem. On je o svemu obavještavao kuriju, pa su se tako, 
poglavito njegovom zaslugom, sačuvale mnoge župe. 

U vrijeme tih briga neki nesretni Volt, koji je bio apostatirao zbog 
običnih protuslovlja čovječjeg srca, izdao mu je sve odluke i namjere 
svojih suvjernika, pa je tako na vrijeme doznao, kako su valdezi odlu¬ 
čili podići crkvu u Turinu. Pošto su od općinskog vijeća uzalud molili 
zemljište, pribaviše jedno o svom trošku uzduž Ceste platana ili Kraljeva 
šetališta, malo dalje od Oratorija sv. Alojzija, gdje su podigli crkvu, 
koja je bila otvorena 15. prosinca 1853., i to uz sudjelovanje nacionalne 
straže. 

Don Bosko je na taj račun tijekom godina, pa i 1886., nekoliko 
puta rekao : „Protestantska crkva bit će pretvorena u katoličku u 
čast Bezgrešnog Začeća. Što se tiče načina i vremena, to je u Božjim 
rukama, ali to će se sigurno dogoditi.” 

Čim je Don Bosko saznao za protestantske spletke, izdao je knji¬ 
žicu s naslovom .-„Oglas za katolik e”, kojoj je napisao pred¬ 
govor, što je bio vatreni proglas upravljen u ime vjere. 

Proda knjižice dosegla je neobičnu visinu: u dvije godine raspačalo 
se dvjesto hiljada primjeraka. Kako je svima dobrima bio vrlo drag, 
tako je protestante razbjesnio. Tim izdanjem i mnogim drugima iza 
njega Don Bosko je naznačio najmoćnije oružje za suzbijanje neprija¬ 
telja vjere i pokazao je put svima, koji su htjeli priteći u pomoć ugro¬ 
ženom kršćanskom društvu. 

Nijesu se ni biskupi bojali opasnosti, prijetnja ni šteta, pa su s apo¬ 
stolskom hrabrošću ustali na borbu. Svejedno se činilo, da su neprijate¬ 
lji jači. Tada je Svetac smjesta, nakon više godina razmišljanja, uz 
blagoslov monsinjora Fransonija i pijemontskih biskupa, na savjet 
i uz potporu ivrejskog biskupa počeo izdavati niz periodičkih knjižica 
laka stila i pučke dikcije, koje su se bavile isključivo katoličkom vje¬ 
rom. To je bilo Katoličko štivo. Što je protestantizam u Tu¬ 
rinu i Pijemontu slabo napredovao, ili bolje, što se nije tu mogao stalno 
ustaliti, to je zasluga onoga, koji je po Pijemontu i cijeloj Italiji raširio 
nova izdanja. 

Prvi svezak Katoličkog štiva (Letture Cattoliche) izišao 
je iz tiskare De Agostinija u ožujku 1853. To je bio prvi dio knjige, koju 
je Don Bosko preštampao 1882. pod naslovom : Katolik u svije- 
t u. Tko pročita to djelo, lako može razumjeti, kako je Don Bosko s 
pravom bio prozvan malj protestanata ! 

Nijedan se od revizora nije usudio potpisati sjajne i lake sveščiće. 
Šta da radi ? U sporazumu s generalnim vikarom Don Bosko je stvar 
razložio nadbiskupu, koji mu je bez daljega, makar je bio daleko, smje¬ 
sta pružio svaku pomoć. Revni prelat poslao mu je pismo za ivrejskog 
ordinarija, u kom je molio toga svog područnog biskupa, da svojom 
revizijom pomogne Katoličko štivo. To je monsinjor Moreno 
rado učinio, pa je stvar povjerio gosp. Pinoliju, svom generalnom vi¬ 
karu, ali mu je uostalom dopustio, da prešuti ime. Od prvoga polugo¬ 
dišta Katoličko štivo poslalo je u narod sto i dvadeset hiljada 
sveščića, koji su se pohlepno čitali, pa su za protestante bili pravi juriš. 
Nastojali su utući te sveščiće u novinama i Evanđeoskim šti¬ 
vom, ali nije bilo moguće natjecati se s istinom i s nedostiživom jedno¬ 
stavnošću i jasnoćom Don Boskova stila. 

Bili su odlučili da prisile Don Boska, da napusti to djelo, pa se pri- 
hvatiše raspravljanja. Dolazili su u Oratorij sad po dvojica, a sad više 
njih, da zametnu raspravu o vjerskim pitanjima. Ali njihova je snaga 
bila u vikanju i u skakanju s jednoga na drugo pitanje, a nijesu nikada 
dolazili do zaključka. — Dragi moji prijatelji, opominjao ih je Don 
Bosko, vika i psovanje nijesu razlozi! — Tako bi ih zbunjene otpravio. 

Jednom dođe Don Bosku u Oratorij i ministar Mej (Meille) sa dva 
glavna predstavnika valdeza, koji su stanovali u Turinu. Nakon prvih 
formalnosti započe raspravljanje, koje je trajalo od jedanaest sati prije 
podne sve do šest sati navečer. Nije ni moguće izreći, šta se u toj pri¬ 
godi kazalo, ali ćemo spomenuti jednu značajnu činjenicu. Jedan od 
protivnika nije se htio predati, pa je predložio, da se pogleda grčki tekst 
Biblije. Ali kako nije znao grčki, uze knjigu naopako. Don Bosko je pu¬ 
stio, da prilično dugo okreće stranice, pa mu napokon reče: — Opro¬ 
stite, prijatelju, Vi ne nalazite citata, jer držite knjigu naopako ; okre¬ 
nite je ovako — i namjesti mu je, kako treba. 

Kako se taj snašao, možemo lako zamisliti. Baci knjigu na stol, 
i tako je svršilo raspravljanje. Te je razgovore Don Bosko napisao i 
izdao u Katoličkom štivu. 

Amedeo Bert pođe u Valdoko, ne bi li odvratio Don Boska, te se 
ne upušta u takve zabave i da ih ne štampa. Ali Sluga se Božji nije pre¬ 
dao, nego se dapače prihvatio i drugog oružja, da svoje dječake obrani 
od plazavih bludnja: Napisao je komediju u dva čina: Odvjet¬ 
nik i protestantski ministar raspravljaju. Ta se 
komedija mnogo puta prikazivala, a kasnije ju je i štampao. 

Kad su protestanti vidjeli, da Sluga Božji neustrašivo korača 
svojim putem, latiše se drugih sredstava, najprije zlata, a onda i prija¬ 
telja. Jedne nedjelje mjeseca kolovoza 1853., oko 11 sati, dođoše u Hos- 
picij dva gospodina, koji zamole, da bi govorili s Don Boskom, te su 
ga ponudom zlatne svote nastojali navesti, da prestane izdavati K a- 
toličko štivo. Pošto su vidjeli, da je stalan, prihvatiše prijeteći 
ton. Ali Don Bosko im reče, da ne znaju, tko je katolički svećenik i iz¬ 
javi, da se smije njihovim prijetnjama. 

Dva krivovjernika tako su se rasrdila na te odvažne riječi, da su 
pristupili bliže i htjeli ga tući. Ali Don Bosko razborito zahvati stolac 
i vikne: — Kad bih htio upotrijebiti silu, ja bih Vam već mogao doka¬ 
zati, kako je skupa povreda kuće slobodna građanina. Ali ne ! Snaga je 
svećenikova u strpljivosti i opraštanju. Svejedno, vrijeme je, da se to 
svrši, izvolite dakle otići ! 

Okrenuo se napola oko stolca, koji mu je još bio u rukama, otvorio 
je vrata sobe i kad je vidio mladoga Josipa Bucetija, koji je tu s Ivanom 
Kalijerom stražio, reče mu : — Povedi ova dva gospodina do ograde : 
oni baš nijesu vješti stubama. 

Na taj se navještaj ona dvojica pogledaše i rekoše Svecu: — 
Vidjet ćemo se u zgodniji čas. 1 otidoše. 

Te riječi i jasne prijetnje za vrijeme razgovora označuju nam po¬ 
četak dugog niza atentata na život Sluge Božjega. Ti su atentati bili 
tako himbeno spremani i tako okrutni, te se bez daljega može ustvrditi, 
da im je izbjegao samo uz pomoć Božje Providnosti. 

Jednom poslije večere Don Bosko je kao i obično podučavao u 
večernjoj školi. Najednom dva čovjeka žalosna izgleda dođu te ga po¬ 
zovu, da brzo pođe ispovjediti jednoga čovjeka na umoru u obližnjoj 
kući, koja se zvala Zlatno srce. Uvijek spreman na službu duša, 
odluči da smjesta pođe. Ali kad je imao izići iz kuće, jer je bio kasniji 
sat, pomisli da pozove nekoliko povećih dječaka, koji bi ga pratili. I 
makar su se ona dvojica opirala tome, on ih povede sobom. Don Bosko 
uđe u jednu sobu prizemlja, gdje nađe pola tuceta besposličara, koji su 
poslije obilne večere jeli, ili se pričinjalo da jedu kestenje. Primili su ga 
sa svim znakovima štovanja i s mnogo udvornosti, te su na svaki način 
htjeli da s njima pije. Ali je Don Bosko vidio, da mu toče vino, ne iz 
boce toga društva, nego iz druge, pa je shvatio, da hoće da mu pruže 
otrov. Zato, nakon što je digao čašu u njihovo zdravlje, položi je netak¬ 
nutu na stol. Tada oni lopovi prijeđoše od riječi na djela, primiše ga za 
ramena i rekoše : — Ne možemo podnijeti toga vladanja : akojne ćete 
da pijete milom, pit ćete silom. 

Na to nasilje nije bilo ni lako ni uputno upotrijebiti silu. Činilo mu 
se prikladnije, da se uteče lukavosti pa reče: — Ako svakako hoćete 


da pijem, pustite me. Kad me držite za ruke i za ramena, dršću mi ruke 
te prolijevam vino. 

— Pravo veli, — rekoše oni i malko se udaljiše. On tada upotrijebi 
zgodan čas, ustupi dugi korak natrag, približi se izlazu, koji na sreću 
nije bio zaključan, otvori ga i pozove unutra svoje mladiće. Kad su se 
nenadano otvorila vrata i pojavilo se četiri pet mladića od 18 i 20 godina, 
svršila je drskost onih, kojih je kolovođa bio poparen, pa je rekao : 

— Ako ne ćete piti, ne smeta, pustite i budite mirni. 

— Ali gdje je umirući ? — upita Don Bosko. Treba da ga barem 
vidim. 

Da sakriju zločinački atentat, jedan od razbojnika povede sveće¬ 
nika u jednu sobu drugoga sprata. Tu je Don Bosko mjesto bolesnika 
našao u krevetu jednoga od one dvojice, koji su bili došli u Oratorij, 
da ga pozovu! On mu je svejedno postavio nekoliko pitanja, a onaj 
prevejani varalica nije se mogao savladati, nego je prasnuo u smijeh 
i rekao : — Sutra ću se ispovjediti! — Don Bosko otide hvaleći Gospo¬ 
dinu, što su ga obranili njegovi sinovi. 

Kad su neki mladići čuli, što se dogodilo, počeše voditi istragu, 
pa su doznali, da je neki nitković onim divljacima bio platio večeru 
uz uvjet, da Don Bosku ponude piti vino, koje je naročito bilo priprav¬ 
ljeno ! 

Svetac' nikada nije zaboravio toga mjesta. Pa i zadnjih mjeseci 
svoga života, kad bi prolazio mimo, pokazivao bi ga govoreći: 

— Eno ondje sobe kestena. 

Druge jedne večeri u kolovozu, oko šest sati, Sluga je Božji bio 
kod oratorijske zgrade, te je ugodno razgovarao s nekim svojim mladi¬ 
ćima. Najednom diže se među njima vika: — Razbojnik 1 razbojnik 1 

I zbilja, dotrči neki Andreis, goloruk inače, ali s mesarskim nožem 
u ruci. Pošao je prema Don Bosku i vikao : — Hoću Don Boska 1 hoću 
Don Boska1 

Mladići se prestraše i za čas pobjegnu. Među' njima bio je i kle¬ 
rik Srećko Reviljo, čiji je bijeg bio providencijalan, jer je razbojnik 
mislio, da je Don Bosko, pa ga je počeo progoniti. Kad je opazio, da 
se prevario, vratio se ogradi, ali je međutim Don Bosko imao vremena 
da zdrav pođe u sobu, a dospio je i zaključati malu gvozdenu rešetku 
na podnožju stuba. Jedva je zatvorio vrata, kad eto ti zlotvora, koji 
poče kucati, drmati vratima i rivati velikom snagom, da ih otvori, ali 
uzalud. Ostao je više od tri sata kao tigar u zasjedi. Činilo se, da je lud, 
ali se samo pravio ludim. 

Kad su se mladići snašli, osjetili su, da im vri krv u žilama, pa su 
bili spremni napasti toga nesretnika. Ali Don Bosko im je s balkona 
zabranio dirati ga. 

Više je puta bila obaviještena kvestura, ali tek u devet i po navečer 
dođoše dva žandarma, koji vezaše i odvedoše toga zlikovca. Sutradan 
kvestor zapita Don Boska, da li oprašta tom zlostavljaču. Sluga Božji 
odgovori, da kao kršćanin i svećenik oprašta tu i ostale uvrede, ali kao 
građanina i poglavar zavoda, da traži, neka bi javna vlast malo bolje 
štitila njegovu osobu i kuću. Tko bi vjerovao ? Istoga toga dana zloči¬ 
nac je bio pušten na slobodu, tako da je već navečer ponovno malo dalje 
od Oratorija krstario, da izvede krvavi plan. 

Nesretnik je još više puta ponovio svoj atentat, ali uvijek uzalud. 
Kad je na koncu gosp. Dipre, veliki prijatelj i odlični dobročinitelj Don 
Boskov i njegovih sinova, vidio, da se od javne sile ne može dobiti si¬ 
gurna obrana, odluči, da će govoriti s tim nesretnikom, koji je noć i dan 
Oratorij držao u tjeskobnoj napetosti. 

— Ja sam plaćen, odgovori lopov. Neka mi se da, koliko mi daju 
drugi, i ja ću otići. 

Kad su to čuli, dali su mu osamdeset franaka dospjela najma i 
ostalih osamdeset naprijed. Tako je svršila ta dugotrajna prijetnja. 

Ali nijesu zato prestali napadaji. 

Nešto iza događaja, koje smo spomenuli, jedne nedjelje, prema 
noći, Don Boska je pozvao jedan čovjek, da dođe ispovjediti neku boles- 
nicu u kući Sardi, gotovo vis-a-vis zavoda Utočišta. Prošli događaji 
uputiše ga, da za pratnju uzme četiri hrabra i jaka mladića, među kojima 
nekog Hijacinta Arno i Jakova Čeruti, koji su bili tako krepki i jaki, 
da bi u potrebi mogli utući i vola. Kad su došli na mjesto, dvojicu, Ribau- 
dija i Josipa Bucetija, ostavio je na dnu stuba, a spomenutu dvojicu 
poveo je sobom u prvi sprat do odmorišta kod ulaza u sobu. Don Bo- 
sko uđe i vidi u krevetu ženu svu zapijehanu, za koju se činilo, da će 
sad na izdahnuti. Nato on zamoli nazočne, četvoricu na broju, koji su 
sjedili, da se udalje, da bi pustili te slobodno govori bolesnici i da joj 
pomogne, ne bi li se dobro ispovjedila. 

— Prije nego se ispovjedim, reče tada žena jakim glasom, hoću, 
da onaj nitkov opozove klevete, koje mi je nanio ! — I pokazivala je 
jednoga, koji joj je sjedio sučelice. 

Ne! — odgovori taj dižući se. I počnu se izmjenjivati prostote 
izmiješane s užasnim kletvama. Najednom utrnu se svijetla, i u mraku 
nastane tuča smrtnih udaraca, koji su bili upravljeni prema mjestu, 
gdje je bio Don Bosko. Ovaj je razumio igru, pa je dohvatio stolac i 
zaklonio glavu nastojeći da iziđe. Ali vrata su bila zaključana. Na tu 
buku mladići od straže upriješe ramenima o vrata i na silu ih otvo- 
riše. Don Bosko poleti među njih. Bio je veseo, što je iznio zdrava leđa 
i živu glavu. Ipak je dobio udarac na palac lijeve ruke, koji mu je odbio 
nokat i zgnječio polovicu članka, tako da se nakon trideset godina 
mogla prepoznati brazgotina. 

Kad je bio na ulici, preporučio je mladićima, da ne govore o tom 
događaju i da ne odaju mjesta ni osoba, koje su sudjelovale. Rekao je : 
— Oprostimo im i molimo, da dođu k pameti. Nesretnici! Neprijatelji 
su vjere. 

Poslije podne jedne nedjelje januara 1854. dva elegantno odjevena 
gospodina uđoše u Don Boskovu sobu. On ih je primio s običnom Iju- 
baznošću. Ivanu Kalijeru bilo je nešto sumnjivo, pa se sakrio u bližoj 
sobi, kod njegove. Ona dvojica pokušaše navesti Don Boska, da odustane 
od izdavanja Katoličkog š t i v a. Ali kad su vidjeli, da ne uspi¬ 
jevaju, jedan od njih izvadi dvije pištolje i zaprijeti mu, da će ga 
ubiti. Uto ih je Kalijero prestrašio jakim udarcem na vrata. Malo iza 
toga oni iziđoše. Mučio ih je grčeviti nemir, a pratio ih je Don Bosko, 
koji ih je ponizan i s biretom u ruci, pozdravio s mirnom uljudnošću. 

Teolog Reviljo svjedoči: „Bez obzira na neprestane zasjede, vidjelo 
se, da je Don Bosko bio uvijek nepokolebljiv, dapače veseo svaki put, 
kad je za slavu Božju trebao naići na prijetnje i nasrtaje neprijatelja. 


Nikada nije nosio oružja za svoju obranu, nikada se nije poslužio svojom 
neobičnom snagom, da odbije napadaje.” Ali kad se tih godina po noći 
morao vraćati kući, neki bi mladići pošli da ga dočekaju kod ludnice, 
jer je to bila granica grada prema Valdoku. Često su ga upozorile zaslu¬ 
žne osobe ili anonimna pisma, da se čuva protestantskih zasjeda. 

U svakoj opasnoj zgodi nad revnim je Slugom Božjim bdjela 
Božja Providnost, i to na uistinu osobit način. 

Jedne večeri 1852. Don Bosko se pokasno sam samcat vraćao 
kući. Bojao se, da mu se što zlo ne bi dogodilo, kad najednom vidi, da 
mu dolazi u susret pas velik kao vuk: sive dlake, produžene gubice, 
uspravnih ušiju, visok jedan metar. Na prvi se mah prestrašio, ali kad 
je opazio, da ne laje na njega, da mu se dapače umiljava, brzo se s njim 
sprijateljio. Ta ga je vrlo lijepa životinja dopratila do Oratorija, ali nije 
ušla, nego otide. To se nije dogodilo samo tada: kad se god navečer 
nije mogao na vrijeme vratiti kući, ili kad nije imao pouzdana druš¬ 
tva, čim bi mimoišao zgrade, pojavio bi se Sivac sad s jedne sad sa 
druge strane ceste. Često se dogodilo, da mu je majka Margarita poslala 
u susret kojega mladića, kad bi vidjela, da sin ne dolazi. Tako su ga 
mnogi vidjeli s njegovim tajanstvenim stražarom. 

Kad je jedan njegov prijatelj prvi put vidio toga psa, htio ga je 
potjerati kamenjem, ali, na njegovo začuđenje, životinja nije reagi¬ 
rala na udarce, tako te je dobri čovjek pun straha uskliknuo: — To je 
maska, to je maska! — (to jest očarana životinja). 

Jednom, mjesto da ga doprati kući, zapriječi mu izlaz Iegavši preko 
praga i strahovito lajući. 

Kad je Don Bosko vidio, da mu je i majka vrlo zabrinuta, držao 
je, da ne smije izići i vrati se u kuću. Nije prošlo ni četvrt sata, a jedan 
susjed doleti, da mu preporuči, da se čuva, jer je čuo da se dva tri indi¬ 
viduuma vrzaju po okolici Valdoka i da su odlučili zadati mu smrtni 
udarac. 

Kad se jedne noći vraćao kući cestom, koja od trga Emanuela Fili- 
berta vodi na tako zvani Rondo, prema Valdoku, napadnu ga neki lo¬ 
povi oružani štapovima. Ali eto ti providencijalnog Sivca, koji stane 
uz Don Boska i počne tako lajati i okolo skakati tako bijesno, da su 
se ti nitkovi prestrašili misleći, da će ih raskomadati, pa zamoliše Don 
Boska, neka bi ga ukrotio i uza se pridržao. Izgube se jedan za drugim 
ostavivši svećenika, da proslijedi svoj put. 

Drugi put, isto noću, Don Bosko se vraćao kući preko šetališta 
Kraljice Margarite. Najednom neki individuum, koji ga je čekao u za¬ 
sjedi, iza jednog brijesta, iz velike blizine ispali u njega dva hica iz ku¬ 
bure. Hici nijesu pogodili, pa se krvnik baci na njega, da mu na drugi 
način dokonča život. Ali Sivac stigne na vrijeme, skoči na napadača, 
nagna ga u bijeg i doprati Don Boska do Oratorija. 

Druge večeri siročad se zabavljala sa Sivcem. Don Bosko je s nekim 
klericima večerao. Bila je nazočna i majka. Najednom pas siđe u dvo¬ 
rište. Neki ga mladići još nikad nijesu bili vidjeli, pa su ga htjeli kame¬ 
novati, ali ga je Buceti poznavao, pa je povikao: — Nemojte mu uči¬ 
niti zlo, to je Don Boskov pas! 

Na te mu se riječi svi približiše i počeše ga milovati, vući ga za uši, 
stiskati mu gubicu, na sto ga načina maziti, pa ga na koncu povedoše 
u blagovalište. Nenadani dolazak te velike životinje zbuni neke dru- 

gove za stolom, ali Don Bosko reče : — Moj Sivac nikome ne čini zlo ; 
pustite ga da dođe i nemojte se bojati! 

I zbilja, pogledavši po stolovima, pas se okrene i radosno pođe 
Don Bosku, koji ga podraga. Htio mu je dati večeru, pa mu ponudi 
hljeba, smoka, juhe, čak i pića, ali Sivac sve odbije, dapače nije se udo¬ 
stojao ništa ni okusiti. 

— Ali što dakle hoćeš ? — zapita ga Don Bosko. 

Pas strese ušima, zamaše repom, i dalje odajući znakove veselja, 
nasloni glavu na stol i upre pogled u Slugu Božjega, kao da ga hoće po¬ 
zdraviti. Nakon toga nastavi put i iziđe. Do vrata su ga ispratili mladići. 

Treći put Sivac spasi život Slugi Božjemu na koncu studenoga 
1854. Bijaše tamna i oblačna večer. Don Bosko vraćajući se kući bio 
je napadnut od dvojice pustahija, koji mu preko glave baciše kaput 
i uspješe začepiti mu usta rupcem. Ali upravo u taj smrtni čas, dok je 
on u srcu zazivao Gospodina, pojavi se Sivac i poče tako jako i tako 
strahovito lajati, te se činilo, da je to glas pobješnjela medvjeda. Zatim 
nogama navali na jednoga od tih lopova te ga prisili da kaput ostavi 
na Don Boskovoj glavi. Onda se baci na drugoga i u cigli ga čas zagrize 
i sruši na zemlju. Kad je prvi vidio tu opasnu paradu, nastojao je po¬ 
bjeći, ali mu Sivac skoči na leđa te i njega baci u blato. Nakon toga se 
zaustavi neprestano režeći i fiksirajući te dvije ništarije. Na nenadanu 
promjenu prizora oni počeše vikati: 

— Za ljubav, Don Bosko ! Zovite ga, da nas ne ugrize ! Milosrđe, 
milost, pozovite ovoga psa! 

— Ja ću ga pozvati, odgovori Don Bosko, ali me pustite da idem 
za svojim poslom ! 

— Da, da, pođite slobodno, ali ga smjesta pozovite ! 

— Sivče! pozove Don Bosko, dođi amo ! — Sivac ga posluša i 
dođe k njemu te ostavi na miru one zločince, koji počeše bježati. 

,,U to vrijeme — rekao je Askanije Savio — jedne bezbožne novine 
zaprijetile su, da će Don Bosku porinuti dva prsta u grlo, i to upravo 
zbog revnosti, koju je pokazivao u obrani vjere i demaskiranju prote¬ 
stantskih bludnja”. Ali Božja Providnost, da ga obrani, poslužila se 
životinjom, koja je simbol vjernosti. „Katkad sam, priznao je Don Bo¬ 
sko, pomislio istražiti podrijetlo i vlasnika toga psa. Ali sam na koncu 
zaključio : — 0, neka bude čiji god, samo kad mi je dobar prijatelj ! 
— Ništa drugo ne znam nego da je taj pas bila za me prava providnost 
u mnogim pogibeljima, u kojima sam se nalazio”. Sivac se i inače, i iz¬ 
van Turina, pojavljivao uz Don Boska. 


GODINA KOLERE - ANĐEOSKI 
DOMINIK SAVIO 

I EDNE travanjske nedjelje 1854. mladići iz zavoda i oni vanjski 
bili su u crkvi, i Don Bosko im je tumačio jedan odlomak 
crkvene povijesti. Najednom uđe jedan nepoznati čovjek, koji 
je sio na klupu u dno crkve i pažljivo slušao razlaganje. Sluga je Bo¬ 
žji svojom divnom jednostavnošću i jasnoćom pripovijedao, kako je sv. 
Klementa Papu iz mržnje na kršćansku vjeru car Trajan prognao na 
Herzonez. 

Nakon pripovijedanja po svom je običaju zapitao jednoga mladića, 
da li ima što pitati gledom na to i kakva bi se pouka mogla izvesti iz 
spomenutog događaja. Mladić, protiv svakog očekivanja, postavi zgodno 
ali za mjesto _ neprilično, a u to doba i opasno pitanje. 

— Ako je, reče, car Trajan učinio nepravdu izagnavši iz Rima 
i poslavši u progonstvo Papu sv. Klementa, nije Ii, možda, i naša vlada 
učinila zlo, što je prognala našega nadbiskupa, monsinjora Fransonija ? 
Don Bosko bez zabune odgovori: 

— Ovdje nije mjesto, da se raspravi, je li naša vlada učinila zlo 
ili dobro, što je prognala našega prečestitoga nadbiskupa. To je činje¬ 
nica, o kojoj će se govoriti u svoje vrijeme, ali je sigurno samo to, da 
su već od početka Crkve, u svim vjekovima, neprijatelji kršćanske vjere 
uvijek pazili na njene poglavare: Pape, biskupe, svećenike, jer misle, 
da zgrada pada, kad se uklone stupovi i da se ovce razbježe, kad se udari 
pastir, pa da tako lako postanu plijenom grabežljivih vukova. 

Nakon drugih zgodnih opasaka siđe s propovijedaonice i pođe u sobu, 
kamo je malo kasnije pošao za njim i onaj gospodin. Svetac ga za¬ 
pita, s kim ima čast govoriti, a on reče: 

— S Ratacijem. 

— S Ratacijem ? — ponovi Sluga Božji. — S onim velikim 
Ratacijem, zastupnikom u parlamentu, bivšim predsjednikom 
Komore, a sada kraljevim ministrom ?* 

— Upravo s njim. 

_ _— Dakle, reče Don Bosko, smiješeći se, mogu pripraviti ruke za 
lisičine i pripraviti se da pođem u hlad zatvora. 


* Potrebno je spomenuti, da su govorili pijemontskim narječjem. Rat- 
tazzi, u tom narječju Ratass, a ratass znači „veliki štakor". 


150 


151 


— A zašto ? 

— Za ono, što je Vaša Ekscelencija malo prije čula gledom na mon- 
sinjora nadbiskupa. 

— Nije istina, odgovori Rataci (Rattazzi). Puštajući s vida, da li 
je pitanje onoga mladića bilo umjesno ili nije, Vi ste sa svoje strane 
odlično odgovorili i dobro ste se izvukli, pa Vas nijedan ministar na 
svijetu ne bi mogao ni najmanje ukoriti. 

Nakon toga uvoda razvi se vrlo važan razgovor, za kojega je mini¬ 
star do u tančine htio upoznati početak, razvitak i stanje Oratorija.. 
Don Bosko mu je govorio o preventivnom sistemu, kojim se služi i koji 
se temelji na ljubeznosti; ukazao je na njegovu ljepotu, korist i uspjeh,, 
pa je natuknuo, da bi bilo dobro, kad bi ga vlada uvela u javne škole, 
u odgojne zavode, pa i u kaznionice. 

Ministar ga je s interesom slušao. Obećao je, da će sa svoje strane 
tu metodu pretpostavljati svakoj drugoj i u samim vladinim zavodima. 
Od toga je časa postao Don Boskov prijatelj, štovatelj i zaštitnik. 

A tko mu se nije morao diviti, kad ga je upoznao ? Tih se dana 
iznimno našao u stisci, pa je organizirao malu lutriju. Sudac Turina i 
sam ministar Rataci uzeše nekoliko stotina karata s riječima velike 
pohvale za djelo Oratorija. 

Ali jednome čovjeku bilo je nemoguće brinuti se za sve moralne i 
materijalne potrebe kuće, koja se sve više povećavala. I Bog mu pošalje 
veliku pomoć u don Alazonatiju, uzornom svećeniku, koji je bio rodom 
iz Aviljane i koji je osim svećeničke, po jednodušnoj želji sumještana, 
vršio i učiteljsku službu. Svetac, koji ga je poznavao, pa se sjetio, 
kako bi on izvrsno mogao ponijeti težak i važan dio, koji je morao ustu¬ 
piti, napiše mu pismo i pozove ga, da dođe te da s njim podijeli posao 
u Oratoriju. Mnogo rada, a malo odmora, mnogo trpnje, a malo utjehe, 
siromaštvo, odricanje, žrtva, to je program, koji mu je ocrtao ; za plaću 
hranu, stan i odijelo i, u ime Božje, krunu slave na nebesima. 

Kad je dobio poziv, don Alazonati pogleda u nebo, kao da pita 
za volju Božju, obrati se pogledom i na Raspetoga, sagne glavu i pri¬ 
hvati ponudu. 

Stigao je u Oratorij 14. kolovoza s brevijarom pod pazuhom. Sve¬ 
tac mu je već više puta bio rekao : — Dođite da mi pomognete moliti 
brevijar! — I čim je don Alazonati stigao, upita Don Boska : — Sada 
moram da počnem moliti brevijar ? 

Sluga Božji povede ga u jednu siromašnu sobicu, koju mu je dao 
za ured, i reče mu: —Tu je Vaše mjesto. 

Od tog se časa kreposni svećenik podložio Don Bosku, pa ga je 
često molio, da mu bez daljega zapovijeda u svemu, što bi moglo kori¬ 
stiti kući, i da ga ne štedi ni u čemu, što bi tražila slava Gospodnja. 
I ubrzo je bio preopterećen poslovima, jer mu je bila povjerena briga 
o zaptu i cijela uprava gospodarstva. 

Slijedećeg dana, 15. kolovoza, na blagdan Uznesenja Marijina, 
don Alazonati je počeo u Valdoku svoju svećeničku službu s pomaga¬ 
njem jednoga, koji je bolovao od kolere. Prije dvije sedmice bila se u 
Turinu pojavila kolera ! 

Don Bosko je to bio prorekao. Već u svibnju bio je jasno rekao 
mladićima, da će se u Turinu pojaviti kolera, da će napraviti pokolj. 
1 bio je nadodao : 


— Vi budite mirni: ako učinite što vam kažem, mimoići će vas taj 
bič. Najprije treba da živite u milosti Božjoj, nosite o vratu medaljicu 
blažene Djevice, koju ću ja blagosloviti i svakome je dati; svaki dan 
molite jedan Oče naš, Zdravo Mariju i Slava Ocu s pomolimo se sv. Aloj- 
ziju i strelovitom molitvicom: Od svakoga zla oslobodi 
nas, Gospodine. 

Pošto je kolera opustošila različite pokrajine, napadne i Liguriju 
i Pijemont. Kad su se u Turinu pojavili prvi slučajevi, vlast se obratila 
kleru za pomoć. Ovaj se pokazao pripravnim : župnici su poslušali, a 
redovnici sv. Kamila, kapucini, dominikovci i oblati Marijini ponu- 
diše se, da će dvoriti bolesnike. Sama je općinska vlast dala sjajan 
primjer ljubavi, kad je naredila, da se ujutro 3. kolovoza drži crkvena 
služba u svetištu presvete Marije Tješiteljice. Prisustvovali su svi grad¬ 
ski oci s ogromnim mnoštvom vjernika. 

Blažena Djevica nije prezrela tih molba, jer je strahovita bolest, 
protiv svakog očekivanja, u Turinu mnogo manje bjesnjela nego li u to¬ 
likim drugim gradovima i krajevima Evrope, Italije i samoga Pijemonta. 

Unatoč tome, bilo je na dan 50 do 60 slučajeva. Najzaraženiji kraj 
bio je oko Valdoka. Kod Oratorija bilo je ne samo decimiranih nego i 
uništenih obitelji. 

I Don Bosko se pokazao vrlo ljubaznim ocem. Da ne kuša Gospo¬ 
dina, upotrebio je svako sredstvo opreza, na koje ga je upućivala raz¬ 
boritost i znanje, pa se bio upustio u vrlo osjetljive troškove. Ali kako 
nije bio zadovoljan samo zemaljskim opskrbama, ovako je molio Gospo¬ 
dina : „Moj Bože, udari pastira, ali poštedi nježno stado”. I obrativši 
se blaženoj Djevici ovako bi nastavio: „Marijo, Ti si ljubazna i moćna 
majka ; o, sačuvaj mi ove ljubljene sinove. Kad bi Gospod htio jednu 
žrtvu između nas, evo me, pripravan sam umrijeti, kada i kako mu se svidi.” 

U subotu 5. kolovoza, na blagdan Snježne Gospe, sakupi oko sebe 
siročad i pošto mu je najavio pojavu biča Božjega, preporučio im je, 
da budu trijezni, umjereni, mirni i hrabri. Ujedno im je stavio na srce 
i pouzdanje u blaženu Mariju, da se dobro ispovjede i pričeste, pa ih je 
uvjeravao, da se nitko od njih ne će razboljeti, ako budu bježali od 
grijeha, inače da im ne može jamčiti za njihovo zdravlje. 

Nemoguće je izreći, kakav su dojam te riječi proizvele na mladiće. 
Svi su se natjecali da pristupe sv. sakramentima, a njihovo je vladanje 
od toga dana bilo tako primjerno, da se nije moglo ni željeti, da bude bolje. 

Međutim je Don Bosko herojskom samozatajom nastojao biti pri 
ruci onima, koji su bili zaraženi. Majka Margarita, koja je u tolikim 
prigodama pokazivala, da strepi nad životom svoga sina, izjavila je, 
da je njegova dužnost ne bojati se pogibelji. 

Općinsko je poglavarstvo bilo otvorilo nekoliko lazareta (bolnica 
za okužene), gdje bi se skupljali bolesnici, koji nijesu mogli imati njege 
u vlastitoj kući. Jedan je takav lazaret bio namješten, gdje je Utočište 
sv. Petra i u susjednoj kući. Duhovna briga o ovome bila je povjerena 
Don Bosku. 

Međutim, vrlo ih je malo bilo, koji bi, i uz plaću, bili pristali da dvore 
bolesnike. Tada je Sluga Božji, taknut skrajnom zapuštenosti, u kojoj 
su se nalazili mnogi bolesnici, sakupio svoje mladiće, pa nakon uspje¬ 
šne pobudne propovijedi o prilikama izrazi želju, da bi se i neki od 
njih pridružili njemu i don Alazonatiju, da vrše to djelo milosrđa. Svi 

su mladići pobožno saslušali poziv i, pokazavši se dostojnima takvoga 
oca, četrnaestorica se smjesta zapisaše, da budu dostavljeni sanitet¬ 
skoj komisiji, a ostala tridesetorica povedoše se za njima nekoliko dana 
kasnije. Don Bosko je plakao od utjehe. Da bi opća briga bila korisna 
za tijelo i za dušu bolesnika, dao im je nekoliko uputa, pa ih je poslao 
na djelo milosrđa. 

Kad se doznalo, da su se mladići iz Oratorija dali na taj plemeniti 
posao, potražnja za njima tako je porasla, da im nije bilo moguće držati 
se nijedne satnice. Kao Don Bosko, dan i noć bili su u službi. Bilo je dana, 
kad su jedva dospjeli u Valdoko, da založe komad hljeba, a kadšto su 
bili prisiljeni hraniti se i u kućama bolesnika. 

Kad bi našli bolesnika, koji nije imao ponjava, pokrivača ili košu¬ 
lje, potrčali bi majci Margariti, koja bi pripravno dala predmete prema 
potrebi. Zbog takve darežljivosti brzo su došli do toga, te nijesu posje¬ 
dovali ništa osim onoga, što su imali na sebi. Tada je ta nedostiživa žena 
dala i oltarnjak, jedan naglavnik i jednu misnu košulju. 1 to nije bila 
profanacija, nego djelo nježna milosrđa, jer su ta blagoslovena platna 
pokrila gole udove Isusove u osobi bolesnika od kolere. 

Kasnije je Don Bosko sklonio u Oratorij mnoge dječake, koji su 
zbog bolesti bili osirotjeli. Osim toga, on je u žaru svoje ljubavi neke 
mladiće bolničare ponudio i gradu Pinerolu. 

Kad je zaraza prestala bjesnjeti, bio je vrlo veseo, što je za blag¬ 
dan sv. Krunice mogao povesti u Beki veliko mnoštvo mladića. Bio 
je tu u očinskoj kući, kad mu se prvog ponedjeljka u listopadu u druš¬ 
tvu oca približi jedan dječak, koji je želio s njim govoriti. „Njegovo 
veselo lice — piše Don Bosko — njegovo nasmijano, ali smjerno drža¬ 
nje, svratiše moj pogled na njega. 

„— Tko si ? zapita ga : odakle dolaziš ? 

Ja sam, odgovori, Dominik Savio, o kom Vam je pripovijedao 
don Kulijero moj učitelj, a dolazimo iz Mondonija. 

„Tad sam ga pozvao na stranu, i kad smo počeli razgovarati o na¬ 
uku, koji je već svršio, o načinu života, koji je dotad provodio, smjesta 
se on povjerio meni, a ja njemu. Upoznao sam u tom mladiću duh sav 
po duhu Gospodovu i vrlo sam se začudio, kad sam promotrio posao, 
koji je Božja milost već bila izvršila u tako nježnoj dobi. Nakon produ¬ 
ženog razgovora, prije nego sam pozvao oca, reče mi doslovce ove riječi: 
— Dakle, što Vam se čini ? Hoćete li me povesti u Turin na nauke ? 

„— E, čini mi se, da je tkanina dobra. 

„— Čemu bi mogla služiti ta tkanina ? 

„— Da se načini lijepo odijelo, koje bismo darovali Gospodinu. 

„— Ja sam dakle tkanina, a Vi budite krojač. Zato me uzmite sa 
sobom, i skrojit ćete lijepo odijelo za Gospodina. 

„— Bojim se, da si prenježan za nauku. 

„— Nemojte se toga bojati: Onaj Gospodin, koji mi je dosad da¬ 
vao zdravlje i milost, pomoći će me i ubuduće. 

„— Ali kad svršiš nauku latinskog jezika, šta bi želio raditi ? 

„— Ako mi Gospod dade toliko milosti, žarko želim prigrliti sve¬ 
ćenički stalež.” 

Don Bosko, da iskuša njegovu sposobnost, preda mu jednu stra¬ 
nicu Katoličkog štiva, da je prouči do sutra. Ali nije prošlo 
ni deset minuta, i Dominik je došao, da mu je govori, a pokazao je, da 


je i vrlo dobro razumio smisao. Don Bosko ga tada bez daljega ubroji 
među svoje sinove. 

Dominik nije znao, kako bi mu bolje iskazao svoje zadovoljstvo 
i svoju zahvalnost, pa ga primi za ruku, stisne je i više puta poljubi. 
1 na koncu reče: 

— Nadam se, da ću se vladati tako, te se nikad ne ćete morati 
potužiti na moje vladanje. 

Kad je došao u Oratorij, vidio je u Don Boskovoj sobi natpis s omi¬ 
ljelim motom sv. Franje Saleskoga : Da mihi animas, caetera 
t o 11 e (Daj mi duše, ostalo uzmi). Kad su mu protumačili smisao, za¬ 
mislio se za čas, pa primijeti: — Razumio sam: ovdje nema trgovine 
novcem, nego je tu trgovina dušama. Razumio sam. Nadam se, da će 
i moja duša sudjelovati u toj trgovini. 

Don Bosko piše : „Njegov je način života neko vrijeme bio sasvim 
neobičan. A ništa drugo nije bilo udivljenja vrijedno, osim točnog izvr- 
šivanja kućnih pravila. Svojski se primio nauke. Revno je vršio sve 
svoje dužnosti... Svaki moralni razgovor, svaki katekizam, svaka pro¬ 
povijed, kako god duga, uvijek je za njega bila naslada. Kad bi čuo ne¬ 
što, što ne bi dobro razumio, smjesta bi zamolio za tumačenje. Odatle 
početak primjerna načina života, ono stalno napredovanje iz krepo¬ 
sti u krepost, ona točnost u vršenju dužnosti, preko koje se teško može ići.” 

Bila je 1854. godina, a te su godine kršćani cijeloga svijeta živjeli 
u nekoj vrsti duhovnog uzbuđenja, jer se iz Rima očekivala dogmat¬ 
ska definicija Bezgrešnog Začeća Marijina. 1 u Oratoriju htjeli su tu 
svečanost proslaviti s najvećim dostojanstvom i s obilnom duhovnom 
korišću mladića. Savio je bio jedan od najgorljivijih. Navečer toga dana, 
8. prosinca, pošao je na savjet Svečev pred Marijin oltar, ponovio 
j e svoja obećanja, koja je dao na dan prve sv. Pričesti, a zatim je više 
puta rekao ove riječi: 

— Marijo, darujem Ti svoje srce. Daj, da uvijek bude Tvoje! 
Isuse i Marijo, budite uvijek moji prijatelji! Ali za ljubav! — dopu¬ 
stite da radije umrem, nego da mi se dogodi nesreća, te počinim i jedan 
jedini grijeh. 

Istoga je dana cijeli Oratorij zahvalio Gospodinu, što ga je ljubazno 
sačuvao od kolere. Obećanje, koje je Don Bosko s tolikim pouzdanjem 
bio dao mladićima, bilo se dakle obistinilo, i to i za skeptika na čudno¬ 
vat način. Bolest je bjesnjela okolo, bijaše se privukla sve do vrata Ora¬ 
torija, bila je ušla i u Don Boskovu sobu, ali se čini, da je nevidljiva 
ruka odgurnula i tako poštedjela živote sviju. 

Uistinu je kolera bila ušla i u sobu Don Boskovu, koji je jedne noći 
osjetio sve njezine predznake. On se smjesta preporučio blaženoj Mariji, 
položio je u ruke Božje svoju sudbinu i sam sebi pružio onu prvu njegu, 
koju je običavao upotrebljavati i kod ostalih bolesnika. Nakon četvrt 
sata, slomljen od rada i sav u znoju, zaspi. Ujutro se mirno probudi zdrav. 

Tu godinu tako žalosnih i veselih uspomena obilježiojje Don Bo¬ 
sko drugim djelima milosrđa. Općinsko je poglavarstvo blizu crkve 
sv. Dominika bilo otvorilo jedno sirotište, pa je duhovnu brigu o njem 
povjerilo Don Bosku. Kad je prestao pomor, poglavarstvo je zatvo¬ 
rilo privremeno sirotište, pa je dječake povjerilo različitim dobrotvor¬ 
nim zavodima, a dvadeset najmanjih doznači Don Bosku. Ti su sačinja¬ 
vali u Oratoriju poseban razred, koji su drugovi u šali nazivali razred mališa. 

Drugo jedno djelo kršćanskog milosrđa pribavi Don Bosku udiv- 
ljenje i samih protestanata. U mjesecu studenom 1854. protestantski 
svećenik De Sanctis, bivši župnik, otpadnik bio je došao u sukob sa 
svojim drugovima, pa su ga po nalogu tako zvanog Časnog stola, 
ili vrhovne uprave valdeske crkve skinuli sa službe. To razočaranje 
bio je glas, kojim mu je šaptao Gospodin, da ga prizove na dobar put 
i u krilo Crkve katoličke. 1 taj mu je glas jasno odjeknuo iz Don Bos- 
kovih usta. 

„Od nekog vremena — pisao mu je Don Bosko — mislio sam da 
Vam pišem pismo te da Vam otkrijem svoju želju da Vam govorim 
i ponudim Vam, što iskreni prijatelj može ponuditi prijatelju. Na to 
me je potaklo pomnjivo čitanje Vaših knjiga, jer mi se činilo, da u Va¬ 
šem srcu i u duhu Vašem nazrijevam pravi nemir. 

„Sada pak, kad mi se čini, da se Vi u nekim stvarima, koje štampate 
u dnevnicima ne slažete s valdezima, pozivam Vas, kad god hoćete, 
da dođete u moju kuću. Zašto ? Za ono, na što Vas Gospodin uputi. 
Imat ćete sobu za stanovanje, skromno ćete se sa mnom hraniti: sa 
mnom ćete dijeliti hljeb i nauku. 1 to bez ikakve naplate. 

„Evo prijateljskih osjećaja, koje Vam iz dubine svoga srca otkri¬ 
vam. Ako budete mogli upoznati, koliko je moje prijateljstvo vjerno 
i pravedno prema Vama, primit ćete moj prijedlog ili ćete me dobrostivo 
ispričati. 

Te riječi probudiše najintimnije osjećaje bijednoga De Sanktisa, 
koji Svecu ovako odgovori: 

— Vaše gospodstvo ne bi moglo ni zamisliti učinak, koji je u meni 
proizveo Vaš vrlo cijenjeni jučerašnji list. Nikada nisam mislio, da ću 
u čovjeku, koji mi je otvoreni neprijatelj, naći toliko ljubaznosti i toliko 
plemenitosti. Nemojte hiniti: Vaše gospodstvo pobija moja načela 
kao što ja pobijam Vaša. Ali dok me pobijate, pokazujete, da ste mi 
iskreno skloni, pa mi pružate pomoćnicu ruku u času žalosti i tako po¬ 
kazujete, da u praksi provodite onu kršćansku ljubav, koju u teoriji 
mnogi tako dobro propovijedaju...” Potpisao se: ,,s najiskrenijim 
poštovanjem odani sluga i prijatelj”. 

Don Bosko mu je opet pisao i srdačnim riječima ponovio poziv. 
Siromašni apostata, pisac bezbožnog Kućnog prijatelja, pri¬ 
hvati poziv uz uvjet, da ga Don Bosko ne spominje u svojim spisima. 
I dođe u Oratorij. Sluga ga je Božji primio s biretom u ruci i ostao je 
otkrivene glave, dok god ga nije De Sanktis zamolio, da se pokrije. Po¬ 
kaže mu malu kuću i prve radionice, pa je s njim raspravljao tada, a 
često i slijedećih dana. 

Nesretnik je bio uvjeren, da je na krivu putu, ali se nije obratio. 
Svejedno su ti razgovori donijeli nešto dobro. Ljubezni postupak 
Svečev prema protivniku, i to u času, kad je on bio upao u nesreću, 
čini se, da je stišao srdžbu neprijatelja prema njemu. Od tog su dana 
krivovjerci odustali od zasjeda, navala i nasilja te su se ograničili na 
polemičku borbu/ 

Don Bosko ipak nije prestajao nastojati oko obraćenja siromašnog 
apostate. Da ga izbavi iz neprilike, ponudi se, da će se pobrinuti za 
njegovu tobožnju ženu, ali nesretnik nije htio prekinuti lance. Nakon 
nekoliko godina umro je nenadano od kapi. 


UKINUĆE REDOVNIČKIH KORPORACIJA 


K ATOLIČKA crkva, da normalno postigne svoj cilj, mora imati 
hramove za kult, sjemeništa za obrazovanje klera, a ujedno 
i neophodno potrebna imanja za uzdržavanje svojih službenika, 
za izvršavanje nebrojenih djela milosrđa i za vršenje svih drugih oba¬ 
veza, koje joj je nametnula njezina božanska misija. Crkva će uvijek 
imati to pravo, jer, prema obećanju Isusa Krista, mora ostati na zemlji 
do konca vjekova. 

Međutim, pošto su sektaši prosvjedovali protiv njezine legislativ- 
ne, eksekutivne i sudačke vlasti, urotiše se, da joj zaniječu i pravo 
na posjed. Za vrijeme tih spletaka biskupi su izdali vrlo korisne upute, 
da dokažu, e je takva zapljena nepravedna i svetogrdna. Međutim svi 
su razlozi bili uzaludni. Samostani, koji su redovnicima bili oduzeti 
pod izlikom kolere, nijesu bili vraćeni, a mnogi su znakovi odavali, 
da je blizu zakon o zapljeni. 

Don Bosko se osjeti inspiriranim i potaknutim, da nastoji sprije¬ 
čiti nove atentate protiv Crkve. 

Jedne večeri, nakon što se bilo počelo govoriti o ukinuću redova, 
sjetio je mladiće prokletstava starih savojskih grofova u utemeljitelj- 
nim listinama Opatije Altakombe, koja su upravili protiv onih otpad¬ 
nika, koji bi se usudili uništiti je i prisvojiti njezina dobra. Mladi Anđeo 
Savio, kasniji salezijanski svećenik, koji nam je dao formalno svjedo¬ 
čanstvo, kad je čuo za niz strahovitih prijetnja, začne smjelu misao. 
Potraži prijepis te utemeljiteljne listine, prepiše na arku sva proklet¬ 
stva, potpiše ga i pošalje kralju. 

Kad je Viktor Emanuel pročitao taj dokumenat i pošto je razumio, 
zašto mu je poslat, smuti se i pokaže ga markizu Dominiku Fasatiju, 
s kojim ga je vezalo tijesno prijateljstvo. 

Markiz je bio revni katekista Oratorija i privrženi prijatelj i dobro¬ 
činitelj Don Boskov, pa kad je pročitao ime Anđela Savija, smjesta 
je razabrao, odakle dolazi pismo. Kralj se jako tužio, govorio je, da ga 
vrijeđa ta neuljudnost, a Fasati je šutio i došao u Oratorij da se potuži 
Don Bosku zbog drskosti klerika Savija. 

Sluga Božji mu odgovori: — Istina se u nekim slučajevima ne može 
i ne smije zatajiti. Savio je dapače dobro učinio. To pismo ne znači po- 

manjkanje štovanja prema uzvišenoj kraljevoj osobi, nego znači ljubav, 
koju goji prema kraljevskoj porodici. 

U dvoru se neko vrijeme mislilo, da je začetnik i autor toga pisma 
kanonik Anglezije, poglavar Male kuće Božje Providnosti, jer je on 
svojim prijateljima i drugim osobama po gradu govorio : — Ništa, ni¬ 
šta, vidjet ćemo, kako će neke zvijezde pomrčati i vidjet ćemo uspjeh 
nekih razbojstava! — Ali brzo se posumnjalo i saznalo, s koje je strane 
došlo ono upozorenje. 

Don Bosko nije samo htio braniti prava Gospodnja, nego je htio 
i zadovoljiti dužnosti najodanije zahvalnosti, jer je kraljevska kuća 
savojska uvijek njemu i njegovom djelu obilno iskazivala i simpatije 
i dobročinstva. 

Na koncu studenoga 1854. Don Bosko je u snu vidio blizu središ¬ 
njeg trijema Oratorija, koji je onda tek dijelom bio sagrađen, kako se 
sredinom dvorišta približava dvorski podvornik u crvenoj uniformi. 
Kad je ubrzanim korakom došao pred njega, poviče: 

— Velika novost! 

— Koja ? zapita Don Bosko. 

— Objavi: veliki sprovod u dvoru! veliki sprovod u dvoru! 

Don Bosko se skamenio na nenadanu pojavu i na onaj povik, a 
podvornik ponovi: 

— Veliki sprovod u dvoru ! 

Don Bosko ga je htio zamoliti, da mu protumači tu kobnu vijest, 
ali je podvornik već bio iščezao. 

Kad se probudio, Sluga je Božji bio kao izvan sebe. Ali kad je ra¬ 
zumio tajnu te pojave, napiše pismo za Viktora Emanuela, u kome 
je jednostavno ispripovjedio san. Dao ga je prepisati Anđelu Saviju, 
i poslao ga kralju, koji, čini se, nije za nj mnogo mario. 

Nakon pet dana Don Bosko je ponovo sanjao o podvorniku, koji 
mu je dovikivao : Objavi: ne veliki sprovod u dvoru, nego veliki spro¬ 
vodi u dvoru 1 — Pošto je te riječi dva puta ponovio, brzo otide, i Don 
Bosko ga je uzalud molio za opširnija razjašnjenja. 

U zoru je sam Don Bosko upravio kralju pismo, u kojem mu je 
ispripovjedio novi san, pa je molio Njegovo Veličanstvo, da se pobrine, 
kako bi izbjegao toj kazni, koja mu prijeti, a izbjeći će je, ako pod svaku 
cijenu zapriječi potvrdu zakona. 

Poslije večere ispriča to svojim klericima, pa je rekao, da se radi 
o istinitim prijetnjama Gospodnjim. Vrlo žalostan, često je ponavljao : 
— Ovaj će zakon na kuću kraljevu privući teške nesreće. 

Međutim se kralj povjeravao markizu Fasatiju, koji se vratio u 
Oratorij, da reče Don Bosku : 

— Čini li Vam se, da je to zgodan način, da se uznemiri čitav dvor ? 
Vrlo neugodno dirnut i uznemiren kralj se razgnjevio. 

— Ali istina je ono, što je napisano ! odgovori mu Sluga Božji. 
Zao mi je, što sam uznemirio kralja, ali radi se o njegovu dobru i o do¬ 
bru Crkve. 

28. studenoga 1854. ministar pečatnik Urban Rataci predložio je 
zastupnicima nacrt zakona o ukinuću samostana, za koji se zalagao 
grof Kamilo Kavur, ministar financija, pa je bio odlučio, da se na svaki 
način izglasa. 


Ali raspravu prekine jedan žalostan događaj : 5. siječnja gotovo 
se nenadano razboli dobrotvorka kraljica majka Marija Terezija. Kralj 
Viktor pisao je generalu Alfonsu La Marmori: „Moja majka i "žena mi 
neprestano ponavljaju, da radi mene umiru od nezadovoljstva”. 

Bolesnica je umrla 15. siječnja u 54. godini dobi svoje. Da izrazi 
kralju svoju žalost, Komora je obustavila rad. Žalost je bila opća. Dok 
se zatvarao taj grob, stigne kralju drugo otajstveno pismo, u kojem 
je, bez ičijeg imena, stajalo : „Otvori oči: već je jedan umro: ako za¬ 
kon prođe, teške će se nesreće dogoditi u Tvojoj obitelji. To nije nego 
predigra zala. Zlo će se na zlo gomilati u kući Tvojoj. Ako ne ustupiš, 
otvorit ćeš ponor, koji ne ćeš moći istražiti.” 

Suveren se zaprepasti. Nije više mogao naći počinka svome ne¬ 
miru. Tovalini podsjeća na to kraljevo stanje: „Neprestanim listovi¬ 
ma prelati su mu prijetili Božjim kaznama.” 

Dvor još nije mogao pravo ni iskazati zadnje počasti kraljici majci, 
a kraljica Marija Adelaide, koja je nešto prije bila porodila sina, od ža¬ 
losti za svekrvom dođe do ruba groba. Usnula je u Gospodinu 20. siječ¬ 
nja u 33. godini svoje dobi. 

Što dalje ? Iste su te večeri ponijeli Popudbinu princu Ferdinandu, 
genoveskom vojvodi, jedinom kraljevu bratu, koji je već pobolijevao. 

Viktora Emanuela razdirala je najstrašnija bol. Sutradan je zastup¬ 
nička komora odredila korotu od trinaest dana i odgodu sjednica za 
deset dana. 

Nakon tih dana korote komora počne raditi, ali se s drugog, poli¬ 
tičkog razloga, nanovo prekinula debata o Ratacijevu prijedlogu. Na 
11. veljače trebalo je nastaviti, ali je u noći od 10. na 11. umro princ 
Ferdinand u 33. godini! I tako su se sjednice morale po treći put pre¬ 
kinuti. 

Taj niz smrti trebao je uvjeriti kralja, da su mu tajanstveni listovi 
objavili volju Božju. 1 zaista, počeo je razmišljati. I ne samo katolici, 
nego su i liberalci u tom vidjeli opomenu Božju. 

Svejedno, 15. veljače nastavi se debata o Ratacijevu zakonu, koji 
je dne 2. ožujka bio primljen. Katolici su poslali Senatu 97.700 potpisa, 
da odbije taj zakon, ali i drugi su kupili potpise u prilog toga zakona, 
pa su ih sakupili 36.000. 

Dok su dobri živjeli u tjeskobnu očekivanju, Don Bosko, nakon 
što je izdao utemeljitelj ni list Altakombe s razjašnjenjem svih spomenu¬ 
tih prokletstava, izdao je u travnju u Katoličkom štivu jednu 
knjižicu barona od Niliusa, kojoj je naslov: Crkvena dobra; 
kako se kradu i koje su posljedice; s kratkim 
dodatkom o prilikama u Pijemontu. Djelce je podiglo 
veliku buku i poslužilo je, da u duh mnogih ubaci spasonosan strah. 
Policija se prestraši; govorilo se o zapljeni. Broferio je rekao, da je to 
nasrtljiv izazov zakonodavne vlasti, pa je upozoravao, da treba naći 
autora i kazniti ga. Ali nije se ništa učinilo. 

23. travnja započe rasprava u Senatu. Ali 17. svibnja kraljevska 
se kuća opet pokrila crninom. Zadnji sin pokojne Marije Adelaide, Vik¬ 
tor Emanuel Leopold Marija Eugenije, rođen 18. siječnja, u kratko se 
vrijeme porušio, te je umro za majkom. U četiri mjeseca kralj je izgu¬ 
bio majku, ženu, brata i sina. Don Boskov se san žalosno obistinio. 

Nakon pet dana, 22. svibnja, s 53 glasa protiv 42, uz neke modi¬ 
fikacije senatora Dezambrua, i Senat je prihvatio zakon. 

Za vrijeme tih rasprava Sluga je Božji naredio, da se moli u mno¬ 
gim zavodima, a uputio je i svoje mladiće na posebne pobožnosti, čak 
su jedan dan postili o kruhu i vodi, a oni su ga u tom poslušali. 

Sada je trebao još samo kraljev potpis. Don Bosko je naložio An¬ 
đelu Saviju, da mu piše ove riječi: „Kraljevsko Veličanstvo ! Jučer 
sam prisustvovao jednom razgovoru. Među nazočnima bio je Don Bo¬ 
sko. Govorilo se o dnevnim stvarima i o Ratacijevu zakonu, koji je pro¬ 
šao u Senatu. Don Bosko je rekao : — Kad bih mogao govoriti s kraljem, 
ja bih mu rekao: — Veličanstvo, nemojte potpisati zakon o ukinuću 
samostana, inače ćete potpisati mnoge nesreće sebi i svojoj obitelji. 
— 0 tom Vas obavještavam kao vjeran, odan i poslušan podanik.” 
Klerik napiše pismo i potpiše ga : „Anđeo Savio iz Kastelnuova d’ Asti.” 

Don Bosko ni nakon toga pisma nije bio zadovoljan, nego potak¬ 
nut svetim, nestrpljivim ganućem, sam napiše posljednje pismo, u kojem 
je ponovio izreku: Dixit Dominus: Erunt mala super 
mala in domo tu a. (Reče Gospodin: Gomilat će se zlo na zlo 
u kući tvojoj). Nije više molio : prijetio je teškim kaznima, ako kralj 
potpiše zakon. Pismo je poslao jednom od glavara služinčadi, nekom 
Okijeni iz Kastelnuova, prijatelju i daljem rođaku, kojega je na dvoru 
pratio lijepi glas, pa je uživao i kraljevo povjerenje. 

Kralj je istoga dana bio otputovao u Suzu. Pismo ga je stiglo u 
Svetom Ambroziju. Sav se smutio. Kad su mu 29. svibnja podnijeli 
zlokobni zakon, reče : — Odgodimo! Pustite, da malo o tom promislim 1 

Kad su ministri vidjeli, da je savjest Njegova Veličanstva uznemi¬ 
rena, ili da mu učine po želji ili iz vlastite inicijative, predlože mu, da 
pita za savjet neke dvorske svećenike, koje je štovao. Kralj pristane. 
Toga je časa bio raspoložen ovako : Ako mu svećenici savjetuju, da 
sankcionira, ili ne će potpisati ili će barem zakon odgoditi na nedogledno 
vrijeme. Ali pozvaše u dvor četiri svećenika, doktora kanonskog prava, 
sve dvoranine, pitomce sveučilišta, učenike i štovatelje Nepomuka Nica 
(Nuytz). Viktor im Emanuel izruči pitanje, dade im Don Boskova pi¬ 
sma, da ih ispitaju, pa se povuče, da čeka odgovor. 

Teolozi su zaključili, da po savjesti može potpisati taj zakon, pa ga 
on objelodani istoga toga dana, 29. svibnja 1855. godine. Tako je bilo 
pogođeno 35 redova, i od 604 kuće sa 8563 člana bile su ukinute 334 
kuće sa 5456 članova. 

30. svibnja jedan od one četvorice doktora, kanonik u jednom 
provincijskom mjestu, sretne Don Boska blizu Rondoa u Valdoku, 
pa ga prikori, što je pisao kralju ona pisma, koja je nazvao bezobraznim. 
Don Bosko je pak ukorio njega radi nepravednog savjeta, koji je dao 
kralju i koji toliko škodi Crkvi. Pobio je redom sve krive stavke, kojima 
se nastojao ispričati, pa ga otpravi zapanjena i smetena. 

Teolog se udalji vrlo nezadovoljan, ali ubrzo postane prijatelj i 
dobročinitelj odličnoga Sveca, a takav je ostao i do smrti. 

Osim napomenutih, Don Bosko je pisao suverenu i druga povjer¬ 
ljiva pisma, dok se god nadao, da će ga odvratiti od koraka, za koji je 
predviđao, da će biti strašan. Tako je to išlo, te je Viktor Emanuel 
jednoga dana uzviknuo : — Ja više nemam ni časka mira! Don Bosko 
me ne pušta živjeti 1 


Čak je naložio jednom dvorjaninu, da Don Bosku javi te njegove 
riječi, a kako pritužba nije postigla svoga efekta, nestrpljiv i zabrinut, 
htio je nakon prvih i žalosnih slučajeva sam osobno upoznati mjesto, 
gdje stanuje taj svećenik, koji mu je prouzrokovao toliku smutnju. 
Dva je puta došao u Oratorij, ali nije mogao vidjeti Don Boska. Kad je 
, kasnije general grof d’ Angronja čuo, da se kralj tuži zbog poznatih 

Don Boskovih pisama, smatrao je svojom dužnošću da pođe pitati ga 
za račun. Najprije ga je oštro apostrofirao, nazvao ga varalicom, fana¬ 
tikom, prevratnikom, neprijateljem kraljevim. Optužio ga je, da je 
' pogrdio njegovu čast, osramotio njegovo veličanstvo i pogazio vrhovni 

autoritet. I ne slušajući njegovo opravdanje, tražio je, da napiše opo- 
- zov. Don Bosko je to energično odbio, a general bijesan zgrabi balčak 
mača, koji je tresao, kao da ga hoće pozvati na dvoboj. Ali Sluga Bo¬ 
žji razoružao ga je svojim nepomućenim mirom i običnom svojom pri- 
jaznošću. Nadodao je: „Da sam znao, da gospodin grof želi sa mnom 
izgladiti taj spor, ja bih sam bio došao u Vašu kuću, da Vas riješim ne¬ 
ugodnosti posla.” 

General ga je gledao i nije više znao ni što bi rekao ni što bi učinio. 
Pozdravi, iziđe na konju iz dvorišta, a onda se vrati Don Bosku. 

— Dakle, Vi govorite, da biste došli u moju kuću ? 

— Sigurno! odvrati Don Bosko. 

— I imali biste hrabrosti ? 

— Sigurno bih došao. 

— Ako Vas zgrabim za riječ ? 

— Možete slobodno. 

Sutradan je Don Bosko u određeni sat bio u kući grofa d’ Angronje, 
koji je opet počeo govoriti o jednom pismu, koje bi trebalo poslati 
kralju. Sluga Božji, jedino da izbjegne veće štete i neprijatne poslje¬ 
dice, napisao je, da mu je žao, što je nehotice ražalostio Njegovo Veli¬ 
čanstvo, pa da ona priopćena proroštva uzme, kako misli, da je naj¬ 
zgodnije za njegov mir. 

Od tog je dana grof d’ Angronja postao odani Don Boskov prijatelj. 
Svetac je tih dana započeo drugu lutriju u korist Oratorija, pa se 
ime grofa Aleksandra Lucerne d’ Angronja pojavilo među imenima 
promicateljnog odbora. 

I Viktor Emanuel je počeo više štovati Slugu Božjega. Ponovno je 
' tražio, da bi s njim razgovarao, ali uzalud. Jednom je, oko 1867., mon- 

sinjoru Šarvazu, nadbiskupu Đenove rekao doslovce ove riječi: — 
Monsinjore, znate ? Don Bosko je uistinu svetac! — I neprestano ga 
je pomagao i slao mu milostinju. 

Poslije blagdana Bezgrešnog Začeća, kad je, da se dostojno proslavi 
prva obljetnica dogmatske definicije, Svetac štampao 8000 primjeraka 
jednog vjenčića u čast Marijinu i litografirao 1000 slika, Oratorij je 
bio u velikom iščekivanju jednoga drugog proroštva. 

Jedne nedjelje ožujka 1854. Don Bosko je ispripovjedio pitomcima 
jedan svoj san, u kojem je na glavi jednoga od njih vidio neku vrstu 
čalme s likom velikog mjeseca, nasred kojega je bila napisana cifra 22. 
Međutim mu je jedan nepoznati čovjek ozbiljna izgleda i dostojanstvena 
držanja govorio: Poslušaj me prije negoli mu se približiš. On ima još 
22 mjeseca vremena, i prije nego prođu, umrijet će. Pazi na njega i pri¬ 
pravljaj ga! 




160 


161 


Živi strah obuze sve mladiće, to više, što je Don Bosko prvi put 
javno i nekako svečano objavljivao smrt jednoga pitomca. Dobri otac 
opazi to i nastavi: „Ja ga poznam, među vama je onaj od mjeseca. 
Ali ne ću da se prestrašite. To je san, kako sam vam i rekao, a znate, 
da ne smijemo uvijek vjerovati snima. Na svaki način, kako god bilo, 
stalno je jedino to, da uvijek moramo biti spremni, kako nam prepo¬ 
ručuje božanski Spasitelj u Evanđelju, i da ne griješimo. Tada se ne ćemo 
više bojati smrti. Budite svi dobri, ne vrijeđajte Gospodina, a ja ću 
bdjeti i pazit ću na broj 22, što znači 22 mjeseca, i nadam se, da će dobro 
umrijeti.” 

Svršila je godina 1854., prošlo je mnogo mjeseci 1855., nadošao je 
listopad, t. j. dvadeset drugi mjesec. Sluga Božji reče kle¬ 
riku Kalijeru : — Gledaj, da dobro pripaziš na Gurga! 

Gurgo iz Petinenga bio je mladić od 17 godina, lijep i čvrstih obli¬ 
ka, tip cvjetna zdravlja, dobar svirač orgulja i klavira. Spavao je u 
jednoj sobi, koju je nadzirao klerik Ivan Kalijero. 

Najednom u polovici prosinca spopadne ga tako jako i opasno 
zavijanje u trbuhu, da su brzo poslali po liječnika, koji je savjetovao, 
da ga provide svetim sakramentima. Strašna je bolest trajala osam 
dana, ali se ipak činilo, da će prestati. Međutim u noći od 23. na 24. 
opet se pojavi, i mladić gotovo nenadano umre. Bila je to žalost za cijelu 
kuću. 

„Navečer, na Badnjak, pripovijeda Petar Enrija, još se danas 
sjećam, kako je Don Bosko uzišao na katedru i gledao okolo, kao da 
nekoga traži. I reče : — To je prvi mladić, koji je umro u Oratoriju. 
Dobro je izvršio svoje stvari, i nadajmo se, da je u raju. Preporučujem 
vam, da uvijek budete spremni... — I više nije mogao govoriti, jer 
je bio previše žalostan. Smrt mu je bila ugrabila jednog sina !” 


NOVO PROŠIRENJE HOSPICIJA — 
APOSTOLSKA AKTIVNOST DON 
BOSKOVA RASTE 

P UT pravednika, veli Duh Sveti, sličan je svje¬ 
tlosti koja se približava i raste do punoga 
dana.* Takav je bio Don Boskov život. Došli smo do ove točke, 
i ne možemo ga više slijediti u svakom poslu. Ali raspravljajući samo 
o nekim od njegovih djela, morat ćemo jednako ponavljati: — Bog 
je uistinu divan u svecima svojim ! 

Nesretni jedan svećenik, Antun Grinjaski, zasnovao je jedno sramotno 
krivovjerje. Govorio je, da je Isus Krist, koji se nanovo uputio, da os¬ 
nuje novu crkvu ; činio je čudne i neobične stvari, a jedna zavedena 
žena... bila je Djevica Marija. Pošto je bio suspendiran a divinis, došao 
je u Turin, pa je o svojim svetogrdnim izmišljotinama govorio i Don 
Bosku, koji se zgrozio, ali ga je uzalud razlozima i obećanjima nasto¬ 
jao odvratiti od strašnoga puta. Nakon što je lutao po mnogim mjestima, 
nesretnik se zaustavi u jednom mjestu blizu Vijariga u Monferatu. Spi¬ 
ritističkim obmanama zaveo je u bludnju i sam župni ured i okolišnje 
svećenike, te je svojim krivovjerjem pokvario veliki dio stanovništva. 

Sramote nove sekte bile su doprle tako daleko, da je državni odvjet¬ 
nik iz Kazale zatvorio Grinjaskija zajedno s trideset njegovih pomoć¬ 
nika. Makar ga je branio Anđeo Broferije, apelacioni sud odsudio ga je, 
15. srpnja 1850., na sedam godina zatvora, koje je imao namiriti u 
ivrejskoj tvrđavi. Don Bosko ga je više puta pohodio u zatvoru, gdje 
je uspio toliko, da mu je nesretnik obećao, da će opozvati svoje zablude. 

Ali njegovi su sljedbenici bili vrlo tvrdokorni. S malo su ploda u 
Vijarigu propovijedali riječ Božju biskupi iz Kazale i Astija, ovaj zad¬ 
nji neprestano pedeset dana. Naposljetku se novi župnik don Melino 
obratio Don Bosku. Sluga Božji pođe u Vijarig da drži misije, u siječ¬ 
nju 1856., s vrlo revnim teologom Borsarelijem, kanonikom stolne 
crkve u Turinu. Uspjeh je uistinu bio neobičan. 

Nije bio zadovoljan s ono dobra, što ga je učinio onom stanovniš¬ 
tvu, pa je neumorno radio, dok mu nije uspjelo, da sam Grinjaski opo¬ 
zove svoje krivovjerje i da bude riješen izopćenja. 

Kad je izvršio kazan, siromašak dođe da pohodi Don Boska, koji 
ga srdačno zagrli i nagovori, da više ne odlazi u Vijarig. On je poslušao, 


* Prov., IV., 18. 

ali svejedno biio se bojati, hoće li njegovo obraćenje biti trajno. Nije 
više tražio sljedbenika, nije više ni govorio o sebi, ali nije htio opet obući 
svećeničkog odijela. Umro je 1883. bez zadnjih sakramenata. 

Neumoran u branjenju vjere i kršćanskog morala primjerom, rije¬ 
čju i djelima, 1856. god. Don Bosko je održao više rasprava o dogmi 
Čistilišta, koju su bijesno napadali valdezi. U toj je prigodi saznao, 
da i jedna druga sekta, Poljaka Andrije Tavijanskoga, zaluđuje neke 
obrazovane, pa i pobožne osobe. 

Vrlo žalostan, što su neki svećenici i različite obitelji bile pristale 
uz nauku toga Poljaka, koji je nijekao i opstanak Čistilišta, učinio je, 
što je najbolje znao, da dokonča tu sablazan. Pobudio je najutjecajnije 
i nastojao da ispravi njihove misli; napisao je i izdao svoje rasprave 
protiv valdeskih službenika. 

Drugim je izdanjima Sluga Božji promicao propagandu dobre štam¬ 
pe. Osim sveščića Katoličkog š t i v a, koje je on pisao ili pregle¬ 
davao, i nekih ponovnih izdanja, uredio je 6000 primjeraka jednoga 
novog asketičkog djelca, kojemu je bio naslov: Ključ raja u 
rukama katolika, koji vrši dužnost dobra krš¬ 
ćanina. Ujedno je izdao djelo velike važnosti, koje će ostati kao jedan 
od najljepših dokumenata njegova apostolskog žara i njegova kršćansko- 
odgojiteljskog srca: Povijest Italije ispripovjedana 
mladeži, od njezinih prvih stanovnika do na¬ 
ših dana, ukrašena jednom zemljopisnom kar¬ 
tom, od svećenika Ivana Boska. To je bio dragocjen 
dar mladićima Oratorija i, slobodno možemo reći, svoj talijanskoj mla¬ 
deži, a u isto vrijeme uspješan ustuk protiv krivotvorenja povijesti, 
kojih je onda bilo mnogo. Za to su ga pohvalili: Pijo IX., La CiviltA 
Cattolica i Nikola Tomaseo, a ministar javne nastave, Ivan Lanca, dao 
mu je hiljadu lira nagrade. 

Trebalo je upravo herojske vjere u Božju Providnost za poduzi¬ 
manje novih pothvata, a da čovjek ne klone od kušnja u onim godinama 
vanredne nestašice. 22. kolovoza, zbog jedne gredice, koja je jednom 
zidaru ispala iz ruku, srušiše se dva svoda. Ali u nesreći bila je vidljiva 
ruka Božje Providnosti, jer se nikom ništa zlo nije dogodilo, a sam je 
zidar nekim čudom ostao viseći na malom komadu svoda, koji se nije 
bio otrgnuo. 

Sluga je Božji u to vrijeme bio izvan kuće. Kad je saznao za ne¬ 
sreću, s bolnom je brižljivošću zapitao, da li se dogodila kakva ne¬ 
sreća. I kad je čuo, da je život sviju spasen, zahvali Gospodinu i šalji¬ 
vim tonom reče mladićima, koji su ga okruživali: — Hajde de, kad 
nije bilo nijedne žrtve! Ostalo nije ništa... Ali vi, toliki, koji ste bili 
kod kuće, nijeste bili kadri poći da podstavite po jedan prst pod svodove, 
da ne padnu ? 0, kukavice ! Ali ja vam ne zamjeram : to nas je Ber- 
lih (vrag) ubo rogom. To je drugi put, što je ta zla životinja nepri¬ 
stojna prema nama, te nam ruši kuću. Ali ne smeta. On će se ogledati 
s Bogom i s Gospom, i ne će je uništiti! Ako su pali svodovi, mi ćemo ih 
podići, i više se ne će srušiti. Svemogući Gospodin, koji je dopustio tu 
kušnju, ne zapušta nas... Ništa nas ne smije smesti! 

Božja se Providnost pobrinula, te su mnoga plamenita srca prisko¬ 
čila Sluzi Božjemu u pomoć. Pa i ministar rata ponudio mu je odjevnih 


predmeta i pokrivača za 150 siročadi, a ministar unutrašnjih djela dao 
mu je pripomoć od 2000 lira. 

Nova zgrada bila je dogotovljena na početku listopada. Don Bo- 
sko je naznačio razdiobu prostorija, pa je cijelo htio okruniti napisavši 
velikim slovima oko cijeloga trijema neke odlomke iz Sv. pisma. Go¬ 
vorio j e . — pod ovim se trijemovima kadšto zaustavljaju mladici 
umorni od igre, ili šeću, a stranci, koji po poslu dolaze u Oratorij, čekaju 
da budu primljeni. Kad jedni i drugi vide natpise, znatiželjni su i či¬ 
taju, ako ni za što, da im prođe vrijeme, a tako im se eto u misli utisne 
dobra misao koja kasnije može donijeti spasonosni plod. 

Ispred trijema, sa strane crkve, smjestio je jednu Madonu. U svib¬ 
nju bi je nakitili cvijećem i svijećama, pa bi pred njom učenici za lijepa 
vremena molili večernje molitve. _ ..... 

Sluga je Božji bio upravo zadovoljan, kad je vidio, da je svršeno 
slikanje tih natpisa. Dao je nacrtati i druge pod drugim trijemovima, 
koji su bili podignuti, kad se proširivao Oratorij. I nije dopustio, da budu 
mrtvo slovo, već ih je u kratkim večernjim govorima običavao kratko 
tumačiti, a kad bi s kojim strancem šetao pod trijemovima, često je sa 
nasladom čitao te biblijske zasade i zvao ih je poglavljima svoga kodeksa 
„koji sadržavaju umijeće dobra života i dobre smrti”. 

Spas duše bila je glavna misao, koju je nastojao uliti u duše sve 
siročadi. Njegovu su želju srdačno podupirali, ali je svejedno bilo i nešto 
hladnoće. Ujutro jednoga radnoga dana (to je uostalom bilo neobično) 
dogodi se, te nijedan od mladića nije pristupio k ogradi, da se pričesti. 
Tada su mladići: Celestin Durando i Josip Bonđovani s ostalim drugo¬ 
vima odlučili stvoriti društvo, kojega bi članovi izabrali koji dan u sed¬ 
mici, da pristupe sv. Pričesti, tako te bi se svako jutro neki pnčestili. 
Tako su i učinili na veliko zadovoljstvo Don Boskovo. 

Dominik Savio bio se sa žarom priključio tom prijedlogu, dapače 
je na Don Boskov savjet namislio, da to bude trajno, pa je ustanovio 
Društvo Bezgrešnog Začeća, kojemu je sam napisao 
pravilnik. Klerik Mihovil Rua. bio je izabran predsjednikom novoga 
društva, kojega su članovi, između ostaloga, uzeli na se dužnost da 
budu anđeli čuvari onim drugovima, koji su trebali osobite pažnje. 

Da uvijek više svoje pitomce bodri u dobru, Svetac je 1865. u 
Oratoriju u Valdoku i onom sv. Alojzija zasnovao i jedno malo vijeće, 
slično onom Društvu sv. Vinka Paulskoga: za pohađanje bolesnika. 
Ta dva vijeća nakon nekog vremena sklopiše sinovske veze s onim Dru¬ 
štva sv. Vinka Paulskoga, a to je Don Bosku donijelo veliku korist. 

Međutim mu je nova zgrada omogućila, da otvori redovita tri prva 
gimnazijska razreda u Hospiciju. Ali kako je i za vanjske mladiće želio 
učiniti nešto više, otvorio je u Oratoriju dvije dnevne škole, prve u 
onoj prostranoj zoni. 

Ta su dobra djela morala razbjesniti neprijatelja svakoga dobra, 
pa je život Sluge Božjega, čudom spasen od drugih atentata, i te godine 
morao iskusiti osobitu pomoć Gospodnju. . 

Kad je 25. srpnja bio u Svetom Ignaciju zbog duhovnih vježba, 
obori se upravo pred njegove noge grom, koji je ispred njega istrgnuo 
komadić poda, a da njega nije ni dodirnuo. Kad su ljudi saznali za taj 
slučaj, svi su priznali, da svoj spas duguje naročitoj pomoći Božje Pro¬ 
vidnosti Ostao je, kako smo rekli, neozlijeđen, ali ne i bez boli, koju 

je više dana osjećao u glavi, leđima i nogama, a bol u boku trajala je 
nekoliko mjeseci. 

Kad se vratio u Oratorij, pjevao se svečani Te D e u m. Poslije 
blagoslova, muzika, koja je godinu dana prije bila obrazovana na ini¬ 
cijativu Sluge Božjega, davala je znak veselja u koncertu od dva sata. 

Ali ako Gospodin nije dopustio, da tolikim mladićima bude ugrab¬ 
ljen nježni otac, svejedno je pozvao na vječnu nagradu njihovu prelju- 
bljenu majku. 

Majka Margarita bila se razboljela od jake upale pluća, koja je sve 
više i više dana, držala između nađe i straha. Don Bosko joj je iska¬ 
zao najveću brigu, a tako i brat Josip, koji je brzo bio došao iz Kastel- 
nuova, i strina Marija Ana Okijena i gospođa Ivanka Marija Rua. Ali 
bolest je napredovala, na žalost, neumoljivo. Ogromna je bila tuga 
mladića, kad je sveta Popudbina bila ponesena predragoj mami. Shva¬ 
tivši težinu bolesti, nemoćnica dade zadnje savjete svojim sinovima. 
Don Ivanu je preporučila, da u svom zavodu zadrži duh siromaštva, 
a zatim je počela otvoreno govoriti o mnogim stvarima, što su se ticale 
Oratorija, i to tako ispravno, da se Don Bosko morao diviti tolikoj 
oštroumnosti. 0 nekim je klericima ustvrdila, da će mu biti valjani 
i vjerni pomoćnici, a o drugima mu je rekla, da se u njih ne pouzdaje. 
Na koncu se preporučila u molitve sviju, pa je zaključila, ako je milo¬ 
srđe Gospodnje primi u raj, da će neprestano moliti za Oratorij. Zatim 
se činilo, da je zapala u lako buncanje. Uporno gledajući Don Boska 
u lice, počela je govoriti na oko nesuvisle riječi: — Sada ti radiš ono, 
što ne znaš i ne vidiš, ali ćeš vidjeti i znati, kad uzmeš svijetlo od zvijezde! 

Drugom je sinu dala dragocjene savjete gledom na budućnost 
njegove obitelji, a zaključila je: — Što god možeš, radi i dalje za Orato¬ 
rij. Djevica će te blagosloviti i usrećit će tvoje dane i dane tvoje obitelji. 

Prije nego što je primila zadnju pomast, još reče Don Bosku : — 
Jedno sam vrijeme ja tebi pomagala primati sakramente naše vjere: 
sad ti pomaži svojoj majci!... 

Kad je Don Bosko umirao, isto je tako molio svoje sinove. 

I nadođe večer, koja je imala biti zadnja večer majke Margarite. 
Sluga je Božji s bratom Josipom, u vrlo velikoj žalosti, sve do vrlo 
kasna sata bdio uz nju. Dobra ga je mati razumjela. Nakon što mu 
je rekla nekoliko srdačnih riječi i pošto je sve utješila, reče mu : Pođi, 
dragi moj Ivane, makni se, jer se jako žalostim, kad vidim, da si tako 
tužan, a i ti mnogo trpiš gledajući me u zadnjim časovima. Zbogom, 
dragi Ivane, sjeti se, da je ovaj život trpnja. Pravi užici čekaju nas 
u vječnom životu. Pođi u sobu i moli za me. — Zatim pogleda don 
Alazonatija, kao da je htjela reći: — Ovdje je don Alazonati, i to mi 
je dovoljno ! 

Nakon što je ljupko pozdravio, Don Bosko otide, jer je držao, 
da nema opasnosti, da će je izgubiti. Kad je došao u sobu, vidio je, 
da je slika njegove majke, koja je visjela uz krevet, okrenuta prema 
zidu. Činilo mu se, da je to Božja objava, pa se povratio krevetu drage 
bolesnice. Bilo je oko ponoći. 

Kad je majka vidjela, da je nazočan, dade mu znak, da se udalji. 
I kad je vidjela, da se on ne miče, zamoli ga: — Ivane! Ja te molim 
za jednu ljubav; to je zadnja, što je od tebe tražim. Dvostruko trpim, 


kad vidim, da se žalostiš. Dovoljno me njeguju. Ti pođi i moli za me; 
ne tražim drugo : zbogom ! — To je bio zadnji pozdrav. 

Don Bosko je poslušao majčinu volju i udaljio se. Ona je ula¬ 
zila u agoniju. Bio je 25. studenoga. U tri sata ujutro Sluga Božji čuo 
je korak Josipov, koji je dolazio prema njegovoj sobi. Majka Marga¬ 
rita bila je odletjela u raj ! Dva brata su se pogledala, bez riječi, i uda¬ 
rila u gorki plač, koji je razdirao srca nazočnih. I mladići, kad su čuli, 
da su izgubili to veliko dobro, počeše plakati. 

Neke žene, koje su bile došle, da mrtvo tijelo polože u lijes, zamo- 
liše Don Boska za dopuštenje, da mogu zadržati odjeću pokojnice. 
Ali su se razočarale, jer ništa nijesu našle. Jedina njezina haljina po¬ 
služila je, da se u nju umota leš. 

Sprovod je bio čedan, ali je kod svih pobudio osjećaje duboke 
nježnosti. Odlična gospođa Margarita Gastaldi, majka kanonika Lo- 
vre, rekla je, da nikada nije prisustvovala ganutljivijem sprovodu. 

POBOŽNO SALEZIJANSKO DRUŠTVO - 
PRVI DON BOSKOV PUT U RIM 

P O PRILICI mjesec dana nakon Margaritine smrti Don Bosko 
otide u Đenovu, gdje je bio gost markiza Antuna Brinjole 
Salea. Poklonio se nadbiskupu i mnoga je druga prijateljstva 
sklopio u tom gradu, među ostalima i s priorom Svete Sabine, sveće¬ 
nikom Josipom Frasinetijem, a sastao se i s opatom Franjom Monte- 
brunom, direktorom Malih zanatlija. 

Na početku 1857. pošto se po običaju obavila pobožnost za dobru 
smrt, uzmolili su na koncu — tako su uvijek radili — jedan Očenaš 
i Zdravu Mariju za onoga, koji će od nazočnih prvi umrijeti. Mladić 
Dominik Savio više je puta toga dana rekao: — Mjesto da kažete 
za onoga, koji će prvi umrijeti, trebalo je reći ovako : jedan Očenaš 
i Zdravu Mariju za Dominika Savija, koji će prvi od nas umrijeti! 

I zbilja, on se razboli. Don Bosko ga pošalje kući, da pokuša, ne 
bi li mu pomogao domaći zrak. Savio, iako mu je bilo žao, ipak posluša. 
Naskoro vrati se u Oratorij, ali Svetac slušajući savjet liječnika, 
zahtijevao je, da se 1. ožujka vrati obitelji. Na polasku reče Don Bo- 
sku : — Vi dakle ne ćete ove moje lešine, i ja sam prisiljen ponijeti 
je u Mondonijo. S njom biste imali neprilike nekoliko dana... a zatim 
bi se sve svršilo! Svejedno,-neka se vrši volja Božja. 

Zamolio je Don Boska, da ga uvrsti u broj onih, koji mogu biti 
sudionici nekih potpunih oprosta na času smrti — to je Don Bosko 
bio postigao od Pape — poljubi mu ruku i otputuje. To je uistinu bio 
zadnji pozdrav. 

Anđeoski mladić izdahnuo je nakon osam dana u Mondoniju d’ 
Asti. S ljupkim smiješkom govorio je ocu, koji ga je dvorio: Zbogom, 
dragi oče, zbogom! 0, kako ja sada nešto lijepo vidim!... 

„Tako je na 9. ožujka 1857. navečer bio na zemlji jedan anđeo 
manje, a jedan više u raju.” 

Tako je uskliknuo Don Bosko, kad je primio žalosnu vijest. To 
je bilo jednodušno mišljenje drugova, dok su se plačući i moleći žalo¬ 
stili nad tim odlaskom. 

Ima mnogo neobičnih činjenica, kojima je Bog htio osvijetliti 
život i uspomenu toga svoga pitomca i koje možemo čitati u njegovu 
životopisu, koji je napisao Svetac. 11. veljače 1914. nakon dekreta svete 


kongregacije obreda Sv. Otac Pijo X. imenovao je komisiju zbog 
njegova proglašenja blaženim. 

Prisiljen financijskom oskudicom Don Bosko je priredio drugu 
veliku lutriju. Organizacijski odbor, kojemu su predsjedali grof Karlo 
Kais od Đilete i barun Hijacint Bijanko od Barbanije, mogao se po¬ 
hvaliti mnogim lijepim imenima turinskoga plemstva. Šest sala bilo 
je puno najrazličitijih predmeta. 

I ministar Urban Rataci poslao je jednu uljenu sliku i kupio je 
400 srećaka, koje mu je ponudio Don Bosko, ali ga je zamolio, da ih 
uzme natrag „kao dar, koji ministar daje za spomenute Oratorije, kao 
novi dokaz zanimanja, kojim prati njihov napredak”. 

Ministar rata, Alfons La Marmora, poveo se za Ratacijem ; mini¬ 
star javne nastave, Ivan Lanca, ,,s veseljem” je izjavio, da u lutriji 
nazrijeva „jedno od onih tolikih djela nježne evanđeoske ljubavi, koja 
tako odlikuju zemlju i one, koji su ih izveli s pobožnom i revnom 
brigom”. 

Kralj Viktor Emanuel uzeo je hiljadu srećaka, pa i ruska je carica 
na prolasku kroz Turin dala 300 lira za djelo Oratorija. 

Vučenje se obavilo 6. srpnja u nazočnosti suca u jednoj sobi grad¬ 
ske palače. Korist, koju je od toga imao, bila je tolika, da je Don Bo¬ 
ska izbavila iz mnogih neprilika i omogućivala mu da započne nova djela. 

I zbilja, naskoro je kod Oratorija sv. Alojzija otvorio katoličku 
osnovnu školu, dnevnu i svakidašnju. Unajmio je komad zemlje, pa 
je sagradio jednu zgradicu. Zatim, jer u kući nije još imao učitelja, 
koji bi imali kraljev ukaz, potražio je u gradu uzorne učitelje, kojima 
je on sam pribavio godišnju platu, a pobrinuo se i za potrebna sred¬ 
stva za sokoljenje pitomaca. Upisalo se mnogo siromašne djece kato¬ 
ličkih obitelji, i tako su napustili protestantske škole, kojih se onda 
vrlo mnogo bilo otvorilo. Vrlo revni i pobožni teolog Leonardo Muri- 
jaldo svojim je ljubaznim darovima i svojim djelom bio glavni dobro¬ 
činitelj toga poduzeća. 

God. 1857. bila je označena drugom sjajnom inicijativom, koja 
je bila istodobno novi dokaz goruće ljubavi Don Boskove za Papu 
rimskoga: izdanje života Papa. Te godine izdao je pet svezaka. 

6. lipnja 1857. ređen je za svećenika Srećko Reviljo. To je prvi 
pitomac iz Oratorija, koji je bio odlikovan tim dostojanstvom. Iste 
večeri oprostio se od svoga dobročinitelja te se iz razboritih razloga 
dao na svetu službu u nadbiskupiji. 

Don Bosko morao se sve više uvjeravati, da svakako mora da 
počne otvorenije raditi na osnivanju jedne družbe, koja bi naslijedila 
njegov duh i njegov apostolat. On je već godinama koji puta držao 
naročite konferencije klericima i samim revnijim mladićima, koji su 
mu neposredno pomagali. Don Rua nam je zabilježio jednu, koja je 
bila na početku 1854. 

„Navečer 26. siječnja 1854. — piše on — sakupili smo se u Don 
Boskovoj sobi: Rokijeti, Artilja, Kalijero i Rua. Predložio nam je, 
da uz pomoć Božju i sv. Franje Saleskoga pokušamo praktičnu vježbu 
ljubavi prema bližnjemu, da zatim nešto obećamo, pa, ako bude mo¬ 
guće i prikladno, da se zavjetujemo Gospodinu. Od te večeri nadjenuto 
je ime s a 1 e z i j a n c i onima, koji su prigrlili ili će prigrliti takovu 
vježbu”. 

Sam nadbiskup monsinjor Fransoni, don Kafaso i teolog Borel 
oduševili su ga za veliko djelo, ali su ga neki crkveni dostojanstvenici, 
makar i dobrohotni, odvraćali od toga. 

Don Bosko je i sam uviđao poteškoće, kad mu je stvar savjetovao 
sam Urban Rataci. Don Bosko mu je predbacio činjenicu, što su već 
bile ukinute redovničke korporacije u zemljama Sardinije: — Ja po¬ 
znam zakon o ukinuću, odgovori Rataci, i znam koji mu je cilj. Taj 
zakon Vama ništa ne smeta, samo Vi osnujte družbu prema potrebama 
vremena u skladu sa postojećim zakonodavstvom. — 1 nastavio je 
dokazujući mu, kako je takva družba potrebna i zbog toga, da mu 
vlada ne pravi neprilika. 

Ali ako je Bog htio nacrt nove družbe, koja bi nastavila djelo Ora¬ 
torija, nije to nipošto bilo milo običnom neprijatelju, koji je iskaljivao 
svoj bijes mučeći po noći Don Boska đavolskim nemirom. 

U noći, kad je svršavao pisati prva pravila družbe salezijanske, 
plod tolikih molitava i tolikog truda, dok je pisao zaključnu riječ: N a 
veću slavu Božju! — evo ti čovjeka neprijatelja! Poče se mi¬ 
cati stol, prevrnu se tintarnica, rukopis se zamaza crnilom i poče se 
bučno dizati u zrak, spuštati i cijepati uz tako čudnu buku, te je ulije¬ 
vala strah. Na koncu je rukopis bio tako uprljan, da je Don Bosko mo¬ 
rao iznova početi posao. 

Prije nego je započeo tako važno djelo, htio je otići u Rim. To 
je bilo 18. veljače 1858. Kao tajnik pratio ga je klerik Mihovil Rua, 
ali s najžarčim željama, s pameću i srcem pratili su ga svi pitomci Ora¬ 
torija. 

Putovanje bilo je za Don Boska vrlo naporno, jer mu je more či¬ 
nilo zlo. Kad je u zoru stigao u Livorno, bio je tako slomljen, da se nije 
mogao iskrcati. 21. ujutro iskrcao se u Čivitavekiji (Civitavecchia). 
Bila je nedjelja, ali se zbog slabosti morao zadovoljiti da sluša sv. Misu. 
Put je proslijedio u poštanskim kolima. U Palu su se malo zaustavili, 
a on se tim okoristio, da se malo okrijepi. Gospodar gostionice trpio 
je od groznice. Don Bosko, zamoljen, ostavi mu jedan recept s ovom 
preporukom: — Od danas počnite moliti Očenaš i Zdravo Mariju u 
čast sv. Alojzija i Zdravo Kraljice u čast blažene Djevice. I to za tri 
mjeseca. U nedjelju obavite svoje pobožnosti. Ako budete imali vjere, 
budite uvjereni, da će Vas groznica pustiti. 

Iste te večeri u deset i po ušao je u Rim. Uzeo je pratioca do stana 
grofa De Metra. Stigao je u jedanaest sati. Brinuli su se o njem i pa¬ 
zili ga po starom štovanju i prijateljstvu, koje mu je iskazivala ta obitelj. 

Sluga je Božji s mjesta udesio svoj program. Živo je želio doći 
do točnih saznanja, da može nastaviti pisanje Katoličkog šti- 
v a, naročito onoga, koje obrađuje crkvenu povijest i živote Papa. Že¬ 
lio je pohoditi sve, i čudesa antike i moderne umjetnosti. Bio je odlu¬ 
čio posvetiti tome, i ničemu drugom, cijeli mjesec. Najprije je poho¬ 
dio crkvu sv. Petra, gdje je ostao šest sati. 

Prvih sedmica njegova otsustva iz Turina, pitomci iz internata, 
a i neki vanjski, nijesu htjeli da se ispovijedaju kod drugih svećenika. 
Trebalo je Don Boskovo pismo, da se prilagode, te se za koje vrijeme 
predadu vodstvu drugoga. 

28. veljače već ga je primio kardinal Antoneli, koji mu je obe¬ 
ćao, da će ga najaviti Njegovoj Svetosti i da će mu pribaviti audijenciju. 


Na 8. ožujka Svetac je dobio sretnu vijest. „Ta vijest, piše on, iako 
sam je čekao i mnogo želio, uzbudi moju krv, i cijele te večeri nije nam 
bilo moguće govoriti o drugom osim o Papi i audijenciji.” 

Sutradan, 9. ožujka, zajedno s mladim drugom bio je pripušten 
k Namjesniku Kristovu. Klerik Rua nosio je po jedan umjetnički uve¬ 
zan primjerak svih svezaka Katoličkog štiva. Poklonivši se 
po obredu, obojica Sv. Ocu poljubiše ruku, a Rua sjetivši se obećanja, 
koje je bio dao drugovima, poljubi je dva puta: jednom za sebe, a 
drugi put za mladiće Oratorija. 

Vrlo prijazan, Sv. Otac im naloži, da se dignu. 

— Vi ste Pijemontez ? — upita Don Boska. 

— Da, Svetosti, ja sam Pijemontez, i ovoga časa osjećam najveću 
utjehu svoga života, jer se nalazim pred nogama Namjesnika Isusa 
Krista. 

— A čim se bavite ? 

— Svetosti, ja se bavim odgojom mladeži i Katoličkim 
štivom. 

— Poduka mladeži bila je u svim vremenima korisna stvar, ali 
danas je potrebnija više no ikada. Ima u Turinu i jedan drugi, koji 
se bavi mladićima. 

Prelat, koji je u predsoblju vršio službu, najavio je svećenika 
Bosera mjesto svećenika Boska. Kad se uvidjela pomutnja, 
Njegova Svetost se još mnogo više razvedri i nastavi: 

— Što radite u svom Hospiciju ? 

— Svašta po malo, Sveti Oče: misim, propovijedam, ispovije¬ 
dam, učim ; kadšto moram poći i u kuhinju da učim kuhara, a katkad 
i crkvu metem ! 

Papa se nasmijao i pitao ga različite stvari o mladićima, klerici¬ 
ma i Oratorijima. Htio je doznati za imena i broj svećenika, koji su 
mu pomagali i svih, koji su surađivali u Katoličkom štivu. 
Klerika Ruu je pitao, da li je svećenik i što uči. Zatim se opet obratio 
Don Bosku i vedra je lica kliknuo: 

— Sjećam se dara, koji ste mi poslali u Gajetu i nježnih osjećaja, 
kojima su ga popratili Vaši mladići. 

Don Bosko je upotrebio priliku, da izrazi odanost svih mladića 
osobi Njegove Svetosti, pa je zamolio, da kao znak te odanosti primi 
po jedan primjerak Katoličkog štiva: 

— Svetosti, reče, izvolite primiti po jedan primjerak knjižica, 
koje su dosad tiskane, a darujem ih uime direkcije; uvez je rad mla¬ 
dića naše kuće. 

— Koliko ima tih mladića ? 

— Svetosti, mladića u internatu ima oko 200: knjigoveža 15. 

— Dobro, tima ću poslati svakom po jednu medaljicu. 

I otišavši u drugu sobu, vrati se naskoro s petnaest medaljica 
Bezgrešnog Začeća, s jednom većom za klerika Ruu i s još većom za 
Don Boska. 

Oni su bili klekli, da prime dragocjene darove. Sveti Otac je mi¬ 
slio, da Sluga Božji nema više što da mu kaže, pa ga je htio otpustiti. 
Međutim on ponizno reče: 

— Svetosti, želio bih da Vas nešto naročito pitam. 

— Dobro je — odgovori Pio IX. 

Klerik Rua se udalji, a Papa je i dalje razgovarao s Don Boskom 
o Oratorijima i njihovu duhu, pohvalio je izdanja Katoličkog 
štiva, a zatim je najednom opazio: — Dragi moj. Vi ste pokrenuli 
mnogo stvari, ali ako umrete što će biti s Vašim djelom ? 

Svetac odgovori, da je upravo zato došao u Rim, da se pobrine 
za budućnost Oratorija i pružajući preporučnicu monsinjora Franso- 
nija nadoda: — Molim Vašu Svetost, da bi mi izvoljela dati osnove 
za jednu ustanovu, koja bi se slagala s duhom vremena i mjesta, u 
kojima živimo. 

Pošto je Namjesnik Isusa Krista pročitao preporuku neustraši¬ 
voga prognanika i nakon što je upoznao nacrte i namjere Don Bos- 
kove, sav zadovoljan klikne: — Vidi se, da se mi trojica slažemo!^ 
Potakne ga, da prema cilju, koji je zamislio, uredi pravila Pobožne 
družbe. Gledom na to dao mu je važne upute. 

Na koncu je bio dozvan klerik Rua. Tada ih Papa blagoslovi go¬ 
voreći : Blagoslov Boga svemogućega, Oca i Sina 
i Svetoga Duha neka siđe nada te, nad tvoga 
druga, nad tvoje, koji su pozvani^ u službu G o s- 
podnju, nad pomoćnike i dobročinitelje, i nad 
djecu tvoju, i nad sva djela tvoja, i neka ostane 
sada, i uvijek, i uvijek, i uvijek! 

Taj osobiti blagoslov Pija IX. proizveo je svoj efekt, a klerik Rua 
s pravom je imao odlični udjel. 

14. ožujka Pijo IX. poslao je monsinjora De Meroda, da zamoli 
Don Boska, ne bi li htio preuzeti zamjenu duhovnih vježba uznicama 
kod Sv. Marije od Anđela, u Dioklecijanovim Toplicama. U nedje¬ 
lju, 21. ožujka, Papa ga je opet pozvao u Vatikan. Primio ga je naj- 
dobrohotnije i očinski, rekao mu je, da odobrava njegovu namjeru, 
zatim mu je naznačio oblik, koji će dati novoj družbi, pa je zaključio : 
Dakle, proučite, kako bi svaki njezin član prema Crkvi bio redovnik, 
a prema civilnom društvu slobodan građanin. 

Don Bosko mu poniznim riječima uruči rukopis ustanova. U 
istoj toj audijenciji Papa je želio upoznati povijest Oratorija, pa mu 
je naložio, da napiše sve, što mu se vanredno dogodilo, da to uzmogne 
svojim sinovima ostaviti kao dragocjenu uspomenu. Zatim se počeo 
razgovor o drugim stvarima. Među ostalim Pijo IX. pitao je Don Boska : 

— Među znanostima, kojima ste se bavili, koja Vam se najviše 

svidjela ? ........ .... 

— Sveti Oče, moje znanje nije opširno, ali što bi mi bilo najmilije, 
to je z n a t i Isusa Krista, i 1® raspetoga. __ 

Na taj se odgovor Papa malo zamisli i, hoteći možda iskušati tu 
izjavu, reče mu, da je namislio imenovati ga svojim tajnim komornikom. 

Sluga Božji s uljudnom poniznošću odbije tu počast i bez daljega 
ga zamoli za dopuštenje i potporu, da može u papinskoj državi širiti 
Katoličko štivo i, po mogućnosti, da ga oprosti od poštanske 
takse za te knjižice. Pijo IX. mu obeća, da ce ga zadovoljiti. Zatim 
mu je dao trajno dopuštenje za njegovu osobu, da može ispovijedati 
in omni loco Ecclesiae i oprostio ga od dužnosti moljenja 
brevijara. Kao da još nije bila zadovoljna dobrota njegova srca, ovim 
mu je riječima udijelio svaku ovlast, koju može Papa podijeliti. 
Podjeljujem Vam sve ono, što Vam mogu podijeliti! 

Don Bosko je otišao od Pape ganut i zbunjen. Oprost od brevijara 
za njegovu delikatnu savjest značio je veliku polakšicu, jer je često 
od jutra do mraka bio obuzet mnoštvom pokornika, pohodima i dru¬ 
gim poslovima. 

Ali nijesu time prestale osobite naklonosti Pija IX. prema Don 
Bosku. Sv. Otac izrazio je želju, da bi izbliza prisustvovao svim cere¬ 
monijama Velike sedmice, pa ga je zato kardinal Marini, jedan od kar¬ 
dinala pomagača Papinih, uzeo za svoga skutonošu. 

4. travnja, na Uskrs, oko deset sati, Pijo IX. sišao je u Baziliku 
na nosiljci, pjevao je pontifikalnu Misu, a zatim je u pratnji biskupa 
i kardinala uzišao na ložu sv. Petra, daUrbi et orbi podijeli bla¬ 
goslov. Don Bosko je s kardinalom Marinijem i jednim biskupom bio 
za čas ostao kod prozorne potprsnice, koja je bila prekrita divnim 
svilenim sagom, na kojem su bile odložene tri zlatne trojne krune. Kar¬ 
dinal mu reče: — Pogledajte taj prizor! — Sluga je Božji zapanjen 

gledao na trg. Mnoštvo od dvjesta tisuća osoba bilo je uprlo poglede 
na ložu. 

Duboko zamišljen gledajući toliki svijet, koji je bio došao sa svih 
strana, najednom Don Bosko opazi, da su dva prelata nestala. S lijeve 
i s desne strane vidio je dvije motke nosiljke, koje su mu bile doprle 
do ramena, a da on toga nije ni primijetio. Prisiljen da ostane tu, ne 
mogavši učiniti što bolje, okrene se bokom, i na njegovo se rame na¬ 
sloni vrh jedne noge Pija IX. Kad se pojavio Papa, na cijelom je trgu 

nastao svečani muk, a Don Bosko videći, da je pod lože posut cvijećem 
i zelenilom, prigne se i za uspomenu uzme nekoliko cvjetova. Na glas 
Pija IX. Svetac klekne, i mnoštvo na Papin blagoslov odgovori veli¬ 
čajnim ovacijama. Kad se Don Bosko digao, bilo je nestalo i nosiljke 
i Pape. 

6. travnja navečer vratio se Sv. Ocu u audijenciju. Ćim ga je ovaj 
vidio, ozbiljno mu reče: 

—- Don Bosko, gdje ste se skrili na Uskrs za vrijeme papinskog 
blagoslova ? Ondje pred Papom 1 Pa držeći rame pod njegovom no¬ 
gom, kao da je Papi potrebno, da ga podržava Don Bosko! 

— Sveti Oče, odgovori Svetac s mirnom poniznošću, bio sam 
iznenađen i molim, da mi Vaša Svetost oprosti, ako sam Vas kako 
uvrijedio 1 

-— I još se rugate pitajući me, da li ste me uvrijedili ? 

Svetac pogleda Papu, pa mu se činilo, da se šali. Uistinu činilo 
se, da će se pojaviti smijeh na onim časnim usnama. Papa nastavi: 
— Ali što Vam je palo na um da kupite cvijeće u onom času? Potreb¬ 
na je bila sva ozbiljnost Pija IX. da ne prasne u smijeh. 

Zatim mu je rekao, da je pročitao rukopis ustanova od prvoga 
do zadnjeg poglavlja. Pružajući mu ga reče: — Dajte ga kardinalu 
Gaudeu, on će ga proučiti, pa će Vas u svoje vrijeme izvijestiti. 

Don Bosko ga otvori i vidi, da se Pijo IX. udostojao svojom ru¬ 
kom pribilježiti opaske i modifikacije. Sveti Otac je predložio, da se 
rukopis bez daljega uputi jednoj komisiji, koja bi o njem izvijestila, 
ali je Don Bosko molio, ne bi Ii ga koje vrijeme provodio, da ga nanovo 
kasnije podastre Njegovoj Svetosti. Zatim je zamolio i postigao razli¬ 
čite oproste. Na koncu je zamolio bio Papu, da bi mu dao jednu zasadu, 
koju bi ponio mladićima kao uspomenu od Namjesnika Isusa Krista. 

— Prisutnost Božja! odgovori Papa: recite svojim mladićima 
u moje ime, da se uvijek ravnaju tom mišlju!... 

Htio mu je dati i uštedu zlatnog novca govoreći: — Uzmite i svo¬ 
jim sinovima priuštite jednu dobru užinu. — Lako je zamisliti oso¬ 
biti dojam, koji je na Don Boska proizveo taj akt očinske ljubavi. 

Za toga prvog boravka u Rimu Don Bosko se intimno razgovarao 
s uzoritim poglavarima Crkve, biskupima i odličnim osobama, među 
ostalima i s kardinalima Antonelijem, Patricijem, Tostijem, Gaudeom 
i Marinijem, koji su ga susretali s velikom ljubaznošću. 

U jednom od tih razgovora jedan kardinal mu reče : 

— Don Bosko, dajte nam malo pripovijedajte, kako obično pro¬ 
povijedate svojim dječacima. 

— Ali, ne bi li bilo bolje, opazi Sluga Božji, da Vi meni propo¬ 
vijedate, i da ja Vas slušam ? ..... , 

— Ne, ne, nastavi kardinal; Vi propovijedajte nama kao da smo 

Vaša djeca. . 

I Don Bosko mirno počne: — Me čari fieui! (Draga moja 
djeco!) — i nastavi nekoliko vremena pričati u pijemontskom narje¬ 
čju jedan odlomak iz crkvene povijesti uplićući dijaloge pune života, 
poslovice i šaljive rečenice opominjući, koreći, obećavajući, potičući 
itd. Slušaoci počeše se od srca smijati i onome, što su razumjeli i onome, 
što nisu shvatili. Kardinal nije više mogao izdržati, prekinuo ga je i 
rekao mu gušeći se od smijeha: — Dosta! Dosta tako ! Ali ipak 
svi su upoznali čudnu moć Don Boskove riječi na duše dječaka. 

Vjeran odluci: da se upozna sa svim uspomenama kršćanskog 
Rima, Svetac je više dana marljivo pohađao za vjeru znamenita mje¬ 
sta Zadnji njegovi pohodi bili su namijenjeni crkvi sv. Petra i kata¬ 
kombama sv. Kalista, gdje se zadržao od 8 ujutro do 6 navečer. _ 

Don Boskovu pažnju nijesu privukle samo kršćanske i papinske 
uspomene, nego su ga zanimali i dobrotvorni zavodi i Oratoriji, jer 
je želio, da iz njih izvuče korist i pobudu za svoje djelo. Vrlo veselo 
primljen od mladića, pohodio je Hospicij Tate Đovanija i Hospicij 
sv. Mihovila u Ripi, Oratorije Gospe od Hrasta, sv. Ivana Firenčana 
i Sv. Marije od Brda, koje su podržavale konferencije sv. Vinka Paulskoga. 

Dok je obilazio veličanstvenim prostorijama Hospicija sv. Mi¬ 
hovila, pratili su ga kardinal Tosti i različiti poglavari. Najednom za¬ 
čuje se fićukanje, a zatim i pjevanje. 1, gle, na zavojici prostranih 
stuba pojavio se jedan dječak. Kad je pred sobom vidio kardinala, 
svoga direktora i jednog stranog svećenika, zaustavi se sav zbunjen, 
s kapom u ruci i pognute glave. „ , . . . . . x .. 

Direktor ga oštro ukori i potjera. Don Bosko je nastojao ispričati 
mladićsku živahnost, te je odlučio utješiti onoga siromaška. Direk¬ 
tor je bio ljubazan, pa mu je ispunio želju. Kad su bili u radionici, 
Don Bosko pozove k sebi onog dječaka, koji se, utučen i prkosan, nasto¬ 
jao sakriti. v .. 

— Prijatelju, reče mu, imam da ti nešto kažem. Dođi amo, jer 
tvoj ti dobri poglavar to dopušta. 

Dječak se približi, a Don Bosko nastavi: — Ja sam, znaiš, sve 
uredio, ali uz uvjet, da odsad unaprijed uvijek budeš dobar i da bu¬ 
demo prijatelji! Uzmi ovu medaljicu, a za uzvrat molit ćeš za me u 
čast Gospi jednu Zdravo Mariju. 

Dječak, živo ganut, poljubi ruku, koja mu je pružala medaljicu, 
i reče: — Objesit ću je na vrat i uvijek ću je nositi kao uspomenu na 
Vas! 

Drugovi, koji su već znali, što se dogodilo, smijali su se i pozdrav¬ 
ljali su Don Boska, koji je prolazio prostranom radionicom, a direk¬ 
tor mu je obećao, da ne će više za sitnice koriti i divio se Don Boskovu 
umijeću, kojim je znao osvajati srca. 

Svetac je otputovao iz Rima 14. travnja. Vraćao se istim pu¬ 
tem. U Palu je našao onoga gostioničara, koji je bio ozdravio od groz¬ 
nice. Ozdravljenje je bilo odmah nastupilo. Na parobrodu namjerio 
se na jednog svećenika iz Carigrada koji se veselio, što se s njim upo¬ 
znao, jer je u glavnom gradu muslimanskom, kako je govorio kleriku 
Rui, bio čuo pripovijedati za mnoga Don Boskova čudesa. 

16. travnja vratio se u Oratoiij. U nedjelju, 18., i vani i u crkvi 
slavio se njegov dolazak s glazbom, pjesmama i prigodnom himnom. 
Veselje dječaka uvećali su darovi, koje im je Don Bosko bio donio iz 
Rima. 

On je pak te i slijedećih večeri pripovijedao o dobroti, kojom ga 
je Papa primio, o vanrednim duhovnim milostima, koje je postigao, 
o sjećanju Božje nazočnosti, pa je obavijestio i o zlatnom novcu, što 
ga je primio za jednu užinu svih mladića triju Oratorija, koja je bila 
s ogromnim slavljem pripravljena na 24. lipnja. 

Između različitih duhovnih milosti, koje je Sluga Božji postigao 
u Rimu, bio je i jedan naročiti potpuni oprost za don Kafasa. 

ORATORIJ SV. FRANJE SALESKOGA 


N AROČITO sredstvo, kojim je Don Bosko učinio mnogo do¬ 
bra i koje se dugo i ugodno spominjalo u velikom dijelu Pije- 
monta, bile su njegove šetnje. Više smo puta spomenuli njegove 
izlete u Beki, ali nijesmo spominjali razvoj tih izleta, po prilici u jed¬ 
nom deceniju. 

S 1859. godinom ti su izleti bili postali apostolat. Vila Sveti Se- 
kondo, Montiljo, Primeljo, Kortacone, Pino d’ Asti i druga mjesta 
s veseljem su primala mladu četu, koja je dolazila da ih razveseli svo¬ 
jom glazbom i svojim kazališnim predstavama. 

Kanonik Anfosi pripovijeda, da je njegov dolazak u ta mjesta 
bio triumf. Na njegovu prolasku pozdravljali bi ga okolišni župnici, 
a redovito i civilne oblasti. Stanovnici bi izašli na prozore ili bi iz¬ 
lazili na vrata svojih stanova; drugi bi išli za njim, a seljaci bi ostav¬ 
ljali svoje poslove, da vide Don Boska ; majke bi mu se približavale, 
da mu pokažu svoju djecu, pa bi kleknule i na zemlju, i molile ga, 
da ih blagoslovi. Čovjeku se činilo, da prisustvuje prizoru, o kom se 
čita u Evanđelju, gdje se pripovijeda o velikom mnoštvu, kad bi pro¬ 
lazio Božanski Učitelj. Kako je običavao ravno otići u župnu crkvu 
da se pokloni Isusu u presvetom Sakramentu, ona bi se začas napu¬ 
nila naroda. Don Bosko bi odmah uzašao na propovjedaonicu te bi 
propovijedao i pozvao narod, da pristupa sakramentima. Zatim bi se 
uz glazbu pjevalo Tebe Boga, pa bi se podijelio blagoslov”. 

Ti bi izleti počeli poslije nedjelje sv. Krunice. Najprije bi poho¬ 
dio Kastelnuovo, gdje je Sluga Božji imao toliko dragih prijatelja iz 
mladih dana, i prepošta don Antuna Cincana, koji je svake godine kod 
objeda u župnom dvoru htio vidjeti „svoga” Don Boska i cijelu prat¬ 
nju. Dobri je župnik bio izvan sebe od veselja, kad je u svojoj kući 
mogao imati Slugu Božjega. . 

Zadnja i najdulja šetnja bila je 1864. Ali Bog zna za dobro, koje 
su sve te šetnje zajedno proizvele. Koliko je u Oratorij primio mla¬ 
dića, koji su kasnije postali revni svećenici! U kolike je obitelji uspo¬ 
stavio mir i ulio vedru strpljivost u tegobama života! Koliki su pro¬ 
tivnici svećenika nakon Don Boskova puta drugačije mislili! I među 
kolikim je pučanstvom nakon Svečeve moćne riječi Bog opet osvojio 
svoje mjesto! 

Poslije te godine mnoštvo posala i povećan napor priječili su 
Don Boska da ih nastavi. Pridržao je samo izlet u Beki i na grob Do¬ 
minika Savija u Mondonijo, kamo i danas na blagdan sv. Krunice ide 
glazba Oratorija Turin-Valdoko. 

4. veljače 1861. Don Bosko je otputovao iz Turina, da drži du¬ 
hovne vježbe u sjemeništu u Bergamu, gdje je i godinu dana prije 
bio zbog jednog djela milosrđa i kamo je više puta išao. 

Veliko je dobro učinio onim klericima svojim propovijedima i 
svojim prijaznim i naivnim načinom, radi kojega je, valja pravo reći, 
rektor malo mrmljao. 

Monsinjor Anđeo Kataneo, apostolski vikar južnog Honana, pi- 
tomac tog sjemeništa, pisao je don Rui: 

„Stupio sam preda nj, da izvršim opću Ispovijed (bilo mi je tada 
16 godina) i počeo sam mu čitati svoje male grijehe, koje sam bio is¬ 
pisao na jednom papiriću. On me svega sebi pritegao, nježno me za¬ 
grlio, uzeo mi iz ruku papirić i spalio ga na vatri. Na taj nenadani nje¬ 
gov čin ja sam zašutio i zbunio sam se, te više nijesam mogao ni riječi 
progovoriti. Ali on, tješeći me, odmah mi reče: — Ja ću ti sam izbro¬ 
jiti tvoje grijehe. — I uistinu, na veliko moje začuđenje ispripovijedi 
mi jedan po jedan upravo onako, kako sam ih bio napisao. Možete ra¬ 
zabrati, kakvo je bilo moje iznenađenje i kako sam bio ganut. Od is¬ 
krene boli i utjehe ja sam udario u plač. 

Ta i mnoga bučnija čudesa pratila su Don Boskov život. Zato 
je 1861. nastala misao, da se obrazuje jedna posebna komisija, koja 
bi bilježila najvažnije stvari. Mi smo se okoristili tim dokumentima. 

To je bilo upravo zlatno doba za Oratorij ! Među pitomcima bilo 
ih je nekoliko tako dobrih i kreposnih — piše don Boneti — „koji su 
nasljedovali život Dominika Savija i kod nas su obnavljali čudesna 
i vrhunaravna djela onoga anđeoskog našeg druga i prijatelja. Mladići 
su se ljubili kao braća ; nijesu se svađali, nijesu bili nesložni ni zlobni, 
nego su svi imali jedno srce i jednu dušu ljubeći Boga i tješeći Don Boska. 

„Svi su se trudili da se dobro vladaju, moralno i vjerski, tako 
te se na koncu sedmice, kad bi se javno čitale ocjene, koje bi svaki 
dobio od svoga učitelja i podučitelja, rijetko čulo devet, jer bi svi 
zaslužili deset, a to znači da nijedan nije davao povoda ni najma¬ 
njoj tužbi ni u pobožnosti, ni u nauku, ni u školi, ni u spavalištu ni 
preko odmora itd. Devet, ili glas, koji je označavao vladanje samo 
skoro izvrsno, tako je bilo zazorno, da bi mladi pitomac, kad bi 
dobio tu ocjenu, više sa živahnosti nego zbog zloće, gorko plakao, pa 
je redovito ne bi više te godine dobio. 

1861. god. zabilježila je novo proširenje Oratorija. Posao je bio 
■ugovoren s građevnim nadglednikom Karlom Bucetijem 15. svibnja. 
Te je večeri Don Bosko zapovjedio, da se izmole tri Zdrave Marije, 
da se u noći ne bi dogodila kakva nesreća. U jednom spavalištu kle¬ 
rik Ivan Boneti, koji je tu nadgledao, potaknut, ne bismo znali kojim 
■osjećanjem, naredio je, da se u istu svrhu izmole još tri Zdrave Marije. 

Nešto iza ponoći digne se velika oluja. Nakon četvrt sata straho¬ 
viti tutanj iz temelja potrese kućom, koja se pojavila kao usred va¬ 
tre. U Oratorij bio je udario grom. S krova po grlu dimnjaka, ušao 
je u Don Boskovu sobu, digao željezni krevet više od metra sa zem¬ 
lje i bacio ga na protivnu stranu okruživši ga vrlo zasjenjujućom svjet- 

lošću. To je trajalo jedan časak, a zatim se ugasi sva svjetlost, i krevet 
se štropošta s takvom snagom,, da je Don Bosko bio bačen na pod. 
Hvatajući se za zidove, cigle i ruševine, uspio je dići se i pozvoniti. 

Uđoše Rosi i Reano, koji su spavali u susjednoj sobi i koji su se 
već bili digli te htjeli pokucati na njegova vrata. Sluga Božji primio 
ih je s običnom prijaznošću. Uskliknuo je: — Neotesani grom! Bez 
dopuštenja ulazi u moju sobu, prevrće sve, baca krevet na jednu stranu, 
a mene na drugu !... 

Uto dotrči jedan dječak vičući: — Reano! Obavijestite Don Bo- 
ska, da smjesta dođe u našu sobu. Udario je grom... Strop je pao na 
dječake, i dobar dio ih je mrtav! 

Svetac čuvši te riječi zavapi: — 0, moj Bože! s takvim izra¬ 
zom, te je parao srce. Ali ti si tako htio, Gospode, i ja se klanjam tvo¬ 
jim odlukama. 

Srećom vijest je bila pretjerana. Dolazak Don Boskov bio je kao 
pojava anđela utješitelja. Oni, koji su se već bili digli, okupiše se oko 
njega, a on pristupivši krevetima onih, za koje se činilo, da su najviše 
nastradali, pošalje po vodu i ocat pa im je vlastitom rukom liječio 
modrice i rane. ... 

Taj posao oko ranjenika trajao je oko jedan sat. Kad je bio si¬ 
guran, da je spasen život sviju, svoje je veselje izrazio srdačnim D e o 
g r a t i a s ! pa je nadodao : — Iz svega srca zahvalimo Gospodinu 
i njegovoj presvetoj Majci 1 Sačuvani smo od velike pogibelji 1 Jao, 
da je oganj zahvatio kuću! Tko bi nas bio mogao spasiti ? — Zatim 
su pred sobnim oltarićem izmolili Litanije blažene Djevice Marije. 

Na svetkovinu Duhova, 19. svibnja, poslije propovijedi i večer- 
njice pjevao se svečani Te Deum, kome su se pridružili i vanjski 
mladići i mnogi dobročinitelji. Ali to nije bilo dovoljno štićenicima 
blažene Djevice. Udar groma pobudio je kod nekih želju, da bi Don 
Bosko postavio na kuću munjovod, pa mu to rekoše. — Da, odgovori 
on, namjestit ćemo jedan Gospin kip ! Marija nas je tako dobro obra¬ 
nila od groma, da bismo bili vrlo nezahvalni, kad bismo se pouzdavali 
u drugoga, a ne u Nju. 

I zbilja, nabavio je kip, blagoslovio ga i namjestio na vrhu kuće. 
Zatim je s mosta, koji je za tu svrhu bio podignut, a koji je zacijelo 
bio najviša propovijedaonica na svijetu, potakao dječake, da se uvijek 
pouzdavaju u Gospu. 

Te su godine pitomci Oratorija sv. Franje Saleskoga dali drugi 
javni dokaz žarke pobožnosti. U Turinu procesija na Tijelovo oduvijek 
je bila veličanstveno sjajna i zbog učešća kralja i ministara, senatora, 
zastupnika i svih ostalih civilnih i vojničkih vlasti. Ali od 1861. oni 
su prestali iskazivati takvu čast presvetom Sakramentu. Mjesto sena¬ 
tora i zastupnika — piše kanonik Balezio — stupale su u redu za pre¬ 
svetim Sakramentom stotine mladića iz Oratorija. Don Bosko je bio 
postigao, da može poslati svoje sinove, koji su, pošto ih je on pripravio, 
pjevajući pobožno stupali. Bog je blagoslovio tu pobožnost i taj pri¬ 
mjer. Slijedećih godina Isusa Krista u presvetom Sakramentu pratila 
je aristokracija i katolička društva iz Turina. 

Poslije Božića Sluga se Božji razboli od vrbanca, koji ga zadrži 
u krevetu nekoliko dana. Digao se 31. prosinca navečer i protiv sa¬ 
vjeta sviju sišao je u govornicu, da pozdravi svoje mladiće i da im 


dade jadnu zasada, koje bi se imali držati čitave buduće godine, tako- 
zvanu strenu*. U isto vrijeme obećao je svakome posebice drugu, 
neobičnu, čudnovatu. 

Osvanuo je 1. siječnja 1862. Evo, prema Don Boskovoj i don Bo- 
netijevoj kronici, što se dogodilo : 

„Na glas jutarnjeg zvona ili Zdravo Marije Don Bosko je primio 
zapovijed (to je on sam ustvrdio, ali nije htio reći od koga), da smje¬ 
sta ide u crkvu služiti sv. Misu. Tako je i učinio. Nakon toga došao je- 
u blagovalište, da popije kavu. Pošao je i na objed s drugima. Stalan 
da je ozdravio, odbaci sve lijekove i otpusti liječnika. 

„Ne može se opisati osjećaj, koji je međutim uzbuđivao mladiće 
zbog Don Boskova obećanja. Kako su nestrpljivo proveli noć od 31. 
prosinca na 1. siječnja i slijedeći dan! Kako su jedva očekivali večer, 
da čuju, što će reći dobri otac! 

„Napokon, poslije molitve, mladići su u dubokoj šutnji čekali 
Don Boska, koji je uzišao za katedru, otkrio im tajnu i rekao : 

„— Strena, koju vam dajem, nije moja. Što biste rekli, kad bi 
sama Gospa osobno došla svakome pojedinom od vas, da vam reče- 
jednu riječ ? Kad bi ona za svakoga spremila pisamce, svoje, da mu 
naznači ono, što mu je najpotrebnije, ili ono, što Ona od njega traži ?' 
Dobro, upravo je tako! Gospa svakome daje jednu strenu!... 
Kogod će pitati: Kako se to dogodilo ? Je li baš Gospa napisala pi¬ 
samce ? Je li Gospa osobno govorila s Don Boskom ? Zar je Don Bo¬ 
sko Gospin tajnik ? 

„— Ja odgovaram : ne govorim vam ništa više od onoga, što sam 
vam kazao. Pisamca sam napisao ja, ali kako se to dogodilo, ne mogu 
reći, i neka se nitko ne nađe, koji bi sebi uzeo u dužnost da me o tom< 
pita, jer bi me stavio u nepriliku. Svaki neka se zadovolji znajući, da 
pisamce dolazi od Gospe. To je posebna milost! Ima više godina, što- 
molim tu milost i na koncu sam je dobio...” 

Dao je neka objašnjenja gledom na pisamca, a zatim je završio: 

„— Kako je to vrlo duga stvar, mogu večeras doći u moju sobu« 
svi svećenici, klerici i svjetovnjaci filozofi. Dobro spavajte.” 

Klerici, svećenici i sva subraća otpratiše Don Boska u sobu,, 
da prime primicije tako dragocjene strene. Sutradan s velikom nestrp- 
ljivošću požuriše se u sobu Don Boskovu. I primiše svoju ceduljicu. 
Neko je bio izvan sebe od veselja, a neko opet zamišljen ; neko je pla¬ 
kao, a neko se usamio ; neko je pisamce pokazao drugovima, a drugi 
su ga ljubomorno skrivali. 

Don Bonetijeva kronika pruža nam i druge vijesti o revnosti,,, 
kojom je Don Bosko obraćao protestante i o materijalnoj pomoći, koju 
je davao siromašnim obraćenicima. 

Bijesan zbog tih poraza, vrag je htio iskaliti svoju srdžbu protiv' 
Sluge Božjega, i to najstrašnijim proganjanjem. Radi se o pravom 
đavlovu mučenju, koje je počelo prvih dana veljače. Po noći nije mm 
dao spavati: smetao ga sad udarcima, sad glasovima, sad bukom, sad. 
micanjem pokrivača, koje bi potegao do nogu i ostavio ga otkrita, sada; 
pak pojavom strahovite nakaze, koja bi uostalom na znak križa smje¬ 
sta nestala. 


* Strenna znači koleda, ovdje pravilo života. (Op. prev.). 

Don Bosko je želio, da bi tko s njim bdio, ali nitko nije imao od¬ 
važnosti. Klerik Boneti išao je jednom s klerikom Rutinom da provede 
noć u susjednoj knjižnici, ali su se nakon nekoliko časaka morali po¬ 
vući jer su počeli drhtati. Zato se on morao odvažiti da ostane sam. 

Don Ivan Boneti napisao je, mogli bismo reći, službeni izvještaj 
te borbe, koja je trajala više mjeseci. .... 

Jednom je Don Boska zapitao vitez Orelja, da li ga nije strah, 
kad ga tako muči zao duh. On odgovori: — Prolaze me srsi, ali me nije 
istrah. Kao što se ne bojim svih anđela nebeskih, jer sam, nadam se, 
prijatelj Božji, tako se ne bojim ni svih vragova pakla, jer sam ja ne¬ 
prijatelj tih neprijatelja Boga, koji će me znati braniti. Neka sotona 
radi, šta hoće; sad je njegovo vrijeme, ali će doći i moje... 

Jedne večeri 1865. god. Don Bosko je jednoj grupi mladića pri¬ 
povijedao o strahovitim noćima u to vrijeme. Sami smo mi bili nazočni. 

— 0, ja se ne bojim đavla! prekine ga jedan mladić. 

— Šuti! Nemoj to govoriti, odgovori Don Bosko krepkim glasom, 
koji je sve prenerazio. Ti ne znaš, koju bi moć imao đavao, kad bi mu 
Gospodin dopustio da djeluje. 

— Jest, jest! Kad bih ga vidio, zgrabio bih ga za vrat i imao bi 

posla sa mnom. . 

— Nemoj govoriti gluposti, moj dragi: umro bi od straha, čim 

bi ga vidio. 

— Ali ja bih se prekrižio. 

— To bi vrijedilo samo za jedan čas. 

— A kako ste ga Vi odbijali ? 

— 0, ja sam već našao sredstvo, da ga potjeram, i ne ce se više zadu¬ 
go vratiti... Našao sam ga! I od kakve je vrijednosti bilo to sredstvo!... 

Zašutio je i drugo nije htio kazati. Zatim je završio: — Što je 
sigurno, to je, da ne čestitam nikome, ko bi se našao u strašnim časo¬ 
vima, u kojima sam ja bio. Treba moliti Boga, da nikad ne dopusti 
našem neprijatelju, da s nama zbija takvu šalu. 

Borba, koju mu je bio navijestio neprijatelj dobra, nije mogla 
umanjiti njegova žara u podržavanju i provođenju žuđena razvoja 
njegova djela. 30. siječnja 1862. objavi novu lutriju, za koju je turin- 
•ska prefektura, s danom 9. srpnja, dopustila emisiju od 140.092 srećke 
po 50 čentezima. Izbor najplemenitije gospode sastavi promicateljni 
■odbor pod predsjedništvom samoga načelnika, markiza Emanuela Lu- 
-cerne od Rože. . 

Don Bosko je pisao knezu Tomi, vojvodi od Đenove, knezu Euge- 
,nu iz Karinjana i princesi Mariji Piji, koja se naskoro imala udati. Zelje 
su mu se ispunile* Pisao je i kralju, koji je uzeo 1000 srećaka. 

Pun pouzdanja u Božju Providnost bio je započeo i dovršavao 
je novi isječak gradnje uzduž puta Đardinijere. 

14. svibnja te godine (1862.) označio je drugi značajni datum za 
salezijansku družbu. ,,Te večeri — pisao je don Boneti — nakon mno¬ 
gih želja, za prvi su put formalno izvršili zavjete siromaštva, čistoće 
i poslušnosti različiti članovi nedavno osnovanoga Pobožnog društva, 
koji su svršili godinu novaštva, pa su osjećali, da su na to pozvani. 0, 
ikako bi lijepo bilo opisati, kako se skromno vršio taj značajni čin ! 
Bili smo se stisli u jednoj tijesnoj sobici, gdje nijesmo imali klupice, 
da sjednemo... Sačinjavali smo malo stado, koje se sakrilo ispred 


očiju svijeta, a bilo je nepoznato i većini članova same kuće. Svejedno, 
ti skromni počeci duboko su nam ostali u duši, pa su nam dapače otva¬ 
rali srca za najviše nade. 

„Mi smo dakle 22, osim Don Boska, koji je među nama klečao 
kod malog stola, na kojemu je bilo raspelo, učinili svoje zavjete po 
Pravilniku. Budući da nas je bilo mnogo, svi smo zajedno ponavljali 
formulu, susljedice, kako je don Rua čitao. 

„Nakon toga Don Bosko se digne, okrene se prema nama, koji smo 
još klečali, te nam upravi nekoliko riječi za naš mir i da nam ulije više: 
hrabrosti za budućnost. Među ostalim rekao nam je ovo : — Zavjet, 
koji ste sada učinili, mislim ja, da vam ne nameće druge dužnosti, 
osim da vršite ono, što ste dosad vršili, t. j. pravila kuće. Uvelike želim, 
da se nijedan od vas kasnije ne prepusti strahu ili kakvom nemiru. 
Svaki neka mi u svakoj potrebi odmah dođe, da mi otvori svoje srce, 
da mi izloži svoje sumnje, svoje teškoće. To vam govorim, jer bi se mo¬ 
glo dogoditi, da vrag, kad vidi dobro, koje možete učiniti u ovoj družbi, 
da vam uvrti u glavu koju napast nastojeći da vas protiv Božje volje 
od nje udalji. Ali ako me o tom odmah obavijestite, ja ću moći ispitati 
stvar i povratiti mir vašim srcima, a moći ću vas i zavjeta riješiti, ako 
uvidim, da je to Božja volja i da to traži dobro duša. Ali tkogod će mi 
reći: — Je Ii i Don Bosko učinio ove zavjete ? — Evo : dok ste vi preda 
mnom činili zavjete, i ja sam ih učinio ovome Raspetom za sav svoj 
život, nudeći se Gospodinu za žrtvu, spreman na svaku stvar, da se 
poskrbim za njegovu veću slavu i za spas duša, naročito za dobro mla¬ 
deži. Neka nam Gospodin pomogne, da vjerno održimo svoje obećanje. 

„Kad je izgovorio te znamenite riječi, digli smo se, a on je nastavio: 

„— Dragi moji, živimo u burnim vremenima, i čini se, da smo 
gotovo preuzetni, što se u ovo zlokobno doba svrstavamo u novu re¬ 
dovničku zajednicu, dok svijet i pakao svim silama nastoje da sa zemlje 
izbrišu i one, koje već postoje. Ali ne smeta ; ja imam ne samo vjerojat¬ 
nih, nego i sigurnih dokaza, da je Božja volja, da naša družba počne 
i nastavi. Mnogo se pokušavalo, da se zapriječi, ali uzalud ; dapače 
neki, koji su se najtvrdokornije htjeli oprijeti, skupo su platili... Ali 
nijesu samo to dokazi, koji mi daju nadu u dobro ove družbe: ima ih 
i drugih, viših, među kojima je i jedini cilj, koji smo sebi postavili, a 
to je veća slava Božja i spas duša. Tko zna, ne će li se Gospodin poslu¬ 
žiti ovom našom družbom, da učini u Crkvi mnogo dobra! Za dva¬ 
deset i pet ili trideset godina, ako nas Gospodin bude pomagao, kao 
dosada, naša će se družba raširiti po svim stranama svijeta i moći će 
narasti do hiljadu drugova... 

„Opazili smo, da je Don Bosko te večeri pokazivao neiskazano 
zadovoljstvo ; nije se znao udaljiti od nas, pa nas je uvjeravao, da bi 
u pobožnom razgovoru mogao provesti čitavu noć. Pripovijedao nam je 
toiiko lijepih stvari, naročito koje su se ticale početaka Oratorija...” 

Od tih dana ipak su se javljale druge zapreke. Protivnicima nije 
više bila izlikom politika, nego zakonitost poduke, koja se vršila u Val- 
doku, jer Don Bosko nije imao diplomiranih profesora. Don Bosko 
je na rninistra javne nastave bio uputio molbu, zatim je molio audijen¬ 
ciju, ali uzalud, tako da je često govorio : — Oratorij sv. Franje Sa- 
leskoga rodio se u batinama, rastao je s batinama i među batinama pro¬ 
dužuje život 1 

Kad se promijenio šef prosvjete ponovio je molbu, ali uzalud: ili 
;naći diplomirane profesore ili zatvoriti škole. 

Nije bilo moguće, da Bog zapusti svoje djelo. Don Bosko je bio 
primljen u audijenciju kod novog šefa, savjetnika Franje Selmija. 
"Ovaj ga je gotovo posprdno primio, ali se ubrzo riješio svake predrasude 
i divio se njegovoj strpljivosti i ljubavi. Osvojilo ga je dobro djelo, ga¬ 
nulo ga iznimno stanje, u kom se ono nalazilo, pa obeća Don Bosku, da će 
postati njegov zaštitnik i da će za tu godinu potvrditi učitelje Oratorija. 

— Od srca Vam zahvaljujem, gospodine savjetniče, reče mu Don 
Bosko. Za to Vaše dobročinstvo ja ću Vam sačuvati duboku zahval¬ 
nost. Ali prije nego se oprostim, htio bih Vas umoliti za jednu uslugu: 
da se udostojite moju djecu uzeti pod svoju zaštitu i da jedan dan 
dođete da nas počastite svojom nazočnošću. Ja sam uvjeren, da će se 
Vaše gospodstvo, koje ljubi siromašni puk, vrlo zadovoljiti, kad vidi, 
da se tamo sakupilo oko tisuću najpotrebnije djece toga puka. 

Na te se riječi Selmi ganuo do dna duše, pa mu je odgovorio za¬ 
dovoljno ga gledajući: 

—■ Dragi Don Bosko, Vi ste anđeo na zemlji! Uvjeravam Vas, 
da ću otsad učiniti sve, što budem mogao za Vaše dječake, te ću što 
prije sa svojom obitelji prijateljski pohoditi Vaš zavod ! 

To je bilo prvih dana prosinca. Blagdan Bezgrešnog Začeća slavio 
se s velikim veseljem, jer je pitanje škola za čas bilo riješeno. Bila je 
•već prošla dvadeset i jedna godina od svečanosti 1841. godine, i 18. 
prosinca 1862., piše don Boneti u kronici: „Don Bosko se našao s neko¬ 
liko mladića i klerika, pa je razgovarao o više stvari, koje su se ticale 
Oratorija. Neka se pamti, da je već od početka osnutka Don Bosko 
na dan Bezgrešnog Začeća svake godine, uvijek, držao svojim saradni- 
-cima naročitu konferenciju. Kako je pala riječ o zavodu koji se imao 
buduće godine otvoriti, „ako Bog d a”, u Mirabelu, klerik ga Pro- 
vera zapita, da li već ne vidi koju osobu, vanjsku i zaslužnu, koja bi 
se imala pridružiti njegovim saradnicima i kongregaciji. Don Bosko 
je odgovorio, da će Bog sve raditi preko njegovih dječaka, koji su bili 
pitomci u Oratoriju, a međutim nam je pripovijedao, kako je on, dok 
je još bio u Utočištu, vidio kuću sagrađenu na isti način, na koji je 
ova sagrađena, a povrh nje bilo je velikim pismenima napisano: Hic 
nomen meum. Hine inde exiblt glorla mea (Ovdje je ime moje, odavle 
će zatim izaći slava moja). 

„Kad smo ga zapitali, čije su to riječi, odgovori nam, da su Go¬ 
spodnje i da bi ih on već bio dao napisati na kuću, da se nije bojao, 
te ne bi kome dao priliku, da nas okrsti oholicama.” 

Na svršetku 1862. Oratorij je dakle imao kuću, crkvu, sve gimna¬ 
zijske razrede, profesionalne škole postolara, krojača, knjigoveža, drvo- 
djelaca, kovača, tipografa, tiskara i slagara, vokalne i instrumentalne 
muzike sa po prilici 600 internista, nedjeljne, danje i večernje škole 
za isto toliko vanjskih dječaka; na koncu jedno društvo, koje je osi¬ 
guravalo budućnost. Za Oratorij sv. Franje Saleskoga, kuću maticu 
salezijanske kongregacije, središte, koje promiče sva salezijanska djela 
na svijetu, model nebrojenih zavoda Pobožne družbe, moglo se već 
reći, da stoji na čvrstim temeljima. Odavle počinje svijetlo novoga i 
providencijalnog rada, koji ništa ne će moći više zaustaviti, da se ne 
proširi po svim stranama Zemlje. 

U IME MARIJE POMOĆNICE — PRVA 
DVA ZAVODA 

S VOJIM pripovijedanjem ulazimo u period, za koji se može reći, 
da je centralna točka Don Boskova rada. Mnoga čudesa prate 
neobično širenje, kojim Božja Providnost blagosilja djelo Sluge 
Božjega. Mi ćemo raspravljati o važnijim dogođajima. 

U početku su teške bojazni drmale općim nadama: Don Boskovo 
zdravlje bilo je vrlo slabo. 

U veljači 1863. počeo je u nazočnosti nekoliko klerika i mladića 
govoriti o smrti, pa ih je na njihovu veliku žalost uvjerio, da će ih 
naskoro ostaviti. Oni ga zamoliše, da moli Gospodina, ne bi li mu za 
njihovu utjehu udijelio još barem dvadeset godina života, pa su ga 
pitali, što bi trebali činiti njegovi mladići, da mu postignu „tu dugu 
vječnost' 1 . On je odgovorio, neka mu pomažu u borbi, koju je imao 
voditi s neprijatlejem duša. — „Ako me sama ostavite, brže ću se is- 
crpsti, jer sam odlučio da ne popuštam, makar pao mrtav na polju...’ 
Kad je vidio, da su žalosni njegovi vjerni sinovi, među kojima neko¬ 
liko klerika pred ređenjem, završi: — Molite Gospodina, i ja se nadam,, 
da ću vam svima kod prve Mise moći asistirati. — Kad su se te riječi 
pronijele kućom, mladići su se upravo uskomešali i odlučili, da će uči¬ 
niti sve, da sačuvaju u životu svoga učitelja i oca. 

Svejedno, njegova je bolest i dalje uznemirivala. Ali kako je god 
sumnjao, da ne će preživjeti pedeset godina, ipak se nadao, da Bog 
ne će zapustiti započeto djelo, pa je mislio podići veliki hram u čast 
Majke Božje. Tu je namjeru povjerio don Ivanu Kalijem te mu je raz¬ 
ložio, da Gospa hoće da bude čašćena pod nazivom Marije P o- 
moćnice i da to mora biti matica crkva njegove buduće družbe, 
središte, odakle će izaći sva druga njegova djela u korist mladeži. Za¬ 
vršio je govoreći: Presveta Marija je utemeljiteljica, 
pa će biti i pomoćnica naših djela. 

Kasnije je kanoniku Anfosiju kao mjesto buduće crkve naznačio 
jedno polje, koje već osam godina nije bilo njegovo. Ekonom Orato¬ 
rija don Anđeo Savijo držao je, da je bolje, da bi se nova crkva podi¬ 
gla na raskršću današnje Kotolengove ulice i ulice Cinja, na^ površini 
ove, s pročeljem prema glavnoj ulici Valdoko. Već su bili počeli poga¬ 
đati se, pače već se bio usmeno zaključio ugovor u nazočnosti svje¬ 


doka, kad su vlasnici oporekli utanačene uvjete, pa su pregovori bili 
prekinuti, tako da je Don Bosko 11. veljače spasio polje svoga sna. 

Već od 1. dana mjeseca bijaše razaslao jednu okružnicu, da moli 
pomoć u korist gradnje „jedne crkve u čast blažene Djevice, koja će 
se zvati „Marija Pomoćnica kršćan a”. Pošto je badava 
bio sastavio komisiju graditelja, svojih prijatelja, koji se nikad nijesu 
slagali, obrati se za nacrt inžinjeru Antunu Speciji, kojemu je prije 
dvanaest godina, u prigodi procjene Pinardijeve kuće, rekao: Drugi 
ću Vas put trebati. Taj drugi put bio je eto nadošao. Inžinjer 
napravi nacrt u obliku latinskog križa na površini od 1200 kvadrat¬ 
nih metara, u relaciji široke zamisli Don Boskove, koji je nacrt ponio 
na gradsko poglavarstvo. 

Općinsko vijeće odobri nacrt. Tek su nešto prigovarali gledom 
na naziv Marija Pomoćnica govoreći, da je bigotan i nezgo¬ 
dan, ali je Don Bosko svojim svetim oprezom uspio zadržati ga i zato, 
što mu je — tako sam on pripovijeda — Papa Pijo IX. bio poslao 
doprinos od pet stotina franaka i dao mu razumjeti, da će se naziv 
Marija Pomoćnica sigurno svidjeti uzvišenoj Kraljici Neba. 

Posao je bio povjeren poduzetniku Karlu Bucetiju. Gospa je na¬ 
skoro pokazala, kako su začete nade bile dobro osnovane. Kupnja polja 
i pregrada prostora oko zemljišta, na kojem se gradilo, stajala je četiri 
hiljade lira. Ekonom je pitao Don Boska: — Šta ćemo? Jutros nije 
bilo u kući ni čim bismo biljegovali pisma, koja smo trebali poslati 
na poštu! 

— Počni kopati, odgovori mu Sluga Božji. Kad smo mi gotovim 
novcem započeli koje djelo ? Treba pustiti, da i Božja Providnost 
štogod radi! 

Počeše kopati. Oko polovice mjeseca Don Bosko je bio pozvan 
ka krevetu jedne vrlo bolesne osobe, koja se tri mjeseca nije mogla 
micati, a mučio ju je kašalj s groznicom i velikom slabosti želuca. Don 
Bosko je uputi, da moli devetnicu Mariji Pomoćnici. Bolesnica obeća, 
da će dati doprinos za novu crkvu. 

Zadnji dan devetnice, kad je Don Bosko morao platiti ništa manje 
nego hiljadu franaka, pošao je da pohodi bolesnicu. Čim ga je sluški¬ 
nja vidjela, reče mu, da je gospodarica potpuno ozdravila i da je već 
više puta izišla iz kuće. Uto se pojavila sama vesela gospodarica go¬ 
voreći : — Ja sam ozdravila, već sam izišla zahvaliti se blaženoj Go¬ 
spi ; dođite, evo vam svežnja, koji sam priredila ; to je prvi doprinos, 
a sigurno ne će biti ni zadnji. 

Sluga Božji uze svežanj, vrati se kući, otvori ga i nađe u njemu 
pedeset zlatnih napoljonaca: ni više ni manje nego tisuću franaka, 
koje je trebao ! 

Od tog časa Majka je Božja udijelila tolike milosti onima, koji su 
pomagali u gradnji nove crkve, tako da je Don Bosko mogao reći, 
da ju je sama Gospa sagradila: Aedificavit šibi domum 
M a r i a. 

Bila je opasnost, da će mu biti zatvorene škole, pa je Don Bo¬ 
sko na nagovor školske pokrajinske vlasti opet počeo raditi o tome, 
kako bi svoje učitelje snabdio zakonitom diplomom, makar je znao 
za zlu ćud viteza Gatija, koji je u to vrijeme po miloj volji obavješta¬ 
vao ministarstvo javne nastave. I nije bio malodušan zbog neuspjeha 

svojih molba, već je opominjao svoje, da se uzdaju u Boga, pa je čak 
bio odlučio podići novu zgradu za škole. Na koncu je s blagonaklonošću 
profesora Prijerija, predsjednika fakulteta lijepih znanosti, postigao, 
da njegovi učitelji: don Ivan Krstitelj Frančezija, don Franjo Čeruti, 
Celestin Durando i Ivan Krstitelj Anfosi polože prijamni ispit za spo¬ 
menuti fakultet. 

Čini se, da ta prva pobjeda nije dala spavati vitezu Gatiju, koji 
se nadao, da će ipak jednom prodrijeti, pa je od ministarstva ishodio 
drugu inspekciju oratorijskih škola. Inspekciju je imao obaviti pro¬ 
fesor Feri, nadzornik sporednih klasičnih škola za znanstveni odio. 
Makar je Svetac protestirao protiv novoga lošeg postupka, ipak se 
nije opro. 

Inspekcija je trajala dva dana. Kako su pitomci prikladno odgo¬ 
vorili na neprikladna i lukava pitanja nadzornikova i kako je s druge 
strane ovaj uživao poštovanje poštena i nepristrana čovjeka, očekivalo 
se, da će on istinito izvijestiti. Ali je Svecu bilo rečeno, da će ministar 
dobiti vrlo nepovoljan izvještaj, u kom se među ostalim stvarima 
predbacuje, da u zavodu vlada tako neprijateljski duh protiv vlade; 
te u njem nema ni jedne kraljeve slike! 

Hoteći predusresti gromove prije nego puknu, Don Bosko je oti¬ 
šao ministru. Kad je nakon dugog moljakanja bio primljen, govorio 
je o zloporabi vlasti, koju je učinio prof. Feri. „Htio je — reče — raš- 
činiti misli dječaka, doznati, što se ispovijedaju, što im kaže ispovjed¬ 
nik, prijetio im je prezirom i srdžbom, ako ne zadovolje različita nje¬ 
gova lukava navaljivanja...” 

Tada su bili pozvani profesor Feri i vitez Gati. U polumraku ve¬ 
čeri nijesu opazili, da je nazočan Don Bosko, pa su sjeli nedaleko njega. 

Kad je ministar profesora pitao o uspjehu inspekcije, ponovio 
je tužbe, o kojima smo gore govorili. Kad mu je ministar predočio ža¬ 
ljenje Don Boska, zanijekao je, da bi mladićima postavljao indiskretna 
pitanja. Tada ministar klikne : 

„— Tu je Don Bosko, on hoće da govori; pustimo ga da govori, 
jer tako ćemo doći do istine. Istina i ništa drugo 1 I jao lašcima ! Jao 
himbenjacima ! Ja ću ih staviti u red. 

„Svako može zamisliti zabunu dvojice „dobrohotnih” izvjesti¬ 
laca. Vitez Gati je rekao, da ima prešnih posala, pa se digao, da pođe, 
ali tako se zbunio, da je mjesto izlaznih vrata htio otvoriti ormar! A 
Feri, kad se htio malo udaljiti od Don Boska, zape o sag te se gotovo 
prekobaci. Don Bosko poče ovako govoriti: 

„— Gospodine ministre, zahvaljujem Vam, što mi dopuštate 
da govorim. Ja nikoga ne mislim optuživati, nego jedino se želim bra¬ 
niti, braniti stvar svoju i svojih dječaka. Ti su dječaci lukavo bili pi¬ 
tani o polasku na Ispovijed, što im govori Don Bosko i više drugih 
stvari, o kojima mi sramežljivost ne da govoriti. Sam je profesor Feri 
uvjeravao, da se naše škole mogu staviti za uzor moralnosti i disci¬ 
pline, pa je u mojoj nazočnosti i u nazočnosti više osoba tvrdio, da ni¬ 
šta nema da prigovori na naš račun i da bi bilo poželjno, kad bi sve 
javne škole bile takove. Veli, da nema suverenove slike. Ali ako je on 
sam vidio tri u tri različite sobe... 

„— Jest, istina je, ali su vrlo ružne”, reče Feri zbunjeno. 


„— To bi bila pogreška onoga, koji ih je uklesao ili naslikao (od¬ 
govori Don Bosko); kad bi bile ljepše, i meni bi se više sviđale. 

„— Dosta je, reče ministar. Vi, gospodine profesore, pođite u svoj 
ured. Vidim, da se moja volja prekršila, te se jednim zlom htjelo uči¬ 
niti dva. Mi ćemo o tom u zgodnije vrijeme razgovarati. —” 

Kad je ostao sam s Don Boskom, ministar zamoli, da mu prija¬ 
teljski kaže uzrok tolikih ružnih brbljarija, koje se na njegov račun 
pripovijedaju. Don Bosko se branio onom neodoljivom moću, koju 
je njegova riječ imala u takvim prilikama, tako da je ministar bio uvje¬ 
ren i ganut, pa ga je otpratio ovim riječima : 

„— Dakle, mi se u svemu slažemo. Pođite u miru ! Nitko više 
ne će doći da Vas uznemiruje. Kad nastane poteškoća oko Vaših škola, 
dođite ravno k meni i, vjerujte mi, uvijek ćete naći oslona u ministru 
javne nastave. Zbogom, dragi moj oče, nadoda stiščući mu ruku, zbogom ! 

„— Zahvaljujem Vašoj Eminenciji, odgovori Sluga Božji, za do¬ 
brotu, koju mi iskazujete, i za pokroviteljstvo, koje mi obećajete. Mo¬ 
lit ću i nastojat ću, da i moji siromašni dječaci mole za Vašu Eminen¬ 
ciju, da Vam Bog dade milost duga i sretna života, a poslije njega svetu 
smrt. 

„— Zbogom, ponovi mu ministar. Do viđenja, dragi duhovniče”. 

6. srpnja četiri učitelja iz Oratorija pođoše na sveučilište zbog 
prijamnog ispita za fakultet lijepih znanosti. Svi prođoše s odličnim 
uspjehom: Don Frančezija i klerik Čeruti zaslužiše i pohvalu. 

Ti im ispiti ipak nijesu donijeli nikakve diplome, pa je zato tre¬ 
balo postići produženje dopuštenja za podučavanje. Ali upravo toga 
mjeseca — bio je srpanj — eto vijesti, da će se u rujnu održati vanredni 
ispiti za one, koji hoće da dobiju profesorsku diplomu. To se učinilo 
zato, jer s izminućem te godine ne bi bilo dovoljno profesora. Kako da 
se tu ne upozna pomoć Providnosti ? Vrijeme je bilo prekratko, ali 
don Mihovil Rua, don Bartolomej Fuzero, don Dominik Rufino i kle¬ 
rici Ivan Boneti i Hijacint Balezio, makar su bili umorni od školskog 
posla, ipak su se pripravili za taj ispit, pa su svi bili promaknuti. 

To je bio drugi triumf, koji mu je dopuštao, da svoje djelo izvede 
i izvan Turina. I zbilja, on je 1863. god. mogao otvoriti u Mirabelu 
Monferatu novi zavod, koji je nazvao Malo sjemenište sv. 
Karla, pa je za nj napisao naročiti pravilnik prema pravilniku Ora¬ 
torija. 

Prije nego je izabrao osoblje, pođe da u svetištu Orope moli Božje 
rasvjetljenje. Zatim je za direktora novoga zavoda izabrao don Mi¬ 
hovila Ruu, za prefekta klerika Proveru, za katehetu klerika Bonetija, 
a za nadstojnika nauka klerika Franju Čerutija. Za druga dao im je 
klerika Pavla Alberu. 

Za don Ruu napisao je neke vrlo pametne norme, koje su slijede¬ 
ćih godina bile štampane s nekim dodacima, pa su kao povjerljive 
napomene bile poslane svim direktorima. 

Rastanak je bio ganutljiv i plačan. Onima, koji su odlazili, činilo 
se nemoguće živjeti bez Don Boska! Novi zavod bio je otvoren 20. li¬ 
stopada. Pojedini učitelji dali su se na posao s divnom revnošću. Svi 
su bili mladi. Don Rua, jedini svećenik, imao je tek 26 godina, ali — 
kako je rekao Don Bosko — imali su duh Isusa Krista, koji veledušan 
rad mladića čini razboritim. 

Dok je Pobožna salezijanska družba širila polje svoga rada, Go¬ 
spod je jednoga od njezinih progonitelja, viteza Gatija, udarao ne¬ 
srećama u obitelji i zvanju, koje su mu malo pomalo mutile pamet, 
dok nije sasvim lud ubio sirotu ženu te je malo kasnije i sam umro. 

Mogli bismo nastaviti žalosnom serijom nesreća, koje su pale na 
glavu onih, koji su najbjesnije napadali na opstanak Oratorija, ali radije 
ćemo iznijeti riječi, kojima Sluga Božji svršava jednu dragocjenu 
uspomenu o premetačinama. 

„Ja se nadam, da su sve te osobe našle milosrđe pred licem Go¬ 
spodnjim, kako smo se iz svega srca molili s našim mladićima. Ja sam 
ove činjenice htio iznijeti samo zato, da svoje sinove salezijance uvje¬ 
rim, da Bog blagosilja one, koji nas blagosiljaju, i da obilno nagrađuje 
naše dobročinitelje, a da je teškim bičevima kaznio one, koji su nam 
se protivili.” 

Činilo se, da se zdravlje Don Boskovo ne poboljšava. Na početku 
1864. bacao je krv iz usta i s mukom je probavljao ono malo hrane. 
Svejedno, uvijek je bio veseo i nikad nije prestajao raditi. U ožujku 
je naredio da se kopa za temelje svetišta Marije Pomoćnice. Nakon 
dva mjeseca građevni nadglednik zamolio je Sveca, da u jamu baci 
prvi kamen. U pratnji nekoliko svećenika i mnogih pitomaca Don Bo- 
sko s veseljem izvrši čedni obred. Zatim se okrenuo Bucetiju i rekao 
mu : — Hoću da ti odmah dam novaca na račun velikih radnja. Ne znam, 
hoće li biti mnogo, ali dat ću ti sve, što imam. — Izvadi kesicu i pre¬ 
vrne je na ruke nadglednika, koji je mislio, da će dobiti lijepu svotu 
zlatnih napoljonaca, ali se začudio, kad je ugledao samo osam nov¬ 
čića! 

Nakon nekoliko dana, na jednoj znamenitoj generalnoj konferen¬ 
ciji, koju je držao svim članovima družbe sv. Franje Saleskoga, on 
je otkrio vrhunaravni izvor svoga djela: proročanske sne, koji su ga 
dotad vodili, pa je zaključio, da je to razlog pouzdanja, koje je uvijek 
gajio, pa i u suprotivštinama, progonima i u najvećim zaprekama. „Ne 
može se opisati dojam, koji je ostavila i oduševljenje, koje je pobudila 
ta objava”, čita se u Kronici Oratorija. 

Oratoriju nijesu manjkali drugi izvori žara. 

U noći od 9. na 10. siječnja 1864. odletio je u nebo pitomac Fra¬ 
njo Bezuko, koji je u kratko vrijeme bio došao do velike savršenosti 
u kreposti, naravno pod dragim vodstvom Don Boska, koji je napisao 
jedan lijepi njegov životopis. 

Takvi su cvjetovi veselili Oratorij u Valdoku i mladu družbu sa- 
lezijanaca, dok je Don Bosko namjeravao da je učvrsti. Pošto se ta 
družba po pravilu ustanovila 18. prosinca 1859. i prve zavjete učinila 
u svibnju 1862. bilo je potrebno priskrbiti Papino odobrenje. Zato je 
u kolovozu 1863. opet poslao u Rim ustanove s traženim biskupskim 
preporučnim pismima. Sveta kongregacija biskupa i redovnika izdala 
je 23. srpnja 1864. Decretum laudisili Dekret pohvale u ko¬ 
rist Pobožne družbe sv. Franje Saleskoga „radi — kako je rekao iz¬ 
vjestitelj — vrlo svete svrhe, pohvala, koje je u dvjema papinskim 
listovima vladajući Papa uputio dobrim djelima drugova i zavoda, 
i radi preporuka crkvenih poglavara Turina, Kazala, Mondovija, Suze, 
Kunea, Akvija”. Dekret je postavio Don Boska doživotnim poglavarem. 


Čini se, da je papinska pohvalnica malo kasnije dobila nebeski 
pečat. Bila ga je pozvala plemenita obitelj De Metr, pa je Svetac oti¬ 
šao s don Kalijerom i s don Ruom, da propovijeda trodnevlje za blag¬ 
dan Uznesenja presvete Marije u Montemanjo, gdje je već tri mjeseca 
brončano nebo uskraćivalo kišu izgorenim poljima. Uzalud su se molili 
privatno i javno. Kad je prve večeri uzišao na propovijedaonicu, dao 
je ovo obećanje, koje mu je sigurno Nebo nadahnulo, jer se on kasnije 
nije sjećao, da ga je dao: 

— Ako ova tri dana budete dolazili na propovijedi, ako se u do¬ 
broj Ispovijedi izmirite s Bogom, ako se svi tako pripravite, te na dan 
svečanosti bude upravo opća Pričest, ja vam obećajem u ime Gospino, 
da će obilna kiša osvježiti vaša polja. 

Narod je tih triju dana opsjedao ispovijedaonice. Na dan Uzne¬ 
senja bila je tako brojna Pričest, kakva se odavna nije pamtila. Ali 
i toga je jutra nebo bilo vrlo vedro. Don Bosko je sjedio za objedom 
kod markiza. Prije nego su uzvanici svršili, digne se i pođe u sobu. Zvo- 
novi su zvonili na večernjicu, i u crkvi počeli su pjevati psalme. 

Kad se svršio Magnificat, Don Bosko se polako uspe na pro¬ 
povijedaonicu. 

Mnoštvo, kojega je bilo dupkom puna crkva, uprlo je oči u njega. 
Poslije Zdrave Marije činilo se, da se sunčana svjetlost malo zamra¬ 
čila. Počeo je uvod. Nakon nekoliko rečenica čuo se produženi šum 
grmljavine. Po crkvi prođe radosni šapat. Sluga se Božji za čas zau¬ 
stavi : neprekidna i plaha kiša udarala je o stakla. Riječ, koja je iz 
Don Boskova srca izašla, dok je pljuštila kiša, bila je himna zahval¬ 
nica Mariji i himna utjehe i hvale njenim štovateljima. Plakao je, a 
s njim su plakali i slušatelji. 

Poslije blagoslova narod se zaustavio u predvorju i u crkvi, jer je 
kiša neprestano lijevala. Svi su u tom prepoznali čudo, i zato, jer dok 
je u okolici pala tako strašna tuča, da je uništila svu ljetinu, u Monte- 
manju nije palo ni zrna. 

U rujnu te godine tipografska škola Oratorija štampala je djelce 
s naslovom : Tk o je don Ambrozije? Razgovor između 
jednoga brijača i jednoga teologa. Don Ambrozije 
bio je jedan bezbožni izaslanik krivovjerja i sekta, koji je svoju ka¬ 
tedru pakosti dizao po trgovima ili pred vratima crkava i vjerskih zavoda 
(bio je došao i pred Oratorij), rigajući psovke protiv svake svete stvari, 
a odobravala mu je potplaćena četa. U djelcu se crtao nesretni život 
ptpadnika i preporučivalo se vjernicima, da ga ne slušaju, nego da ga 
izbjegavaju. Kad se radilo o tom, da se zapriječi sablazan, Don Bosko 
se nikad nije držao po strani. 

Niti je uzmicao pred kojom javnom potrebom. Ako nije mogao 
drugo učiniti, s pouzdanjem se prihvaćao molitve. Tako je činio i za 
krvavih uzbuna, kad je Firenca imala postati glavni grad. 

U listopadu Don Bosko je otvorio treći zavod, Zavod sv. Fi¬ 
lipa N eri ja u Lancu kraj Turina. Za direktora izabrao je sveće¬ 
nika don Dominika Rufina, za prefekta don Franju Proveru. Za drugove 
im je dao različite klerike, među kojima Petra Gvidacija, Franju Bo¬ 
gata, Josipa Fonjana, Nikolu Čibrarija, Jakova Kostamanju i Antuna 
Salu, koji su kasnije proslavili ime u salezijanskoj družbi. 


188 


189 



SVETIŠTE MARIJE POMOĆNICE - 
DRUGI DON BOSKOV PUT U RIM 
- NEOBIČNI DAROVI 


S RAŠIRENJEM Pobožne družbe salezijanske rasla je u Don 
Bosku želja da požuri gradnju novoga hrama One, koja mu je 
bila gospodarica i koja ga je nadahnula. 27. travnja 1865. odre¬ 
dio je za polaganje temeljnog kamena. 

Za znameniti obred došle su u Valdoko s velikim pobožnim mnoš¬ 
tvom i guste čete mladića s različitih strana, među njima bili su svi 
pitomci zavoda iz Mirabela, mnoge obitelji prvoga plemstva turinskoga 
i s drugih strana, princ Amadej Savojski, vojvoda od Aoste, prefekt 
i načelnik grada i drugi članovi općinskog vijeća. Biskup Suze, mon- 
sinjor Ivan Antun Odone, imao je izvršiti sveti čin. U društvu princa, 
Don Boska i više drugih odličnih osoba, koje su bile nazočne, pođe do 
podstavka stupa kupole, sa strane Evanđelja, koji se već malo izdizao 
od razine poda. Pročitao se tekst obreda, koji su potpisali mnogi na¬ 
zočni, pa su ga stavili u staklenu posudu i namjestili u udubinu ka¬ 
mena temeljca zajedno s nekoliko medaljica Marije Pomoćnice i s ne¬ 
što novca kovanog te godine, sa svetim slikama i jednom fotografijom 
Pija IX. Zatim je biskup blagoslovljenom vodom poškropio kamen, 
pa je mladi princ prvi na nj bacio vapno. Po syršetku vjerskog obreda 
slijedila je zabava u čast princa i drugih odličnih osoba, koje su prisu¬ 
stvovale obredu. 

Princ je tako bio oduševljen srdačnim dočekom, da se nije zado¬ 
voljio, što je iz vlastitih sredstava dao znatnu svotu kao pripomoć za 
gradnju svetišta, nego je također pitomcima Oratorija poslao jedan 
dio sprava iz svoje vlastite gimnastičke zbirke. Don Bosko mu se pri¬ 
jatno odužio, jer mu je poslao na dar nekoliko prekrasnih jabuka s jed¬ 
noga stabla, koje je od sebe naraslo pokraj nove crkve u kutu dvo¬ 
rišta. Mladi mu vojvoda zahvali za dar i pošalje mu drugi doprinos, 
da svojim dječacima kupi malo drugog voća — tako je rekao — za na¬ 
doknadu vrlo tečnih jabuka, koje su mu poslali. 

Radovi su, s Gospinom dobrotom, napredovali s najvećom brzi¬ 
nom. Kad bi ponestalo novaca, Don Bosko bi pohađao ili pisao boles¬ 
nicima i drugima, za koje bi znao, da su u nevolji, pa ih je poticao da 
se obrate blaženoj Djevici s obećanjima, da će dati nešto za gradnju 
nove crkve. I milosti su se umnažale. Tako je tijekom 1865. zgrada bila. 


pod krovom, dapače bio je dogotovljen i svod, osim onoga dijela, koji 
je imala zauzeti kupola. 

Neka se ne misli, da su svi ti doprinosi bili veliki: bili su ponaj¬ 
više vrlo mali, a davao ih je mali puk. Na početku ljeta te godine pojavi 
se kolera u Ankoni. Na prvu vijest tolike nesreće Don Bosko je smje¬ 
sta pisao biskupu kardinalu Antonučiju i ministru Lanci izjavljujući, 
da je spreman primiti „onoliko dječaka, koji su osiromašjeli i osi- 
rotjeli zbog te bijede”, koliko mu ih pošalju. Vijest o tom srdačnom 
činu pobudila je udivljenje poštenih s jednoga na drugi kraj Italije. 
Dvadeset sirotana iz Ankone bilo je povjereno milosrđu Don Boska. 

Međutim je on u kolovozu, zdrav, navršio pedeset godina. To je 
imao biti zadnji termin njegova života. Ali molitve u Oratoriju, u Ma¬ 
lom sjemeništu Mirabela i u zavodu u Lancu našle su milost kod Boga. 

U noći između 7. i 8. listopada umro je u Lancu don Viktor Ala- 
zonati, prvi prefekt Oratorija i Pobožne salezijanske družbe. Što je pod¬ 
nio, sam Bog zna. Jedna rana na grkljanu bila mu je savila tijelo go¬ 
tovo do koljena, a desno ga je rame mučilo živim bolovima. Ali savr¬ 
šeno je bilo njegovo prepuštanje volji Božjoj. 

Don Mihovil Rua bio je pozvan iz Mirabela, gdje je bio direktor, 
da preuzme službu prefekta. Tako se Don Bosko pobrinuo za upravno 
vodstvo Pobožne družbe i bio je uzeo k sebi onoga, koji ga je u potrebi 
mogao zamijeniti u samoj upravi zavoda. Mladić od jedva 28 godina, 
divne agilnosti i osobita duha požrtvovnosti, potpuno odgojen u nje¬ 
govoj školi, Don Rua je uistinu mogao s Don Boskom podijeliti svaku 
misao i svaku inicijativu. Tada se don Bosko češće mogao udaljiti iz 
Oratorija. 

Za 1865. uprava željeznica Gornje Italije bila mu je izdala besplatnu 
stalnu kartu. Oko polovice listopada on se poslužio njome za put u Mi- 
lan, Brešu, Padovu, Veneciju, da potraži pomoći za gradnju hrama 
i da se pobrine za prođu lozova nove lutrije, koju je upriličio u korist 
Oratorija i nove crkve. 

Kad se vratio u Oratorij, utješio se primivši prve vječne zavjete 
svojih sinova. To je bilo u studenom, tri godine nakon prvih redovi¬ 
tih zavjeta. Tako je pobožna družba napokon definitivno bila os¬ 
novana. 

Poslije Bezgrešnog Začeća pođe u Firencu, gdje su ga primili nad¬ 
biskup s najvećom čašću, pa ga je i nastanio kod sebe, i prvostolni kap¬ 
tol, koji je u njegovu čast dao pravu akademiju. 

U Firenci, kao i svugdje, tako je dobro znao predobiti srca, da 
mu je dobrotvorna markiza Đerini obećala pripomoć od deset tisuća 
lira, ako ne otputuje tako brzo kao što je bio odlučio. Tad se Don Bo¬ 
sko još koji dan zaustavio u Firenci. 

Godina 1866. osvanula je sa žalosnim slutnjama. Nesuglasice iz¬ 
među Austrije i Pruske već su bile dovele do neizbježiva sukoba, u kojem 
je imala sudjelovati i Italija. Na koncu 1863. Don Bosko je bio prore¬ 
kao rat, glad i kugu. Kuga se već bila pojavila, a sad je dolazio i rat. 

1865. u veljači Don Bosko je rekao, da nacrt zakona o ukinuću 
redova ne će proći u komori, ako se bude mnogo molilo. Tako se i do¬ 
godilo. Ministar je povukao nacrt radi nekih modifikacija, koje su tra¬ 
žili zastupnici. Ali kad se 22. siječnja 1866. opet sastao parlamenat, 
bio je iznesen u krunskoj besjedi. Neki su spominjali, kako se 1855. 

često čulo u sličnoj prigodi .-Veliki sprovodi u dvoru! I 
tada, upravo u noći od 21. na 22. siječnja, umro je u Đenovi, a imao 
je tek 21 godinu, princ Odon, vojvoda od Monferata, treći sin Viktora 
Emanuela II., dragulj savojske kuće, jer, što se tiče po- 
božnosti i kršćanske ljubavi, činilo se, da u njem živi majka, svete us¬ 
pomene kraljica Marija Adelajda. Usprkos toj žalosti komora je iz¬ 
javila, da je nacrt zakona vrlo prešan, uzela ga u pretres i 23. lip¬ 
nja zakon je bio odobren. 

Don Bosko, koji je toliko ljubio redovnike, požurio se da im po¬ 
mogne, pa je mnogima u svojim kućama iskazao veledušnu gosto¬ 
ljubivost. 

Vršeći ljubav on se znao pomoći i s ono malo dobra, za koje se 
činilo, da mu je zakon odredio u korist. Uvjeren, da prema pitomci- 
ma Oratorija u Valdoku ispunja svaku očinsku dužnost, a upirući 
se na 251. član zakona javne nastave, koji je onda bio na snazi, a koji 
je ovlašćivao očeve obitelji i njihove zamjenike, da mogu svoju djecu 
ili rođake slati na sporednu obuku, koja nije bila podvrgnuta nad¬ 
zoru sa strane države, i upirući se na član 356., po kojemu se nijesu 
morali podvrći isoitu oni, koji su badava učili siromašne dječake os¬ 
novnih i tehničkih škola, molio je ministra javne nastave, Dominika 
Bertija, da mu dopusti, da ne mora dokazivati sposobnost učitelja 
pridijeljenih gimnazijskim razredima Oratorija. Načelnik Turina, vi¬ 
tez Galvanjo, podupro je molbu „zbog naročite koristi — to su njegove 
riječi — koje od pobožne ustanove grad ima u obilju”. I prefekt mu 
je dao sličnu preporuku. Don Bosku je uspjelo, da još za tu godinu 
bude izuzet od zakona. 

Međutim je Gospa na korist gradnje hrama i potreba Oratorija 
umnažala čudesa svake vrste, koja je Don Bosko propovijedao s pro- 
povijedaonice, spominjao u razgovorima i natucao u pismima. Na vijest 
tolikih milosti brzo se raširilo najnježnije pouzdanje u Mariju Pomoćnicu. 

Tako je kupola svetišta u rujnu 1866. došla do vrha. Polako se 
dizala, jer je Don Boska progonila velika oskudica u novcu. Pošto su 
bili napravljeni lukovi, koji su je imali podržavati, on se nekoliko dana 
ustručavao narediti da se radi. Napokon se činilo, da se odlučio nado¬ 
mjestiti je jednostavnim svodom, i to poradi toga, da radnja bude brže 
gotova i da uštedi troškove. Dao je nalog nadgledniku Bucetiju i eko¬ 
nomu don Saviju, koji su se začudili tomu, pa su odgađali gotovo mje¬ 
sec dana. Marija Pomoćnica se pobrinula i za troškove kupole preko 
bankira Kote, koji je pored 83 godine na Don Boskove molitve ozdra¬ 
vio od jedne smrtonosne bolesti, pa mu je dao deset tisuća franaka, 
koje je bio obećao, ako mu Gospa dade milost da ozdravi. Živio je 
još do 28. prosinca 1868. zdrav i krepak, koliko čovjek može biti 
u toj dobi. Uvijek je gajio duboku zahvalnost prema velikoj Majci 
Božjoj zbog spomenute milosti, koju mu je udijelila. 

Te se godine dogodilo nešto još čudnije. Na 16. studenoga trebalo 
je za predradove oko crkve platiti četiri tisuće lira. Don Rua 
je cijeli dan uspio sastaviti jedva hiljadu. Don Bosko vesela lica i srca 
puna pouzdanja i vjere reče: — Svemu se dade pomoći: poslije ručka 
idem da potražim ostalo. .. . 

I zbilja, u jedan sat poslije podne izišao je iz Oratorija. Posto je 
dugo lutao, a da nije ni znao, kamo ide, nađe se blizu Novih vrata. 


Nije poznavao nijednoga bogatog gospodina iz onih strana, tako da 
se zaustavio i počeo misliti, kako je došao tamo. Najednom približi 
mu se jedan sluga u livreji, na kojega se licu odražavalo nešto žalosno 
i nešto vrlo tjeskobno. Upita ga: 

— Velečasni, jeste li možda Vi Don Bosko ? 

— Jesam. U čemu mogu poslužiti ? 

— 0, Providnosti! — nastavi on. Upravo je Gospodin htio, da 
Vas tako brzo nađem. Moj bolesni gospodar poslao me, da Vas za¬ 
molim, da budete tako dobri, te ga pohodite, jer Vas toliko želi. 

Kad je stigao u palaču, iziđe mu u susret jedna žalosna i zaplakana 
gospođa, da mu kaže, kako već dugo želi njegov pohod, da od Ma¬ 
rije Pomoćnice postigne ozdravljenje muža, koji je imao vodenu bo¬ 
lest, pa je sad bio u zadnjim časovima. 

Nakon nekoliko časova Don Bosko je ušao u sobu, gdje je u kre¬ 
vetu našao jednoga gospodina već poodmaklih godina, koji je, kad 
je vidio Don Boska, zadovoljno uskliknuo: 

— 0, Don Bosko, kad biste znali, kako su mi potrebne Vaše mo¬ 
litve ! Nitko me drugi osim Vas ne može izvući iz ovoga kreveta. 

— Da li je već dugo, što Vam je tako ? 

— Tri godine, tri duge godine. Užasno trpim ; ne mogu se sam 
ni najmanje pokrenuti, a liječnici mi više ne daju nade, da bih mo¬ 
gao ozdraviti. 

— Hoćete li se malo prošetati ? 

— 0, jadan li sam ! Ne ću više šetati, nego će me nositi. 

— Ako ste sporazumni sa svojom gospođom, prošetat ćete se 
danas svojim nogama i u svojoj kočiji. 

— 0, kad bi mi bilo samo malo lakše, rado bih učinio štogod za 
Vaša djela. 

— E, vidite, gospodine, čas bi bio uistinu pogodan: upravo bih 
trebao tri tisuće franaka. 

— Dobro, postignite, da mi samo malo bude lakše, ja ću prema 
koncu godine nastojati da Vas zadovoljim. 

— Ali ja bih to upravo večeras trebao. 

— Večeras ! večeras !... 0 gdje da ih nađem ? Tri tisuće lira nema 
čovjek uvijek pri ruci. Trebalo bi izići, poći u banku! 

— A zašto ne ići u banku ? 

— Ko ? 

— Vi ? 

— Ja da iziđem ? Nemoguće! Vi se šalite ! 

— Nemoguće ? Nemoguće nama, ali ne svemogućem Bogu ! De- 
der, proslavite Boga i Mariju Pomoćnicu! Pokušajmo! 

I pošto je naredio, da se u tu sobu sakupi sve osoblje iz kuće, njih 
oko trideset, izmoliše naročite molitve Isusu Kristu u presvetom 
Sakramentu i Mariji Pomoćnici. 

Kad su svršile molitve, Don Bosko je blagoslovio bolesnika, koji 
se odmah počeo ispražnjivati toliko, da je prestravljena žena vikala : 
— Umire ! Umire ! 

Ali Sluga Božji reče: 

— Budite mirni, jer ne umire : Vratio se u normalno stanje. — 
Naredio je, da se ka krevetu bolesnikovu donese odijelo, koje je već 
dugo bilo odbačeno. 

Oni, koji su bili nazočni, više ganuti nego začuđeni, čekali su da 
vide, kako će se to svršiti. Uto uđe liječnik. Kad je vidio tu pripravu, 
počeo je predbacivati nerazboritost, pa je sve pokušao, da bolesnika 
odvrati od toga nauma. Ali je bolesnik dokazivao, da je svoj gospo¬ 
dar, pa je uz svaku cijenu htio poslušati Don Boskove upute. Ukućani 
su mu htjeli pomoći, ali ih je Sluga Božji odvratio od toga. Za čas 
se bolesnik obukao, počeo šetati po sobi, pa je naredio, da se spremi 
kočija. Prije nego je izišao, zatražio je, da se malo okrijepi. Donesoše 
mu hrane, koju je on pojeo s tekom, kakvoga već dugo nije bio osjetio. 
Zatim sam siđe niza četiri ostrmine stuba, i jer je Don Bosko zabra¬ 
nio, da mu nikako ne smiju pomoći, sam se uspe na kočiju, pođe u 
banku, vrati se veseo i pruži Don Bosku tri hiljade lira tisuću puta 
zahvaljujući mu i ponavljajući: — Ja sam potpuno ozdravio ! 

Čim je ušao u Oratorij, Svetac nađe osobu, koja je čekala na is¬ 
platu svote. On je odmah mogao platiti, tako da su se radovi mogli 
nastaviti. 

Nedjelju dana kasnije, s jednostavnim slavljem, koje je uveličalo 
mnoštvo mladića i naroda, koji je nagrnuo u dvorište i susjedstvo, 
postavila se u kupolu zadnja cigla. Uz pomoć Sluge Božjega, ceremo¬ 
niju je izvršio markiz Emanuel Fasati. 

U prosincu vratio se Don Bosko u Firencu. Kad je odlazio, bio je 
u takvoj bijedi, da mu je jedan od njegovih posudio šešir, drugi prs¬ 
luk, a treći reverendu! Vrlo ga je važan posao vodio u privremeni gla¬ 
vni grad : pregovori između Pija IX. i Emanuela Viktora, kako bi upra- 
žnjene talijanske biskupije, na broju sto i osam, dobile svoje pastire. 

Ti su se pregovori bili počeli voditi već 1865. uz sudjelovanje 
Don Boska, ali su ih tada bile osujetile antiklerikalne spletke. Bili su 
nastavljeni 1866., kad se svršio rat protiv Austrije i kad je prestalo 
lično progonstvo biskupa. 6. prosinca pristao je da ide u Rim novi 
vladin opravnik savjetnik Tonelo. Trebalo je naći službenog posred¬ 
nika između Svetog Oca i ministarskog izaslanika, pa je za to bio iza¬ 
bran Don Bosko. Još su se sjećali opomena i uputa, koje je on prije 
godinu dana bio dao ministru Lanci, a znalo se i to, kako ga u Rimu 
cijene i kako ga Papa voli. 

Dakle predsjednik Savjeta, Betino Rikasoli, pozove ga u Firencu. 
Don Bosko se već kod prvog susreta, koji je bio u Palači Piti, zausta¬ 
vio usred dvorane, i prije nego je sio, izjavio je: — Ekscelencijo I 
Znajte, da je Don Bosko svećenik kod oltara, svećenik u ispovijedao- 
nici, svećenik među svojim dječacima ; i kako je svećenik u Turinu, 
tako je svećenik u Firenci: svećenik u kući siromaha, svećenik u palači 
kralja i ministara. 

Rikasoli mu odgovori, neka bude miran, jer nitko nije mislio pred¬ 
ložiti mu nešto, što se protivi njegovu uvjerenju. Nakon duga ras¬ 
pravljanja odlučeno je, da Don Bosko pođe u Rim, da se stavi u vezu 
s Tonelom i da ga pomogne, koliko bude mogao. Svetac obeća, da će 
nastojati ukloniti poteškoće, koje bi mogle nastati. 

Misija, koju je primio, nije bila laka, ali on je uskoro imao do¬ 
kaz, da mu je Bog povjerio, i, ako ništa drugo, pribavila mu je ve¬ 
liko zadovoljstvo. Radi se o jednom čudesnom događaju, koji se tih 
dana zbio u Firenci i koji potvrđuje više zakletih svjedoka u procesu 
za beatifikaciju. 


Don Boska su pozvali ka krevetu kumčeta markize Jeronime Ugu- 
čoni Gerardi. Našao je dijete, još u nježnoj dobi, nepomično, vrlo blijedo, 
staklenih očiju, stegnuta lica, koje nije više odavalo znakova života. 
Svi su govorili, da je mali umro. Svetac odmah naredi, da se svi, koji 
su bili u sobi, pomole Mariji Pomoćnici. Zatim je Sluga Božji blago¬ 
slovio ono tjelešce. Još nije bio ni svršio blagoslov, a mrtvac zijevne, 
počne disati, strese se, dobije natrag porabu ćutila, smiješeći se okrene 
majci i u kratko se vrijeme razabra. 

Markiza nikad nije mogla zaboraviti činjenicu, da joj je Don Bo¬ 
sko oživio kumče, pa je o tom nakon 1881. često pripovijedala don 
Faustinu Konfortoli, u koga se uvelike pouzdavala. Ona je postala 
tako odlična dobrotvorka Don Boskova, da su je salezijanci zvali naša 
mama iz Firence. 

Da bolje utvrdimo to čudo, mi smo sami o njem zadnjih godina 
pitali Don Boska, a on nam je to potpuno potvrđivao sa svim pojedi¬ 
nostima, koje smo gore opisali. Samo je nakon kratke stanke i s izra¬ 
zom duboke poniznosti nadodavao ove riječi: — Možda nije bio umro! 

Tih dana događale su se i druge zgode, koje su širile slavu Marije 
Pomoćnice, dok je Don Bosko hodao iz jednog ministarstva u drugo: 
u ministarstvo unutrašnjih djela zbog pripomoći zaklonjenim dječa¬ 
cima, u ministarstvo javnih radova zbog tarifnih i željezničkih pitanja, 
u ministarstva: socijalne skrbi, pravde i bogoštovja zbog troškova 
blagdanskih Oratorija, u ministarstvo financija zbog oprosta od ne¬ 
kih taksa. Posvuda su ga srdačno primali i obećavali mu, da će zado¬ 
voljiti njegove želje. Neobičan je bio i žar ljubavi firenačkih gospođa 
prema Oratoriju. 

Nakon što se kratko vrijeme zaustavio u Bolonji i Gvastali, 20. 
prosinca vraćao se Don Bosko u Turin, gdje se na čudnovat način bilo 
ispunilo jedno njegovo proročanstvo. Neke su se obitelji bile potu¬ 
žile vlastima zbog toga, što je Don Bosko proricao smrt svojim dječa¬ 
cima. Slugi Božjemu dođe jedan izaslanik policije, da mu u ime kra¬ 
ljeva punomoćnika preporuči, neka ne upotrebljava takva „preveć 
okrutna i pogibeljna” sredstva, jer će inače vlast biti primorana po¬ 
sredovati, budući da joj je gledom na to stiglo nekoliko pritužba iz 
puka. Don Bosko je izjavio, da kadšto u interesu duša osjeća dužnost, 
da daje takova upozorenja. 

— Dobro, ako ste Vi tako uvjereni, odgovori mu izaslanik, upo¬ 
zoravajte tajno. 

— A kako mislite, da se može drugačije upozoriti ? Hoćete li, da 
upozorim pojedinca i da mu kažem: „Ti ćeš umrijeti ?” 

— To pak ne! 

— Dakle ?... 

— Čujte, Don Bosko, ako je to tako, biste Ii mi htjeli učiniti jednu 
uslugu ? 

— Recite. 

— Bi li Vam bilo teško reći mi ime onoga, za koga Vaše gospod¬ 
stvo predviđa, da će za kratko vrijeme umrijeti ? 

Don Bosko pristane i preporuči mu, da čuva tajnu. Zamislivši 
se, polako izgovori ime: Ivan Bođero. Izaslanik zapiše ime i na¬ 
klonivši se otide. 

Spomenuti bio je mladi svećenik salezijanac, koji je pred kratko 
vrijeme bio napustio kongregaciju navodeći za razlog, da dvije nje¬ 
gove sestre trebaju njegove pomoći. Pošto ga je Don Bosko^ uzalud 
nastojao odvratiti od namjere, reče mu : — Hoćeš da pođeš ? Pođi 
slobodno! Misliš, da ideš pomagati svojim . sestrama, a ja znam, da 
one ne trebaju nikakve tvoje pomoći. I ja ti velim, da im ne ćeš moći 
pomoći! 

Kad je dobio mjesto župnikova pomoćnika u Vilafranki u Pije- 
montu, don Bođero je mislio, da je na vrhuncu sreće. Ali ujutro na 14. 
prosinca, nakon što je služio sv. Misu, dok je čekao katu, na mjestu 
ostane mrtav od kapi. Nakon božičnih blagdana izaslanik se vrati u 
Oratorij. Kad je saznao, da se ispunilo Don Boskovo proročanstvo, klikne: 

— Gospodine, recite svojim dječacima, šta hoćete. Od ovoga časa 
■ dajem Vam sva moguća dopuštenja. Znat ću ja, što ću odgovoriti 
onome, koji se bude tužio radi Vaših predviđenja. — Ganut poljubi 
mu ruku. Izlazeći ponavljao je : — To je vanredna stvar, to je vanredna 
.stvar! 

Svetac je, uvijek razborito, nastavljao spomenuta upozorenja, 

- koja su se obistinjavala s još čudesnijim prilikama. Tek je u posljed¬ 
njim godinama prestao sličnim proroštvima. Svejedno se po ne¬ 
kim znakovima moglo zaključiti, kako je znao za vrijeme smrti svojih 
dječaka, makar ih i nije proricao. To je katkad izbijalo po načinu, kojim 
je primao vijest o njihovoj smrti. . ■ 

Na početku 1867. Don Bosko je pošao u Rim, da sarađuje na do¬ 
bru uspjehu Tonelove misije, a i radi drugih važnih razloga. Jedan 
razlog bio je, da postigne odobrenje Pobožne družbe sv. Franje Sales- 
koga ili barem ovlaštenje, da može klericima dati otpusnicu za re- 
đenje i da ih „titulo mensae communis” može pripustiti 
sv. redovima. Drugi j’e razlog bio potreba pomoći za unutranje radove 
crkve Marije Pomoćnice. 

Otputovao je 7. siječnja ujutro, a pratio ga je doktor don Ivan 
Krstitelj Frančezija, koji je s ljupkim žarom napisao mnogo pisama 

s toga puta. , ^ „ , , , 

Neobično je bilo oduševljenje, koje je pobudio Don Boskov dola¬ 
zak. Od prvoga do zadnjeg dana svoga boravka Sluga je Božji vršio 
u Rimu najdjelotvorniji apostolat. Svaki je dan propovijedao, često 
ispovijedao, pohađao bolesnike, zavode, ustanove, samostane, primao 
do vrlo kasnih sati noći, savjetovao sve moguće vrste ljudi, pa je s me- 
daljicama Marije Pomoćnice i blagoslovom u Njezino, ime mnogim bo¬ 
lesnicima ostavio nadu u ozdravljenje. Mnogi i mnogi su mu se prepo¬ 
ručili kao svecu, a to je Papu uvelike tješilo. . 

Pijo IX. primio ga je prvi put 12. siječnja, pa je, kad ga je vidio, 
nastavio prekinuti razgovor iz 1858., kad ga je upućivao, da potanko 
piše svaki svrhunaravni događaj, koji bi bio u vezi s prvom idejom 
Oratorija. Primio ga je ovim riječima: . 

_ Dakle... jeste li, gospodine, vodili računa o mom savjetu i 

Jeste Ii napisali ono, što se tiče nadahnuća da osnujete svoju družbu ? 

— Sveti Oče, odgovori Don Bosko, zaista nijesam imao vremena. 
U tolikom poslu... . 

— Dobro dakle, kad je tako, ja Vam to ne samo savjetujem, nego 
Vam zapovijedam ! Pred tim poslom moraju ustuknuti svi ostali po- 

slovi, koje god vrste ili važnosti bili. Kad drugačije ne možete, ostavite- 
sve na stranu, samo pišite. Vi ne možete potpuno shvatiti preveliko- 
dobro, koje će ućiniti neke stvari, kad ih saznadu Vaša djeca. 

Kod druge audijencije htio mu je štogod dati za mladiće Orato¬ 
rija, pa je pošao k svome ormaru, ali je ovaj bio prazan. „Dobri se- 
Pijo, pripovijeda don Frančezija, nasmijao, podigao oči k nebu i re¬ 
kao : Hej, ta svijet ne zna, da Papa nema više ni novčića za sebe ! 
Evo, uistinu sam dopro do financijskog stanja sv. Petra. 

„Zatim se okrene Don Bosku i reče: 

— Predragi, vidite: mala je razlika između mene i Vaše siročadi. 
Vi živite od Providnosti, a ja od milostinje. Moja će se djeca pobri¬ 
nuti !... 

...„Sutradan dao je svome komorniku monsinjoru Ričiju deve¬ 
deset rimskih škuda te je rekao : — Jedan siromašni otac svojim si¬ 
romašnim sinovima ! 

„Zabilježit ću jednu lijepu anegdotu, kojoj sam sam bio svjedo¬ 
kom : Don Bosko je čekao u predsobljima Pija IX., da bude prim¬ 
ljen u audijenciju. Međutim iziđe monsinjor Riči. Kad ga je vidio, klikne : 

„— 0, Don Bosko ! Već su četiri sata, što Vas Njegova Svetost 
čeka i pita za Vas. Dođite, dođite, jer ste, kako je rekla Njegova Sve¬ 
tost, Vi sada Sveti Otac Rima.” 

Najplemenitije obitelji natjecale su se, da ih primi u audijenciju- 
ili da dođe u njihove palače. 

U Rimu su živjeli svrgnuti talijanski vladari, pa su i oni željeli 
upoznati čovjeka Božjeg, o kom su svi govorili. Veliki vojvoda od 
Toskane Leopold II. sklopio je s njim tako usko prijateljstvo, da ga je- 
kasnije u zadnjim časovima života želio imati i imao uza se. Franjo- 
V., vojvoda od Modene, više mu je puta išao u pohode, pa se tako di¬ 
vio njegovoj dobroti, da je počeo pomagati njegova djela, pa je to iz: 
svega srca činio, dok je god živio. I članovi kraljevske porodice napulj- 
ske, kraljica majka Marija Terezija, kralj Franjo II. i kraljica Sofija,, 
kako ćemo drugdje vidjeti, više su se puta dogovarali sa Slugom 
Božjim. 

Torlonska kuća, piše don Frančezija, „sva je sišla, t. j. zdravi dio,, 
jer su neki bolesni, i dočekala Don Boska na vratima.” 

Vojvoda iz Šore, don Rudolf Bonkompanji Ludovizi, knez od 
Piombina, vlastitom je rukom napisao srdačnu uspomenu na Misu, koju 
je Don Bosko služio u kapeli njegove vile. 

Kad je jednoga jutra pošao da služi Misu u Oratoriju, koji se zvao 
Karavita, s velikom je mukom uspio doći u sakristiju. Toliko je- 
mnoštvo bilo u crkvi i vani. Isto je tako vrlo teško i izašao. 

„Nasred ulice — pripovijeda don Frančezija — zbio Tse jedan 
ganutljiv prizor. Čim su ga vidjeli, sa svih strana navališe majke sa. 
svojom djecom u naručju, navališe gospođe, gospoda, svećenici, redov¬ 
nici i drugi, svi da prime njegov blagoslov. Vidio sam zatim i druge, 
kojima su oči bile suzne, među njima grofa Nanerinija, koji je čekao- 
Don Boska, da ga povede kući, da blagoslovi njegovu sirotu ženu, 
koje je bila bolesna. 

,,S mukom je uzišao na njegovu kočijicu. Cijela je ulica bila za¬ 
krčena ljudima, a s jedne i s druge strane bila su nanizana dva vrlo- 

duga reda plemićkih kočija. I, gle, svi su pali na koljena i vikali: — 
Don Bosko, molimo blagoslov! —” 

Na 17. veljače vratio se u Vatikan, da pohodi kardinala Antoneliia 
Jedna princesa u predsoblju htjela je „imati čast da mu ustupi svoju 
audijenciju”. Kardinal je s njim razgovarao s najvećom ljubaznošću : 
uzeo. mu je ruku među svoje ruke, poljubio je, uveo ga u sobu i pri¬ 
povijedao mu o svom poboljšanom zdravlju, koje je postigao od Marije 
Pomoćnice. Kad je zatvorio vrata, zaželio je primiti blagoslov. Zamo¬ 
lio je i jednu medaljicu. 

Ali, Uzoritosti, nemojte biti dijete — ! reče mu Don Bosko 
Ne, ne — prihvati kardinal — blagoslovite me ! 

„Don Bosko nije htio. Smjesta pade na koljena pred njegove noge, 
da mu poljubi prsten. Ali morao je ipak poslušati, jer je i kardinal bio 
kleknuo. Iz svoje vanredne dobrote, koja resi ovoga kardinala, dao 
je Doni Bosku 1000 lira za novu crkvu i za pomoć našoj kući i djeci 
Oratorija, koja su toliko sudjelovala i pomogla ga u njegovu naru¬ 
šenom zdravlju. Nadodao je, da to ne će biti zadnji doprinos. 

„Kad je Don Bosko izišao, našao je puno predsoblje plemenitih 
osoba, koje su čekale audijenciju. Ali čim su ugledali Don Boska, oku- 
piše se oko njega. Tko mu je htio poljubiti ruku, tko ga je molio za me¬ 
dalju, a tko je opet molio, da ga blagoslovi...” 

Pošao je da služi Misu u kapeli sv. Stanislava Kostke na Kvirinalu, 
u novicijatu otaca isusovaca. Poslije Pričesti reče nekoliko riječi. Otac 
Anđelini, koji ga je slušao, klicaše: — Koliko dušobudnosti, koliko 
istina u malo riječi. Naš sveti otac Ignacije ne bi bio drugačije govorio! 

je bila. i prKrženost, koja se javila u dječacima svakoga 
staleža. Sinovi najodličnijih obitelji natjecali su se, da mu ministri¬ 
raju kod sv. Mise, a njegovi pohodi Rimskom kolegiju, Nazarenskom 
kolegiju i drugim zavodima proizvedoše čudnovat učinak. 

Glas o njegovoj svetosti bio je ušao u sve kuće. 22. veljače zamoli 
ga markiza Vila Rios, da pohodi jednoga umirućeg mladića iz plemićke 
obitelji, koji je imao sušicu, a doonda nije htio ni čuti za Ispovijed. 
Napokon je rekao, da bi se samo kod jednoga ispovjedio: kod Don. 
Boska. Bio je to ganutljiv prizor: Siromašni mu mladić smjesta zgrabi 
ruku,- poljubi je i zaplače. Zatim skupi sile, ovije rukama vrat Don 
Boska, koji se bio prignuo, da mu kaže jednu riječ, te je ponavljao: 
— Ispovjedite me, Don Bosko, ispovjedite me! 

Nešto kasnije Don Bosko je, blagosloven, izišao iz te kuće, a siro¬ 
mašni je mladić usnuo u Gospodinu. 

Treba zabilježiti, da je Don Bosko molio i nastavljao moliti, da 
mu se ne bi ništa neobično dogodilo. Ali, iako se tih dana nijesu zbili 
bučni događaji, ipak je bilo učinaka njegovih molitava i blagoslova. 

Pavlu De Metr od 18 mjeseci, sinu grofa Eugena, bili su lice i vrat 
vrlo otečeni. Nakon što ga je Don Bosko 16. siječnja blagoslovio oti¬ 
mao je u susjednu crkvu sv. Karla služiti sv. Misu. Kad se Misa svr¬ 
šila, činilo se, da je bolesniku bolje tako, da je liječnik, kad je došao, 
.ustanovio, da se bez opasnosti može prerezati, a to se prije nije usudio 
učiniti. Od tog časa oteklina je počela nestajati, pa je ozdravljenje 
bilo sigurno. Nije to bilo dovoljno. Kad je Sluga Božji blagoslovio 
djetešce, rekao je njegovim roditeljima: 0, ne će umrijeti; on će biti 
•svećenik. Nitko dječaku nije rekao, što je Don Bosko o njemu pro¬ 


rekao, jer je to doznao tek onda, kad je, postavši isusovac, bio već 
zaređen. 

Grofici Kalderari je prorekao, da će njezine nijeme djevojčice 
kasnije govoriti. God. 1870. Iako su govorile. Kanonik K. 1. Grana, 
tajnik knezova don Henrika i done Terezije Barberini, svjedoči, kad 
je došao u njihovu palaču da čita Misu, ne bi li im postigao milost, 
da uzmognu imati djece, i kad ga je on o tom zapitao, da je Don 
Bosko rekao : 

— Dobro, da ! Gospodin hoće da Vas utješi! Sirotica ! Vi biste 
htjeli muškića, ali Gospodin hoće da Vam dade curicu ! Treba da se 
podvrgnete volji Božjoj i da se zadovoljite, što ćete imati curicu. Ali 
ona će Vam biti utjeha. 

Tako je i bilo. Usprkos različitoj izjavi kućnog liječnika i drugih 
doktora, „koje su više puta zvali i konsultirali”, princesa je nakon 
osamnaest godina braka imala „zdravu, čvrstu i kreposnu 
kćer, kojoj su dali jedino ime — Marija.” 

Za tih neprestanih pohoda i audijencija, koje su mu donosile 
milostinju za svetište Marije Pomoćnice i za Oratorij, Don Bosko 
je neprestano radio, da postigne i druge ciljeve, zbog kojih je bio po¬ 
šao u Rim, naročito za popunjenje praznih biskupskih stolica. 

Kako su bile nastale nove poteškoće, Pijo IX. jednom mu smije¬ 
šeći se reće : 

— Kojom biste se Vi politikom čuvali tolikih poteškoća ? 

— Moja je politika, odgovori Don Bosko, politika Vaše Svetosti. 
To je politika Očenaša. U Očenašu svaki dan molimo, da dođe kra¬ 
ljevstvo Oca nebeskoga, adveniat regnum t u u m, a to je, 
do čega nam je najviše stalo. 

Zahtijevao je, da se dobro biskupija pretpostavi svemu i da se 
prouči način, kako bi se to dobro moglo osigurati. Čak je i sam pred¬ 
ložio jedno rješenje. Pijo IX. pristane na nj, pa mu je dao puno ovlaš¬ 
tenje. Naložio mu je i to, da mu naznači svećenike, koje drži dostoj¬ 
nima za biskupije u Pijemontu, ali je, naravno, zadržao slobodu odluči¬ 
vanja. 

Uspjeh dugih i mučnih pregovora, koje je Don Bosko vodio s mnogo 
takta, bio je, da se u koncistoru od 22. i 27. maja već moglo doći 
do imenovanja 34 biskupa za crkve u Italiji. Još je trebalo opskrbiti 
gotovo dvije trećine upražnjenih biskupija, ali je za neke od njih vlada 
već bila dala svoj pristanak. Međutim sektarske uzbune i demisije 
ministra Rikasolija, zbog finansijskih pitanja, prekinuše pregovore. 
Ali je Don Bosko poradio i neprestano je dalje radio o dobru Crkve, 
jer je od vremena do vremena bilo moguće imenovati druge biskupe. 
Pijo IX. našao je u Svečevim obavještenjima mnoga imena svećenika, 
koje je vlada već bila primila. 

Papa je u Don Boska imao neograničeno povjerenje, pa mu je 
povjerio druge delikatne službe. Tražio je, da jednu svoju kuću otvori 
u Rimu ; dao mu je vanrednih duhovnih milosti za salezijance, za pi- 
tomce i za sve one obitelji, koje su na koji god način i u kojoj god mjeri 
svojim dobročinstvima pomogli uzdržavati Oratorije. Dao mu je na¬ 
ročiti blagoslov za promicatelje nove lutrije, a dao mu je i komendu 
sv. Grgura Velikoga za odlične dobročinitelje Oratorija. 

Ali unatoč dobrohotnosti i poštovanja, koje mu je iskazivao Papa, 
i usprkos štovanju, koje je uživao kod uzoritih prelata, Don Bosko 
nije ništa postigao za odobrenje Pobožne družbe. Jedna od tema, koja 
se proučavala prigodom priprave za skori ekumenski sabor, bila je ova; 
— Da li je zgodno odobravati nove redovničke ustanove, ili treba 
radije fuzionirati one, koje imaju isti cilj ? 

Zato se spremio za povratak. Na 26. veljače navečer, piše don 
Frančezija, u čas njegova odlaska iz Rima, „mnoštvo je ljudi bilo na 
stanici... Don Bosko je ušao pod zaklon, uzišao je, ali vrlo ganut. 
Mnogi su plakali i preporučivali mu se, okupljeni oko njega, da ih za¬ 
drži u uspomeni. 

„Nešto prije zvižduka, prijatelji su još željeli primiti Don Boskov 
blagoslov, pa su ondje, javno, klekli, da ga prime.” 

Monsinjor Manakorda sutradan je pisao vitezu Orelji: „0, kako 
je moćna Don Boskova krepost!” 

Na putu Don Bosko se zaustavio oko dva dana u Fermu kod kar¬ 
dinala De Anđelisa. U sjemeništu jedan mu je pitomac čitao i predao 
pjesmu, a Don Bosko mu je uzvratio srdačnim riječima i medaljicom. 
Taj pitomac imao je postati kardinal Dominik Zvampa, koji je, otva¬ 
rajući u aprilu 1895. prvi salezijanski kongres, u punoj skupštini spo¬ 
menuo taj blagosloveni susret. 

U času odlaska kardinal De Anđelis klekne na zemlju i na svaki 
način htjede, da ga Don Bosko blagoslovi, prijeteći mu, da mu inače 
ne će dati milodar, koji je bio pripravio za njegovu crkvu. Don Bosko 
ga blagoslovi govoreći: Vaša uzoritost ne treba moga blagoslova, ali 
ja trebam Vaših novaca! 

Na 2. ožujka o podne bio je u Turinu. Nije moguće opisati veselje 
mladića, glazbu, pripravu za doček. Na pročelju kuće kočio se veliki 
natpis: Rim ti se divi, Turin Te ljubi. Kad se to saznalo 
u Rimu, bilo je srdačnih protesta : neki su pisali, da Don Boska ljube 
u Rimu kao i u Turinu. 

Među tolikim triumfima Gospodin je dopustio, da dođe čas tuge : 
koji su god ugodili Bogu, prošli su preko mno¬ 
gih nevolja (Judita, VIII, 23). Ni za vrijeme spomenutih posala 
Don Bosko se nije bio odrekao direktne brige o Katoličkom 
štivu, za koje je i dalje pisao sveščiće. Tako je u počast Prvaka apo¬ 
stolskog i autoriteta njegovih nasljednika napisao knjižicu prigodom 
18. stoljeća sv. Petra. Ali prije no što je otputovao iz Rima, neki su 
mislili, da se knjiga mora predati kongregaciji indeksa, koja ju je 
dala na mišljenje monsinjoru Piju Delikatiju, čija odluka nije bila 
odobrena, nego se Don Bosku stavila do znanja preko nadbiskupske 
kurije u Turinu s nalogom, da o njoj vodi računa kod drugog izdanja. 
Tako je htio Pijo IX., koji je odgovorio onome, koji je natucao o 
zabrani: — 0, to pak ne ! Siromašni Don Bosko ! Ako ima što da se 
popravi u toj knjizi, neka se popravi u drugom izdanju. 

Vijest i način, kako je opomena bila stilizirana, prouzročiše mu 
vrlo bolan udarac. Samo njegova krepost i njegova privrženost Na¬ 
mjesniku Isusa Krista dadoše mu snage, da to podnese. Osjećao je, 
da je ranjen u najosjetljiviji dio srca, ponajviše zbog toga, što je go¬ 
tovo bio optužen, da nije branio Papin autoritet! Optužen on, koji 
bi za Papu bio dao i svoj život. 




Ali ako je Bog dopustio kušnju, nije dopustio, da ona bude na 
sramotu Sluge Božjega. Nakon mnogih molitava i pošto se posavjeto¬ 
vao s kapitularnim vikarom, monsinjorom Capatom, i s novim bisku¬ 
pom iz Soluca, monsinjorom Gastaldijem, napiše na opomenu uljudan 
odgovor, da ga, ako bi mu za to dali dopuštenje, pošalje u Rim. 

Očitovanje bilo je poslato u Rim i malo pomalo, s pomoću dobrih 
usluga monsinjora Gilardija, biskupa iz Mondovija, i s pomoću oca 
Josipa Orelje Družbe Isusove, oblaci se raspršiše. 

Ali istih tih dana, svjedoči monsinjor Kostamanja, Gospodinu 
je bilo milo preko svoga vjernog Sluge tvoriti nova čudesa. 

Kad je 3. svibnja 1867. Don Bosko zbog propovijedanja bio u 
Karamanji, dođe mu jedna siromašna žena, malo postarija i hroma, 
koja se vukla na dvjema štakama. Zamoli ga, da je blagoslovi, jer 
se nadala, da će tako doći do ozdravljenja. Don Bosko joj naredi, 
da klekne. 

Žena, da posluša, naslanjala se na štake i kušala, ne bi li po njima 
doplazila do zemlje. Ali Don Bosko joj ih uze ispod pazuha i iz ruku 
te odlučno reče: — Ne tako, ne tako!... Kleknite dobro. 

Bilo je nazočno više od šest stotina osoba. Žena se našla koljenom 
na zemlji, kao očarana. Nakon što je s Don Boskom izmolila tri 
Zdravo Marije, a da joj nitko nije pomogao, ta se žena digne, te više 
nije osjećala boli, koje su je više godina mučile. Don Bosko joj, sveto 
se smiješeći, metne dvije štake na pleći i reče : Pođite, dobra moja 
ženo, i uvijek ljubite Mariju Pomoćnicu 1 

U istom je mjestu jedna gospođa, koja je dugo ležala zbog raka, 
nakon Don Boskova blagoslova osjetila, da je zdrava tako, da se od¬ 
mah mogla dići da pođe zahvaliti se Gospi, noseći Don Bosku obeća¬ 
ni doprinos od tri hiljade lira. 

Marija Pomoćnica i dalje je čudesima potvrđivala misiju, koju 
je povjerila svome slugi. Sam je Don Bosko u jednom privatnom pi¬ 
smu pripovijedao o jednom gospodinu visoka položaja, koji je nakon 
godinu dana, što mu je jedna ruka bila uzeta, poslije molitve opet mo¬ 
gao njome raditi, pa je napisao rMarijo Pomoćnice, pomozi 
mi!U poletu svoje zahvalnosti otide kući i vrati se noseći za crkvu 
tri hiljade franaka. 

30. srpnja pisao je vojvotkinji od Šore, gledom na tako zvanu 
crnu bolest, koja se bila raširila u Rimu : „Ni jedan od onih, 
koji bude učestvovao u gradnji crkve u čast Marije Pomoćnice, ne 
će biti žrtva tih nevolja, samo ako se bude u Nju pouzdavao.” 

Svaki dan — veli jedno pismo don Anđela Savija (od 14. lipnja) — 
velika navala ljudi, da vide Don Boska i crkvu. Jučer- jedna dama, 
Engleskinja, dugo je čekala, da bude primljena u audijenciju. Bio je 
i barun Kavaikini, vidio je crkvu i mnogo se zadržao s Don Boskom. 
Čuo sam jednoga, kad je izlazio : — Govorili smo s drugim župnikom 
iz Arsa. — Jedna rimska princesa, koja je putovala u London, mlada 
princesa Dorija, sišla je u Đenovi i za dva je dana produžila put, da 
uzmogne doći u Turin i govoriti s Don Boskom. Vidjela je crkvu i 
bila je zadovoljna. Za nekoliko dana imali smo u kući deset biskupa, 
kojima naši mladići uvijek iskazuju srdačno štovanje...” 

I princesa Marija Leticija Vize-Bonaparte Solms, žena ministra 
Ratacija, došla je u Oratorij u društvu plemenite gospode. Tako se 

divila i bila je tako zadovoljna, da je telegrafski javila mužu svoje 
zadovoljstvo, što je mogla upoznati jedno čudo XIX. vijeka, 
kako je sam muž zvao Don Boska. 

Don Bosko već je bio naručio veliku sliku Marije Pomoćnice kod 
slikara Tome Lorencona, vrijedna i pobožna umjetnika, koji je, dok 
je svršavao, vjerno se povodeći za datim uputama, više puta priz¬ 
nao, da mu se crtajući lice Marije Pomoćnice činilo, da mu neka ne¬ 
vidljiva ruka vodi kist. Zaista, tko god motri tu svetu sliku, zapanjuje 
ga slatkoća onoga kraljevski majčinskog lica i osjeća, da mu se srce 
puni pouzdanjem i pobožnošću. Djevica, kao nebeska vizija, plovi 
u moru svjetlosti, koju joj s visina rose Bog Otac i Duh Sveti kao 
simbol dostojanstva i milosti, kojima je bila urešena. Dvije čete an¬ 
đela s ljubavlju je promatraju. Ona desnom rukom diže žezlo, a lije¬ 
vom slatko pritište na grudi djetešce Isusa, koji smiješeći se širi ruke, 
pa se čini, kao da govori .-Molite, molite moju majku: 
Ja sam sve Njoj prepustio! Smjerno je okružuju svi apo¬ 
stoli i evanđelisti ; pogledom uprtim u Nju i tjeskobno okrenutim 
prema onome, tko se približuje, čini se, da govore rDođite, dođite, 
kršćani: evo vaše Pomoćnice! Dolje na dnu, ocrtavaju 
se u daljini brežuljci Turina, a uz njih vidi se Oratorij Valdoka, kao 
slika grada i kraljevskog dvora triumfa Marije Pomoćnice. 

Na koncu lipnja Svetac pošalje u Rim dva svoja svećenika : don 
Kalijera i don Savija, da ga zastupaju na svečanostima osamnaeste 
stogodišnjice sv. Petra i da dostave Papi jedno njegovo pismo, u ko¬ 
jemu između ostaloga ponavlja molbu, da potvrdi ustanove Pobožne 
družbe. 

Slijedećih mjeseci Don Bosko je često izbivao iz Turina, ali je 
21. listopada bio u Oratoriju radi blagoslova kipa iz pozlaćene mjedi, 
koji je bio postavljen navrh kupole nove crkve, a predstavlja blaženu 
Djevicu u času dijeljenja svoga majčinskog blagoslova. Sveti je obred 
izvršio novi nadbiskup Turina monsinjor Aleksandar Rikardi od Netra. 

Blažena je Djevica bila preljubazna Kraljica i Majka Oratorija 
zimi strahovite 1868. godine, kada se oštroj studeni pridružila osku¬ 
dica kruha i velika bijeda. Milostinja je dalje pridolazila u dovoljnoj 
količini za potrebe siročadi i za troškove, koji su bili potrebni, da se 
dovrši crkva. 

Na početku 1868. biskup Kasalmonferata, monsinjor Petar Fere, 
u čijoj je biskupiji bilo mjesto Mirabelo, tužan, što je Don Bosko na¬ 
išao na poteškoće zbog odobrenja svoje družbe, a uvjeren, da je ta 
družba djelo Gospodnje, odobrio je kao biskupijsku kongregaciju i 
toplo je preporučio dobrohotnosti drugih biskupa. Nakon što je Don 
Bosko pohodio zavod sv. Karla, otišao je k njemu da mu zahvali. 

Sad su već sve njegove misli bile u pripravama za skoru posvetu 
svetišta Marije Pomoćnice. 

Na 21. svibnja, na svetkovinu Uzašašća našega Gospodina Isusa 
Krista, monsinjor Balma blagoslovio je zvonove. Ali trebalo je pri¬ 
baviti svu crkvenu opravu. I to su darovali dobročinitelji i pomilo- 
vanici, za koje se činilo, da su na tajanstven način bili upozoreni na 
sve potrebne stvari za svečanost. „Ni od jednoga predmeta nijesu se 
našla dva primjerka,” piše Don Bosko, kao što nije bilo ni jednoga, 
koji se ne bi bio našao u potrebi. 


8. lipnja navečer monsinjor Rikardi izložio je svete relikvije. Za¬ 
tim je počelo pjevanje svete službe, koja se protegla kroz cijelu noć 
do prvih jutarnjih sati, kada je počeo obred posvećenja. 

Nadbiskup je prvu Misu služio na velikom oltaru, a odmah je 
zatim na taj oltar uzišao Don Bosko, da izrazi svoju odanost i zahval¬ 
nost blaženoj Djevici i da Joj preporuči svoje sinove i dobročinitelje. 

Kad se vratio u sakristiju, bio je cijeli dugi sat opkoljen od mno¬ 
štva osoba, svakoga staleža, koje se neprestano mijenjalo i koje je do¬ 
šlo da se zahvali ili da moli milost od Marije Pomoćnice. Navečer ga je 
isto tako opkolilo veliko mnoštvo na stepenicama pobočnih vrata, 
koje vode u sakristiju i u kapelu sv. Petra. Tu je narod vrvio po du¬ 
gom prostoru dvorišta. 

Čudesa su se umnažala. Jedna uzeta sirota (nestrpljiva da dođe 
k njemu), a da nije ni opazila, skoči s kola, na kojima su je bili doveli, 
pa je tek kad je bila pred njim, osjetila, da je zdrava. 

Takovi su se prizori ponavljali za vrijeme osmodnevne pobož- 
nosti, koju su svojim prisustvom uzveličali biskupi: monsinjor Gastaldi 
iz Saluca, monsinjor Gilardi iz Mondovija, monsinjor Fere iz Monferata 
i monsinjor Galeti iz Albe. 

Pijo IX. bio je poslao na dar jednu lijepu veliku svijeću i podije¬ 
lio je potpuni oprost onima, koji prvih osam dana pohode svetište. 
Don Bosko je o toj svečanosti izdao spomen-spis, u kom ukazuje na 
milosti, koje je tih dana iskazala Djevica Pomoćnica. 

Otvorenje svetišta Marije Pomoćnice povećalo je štovanje i udiv- 
ljenje za Don Boska. Pitao ga otac Srećko Jordan Marijin oblat: — 
Kako to, da Vi poduzimate tolike stvari, i sve bez ičega, a kasnije 
dolazi do ogromnih proporcija ? 

Don Bosko s velikom poniznošću odgovori: — Ja zaista u to 
ne ulazim. Gospodin sve čini. Kad Bog u svome milosrđu hoće da učini 
nešto, kako On dokazuje, da je to njegova stvar ? Da je izvede, posluži 
se najneprikladnijim sredstvom. To je moj slučaj. I ja uvjeravam 
Vas, koji me već dugo poznajete : da je Gospodin u turinskoj nadbis¬ 
kupiji našao bjednijega i slabijeg svećenika, On bi bio izabrao njega, 
i nijednoga drugog, za oruđe djela, o kojima mi govorite, a siromaš¬ 
nog Don Boska bio bi pustio po strani, da vrši prirođeno zvanje jedno¬ 
stavnoga seoskog kapelana. 

Mjeseca srpnja išao je u Fenestrelu, da utješi bolesnog župnika 
iz Rue i da na dan sv. Ane održi pohvalnu besjedu u kapeli Pija. 27. 
bio je u Isou (Usseax), gdje su ga pohodila dva sjemeništarca u prat¬ 
nji Ronšaja Josipa, koji je upravo tada bio svršio filosofijske nauke, 
i makar je osjećao naklonost prema svećeničkom staležu, ipak je popu¬ 
stio željama svoga djeda, pa je odlučio prihvatiti se trgovine. Dapače 
bio je našao i namještenje u jednoj bonskoj kući. A da se nije ni obazro 
na sjemeništarce, Don Bosko se obrati tom mladiću, kojega nikada 
nije bio vidio, pa mu je šaljivo rekao : — Evo ovdje jednoga lijepoga 
mladog kosa, kojega će zatvoriti u krletku ! — Mladić na te riječi 
osjeti magično nagnuće ; uspavano zvanje oživi, zamoli, da bi se sa Sve¬ 
cem nasamo razgovarao, i odluka da se posveti Bogu postane čvrsta, 
dapače nepokolebljivo stalna. Trebalo je još predobiti djeda. Ali ču¬ 
desno ozdravljenje dviju sestara dobroga Josipa, koje se dogodilo na¬ 
kon Don Boskova blagoslova, ukloni svaku poteškoću. Josip je ušao 



u Oratorij, postane salezijanac, svećenik, i umre kao direktor Orato¬ 
rija sv. Petra i Pavla u Parizu. 

29. istoga mjeseca razboli se don Rua od vrlo teške upale prepone. 
To je bila posljedica prekomjerna rada. Jer je zbog običnog pomanjka¬ 
nja počinka bio neobično slab (spavao je tek četiri sata !), bolest ga je 
naskoro dovela do ruba groba, tako da mu više nije bilo lijeka, pa je 
sam zatražio sv. Ulje. 

Kad je te večeri Don Bosko došao kući, neki su ga poglavari za¬ 
molili, da bi išao k bolesniku. Ali on šaljivo reče : — Don Rua ne od¬ 
lazi bez moga dopuštenja ; pustite me da idem. — 1 otišao je ispovije¬ 
dati, a zatim u blagovalište. 

Kad je večerao, s običnim mirom pođe u sobu, da ostavi svoje pa¬ 
pire,. a zatim siđe u prvi sprat, da pohodi don Ruu. Nakon što se malko 
s njim zadržao, don Rua mu slabašnim glasom reče : 

— 0, Don Bosko ! Ako je ovo moj zadnji čas, slobodno mi kažite,, 
jer sam na sve spreman. 

— 0, dragi don Rua, odgovori Don Bosko, ne ću da umreš. Imaš 
mi još u tolikim stvarima pomoći. — I pošto mu je rekao još nekoliko- 
utješnih riječi, blagoslovi ga. 

Slijedećeg jutra nakon što je odslužio Misu, pođe k bolesniku,, 
kod kojega je bio doktor Gribaudo, koji mu protumači težinu slučaja 
i primijeti, da ne vjeruje u ozdravljenje. — Neka je bolest kako god 
teška, odgovori: moj don Rua mora ozdraviti, jer još mora mnogo 
učiniti. — Kad je na stolu vidio torbu sa sv. Uljem, zapita : — A koji 
je dobričina pomislio, da je donese amo ? — ja, odgovori don Savio. 
0, da ste vidjeli! Don Rui je sinoć bilo zlo... i sami liječnici... — 
Vi ste upravo ljudi male vjere, prekine ga Don Bosko i reče smiješeći 
se i šaljivo : — Budi hrabar, don Rua: znaj, da se sada i niz prozor 
baciš, ne bi umro ! 

I zaista, od časa, kad ga je Don Bosko blagoslovio, bolesnik se 
počeo oporavljati. Nekoliko dana kasnije, protiv svakog očekivanja,, 
bio je izvan opasnosti. 


TREĆE PUTOVANJE U RIM — 
ODOBRENJE POBOŽNE DRUŽBE 

D NE 8. siječnja 1869. Don Bosko je opet otputovao u Rim. 
Prije odlaska preporučio je svojim mladićima, da naročito mole 
za jednu stvar, do koje mu je mnogo bilo stalo. 

Koji su ga razlozi vodili u Rim ? 

Ministar Menabreja bio ga je pozvao u Firencu, a Viktor Emanuel 
poslao mu je na dar dva jelena šarenjaka i ponovo ga pozvao u pri¬ 
vremeni glavni grad. 

Na putu zaustavio se u Firenci do 14., ali nije mogao govoriti s 
kraljem. Viktor Emanuel doznao je, da je Don Bosko bio u Firenci, 
kad je on već bio otputovao. 

U Rimu je — prema don Ruinim uspomenama — „živio prividno 
vrlo povučeno, da bude slobodniji i da mu ostane više vremena, kako 
bi se riješio posala. Za vrijeme njegova boravka u Rimu pronese se 
glas o novom izboru biskupa.” 

Glavni cilj putovanja bilo je odobrenje Pobožne družbe, koje prije 
nije mogao postići. Na putu su mu bile iste zapreke. Recimo još i više : 
Dijecezanska kurija, zamoljena da nađe način, koji bi u isto vrijeme 
spasio i biskupov autoritet i opstanak nove družbe, nije još bila rije¬ 
šila te stvari. Različiti biskupi i druge pobožne osobe, koje su bile sklone 
Don Bosku, nastojale su odvratiti ga, da ne podnosi molbu. Govori¬ 
le su, da nije moguće, da će uspjeti i da mu ne će biti potvrđene ni kon¬ 
stitucije ni družba. 1 iz Rima su mu pisali, da mu je u to vrijeme uza¬ 
ludan put za tu svrhu. 

Ali je Don Bosko, kako je kasnije govorio, ovako mislio : — Sve 
mi se protivi, a ipak mi srce veli, ako pođem u Rim, da će me pomoći 
Gospodin, koji ima u rukama ljudska srca. Dakle ja idem ! — I u du¬ 
bini svoje duše uvjeren, da će mu Gospa pomoći, on je otišao. 

Na dolasku bio je primljen s velikim štovanjem. Na stanici čekale 
su ga tri kočije, i to, što je veliki izuzetak, u željezničkoj ogradi. Dvije 
je bio poslao kardinal Berardi, koji ga je zamolio, da bi što prije došao 
pohoditi njegova nećaka, koji je bio vrlo bolestan. Don Bosko je obe¬ 
ćao, da će doći. Međutim otišao je u Sveti Bernard na Terme služiti 
Misu, a zatim je pošao u kuću Petra Marijetija, gdje se i nastanio. 

Dani su prolazili, i Don Bosko je bio zaboravio na poziv kardinala 
Berardija, kad ga je ponovo zamolio, da bi došao pohoditi i blagoslo- 

viti bolesnog nećaka. To je bio dječak oko jedanaest godina, vese¬ 
lje one bogate i plemenite obitelji, nasljednik vanredna imutka, jer je 
trebao naslijediti i dobra drugih kuća. Siromašak već se petnaest dana 
borio s tifusnom groznicom, koja je bila tako zloćudna i oporna za svaki 
lijek, te se činilo, da će ga povući u grob. Kad je došao Don Bosko, 
svi su mu ukućani izašli u susret i jednoglasno ga zamolili: — Don Bo¬ 
sko ozdravite ga, ozdravite ga ! — Don Bosko okrenuvši se kardinalu 
reče: — Došao sam, da me Vaša uzoritost pomogne kod Svetog Oca, 
ne bih li postigao odobrenje družbe sv. Franje Saleskoga. 

— Vi, odgovori kardinal, ozdravite mi nećaka, a ja ću Svetom 
Ocu govoriti u prilog družbe. — Tako govoreći uvede ga u bolesnikovu 

sobu. . .. 

Sluga je Božji ponavljao: Vjerujte! Molite Mariju Pomoćnicu, 
započnite devetnicu, a Vi se, gospodine kardinale, brinite za družbu 
sv. Franje Saleskoga. — I u sebi nadoda : Pustimo, da Gospa počne! 

Zatim, pošto je izmolio nekoliko molitava, blagoslovi bolesnika, 
kojega je smjesta pustila groznica. Za kratko vrijeme dječak se pot¬ 
puno oporavio. 

Kardinal je bio izvan sebe od utjehe, pa je rekao Don Bosku: 
— Pripravan sam učiniti sve, što god od mene zatražite. Samo zapovije¬ 
dajte ! — Uzoritosti, Vi znate, što želim, interesirajte se za Pobožnu 
družbu: govorite o njoj Svetom Ocu ! Kardinal pođe do Pape, s odu¬ 
ševljenjem mu ispripovjedi, što se dogodilo i vruće mu preporuči Po¬ 
božnu salezijansku družbu. Pijo IX. bio je tom viješću utješen, pa je 
živo želio što prije vidjeti Don Boska. 

Ali prelati, koji su bili pridijeljeni sv. kongregaciji te su za to trebali 
glasati, još su se uvijek protivili. Najviše utjecaja imao je kardinal 
Antoneli, državni tajnik. 

Svetac otide da s njim govori, ali ga je našao prikovana uz kanape : 
Kostobolja ga je strahovito mučila. Don Bosko mu zajamči, da će mu 
biti bolje, ako se bude brinuo o odobrenju Pobožne družbe. Molio ga 
je, da bi brzo otišao govoriti s Papom. — Kada ? — klikne Antoneli 
iznenađen i upirući mu oči u lice. — Sutra ! — Hoćete da kažete, da ću 
zbilja moći ići ? — Da, sutra ! — Ali kako bi to moglo biti ? — Vjerujte, 
živo vjerujte u Mariju Pomoćnicu, jer inače ne ćemo ništa učiniti. • 
Dobro je, poći ću sutra, ali ako mi kasnije bude gore ?... — Pustite 
tu stvar Mariji: Ona će znati urediti tu stvar. — Dobro je, sutra cu 
poći, i ako se ispuni, što mi obećajete, što god budem mogao, učinit 
ću za Vašu družbu. — Sutradan ujutro kardinalu Antoneliju bilo je 
znatno bolje: Grčevi su bili popustili. Pošao je Svetom Ocu u audijen¬ 
ciju, pa mu je pričao o razgovoru i ozdravljenju. 

I Don Bosko pođe Svetom Ocu. Pijo IX., ganut pripovijedanjem 
dvaju kardinala, primio ga je s neopisivom dobrotom. Zadržao ga je 
sat i po, pokazao se vrlo sklon njegovoj želji, obećao mu,^ da će uči¬ 
niti sve, da ga zadovolji i uvjerio ga, da će to dobro svršiti. Kasnije 
ga je primio u audijenciju od dva sata. I treći put je bio kod Pape oko 
jedan sat. 

Kad se približavalo vrijeme jedne od tih audijencija, Papa po¬ 
zove svoga dvorjanika pa mu reče: 

— Don Bosko nema kočije, pođite i dovezite ga u mojoj. 

Svejedno, poteškoća bilo je i dalje kod kongregacije biskupa i re¬ 
dovnika. Sam je Papa rekao nekim prelatima : — Ne ću više poteškoća ! 
Nađite način, da ih svladate, a ne da ih stvarate! — Najviše se pro¬ 
tivio monsinjor Zveljati, tajnik svete kongregacije. 

Don Bosko na savjet Pija IX. požurio se da ga pohodi. Našao ga 
bolesna od prvih početaka ozbiljne upale pluća, tako da nije mogao 
izići iz kuće, te je ležao na divanu. I njemu je obećao ozdravljenje, 
ako bude govorio o odobrenju Pobožne družbe. — Vjerujte, — zaklju¬ 
čio je — čvrsto vjerujte u Mariju Pomoćnicu i ozdravit ćete. — 0, Don 
Bosko, oduševljeno reče monsinjor Zveljati, ako sutra budem mogao 
otići Papi, ja Vas uvjeravam, da ću govoriti tako, da će za Vas biti 
sve dobro. — Sutradan nesta kašlja, i on se osjećao potpuno zdrav. 
Vrlo sklon zbog postignuta zdravlja, nakon što je bio kod Svetog Oca, 
istoga dana pohodi Don Boska, uvjeri ga o svojoj potpori i obeća mu, 
da će nestati svake poteškoće. 

Milosti, koje je dijelila Marija Pomoćnica, pomiriše s Don Boskom 
protivnike, užegoše mlake i sve su više u njegov prilog naklanjale duh 
Vrhovnog Svećenika. 

Mladići Oratorija i drugih kuća neprestano su molili. Don Bosko 
ih je bio pozvao, da 19. veljače naizmjence u malim četama neprestano 
adoriraju pred presvetim Sakramentom u svetištu Marije Pomoćnice. 
Taj je dan bilo dekretirano odobrenje Pobožne družbe. Don Bosko reče 
Piju IX.: — Danas svi moji mladići mole, da mi Gospodin pomogne ! 
— Pijo IX. je na te riječi plakao od ganuća. 

1. ožujka bio je izdan dekret o odobrenju, u kom je bila sadržana 
i ovlast, da za deset godina kod svakog biskupa može dati otpusnicu 
za sveta ređenja. 

Pun zahvalnosti prema Bogu zbog postignute milosti, Don Bosko 
se 2. ožujka vratio u Firencu, a 5. navečer stigao je u Oratorij, gdje je 
bio primljen s neobičnim iskazima veselja. 

Sutradan je Don Bosko uručio nadbiskupu monsinjoru Rikardiju 
dekret o odobrenju Pobožne družbe, a 7. ožujka, t. j. na dan, koji je 
on prije svoga odlaska bio odredio kao konac naročitih molitava, po 
prvi put je Pobožna družba sv. Franje Saleskoga u zahvalu za prim¬ 
ljene milosti proslavila titularnu svetkovinu u svetištu Marije Pomoć¬ 
nice. 

Te je večeri s dušobudnom jednostavnošću i vanrednom zahval¬ 
nošću prema Bogu i presvetoj Mariji Don Bosko pripovijedao salezi- 
jancima, kao otac preljubljenim sinovima, o čudnovatim zgodama i 
nezgodama postignutog odobrenja. Te je godine, na svetkovinu Uzne¬ 
senja presvete Marije, naročitom okružnicom dozvao u pamet svojim 
sinovima znameniti događaj, ulivši u sve salezijance čuvstva svoje za¬ 
hvalnosti, pa ih je potakao, da rade za spas duša, a u prvom redu za 
spas vlastite duše. 

24 preporučna pisma, koja su uputili kardinali, nadbiskupi, biskupi 
za postignuće odobrenja Pobožne družbe salezijanaca, jesu divan zbor 
hvala svetosti, koje je glas već odonda uživao Don Bosko. 

Plodovi odobrenja naskoro su se pokazali. 

Iz oratorijske tiskare izlazili su i po cijeloj se Italiji širili, i to uz 
najveću korist škola u sjemeništima i u svakom odgojnom zavodu, 
prvi svesci Biblioteke talijanske omladine, koja je 

od 1869.—1885. izdala najbolje talijanske autore, iz kojih su bili izo¬ 
stavljeni odlomci neprikladni za mlade čitače, naročito oni, koji su mo¬ 
gli povrijediti moralnost. Jedan od pretplatnika (njemu se samom svi¬ 
djelo spomenuti ga profesoru don Franji Čerutiju) bio je markiz Ja¬ 
kov dela Kijeza (della Chiesa), kasniji Papa Benedikt XV. 

U isto vrijeme, također nastojanjem Sluge Božjega, dao se poti¬ 
caj za novo kolo latinskih klasika, koje je u istu svrhu započelo prije 
nekoliko godina. I dok su različiti salezijanci pisali mnoga djelca ugodna 
ili asketičkog štiva, koja su se imala raširiti među omladinom i kršćan¬ 
skim pukom, doktor don Franjo Čeruti, prof. don Celestin Duranđo 
i prof. don Marko Pekenino, slušajući Don Boskovu riječ, veselo su 
nastojali oko priređivanja novih rječnika talijanskih, latinskih i grč¬ 
kih, i to uvijek s odgojnim nakanama. 

Od 1869. drugo je veliko religiozno i moralno dobro Don Bosko 
priskrbio mladićima svojih zavoda time, što je ukinuo običaj, da pođu 
u svoja mjesta na osam dana uskršnjih praznika i time, što je tri mje¬ 
seca jesenskih praznika sveo na jedan mjesec. Te njegove mudre očin¬ 
ske mjere prouzročiše mu veliku povišicu troška i truda, ali su zaprije¬ 
čile, da mnogi pitomci zaista u malo dana ne izgube moralnu korist 
cijele školske godine. 

Iste je godine otvorio novi zavod u gradu Kerasku, gdje je preuzeo 
i brigu pripojene crkve svete Marije od Puka, pa je tamo poslao sale- 
zijance, kojima je dao za poglavara doktora don Ivana Frančeziju 
kao župnika i direktora. 

Napokon, da proširi pobožnost i štovanje blažene Djevice Marije, 
ustanovio je u valdočkom svetištu Udruženje štovatelja 
Marije Pomoćnice, koje je kanonski bio utemeljio monsinjor 
Rikardi i koje je već prije Pijo IX. bio obdario mnogim oprostima, 
pa je kasnije uzdignuto na stepen nadbratovštine te je od Pape Lava 
XIII. dobilo ovlast, da po cijelom svijetu može pripojiti slična udru¬ 
ženja, koja bi onda bila dionicima duhovnih dobara spomenute ustanove. 

Don Bosku je najviše bilo na srcu štovanje presvete Marije Pomoć¬ 
nice, a to i zato, da toj nebeskoj Majci iskaže svoju sinovsku zahvalnost. 
Ta Ona mu je uvijek u obilju dijelila osobite milosti. 

29. svibnja te godine, 1869., pošao je u Lanco s pjevačima i orato- 
rijskom glazbom, da u zavodu proslavi svetkovinu sv. Filipa Nerija 
i da u mjestu uzveliča blagdan Tijelova. U jednoj izoliranoj sobi ležalo 
je sedam pitomaca, koji su bolovali od boginja, pa su, puni pouzdanja 
u Don Boskov blagoslov, molili direktora, da bi ga pozvao, da ih bla¬ 
goslovi. Jedva je bio stigao. „Tako ćemo, govorili su, odmah ozdraviti, 
pa ćemo moći da s drugovima svetkujemo !” 

Don Bosko ih blagoslovi. Nakon toga sišli su u dvorište, da se igraju 
s drugovima. Jedino nije išao Ivan Baravale, koji je sumnjao u svoje 
ozdravljenje. Kad je doktor Manjeti saznao za tu stvar, poče vikati 
na nerazboritost, ali jedino je Baravale trebao njegove njege još dvade¬ 
set dana. Drugi, koji su se pouzdavali u Mariju Pomoćnicu i u Don Bo- 
ska, smjesta su ozdravili. 

Ali druga stranica, koja obiluje revnošću i ljubavlju za Crkvu 
katoličku, jest stranica napora i briga, koje je Svetac više godina iz¬ 
držao na korist katoličkog puka kantona Tičina, kojem je švajcarski 
radikalizam bio oteo njegove pastire. S pomoću revnih svećenika Sluga 

je Božji mogao saznati, koje pučanstvo najviše treba vjerske pomoći, 
pa gaje za nekoliko godina, osobito od 1868.,—1870., nastojao opskrbiti 
dobrim svećenicima. Svetac se je i kasnije interesirao za pobjedu vjere 
u tom kantonu. 

Na 7. listopada 1869. iskrcaše se u Đenovi dva Alžirca, koje je Don 
Bosku uputio monsinjor Lavižeri. Preporučeni vlakovođi uđoše u vlak 
:i dođoše u Turin. Osim Don Boskova imena, nijesu ništa znali talijanski. 
Ali ponavljajući to ime i ponoseći se svojom narodnom nošnjom, s bije¬ 
lim plaštem, koji je lepršao, i crvenim fesom na glavi, prijeđoše grad 
i po najizravnijim ulicama stigoše u Oratorij. Don Bosko, koji je 
upravo toga časa svršavao mršavi ručak, primi ih sa slatkim posmije- 
hom i upravi im nekoliko riječi na francuskom jeziku. Na Božić je bio 
utješen, kad je vidio, da su u sv. Krštenju preporođeni u Isusu Kristu. 

Tima su se 1870. pridružila druga četvorica, koje je poslao isti 
prelat, i nekoliko Jerusolimaca. U isto vrijeme, sve češće i češće, dola¬ 
zili su biskupi i misionari iz najudaljenijih krajeva, da pohode Slugu 
Božjega i Oratorij. 

PRIJE, ZA I NAKON VATIKANSKOG 
SABORA - ČETVRTO I PETO DON 
BOSKOVO PUTOVANJE U RIM 

P APA! To je za Don Boska najveća osoba na svijetu, najdo¬ 
stojnija osoba počasti i poštovanja. Oduševljavao se, kad je 
mladićima govorio o Papi: — Ljubimo, govorio je, rimskoga 
Papu! Njegov savjet, i još više, njegova želja, neka nam bude zapo¬ 
vijed... Djeco moja, neka vam budu neprijatelji vjere oni, koji rije¬ 
čima i pisanjem vrijeđaju Papin autoritet i traže, kako bi poljuljali 
poslušnost i štovanje, koje dugujemo njegovim naukama. 

Što sve nije učinio Don Bosko za uzvišenje rimskoga Pape ?! 
Dokaz te goruće ljubavi bili su česti sveščići, koji su izlazili u Kato¬ 
ličkom štivu o dostojanstvu, veličini i dobročinstvima Pape. 

Tih dana zlatna Misa Pija IX. i saziv 1. ekumenskog koncila va¬ 
tikanskog ponovo raspališe revnost Sluge Božjega za uzvišenje Crkve 
i rimskoga Pape. 

U veljači 1869. izišlo je jedno novo njegovo djelce pod naslovom : 
Katolička crkva i njezina hijerarhija, u kojem 
je htio „dati ispravnu ideju Crkve Isusa Krista, protumačiti glavne 
stepene crkvene hijerarhije i reći, u kakvom je naročitom odnosu sa 
Crkvom katoličkom i s njezinom hijerarhijom”. 

11. travnja Namjesnik Isusa Krista služio je svoju zlatnu Misu. 
Svi su mu gotovo suvereni Evrope vlastoručno čestitali. Radost vjer¬ 
nika bila je neopisiva : to je bio krik oduševljenja u čitavom svijetu. 
Don Bosko je želio, da se tom oduševljenju pridruže svi njegovi si¬ 
novi sa svečanim proslavama po kućama i da Svetom Ocu pošalju je¬ 
dan vrlo ukusan album, s latinskim natpisom na prednjoj strani i 
s naslovom u talijanskom jeziku, koji je potpisalo njegovih 32 sve¬ 
ćenika, 73 klerika i 3.430 pitomaca. Pijo IX. odgovorio je Don Bosku 
u vrlo srdačnom zahvalnom pismu. 

U kolovozu Don Bosko je u jednom drugom djelcu: Opći sa¬ 
bori i Katolička crkva, razgovori između jed¬ 
noga župnika i mladog ž u p 1 j a n i n a, izložio najtočnije 
pojmove o naravi i koristi sabora, o superiornosti Pape nad njima, o 
19 prošlih općih koncila i o 20. koji se imao održati. 

Isto su tako rječiti dokazi njegova štovanja Pape bila njegova, 
putovanja u Rim. 

20. siječnja 1870. Don Bosko je ponovo putovao u Vječni grad. 
8. prosinca bio je otvoren koncil u nazočnosti 767 prelata, koliko ih 
nikad nije bilo ni na jednom prijašnjem saboru. Iako ni trećina nazoč¬ 
nih biskupa nije bila primljena u audijenciju, Svetac je na 8. veljače 
vodio s Papom dva duga privatna razgovora. Dao mu je na dar zbirku 
sveščića Katoličkog štiva i po jedan od već izašlih primjeraka 
Biblioteke talijanske omladine s novčanicom od 1000 
lira za novčić sv. Petra. Sveti je Papa uskliknuo : 

— 0, to je čudno, da Vi, koji uvijek imate praznu kesu, nosite 
novce meni, koji također uvijek imam praznu škrinju. Vi se zovete 
Ivan, a Ivan se zovem i ja ; bilo bi dobro, da se obojica zovemo Fra¬ 
njo, jer bismo bili dva prava franjevca. 

Zatim su počeli govoriti o Papinoj nezabludivosti, o kojoj se mo¬ 
ralo raspravljati na koncilu. Kad je Papa čuo jednostavne, jasne i kao 
isklesane Don Boskove odgovore, izrazio je želju, da se među narod 
raširi djelce o povijesti Crkve, koje bi se štampalo kao obrana i podu- 
poranj te istine. To je bila želja, koju je kasnije Don Bosko nastojao 
zadovoljiti novim izdanjem svoje Crkvene povijesti, koju je 
popravio i obogatio crticama o Vatikanskom saboru i o dogmi Papine 
nezabludivosti, a priredio ih je monsinjor Gastaldi. 

Za Pija IX. uvijek je bio blagdan, kad bi vidio Don Boska. Htio 
je, da mu cijeli taj dan sveščići Katoličkog štiva i Biblio¬ 
teke talijanske omladine budu na pisaćem stolu, pa ih je 
pokazivao svima, koje je primio u audijenciju. Navečer ih je sam met¬ 
nuo u ormar, i nije se umarao gledajući ih. 

Iste te večeri želio je, da mu opet dođe Svetac, kojega je zadržao 
dugo u razgovoru o Pobožnoj družbi. Rekao mu je, da je jedan biskup 
na koncilu govorio o potrebi jedne redovničke družbe, koje bi članovi 
prema Crkvi bili redovnici, a prema svijetu slobodni građani; da se 
jedan drugi biskup (iz Parme) digao i rekao : — Drago mi je, da Vas 
mogu obavijestiti, da takova družba već postoji... to je salezijan- 
ska družba — i da je koncil tu vijest primio s pljeskom, pa je biskupu 
iz Mondovija stavljeno u dužnost, da o njoj izvijesti. 

Međutim je Don Bosko pridonio veliki prinos djelu velike važno¬ 
sti. Na početku godine bio mu je poslan glas nebeskog rasvjetljenja. 
0 tom je zapisao uspomenu, koju je priopćio Piju IX., a u kojoj su se, 
između ostaloga, čitale i ove riječi: 

„Glas s Neba Pastiru p a s t i r a. Ti si u velikoj raspravi 
sa svojim prisjednicima, ali neprijatelj dobra ni časka ne miruje: on 
protiv tebe iznalazi i vrši sve moguće načine. Među tvoje prisjednike 
posijat će neslogu: podići će neprijatelje među mojim sinovima. Vla¬ 
sti svijeta rigat će oganj, jer bi htjeli, da se riječi utrnu u ždrijelu ču¬ 
vara moga zakona. To se ne će dogoditi. Učinit će zlo, zlo sami sebi. 
Ti se požuri: ako se poteškoće ne preture, neka se presijeku. Ako se 
nađeš u teškoći, nemoj se zaustaviti, nego nastavi, dok se zmiji zablude 
ne odsiječe glava. Na taj će udarac drhtati zemlja i pakao, ali će svijet 
biti osiguran, i svi će se dobri veseliti. Saberi dakle uza se ma i sama 
dva prisjednika, ali kamo god pođeš, nastavi i svrši djelo, koje ti je bilo 
povjereno. Dani brzo lete, godine se tvoje približuju određenom broju. 
Ali velika će te Kraljica uvijek pomagati, i, kao uvijek u prošlosti, tako 




će i u budućnosti uvijek biti velika i osobita zaštita 
C r k v e”. 

Čini se, da je cilj tih riječi bio, da uvjere Papu, kako je došlo od 
Gospodina određeno vrijeme, da se nezabludivost Papina proglasi vjer¬ 
skom dogmom. Činjenica je, da je Svetac, kako je uvijek učio i vjerovao, 
koliko je mogao, učinio, da uskori slavni događaj. Nekoji su biskupi bili 
mišljenja, da je definicija nezgodna, a među tima i neki od onih, koji 
su godinu dana prije stavljali zapreke odobrenju Pobožne salezijanske 
družbe, pa je Pijo IX. rekao Don Bosku : — Vi ste prošle godine imali 
velikih protivnika, pa ste ih svladali. Ja Vam se divim i hvalim Vas, 
jer oni, koji su bili Vaši zakleti neprijatelji, ove su godine uporni pro¬ 
tiv Papina glasa. Aferim, Don Bosko, to Vam služi na čast! 

Don Bosko je neprestano pohađao privatne kružoke biskupa, pa je 
čvrstim dokazima branio tezu nezabludivosti. I monsinjor Gastaldi, 
koji je spremao spomenicu za pobijanje oportunosti definicije, tako 
je bio zadovoljan i uvjeren Don Bosićovim razlozima, da mu je rekao : 

— Od danas spreman sam gledati na stvar pod tim vidom, pa ću 
spremiti i spomenicu u obranu osobne nezabludivosti Papine i oportu¬ 
nosti dogmatske definicije. * 

~ Pripravite o tom, prihvati Don Bosko, jedan govor, koji ćete 
izreći pred punim saborom. Uvjeravam Vas, da ćete vrlo ugoditi Papi 
i da će Vam taj govor pribaviti veliku čast pred cijelom Crkvom. 

I uistinu, monsinjor Gastaldi bio je u punom saboru jedan od najve¬ 
ćih braniča oportunosti. 

Na Čelu jedne grupe onih, koji su bili protiv definicije, bio je mon- 
sinjor Audizije, kanonik Sv. Petra i bivši predsjednik akademije So- 
perge. Kad je čuo, da su se mnogi posavjetovali s Don Boskom, pošao 
je i on da ga pohodi. Kod razgovora bili su nazočni: otac Perone, mon¬ 
sinjor Galeti i drugi biskupi. Don Bosko nije htio početi, pa je Audi¬ 
zije bez daljega stao braniti svoje mišljenje, tako rječito, da je zapanji- 
vao. Govorio je jedan sat. Na koncu Sluga Božji pohvali njegovu obra¬ 
zovanost, reče, da ne može slijediti pojedine dokaze i nadoda, da će, 
mjesto da navodi svoje dokaze, pročitati nekoliko točaka jednoga 
učenoga, pobožnog i savjesnog autora, sa kojim će se monsinjor Au¬ 
dizije morati složiti. 

— Ne može to biti, nego čujmo i pogledajmo dokaze! 

Don Bosko^ dostojanstvenom mirnoćom uze jedan svezak i sakrivši 
naslovni list reče: — Ovdje su u malo riječi navedeni vrlo solidni raz¬ 
lozi za obranu Papine nezabludivosti, a pisac ima takav ugled, da se 
ne može ni poželjeti veći. — I počne čitati. 

Monsinjor Audizije, koji je pažljivo slušao, najednom skoči, kao 
da je htio iz Don Boskovih ruku otrgnuti knjigu. Sjetio se, da je upao 
u ljupku spletku. Don Bosko je čitao jedan svezak „Vjerske i ci¬ 
vilne povijesti Papa, koju je napisao Vilim Audizije, kano¬ 
nik Sv. Petra u Vatikanu i profesor racionalnog prava naroda na sve¬ 
učilištu Sapienza”. - 

— Dosta, dosta! klikne prelat smijući se; no...no... pustimo 
to! 

Pijo IX. bio je tako zadovoljan Don Boskovom revnošću, da mu 
je jednoga dana rekao: — Ne biste li mogli napustiti Turin i doći u 
Rim ? Vaša bi družba možda time izgubila ? — Sveti Oče, to bi bila 


njezina propast! — Papa nije navaljivao. Don Bosko, on je sam to 
priznao, previše je ljubio svoje mladiće, a da bi ih mogao ostaviti. 

Za vrijeme tog boravka u Rimu Don Bosko je bio pozvan smrt¬ 
nom krevetu nadvojvode Leopolda od Toskane, kod kojega je bio 
do zadnjega njegova daha. 

Mnoge plemenite obitelji i redovničke zajednice neprestano su 
ga molile, da dođe k njima služiti Misu, ali za nj nije više bilo neka¬ 
dašnjeg oduševljenja. Razlog ? Jednostavno ovaj: dok je 1866. uvje- 
rayao, da za onda revolucija ne će ući u Rim, 1870. počeo je razbo¬ 
ritim riječima natucati o mogućnosti okupacije. Eto, to mu je otuđilo 
duhove mnogih. 

Bio je u Lancu, kad je doznao za zauzeće Rima. Vijest je pri¬ 
mio s_ mirnoćom čovjeka, koji čuje stvar, koja mu je odavna poznata. 
Nazočni su se uvelike čudili. Kad su Papi savjetovali, da napusti Rim, 
želio je Don Boska pitati za savjet, pa ga je uvjeravao, da će prihva¬ 
titi njegovo mišljenje. Onima, koji su ga nagovarali, da se požuri, od¬ 
govarao je; — Cejkamo Don Boskov odgovor. — Svetac, nakon što je 
dugo molio, pošalje po pouzdanu čovjeku odgovor, koji je ovako sa¬ 
stavio : Stražar, Anđeo Izraelov neka se zaustavi 
n a „ s . v °f n m j e s t u, i neka stoji na straži tvrđave 
Božje i svetog kovčega. 

Kad je Pio IX. pročitao taj odgovor, opozove sve pripreme za 
odlazak i nije se micao iz Rima, ma da su mu bila dostavljena i protiv¬ 
na mišljenja. Kakvu je uslugu tim savjetom Don Bosko učinio Crkvi 
i Italiji! 

Drugu vrlo važnu uslugu učinio je Crkvi u Italiji 1871. godine. 
Više od 60 biskupija, na ogromnu štetu duša, bilo je bez pastira, i to, 
zbog vjerskog nehaja, koji je zauzimao maha među narodima. Sluga 
Božji nastojao je brzo postići sporazum u tom pogledu između Pape 
i talijanske vlade. 

Pijo IX., koji je tih dana, prvi među Papama, bio dostigao godine 
pontifikata sv. Petra, plakao je, kad mu je Don Bosko izložio žalosnu 
sliku tolikih biskupija bez pastira. Dopustio mu je, da nastoji kod 
ministara, i kad je vidio, da je preliminarne dogovore doveo do dobre 
točke, rekao mu je: — Dajte mi gotovu listu biskupa, i ja ću ih po¬ 
tvrditi. 

U kolovozu Sluga se Božji povukao u Niču Monferato, u vilu gro¬ 
fice Korsi, pa je brzo sastavljao popis onih, koje je smatrao dostoj¬ 
nim episkopata. Tražio je mnoge informacije i pozvao je k sebi odlične 
svećenike, da s njima razgovara. Samoga jednog dana nađoše se s njim 
kod objeda osamnaest generalnih ili kapitularnih vikara. 

Budući da je i turinska nadbiskupija bila prazna nakon smrti mon- 
sinjora Rikardija od Netra, koji se preselio u bolji život 18. listopada 
1870., Don Bosko je želio, da bi za nadbiskupa bio promaknut monsi¬ 
njor Gastaldi, s kojim ga je.vezalo intimno prijateljstvo. Pijo IX., iako 
drugog mišljenja, popustio je na Don Boskov nagovor i rekao : — Vi 
ga hoćete, i ja Vam ga dajem ! — Don Bosko je prvi monsinjoru Ga- 
staldiju javio, da je promaknut. 

U konsistoru od 27. listopada 1871. bilo je popunjeno više od če¬ 
trdeset biskupija. Izabrani biskupi nijesu imali dohodaka, ali su svi 
mogli ući u svoje biskupije. 

Iza tih teških posala, koji su ga silili, da razvije toliki dio svoje 
aktivnosti izvan Oratorija, Don Bosko je među svojim sinovima na¬ 
stavljao običan radin i svet život. Pun zahvalnosti prema velikoj Majci 
Božjoj i prema Papi, koji su neprestanim milostima i dobročinstvima 
obasipali salezijansko djelo, izdao je dva nova djelca. _ 

U prvom, koje je nazvao : Devet dana posvećenih uz¬ 
višenoj Majci Spasitelje voj pod naslovom Ma- 
rije Pomoćnice, osvijetlio je cilj te poboznosti, koji sastoji u 
tom, da se pribavi „osobita zaštita Marijina na času smrti s pomoću 
pobožnosti prema svetotajstvenom Isusu i prema njegovoj bezgrešnoj 

Majci”. . . v . , „ . . IY 

U drugom: Ljupke činjenice iz života P i J a 1A -> 
dok je iznosio „dobrotu i neprispodobivu ljubav’ srca velikoga Pape, 
također je „do očevidnosti dokazao, kako naša sveta vjera vodi do naj¬ 
veće sreće neba i kako je u isto vrijeme socijalna, materijalno korisna, 
tako da nema ljudske nesreće, kojoj ona ne bi pristupila, da pomog¬ 
ne nevoljnika, utješi žalosna, prosvijetli ga u sumnji života te ga u 

nesreći ne bi pridigla”. . 

U isto je vrijeme s osnutkom dvaju novih zavoda proširio rad 
Pobožne družbe. U listopadu 1870., uz blagoslov Pija IX. otvorio je 
zavod-konvikt u Alasiju, a slijedeće godine u Marasiju, kod Đenove, 
osnovao je Hospicij sv. Vinka Paulskoga, koji je 1872. bio prenesen 
u Sv. Petar od Arene u bivši samostan teatina, kojemu je bila pripo¬ 
jena jedna divna crkva, koja je ponovo bila otvorena za službu Bo¬ 
žju. Doktoru Franji Čerutiju povjerio je upravu zavoda u Alasiju, 
profesoru don Pavlu Alberi upravu hospicija u Marasiju. . 

Isto je tako 1870. prenio na bolje mjesto, u Sv. Martin, malo sje¬ 
menište sv. Karla iz Mirabela, a 1871. zavod iz Keraska u Varace. 

1870. godine bivši pitomci Oratorija počeše se sabiran oko Sluge 
Božjega, da mu iskažu svoju privrženost. Na prijedlog Karla Gastmija, 
kojega je Don Bosko bio primio među prvima u Oratorij v od 1»47. i 
koji je svaki dan dolazio kao glavni knjigoveža, lijepa cetica bivših 
pitomaca prisustvovala je 24. lipnja u svetištu Misi svoga dobrog oca. 
Sabravši se zatim u dvorani na protivnoj strani sakristije, pozvase 
ga da bi malo ostao s njima. Ne može se izreći, koliko je u tom uživao 
nježan duh Don Boskov i kako je njegova goruća ljubav prihvatila 
priliku, da tim svojim predragim sinovima ponovi veliku opomenu, 
da čuvaju i u obiteljima šire duh Oratorija. 

Nakon što je prisustvovao ulasku monsinjora Gastaldija u nad¬ 
biskupiju, Don Bosko je otišao pohoditi nove kuće u Marasiju i Vara- 
cama. Makar nije bio dobra zdravlja, iz Varaca otišao je u Ćele, da obavi 
jedan pohod. Duvao je hladan i oštar vjetar, pa mu se pogoršala bolest, 
koju je već osjećao u ramenima. Kad se vratio u konvikt, legne. Radilo 
se o jakoj provali osipa. Temperatura bila je vrlo visoka. 

Čim se za to saznalo, mnoge su se žarke molitve dizale prema nebu. 
Monsinjor Galeti, biskup Albe, bio se jako uplašio i nije mogao podnijeti 
misao, da bi Sluga Božji mogao podleći, pa je kleknuo i očiju punih 

* Čini se, da se ne radi o običnim ospicama, nego o nekoj bolesti, koja se 
vrlo rijetko javlja, a prate je crveni pristići i visoka temperatura. JN 
nema za nju izraza. (Op. prev.) 

•suza i ruku uzdignutih na molitvu, izrekao ove riječi: Gospo¬ 
dine, ako hoćeš žrtvu, evo je ovdje; ali, za lju¬ 
bav, poštedi Don Boska! 

1 neki salezijanci i mladići ponudiše Bogu sebe za žrtvu za ozdrav¬ 
ljenje preljubijenog oca, među njima don Boneti i don Pestarino. Svi 
su ga devetnicom preporučili Mariji Pomoćnici. Malo pomalo njegovo 
se zdravlje poboljšavalo. 

Zadnji dan godine Svetac je oko svoga kreveta sakupio salezijance 
iz Varaca, pa im je protumačio dva odlomka Sv. pisma .-Podaj sam 
sebe za izgled dobrih djela. Ključ dobra primjera je posluh. 
Zatim: Pokoravajte se predstojnicima svojim i 
sluša j t e ih, jer oni bde kao oni, koji ćedatira- 
čun o dušama vašim. 

Činilo se, da će se bolest opet pogoršati, ali nakon blagoslova, 
koji mu je poslao Sveti Otac, ozdravljenje je bilo sigurno. 14. siječnja 
digao se s kreveta, pa je ostao na nogama više od dva sata. Veselje mla¬ 
dića bilo je neopisivo, pa su vikali: Živio Don Bosko ! Navalili su na 
sobu, te je trebalo pustiti, da uđu. On, sjedeći na naslonjaču, nasmijan 
i veseo, primi ih sve od većih do najmanjih. 

15. veljače vrati se u Turin, gdje su ga sakupljeni u svetištu očeki¬ 
vali mladići i dobročinitelji s novim nadbiskupom. Kad je ulazio, naj¬ 
stariji pitomac, Josip Buceti, intonirao je psalam: Hvalite, dje¬ 
čice, Gospodina, koji su prihvatili svi plačući od najsvetijeg 
veselja. Sam je nadbiskup nakon Te Deuma dao blagoslov. Opo- 
rravljanje je dugo trajalo, ali je prošlo u običnim poslovima. 

Svetac je bio predložio molbe za dohotke novih biskupa, pa je za¬ 
vrijedio tople hvale Pija IX. Ali, makar je postupao s najvećom razbo- 
ritošću, svejedno se doznalo za taj pothvat, koji je izazvao srdžbu 
sektaša, koji su u njem vidjeli nepobjedljiva braniča crkvenih prava 
i najradinijeg zatočnika svećeničkog ugleda, pa su ga ponovo uzeli na 
nišan, nastojali su, da ga ozloglase štampom, pa su se ponovo prihvatili 
i atentata. 

Da utuče zle jezike, stupio je na bojno polje opat Bardesono, grof 
od Rigrasa, koji je, anonimno, izdao kratak pregled Don Boskova 
života, pa je u Turinu s pomoću kolportera raspačao hiljade primjeraka. 

„Don Bosko je, govorio je plemeniti opat, zvijezda, koja sjaje u ovom 
vijeku i koja dobrima i žalosnima pokazuje pravi put. Njegovo ime, 
kao što je sada na ustima sviju, ne će se ni tijekom vremena zaboraviti...” 

KĆERI MARIJE POMOĆNICE 


N AKON što je 1871. godine, prigodom svoga imendana, pribivao’ 
iskazima sinovske ljubavi, Don Bosko je rekao, da^ ce buduće 
godine dati vrlo utješne vijesti. Sada je 1872. navečer uoči sv r 
Ivana Krstitelja spomenuo, da su po milosti Marijinoj bili izabrani 
biskupi mnogih ispražnjenih biskupija, i da su ušli u posjed svojih cr¬ 
kava, da je on, pošto se bio teško razbolio, gotovo bez nade u ozdravlje¬ 
nje, po milosti Marije Pomoćnice ozdravio ; da je Pijo IX. kao čudom 
nadmašio godine pontifikata samoga sv. Petra. 

Ali je jedan drugi događaj tih dana veselio njegovo srce. Prije 
deset godina molio ga je svećenik Dominik Pestarino iz Morneza, da bi 
stupio u salezijansku družbu. On ga je primio, ali je želio, da ostan 
u domovini, gdje je 8. prosinca 1855. bio utemeljio savez ili udruženje 
kćeri Bezgrešne Marije, neku vrstu svjetovne ustanove, .u kojoj su 
članice, ostajući u svojim obiteljima, svejedno nastojale postići savršen¬ 
stvo vršeći evanđeoske savjete. Pobožno udruženje, koje je 20. ožujka 
1857. odobrio monsinjor Kontrato, biskup iz Akvija, bilo se vec raši¬ 
rilo i po drugim provincijama Italije. 

Slušajući Don Boska don Pestarino je ostao u Mornezu gdje je, 
u sporazumu s njim, 1864. osnivao zavod za dječake. Narod je gra 
nju zgrade rado pomogao materijalnim prinosima i besplatnim manual¬ 
nim radom, jer se veselio, što će naskoro imati Don Boskov zavod. 

Ali to nije imao biti cilj nove gradnje: Bog je bio odredio, da to 
bude kula novoga zavoda, koji će se s Pobožnom salezijanskom druž¬ 
bom brzo posvetiti spasu omladine. 

Na početku svibnja 1871. Don Bosko je sabrao vijeće Pobožne 
salezijanske družbe, u kojem je, nakon što je rekao, da ima nešto va 
žno saopćiti, nastavio : „Mnoge su me ugledne osobe ponovo nagova¬ 
rale da i za djevojke učinim ono malo dobra, sto ga po milosti tso- 
žjoi'činimo mladićima. Kad bih se osvrtao na svoju naklonost, ja se 
ne bih laćao te vrste apostolata, ali kako su me na to vise puta na¬ 
govarale osobe vrijedne svakog poštovanja, bojao bih se, kad Din se 
protivio naumu Providnosti, kad ne bih o toj stvari ozbiljno razmi¬ 
šljao. Ja vam dakle izlažem tu stvar i pozivam vas, da o njoj razmiš¬ 
ljate pred Gospodinom, da vagnete razloge za nju i protiv nje, da mo¬ 
žete kasnije stvoriti onu odluku, koja će biti na veću slavu Božji 

veću korist duša. Zato neka tijekom ovoga mjeseca naše zajedničke 
i privatne molitve budu upravljene u ovu svrhu : da od Gospo¬ 
dina postignemo potrebno rasvjetljenje u ovo¬ 
me važnom poslu. 

Vijeće se razišlo noseći o tom duboku impresiju. Kad je prošao 
mjesec dana, Don Bosko ih je opet sabrao i jednoga po jednog upitao 
za mišljenje. Svi su jednodušno smatrali, da bi bilo zgodno, da se Don 
Bosko pobrine za kršćansku odgoju ženske mladeži, kao što se bio 
pobrinuo za mušku. — Dobro, zaključi Don Bosko, sada možemo za 
stalno držati, da je Božja volja, da se bavimo i djevojkama. I, da do¬ 
đemo do nečega konkretnog, predlažem, da se za to djelo odredi kuća, 
koju đon Pestarino dogotavlja u Mornezu. 

Govorio je o tom s pobožnim svećenikom, koji je na prvu vijest 
bio malo smućen. Ali, kako je u svakoj stvari slušao Don Boska, pristane. 
Tada mu Sluga Božji izloži cilj novoga zavoda i u krupnim mu crta¬ 
ma označi pravila, o kojima ga je želio obavijestiti. 

Kad je u mj'esecu lipnju Don Bosko pošao u Rim zbog posla u korist 
praznih biskupija, kako smo već rekli, smatrao je svojom dužnošću, 
da novi naum predloži Svetom Ocu. Veliki Papa ga je pažljivo saslu¬ 
šao, pa mu je obećao, da će mu u drugoj audijenciji reći svoje mišlje¬ 
nje. I zaista, kad se Don Bosko vratio Piju IX., ovaj mu najprije reče: 

v _— Mislio sam na Vašu namjeru, da osnujete zavod za redovnice 
i učinilo mi se, da će biti na veću slavu Božju i na korist duša. Moje 
je dakle mnijenje, da bi glavni cilj njihova rada, podučavanja i odgoje 
djevojaka bio ono, što članovi družbe sv. Franje Saleskoga čine za 
mladiće. Što se pak tiče ovisnosti, neka one ovise o Vama i Vašim na¬ 
sljednicima onako, kako kćeri Milosrđa sv. Vinka Paulskoga ovise 
o lazaristima. Svoje konstitucije sastavite u tom smislu i pokušajte. 
Ostalo će doći kasnije. 

Te se godine nije učinilo drugo. Na Bogojavljenje 1872. morne- 
ziski su se pitomci s don Pestarinom uputili u Varace, da pohode Don 
Boska, koji se bio počeo oporavljati od bolesti. Kad je uz Don Boska 
jedan čas bio sam don Pestarino, upita ga, kako je u Mornezu, kakve 
su kćeri Bezgrešne, i da li bi se koja između njih nekoliko — bile su 
četiri — koje su po prilici prije dvije godine bile počele živjeti zajed¬ 
ničkim životom, da li bi se našla koja, te bi bila zgodna za novi zavod. 
Don Pestarino, tako sam on pripovijeda u jednoj svojoj uspomeni, 
odgovori, da za njih nekoliko, koje žive zajednički, on sam garantira, 
da bi bile pripravne slušati i učiniti koju god žrtvu za dobro svojih 
duša i da pomognu svojim bližnjima. 

Dakle, primijeti Don Bosko, moglo bi se započeti s onim, 
o čemu smo prošlog ljeta govorili u Turinu. Ako mislite, kad se vratite 
u Morneze, saberite ih i nastojte da pristanu, da se formira kapitul, 
da se izabere glavarica, pomoćnice itd. prema pravilima (kojih je bio 
dao^ prvi pojam); pozovite ih sve, pa i one, koje pripadaju društvu Bez¬ 
grešne ; recite im, da mole i da budu odvažne. Sve neka se čini na slavu 
Božju i blažene Djevice. Ja ću za njih moliti Gospodina i blaženu Dje¬ 
vicu, odavle sa svoga kreveta, da se udostoje blagosloviti novi zavod.” 

Revni je svećenik pristao. Kad se nakon nekoliko dana vratio 
u mjesto, izvršio je ono, na što ga je Don Bosko bio uputio. To je bilo 
„lijepoga dana sv. Franje Saleskoga”, 29. siječnja 1872. godine. Sa- 

bralo se dvadeset i sedam djevojaka. Don Pestarino im izlozi, kako ga 
je bio uputio Don Bosko, a zatim je pred raspelom, koje je bilo postav¬ 
ljeno na jednom stoliću između dvije upaljene svijeće, izmolio Dođi 
Duše Da ih je pozvao, da izaberu glavaricu. Kod prvog glasovanja 
apsolutnu većinu glasova, 21 od 27, dobila je Marija ^Macarelo, koja 
je tako bila izabrana glavaricom. Na taj rezultat pobožna se djevojka 
u svojoj poniznosti digla i zamolila svoje drugarice, da je riješe; re- 
kla ie da zahvaljuje svima, ali da se ne smatra sposobnom da nosi 
takav'teret. One su navaljivale, da prihvati tu čast, ali ona je uvjera¬ 
vala da toga ne će nikada učiniti, osim ako bi je na to prisilila posluš¬ 
nost! Don Pestarino, koji je predsjedao tome sastanku, ograničio se 
da kaže, da se on sa svoje strane ni u kom smislu ne izjašnjuje prije 
nego čuje Don Boska. Na te se riječi Marija Macarelo razvedri i poni¬ 
zno izjavi, da izbor prve glavarice prepušta Don B.osku, govoreći, 
da je to ,,u svakom pogledu dobro”. Drugarice pristaše, ali su zahtije- 
vale da ona primi dužnost prve asistentice pod imenom vikarice. 

Kad se Don Bosko u veljači vratio u Varace, s veseljem je iz don 
Pestarinovih ustiju na općem sastanku direktora i sve subraće Ora¬ 
torija saslušao izvještaj o onom, što se dogodilo u Mornezu. 

Tako je bio napravljen prvi korak, a za njim je trebao slijediti 
drugi: trebalo je naime naći zgodno mjesto za nove redovnice. Skromna 
kućica, u kojoj je stanovalo ono nekoliko kćeri Marijinih, nije mogla 
zadovoljiti, ukoliko se nova zajednica malo pomalo formirala u šut¬ 
nji i s velikom revnošću. I, gle, jedna okolnost, upravo čudna ljudskim 
pogledima, pomože da se nađe prikladna prostorija. 

Kuća morneskog župnika, stara i trošna, bila je pred ruševinama. 
Don Pestarino zamoljen, da župniku ustupi kuću, u kojoj su stanovale 
kćeri, jer je bila vrlo blizu župnog dvora, bio je savjetovan, da te 
kćeri’ privremeno smjesti u zgradi zavoda, koji je sad vec bio dogotov- 

ljen 'Dobri svećenik, koji je znao, da je to Don Boskova namjera nij’e 
ni časka oklijevao, pa je na najmirniji način dan prije Tijelova 18/^. 
izvršio to premještenje. Kad se u mjestu saznalo, da u zavodu stanuju 
siromašne kćeri, izbije jako nezadovoljstvo. Samo zbog štovanja, koj, e 
je Don Bosko uživao, ili bolje zbog glasa svetosti, koji su mu pridije¬ 
vali svi Mornežani, ovi se umiriše i stišaše svoje srce. 

Nakon što je Svetac dao svoje mišljenje i o čednom načinu odije¬ 
vanja, odredio je, da buduće redovnice započnu tečaj duhovnih vje¬ 
žba kao pripravu za svoje oblačenje. To se oblačenje izvršilo na 5. 
kolovoza 1872., na svetkovinu Snježne Gospe. .Odijelo novih opatica 
blagoslovio je monsinjor Šandra, biskup iz Akvija. Jedanaest od njih 
istoga su dana bile pripuštene prvim trogodišnjim zavjetima. »>Y-l® r 7 
ska služba — govori zapisnik — bila je vrlo dirljiva, a po osobitoj 
milosti Božjoj prisustvovao joj je i spomenuti velečasni Ivan Bosko, 
koga zbog njegova slaba zdravlja nijesu više ni očekivali, pa su nove 
redovnice imale utjehu da od njega prime vrlo važne upute, da mogu 
zadovoljiti milost zvanja u redovničkoj ustanovi, koju su prigrlile. 
Ima čitav skup okolnosti, koje dokazuju naročitu providnost Gospod¬ 
nju za tu novu ustanovu. .. 

Sestra Marija Macarelo bila je upraviteljica, pod imenom viica- 
rice, do 14. lipnja 1874., kad je s jednodušnim povjerenjem sestara 


i uz Don Boskovo odobrenje bila izabrana za generalnu glavaricu. 
Novim redovnicama nadjenuo je ime Kćeri Marije Pomoć¬ 
nice, jer je, kako je kasnije s ganućem govorio, želio, da bi ta usta¬ 
nova bila spomenik žive zahvalnosti tako nježnoj Majci za velike i 
mnogostruke postignute milosti. 

Iste godine (1872.) Don Bosko je proširio polje Pobožne salezijan- 
ske družbe u Turinu time, što je na nagovor nadbiskupa monsinjora 
Gastaldija podigao valsalski* zavod-konvikt. 

0 drugim brojnim budućim utemeljenjima u Francuskoj, Španiji, 
Africi i Americi Gospodin ga je intimno uvjeravao, tako da mu se či¬ 
nilo, da o tim utemeljenjima može govoriti svojim sinovima „kao o 
povijesnoj stvari”. 


* Valsalice je kraj turinskog predgrađa. 

ŠESTO I SEDMO DON BOSKOVO 
PUTOVANJE U RIM - ODOBRENJE 
KONSTITUCIJA 

M AKAR je Don Bosko jasno vidio buduće proširenje svoga djela, 
ipak za nekoliko godina nije bilo novih utemeljenja. Sveceva 
je aktivnost bila iscrpena dvjema djelima izvanredne važnosti: 
radom oko konačnog odobrenja konstitucija Pobožne družbe i po- 
dvostručenom brigom, da za biskupe postigne dohotke. 

Zbog toga se 18. veljače 1873. u društvu tajnika don Joakima 
Berta ponovo spremao u Rim preko Pijačence, Bolonje i Firence. 

U Bolonji ga je nadbiskup primio sa srdačnim iskazima blago- 
dušnog poštovanja. Na putu iz Bolonje do Firence bio je u teškoj opa¬ 
snosti: Na ulasku u jedan tunel pomakao se komad Sinje, i vlak bi se 
uz strahovitu nesreću bio survao, da na vrijeme nije bio zaustavljen. 
Opor udarac, dugo zaustavljanje i vijest o pogibelji prestrasiše put¬ 
nike. Ali kad se čulo, da je u vlaku i Don Bosko iz Turina, jedna osoba 
iz odlične porodice s velikom utjehom klikne: 

— 0 ako je Don Bosko s nama, nemamo se čega bojati. Da smo 
se i u dno ponora sunovratili, ne bi nam se bilo ništa zlo dogodilo . 

24 navečer' bio je u Rimu. Papa ga je po običaju primio s očin¬ 
skom dobrotom i obdario ga dopuštenjima svake vrste. Don Bosko 
mu je ostavio molbu, kojom je molio konačno odobrenje konstitucija 
i punu ovlast otpusnica. 

Ali poteškoće za to odobrenje bile su možda veće od onih, na koje 
ie Don Bosko nailazio u svojim dugim pregovorima^ s talijanskim mi¬ 
nistrima za biskupske dohotke. Zajedno sa više od četrdeset preporuc- 
nih pisama nadbiskupa i biskupa bile su svetoj kongregaciji biskupa 
i redovnika stigla druga pisma, koja su se protivila odobrenju Pobožne 
družbe Tvrdili su, da ona još nema pravila, koja bi bila kadra stvoriti 
i oj nove članove, pa da je zato nesposobna da se održi poslije smrti 
utemeljitelja. Među protivnicima bio je i onaj, koji je trebao biti naj¬ 
veći branič odobrenja. Rezultat je bio, da Don Bosko m taj put nije 
mogao uspjeti u svom naumu. _ .. 

Međutim su se ipak množile molbe za otvaranje novih salezijan- 
skih kuća. 13. ožujka jedno englesko izaslanstvo, koje je išlo u Kim 
Sv. Ocu, pristupilo je Don Bosku, ne bi li obećao jedan zavod za 
Englesku. 

Toliko poštovanje nije ni najmanje škodilo poniznosti Sluge Bo¬ 
žjega. I zbilja, on je vraćajući se u Turin i misleći na delikatne poslove, 
koje smo prije spomenuli, rekao svome tajniku: — Pogledaj malo 
don Berto, moc naše svete katoličke vjere! Svećenik u ime te vjere 
ide da moli, pa ga slušaju! Tko bi mislio na Don Boska, da nije ka¬ 
tolik ? J 

„Čovjek je, napisao je Don Bosko, bijedno oruđe Božje Provid- 
nosu, koje u rukama Božjim i s njegovom svetom pomoću čini ono, 
sto se Njemu sviđa!^ Sav je njegov život bio dokaz za to. Čudesa, koja 
je Gospodin izvolio činiti preko svoga preponiznog Sluge, upravo doka¬ 
zuju, kako je divan Bog u svojim svecima! 

U društvu don Berta Don Bosko se vratio u Rim na koncu 1873 
god zbog istih razloga, koji su ga bili tamo poveli prošle veljače. Već 
je od mjeseca srpnja, kako je već rečeno, bio je s punim zadovoljstvom 
Svetoga Oca preuzeo službene pregovore za dohotke biskupa. Kad je 
stigao u Rim 30. prosinca, počeo je pohađati kardinala Antonelija i 
ministra Viljamja. 

. b. siječnja bio je Don Bosko primljen od Svetog Oca. Te je večeri 
pisao svim svojim dragim sinovima u Lancu, da je 
za njih postigao apostolski blagoslov i dva potpuna oprosta. 

Mnogo dana, svjedoči tajnik, Don Bosko nije radio drugo, već 
što je trčao od Pape k ministrima, od ministara k Papi. Došao bi u 
Vatikan i slobodno bi. prolazio kroza sve dvorane, molio bi i dobio 
audijencije od Sv. Oca. 

Kad bi izišao iz Vatikana, pošao bi ministru Viljaniju. Katkad 
bi mnogi čekali u predsoblju, ali nijesu dopuštali, da Don Bosko čeka. 
Za Don Boska, govorio mu je ministar, spreman sam ostaviti mini¬ 
starstvo i komoru i sve: Dođite slobodno, kad god hoćete! 

Da je pitanje bilo samo političko, sigurno bi bili došli do spora¬ 
zuma. Ali sektaška mržnja činila je vjerskom miru nepremostive za¬ 
preke. Liberalne novine pak podigoše kuku i motiku protiv tih Don 
Boskovih pregovora vičući, da pokušava izmiriti Crkvu i državu. 

Lijep dokaz njegova djelovanja u vladinim krugovima bio je, 
što je od ministra pravde ishodio zabranu plesa, koji se imao o pokla- 
dama dati u Koloseju. Osim toga, i sami spomenuti pregovori imali 
su doskora postići željeni uspjeh. 

■, A,i štampa je uporno zvala na uzbunu. Pa čak i L a Voće d e 11 a 
Veri t A (Glas Istine) i L’Osservatore Cattolico (Kato¬ 
lički promatrač) milanski žestoko su pisali protiv Don Boska. Buka je 
uskoro imala svoj učinak. U jednome svom brzojavu, koji je priop¬ 
ćio pruski poslanik, Bismark se čudio, što vlada pregovara s jednim 
svećenikom, dok je on svim silama nastojao pomagati Italiju, pa je 
svršavao prijetnjama, ako se nastave pregovori o izmirenju. 

St° da se radi ? — primijeti Viljani. Prusija u svojim ru¬ 
kama drži našu sudbinu! 

Tako su se razbili ti pregovori, koje je Don Bosko vodio s nepri¬ 
spodobivom revnošću i visokom razboritošću. Ali ipak nijesu bili sa¬ 
svim uzaludni. Kolike je napore i poniženja zbog toga morao podnijeti! 
To su slavne stranice, koje će i povijest pisati u pohvalu skromnoga 
turmskog svećenika, koji se, sam od sebe, podigao kao jaki borac cr¬ 
kvenih prava u Italiji. 

pijanci. Depert, koji je pisao, digao se i upitao ih, što žele. — Želimo, 
reče jedan, vidjeti Don Boska. — Oprostite, ovo nije sat: dođite su¬ 
tra. — Ipak, nastave sva trojica, mi hoćemo s njim govoriti još veče¬ 
ras. — A ja vam ponavljam, da se ne može : sad je on kod večere. Uosta¬ 
lom ovo nije vrijeme ni čas za pohode. 

Tako govoreći otprati ih do vratiju. Kad su izišli na ulicu, on je 
htio zatvoriti i metnuti lokot, ali oni su pokušali zapriječiti ga. Onda 
se on postavi između zida i vratiju, odupre se nogom i raširi ruke, da 
odbije tu trojicu, koja su silom htjela ući. Kad su vidjeli, da ne mogu 
uspjeti, pogledaše se, i jedan, izvadivši velik nož, upravi ga Depertu 
ravno prema srcu gunđajući: — Tebi ono, što je bilo namijenjeno 
tvom gospodaru! — I pobjegoše. Dobri mladić, kojega su našli na 
vratima u lokvi krvi, bio je prenesen u mauricijansku bolnicu. Hvala 
Bogu i brižnoj njezi valjanih liječnika, nakon petnaest dana mogao 
se pomalo oporavljati. 

Ali što su htjeli u taj čas od Don Boska ? — Policija je bila oba¬ 
viještena, ali nije znala naći tragove. Mi ćemo tijekom pripovijeda¬ 
nja morati zabilježiti druge slične događaje. 

VANJSKE MISIJE I CRKVENA ZVANJA - 
OSMO I DEVETO PUTOVANJE U RIM 


V I NE SMIJETE ići u misije, bio mu je rekao don Kafaso, 
ali je junačka revnost Don Boskova za spas duša trebala, preko 
svojih sinova, roditi obilnim plodovima i na polju katoličkih 
misiia. Koliko je puta misleći na tolike krajeve, koji još čame u tami 
idolopoklonstva, izrazio svetu želju, da ponese svijetlo Evanđe^a u 
kraieve u koje nijesu stigli misionari! Vec ga je od 1848. Jakov Belija 
čuo uzdisati: — 0, kad g bih imao mnogo svećenika i mnogo klerika 1 
Želio bih poslati ih, da propovijedaju u Patagomji i Ognjenoj Zemlji. 

A znaš li ti, zašto, dragi Belija ? Pogodi! — Jer su to mozda m^e- 
sta, koja najviše trebaju misionara. — Pogodio si! Jer su ti narodi 

dosad bili najviše zanemarivani. „ , .. 

Te goruće želje malo su se pomalo naglašavale nakon utemelje¬ 
nja i odobrenja Pobožne družbe i definitivne potvrde konstitucija. 

Na koncu 1874. bilo je više od pedeset molba za nove salezijanske 
zavode u Italiji, Aziji, Africi i Americi, kad je napokon Don Bosko, 
uprvši pogled na Južnu Ameriku, u stanovnicima Patagomje našao 
tajanstvene divljake, koji su mu koju godinu prije bili pokazani u 
snu ili viđenju kao žetva salezijanskih misionara. 

Iz početka je mislio, da su to narodi Etiopije. Ta.se misao vezi¬ 
vala s jednim pohodom, koji je učinio Oratoriju,^Grisinjor Kombonu 
koji je tada bio jednostavni svećenik. Ah kad je bio obaviješten o j"J 1 
krajevima, nije više tako mislio. Mislio je na okolicu Hong-Konga, 
i kad je u Turin došao jedan misionar s tih strana, da traži veledu- 
šne osžbe koje bi ga htjele slijediti, on je s njim počeo pregovarati. 
Ali kasnije je došao do saznanja, da to nijesu narodi, koje je vidio usnu. 
A Počeo je proučavati misije u Australiji,, ali kad su ga uputili u 
stanje i ćud tih divljaka, smatrao je, da ni to nijesu narodi, koji su 

mU Od Australije misao mu se vinula u Indiju. Pribavio je knjiga, 
razgovarao je s engleskim svećenicima, koji su bili došli odanle, pa 
je neko vrijeme držao, da se san odnosi na Indiju, ako ne i na Aus¬ 
traliju na koju je opet bio počeo misliti. I zbilja, on je s oduševljenje 
govorio o tim krajevima, pa nekojima od svo ih prepomčio da ug 
engleski, to više, što su u Rimu mislili povjeriti mu jedan apostolski 
vikarijat u tim krajevima. 


Ali eto u prosincu 1874., a po zasluzi gospodina Gacola, konsula 
republike Argentine u Savoni, dobije vrlo hitan i srdačan poziv od 
monsinj'ora Pridrika Lava Aneirosa, nadbiskupa Buenos-Airesa, i od 
monsinjora Čekarelija, župnika Sv. Nikole iz Los Arojosa, da svoje si¬ 
nove pošalje u tu republiku. Istom je tada jasno razabrao, da su div¬ 
ljaci, koje je vidio u snu, stanovnici one ogromne zemlje, koja je još 
gotovo bila nepoznata, a to je Patagonija. 

Od tog dana neprestano je mislio na buduće misije. Kad su iz 
Amerike stigla nova pisma, on je na 29. siječnja, na svetkovinu sv. 
Franje Saleskoga, s prizorišta malog kazališta, koje je bilo improvi¬ 
zirano u staroj učionici, u krugu svih članova zbora i direktora kuća, 
a u nazočnosti konsula Gacola, čitao je ta pisma. Trebalo je još 
samo odobrenje Svetog Oca. Stoga je pošao u Rim, gdje je molio kar¬ 
dinala Bernaboa, da o tom govori Papi. Uzoritom kardinalu činilo se, 
da to nije slučaj osnivanja nove misije za Patagoniju. Govorio je, da 
je to pusta, nenapučena zemlja, ali je Sluga Božji o tom sam razgo¬ 
varao s Papom Pijom IX., koji je kardinalu Frankiju stavio u duž¬ 
nost, da ga o tom izvijesti, pa je nakon toga odobrio i blagoslovio novu 
misiju. 

Za tog pohoda u Rim Don Bosko je izvršio i druge poslove kod 
Svete stolice: predao je molbu za podjelu povlastica Pobožnom druš¬ 
tvu i za apsolutno dopuštenje otpusnica. Zazvao je apostolski blago¬ 
slov na druga dva djela, koja je bio započeo : Pobožni savez 
suradnika i Djelo sinova Marijinih za zvanje 
odraslih u svećenički stalež. Izrazio je i želju, da dobije 
jednoga kardinala za pokrovitelja, kao što imaju i druge ustanove. 
Ljubezni Papa, kojega salezijanci štuju kao svoga utemeljitelja, slatko 
se smijući odgovori: 

— Koliko pokrovitelja hoćete? Nije Vam dovoljan onaj, kojega 
ste dosad imali ? Uvijek ste me zvali ocem i pokroviteljem, i ja ću to 
biti. 

Svetac, u zadnjoj audijenciji, koju mu je za tog puta u Rim po¬ 
dijelio Pijo IX., opraštajući se rekao je svetom Ocu : — Svetosti, od¬ 
lazeći iz Rima, da opet pođem među svoje sinove, želio bih Vas zamo¬ 
liti, da mi kažete jednu riječ, koju bih ponio svima kao uspomenu 
Namjesnika Isusa Krista. A i ja imam Vašoj Svetosti u njihovo ime 
reći jednu riječ, ali bih želio prije čuti, što će mi reći Vaša Svetost. 
— Sveti Otac milostivo odgovori: Jest, ja imam jednu riječ ili uspo¬ 
menu, koja svakome može dobro doći i koju Vi morate nastojati uti¬ 
snuti u duše svojih sinova, salezijanaca i pitomaca. Preporučite svima, 
da Namjesniku Isusa Krista obećaju poslušnost 
i vjernost. 

Na te riječi Sluga Božji prikaže Piju IX. mali sastavak, koji je 
imao u ruci, i na kojem je bio zapisao točke, koje će reći Svetom Ocu 
u toj audijenciji. Pokazao mu je u zadnjoj točki i ovu izjavu: Na¬ 
mjesniku Isusa Krista jamčimo poslušnost i 
vjernost. Sveti Otac, veseo što je razabrao tu istovjetnost osjećaja, 
pa čak i misli, klikne: — Treba da u tom uvidimo nadahnuće od Go¬ 
spodina. Neka su Vam dakle te riječi dragocjene 1 

24. ožujka Don Bosko se vratio u Turin, gdje su njegova ljubav 
i njegova revnost imale iznijeti novu pobjedu. 


1874. protestanti su kod svetišta Marije Pomoćnice bili otvorili 
besplatnu školu. On je otvorio drugu u Oratoriju kušajući oteti im 
mnogo djece. Oni su međutim imali i davali novac u izobilju, dok se on, 
živeći od milostinje, ograničavao na koji darak onima, koji su pohađali 
blagdanski Oratorij. Ali su mladići u internatu molili i na njegovu na¬ 
kanu često se pričešćivali. Borba je trajala godinu dana, dok svi pi- 
tomci protestantskih škola prvih dana mjeseca Marije Pomoćnice mjesu 
prešli u Don Boskove škole i tako prisilili protestante, da se uklone. 

Don Bosko je duboko bio uvjeren, da bez kršćanske škole nije 
moguće imati iskrenu, uvjerenu katoličku mladež. Zato se dao na iz¬ 
davanje kršćanskih latinskih klasika, pa je naložio, da se u svim kla¬ 
sičnim salezijanskim školama svake sedmice drži predavanje o jednom 
latinskom kršćanskom autoru. . ... 

12. svibnja navečer mogao je obavijestiti cijeli Oratorij, da je- 
put salezijanaca u Argentinu gotova stvar, pa je najtoplije zamolio, 
da se priprave oni, koji osjećaju, da su pozvani. 

7. lipnja Don Bosko je otputovao, da pohodi zavode u primorju.. 
16. istoga mjeseca, na drugu stogodišnjicu ukazanja presvetog Srca 
Isusova sv. Margariti Alakok, nakon nekoliko don Ruinih riječi o sve¬ 
čanom činu, koji je trebalo izvršiti, i Oratorij se zajedno s čitavim 
kršćanstvom posvetio presvetom Srcu. _ . 

Don Boskova je neprestana težnja bila: boriti se protiv grijeha 
i u svakom srcu užizati ljubav prema našem Gospodinu Isusu Kristu. 
Pun vjere u moć svećeničke službe i dobra primjera gorljiva života, 
i među jednostavnim kršćanima, smatrao je, da su dvije stvari na,- 
glavnije, da se svlada kraljevstvo đavlovo i da se raširi kraljevstvo- 
Kristovo : umnožiti svećenička zvanja i navesti vjernike, da se prema 
potrebama vremena udruže u programu kršćanskog rada. Budući da 
je te misli već bio razložio Svetom Ocu, čim se vratio u Turin, požu¬ 
rio se da ih podnese i nekim biskupima, i to s programom Djela 
Marije Pomoćnice za zvanja odraslih u sveće¬ 
nički stalež i s onim Kršćanskog udruženja ili Po¬ 
božnog saveza salezijanskih suradnika, o kom ćemo kasnije više go¬ 
voriti. Dva nauma, blagoslovena i potaknuta od Pape, brzo su stekla 
opširna preporučna pisma od biskupa Akvija, Albenge, Aleksandrije,. 
Kasalmonferata, Viđevana, Tortone i od nadbiskupa iz Đenove, mon- 
sinjora Manjaska. . , 

Kad je došao do tih preporučnih pisama, Don Bosko ih je poslao 
svetoj kongregaciji biskupa i redovnika, i to preko uzoritog kardinala 
Berardija, da za jedno i drugo udruženje postigne naročiti blagoslov 
Sv. Oca, a za one, koji će ih promicati i potpomagati, posebne oproste 
i duhovne milosti. Mnogo je Don Bosku bilo stalo, da smjesta započne 
Djelo Marije Pomoćnice. Sv. Otac ponovo ga je blagoslo¬ 
vio preko uzoritog kardinala Berardija i tajnika sv. kongregacije bis¬ 
kupa i redovnika, monsmjora Viteleskija, s najvećim veseljem 
iizsvegasrca. 

Kad je dobio apostolski blagoslov, Sluga se Božji požuri da tis¬ 
kari Oratorija povjeri štampanje programa Djela Ma r i je P o m me¬ 
ni ce za zvanje u svećenički stalež, ali, na žalost, protivio mu se bis¬ 
kupski autoritet, koji je njegov naum nazvao propašću malih 
biskupijskih sjemeništa i velikim atentatom 

na najvitalnije interese dotičnih biskupija. Tako 
on nije uspio dobiti saglasnost, koju je tražio, pa je zato bio prisiljen 
djelce štampati u Fosanu s odobrenjem biskupa monsinjora Manakorde. 
Zatim je prema savjetu sv. kongregacije biskupa i redovnika započeo 
novo djelo u Hospiciju sv. Vinka Paulskoga u Sv. Petru od Arene. Kad 
je nestalo mjesnih poteškoća, prenio ga je kasnije u Turin, u kuću sv. 
Ivana Evanđeliste, kojom je upravljao don Filip Rinaldi, koji je imao 
biti treći njegov nasljednik u upravi družbe. Djelo se na široko raspro- 
stranilo, pa je pribavilo Crkvi veliki broj valjanih svećenika, izvrsnih 
redovnika, a naročito misionara. 

Neprekidne zapreke, na koje je po volji Božjoj nailazilo djelo Sve- 
čevo, i poniznost, razboritost i jakost, koju je on pokazao i u najžeš¬ 
ćim fazama, duboko su u to djelo utisnule božanski pečat. 

Takvo je, stalno, bilo Don Boskovo držanje u sistematskim supro- 
tivštinama, koje su mu stavljali na put od 1872.—1882., prije defini¬ 
tivnog odobrenja konstitucija Pobožne družbe, zatim slobodnom 
njihovu izvođenju, pa postignuću povlastica, koje su potrebne za raz¬ 
vitak svake redovničke ustanove. Nije se pustio pobijediti, nikada 
nije tražio naročitih izuzetaka, jedino se brinuo i nije mirovao, dok 
i za salezijansku ustanovu nije postigao onaj redovni način života, 
koji uživaju sve druge kanonski, od najvećeg autoriteta Crkve odobrene 
ustanove. 

On se iste te godine bio vratio u Rim, ne samo da Papi razloži 
svoje definitivne nacrte o Djelu Marije Pomoćnice i o sa¬ 
lezijanskim suradnicima, nego i zato, da za Pobožnu družbu salezijansku 
postigne povlastice i apsolutne otpusnice za sveta ređenja. Velikim je 
dijelom postigao ono, što je želio. 

Druga dopuštenja, za koja se malo pomalo pokazalo, da su potreb¬ 
na^ i obilne duhovne milosti — kao onu, da se dobročiniteljima Po¬ 
božne družbe dadu svi oprosti, koji su podijeljeni salezijancima — bila 
su izravno dana Svecu i njegovoj ustanovi. S tim dobrohotnim drža¬ 
njem Svete stolice činilo se, da je morao prestati svaki razlog opira¬ 
nja. Ipak, žalosno, što moramo reći, opreke protiv Sluge Božjega i sa- 
lezijanske družbe sve su se više množile, a bile su uvijek istoga izvora, 
pa su Don Bosku neizmjerno dosađivale, tako da je za obranu bio 
dužan upotrebiti veliki dio svoje aktivnosti. Kad bi se ispripovjedile 
sve borbe, koje je morao izdržati, njegov bi sveti lik zablistao tako 
divnim svijetlom, te bi ono dostajalo da mu pribavi udivljenje sviju. 

Godinu 1875., sedmu od posvećenja svetišta Marije Pomoćnice, 
obilježio je Don Bosko izdanjem novoga sveščića u čast nebeske Majke: 
Marija Pomoćnica, s naznakom nekih milosti, 
koje su postignute u prvom sedamgodištu po¬ 
svete crkve, koja je Njoj posvećena u Turin u. 
Ista godina, za jasnu izmjenu majčinskog pokroviteljstva, trebala je 
da bude znamenita u životu Sveca i u povijesti Pobožne salezijanske 
družbe zbog započinjanja salezijanskih misija. 

Bilo ih je deset, koji su bili izabrani za ekspediciju u Ameriku: 
teolog don Ivan Krstitelj Kalijero, profesor don Josip Fanjano, koji 
je bio određen direktorom za zavod Sv. Nikole, svećenik Valen¬ 
tin Kasini, svećenik Dominik Tomatis, svećenik Ivan Krstitelj Bačino, 
svećenik Jakov Alavena, Bartol Skavini, drvodjelski majstor, Bar- 

tolomej Molinari, učitelj vokalne i instrumentalne muzike, Vinko Đoja, 
kuhar i postolarski majstor, i Stjepan Belmonte, muzičar i nadstojnik 
domaćeg gospodarstva. 

Don Bosko ih je poslao u Rim, da tu prime blagoslov Svetog Oca. 
Namjesnik Isusa Krista najprije je 1. studenoga primio teologa Kalijera 
i konsula Gacola, pa se svima predstavio kličući: — Evo siromaš¬ 
nog starca, a gdje su moji mali misionari ?_Vi ste dakle Don Bos- 

kovi sinovi, koji idete u daleke zemlje da propovijedate Evanđelje. 
Želim, da rastete brojem, jer je velika potreba: vrlo je obilna žetva 
među divljim narodima! — Nakon što je svakomu rekao nekoliko 
dobrostivih riječi, srdačno ih je blagoslovio. 

Kad su se vratili u Turin, plemenita se četica oprostila od dobro¬ 
činitelja, subraće i od mladića. To je bilo 11. studenoga. Ujutro su 
pošli, da se poklone nadbiskupu, koji je bio izrazio želju, da ih svečano 
blagoslovi u prvostolnoj crkvi na dan Svih svetih, dok su oni bili u 
Rimu. Zatim su u svetištu Marije Pomoćnice prisustvovali krštenju 
jednoga mladog valdeza, koji se, pošto je pred kratko vrijeme bio do¬ 
šao u Oratorij, odrekao svojih zabluda, da uđe u krilo Katoličke crkve. 
Odreku je primio i krstio ga, sub conditione, don Kalijero, pa 
je tako pred nogama Marije Pomoćnice započeo onaj apostolat, koji 
je išao nastavljati u novom svijetu. 

Navečer su pjevali večernjicu. Na Magnificat deset se misio¬ 
nara postavilo u red, dva po dva, u prezbiteriju, zajedno s konsulom 
Gacolom. Don Bosko je uzišao na propovjedaonicu, da im izreče opro¬ 
štajni govor. Kad se pojavio, šum uzbuđenja prošao je slušateljstvom, 
kojega je bila dupkom puna crkva. 

Zatim su nakon blagoslova zapjevali Dođi Duše. Sluga je Bo¬ 
žji pošao k oltaru, pa je izmolio one drage molitve, koje Crkva meće 
u usta svojim sinovima, kad polaze na put, naročito kad idu u daleke 
krajeve, da vrše svetu službu. Molitve je svršio davši blagoslov novim 
misionarima. Vladala je sveopća šutnja. Tada je nadošao najganutlji- 
viji dio te svečanosti, dio koji je u cijelom hramu pobudio jecanje i 
plač, te je pobijedio i samu vedrinu mladih misionara. Dok je kor na 
pjevalištu pjevao motet: — Neka ime Gospodnje bude 
blagosloveno sada i dovijeka! — u prezbiteriju su se opraštali 
putnici. Ganuće je naraslo, kad su oni morali proći kroz crkvu. Svi su 
ih htjeli pozdraviti, zagrliti, poljubiti. Činilo se, da prisustvuješ pri¬ 
zoru rastanka sv. Pavla s učenicima, kako je to opisano u Djelima 
apostolskim. Izvan svetišta također ih je čekalo veliko mnoštvo, 
koje je željelo da ih još jednom vidi i da im vikne zbogom. 

Na taj prizor, koji je bio rasvijetljen bujicom svjetlosti, koja je 
prodirala s otvorenih vratiju hrama, rekli smo mu na pragu : — 0, Don 
Bosko, dakle počinje se obistinjavati ono rOdatle će izići moja 
slava! — Istina je, odgovorio nam je duboko ganut. 

Te su večeri novi misijonari s Don Boskom pošli u Sv. Petar od 
Arene. Tu ih je čekao don Albera, koji ih je nastanio u svom Hospi- 
ciju sv. Vinka. Slijedeća dva dana upotrebili su u dogotovaljanju pri¬ 
prema za put. 

U Sv. Petru od Arene vidjela se sva privrženost, koju su roditelji 
gojili prema Don Bosku: posvuda su ga slijedili. Činilo se, da se ni on 
ne zna odijeliti od njih. 


Prije nego su otišli iz svetišta Marije Pomoćnice, Sluga im je Božji 
pismeno dao svoje očinske napomene : 

Tražite duše, ne novac, ni časti ni dostojan¬ 
stva. 

. Naročito s e b r i n i t e o bolesnicima, djeci, star¬ 
cima, bijednicima, i postići ćete blagoslov Bo¬ 
žji i dobrohotnost ljudi. 

Častite svaki civilni, vjerski, općinski i vla- 
din autoritet. 

.. Neprestano preporučujte pobožnost prema 
Mariji presvetoj Pomoćnici i prema svetotai- 
stvenomlsusu. 

U Sv. Petrp od Arene predao je don Kalijeru drugo pismo, u kojem 
je rekao : „Činite ono, što možete, a Bog će učiniti ono, što mi ne mo¬ 
žemo. Svaku stvar povjerite svetotajstvenom Isusu Kristu i Mariji 
Pomoćnici, pa ćete vidjeti, što su čudesa.”* 

Odlazak bio je određen za 14. studenoga. Don Bosko ih je otpratio 
do Đenove, pa je s njima uzišao na brod S a v o i a. 

Rastanak bio je dirljiv. ,,U tom času, pripovijeda sam Don Bosko, 
svi su klekli oko mene moleći, da ih blagoslovim. Pa i kapetan i neka 
nazočna gospoda klekoše. 

»Dao sam im blagoslov i sidoh u lađu, koja je čekala, da me poveze 
na kopno. Sobom sam nosio srce svojih sinova, a oni su me pratili svojim 
pogledima i pozdravima, sve dok nijesu iščezli ispred mojih očiju... 

„Naravno -— svršava Don Bosko — mnogi od vas osjećaju u ovom 
času veliku želju, da otputuju i pođu za misionara. Dobro je: ja vam 
mogu reći: Kad biste i svi bili u tom broju, za sve bi bilo mjesta, i ja 
bih dobro znao, gdje da vam nađem posla...” 

Mladići Oratorija bili su tako potaknuti tim riječima, da ih je 
bilo, koji su htjeli strogo postiti tri dana u sedmici, za cijelo vrijeme 
nauka, ne bi li postigli milost, te jednoga dana pođu propovijedati 
Evanđelje nevjernicima. 

Prije povratka Don Bosko je pošao u Ventimilju, da s biskupom 
monsinjorom Bijaleom govori o osnutku jedne kuće u Bordigeri. Za¬ 
tim se zaustavio u Varacama, gdje se ponovno razbolio od onog osipa 
od kojih još nije bio potpuno ozdravio. 

Međutim su 14. prosinca dvije stotine Talijana s veseljem u luci 
Buenos-Airesa dočekivale deset misionara, koji su se, makar je bilo 
određeno, da osnuju zavod u Sv. Nikolidelos Arojosa, dali nagovoriti 
molitvama svojih sunarodnjaka, a i nadbiskup monsinjor Aneiros bio 
ih je zamolio, te su se razdijelili u dvije grupe, od kojih jedna ostade 
u glavnom gradu u službi crkve Majke milosrđa, koju puk zove 
Crkva Talijana. 


. Njjkon P 0 ^ vijeka čudesa su očita. Malo sjeme, koje je Don Bosko po¬ 
sijao 1875., s milošću se Božjom razvilo i čini veliko dobro. A da i ne nabra¬ 
jamo sva salezijanska utemeljenja u zemljama misija, druge prostrane crkvene, 
pokrajine, nakon Patagonije, bile su povjerene Don Boskovim misionarima u 
Americi, Africi, Kini, Australiji, Japanu, Indiji. Glava prve ekspedicije misio¬ 
nara bio je nakon 40 godina, u prosincu 1915., imenovan kardinalom zbog 
zasluga u propovijedanju sv. Evanđelja u Patagoniji. 

SALEZIJANSKI SURADNICI - DESETO 
I JEDANAESTO PUTOVANJE U RIM 


O DLAZAK misionara pobudio je u srcu Don Boskovu nadu 
u veće pobjede. On je o tom često govorio svojim sinovima. 
Tako je 3. veljače na jednoj konferenciji rekao salezijan- 
cima Oratorija: „Želim da vam iznesem jednu misao, da se svi odu¬ 
ševimo, te veledušno proputujemo svoj put. Ako je jedan svećenik 
s ništa, i manje nego s ništa, jer ga svi i sa svih strana proganjaju, 
mogao dovesti stvari do točke, na kojoj su sada: ako je jedan sam, 
ponavljam, učinio sve ovo, što vidite, i to s ništa, koliko li dobro ne će 
Gospodin očekivati od tri stotine osoba, zdravih, jakih, dobre volje, 
opskrbljenih znanjem i sredstvima, koja su nam sada pri ruci ? 

„Gospodin od vas očekuje velike stvari. Ja ih razgovijetno i jasno 
vidim na svakoj strani i već bih mogao kazati ih jednu po jednu, ili 
u najmanju ruku mogao bih naznačiti ih... One se tiču cvjetna stanja 
kongregacije, kad ja već budem u svojoj vječnosti...” 

Ne samo na misije, nego je i na druga djela, kako smo rekli, Sluga 
Božji od nekog vremena mnogo mislio. Jedna od glavnih misli bilo je 
Pobožno udruženje suradnika i suradnica sa- 
1 e z i j a n s k i h 

„Čim se započelo djelo Oratorija 1841., odmah —- piše on — neki 
pobožni i revni svećenici i lajici pritekoše u pomoć, da nastoje oko 
žetve, koja je već odonda bila obilna u redu mladića, koji su bili izvrg¬ 
nuti opasnosti. Ti su suradnici u svako vrijeme bili uporište pobožnih 
djela, koja nam je Božja Providnost stavljala u ruke.” Sad je trebalo 
naći program, po kojem bi veza sila i uzajaman dobar primjer mogli 
umnožiti dobro, a da bi se za nadoknadu dale milosti i duhovna 
dobra. To je bila stara njegova vruća želja. 

Već je 1845. od Pape Grgura XVI. bio postigao potpuni oprost 
na času smrti za 50 glavnih suradnika. 1850. mislio je na „jedno po¬ 
vremeno Pobožno udruženje pod zaštitom sv. Franje Sa- 
leskoga”. Toga je sveca bio izabrao „zbog sličnosti između sadašnjih 
prilika naše zemlje i prilika u Savoji u vrij’eme spomenutog sveca, 
koji je svojim rasvijetljenim žarom, razboritim propovijedanjem i 
bezgraničnom ljubavlju oslobodio zemlju od zabluda protestantizma.” 

Kad su dakle bile odobrene konstitucije Pobožne družbe, odlu¬ 
čio je odmah osnovati novo udruženje. 1874. napiše u glavnim crtama 

pravilnik i prozove ga: Kršćansko udruženje. 1875. popravi 
taj nacrt, pa je udruženje nazvao : Udruženje dobrih djela 
zatim: Salezijansko udruženje, i napokon 1876.: S a 1 e- 
z i j a n s ki suradnici ili praktičan način,, kako ko¬ 
ristiti dobrim običajima i.građanskom društvu.* 

Don Bosko je dugo razmišljao o načinu, kako utemeljiti to djelo. 
Temeljni cilj, koji je sebi bio postavio, nije bila pomoć salezi- 
j a n c i m a, nego pomoć Crkvi, biskupima, župnici¬ 
ma, u duhu Pobožne družbe saleziianara dip- 
lima dobrotvorno.ti. k a t e k i z a c i j o m o d g 0 j o m 
Siromašnih dječaka i slično. „Pomagati salezijancima, govo¬ 
rio je Don Bosko mje drugo nego pomagati jedno od tolikih djela, koja 
se nalaze u Katoličkoj crkvi. Istina je, da će salezijanci u svojim tje¬ 
skobama apelirati na suradnike, ali suradnici moraju biti desna ruka 
biskupa i, župnika za dobro opće Crkve, a naročito za dobro dotičnih 
biskupija . U tom je smislu Sluga Božji izjavio: „Doći će vrijeme kad 
ce ime s a 1 e z i j a n s k i suradnik značiti pravi kršćani n”. 

Da uzdrži suradnike u duhu djela, koja su salezijanci činili s po¬ 
moću njihove ljubavi. Don Bosko je počeo 1877. izdavati S a I e z i j a n- 
ski vjesnik, koji danas izlazi na sedamnaest jezika s ukupnom ti¬ 
ražom od tri četvrt milijona primjerak na mjesec. 

Kad je dakle, kako smo rekli, dobio najtoplije preporučnice za P o- 
bozni savez salezijanskih suradnika i za Djelo 
Marije Pomoćni c e, 4. se ožujka vratio, da upozori na njih Sv. 
Oca i da ga zamoli, ne bi li otvorio blago svetih oprosta za one koji će 
se upisati u te dvije bratovštine. 

U Rimu je Don Bosko usmeno ponovio Sv. Ocu najsmjernije molbe 
da bi svojim vrhovnim autoritetom odobrio i duhovnim dobrima ob¬ 
dario ta dva djela. U programu salezijanskih suradnika nije bilo ni riječi 
o suradnicama. Pijo IX. reče Don Bosku : 

., . 77 . A zašto u to društvo ne primite i suradnice ? Ne, ne, nemojte 
^a u J. citi, umetnite i suradnice! Žene su uvijek imale glavni udio 
u dobrim djelima, pa i u samoj Crkvi, u obraćanju naroda. One su do- 
brotvorke i poduzetne u pomaganju dobrih djela, i to po svojoj naravnoj 
naklonosti, više nego muškarci. Isključivši ih, Vi biste se lišili najveće 
pomoći. J 

Sluga je Božji poslušao. 

Po običaju, mnoge je druge poslove svršio u Rimu za tog pohoda. 
Na žalost zbog neprestanih zapreka, koje su mu stavljali, nije mu bila 
uvažena jedna nova molba za povlastice njegovoj Pobožnoj družbi 
a U e ,y . Z£ \ m j enu ’ breveom od 9. svibnja, izravno za nju postigao mnoge 
milosti i duhovna dobra. U drugim dvjema apostolskim pismima istoga 
datuma podijelio je Papa mnogo oprosta Pobožnom udruže¬ 
nju salezijanskih suradnika i Djelu sinova Ma- 

„ *, Uvje o Z a upi V Pobuno udruženje suradnika jesu: 1. dob od najmanje 
lb godina, 2. da je čovjek dobra glasa vjerskog i građanskog; 3. da je čovjek 
u stanju sam ih preko drugih promicati: molitvama, prinosima, milostinjom 
ih radom djela Pobožne salezijanske družbe. Tko se želi upisati, može se obra- 

A/- Q d r e i c + to , nma s 0 a i e ~ jansk ‘b kuća hi direktno vrhovnom rektoru salezijanaca 
tVia Cottolengo, 32, Torino). 

rije Pomoćnice. Pijo IX., koji je dobro poznavao Don Boska, 
bio mu je pokrovitelj. 

U isto je vrijeme Don Bosko u Rimu kod ministarstva vanjskih 
djela toplo zagovorio jedan nacrt: osnutak jedne talijanske kolonije 
u Patagoniji, koja je dotad bila vrlo veliko zapušteno zemljište, a mo¬ 
gla je postati kraj široka useljivanja Talijana, koji su odlazili u južnu 

Ameriku. . ... 

Prijedlogu je dodao i izvještaj o pomoći, koju su njegovi sinovi 
pružili Talijanima u Argentini i Urugvaju. To je učinio s više razloga : 
da zamoli pripomoć za misije, da dokaže vladi, „da mi ništa potajno 
ne radimo, da ne plovimo pod vodom, nego da dajemo u javnost sve 
ono, što mislimo raditi” i „da dokaže, kako se ljubav prema vjeri može 
složiti s ljubavlju prema domovini.” 

Međutim bila se spremila i druga ekspedicija misionara, među ko¬ 
jima svećenici: don Bodrato, don Lazanja, don Burlo. Navečer 7. stu¬ 
denoga ponavljala se u svetištu Marije Pomoćnice ganutljiva svečanost 
oproštaja. 

Don Bosko je sam te svoje plemenite sinove otpratio na blagoslov 
Papi, koji je za tu misiju bio darovao pet hiljada lira, i koji se nije tim 
zadovoljio: — Ako dođe Don Bosko, rekao je kardinalu Biliju, recite 
mu, da ću mu ja platiti troškove puta — pa je još dodao Slugi Božjemu 
hiljadu lira u zlatu. 

Namjesnik Isusa Krista došao je k novoj četi misionara u druš¬ 
tvu uzoritih kardinala Askvinija, Katerinija, Frankija, Di Pijetra i 
mnogih prelata, nadbiskupa i biskupa. — Evo, reče očinski, evo ćete 
salezijanaca, koji idu u Ameriku. Bog neka vas blagoslovi, djeco moja, 
i sveta Djevica neka vas štiti! 

Na te riječi dobri sinovi Oratorija, kao potaknuti puninom goruće 
ljubavi, poletješe Sv. Ocu, da mu poljube ruku. Pijo IX. klikne smije- 
geći se : — Ne, ne, č u v a j t e r e d ; ja ću ići naokolo, pa će svaki moći 
zadovoljiti svoju pobožnost. 

Kad je to bilo gotovo, i pošto je sv. Otac svakome, dok su mu lju¬ 
bili ruku, rekao po koju riječ, nekima je preporučio, da se brinu o ise¬ 
ljenicima i o njihovoj djeci. Zatim je pošao do kardinala, pa je svima 
izrekao srdačan oproštajni govor, blagoslovio ih i spomenuo, neka se 
povode za ljubaznim brigama Providnosti. 

Bog je vidljivo štitio salezijansko djelo i pokazao je, da mu se na 
osobiti način mili nova ekspedicija misionara. „Bog nas pomaže, pisao- 
je Don Bosko 16. studenoga, i svaka stvar uspijeva tako, te bi bezbož¬ 
nici rekli, da ima tu nešto bajoslovno, a mi govorimo, da je to nešto- 
čudesno...” „Poslušaj lijepu povijest! — napisao je 30. istoga mjeseca: 
Šest svećenika ide u Ameriku, šest drugih ulazi u družbu. Šest klerika 
putuje s onima, i šest mole, da uđu među nas. Dvanaest pomoćnika 
moraju poći u Ameriku, u Alban, u Trinita; dvanaest novih pomoćnika, 
vrlo revnih, zamoliše, i mi smo ih primili. Vidi, kako Bog vodi naše 
stvari ?” . .„ 

I D j e 1 o s u r a d n i k a, kao i ono Marije Pomoćnice, sve je vise 
cvalo. Don Bosko je osjećao, da se najžarče mora zahvaliti Gospodinu. 

U rujnu te godine, za drugog tečaja duhovnih vježba, Svetac usni 
neobičan i dug san: Osoba, koja je obično za tih viđenja bila uza nj. 

reče mu: — „Dođi, pokazat ću ti slavlje kongregacije sv. Franje Sales- 
koga. Uziđi na ovaj kamen, pa ćeš vidjeti! 

„Bio je veliki kamen nasred neizmjerne ravnice, i ja sam se po¬ 
peo na nj. 0, kako je divan prizor pukao pred mojim očima! To polje, 
za koje ne bih mislio, da je tako prostrano, proteglo se preda mnom, 
te mi se činilo, da obuhvata cijelu zemlju. Na njem su se sastali ljudi 
svih boja, svih nošnja, svih narodnosti. Počeo sam promatrati prve, 
koji su mi došli pred oči. Bili su obučeni kao i mi Talijani. Poznavao 
sam one iz prvih redova, a bilo je tu toliko salezijanaca, koji su 
za ruku vodili tolike čete dječaka i djevojčica. Zatim su dolazili drugi 
s drugim četama, a onda opet treći i tako dalje, koje više nijesam po¬ 
znavao i nijesam ih više mogao razlikovati, ali bio ih je neizmjeran broj. 
Prema jugu pokazali su mi se Sicilijanci, Afričani i bezbrojan narod, 
koji nijesam poznavao. Uvijek su ih vodili salezijanci, koje sam raspo¬ 
znavao u prvim redovima, a zatim dalje nijesam ni njih poznavao. 

>>— Okreni se —- reče mi zatim ona osoba. I, gle, pred mojim se 
očima pokazaše bezbrojni narodi, koji se nose drugačije nego mi. Imali 
su kožuhe, vrstu plašteva, činilo se, da su od baršuna, različite boje. 
Zapovjedila mi je, da se okrenem prema četirma glavnim stranama. 
Između ostalih stvari vidio sam na istoku žene tako malih nogu, da 
su jedva uspravno stajale i nijesu gotovo mogle ni hodati. Najvažnije 
je bilo to, što sam posvuda vidio salezijance, koji su vodili čete dječaka 
i djevojaka, a uz njih jako mnogo naroda. Uvijek sam ih razabirao 
u prvim redovima, a zatim ih dalje nijesam raspoznavao, pa ni mi¬ 
sionare. .. 

„Tada osoba, koja me vodila i savjetovala dotad, što imam da 
radim, nanovo poče govoriti i nastavi: — Gledaj, promisli: Ti sada 
ne ćeš razumjeti sve, što ti govorim, ali pazi: Sve, što si vidio, sve je to 
žetva za salezijance. Vidi, kako je ogromna žetva ? Ovo neizmjerno 
polje, na kom se nalaziš, to je polje, na kojem salezijanci moraju ra¬ 
diti. Salezijanci, koje vidiš, jesu radnici ovog vinograda Gospodnjeg. 
Mnogi rade ; i ti ih poznaš. Međutim obzorje se proširuje, dokud dopire 
pogled, vidiš narod, koji još ne poznaš. To znači, da ne samo u ovom 
vijeku, nego da će i u drugom i u kasnijim vjekovima salezijanci raditi 
na svom polju. Ali znaš li, uz koje će se uvjete moći izvršiti ovo, što 
vidiš ? Ja ću ti kazati. Pazi: ti treba da tiskaš ove riječi, koje će biti 
vaš grb, vaše geslo, vaše obilježje. Dobro ih zapamti: Rad i umjerenost 
učinit će, da salezijanska družba procvate. Ove ćeš riječi protumačiti, 
ponavljat ćeš ih, postojano ćeš ih naglašavati, tiskat ćeš ih u priručniku, 
koji će ih protumačiti i koji će dobro utuviti, da su rad i umjerenost 
baština, koju ostavljaš kongregaciji, i koja će u isto vrijeme biti i nje¬ 
zina slava...” 

PRVE KUĆE U FRANCUSKOJ - NOVI 
PONTIFIKAT - TRI DRUGA DON 
BOSKOVA PUTOVANJA U RIM 

D NE 2. SIJEČNJA don Bosko je ponovo bio u Rimu. Pijo IX. 
bio mu je naložio, da u duhu salezijanske družbe obnovi pravila 
jedne rimske ustanove, koju je htio združiti s njegovom druž¬ 
bom, ali tako, da se ipak sačuva cilj utemeljenja. Dugi i naporni prego¬ 
vori mnogo su zaposlili Slugu Božjega, ne samo za njegova boravka 
u Rimu, nego i preko cijele godine. 

Anđeoski Papa tri ga je puta primio u audijenciju. Zadnji put, 
21. siječnja, makar je ležao, bez daljega pustio ga je u spavaću sobu, 
gdje ga je s ganutljivom nježnošću zadržao gotovo jedan sat. Skraj- 
nje siromaštvo te sobe duboko je dirnulo i začudilo Don Boska. 0 ! — 
klicao je pričajući o tom posjetu — kad bi poglavice i kraljevi ovoga 
svijeta došli da vide spavaću sobu Pija IX., koliko bi mogli naučiti! 

Taj veliki Papa, koji je živio u tolikom siromaštvu i koji je pomagao 
bijednike cijeloga katoličkog svijeta, poslao je 23. siječnja i Don Bo- 
sku 20.000 lira, jer je znao, da je u neprilici radi isplate duga, koji je 
upravo toliko iznosio, a koji je bio učinio u prigodi zadnje ekspedicije 
misionara. 

Znamenite su bile riječi, koje je Pijo IX. rekao Don Bosku u spo¬ 
menutoj audijenciji, one su kao jeka onih riječi, koje je Sluga Božji 
čuo u snu, koji smo malo prije ispričali. 

,,Ja — rekao je između ostaloga — mislim, da ću Vam otkriti jednu 
tajnu. Ja sam uvjeren, da je ovu kongregaciju u ova vremena izazvala 
Božja Providnost, da dokaže moć Božju : siguran sam, da je Bog dosada 
htio sakriti jednu važnu tajnu, koju nijesu poznavali toliki vjekovi 
i tolike druge kongregacije prošlih vremena. Vaša je kongregacija nova 
u Crkvi, jer je nove vrste, jer je nastala sada i tako, da može biti i re¬ 
dovnički i svjetovni red, te ima zavjet siromaštva, a može i posjedovati, 
koji ima nešto svjetsko i nešto samostansko, kojega reda neka 
budu i redovnici i svjetovnjaci, samostanci i slobodni građani... I ja 
Vam proričem, a Vi to pišite svojim sinovima, da će kongregacija cva¬ 
sti, da će se divno raširiti, da će živjeti u budućim vjekovima i da će 
uvijek nalaziti saradnika i pomagača, tako te će nastojati da promiče 
duh ljubavi i vjere, ali osobito duh moralnosti i čistoće”. 

Pošto se 4. veljače vratio u Turin, oko svršetka mjeseca otputo¬ 
vao je prema Francuskoj te je pohodio kuće u primorju. 


Kad se 16. studenoga prošle godine oprostio s misionarima, iz Đe- 
nove bio je otišao u Primorsku Niču, da u tom gradu osnuje jednu sa- 
lezijansku kuću, koju je nazvao Patronat Sveti Petar. Na¬ 
čelnik toga grada, makar je bio protestant, tako je time bio oduševljen, 
da je o tom tako povoljno izvijestio predsjednika republike, te je to 
nazvao une chose qui manque a la France (stvar, koja 
Francuskoj fali), pa je preporučio, da bi se takve ustanove podigle i 
u glavnom gradu. Sada se radilo o tom, da se inaugurira novo sjedište 
patronata. Saradnicima je izložio cilj i potrebe ustanove, pa je ispjevao 
vrlo nježnu himnu Providnosti. 

Htio je poći do Tolose i Bordoa, ali se morao ograničiti na Mar- 
silju, jer je pljunuo krv, pa je cijelo vrijeme, što je tu bio, morao mirovati. 
Iako nije mogao primati mnogo posjeta, ipak su mu bile podnesene 
molbe za otvorenje devet novih kuća u tom gradu i trideset u cijeloj 
Francuskoj. 

Tih je dana Bog za salezijansku družbu pripravljao jedno vanredno 
zvanje. Dan prije blagdana Marije Pomoćnice predsoblje Sluge Božjega 
bilo je puno naroda, kad najednom uđe jedna gospođa iz Turina, koja 
je više vukla i nosila negoli vodila jednu svoju kćer od, po prilici, deset 
godina, a koja se zvala Josipa Longi. Siromašno djevojče bilo je od ne¬ 
kog vremena podvrgnuto strahovitim grčevima, pa je na koncu za¬ 
hvatila uzetost: nije mogla stajati na nogama, desna joj je ruka bila 
uzeta, a mjesec dana, po prilici, nije mogla ni govoriti. Kad je mati 
vidjela, da liječnička sredstva ne pomažu, sve je svoje nade postavila 
u nebesku pomoć. Toga jutra, pošto je bila ponijela kćer u valdočko 
svetište, da je preporuči Gospi, donese je Don Bosku, ne bi li je blago¬ 
slovio blagoslovom Marije Pomoćnice. 

Oni, koji su čekali u predsoblju, bili su ganuti nad bijednim sta¬ 
njem male bolesnice. Jedan od njih, grof Karlo Kajs od Žilete i od Kaze- 
lete, koji je već bio zastupnik u subalpinskom parlamentu i jedan od 
prvih Don Boskovih dobročinitelja, tumač osjećaja ostalih, koji su če¬ 
kali, reče siroti majci, da svi vrlo rado dopuštaju, da uđe prva. I u sebi 
nadoda: Ako se ta djevojčica vrati kući zdrava, ne ću više nikako sum¬ 
njati o svom zvanju. — Od nekog vremena naime vrzlo mu se po pa¬ 
meti, da postane salezijanac. 

Don Bosko je uputio majku, neka vjeruje u Gospinu dobrotu. Za¬ 
tim malu bolesnicu blagoslovi blagoslovom Marije Pomoćnice, pa je 
pozvao, da se prekriži. Djevojčica se pripravila da to učini, ali lijevom 
rukom. — Ne lijevom, nego desnom — reče Don Bosko. — Me može 
desnom — opazi majka. — Pustite, pustite, neka pokuša — i ponovi 
poziv. 

Djevojče posluša, digne uzetu i skučenu ruku, prinese je čelu, za¬ 
tim prsima, lijevom i desnom ramenu, kao da uopće i nije bila bolesna. 

— Aferim! reče Don Bosko, dobro si se prekrižila, ali nijesi izgovo¬ 
rila riječi. Sada ponovi to i poprati riječima, kako ja činim: ,,U ime 
Oca i Sina i Duha Svetoga. Amen 1” 

Djevojčica, već od mjesec dana, po prilici, nijema, razvezuje je¬ 
zik, ponavlja uzvišeni znak i popraćuje ga riječima, pa izvan sebe po¬ 
činje vikati: — Majko, Gospa me ozdravila! — Kad je majka čula, 
da joj kći tako govori, poviče i poče plakati od veselja. 

— Sada, kad ti je Gospa vratila govor, nastavi Don Bosko, smje¬ 
sta joj zahvali i od srca izmoli Zdravu Mariju. — Mala je izmoli pobo¬ 
žno i jasno. 

Nije još to bilo sve: Trebalo je vidjeti, može li stajati na nogama 
i bez pomoći hodati. Don Bosko je pozove, da šeće po sobi. To je ona 
brzo učinila. Ozdravljenje bilo je potpuno. Tad je srećna kćerka, ne 
mogavši više uzdržati osjećaje zahvalnosti, pokazala se nazočnima, koji 
su je nekoliko časaka prije vidjeli zgrčenu, nijemu i hromu, pa je rekla, 
s otvorenošću većom od svoje dobi i s naglaskom, za koji se činilo, da 
je nadahnut: 

— Gospodo, zahvalite Gospi zajedno sa mnom. Ona me ozdra¬ 
vila velikim djelom svoga milosrđa. Vidite! ja mičem rukom, hodam 
i govorim, više mi nije zlo. 

Taj pogled i te riječi proizvedoše neopisivo ganuće. Sam je Don 
Bosko bio tako dirnut, da je drhtao od glave do pete. 

Grof Kajs, nazočni svjedok toga događaja, nije trebao drugo, da 
se uvjeri o svom zvanju. — Gospa je progovorila, pomisli; to mi je 
dovoljno, ja sam salezijanac! — 1 kad je nešto kasnije ušao u Don Bo- 
skovu sobu, reče : — Bio sam došao, da s Vama raspravljam i da se na 
nešto odlučim ; još sam malo sumnjao, ali me Gospa uistinu oslobodila. 

. Nakon što mu je zatim ispripovjedio stanje svoje duše, nadoda : 
— Ako me Don Bosko prima, ja sam salezijanac. — Dođite k nama 
slobodno, odgovori Don Bosko, i bit ćete formalno primljeni. 

17. rujna te godine isti taj grof obuče kleričko odijelo, a na 20. 
rujna druge godine bio je zaređen za svećenika u prvostolnoj crkvi 
u Turinu, u dobi od 66 godina. 

Rim je slavio zlatni jubilej episkopata Pija IX., komu su dolazili 
da mu se poklone biskupi i hodočasnici cijeloga katoličkog svijeta. 
Don Bosko je naredio, da se to naročito proslavi u svim kućama, a u 
Rim je poslao teologa Julija Barberisa i svećenika Josipa Laceru, da 
Namjesniku Kristovu dostave poklon Pobožne salezijanske družbe. 
Zatim je sam otišao tamo s monsinjorom Aneirosom, nadbiskupom 
Buenos-Airesa, koji je s argentinskim svećenicima bio došao zbog 
iste svrhe. Iz Rima je pratio društvo u različite gradove sve do Turina, 
gdje su oduševljeno primili odličnog dobročinitelja argentinskih sa- 
lezijanaca. 

Kasnije je Don Bosko pratio nadbiskupa do Marsilje te mu je pro¬ 
rekao, da će u Buenos-Aires doći kasnije zbog jedne nezgode na putu. 
Tako se i dogodilo. Vratio se u Oratorij tako slab, da je, kad je preuzeo 
svoje poslove, jedva kod ispovijedanja dizao ruku, da odrešuje pokornike. 

Ta umornost nije ga priječila u mnogostrukim poslovima, koji 
su ga čekali zbog otvorenja novih kuća, zbog spremanja nove ekspedi¬ 
cije misionara, zbog pribivanja duhovnim vježbama i zbog saziva prvoga 
općeg zbora Pobožne družbe, koji je bio u rujnu u Lancu kod Turina. 
Da se nova ustanova uzmogne okoristiti dragocjenim iskustvom drugih, 
na sastanke je pozvao dva oca Isusovca: oca Josipa Rostanju, vrijednog 
kanonistu, i oca Sekunda Franka, tako velikog štovatelja Don Boska 
i njegovih sinova, te je više puta ponovio : — Da nijesam Isusovac, 
smjesta bih ušao u Pobožnu družbu salezijanaca. 

Za vrijeme duhovnih vježba, večer prije dolaska jednoga lista bi¬ 
skupa iz Frežija (Frejus), koji ga je pozivao, da u Francuskoj otvori 

jednu s e 1 j a č k u k o 1 o n i j u u Navari, Don Bosko je doživio jedno 
od^ običnih rasvjetljenja, o kom nam je slijedećeg dana pričao u na¬ 
zočnosti grofa Kaj sa i teologa Julija Barberisa. 

Sanjao je i pred sobom vidio jedan nepoznati kraj i seljačku kuću, 
pred kojom se prostiralo malo gumno. Na gumnu je bie jedan dječak 
od deset dvanaest godina, obučen kao zanatlija, a pokraj njega bila je 
jedna žena čisto odjevena, koja je izgledala kao seljakinja. Dječak je 
na francuskom jeziku pjevao: Časni prijatelju, budite 
nam ljubljeni otac! Don Bosko nije shvaćao. Dječak je pje¬ 
vao dalje: Moji će Vam drugovi reći, što želimo. I, 
gle, s polja prema gumnu primicalo se mnoštvo mladića, koji su jedno¬ 
glasno pjevali: 0, v o đ o naš, povedi nas u perivoj lijepa 
vladanja! Upitao je, tko su, a oni mu pjevajući odgovoriše : N a š a 
je domovina Marijina zemlja. Na te riječi žena uze za ruku 
dječaka, koji je prvi govorio, naznačila je drugima, da je slijede, pa se 
uputila prema većem gumnu, koje je bilo dosta blizu. Kad je stigla na 
veće gumno, prema kojem se dizala druga jedna zgrada, Ona, koja je 
bila poprimila tajanstveni izgled, okrene se Don Bosku te mu reče : 
— Svi su ovi dječaci tvoji. 

— Moji ?! — odgovori Sluga Božji. Kojom mi vlašću dajete te 
mladiće ? Nijesu ni vaši ni moji: oni su Gospodinovi. 

— Kojom vlašću ? — zapita Žena. To su moji sinovi, pa ih tebi 
povjeravam. 

— Ali kakoćuja paziti na tako brojnu i živahnu omladinu ? 

— Pazi! reče Žena. -— Don Bosko se okrene i vidje, kako se pri- 
bližuje vrlo brojna četa drugih dječaka, na koje je Ona bacila veliku 
koprenu i sve ih pokrila. Zatim je koprenu pritegla k sebi, pa su ti dje¬ 
čaci postali klerici i svećenici. 

— Ti klerici i svećenici su moji ? upita Don Bosko. 

— Tvoji su, ako ih stekneš. — Zatim dade znak svim mladićima, 
da se skupe oko Nje, pa su na njezin znak počeli jednoglasno pjevati: 
Slava, hvala, čast i zahvala Gospodinu Bogu 
S a b a o t u ! 

Tada se Don Bosko probudi. 

Nakon takvoga sna, kad je primio pismo biskupa iz Frežija, pri¬ 
hvati se upraviteljstva ponuđene kolonije uvjeren, da vrši volju Go¬ 
spodnju. Prije toga dana nije nikad bio na to pozvan. Dobro dakle : 
mjesto i kuća kolonije bili su upravo oni, koje je Don Bosko vidio u 
snu ! Ali bilo je nešto još čudnije. Kad je Don Bosko išao da pohodi 
koloniju, svi su mu mladići izašli u susret, a predvodio ih je jedan drug, 
koji je nosio kitu cvijeća. Kad ga je vidio, on je problijedio od ganuća : 
Bio je to dječak, kojega je vidio u snu... Nije ni to bilo sve : Navečer 
je bila mala akademija, i pjevali su jednu himnu. Taj je mladić bio 
solist! 

Ta čudesna rasvjetljenja tješila su ga naročito u najtežim časo¬ 
vima spomenutih zapreka. 

Međutim je u studenom otputovala prema Americi treća ekspe¬ 
dicija misionara pod vodstvom teologa don Ivana Kalijera, koji se bio 
vratio u Italiju zbog općega zbora. I ustanova Kćeri Marije Pomoć¬ 
nice, nakon pet godina opstanka, koja je već sada brojila dvije stotine 
sestara i dvanaest kuća u Italiji i Francuskoj, odaslala je prve redov- 

niče, da u Vili Kolon, blizu Montevidea otvore jedan Hospicij za si¬ 
romašne i zapuštene djevojčice. 

U Mornezu se za prvi put izvršila ganutljiva svečanost rastanka. 
Bilo ih je izabrano šest, od kojih dvije na zahtjev Don Boska odoše 
u Rim u društvu sestre Marije Macarelo. 

Anđeoskog Pija potaklo je skromno vladanje generalne glavarice 
i jednostavnost, koja se odražavala s lica njezinih sestara, pa je veli¬ 
kim svojim očinskim srcem zazvao obilje nebeskih blagoslova i nad 
proširenjem druge Don Boskove redovničke obitelji. 

Taj sveti Papa pisao je tih mjeseci Svecu tri pisma, na koja mu je 
ovaj uvijek odgovorio, ali, na žalost, ti odgovori nijesu bili uručeni Piju 
IX., koji je sa žalošću govorio: — Što sam ja učinio Don Bosku, te ne 
drži za vrijedno ni da mi odgovori ? Nijesam li za nj učinio sve, što sam 
mogao ? 

Tu je svoju žalost povjerio kardinalu Biliju, koji je o tom pisao 
Don Bosku i don Kalijeru otkrio Papinu bol. Don Kalijero ga je uvje¬ 
rio, da je Svetac uvijek, i sa sinovskom odanošću, vršio svoju dužnost, 
pa da se dapače čudio, kako to, da od Svetog Oca nije dobio odgovora 
na neka pitanja. Kardinal se požurio da rasprši svaku sumnju iz Papine 
pameti. Pijo IX. podigne oči k nebu i klikne: „Strpljivost 1” 

Takvo je bilo stanje stvari, kad je 18. prosinca 1877. Don Bosko 
odlazio u Rim. Tu je odmah zamolio, da bude pripušten Svetom Ocu, 
ponovio je molbu drugi i treći put, ali nije ništa postigao. Vrlo je že¬ 
lio još jednom vidjeti svoga prvog dobročinitelja, već i zato, što je 
znao, da će skoro umrijeti, ali, kako se čini, nije mu bila dana ta utjeha. 

„Skoro ćemo — rekao je Sluga Božji — imati velikih događaja, 
koji će ganuti i opake i dobre!” I zbilja, 9. siječnja 1878. umre kralj 
Viktor Emanuel. Nekoliko sedmica prije Don Bosko je bio naredio, 
da se za kralja moli molitva, koja se već više godina nije molila u Tu- 
rinu, i to prije blagoslova, koji se svake večeri običavao davati u sve¬ 
tištu Marije Pomoćnice. 

7. veljače ujutro raširi se glas po Rimu : Pijo IX. je teško bolestan. 
Ljudi nijesu vjerovali, ali dobri su se bojali. Na žalost, tužna vijest 
bila je istinita. Istoga toga dana u 5 sati i 40 minuta poslije podne ve¬ 
lika duša neumrlog Pape vratila se Bogu. Sve do 6. veljače on je govo¬ 
rio o Don Bosku, a ovaj je na prvi glas o vjerojatnom gubitku tele¬ 
grafski naredio, da za nj sve kuće mole naročite molitve, a kad je umro, 
iskazao mu je zadnju počast. 12. veljače — bilježi don Berto — išli smo 
u crkvu sv. Petra, da obiđemo mrtvo tijelo Svetog Oca. Mogli smo mu 
poljubiti nogu i dirnuti se različitih predmeta. 

U Sikstinskoj kapeli bili su počeli devetodnevni obredi, a u apostol¬ 
skoj palači Vatikana već su bile u jeku priprave za konklave, kad je 
Don Bosku bilo naloženo, da glede toga razvidi namjere vlade. Bilo 
je vrlo važno, da se izbor novoga Pape obavi slobodno i mirno. 

Slugu Božjega uvjerio je Krispi, da će vlada respektirati i narediti, 
da se respektira konklave i da javni red ne će ni najmanje biti pore¬ 
mećen. Kasnije se Krispi zadržao s njim u prijateljskom razgovoru, 
pa mu je spomenuo, da je, dok je boravio u Turinu, dolazio k njemu 
na Ispovijed. — Ne sjećam se, odgovori Svetac smiješeći se, ali ako 
hoćete, ja sam spreman da Vas i sada ispovjedim. — Nastavili su raz¬ 


govor o Oratoriju, o salezijancima i o preventivnom sistemu u odga¬ 
janju omladine. 6 

n ..Kad se vratio u Vatikan, Don Bosko se Fnamjerio na kardinala 
Pecija, komornika sv. Crkve, kojemu se približio i sa sinovskom oda- 
noscu rekao : 

Vaša uzoritosti, hoćete li mi dopustiti, da Vam poljubim ruku ? 

— Tko ste Vi, te^ pristupate tako autoritativno ? 

Ja sam siromašni svećenik, koji sada ljubim ruku Vaše uzori¬ 
tosti u stalnoj nadi moleći, da za nekoliko dana uzmogne poljubiti Vam 

— Pazite, što radite. Zabranjujem Vam moliti za to, što kažete. 

— Vi mi ne možete zabraniti, da molim u Boga ono, što On hoće 

— Ako Vi u tom smislu molite, ja Vam se prijetim kaznima. 

— Vi još zasad nemate moći udariti crkvenu kazan, a kad je do¬ 
bijem, ja ću je znati cijeniti. 

— Ma tko ste Vi, te mi tako autoritativno govorite ? 

— Ja sam Don Bosko. 

— Za ljubav, šutite o tom 1 Sada je vrijeme rada, a ne vrijeme šale. 

Ali kao što je Svetac bio prorekao, na 20. veljače, 14 dana nakon 
smrti Pija IX., bio je izabran za Papu uzoriti kardinal Joakim Peči, 
nadbiskup-biskup Peruđe, koji je uzeo ime Lava XIII. 

Na 21. veljače Don Bosko je novome Papi jednom srdačnom i smjer¬ 
nom adresom zasvjedočio odanost svoju i svojih sinova. 

Na 23. veljače bio je predstavljen novome Papi u prvoj javnoj 
audijenciji. Na 3. ožujka prisustvovao je obredu krunidbe kao član 
svite uzoritog kardinala Orelje, s kojim se dva dana kasnije vratio u 
Vatikan, pa ga je sreća nanijela, te se sastao s novim Papom, koji mu 
je za tu večer odredio privatnu audijenciju. Ali ni te večeri, ni sutra¬ 
dan niti se još deset dana ne mogaše približiti Sv. Ocu. Poteškoće, koje 
su mu se stavljale na koncu pontifikata Pija IX., još nijesu bile uklo¬ 
njene. 

Međutim, sigurno je, da je Don Bosko znao učiniti, te njegova riječ 
dopre do Sv. Oca, i to jednim dugim pismom, kojega je sadržaj morao 
biti isti onaj, koji se čita na jednom listu, što je nađen među njegovim 
papirima i koji počinje ovako : 

1878. — „Jedan siromašni sluga Gospodnji, koji je kadšto Sv. Oca 
Pija IX. upozorivao na stvari, za koje mu se činilo, da dolaze od Go¬ 
spodina, isti je onaj, koji sada smjerno, ali u pismu, Njegovu Svetost 
Lava XIII. obavještava o nekim stvarima, za koje mu se čini, da su 
od velike važnosti za Crkvu”. 

Slijedi uvod o najpotrebnijim stvarima Crkve, 
u kojem, nakon što se potužio o pomanjkanju crkvenih zvanja, upu¬ 
ćuje na sredstva, da se ona umnože. Ta je sredstva u zaključku skupio 
u malo riječi ovako : 

„Neka se dakle upamti: — Promičući i radeći oko zvanja za sve¬ 
ti,^ 6 ; sabirući raštrkane redovnike i uvodeći ih u opsluživanje redov¬ 
ničkih pravila; pomažući, pogodujući i ravnajući novim kongregaci¬ 
jama dobit će se evanđeoski radnici za biskupije, za redovničke usta¬ 
nove i za vanjske misije”. 

Na 10. ožujka Don Bosko je molio novoga Papu, da odobri jednu 
formulu za davanje blagoslova Marije Pomoćnice. Ta je formula za- 

ista odobrena nekoliko mjeseci kasnije, a nedavno je uvrštena u Rim¬ 
ski obrednik. 

Na 16. ožujka mogao je napokon doći Sv. Ocu. Pošto mu je govo¬ 
rio o različitim salezijanskim ustanovama, zamolio ga je, da dopusti, 
da ga uvrste među saradnike. Papa, jer je znao, koji je cilj pobožnog 
udruženja, reče: — Dosta, u tom smislu ja sam ne samo saradnik, nego 
radnik i kao Papa i kao obični vjernik. Bez sumnje, ja ću promicati 
ustanove, kojima je cilj socijalno dobro, a naročito one, koje se brinu 
o dječacima, kojima prijeti opasnost. Uvjeren sam, da nema pleme¬ 
nitije službe od one, koja nastoji smanjiti broj zaspuštene omladine, 
učiniti je poštenim građanima i dobrim kršćanima. 

Don Bosko ga je zatim zamolio, da mu dade kardinala pokrovi¬ 
telja, pa je o toj molbi Papa dobrohotno razmislio. 

Kad se opraštao zamolio ga je, da mu da jedno geslo, koje bi pri¬ 
općio svim salezijancima uopće, njihovim pitomcima, suradnicima, 
i našim misionarima u Americi. Papa mu je zadovoljio sve molbe. Sa¬ 
lezijancima je preporučio, da nikada ne zaborave veliko dobročin¬ 
stvo, koje im je Bog iskazao, što ih je pozvao u kongregaciju, koja je 
očito djelo Božje, pa da mu zato budu zahvalni točnim opsluživanjem 
pravila. Opomenuo je pitomce, da se bore protiv ljudskog obzira, koji 
je veliki neprijatelj duša, da se uvijek podvrgavaju Crkvi, koja je ne- 
zabludiva učiteljica. — Ocrtao je misiju saradnika i rekao, da svoje 
obitelji moraju posvetiti dobrim primjerom, vršenjem vjerskih dužnosti, 
da se brinu, kako bi pomagali salezijancima u stvarima, koje se mogu vr¬ 
šiti u svijetu, a nije zgodno, da ih vrše redovnici. — Novacima, nadi 
salezijanske kongregacije, preporučio je samoću i vježbanje u kre¬ 
postima, koje će kasnije prakticirati kroz cijeli život. 

Kad je bila riječ o misionarima, želio je znati, u kojim krajevima 
žive, koliko ih je, koliko kuća i crkava imaju. Nakon što je rekao, kako 
cijeni njihov rad, preporučio im je, da bde nad sobom, da propovije¬ 
daju ne samo riječima, nego i primjerom. 

Konačno je zaključio : „Blagosiljam Vas, Vašu kongregaciju, pi¬ 
tomce, Vaše dobročinitelje, suradnike, bolesnike, koje ste mi preporu¬ 
čili .-Blagoslov Bogait. d. 

Svetac je izišao iz Vatikana pun najsvetijeg veselja. Kroz usta 
Papina čuo je glas Božji, a taj mu je glas ponovio: — Tvoje djelo, djelo 
je Gospodnje, zato se ne boj. Smjelo naprijed ! 

POSLJEDNJE DESETLJEĆE 




GORČINE I UTJEHE - PRVA ČETIRI 
SALEZIJANSKA INSPEKTORI JAT A 

U PRVIM mjesecima 1878. zdravlje Don Boskovo pobuđivalo 
je veliku zabrinutost. Jako potresen naglom smrću nekog sa- 
lezijanca u Primorskoj Nici, na silu se držao na nogama. Ali pu¬ 
tovanja radi pregledavanja kuća konačno ga utukoše. U Svetom Petru 
od Arene morao je leći u krevet. No vruće molitve njegovih sinova 
u Oratoriju, od kojih su neki čak svoj život bili prikazali za njega, ot¬ 
klonile su pogibao. 

Pod konac 1878. nastane drugo uzbuđenje, jer mu je prijetila slje¬ 
poća. I tada je nastalo natjecanje sinovske vjernosti u Oratoriju i u 
drugim kućama. Neki mladići, koji su se među drugima isticali anđeo¬ 
skom čistoćom, bili su pozvani od don Berta, da se za vrijeme popodnev¬ 
nog odmora sakupe u predsoblju Sluge Božjega i da mole za njegovo 
zdravlje. Pobožni običaj uzdržao se sve do smrti Svečeve, tek što se ka¬ 
snije obavljao na koru svetišta Marije Pomoćnice. 

Malo iza toga teške su žalosti ranjavale Don Boskovo srce : Smrt 
nekih odličnih dobročinitelja, među kojima i Njegove uzoritosti kardi¬ 
nala Berardija, zatvaranje vanjske osnovne škole Oratorija, po nalogu 
više vlasti, i borba protiv unutarnjih škola, za koje su zahtijevali, da 
im priskrbi diplomirane profesore. Toj muci i preopterećenosti prido¬ 
šla je i bol, što ga je žestoko progonila i najviša crkvena vlast, a on se 
nadao, da će mu ona biti jaka pomoćnica. Ta je kušnja trajala još 5 
godina, pa ga je napunila potištenošću i gorčinom. Ali ipak nijesu po¬ 
stigli da se smanji njegova djelatnost. Štoviše, upravo je tada otvarao 
kuće u Italiji, Francuskoj i Americi i još više nastojao oko raširenja 
ustanove Kćeri Marije Pomoćnice. Osim toga on je 1878., na korzu Vik¬ 
tora Emanuela u Turinu, postavio temelj veličanstvenoj crkvi sv. Ivana 
Evanđeliste, o kojoj ćemo govoriti malo dalje. 

U isto mu vrijeme stiže vijest, da se u Buenos-Airesu-Almagru 
s velikim učešćem naroda, .vlasti i svećenstva, a u nazočnosti nadbis¬ 
kupa, mos. Aneirosa i Njegove Presvijetlosti ministra prosvjete i vjere, 
otvorila jedna kuća za umjetnost i zanate, posvećena ujedno uspomeni 
Pija IX. 18. septembra iste godine novi Papa otposlao je Breve sale- 
zijanskim misionarima „zazivajući na njih od Boga svu puninu milo¬ 
sti, da uvijek uzmognu biti prava sredstva Njegove slave i spasenja 
duša.“ Na putu je bila i četvrta njihova ekspedicija, kad njegova uzo- 


ritost kardinal Jakobini, državni tajnik, u ime Namjesnika Isusa Kri¬ 
sta zamoli u Don Boska pomoć novih misionara za republiku Paragvaj, 
zadovoljavajući se, da se pošalju iz Turina ili iz Buenos-Airesa, „gdje su, 
kaže, već dali dokaz razumne marljivosti i uistinu apostolske djelatnosti”. 

Toliko radeći, Svetac je našao vremena, da opet izda jedno djelce, 
kojemu je naslov: „Najljepši cvijet apostolskoga kolegija, ili izbor 
Lava XIII. s kratkim životopisom njegovih birača”. Jedan primjerak 
poslao je Sv. Ocu, kojemu se djelce vrlo svidjelo. 4. je augusta sjedilo 
sa Svecem za stolom oko 100 bivših pitomaca. Nakon obroka on ih po¬ 
zove, da osnuju društvo uzajamne pomoći. — Puštam po strani svaku 
misao, a mnoge mi dolaze na pamet, tako te bi mi od ganuća riječi mogle 
zastati u ustima, kako se to već više puta dogodilo. Reći ću Vam samo 
ednu stvar: U naše dane svi nastoje da se povežu u zajednicu i da os¬ 
nuju društvo uzajamne pomoći. Dobro dakle, sada kad ste svi u stanju 
da možete štedjeti, učinite to, ujedinite se, ali korist neka ne bude ogra¬ 
ničena na vas, nego neka se protegne i na one dobre mladiće, koji izlaze 
iz Oratorija, te su potrebni naročite pomoći. Kako bi dragocjeno bilo 
takvo društvo među vama ! A potreban je samo jedan uvjet: da svi 
članovi toga društva provode čestit i kršćanski život. Ako tko ne bi 
provodio život, koji se slaže s propisima naše svete vjere, nemojte ga 
primiti u to društvo. Ne samo to, nego vi sami budite oprezni. Razu¬ 
mije se, da ne govorim o nekoj nezgodi ili o osamljenoj pogreški. To 
bi se moglo dogoditi Don Bosku i svakom čovjeku. Ja govorim o onome, 
koji bi vodio nečastan život. Taj neka se više ne zove u to naše društvo. 
Vi, međutim, bez ijednog izuzetka, nastojte da prodičite ime, koje no¬ 
site, kuću, u kojoj ste odgojeni, vjeru, koju ispovijedate i društvo sale- 
zijanskih suradnika, kojemu pripadate. —• Bivše pitomce Don Bosko 
je odmah smatrao članovima, koji su izišli iz pobožnog udruženja sale- 
zijanskih suradnika. 

Na početku 1879. dobri se otac vratio u Francusku. Marsilja se ganula 
nad njegovom nazočnosti. Gospodin Julije Rastan priredio mu je ban¬ 
ket, na koji je, da ga počasti, pozvao prve građane te im je tako govorio 
o njem, da ni propovjednik ne bi mogao u crkvi bolje govoriti o svecu. 

Na povratku sazvao je u Alasiju više vijeće i neke ravnatelje Po¬ 
božne družbe. ,,S velikim zadovoljstvom” je saznao, kako družba iz dana 
u dan sve više raste, pa je, da se oduži Božjoj dobroti, sve poduzeo, 
da pridonese njenu potpunom razvitku, te je osnovao prva četiri in¬ 
spektorata ili provincije: pijemontsku, ligursku, rimsku i američku. 

Svršivši pregled u kućama Ligurije, krenuo je u Rim. 26. veljače 
držao je u Luki suradnicima konferenciju. Tu je njegov boravak bio 
znamenit zbog različitih ozdravljenja. Bio je primljen s takvom čašću, 
da su ga, kad je išao u katedralu, da pohodi „Sveto lice”, dočekali na 
vratima crkve s upaljenim duplirima. Dočekali su ga kanonici i svaki 
je po redu htio da mu nešto kaže i da od njega primi blagoslov. I u Rimu 
je primio znakove časti od osoba svakoga staleža. 3. ožujka, na dan 
godišnjice krunisanja Lava XIII., bio je zamoljen, da blagoslovi kru¬ 
nicu za papinu majku. Papa ga je primio 20. dan s velikim ushićenjem. 
Podijelio mu je visoka odlikovanja za neke dobročinitelje i za pokro¬ 
vitelja Pobožne družbe dodijelio mu uzoritog kardinala Lovra Ninu, 
državnog tajnika. I u palači Braski s poštovanjem ga je primio mini¬ 
star Depretis. 

Iz Rima otišao je u Bolognu, zatim u Este i u Milan, a 9. travnja 
navečer vratio se u Oratorij nakon tri i po mjeseca izbivanja. Glas o 
njegovim djelima i njegovoj svetosti sve se više širio. 15. maja 1872. 
navečer oko 200 francuskih hodočasnika, koje je vodio grof od Damasa 
i opat Pikar, vraćajući se iz Rima, zaustavili su se u Turinu, da ga po¬ 
hode. Mjesec dana iza toga dočekala ga je velika žalost. Upravo na 
dan, u koji su njegovi sinovi oduševljeno slavili njegov imendan, bio 
mu je saopćen dekret o zatvaranju gimnazijskih škola Oratorija. Prof. 
don Celestino Durando, član vrhovnoga vijeća Pobožne družbe, i sve¬ 
učilišni profesor u Turinu, Josip Alijevo, odmah su otišli u Rim, da is¬ 
hode odgodu izvršenja dekreta. Don Bosko je pisao kralju, koji je pri¬ 
mio njegov utok, pa je izvršenje dekreta bilo odgođeno. Međutim, u kra¬ 
ljevskoj gimnaziji Monviso u Turinu od 82 kandidata gimnazijskog 
lincencijata od redovitih i p'rivatista, bilo ih je 31 iz Oratorija, a 28 od 
tih promaknuti su na prvoj sjednici s boljim uspjehom od drugih, jedan 
čak s deset točaka, te je bio prvi od svih ostalih. Pitanje škola, doneseno 
pred vrhovni savjet javne nastave, nije bilo riješeno sve do konca 1881., 
kad se odredilo, da osposobljeni nastavnici predaju i u školama Oratorija. 

Nijedan od onih, koji su bili uz Don Boska na dan njegova imen¬ 
dana nije opazio novi trn, koji mu je bio probo srce. Smiješeći se, kao 
uvijek, uvjeravao je nazočne, da osjeća veliku utjehu, kad vidi, da su 
uza nj toliki sinovi, stari i mladi, crkveni i svjetovni, blizi i daleki, da 
mole za njega, da mu obećavaju, da će živjeti uvijek kao dobri kršćani 
i pametni građani. Rekao je još, da ga je najugodnije razveselilo pismo 
don Kostamanje od 27. travnja, koje mu je stiglo toga jutra i u kojem 
mu javlja, da su salezijanci ušli u Patagoniju. 

Don Kostamanja je pisao : „Salezijanci su već došli do stanov¬ 
nika pustinje, do Indijanaca Pampasa, koji još ne poznaju svoga Spa¬ 
sitelja ; već govore, već žive s njima i već se osjećaju spasonosni učinci 
Spasenja. Nije to samo san, nego stvarnost, koju već toliko vremena 
želimo. Mi smo konačno u Karanu, mjestu udaljenom od Buenos-Airesa 
oko 400 milja ; za kratko ćemo biti u Patagoniji na obalama Rija Ne- 
gra, koji je udaljen 400 milja, i to uvijek kroz pustinje. 

U srijedu iza Uskrsa mons. Espinoza, generalni vikar nadbisku¬ 
pov, don Alojzije Bota i ja otišli smo željeznicom iz Buenos-Airesa, 
s ministrom rata i s velikim brojem vojnika svakoga reda prema Asulu, 
posljednjem mjestu republike Argentine, iza kojega počinje velika pu¬ 
stinja Pampas.” 11. svibnja smjela je ekspedicija stigla u Rio Kolorađo, 
do točke zvane Rinkon Grande, gdje je don Kostamanja služio Misu 
zahvalnicu u nazočnosti oficira generalnog štaba i svih korpusa divi¬ 
zije. 24. svibnja, na blagdan Marije Pomoćnice, ekspedicija je stigla do 
obala Rija Negra. 

Veliko je bilo Don Boskovo veselje, kad je čuo vijest, koja mu je 
potvrđivala, da njegovi sni i u tim dalekim zemljama postaju realnost. 
Zato je on često govorio o Patagoniji. 

Salezijanci, kojima je biia dana lijepa sreća da otvore tu misiju, 
bili su svećenik Josip Fanjano (kasnije apostolski prefekt i superior 
misija u južnoj Patagoniji, Ognjenoj zemlji i na Malvinskim otocima), don 
Vjekoslav Kijara i don Emil Rico s nekim pomoćnicima. U isto su se 
vrijeme i Kćeri Marije Pomoćnice, pod vodstvom sestre Anđele Valeze, 
nastanili u istom središtu, koje se prostire prema urođenicima. 


NOVA ČUDESA U FRANCUSKOJ « 
CRKVA SRCA ISUSOVA U RIMU - 
RAZLIČNA PROGONSTVA 

B OG KUŠA svoje sluge kao što se zlato kuša u vatri; ali On im u 
svoje vrijeme pruža svoju pomoć i pokazuje svijetu, da su mu mili. 
U siječnju 1880. vratio se Don Bosko u Francusku. Marsilja 
bila je pozorište nebrojenih čudesa. Prvo se dogodilo, kad je Don Bo¬ 
sko prvi puta pohodio Oratorij svetoga Leona, tada još malenu i siro¬ 
mašnu zgradu. Pred sobicom, koja je bila određena za Sveca, bila je uzvisi¬ 
na od zemlje, s koje se moglo vidjeti u sobu. Don Bosko reče don Bolonji: 
„Vidjet ćeš, da ćemo brzo odstraniti ovu nezgodu i da ćemo imati lijepu 
i veliku kuću sa širokim i dobro izravnanim dvorištem”. Iza nekoliko 
dana je rekao : „Ja sam ovdje, da gubim vrijeme !” I zbilja, u početku 
nije bilo nikakva zanimanja za započeto djelo. Ali, gle, doveden je k Svecu, 
na kolicima, neki siromašni dječak, koji nije mogao hodati niti se dr¬ 
žati na nogama. Kad su roditelji slučajno saznali za nazočnost Sluge 
Božjega i kad su čuli za njegove kreposti, doveli su mu nesretnoga sina, 
da ga blagoslovi. Sluga Božji dade mu blagoslov Marije Pomoćnice, a 
zatim nadoveže: „Odmah hodaj!” Dječak je ukočeno gledao Slugu Bo¬ 
žjega, a da se nije ni maknuo. Ovaj mu ponovi: „Hodaj !” Tada se on, 
na čudesan način ozdravljen, digne i počne hodati. Bili su prisutni don 
Ronšaj, upravitelj kuće u Nici, i don Bolonja, upravitelj Oratorija u 
Marsilji. Ovaj posljednji upitao je Don Boska, kako se dogodila stvar. 
I Sluga mu Božji odgovori: Don Bosko je vidio, da nije mogao ništa 
učiniti i rekao je Mariji: Da počnemo ovdje?! I Gospa je počela. 
— Roditelji sretnoga dječaka svuda su širili glas o ovom ozdravljenju. 
Oduševljenje, koje je za kratko vrijeme nastalo za Don Boska, ne 
može se razjasniti bez višnje pomoći. 

Gospojica Perije ležala je bolesna od raka, pa su je liječnici poslali 
u salezijansku bolnicu u Marsilju. Kad je Don Bosko došao da pohodi 
sestre, našao je u bolnici različite bolesnike, pa je svakomu htio reći 
nekoliko utješnih riječi. Došavši do gospojice, reče joj: Vi tražite do¬ 
puštenje, da se dignete ? Dignite se dakle! — Ali ne, primijeti glava- 
rica, jer ona boluje od neizlječivoga raka. — U podne se dignite i 
pođite s drugima na ručak, nastavi Don Bosko okrenut prema 
gospojici.” — I blagoslovio ju je. Kad je Don Bosko otišao, bolesnica 
odjednom poviče: „Meni više ništa ne fali! Ja sam zdrava! Ustat ću ; 
dajte mi odijelo !” Uistinu bila je zdrava. Don Bosko preporuči glava- 

rici, neka zamoli liječnika, da ustanovi čudnovatu narav toga ozdrav¬ 
ljenja. Liječnik, koji je bio dobar katolik, malo se ozlovoljio, što Don 
Bosko svjetuje, da se takovo ozdravljenje ispita i što nije pred njim 
učinio čudo. Pošao je da ga potraži, da se izjasni. Dok je čekao na svoj 
red, rekao je u predsoblju don Bologni: — Zar nema poniznosti među 
Don Boskovim krepostima ? Ovdje se radi o ispraznoj slavi; on hoće 
da se okoristi ovim ozdravljenjem. — Don Bolonja je nastojao da ga 
osvjedoči, ali nije uspio, dok nije liječnik mogao ući do Sluge Božjega. 
Što je govorio, ne zna se, ali kad se sat iza toga don Bolonja poja¬ 
vio u sobi Don Boska, da ga povede k onima, koji su ga nestrpljivo če¬ 
kali, da s njim govore, vidio je liječnika na koljenima, s očima punim 
suza i sklopljenim rukama, kako je vruće molio, i Don Boska, kako 
ga blagosilja. Na izlazu, jako potresen, doktor je povikao : „Nije radi 
sebe, radi drugih i radi slave Marijine!” Glas o takvim čudesima širio se 
po čitavom gradu i štampa je pisala o ushićenju, koje je pratilo Don Boska. 

„Gospodin, svjedoči kardinal Kalijero, koji je Sveca pratio na tom 
putu, htio je nagraditi poniznost svojega Sluge u tih pet dana, što je 
bio u Marsilji. Nebrojeno mnoštvo svakoga staleža bilo je željno nje¬ 
govih savjeta i njegova blagoslova, pa su ljudi svakoga dana dolazili 
u našu kuću i bili su pripravni čekati od jutra do mraka, samo da bi 
mogli s njim govoriti. Ti dani bili su mučeništvo i triumf za Slugu Bo¬ 
žjega ! Mnogi bolesni, primivši njegov blagoslov, odlazili su ili oporav¬ 
ljeni ili ozdravljeni, drugi utješeni u svojim nesrećama, treći ojačani 
u svojim sumnjama. Na dan odlaska bilo je u kući još stotinu i više 
osoba, koje su ga čekale, a privukla ih je njegova dobrota srca i glas 
njegove svetosti. Svaki od njih želio je imati uspomenu od Sluge. Bo¬ 
žjega, i mnoge sam vidio, gdje otkidaju komadiće s njegove košulje i 
njegove haljine, pa nisu koristili ni prosvjedi i uskrate, te je Sluga Bo¬ 
žji izašao u tako lošem odijelu, da ga je morao primijeniti u kućama 
Sen Sira i Navare. Oslobodivši se od toga velikog mnoštva uspeli smo 
se nas dvojica sami u kola i krenuli smo put Obanje. Na putu mi Sluga 
Božji ponizan i smeten reče: „Kako je ipak čudnovat Gospodin i kako 
je veliko njegovo milosrđe, što se htio poslužiti seljakom iz Bekija, da 
pokrene toliki narod i da čini svoja čudesa !” 

24. veljače bio je ponovo u Nici. Tu se je zadržao do 6. ožujka. Kao 
i u Marsilji, željeli su ga vidjeti svi staleži. Ista želja, da ga vide, isto 
pouzdanje, isto oduševljenje. Iz samoga grada stiglo mu je tih dana 
više od osam stotina pisama. 

Iz Niče pošao je u Bordigeru, gdje ga je čekao znamenit obred. 
7. marta, u nazočnosti šest tisuća osoba, a u prisutnosti i mons. Ređija, 
biskupa od Ventimilje, uz kojega su bili mons. Alegro, biskup iz Albenge 
i mons. Borađini, biskup iz Savone, postavio je temeljni kamen crkvi 
u čast Marije Pomoćnice. 

Iz Ligurije pošao je u Rim, da sa Sv. Ocem pretrese vrlo delikatne 
i važne poslove. Uveče 24. ožujka bio je Don Bosko kod uzoritog kar¬ 
dinala tajnika, koji mu je prvi natuknuo o velikom poduzeću, koje 
mu je Sv. Otac želio povjeriti. 29. ožujka našao se u Napulju, gdje se 
među ostalima sastao i s časnim Ludovikom iz Kazorije, koji mu je, pun 
udivljenja i poniznosti, htio poljubiti ruku. 

Prvoga travnja vratio se u Rim. Lav XIII. primio ga je 5. navečer 
s neizrecivom dobrotom i povjerio mu gradnju hrama svetom Srcu 


Isusovu na Eskvilinu, koja je bila obustavljena radi nestašice sredstava. 
„Zelja Pape — odgovori bez daljega Don Bosko — za mene je zapovijed 
Prihvaćam nalog, što mi ga je povjerila Vaša Svetost.” — Ali ja Vam 
ne mogu dati novaca — razjasni mu Lav XIII. posve otvoreno. „Ja 
od Vaše Svetosti — prihvati Don Bosko — ne tražim novac; molim samo 
Vaš blagoslov sa svim duhovnim milostima koje ćete, mislim, rado 
podijeliti meni, a i onima, koji će sa mnom sarađivati, da bi Srce Isusovo 
imalo hram u središtu, katoličkoga svijeta. Štaviše, ako mi Vaša Sve¬ 
tost dopusti, sagradit ću pokraj crkve i jedan blagdanski Oratorij s ve- 
likim Hospicijem, gdje bi ujedno mogli biti primani na hranu i odakle 
bi se mogli slati u škole, radionice i zanate toliki siromašni mladići, kojih 
ima na pretek, naročito u onom kraju.” 

„Drage volje, odgovori Papa posve utješen, blagosiljam Vas i s Vama 
sve one, koji će sarađivati kod tako svetoga posla, na koji odsad zazivam 
blagoslov Gospodnji.” 

Don Bosko izašao je s audijencije vrlo osokoljen. Nalog Sv. Oca 
bio je najljepša potvrda njegova duha i njegova djela. Sigurno, bio je 
to također i teret, ali ga je predavao Rim i Papa i zato ga je s veseljem 
primio. Svetac se vratio u Turin 7. svibnja, po prilici nakon 4 mjeseca, 
sto je izbivao, a 11. istoga mjeseca došlo je stotinu francuskih hodo¬ 
časnika u Valdoko, da ga vide, a još mnogo veći broj štovatelja okup¬ 
ljao se oko njega na blagdan Marije Pomoćnice. 

Dok mu je Bog dopuštao takve slave i pripravljao ga za nove, 
neprijatelji Boga i Crkve opet su mu spremali prosto zločinstvo. Do¬ 
šao prvi neki bivši pitomac, koji je na svoju nesreću bio upisan u sektu, 
i suznih mu očiju otkrije, da je izabran, da ga ubije i da su izabrana 
i druga jedanaestorica, da to učine, ako on ne bi slučajno uspio. Don 
Bosko ga je pridigao i nastojao utješiti, osigurati, ali nije uspio. Siroma- 
sak izašao je snužden, i nije mogao više izdržati u nemiru, pa je za ne¬ 
koliko dana pokušao utopiti se u Padu. Spasila su ga dva stražara. Don 
Bosko, pošto je tu tajnu oprezno bio javio ocu, složio se s njim, da se 
mladić na lijep način dovede na dobar put i u isto vrijeme da se spasi 
od osvete drugova, pa mu je, nakon što ga je obilno snabdio sredstvima, 
omogućio bijeg u tuđinu. 

Nakon nekoliko mjeseci jedan je drugi mladić od svojih dvadeset 
i pet godina htio da govori s Don Boskom, koji ga je pozvao da sjedne 
kraj njega na divan. Njegovo lice nije odavalo povjerenja, a u očima 
mu se odražavalo nešto okrutno, pa je Svetac počeo paziti na svaki 
njegov nervozni kret. 

Kad je taj ugursuz sio, iz torbe mu se oklizne na divan mala pištolja. 
Kao da se nije ništa dogodilo, Don Bosko je uzme, metne u svoj džep 
i započne razgovor, koji je neznanac nastojao nadugo razvući. Napo¬ 
kon baci pogled okolo, kao da se osigurava, te bude siguran za svoj 
crn i unese ruku u torbu. Tražio je i pretraživao s izrazom začuđenja 
i srdžbe, pa se ustao i pogledao po divanu i po zemlji. Međutim Don 
Bosko skoci na noge, i dok je onaj nastavio da traži po džepovima, 
Svetac ga posve mirno upita: — Što traži gospodin ? — Imao sam 
u torbi jednu stvar i sad ne znam, nemam je više, pa je sve bjesnije 
tražio. Don Bosko se naglo okrenuo, približio se vratima, ljevicu je na¬ 
mjestio tako, da može odmah otvoriti, izvuče pištolju, pruži je prema 
neznancu i zapita ga: „Možda je ovo ona stvar, koju tražite ?” On je 

ostao skamenjen. Ajde dakle! pozvao je jačim glasom i naglo otvorio- 
vrata i nastavio okrenuvši se prema nekima, koji su se nalazili u pred¬ 
soblju : „Ispratite ovoga gospodina do glavnog ulaza.” Lopov je oklije¬ 
vao. — Iziđite! — navaljivao je Don Bosko — i ne vraćajte se više. — Bez¬ 
božnik je izišao. Dva mladića, koji su bili prozreli o čemu se radi, ispra- 
tiše ga izvan praga Oratorija, gdje su ga čekala kola i nekoliko ortaka, 
koji su tiho govorili i koji, čim su razabrali, da spletka nije uspjela, dije¬ 
lom uđoše u kočiju, koja je nestala, a dijelom se brzo pješke udaljiše. 

Međutim, bolni križ, koji je tištio Don Boskova ramena, a sad i 
jednoga od najrevnijih njegovih sinova, don Ivana Bonetija, postajao 
je sve teži, otkad je u noći od 8. na 9. jula godine 1880. Svetac sanjao, 
da je na sastanku sa zborom u susjednoj sobi, t. j. u onoj, u kojoj je i 
umro. Dok je govorio o stvarima, koje se tiču Pobožne družbe, pričini 
mu se, da se nebo naoblačilo, dok se nije spustila oluja sa gromovima,, 
najstrašnijim bljeskanjem i grmljavinom. Najednom zatutnji jači grom 
i strese kuću. Don Boneti se digne i pođe na susjedni balkon pa za kratko 
počne vikati: „Kiša trnja!” Zbilja, trnje je padalo gusto kao kaplje 
dažda u obilnoj kiši. Opet drugi burniji tutanj ! Za kratko se vrijeme 
nešto rasvijetli, i Don Boneti poviče s hodnika: 0, krasno ! Kiša pu¬ 
poljaka! Zaista, po zraku se vidjelo, gdje padaju gusti pupoljci cvijeća, 
te je čitavo tlo bilo zeleno. Treći put zatutnji još užasnije! I na 
nebu se pokazalo malo vedrine, tako da su se vidjele zrake sunca. Don 
Boneti poviče s prozora: „Kiša cvijeća!“ Po zraku padalo je već cvijeće 
svake boje, oblika i kakvoće i za čas je pokrilo zemlju i kuću s divnom 
raznolikošću boja. Opet zaori četvrti snažan zvuk, i nebo je postalo 
čisto. Zasjalo je jasno i svijetlo sunce. I don Boneti sa istoga mjesta 
poviče : „Dođite i gledajte! Kiša ruža!” Uistinu, s neba je padalo ne¬ 
izmjerno mnogo vrlo crvenih ruža! 0, konačno! — klikne Don Bosko. 

Ujutro je Sluga Božji sazvao zbor upravo zato, da ispripovjedi 
taj san, koji mu je morao biti najveća utjeha. Više puta rekao je don 
Rui: „Don Boska su vidjeli, gdje plače na pomisao, da će se naći u opreci 
s vlašću, s kojom je htio živjeti u savršenom jedinstvu". Drugi put čuo 
sam ga govoriti: „Ovdje bi se dalo toliko dobra učiniti, a ja sam tako 
zbunjen, da ne znam, kako bih ga učinio!” Na svome ćemo mjestu go¬ 
voriti o vanrednom događaju, za koji se čini, da se slaže s ovim snom. 

Međutim se u Francuskoj protiv redova potvrđeni dekret od 29.. 
ožujka vrlo strogo primjenjivao. Don Bosko imao je u Francuskoj 4 
kuće : u Nici, Marsilji, Sen-Siru i Navari. Onima u Marsilji bilo je jav¬ 
ljeno, da se sele. Don Bolonja je brzojavno javio u Alasij : „Večeras, 
ćemo svi biti s vama!” Iz Alasija, bez daljega, javili su u Valdoko : 
„Stigli su salezijanci potjerani iz Marsilje.” Don Rua potrči da o tom 
obavijesti Don Boska, koji mu odgovori: „Sta mi govoriš ? To je nemo¬ 
guće. Ne smiju biti protjerani, ja sam pisao don Bolonji.” Don Rua je 
ustrajao, a Don Bosko je nanovo tvrdio.: „Ali ne, nije moguće! Ovdje 
je nesporazumak. Pisat ću don Bolonji; vidjet ćeš da je tako, kako 
kažem !” Odmah je pisao Don Bolonji, ali ne u Alasij, nego u Marsilju. 
Ta je sigurnost nakon dokazanog događaja sve začudila. Kad su ga 
pitali, zašto je pisao don Bolonji, reče: „Ne bojte se, dosađivat će vam, 
rastužit će vas i uznemiriti, ali ne će vas protjerati.” I zašto nije htio vjero¬ 
vati vijesti don Rue, s onim očinskim pouzdanjem, kojega je bio pun prema 
svojim sinovima ? Eto, odgovorio je ljubazno : — U snu sam vidio- 

najsvetiju Gospođu, kako je prostrla svoj plašt nad našim kućama u 
Francuskoj. Protiv njih bila je čitava vojska, koja je izbacivala tuču 
topovskih hitaca, puščanih metaka, strijela, kamenja, blata, ali sve je 
padalo na onaj blagoslovljeni plašt, koji je bio našima kao štit. Zapitao 
sam Gospođu : Najsvetija Marijo, što to Ti sada činiš ? Odgovorila 
mi je; Ljubim one, koji mene ljube. 

Prigodom enciklike Lava XIII. o katoličkim misijama Don Bosko 
je pisao suradnicima prvoga januara 1881. najavljujući im novu eks¬ 
pediciju evanđeoskih radnika u Južnu Ameriku, da pomognu subraći 
i sestrama Marije Pomoćnice, kojima je povjerena najobilnija žetva 
s ogromnim radom u Urugvaju, u republici Argentini, a naročito u Pa- 
tagoniji. Oproštaj je bio 20. istoga mjeseca, na prvi dan devetnice sv. 
Franji Saleskome. Don Bosko držao je govor. Nekoliko dana iza toga 
ponovo se od njih oprostio u Marsilji. Gotovo u isto vrijeme jedna mala 
četa salezijanaca, koju je vodio don Kalijero, pošla je da utemelji prvu 
salezijansku kuću u Spaniji, u gradu Utrera. 

Marsilji nazočnost je Sluge Božjega, kao i zadnji put, izazvala 
veliko gibanje. Na dan, kad je ostavljao taj grad, dogodio se jedan dir- 
ljivi prizor. Od jutra u punom predsoblju ljudi bila je u kutu neka siro¬ 
mašna gospođa, koja je u naručju držala dijete blijedo, nepokretno, 
samrtnog izgleda. Nesretnik bio je slijep. S bolju u očima, ali odana i 
puna vjere, sirotica j e stajala i čekala čas, da se prijavi Don Bosku, 
ali to joj nije nikako uspijevalo. Poslije 11 sati došao je župnik sv. Jo¬ 
sipa, da odvede Don Boska. Oni, koji su ga čekali, tiskali su se oko Sveca, 
samo ona sirota gospođa videći, da je nemoguće, da mu se približi, ostala 
je na svom mjestu plašljiva i tiha. Don Bosko je izišao. Došao joj je muž 
i domo joj nešto hrane, jer je bila ustrajna u svojoj vjeri i nije se htjela 
udaljiti. Don Bosko je ostao vani više od dva sata, a sirotica se nije ni 
makla. Smilila se don Kalijeru, koji ju je opazio. Dijete je bilo još uvijek 
nepokretno, kao da je mrtvo. Kad se Don Bosko vratio, ta je sirota 
koraknula jedan korak naprijed, ali nije joj bilo moguće probiti se kroz 
mnoštvo, koje se za čas postavilo između nje i Don Boska. Kad je on 
ušao u svoju sobu, vratila se ona na svoje mjesto. iViSj 

Napokon je došao čas, da Svetac ostavi Marsilju i pođe u Niču. 
Stotine osoba krčile su mu prolaze. Čim bi se pojavio, svi bi se gurali 
oko njega. Pogled don Kalijera opet pade na onu ženu. Vidio je, da joj 
je na licu urezana takva resignacija, te se uvelike ganuo, pa se okrenuo 
prema Sluzi Božjemu i rekao : „Don Bosko, ova majka traži Vaš bla¬ 
goslov!” — Nemam više vremena, kasno je, vlak odlazi. — Don Ka¬ 
lijero je navaljivao. — Čeka čitav dan ! — Glasno je pozove, načini joj 
mjesto među mnoštvom, da uzmogne dospjeti pred Sveca, kojemu pruži 
dijete, koje nije davalo nikakva znaka života. Don Bosko ga blago¬ 
slovi, i, eto, mališ počne tući rukama i kretati tijelom, trljati oči, koje 
je smetalo nenadano svijetlo. Marija Pomoćnica opet je izvršila čudo ! 

Iz Niče je pošao u Kanes, da održi jednu konferenciju. Tu je bio po¬ 
zvan, da pođe. blagosloviti gospojicu Rolan, Poljakinju, koja se već 
dvije godine nije.maknula zbog bolesne kralježnice. Stanovala je u pro¬ 
testantskom pansionatu „Bel er”. On je blagoslovi i preporuči joj, da iz- 
moli neke molitve. Izlazeći reče joj : — Vaše ozdravljenje bit će primje¬ 
reno Vašoj vjeri. — Imam veliku vjeru, Oče, odgovori gospojica. ■— Do¬ 
bro, odvrati Don Bosko, ako vjerujete, ozdravit ćete. — Dva dana iza 

toga bolesnica je ustala i izjavila, da je zdrava, pa je otišla Don Bosku u 
pohode. Veliko je bilo začuđenje, koje je taj događaj prouzročio i kod sa¬ 
mih protestanata. I sam Don Bosko, kad je vidio ozdravljenu gospo¬ 
đicu, smeo se i rekao joj: „Vratite se odmah kući. Zar se ne bojite isku¬ 
šavati Boga ?” — 0, odgovori smiješeći se gospojica Rolan : Boga smo 
već prije kušali oboje: ja i Vi! 

Nadnaravno pratilo je Slugu Božjega. U Bordigeri na čudnovat 
je način izliječio gospođu Morenu i sina. Druga su se čudesa dogodila 
malo zatim u Rimu, gdje je neki uzeti siromah osjetio, da je izliječen, 
kad ga je on pozvao, da hoda bez štaka. 

23. travnja bio je Don Bosko primljen u audijenciju kod Pape, 
koji je pohvalio djelo suradnika i pružio mu 5.000 franaka za crkvu 
Srca Isusova, koje je čas prije bio primio kao novčić sv. Petra. — Evo, 
rekao je Sv. Otac, ovajije novac došao u pravi čas. Ja sam ga primio 
desnicom i Vama ga predajem ljevicom, uzmite ga, pa neka posluži 
za započete radove na Eskvilinu. 

12. svibnja sazvao je na konferenciju saradnike u Tor de Speki,. 
dje se je našla elita plemstva. Iza njega uzeo je riječ kardinal Alimonda, 
a potakne prisutne, ne bi li priskočili u pomoć Sluzi Božjemu. 

Za toga svog boravka u Rimu Sluga je Božji misio u Sv. Ivanu 
Lateranskom za stotine francuskih hodočasnika, koji su ga za to bili 
zamolili, pa je kod talijanske vlade zagovorio kuću salezijanskih misija. 
Vratio se u Turin 16. svibnja, u devetnici Marije Pomoćnice. 

Dva dana prije, iz Monferatske Niče, odletjela je u nebo vrhovna gla- 
varica Kćeri Marije Pomoćnice, službenica Božja — sestra Marija Macarelo. 
Ukrašena posebnim darovima za vođenje duša, u kratko je vrijeme tako 
raširila novu ustanovu, da se čudio i sam osnivač. U roku od 9 godina 
Kćeri Marije Pomoćnice umnožile su se na više stotina, a raširile su se 
po Pijemontu, Liguriji, Lombardiji, Veneciji, Francuskoj i u Americi.* 

U kolovozu Svetac je u Nici Monferato predsjedao zboru Kćeri 
Marije Pomoćnice, na kojem je za vrhovnu glavaricu bila izabrana se¬ 
stra Katarina Dagero, bivša generalna vikarica kongregacije. 

U tom međuvremenu salezijanci su otvorili različite nove kuće, među 
kojima i onu u Firenci. Prolazeći kroz taj grad 1880., kad se vraćao iz 
Rima, Don Bosko je sreo dugu povorku mladića, koji su išli za jednim bar¬ 
jakom. Upita ih, što bi to bilo i kamo idu. Jedan mu firenački svećenik, 
koji ga je pratio, uzdišući odgovori: — To su katolička djeca, koja izlaze 
iz protestantskih škola, te idu na tako zvani govor, koji će im održati nji¬ 
hov svećenik.— Na te riječi i na taj pogled Svetac je ostao duboko potre¬ 
sen. Pošao je k nadbiskupu i odluči, da će u Firenci otvoriti jedan Oratorij. 

Ali ono, što je 1881. i još za više godina zanimalo njegovu us- 
plamtjelu gorljivost, bio je hram Srca Isusova u Rimu. Nalog, koji je 
primio od Lava XIII. našao je u njem, premda je već bio istrošen i pog¬ 
nut, pobožnoga i velikodušnog izvršitelja, sve do žrtve. Ta radilo se o 
Rimu, o Papi, o Srcu Isusovu. Zato je zasnovao djelo, za koje se moralo 
utrošiti više od tri milijuna. 

Te su godine nastale poteškoće o školama Oratorija, koje su oku¬ 
pile oko Sluge Božjega bivše pitomce u još većem broju. Dobri otac. 


* Kod svete kongregacije obreda započeo je proces za proglašenje bla¬ 
ženom službenice Božje sestre Marije Macarelo. 


prigodom razgovora s njima, u kojem se ciljalo na jedan dnevnik, koji 
je malo prije bio optužio mladiće Oratorija s neznanja, pripovijedao 
je, kako je pred nekoliko godina jedna osoba, koju nije htio spomenuti, 
poslala u Rim pismo s istom tužbom protiv salezijanaca. Ali su uzeli 
u ruke registar,^ pa se s autentičnim i provjerenim dokazima ispostavilo, 
da se od 200 članova zavoda 180 podvrglo propisnim ispitima, neki u 
seminaru, neki na turinskom sveučilištu, neki na državnim licejima i 
zavodima; i da su primili diplome iz teologije, filozofije, književnosti, 
profesure i učiteljstva. 

I 15. kolovoza, kad se u obiteljskom krugu slavila u Oratoriju nje¬ 
gova 66. godišnjica rođenja, otvorio je svojim sinovima srce govoreći: 
„Govorite mi, da je Don Bosko učinio toliko lijepih djela, ali ne vidite, 
da ljubav, koju mi iskazujete, čini, te vi gledate stvari upravo protivno od 
onoga, što one zapravo jesu? Ne opažate li, da je sve učinjeno i sve da se 
radi s pomoću Božjom i zagovorom najsvetije Marije? Da nam Gospodin 
nije pružio jaku ruku i gotovo nas za ruku vodio, što bismo mi bili mo¬ 
gli učiniti ? Zar velikodušne darove i velike i neočekivane pomoći od 
tolikih dobročinitelja i dobročiniteljica i ne ubrajate ? Hvala dakle 
prije svega Nebu i suradnicima. Kako vidite, Don Bosko bio je 
samo^ sredstvo u r u c i B o ž j o j, koji tako dokazuje, kad hoće, 
da može i najbjednijem sredstvima učiniti najveća djela. I sada, pre¬ 
lazeći na drugo, reći ću vam, da smo uvijek, ali nada sve u ovoj godini 
imali lijepih i velikih utjeha, ali isto tako doživjeli smo mnogo trnja i 
boli. Ali, već se zna, nema ruža bez trnja. Dobro dakle, predragi sinovi, 
što ćemo učiniti? Kako u onom, tako i u ovom veselju, i u boli, neka 
se uvijek vrši volja Boga, koji nas ne će nikada zapustiti, pa ni onda, 
ako se oko nas digne i najžešća oluja. Smjelo dakle, smjelo uvijek. Ne¬ 
mojmo se nikada umoriti s veseljem trčeći putem kreposti, čineći dobro, 
koliko i kako bolje možemo, i Bog će biti s nama.” 

Upravo je tada više nego ikada prije bjesnjela oluja nad njegovom 
siromašnom glavom. Pred sv. kongregaciju koncila bile su iznesene, 
a i objelodanjene, velike laži protiv Don Boska i njegove Pobožne dru¬ 
žbe. Zato je Sluga Božji bio : „poslušnošću prisiljen” da Sv. stolici pot¬ 
puno točno izloži stvari. To je učinio don Boneti upravivši uzoritim 
kardinalima izvještaj o spomenutoj kongregaciji. Na početku izvještaja 
bila je autentična Don Boskova izjava, koja je bila datirana 15. prosinca 
1881., a svršavala je ovako : „Kao što ovu bolnu dužnost vršim s veli¬ 
kom odvratnošću svoje duše, tako ću šutke prijeći preko mnogih čina 
i riječi, koje se tiču samo moje skromne osobe, pa naprotiv iznosim 
samo ono, što se tiče kongregacije, ili samoga mene kao njezina glavara 
i upravitelja”. 

Te gorčine zaslađivale su mu vijesti, koje je dobivao iz Amerike 
i Rima. U Rimu su radovi na crkvi Srca Isusova napredovali s velikom 
brzinom ; i u misijama u Patagoniji mons. Fanjano obavio je dvije 
važne ekskurzije, od kojih jednu do jezera Nahuel-Huapija, gdje je 
obratio i pokrstio na stotine osoba. Djelo vjere i prosvjete, započeto 
od salezijanskih misionara, nailazilo je na najveće pohvale. Sam pred¬ 
sjednik republike, general Julio Roka, uvjeravao je Sveca, „da će sale- 
zijanske misije i u Pampasu u Patagoniji uvijek u Argentini imati mjesto, 
koje zaslužuju civilizatorna poduzeća, i da će sinove Don Boska uvijek 
pratiti onaj ugled, koji su stekli kod svih vlasti u zemlji”. 

CRKVA SV. IVANA EVANĐELISTE U 
TURINU - TREĆI PUT U FRANCUSKU 

i 

O SIM na povjerena mu djela od Sv. Oca u Rimu i na crkvu Ma¬ 
rije Pomoćnice u Bordigeri, Don Bosko je skrenuo svoju pažnju 
i na crkvu sv. Ivana Evanđeliste i na zavod, koji joj pripada 
na korzu Viktora Emanuela u Turinu. On je mislio na to djelo već od 
1869. Godinu dana iza toga, s blagoslovom mons. Rikardija iz Netra, 
najavio ga je javnosti, jer je mislio smjesta graditi. Ali poteškoće, su- 
protivštine i borbe, koje je morao nadvladati za otuđenje i najmanjih 
čestica zemljišta, koje je trebao, da razvije površinu veličajnog hrama, 
bile su takve, da bi s ostalim, koje je podnio zbog iste svrhe, dostajale, 
veli don Albera, da dokažu njegovu herojsku jakost. 

Nakon tolikih briga konačno je vidio početak pothvata u 1878., 
koje je godine, 14. kolovoza, postavljen sa svom svečanošću temeljni 
kamen pred velikim mnoštvom naroda. 

U 1882. radovi su lijepo napredovali prema svršetku, ali jer se u 
isto vrijeme borio s tolikim i tako teškim zaprekama, na početku siječ¬ 
nja ponovo otputuje u Francusku, da sabire milostinju. Posvuda je bio 
oduševljeno dočekivan. 

Marsilja, koje je gost bio mjesec dana, vidjela je takva čudesa, 
te je Svetac na dan svoga odlaska, da se ukloni mnoštvu znatiželjnika i 
štovatelja, koji bi bili došli na stanicu, odredio da pođe na vlak u 
Obanju. Svećenik Mandr, vikar sv. Josipa, ponudio mu se, da će ga 
otpratiti u kolima, pa je promatrao jedan dirljiv prizor. Neka pokor¬ 
nica, gospojica Flandren, teško bolesna, čak u zadnjim časovima, uzalud 
je preko majke molila Don Boska, da bi je pohodio : poslovi nijesu mu 
dopuštali, da je pohodi. Putnici su neko vrijeme putovali, kad se 
najednom zaustave kola. — Kako, klikne Don Bosko, zar smo već 
u Obanji ? — 0, ne, odgovori svećenik, nego tu je jedna siromašna 
bolesnica, koju bi trebalo pohoditi. — Dobro, pođimo, ljubazno odgovori 
Sluga Božji. I ušao je u zgradu. Djevojka već petnaest dana nije mogla 
više uzimati hranu kroz usta, i mučila ju je najstrašnija žeđ. Otac, koji 
je bio gradski činovnik, kad je polazio u ured, ostavio ju je bez nade, 
da će je naći živu na povratku. Don Bosko reče kćeri: — Bi ste li pili 
malo vode? — Ne može, odgovori majka. — Molimo, nadoda on. Prisutni 
su klekli i molili. Zatim Don Bosko blagoslovi bolesnicu i reče: — Sada 
pijte. — Bolesnica počne slobodno piti: činilo se kao da joj se ulijeva 

novi život. Napokon klikne: — Ja sam zdrava! — Majka i svećenik, 
izvan sebe, nisu znali, gdje se nalaze. Don Bosko, suznih očiju i dršćući 
po čitavom tijelu, okrenuo se prema kolima ponavljajući: — Neka 
bude blagosloven Bog i Marija Pomoćnica 1 — Gospojica, potpuno oz- 
dravljena, obukla se i pošla na odmorište stuba, da počeka oca, koji 
je upravo imao ući. Kad je čula njegove korake, potrči mu u susret, baci 
mu se oko vrata i poviče: — Oče, ja sam zdrava ! Don Bosko me je oz¬ 
dravio ! — Otac je zateturao i od veselja pao kao mrtav, tako da su 
morali zvati liječnika, te je dugo trebalo, dok je došao k sebi. Kćerka, 
koja je malo prije umirala, s majkom ga je najljubeznije njegovala. 

Na povratku iz Francuske pohodio je salezijanske kuće u Liguriji. 
30. ožujka držao je suradnicima prvu konferenciju u Đenovi u bazilici 
sv. Sira. „Kad je završavao, pripovijeda don Berto, sa začuđenjem sam 
opazio, da je ta prostrana crkva doslovce dupkom puna biranih sluša¬ 
telja. Čim je Don Bosko sašao s propovijedaonice, narod se natjecao, 
da se okupi oko njega, neki da mu poljube ruku, neki da mu šapnu koju 
riječ ; drugi su se pak bacali na koljena pred njega, da dobiju blagoslov. 
Mnogi su htjeli imati utjehu, da mu u njegove ruke predadu kakav 
skupocjeni poklon. Kad je došao u sakristiju, bio je i tu opkoljen od raz¬ 
ličitih osoba, pa se morao zadržati oko 3 sata, da uzmogne zadovoljiti 
sve one, koji su ga željeli vidjeti i s njim govoriti.” 

3. travnja propovijedao je u Kamolji (Camogli). Požudno ga je slu¬ 
šalo neizmjerno mnoštvo ljudi. Zatim, nakon što je pohodio kuće u Spe- 
ciji, Luki i Firenci, prispio je u Rim, gdje su radovi oko crkve Srca Isu¬ 
sova opet tražili mnogo novaca. 

25. travnja bio je Don Bosko primljen u audijenciju kod Pape. 
Ljubaznost, koju mu je iskazao zamjenik Kristov, nije mogla biti veća. 
Pitao ga je o preteškom križu, koji mu je još uvijek tištio ramena, pa ga 
je dugo tješio srdačnim uvjeravanjima. Dobrohotno je saslušao neka iz¬ 
laganja i opažanja o jedinstvenom katekizmu za sve biskupije katolič¬ 
kog svijeta, i utješio se, kad je razabrao, da se Pobožna družba stalno 
razvija, pa mu je za sve njegove sinove, pitomce i suradnike podijelio 
najobilniji blagoslov, koji je priopćio ditrekorima talijanskih, francuskih, 
španjolskih i američkih kuća. 

Za blagdan Marije Pomoćnice bio je Don Bosko u Turinu. Miloj 
svetkovini pridonijela je osobito sjaj nebrojena četa osoba, koje su pri¬ 
mile milosti, među kojima je bila gospojica Rolan i markizica Godmarija 
iz Liona, koje su bile izliječene u Kanesu, i grofica Korson iz Pariza, 
čudnovato izliječena u Jeru. Čudnovati učinci blagoslova, koje je po¬ 
djeljivao Sluga Božji, umnožavali su se. Ali ono, što se te godine držalo 
kao najveća milost Marije Pomoćnice, bio je svršetak, bar prividni, 
velikih zadirkivanja, na koje smo, na žalost, više puta upozorili. Kad je 
Lav XIII. pročitao izvještaj, koji je bio poslao Don Bosko, bio je tako 
dirnut, da je, makar su bila izašla dva povoljna mišljenja o Pobožnoj 
družbi, jedno od sv. kongregacije biskupa i redovnika, drugo od sv. kon¬ 
gregacije koncila, da je naložio, da se pitanje iznese pred njega, te je 
kardinalu Ninu diktirao osnovicu rješenja, koju je uzoriti smatrao ne¬ 
pravednom i neprihvatljivom za Don Boska. Papa mu odgovori, da je 
sve promislio i vodeći računa o kreposti Sluge Božjega: „Mi 
poznamo Don Boska — ponavljao je Lav XIII., on je svetac!” 1 zbilja, 
Sluga je Božji poslušao. Kad je jedan od dvojice jakih protivnika Don 

Boskovih pripovijedao Sv. Ocu, kako se on pokorio odlukama, koje su 
mu saopćili, Lav XIII. živahno klikne: — Mi smo to znali, znali smo, 
da će Don Bosko poslušati. I zato smo rekli njemu, a ne Vama ; ali on je 
svetac! 

Te je godine mogao bivšim pitomcima, svećenicima, dati veliku 
opomenu. Nakon što ih je opomenuo, da upru svoj pogled u glavu sve¬ 
ćenstva, u Isusa Krista, i po njegovu primjeru, da im jedini predmet 
misli, čuvstava, djelovanja bude slava Božja, uništenje grijeha, spas, 
duša, govorio je: — Tako čineći naići ćete na protivštine, na poteškoće, 
prigovaranja i možda na progonstva, ali vas to ne smije slomiti, niti 
uplašiti, ni odvratiti vas, da ne činite dobro, pače neka vas to potakne 
da s većom snagom stupate naprijed. Zar nas svijet ne oba¬ 
sipa psovkama i nepravdama? A mi ga obaspimo 
dobročinstvima radeći za njegov vjerski, im o- 
ralni boljitak, po mogućnosti za njegovo fizičko, 
i materijalno dobro. Stavimo u praksu savjet sv. Pavla 
„Noli vinci a malo, sed vince in bono malumjne 
budi pobijeđen od zla, nego pobijedi zlo dobrim ; t. j. s v o j o m do¬ 
brotom pobijedite zlobu i pokvarenost svojih 
protivnika, i nastojteda ih za Boga predobijete 
dobrim djelim a.” Iznad svega nastojte da činite dobro djeci, 
siromasima, bolesnicima, kao što je činio božanski Učitelj, i na taj ćete 
način zatvoriti usta opakima i, što više vrijedi, privući ćete zaštitu Bo¬ 
žju na sebe i na djela svoje službe. Završavam sjećajući vas one misli 
iz svetih knjiga, koja govori: „Veseliti se i činiti dobro, a vrapci neka 
pjevaju! Činimo tako, pa ćemo biti zadovoljni u životu i na smrti...” 

Međutim Bog je utješio svoga slugu s posvetom crkve sv. Ivana 
Evanđeliste u Turinu, koju je 28. listopada 1882. obavio nadbiskup 
mons. Lovro Gastaldi. Prvu Misu je u njoj služio Don Bosko. Kad se 
nadbiskup nakon svršene posvete vratio u sakristiju, Svetac, koji je 
već bio uzeo sveto odijelo, pristupio je k njemu i suznih mu očiju zahva¬ 
ljivao. Monsinjor, i sam dirnut tim činom, nije znao reći drugo do : 0, 
Don Bosko, o, Don Bosko, okrenuo se sjemeništarcima, koji 
su ga pratili i poslao ih u crkvu, da slušaju Misu Sluge Božjega. 

Svečanosti posvećenja trajale su 8 dana. Sudjelovali su različni 
dostojanstvenici. Svečan je bio čas, kad je Don Bosko u predvečerje 
posvećenja prvi govorio vjernicima. Spomenuo je, što je na tom mjestu 
bilo prije 35 godina, što se tada dogodilo i što će se dogoditi,. a svršio, 
je ponavljajući glavne točke i prilagođujući slušateljima uzvišenu mo¬ 
litvu, koju je ispjevao Salamon u nazočnosti naroda izraeljskoga za po¬ 
svetu hrama. Velikom mnoštvu koje je nagrnulo u dane osmodnevne 
pobožnosti, da pohodi novi hram, nije bilo dosta da ga promatra, pa se 
prije izlaska zaustavljalo i čudilo se lijepom mramornom kipu Pija IX., 
radu Gonfalonijera iz Milana, koji je Don Bosko dao postaviti uz 
vrata, u unutarnjosti umjetničkoga hrama.* 


* Na ploči je dao u mozaiksložiti lik božanskoga Spasitelja s riječima: Ego 
sum via, veritas et vita (Ja sam put, istina i život), kao protustavak iz Je- 
remijine izreke gl. VI. r. 16. koji je bio napisan na pročelju susjednoga pro¬ 
testantskog hrama: „Zaustavi se, putniče, i promotri stari put, da vidiš, koji 
je dobar i da stupaš po njemu.“ 


Dvije su teške nesreće te godine zadesile djelo Sluge Božjega. Jedna 
kako je pisao suradnicima, dogodila nam se na 3. veljače, a druga 27. 
ožujka. Prva je bila požar u papirnici u Mati kod Turina ; druga požar 
u crkvi Paisandua u Americi. Proračunana prouzročena šteta i tro¬ 
šak obnove došao bi na sumu od 300 hiljada lira! Strpljivost! Ta bi nas 
nesreća bila mogla učiniti malodušnima, tako da napustimo vrlo korisna 
djela za vjeru i društvo, koje bismo, da se tako izrazim, pobijeđeno bili 
predali đavlu. Ali nije bilo tako. Ojačani Bogom i vašom ljubavlju, mi 
smo nastojali popraviti nevolju, kako smo najbolje znali, kao lastavice, 
koje počinju iznova graditi gnijezdo, kad vide, da im je razoreno.” 



DVA HISTORIJSKA PUTA: U PARIŠ 
I U FROHSDORF 


S VRŠIVŠI crkvu sv. Ivana Evanđeliste, mogao je Don Bosko više 
misliti na onu svetoga Srca Isusova u Rimu. Osjećao je, da mu 
se snaga približuje kraju, ali ga je ljubav prema Papi potakla, 
da tome mladenačkim žarom posveti sve sile. Odlučio je dakle da 
se vrati u Francusku, i to ovaj puta, ako bi mu zdravlje dopuštalo, da 
dopre sve do Pariza. 

Otišao je iz Turina 31. siječnja 1883., točno pet godina prije svoje 
smrti, izakako je sv. Imenu Spasiteljevu dao svečani dokaz svoje 
vjere objelodanivši djelce Isus Krist naš Bog i naš Kralj, 
od kojega je raspačao 200 hiljada primjeraka, kao ustuk bezbožnoj i 
svetogrdnoj propagandi jednoga povremenog antiklerikalnog lista, 
koji se zvao Isus Krist. 

Za vrijeme puta zadržao se u Sv. Petru od Arene, Alasiju, San Remu, 
Bordigeri i Ventimilji. Dok je u Bordigeri noću prolazio putem punim 
bara, još mu se jednom prikazao Sivac, koji je polako išao pred njim 
izabirući najbolju stranu staze. Slijedio ga je, dok nije sretno došao kući, 
gdje je čudnovati branitelj iščezao. Nije ga bio vidio već 30 godina, i kas¬ 
nije ga više nije opazio. 

Ušavši u Francusku i uputivši se u Pariz, dotakao se mnogih mje¬ 
sta, među kojima je bila Nica, Kanes, Manton, Tulon, Novara, Sen- 
Sir i Marsilja. Posvuda je bio priman s takovim oduševljenjem, da je 
otac Monin izjavio, da je vidio, kako se oko Don Boska ponavljaju 
isti prizori, koje je već vidio oko arškoga župnika sv. Ivana Krstitelja 
Vijaneja. 

2. travnja u Avinjonu, premda im nije bio od prije poznat, najed¬ 
nom su ga opkolili mnogi bolesnici, slijepci, uzeti, nijemi, sušičavi, epi¬ 
leptičari, svi željni njegova pogleda i njegove riječi. I sjutradan okupljala 
ga je toliko mnoštvo do časa odlaska, da se nije moglo drugo već primije¬ 
titi : — Gledajte, ta to je navala! A on ponizan reče: „Jedan razlog 
više, da odemo !” 

Proslijedio je za Lion, gdje je također držao konferencije o Pata- 
goniji pred društvom geografa u nazočnosti najboljih učenjaka grada. 
Svi su imali pred sobom kartu kraja. Sluga Božji uze opisivati tako točno 
iznoseći faunu, floru, geologiju, rudstvo, rijeke, stanovnike, da su začu¬ 
đeni slušatelji bacali oko sad na kartu, sad mu piljili u lice. Kad je 

■svršio, pitali su ga, gdje je crpao tako veliko znanje, a on im je odgovorio, 
da je istina ono, što je rekpo, ali nije odao, da je u snima vidio ono, što 
je iznio.* 

16. travnja otišao je put Mulena, a 18. ušao je u Pariz, kamo je već 
unaprijed bio dopro glas o njegovim čudesima i svetosti. Sišavši na ko¬ 
lodvoru Lion, skočio je u kola, koja su ga čekala, i nakon što se prove¬ 
zao preko velikih bulvara u ulicu Mesina 34, dovezao se k obitelji 
Kombo, koja mu je doznačila čitavo odjeljenje, koje je bilo odijeljeno 
od ostale kuće, te je bila sva sretna, što može pogostiti poslanika Pro¬ 
vidnosti. 

Drugi dan, nakon što je sv. Misu čitao u palači, pohitio je da po¬ 
hodi kardinala nadbiskupa, koji je bio odsutan, pa ga je najsrdačnije 
dočekao njegov pomoćni biskup. Kad se isti dan vratio u nadbiskupsku 
palaču, kardinal ga je Giber dugo zadržao u razgovoru. Na koncu audijen¬ 
cije uzoriti mu je predložio, da bi u crkvi sv. Magdalene sabirao u korist 
salezijanskih djela. Pozvao ga je, da on sam u toj crkvi održi jednu 
konferenciju. Sluga se je Božji ispričavao, da ne zna francuski: ,,N e, 
ne, ustrajao je časni kardinal, govorite Vi sami, 
Parižani će više vjerovati Vama, nego ikome 
drugome. Neka Vas Bog blagoslovi!” 

I Bog je na vidljiv način blagoslovio svoga Slugu. Jedva su dnev¬ 
nici bili najavili dolazak, mnoštvo ljudi svakoga staleža i položaja trčalo 
je, da ga traži, prepirući se o audijencijama i padajući na koljena pred 
njegove noge. Uskomešao se čitav Pariz, i onaj, koji se zabavlja i onaj, 
koji moli. Pariz je tako vičan, da ga pohađaju najznamenitiji i najveći 
ljudi, ali već dugo nije bio vidio sveca, ili bar izvanrednoga sveca. Ra¬ 
širio se glas, da je Don Bosko, onaj talijanski svećenik, koji se sada na¬ 
lazi u gradu, neki svetac, koji čini čudesa, uređuje velika poduzeća, 
da je utemeljitelj nove ustanove, jedan od onih ljudi, koji se samo kat¬ 
kada pojavljuju u historiji Crkve. Pariz je htio vidjeti Don Boska, čuti ga, 
približiti mu se, dotaći se njegove haljine. Čudili su se i sami dnevnici, 
koji se ne čude čemu god. Figaro od 18. svibnja u oduljem članku 
Sen Ženea pripovijedao je o zgodama Oratorija, te je Don Boskovo 
djelo isporedio s djelom Ferdinanda de Lesepa, koji je nalazio dioni¬ 
čare za svoja velika poduzeća, ali radi toga, što su se oni nadali ogromnom 
dobitku, dok siromašni svećenik iz Turina nije znao svojim suradnici¬ 
ma reći drugo do : „Dođite, žrtvujte se, dajte svoj novac,” I završio je: 
„Ako mi se družba sv. Franje Saleškoga čini vrijedna promatranja, 
to je stoga, što u ovo bezbožno doba čini, da se blagosilja ime Božje.” 

Za Don Boska bili su to najradiniji dani. Ustajao je u 5, molio se, 
i do 7 i 30 obavljao je korespondenciju: dolazilo mu je dnevno na sto¬ 
tine pisama. Iza toga bi pošao služiti Misu, a nakon toga išao bi u po¬ 
hode ili bi ih primao. Poslije podne odlazio bi u ulicu Vila 1’ Evek 27. u 
kuću Senislak, gdje je primao one, koji bi dolazili. U 22 sata, kad bi se 
vratio u kuću Kombo, zadržao bi se nekoliko časaka s gostima, da se 
hitro povuče u sobu, te još s tajnicima radi oko korespondencije. Legao 
bi oko ponoći, pošto bi ponovo molio. 


U 1886. društvo geografa u Lionu odlučilo mu je skovati zlatnu medalju. 
Don Alberi bilo je naloženo, da pođe po nju. 


257 


U kući Senislak (Senislhac) red za audijencije određivale su odlične 
dame, koje su se veselile s te časti. Don Rua, pozvan u Pariz na koncu 
travnja, da Svecu pomogne, nije točno znao za mjesto, gdje se nalazi 
Kad je došao do Magdalene, slijedio je mnoštvo, koje je polazilo k njemu 
i tako je bez svake druge upute došao. „‘Ne možeš pojmiti 
pisao je Don Laceri 2. svibnja, kakva su ovdje brda pisama, koja če¬ 
kaj 1 ! na odgovor. Ne tri, nego šest i sedam tajnika bi trebalo. Srećom 
ovdje je jedan valjan vjernik, koji dolazi da nam pomaže u poslu.” 

Konferencije, ili Govori o ljubavi, koje je Don Bosko držao 
u najvećoj crkvi, bili su događaji. Od 21.—27. travnja misio je kod za¬ 
voda ili privatnih Oratorija. Na 28. ujutro držao je prvu javnu kon- 
ferenciju u Našoj Gospi od Pobjede. Nakon obreda bilo je nemoguće 
kretati se na trgu Ptit Per (Petits Pereš). 

Sutradan u nec Uelju, 29. travnja, popeo se na propovijedaonicu 
Magdalene. Rijetko se vidi, da se toliko zbito mnoštvo tiska u prostra¬ 
noj. crkvi, a vani po okolici čekale su tolike bogate ekipaže s najodlič- 
mjim znakovima plemstva. Dva sata prije bila su sva mjesta zauzeta 
Om koji su prispjeli za vrijeme večernje, nisu više mogli ući. Cijelo to 
mnoštvo, uza sve to, što Don Boskov glas nije dopirao preko stanovite 
udaljenosti, pozorno je slušalo, uzbuđeno, i dalo je obilnu milostinju. 
Drugo jutro misio je u istoj crkvi, da tim dobročiniteljima iskaže svoju 
zahvalnost. J 

Prvoga svibnja služio je i propovijedao u Sv. Sulpiciju. Služba 
je bila određena za 9 sati, ali crkva je bila dupkom puna već u 7 sati. 
3. svibnja otišao je u Sv. Klotildu. Toliko je bilo ljudi, da su se gotovo 
gušili. Svetac je ponovio gotovo iste stvari kao kod Magdalene. Kad 
se vratio u sakristiju, primao je audijencije stojeći na nogama na klup¬ 
ici- Ah za neko vrijeme reče markizu Frankeviju (Frankoueville) • 
„Nemoguće je sve zadovoljiti. Kako bih se opro ? Umoran sam, ne mogu 
vise izdržati. Poslušat ću samo po jednu riječ od svakoga. Učinimo tako.” 

— Markiz je to javio publici i pazio je, da bi se tako činilo. Mnoštvo 

se nizalo pred Svecem i govorilo mu samo po jednu riječ: _ Molite 

za me! — Moja je majka bolesna pa se preporučuje! — Blagoslovite 
me • ~ Dajte mi jednu medaljicu ! — Recite Mariji, da mi pomogne 
u mojim poslovima i t. d. i t. d. Tako ih je u minuti prolazilo oko 40 pred 
njim, i svaki je primio medaljicu Marije Pomoćnice. Prohod je trajao 
oko 2 sata, kad je Don Bosko rekao markizu: — Pogledajte, koliko ih 
j'oš ima. — Markiz je pošao da pogleda pa mu odgovori: — Ima ih još 
500 ! Poslali su po kavu, koju je popio, a narod je prolazio, prolazio i 
kazivao riječ. Tako je opet protekao jedan sat. — Gospodine markize 
koliko ih još čeka ? — Markiz je ponovo pogledao i rekao: — Bit će ih 
oko hiljadu. — Moram dakle prestati, jer ne mogu više izdržati na nogama. 

— Došao je župnik i neko se vrijeme zadržao s Don Boskom. Zatim je 
markiz Don Boska odveo u župni stan, pa je odatle otišao. 

Naporne audijencije u kući Senislak trajale su svih dana, dok 5. svib¬ 
nja nije otputovao u Lij (Lille). Tu je također doživio triumf. Nebrojeno 
mnoštvo došlo je na konferenciju u dvoranu Orfanotrofija sv. Gabrijela, 
gdje su se mnogi bolesni i zdravi, građani i plemići bez prestanka natje¬ 
cali da mu se približe. 

Iz Lija otišao je u Amien, gdje je propovijedao u katedrali. U patro¬ 
nat su dolazili bolesnici i obitelji; majke su mu pružale djecu, da metne 

na njih ruke i da ih blagoslovi. Na odlasku ga je pratilo na stanicu ve¬ 
liko mnoštvo, koje je kleklo kao jedan čovjek, da ga Don Bosko blago¬ 
slovi. 

Dobroti se Gospodinovoj svidjelo, da se odrazi poniznost njegova 
Sluge upravo u vrijeme, kad se svršavala velika kušnja i pomaljao se 
dan pune i nepomućene slave. 

Neprestane su se i zamjerne milosti postizavale zaslugom njegovih 
blagoslova. Jednoga dana, dok je Sluga Božji primao audijencije u kući 
Senislak, dođe otac gospođe Buje (Bouille) s redovnikom Družbe Isu¬ 
sove, da ga zamoli, ne bi li pohodio mladoga Bujea, sina i nećaka dvaju 
mrtvih vojnika kršćanskih junaka u bitki kod Patea (Patay). Don Bo¬ 
sko ih utješi govoreći, da dječak, kojemu su već bili podijeljeni sakra¬ 
menti, ne će umrijeti. I nekoliko sati iza toga pošao je da ga potraži 
u ulici Bijenfesans (Bienfaisance), gdje je izdisao u krugu obitelji. Sve¬ 
tac poklekne, pomoli se i zatim reče roditeljima: — Za jedan sat bit će 
bolesniku bolje, i brzo će započeti oporavljanje. — Uistinu, u jedan 
sat u noći, Mauriciju Bujeu bilo je bolje, i brzo se oporavljao. 

Neka se gospođa guranjem promakla kroz mnoštvo i dospjela pred 
Sveca. Sva izvan sebe pripovijedala mu je, kako joj je sin, koji je bio 
namješten u državnom računskom uredu, s drugima pao pod sumnju 
i odmah zatvoren. Rasprava da bi se trebala održati slijedećega mjeseca, 
lipnja, pa da mu zato preporučuje dobar uspjeh žalosnoga događaja. 

— Obratite se Gospodinu i svaki dan molite te i te molitve do toga dana. 

— Da, da, molit ću. — Ali nije dosta samo moliti, tu treba nešto više: 
dobra Ispovijed i dobra Pričest. — Dobro je: 30 je godina, što se ne 
ispovijedam, ali Vam obećajem, da ću to obaviti i učinit ću i sve ostalo, 
što mi savjetujete. — Da, još jednu stvar: da ćete i ubuduće vršiti krš¬ 
ćanske dužnosti! — Hoću, obećajem. — Ako je tako, budite mirni i 
uzdajte se u Gospodina. — Dok je Don Bosko to govorio, izvuče neko¬ 
liko medaljica i uzevši jednu reče: — Ovo je za Vas. Zatim joj pruži 
drugu govoreći: — Ova je za vašega sina ! Dao joj je još i treću, a da 
joj nije ništa rekao. Njegova ju je šutnja tada potresla, zahvatila ju je 
neka tajnovita misao, po kojoj je osjetila, kako se pred Slugom Božjim 
ništa ne da sakriti. Bilo ih je uistinu samo troje u obitelji. Sve više uvje¬ 
rena, da je Bog govorio kroz usta svojega sluge, vratila se kući puna 
nade. Pozvavši supruga, pričala mu je događaj, pripovijedala mu je 
o molitvama i naloženoj Ispovijedi, a zatim mu je dala medaljicu. — 
To je za tebe, znaš! Nije mi on to kazao, ali to je za te. 0, Don Bosko 
je svetac. On je znao, da ti je to bilo potrebno ! Suprug, koji također 
nije već mnogo godina pristupao sv. sakramentima, klikne : — Ići ću 
i ja, da učinim svoju dužnost, ići ću i ja, da se ispovjedim i primim sv. 
Pričest. — Ta je gospođa oduševila sve stanovnike pripovijedanjem o 
svojem sastanku s Don Boskom. I Bog ju je blagoslovio. Upravo u onaj 
dan, koji je bio označen kao svršetak spomenutih molitava, sin je pri¬ 
stupio na sud. Dok su neki njegovi drugovi bili osuđeni, on je izašao 
oslobođen, jer nije bilo razloga za sudbeni postupak. Zahvalna gospoda 
otputila se osobno da zahvale Mariji Pomoćnici u njezinu Svetištu u Val- 
doku, gdje su ponovo odlučili kršćanski živjeti. 

Jednoga dana bio je doveden Sluzi Božjemu neki bolesnik, koji je 
imao vodenu bolest, sav otečen. Još mu je preostajalo nekoliko dana 
života. On ga je blagoslovio, i bolesnik se u času ispraznio, a koža mu 


je po tijelu bila tako uvenula, te je izgledala kao ispražnjena mješina 
Uok je izlazio iz sobe, narod ga je začuđeno gledao, i kako ga nijesu po¬ 
znali, pitali su ga: — Ma jeste li vi taj, kojega su malo prije nosili na 
rukama? —Da, ja sam, odgovori ozdravljenik izvan sebe od zadovoljstva. 
. , Mnoga čudesa događala su se u privatnim kućama. Među ostalima 
jedan je slijepac, blagoslovljen od Don Boska, zadobio vid. Jedan je 
umirući u cas ozdravio. Jedna gospođa iz Bogote, koja je onih dana bila 
u Parizu, bila je prisutna kod jednoga takvoga događaja, pa kad se vra- 
tila u domovinu, širila je glas o Don Boskovu životu. Tako se u Kolum- 
biji rodila zelja za salezijancima. Mnoga čudesa i nijesu poznata u svojim 
pojedinostima, jer je tako tražila poniznost i razboritost. Mnoga se 
međutim spominju u ogromnom Svečevu dopisivanju. 

Glas o tim čudesima tako se već bio raširio, da je Don Bosko mi- 
slio, da je nužno javno u crkvi protestirati, da ne trebaju to njemu 
pripisivati, nego jedino Mariji Pomoćnici, koja, kako je započela i raz¬ 
vila sasvim svoje djelo, tako ga je htjela još više povećati. Najednom 
ustane neki gospodin, zatraži riječ i drhtavim glasom ispripovjedi, kako 
je siromašan otac obitelji, kojemu je već tri godine teško bolesna žena 
a sin mu je u zadnjim časovima, pa je već primio sv. Pomast. Pozvao 
je Don Boska, da ih blagoslovi, pa su majka i sin potpuno ozdravili, te 
su dan iza ozdravljenja pošli u crkvu da slušaju sv. Misu. Toliku milost 
uvjeravao je, treba pripisati Mariji, koja takvim sredstvima pomaže 
D .? n , Bo . ska ! svoje djelo. Svetac je do skrajnosti potresen slušao pripo¬ 
vijedanje, dok nije napokon i onaj gospodin sa suzama zahval- 
nosti i vjere, koje je dotad jedva suzdržavao, kliknuo: — A 
znate li, tko je taj suprug, znate li, tko je taj sretan otac ? Ja sam. Ho¬ 
ćete li da vam kažem svoje ime. Ja sam Portalis! — Bio je poslanik 
u I i a £? anom parlamentu. Duboko i neopisivo ganuće zavladalo je među 
Slušačima. Don Bosko nije više ništa rekao nego je prekinuo govor i 
sišao je s propovijedaonice. Taj je gospodin dosta rekao. 

Život Majke Marije od Isusa, utemeljiteljice Malenih sestara od 
Uznesenja za pomoć bolesnim siromasima u kući, sadrži mnoge drago¬ 
cjene stranice o Don Boskovim pohodima tome zavodu. Zdravlje te 
svete redovnice bilo je uzdrmano, pa je pomislila, da će joj ga povratiti 
Svecev blagoslov. J J b ^ 

B ? n Bosko htio je ostaviti pouzdanje u krilu te plačuće redovničke 
obitelji, pa je potakao na vruću i ustrajnu molitvu, svijestan milosti, 
koje ce odatle crpsti. Ali nikada nije rekao — Majka će ozdra¬ 
viti. Dapače on je preozbiljnim tonom obećao, da će moliti Gospo¬ 
dina, da je pozivi samo nekoliko godina fnanje nego Matuzalema t. j. 
devet stotina... pedeset i devet godina. Gospodin 
Josip Menar, jedan od dekuriona Bratstva, koji je bio u Granelu 
onoga dana, kad je Sluga Božji tu služio Misu, za čas se našao nasamo 
sa Svecem, te mu rekao: — Za ljubav, Oče, molite od Boga milost 
ozdravljenja za Majku Malenih sestara... — Don Bosko zatvorenih 
očiju nacmi glavom negativan znak i reče: ,,N e, to je djelo Bo- 
^ e ' bez nje.” Majka Marija od Isusa sveto je 
godhia U 3 8 ' rUJna 1Ste te 1883 ‘ g ° dine ’ 3 bil ° j0J ' J ’ e tek P edeset 1 devet 

. Zora v akDon Boska u Parizu uvijek će se spominjati kao jedan 
od najslavnijih tnumfa katoličkog svećeništva, i to zbog oduševljenja, 

koje je poludio i zbog dobra, koje je učinio. „Mi u Parizu, govorio je 
neki gospodin ocu Feliksu Đordanu, već smo se bili naučili na propovjed¬ 
nike od glasa. Da se malo trgnemo i probudimo iz te mrske nehajnosti, 
potrebno je, da nas pohodi Don Bosko.” 

Isti kardinal Lavižeri (Lavigerie) smatrao je čašću, što ga je pre¬ 
poručio vjernicima. Bilo bi potrebno, piše mons. Bonar (Baunard) u 
kardinalovu životopisu, vratiti se u srednji vijek i naći primjer siromaš¬ 
noga svećenika^ koji će sebi privući mnoštvo, koje čezne da ga vidi, 
da mu se približi i da primi iz njegovih ruku blagoslov ili riječ s njegovih 
usana. Kardinal Lavižeri sreo se s njim u Sen-Pijer-di-Gro-Kaju (Saint- 
Pierre-du-Gros-Caillou), gdje je na sebe preuzeo dužnost, da ga najavi 
i predstavi vjernicima. Ali gotovo da ljudi nijesu ni opazili kardinala : 
Mnoštvo je tako zaokupilo Božjeg čovjeka, da nije mogao doći ni do 
stolice, koja je bila za njega određena. Kardinal mu je s malo riječi 
zahvalio za ono, što je učinio za odgoju siročadi, govorio je i o onom, 
što je on sam pokušao učiniti u Alžiru i Tunisu. Napokon ga zamoli, 
da mu pošalje svojih svećenika, da mu pomognu u njegovu poduzeću. 

— Ali ga više nijesu htjeli slušati. Na Don Boska, koji je sjedio prema 
propovjedaonici, bili su uprti pogledi sviju. Htjeli su čuti njegovu riječ, 
htjeli su, da govori on, a ne drugi. On se duboko naklonio pred velikim 
biskupom, zahvalio mu je za sve, što je učinio za arapsku djecu, pa mu 
je obećao, da će mu, čim uzmogne, poslati u Tunis salezijance. Rekao je 
nekoliko najjednostavnijih riječi sa slabim glasom i u siromašnom je¬ 
ziku ; malo ga je slušatelja moglo čuti, ali svima su oči bile pune suza. 
Rijetko se vidi takav kontrast, kakav su predstavljali toga dana ta dva 
čovjeka i ta dva govora.” 

Jednog od posljednjih dana, što je ostao u Parizu, obećao je Don 
Bosko, da će pohoditi knjižara Adolfa Žozea u ulici de Sevr (Sevres), 
gdje su se imale skupiti osobe, koje su sabirale doprinose na konferen¬ 
ciji, koju je bio održao u Sv. Sulpiciju. Sastanak imao je biti privatan 
i bio je urečen za dva sata poslije podne. Ali kad se saznalo za sastanak, 
u jedan iza podne mnoštvo se već bilo sakupilo. Kad je svršio, jedva 
mu se moglo pomoći da uđe u kola. Najednom zaori jedan, pa sto glasova: 
„Don Bosko, Vaš blagoslov!” Sluga se Božji ustao i odgovorio : — 
Da, da, blagosiljam vas i Francusku! — Najveći dio njih bili su radnici, 
koji su u taj saj izlazili iz radnja. Svi skidoše šešire, učiniše znak križa 
i vikahu : — Živio Don Bosko! 

Kamo god bi došao, Slugu su Božjega uvijek isto tako dočekivali i 
ljudi svakoga staleža. 

U velikom sjemeništu bio je počašćen kao knez Crkve. Rektor je 
pitao kardinala, kako bi ga trebalo primiti, a uzoriti je odgovorio: 

— Sa svim mogućim častima ! 

Sami ministri, senatori, poslanici i ljudi poznati sa znanja ili pi¬ 
sanja; htjeli su čuti njegove riječi u crkvi ili mu se približiti u kući Kombo, 
ili u kući Senislac u ulici Vij 1’ Evek, ili u svojim vlastitim palačama. 
Sestra pariškoga grofa pozvala ga, da služi sv. Misu u njezinoj kapeli, 
pa ga je primila sa svim častima, koje se iskazuju rođenom princu. Se¬ 
dam ga je prinčeva očekivalo, među njima i grof pariški, koji se i priče- 
stio. Svi su primili blagoslov i s^ poštovanjem počuli njegovu riječ. 
Kod Mise mu je posluživao knez Čartoriski i jedan od njegovih sinova, 

koji je postao salezijanac, pa je kasnije propovijedao o tom kraljevskom 
dočeku. 

Grofica d’ Eu, kćerka brazilskog kralja, imala je bolesnoga sina, 
nasljednika prijestolja. Pozvala je Slugu Božjega, da se navrati u nje¬ 
zinu kuću. Ovaj je prihvatio poziv i blagoslovio bolesnika, kojemu je 
bilo mnogo bolje. 

I pitomci vojničke škole Sen Sira molili sir ga, da se udostoji i njih 
pohoditi. Don Bosko se ispričavao, da je zapriječen raznim mnogostru¬ 
kim poslovima. No oni su bili uporni i poslali mu izaslanstvo. Don Bo¬ 
sko je obećao, da će ih zadovoljiti. Na određeni dan, u 9 sati ujutro, 
hiljadu mladih pitomaca, koji su većim dijelom pripadali najplemeni¬ 
tijim obiteljima, nestrpljivo su ga čekali. No odbilo je devet, ali se Don 
Bosko nije pojavio, prošlo je 10, 11, 12, i nije se pokazivao. Ti vatreni 
duhovi nisu se umorili, samo su ponavljali: „Obećao je, i doći će.” I 
uistinu, došao je u dva poslije podne: prije ga nije pustilo nebrojeno 
mnoštvo, koje ga je okruživalo, a bio je još natašte. Dočekali su ga s ve¬ 
likim pljeskom, a on se smiješeći približio pitomcima vojničke škole i 
rekao nekoliko riječi, s onom familijarnošću, s kojom bi govorio mladi¬ 
ćima Oratorija. Kad je prestao govoriti, svi su jednoglasno zatražili 
njegov blagoslov. 

Jedne večeri mu se predstavi jedna osoba, koja mu nakon pozdrava 
reče: — Jeste li čuli govoriti o Pavlu Beru ? — 0 da, mnogo se o njem 
govorilo u zadnje vrijeme. — Pavao Ber napisao je jednu moralku za 
škole, koja je bila odmah stavljena na indeks. Svi su dnevnici o tom pi¬ 
sali. — Dobro dakle, nastavi onaj gospodin, taj Pavao Ber sam ja. — 
Vi, gospodine? Ali u čemu bi Vam mogao poslužiti siromašni Don Bo¬ 
sko ? — Što kažete o mojoj knjizi ? — Don Bosko je neko vrijeme pro¬ 
matrao svoga sabesjednika, pa odgovori: — Ali, gospodine, ja Vam 
ne mogu reći drugo, osim da je bila zabranjena. — Dobro, ja dolazim 
k Vama, da mi kažete, što je u njoj zlo ! — I izvuče iz torbe svezak i 
reče: — Uzmite ga, i napišite na rub popravke, za koje mislite, da su 
nužni, i ja Vam obećajem, da ću je odštampati sa svirn popravcima, 
koje mi navedete. — Svetac se požuri da preda knjigu župniku Mag¬ 
dalene, jer nije imao vremena da sam dovrši pregled. Za malo dana 
knjiga je bila puna križanja i popravaka, i Pavao Ber, vrativši se Don 
Bosku, primio je i obećao mu, da će je odštampati. Postići otvoreni uz¬ 
mak nije bilo moguće, ali je Don Bosko svojom nadmoći postigao, da je 
priznao, kako je bio upao u velike zablude, pa je uspio reći mu nekoliko 
riječi o vječnom životu. Uistinu, Pavao Ber nije više pokazivao staru 
mržnju protiv Crkve i kad je pošao u Tonkino, bio je naklon misionarima. 

Neku drugu večer pohodio ga je Viktor Igo (Hugo). Don Bosko 
iza dvije godine sam je ispričao razgovor, što ga je vodio sa slavnim 
pjesnikom i romanopiscem. — Prije dvije godine, kad sam bio u Parizu, 
pohodila me osoba, koju ja nijesam poznavao. Pošto je čekao na audijen¬ 
ciju oko 3 sata, u 11 sati navečer dospio je u moju sobu. Njegova je prva 
riječ bila: — Nemojte se bojati, gospodine; ja sam nevjernik, i zato 
ne vjerujem ni u koje od čudesa, koja neki o vama pripovijedaju. — Odgo¬ 
vorio sam: — Ja ne znam i ne ću da znam, s kime imam čast govoriti, 
ali Vas uvjeravam, da ne tražim, niti mogu tražiti, da vjerujete ono, 
što ne ćete. Niti Vam kanim govoriti o vjeri, o kojoj Vi ne ćete ništa da 
čujete. Samo mi recite: Jeste li cijeloga života tako mislili ? 


Viktor Igo: — U svom sam djetinjstvu vjerovao, kako su vjerovali 
i moji roditelji i prijatelji, ali čim sam mogao rasuđivati o svojim misli¬ 
ma, pustio sam vjeru po strani i počeo sam živjeti kao filozof. 

Don Bosko : — Što mislite reći time: živjeti kao filozof ? 

Viktor Igo: — Živjeti sretnim životom, nikad ne paziti na svr¬ 
hunaravno, ni na budući život, kojim svećenici plaše priprosti i ne¬ 
obrazovani puk« 

Don Bosko: — A Vi što mislite o budućem životu ? 

Viktor Igo : — Ne gubite vrijeme govoreći o tom. 0 budućem ži¬ 
votu govorit ću u budućnosti. 

Don Bosko : — Vidim, da se šalite, ali jer ste me naveli na dokaz, 
budite dobri, pa me poslušajte. U budućnosti moglo bi se dogoditi, da 
obolite ? 8 8 

Viktor Igo : — 0 da, to više u mojoj dobi, kad osjećam, da sam 
pretovaren s tisuću neprilika. 

Don Bosko : — 1 te Vas neprilike ne bi mogle dovesti u pogibelj 
života ? 

Viktor Igo : — To se može dogoditi, jer se ne mogu oteti sudbini, 
koja stizava svakoga smrtnika. 

v Don Bosko: — A kad se nađete u teškoj pogibli života, kad budete 
u času, da koraknete iz vremena u vječnost ? 

Viktor Igo: — Tada ću nastojati, da budem filozof i da ne mislim 
na svrhunaravno. 

Don Bosko : — A šta Vas priječi, da bar u onom času ne mislite 
na svoju besmrtnost, na svoju dušu i na vjeru ? 

Viktor Igo: — Ništa me ne priječi, ali to je znak slabosti, koju 
ja ne ću dopustiti, jer bih pred prijateljima postao smiješan. 

Don Bosko: — Ali Vi ćete u onom času biti na koncu života i ni¬ 
šta Vas ne stoji, da se poskrbite za samoga sebe i za mir svoje savjesti. 

Viktor Igo: — Razumijem, što hoćete reći, ali ne mislim se spustiti 
do te točke. 

Don Bosko : — Ali što Vi u tom času možete još očekivati ? Sadanji 
život svršava, o vječnom ne ćete da govorimo, što će biti od Vas ? — 
Prignuo je glavu, šutio je i razmišljao. Tada sam ja nastavio: — Vi 
morate misliti na veliku budućnost. Još imate nekoliko časaka života : 
ako to iskoristite, ako se poslužite vjerom i milosrđem Gospodnjim, 
Vi ćete se spasiti, spasiti zauvijek. Inače Vi ćete umrijeti kao nevjer¬ 
nik, kao odbačen, i sve će za Vas biti zauvijek izgubljeno. Reći ću Vam 
još jasnije, da ne opstoji ništa drugo za Vas, osim ništavila, jer je to Vaše 
mišljenje, ili vječna muka, koja Vas čeka po mojoj vjeri i vjeri čitavoga 
svijeta. 

Viktor Igo: — Vi mi držite govor, koji nije ni filozofski ni teološki, 
nego govor prijateljski, koji ja ne ću odbiti. Kažem, da se među mojim 
prijateljima nastoji raspravljati o filozofiji, ali nikad ne dolazi do velike 
točke: ili nesretna vječnost ili nikakvo očekivanje. Hoću da se ova 
točka dobro prouči, a zatim ću se, ako dopuštate, vratiti, da Vas drugi 
put pohodim. 

Iza drugih razgovora taj mi gospodin stisne ruku i izlazeći ostavi 
mi posjetnicu, na kojoj sam opazio ove riječi: „Viktor Hughes”. 

Vratio se drugu večer u isti sat i primivši Don Boska za ruku i držeći 
je stisnutu reče mu: — Nisam ja ona osoba, za koju ste me smatrali, 

ja sam se šalio. Silio sam se da predstavljam ulogu nevjernika. Ja sam 
Viktor Igo i molim Vas, da mi budete dobar prijatelj. Ja vjerujem 
u svrhunaravno, vjerujem u Boga i nadam se, da ću umrijeti u rukama 
katoličkoga svećenika, koji će preporučiti moj duh Stvoritelju.* 

Viktor Igo nije mogao više vidjeti Don Boska, kako bi bio želio, 
jer je Sluga Božji malo iza toga ostavio Pariz. Ali kad je dvije godine 
iza toga, 25. svibnja 1885. bio na času smrti, uporno je zvao svećenika. 
To svjedoči, među ostalima znameniti liječnik Vulpijan, koji ga je lije¬ 
čio. Čini se također, da mu je odrešenje dao jedan svećenik, osobni nje¬ 
gov prijatelj, s jednoga balkona vis-a-vis belesnikove sobe. Poznato je,, 
da su mu priječili da primi posljednje sakramente. 

I drugi su pohađali Don Boska, da raspravljaju o vjerskim pitanjima. 

Mnoga druga gospoda, samo civilno vjenčani, bila su nagovorena 
od Don Boska da sklope brak pred Crkvom i da vode uistinu kršćanski 
život. Mnogi od njih pripadali su najvišim i najobrazovanijim staležima 
društva. ■— Za dobro duša, govorio je posve iskreno, morao sam baviti 
se sa više od sto slučajeva, od kojih je svaki vrijedio trošak puta u Pariz. 

Don Bosko je mislio otići, ali neprestano su ga zvali misiti u redov¬ 
ničke zavode i najganutljivije su ga molili, da ga barem vide i prime 
od njega blagoslov. U nekim redovničkim obiteljima činile su se pobožne 
devetnice, da isprose od Gospodina tu milost, a neki upravitelji zavoda 
za mladež pozivali su se na njegovu ljubav prema djeci. Najtoplije bio 
je pozivan da dođe na Montmartre, ali mu nije bilo moguće, jer je bio 
odlučio, da 25. svibnja ostavi Pariz. Uistinu, svršivši Misu u crkvi sv. 
Tome Akvinskoga, otputio se na kolodvor Lion, a da nije najavio čas od¬ 
laska. Nije se ni zadržao na stanici, nego je pošao žurno iz dvorane i po¬ 
tražio mjesto u kolima još prije, nego je tajnik izvadio karte. Ipak se u 
jedan tren stvorilo pred njegovim odjelom jedno društvo, koje je svra¬ 
tilo pažnju putnika. Kad je lokomotiva zazviždala, svi nazočni s po¬ 
štovanjem podigli su šešire onome, koji je u velikoj metropoli ostavljao 
toliku baštinu naklonosti. 

Putem je dugo vrijeme ostao šuteći. Don Rua i don De Barije (Bar- 
ruel) također su šutjeli. Vrlo jaki osjećaji zaokupljali su njihova srca. 
Kakova su čudesa vidjćli, čuli i pipali rukama, po dobroti Marijinoj ! 
Konačno je Sluga Božji prvi prekinuo šutnju i rekao don Rui: „Čudno¬ 
vata stvar ! Sjećaš li se puta, koji vodi iz Butiljere u Murijaldo ?... 
Tamo na desno je brežuljak, nad brežuljkom kućica, na podnožju bre¬ 
žuljka sve do ceste proteže se livada. Ta bijedna kućica bila je stan moj 
i moje majke. Na toj livadi kao dječak od 10 godina vodio sam dvije krave 
na pašu. Da su sva ta gospoda znala, da iskazuju toliku slavu siromaš¬ 
nom seljančetu iz Bekija! Ej ? — Šale Providnosti! 

Na povratku zadržao se tri dana kod markiza od Sen-Sena (Saint- 
Seine) u Dižonu, gdje je tvoreći ista čudesa pobudio isto oduševljenje 
kao u ostalim gradovima Francuske. Noćio je i u Dolu kod obitelji De 
Metr. Zatim je proslijedio put Turina praćen od nekoliko vreća pisama 
većim dijelom neraspečaćenih, jer ni tri tajnika, makar su neprestano 
radili, nisu mogli obaviti ni deseti dio korespondencije! 

* Don Bosko je ovaj razgovor diktirao don Viljetiju i djelomice don Le- 
muenu; a želio ga je i sam čitati. — Dokumenat se čuva u arhivu. 

Čekan od odličnih osoba iz Turina i iz tuđine, prispio je u Valdoko 
31. svibnja ujutro, iza četiri mjeseca nenazočnosti. Mladići su ga primili 
s neiskazanim veseljem. Pribivali su njegovoj Misi, izmolili su dio kru¬ 
nice i na koncu, zapjevavši Tebe Boga, zahvalili su Bogu, što im je po¬ 
vratio živa i zdrava njihova preljubljenog oca. 

Navečer istoga dana držao je Sluga Božji konferenciju suradnicima 
u crkvi sv. Franje Saleskoga. 4. lipnja, u predvečerje prenesenoga blag¬ 
dana Marije Pomoćnice, govorio je suradnicima u svetištu. Njegove 
riječi bile su hvalospjev zahvalnosti Majci Božjoj. 

Blagdan 24. lipnja iza dugoga izbivanja očeva, i radi njegova slaba 
zdravlja, poprimio je izraz najvećega veselja i nježnosti. Na koncu re¬ 
kao je Don Bosko zahvaljujući se: Istina je, da ste zašli u pobožno pre¬ 
tjerivanje, pa ste se poslužili govorničkom figurom, koja se zove hiper¬ 
bola. Ali to je sloboda, koja se može oprostiti sinovima, koji, da izraze 
osjećaje duše, govore više srcem nego razumom. Ipak uvijek mi¬ 
slite, da Don Bosko nije drugo no bijedno sred¬ 
stvo u rukama najsposobnijega umjetnika, da¬ 
pače najmudrijega i svemogućega, a to je Bog. 
Bogu neka pripadne svaka hvala, čast i slava. 
Ciljajući na pretpostavku nekih, da je njegov put u Francusku bio u neku 
ruku političke naravi, nadodao je: „Ne, uistinu ne! Mi se 
svojim djelom ne miješamo u politiku. Mi poš¬ 
tujemo vlasti, držimo zakone, koje treba držati, 
plaćamo poreze te idemo naprijed i tražimo 
samo da nam dopuste činiti dobro siromašnoj 
mladeži i spašavati duše! 

Prema polovici srpnja morao je opet putovati u Frohsdorf, gdje 
je teško bolesni grof Šambor želio njegov pohod. Otišao je s grofom 
Josipom di Burg, kojega su poslali, da ga dovede. 

Put, premda je putovao u udobnu vagonu, bio je za Slugu Božjega 
vrlo naporan, to više, što ga je oteklina na nogama prisilila, da obuče 
gumene čarape. Pratio ga je don Rua. Putovali su dvije noći neprekidno. 
Što su se više približavali dvorcu, to su žalosnije vijesti čuli o grofu 
Šamboru. Svi su govorili, da je u agoniji, da će izdahnuti, a neki su čak 
razglašivali, da je već umro. 15. ujutro stigli su u dvorac. Makar je Don 
Bosko bio sav zaprašen, ipak smjesta potrči ka krevetu odličnoga boles¬ 
nika, koji ga je primio s najvećom ljubaznošću. Sluga Božji, ispitavši 
dobro grofa Šambora, uvjerio se, da ne će umrijeti, pa je to rekao riječima 
Evanđelja: „Infirmitashaec non est ad mortem! (Ova bolest nije smrtna). 
Grof se na tu sretnu vijest osjetio preporođenim, ali mu Don Bosko 
odmah primijeti, da treba da najtoplije zaziva Mariju Pomoćnicu, onu 
koju zovu Z d ravlje bolesnih. Pripravio ga je, da primi blago¬ 
slov i nakon što mu ga je dao, pošao je u dvorsku kapelu služiti sv. Misu. 

Kod ručka, na začuđenje i veselje sviju, pojavi se u dvorani, osobno, 
grof vožen na stolici s kotačima. — Nijesam htio, klikne, da vi u moje 
zdravljebez mene pijete ! — Bio je blagdan sv. Henrika, njegov imendan. 
Uzevši čašu šampanjca nazdravi sreći supruge i sviju nazočnih. 

Isti taj dan stigao je u dvorac i doktor Vulpian, dekan medicinskoga 
fakulteta u Parizu. Želio je, da ga predstave Don Bosku, kojemu je 
rekao, da ima sina, gojenca marijanista, koji je bio sretan, što ga je vi¬ 
dio, kad je pohodio zavod Stanislava za vrijeme svoga boravka u Pa- 


18 


265 


rizu. Znameniti liječnik začudio se, kad je ustanovio, kako grof, koji 
je čitav dan razgovarao, počevši od 4 ujutro, nije bio umoran, te je mo¬ 
gao više puta uzeti i zadržati pola litre mlijeka, dok mjesec dana prije 
nije mogao progutnuti ni jednu žličicu tekućine bez žestokih boli i ne¬ 
posrednoga bacanja. Čudnovati događaj blagoslova Marije Pomoćnice 
nije mogao biti očevidniji. 

Don Bosko je dvorac Frohsdorf ostavio s don Ruom ujutro 17. srpnja, 
a pratio ga je general Šaret (Charette) do stanice Bečkoga Novog Mje¬ 
sta. U Turin stigao je o podne 18. srpnja, a 19. zaokupili su ga brojni 
bivši pitomci — svećenici. 

Zacijelo se poboljšanje zdravlja grofa Šambora učinito čudesnim. 
Neočekivani događaj zbunio je neprijatelje vjere i legitimističke stranke, 
koji su svaki čas očekivali vijest o katastrofi, pa su već bili pripremili 
nekrolog. Kad su čitali brzojave, da se s dolaskom Don Boskovim 
u Frohsdorf obistinilo naglo poboljšanje grofova zdravlja, kad su imali 
pred očima liječničke izvještaje, koji su davali nadu skoroga ozdrav¬ 
ljenja, i naročito kad su primili vijest, da je umirući, pošto je primio 
od Don Boska blagoslov Marije Pomoćnice, 15. srpnja na blagdan sv. 
Henrika i na svoj imendan ustao iz kreveta i da se neočekivano 
pojavio u blagovaonici i pio u zdravlje gostiju, kad su sve to saznali 
i vidjeli, da se ne može više sumnjati, udarili su u sav bijes i počeli su 
najprije s grofom Šamborom optužujući ga, da se pretvarao, da je bolestan, 
kako bi se moglo vjerovati, da je čudesno ozdravio i tako obratio u svoju 
korist simpatije Francuza, ne bi li olakotio put na prijesto. Zatim su 
iskalili svoj bijes i na Don Boska klevečući turinski Oratorij. 

Da ga obrani, pripravno je ustao don Ivan Boneti s djelcem, kojemu 
je natpis: Stari lašci i moderni lašci. Uprava je zahtije¬ 
vala od klevetničkih dnevnika izričiti opoziv. 

Grofu Šamboru bilo je međutim sve bolje i bolje. Već je čitao kores¬ 
pondenciju i dnevnike, odmarao se silazeći u vrt, da se pridruži lovcima, 
pa je čak i jednoga jelena ubio. Posebno pismo njegova dvorskoga ple¬ 
mića, grofa Renata Montija, koje je upravio Don Bosku, saopćuje, da 
je lov trajao pet sati i da je grof pucao i da ga je kundak udario u trbuh. 
Neopreznost, govorilo se tada. Četiri dana kasnije brzojavi su javili 
pogoršanje grofova zdravlja, i on je predao dušu Bogu u predvečerje 
blagdana sv. Ljudevita, kralja francuskoga, svoga slavnoga pradjeda, 
čiji je on bio posljednji potomak. No zapravo, dok su najznamenitiji 
liječnici Beča i Pariza držali, da je umro od raka na želucu, pripovijeda 
Di Burg u „Les entrevues des Princes a Frohsdorf”, da liječnici Draše 
(Drasche), Majer (Mayer), Vulpian, Konrat i Stancel, koji su obavili 
seciranje tijela, nijesu našli nikakvoga znaka izrasline. Koji je bio dakle 
uzrok njegove smrti ? Di Burg je rekao, da je to tajna i da se smrt ima 
pripisati zločinu. 


NAPREDAK MISIJA - DRUGI PUT U 
FRANCUSKU ~ TJELESNO PROPADANJE 

N ALAZIMO se u najsvečanijem odsjeku Don Boskova života. Nove 
salezijanske kuće, koje su se množile, broj mladića u njima kršćan¬ 
ski odgojenih, kojih je sve više bivalo, misije u Patagoniji, koje su 
ga iz dana u dan razveseljivale novim krštenicima, govore, kakova je 
bila njegova djelatnost. Svaki čas njegova života bio je posvećen slavi 
Božjoj i spasenju duša, no čudesni heroizam njegove revnosti pokazao 
se u zadnjim godinama, kad je, bolestan i pri kraju života, s jednakom 
ustrajnošću nastavio svoj rad. 

Nije čudo, što je njegov glas i dalje drmao svijetom. Njegovi živo¬ 
topisi sve su se više širili, nova djela o njem i njegovu radu objelodanji¬ 
vala su se u Italiji, Španiji, Portugalu, Holandiji, Njemačkoj, Ugarskoj, 
Poljskoj i Americi. 

Bog je također podvostručio izlijevanje darova na svoga slugu. 
U noći pred blagdanom Sv. Ruže Limske poslao mu je san. Našao se 
u velikoj dvorani okružen mnogim prijateljima, koji su već bili u vječno¬ 
sti, a približio mu se jedan (po izgledu imao je nešto više od petnaest 
godina) te se odlikovao nebeskom ljepotom, i blistao je svjetlošću 
življom od sunčane. Bio je to Vjekoslav Fiorito Kole (Colle), koji mu je 
u sjajnom putu pokazao neizmjernu baštinu sačuvanu za salezijance 
u Amerikama, znoj i krv, s kojom će osnovati tu baštinu i budući napre¬ 
dak tih zemalja. Sluga je Božji pripovijedanje toga čudnovatog sna 
svršavao slijedećim riječima: — „Salezijanci će stanovništvo Amerike 
privući Isusu Kristu slatkoćom sv. Franje Saleskoga. Veoma će biti 
teško moralizirati prve divljake, ali njihovi će sinovi vrlo lako slušati 
riječi misionara, te će s njima osnivati kolonije. Obrazovanost će zauzeti 
mjesto barbarstva i tako će mnogi divljaci postati dionici ovčinjaka 
Isusa Krista.” 

U Patagoniji, iza četiri godine osnutka misija, primilo je krst neko¬ 
liko hiljada urođenika. Pošto su misionari obišli obale rijeke Limaja 
do jezera Nahael-Huapija i Neuken sve do Norkvena, doprli su do Kor- 
dilijera i istražili Rio Kolorado, pustinju Valket, zatim čitav Rio Negro 
s obadvije obale, t. j. čitavu sjevernu Patagoniju u opsegu više od 35.000 
km 2 i bijahu poučili u vjeri više od dvije hiljade dječaka. Gledom na te 
sretne uspjehe Lav je XIII. na 16. studenoga 1883. taj ogromni prostor 
podijelio na jedan vikarijat i jednu apostolsku prefekturu. Breveom 

ođ 20. istoga mjeseca vikarijat je povjerio teologu don Ivanu Kalijeru, 
a prefekturu drugim Breveom, od 2. decembra, povjerio je] svećeniku 
Josipu Fanjanu. Obojica su bili salezijanci. 

1883. svršila se s velikom utjehom za Don Boska i za pobožnu dru¬ 
žbu. Za nasljednika oplakivanoga nadbiskupa mons. Lovre Gastaldija, 
koji se preselio u bolji život 15. marta te godine, bio je izabran kardinal 
Gaetan Alimonda, koji je gajio i iskazivao Sluzi Božjemu najsvetije i 
najprijaznije osjećaje. Da osobu takva pastira učini časnijom i dražom, 
Don Bosko je među Turinjanima vrlo raširio jednu monografiju ili kratki 
prikaz života i rada odličnog kardinala, kojemu je dodao odgovor jednom 
talijanskom dnevniku, koji je, zbog neznanja ili zlobe, pokušao ismijati 
prvo pastirsko pismo učenoga nadbiskupa. 

Na početku 1884. zdravlje Don Boskovo pobudilo je novu zabri¬ 
nutost. 31. siječnja morao je leći u krevet, jer se razbolio od upale 
dušnika, kojoj se pridružila potpuna iznemoglost i sve veća oteklina 
nogu. Ta je vijest podvostručila molitve, koje su se svakoga dana uzdi¬ 
zale za njega. Klerik Alojzije Gamero, star 24 godine, zdrava i snažna 
ustroja, prikazao je svoj život za očevo zdravlje, pa je, kako je rekao 
drugovima, osjetio sigurnost, da će biti uslišan. I zaista, u noći od I. 
na 2. veljače on se razboli, a 3. veljače nakon što je prorekao različite 
okolnosti svoje smrti, s veseljem na licu i sa sigurnošću, da će poći u raj, 
sveto je izdahnuo. Kad je Svetac saznao za tu vijest, bio je ganut, neko je 
vrijeme šutio, a zatim je dobrodušno rekao: „Ta to je nepravda! Nakon 
tolikih godina, što se mučim i radim, bilo bi pravedno, da ja odem na 
odmor. Međutim idu oni, koji još nisu ni počeli raditi.” 

Jedva se bio oporavio od bolesti, kad odluči nanovo putovati u 
Francusku, da sabire darove za svoja djela, koja su bila u velikoj os¬ 
kudici. Niti su koristila nagovaranja njegovih sinova, liječnika i samoga 
kardinala Alimonde, koji je bio došao u Oratorij samo zato, da ga vidi. 
Prije nego je otputovao, načinio je oporuku i uručio je don Kalijeru 
jednu škatulju kao svoju posljednju uspomenu. Don Kalijero je uzeo 
i da nije ni pogledao, što je u njoj, spremio ju je u svoju torbu, te je nije 
htio otvoriti, nego nakon šest mjeseci, kad se Sluga Božji, protiv liječ¬ 
nikova proricanja, već bio vratio. Tad je vidio, da je u njoj bio jedan 
zlatni prsten, prsten njegova oca. Bio je to novi znak za njegovo skoro 
promaknuće na čast biskupa. Otišao je dakle 1. ožujka u društvu don 
Julija Barberisa. 4. je stigao u Niču, gdje je, unatoč svome slabom zdrav¬ 
lju, davao brojne audijencije, pun ljubavi i sustreljivosti sa svima. Do¬ 
šli su, da ga pohode i sjemeništarci i korizmeni propovjednici. Ali većina 
ih je dolazila, da mu pripovijedaju o čudnovatim učincima blagoslova 
Marije Pomoćnice, koje su primali prošle godine, ili su dolazili, da ga 
zamole, da ih opet blagoslovi. Među ostalima prinesli su mu jedno dijete, 
koje je bilo teško bolesno na očima, te je nakon njegova blagoslova 
ozdravilo. 

14. ožujka proslijedio je za Freži. Nitko nije znao za njegov dolazak, 
a ipak se za čas skupilo mnoštvo znatiželjnika, da ga vide i da s njim 
govore. Na odlasku za Tulon našao je na stanici gospodina Kolea, u ko¬ 
jega je bio molio 100.000 lira milostinje, a dobio je 150.000. 

Iz Tulona otišao je u Marsilju, gdje ga je uvijek pratilo veliko mnoš¬ 
tvo naroda. 


Put iz 1884. bio je dokaz najnježnije dobrote Marije Pomoćnice. 
Kuda bi god išao, s kim je god govorio, u pismima, koja je primao, oda¬ 
svud je slušao hvalospjeve i zahvale Mariji za primljene milosti. Kad bi 
Don Bosko govorio o tom, ganuo bi se do suza. 

Ali duboki osjećaj sažaljenja pobuđivalo je kod svih stanje njegova 
zdravlja. Boležljivost je rasla, najviše zbog otekline nogu i nabuhlosti 
jetara. Don Albera, u nadi da će mu naći olakšanje i slijedeći nagon 
svoga srca, pisao je liječniku Kombalu na sveučilište u Montpelje, 
znamenitom i mnogo traženom liječniku u Francuskoj, Njemačkoj i 
Engleskoj, ne bi li ga pomnjivo pregledao. Čim je Kombal primio po¬ 
ziv, otišao je i vozeći se čitavu noć prispio je u Marsilju 25. ožujka ujutro. 
Kako je bio gorljiv katolik, otišao je u svetište Majke od Zdravlja, gdje 
je obavio svoje pobožnosti, a zatim pođe u Oratorij sv. Leona da potraži 
Don Boska. Kad je došao pred njega, bacio se je na koljena i ponizno 
mu poljubio ruku. Don Bosko je po poniznom činu i po trošnom odijelu 
mislio, da je to liječnikov sluga, pa ga je bez daljega zapitao za gospo¬ 
dara. On odgovori : — Ja sam Kombal, i presretan sam, što mogu na 
neki način koristiti Vam i poslužiti Vas! — Vi, znameniti doktor Kom¬ 
bal ! 0, zašto ste tako došli ? Ne mogu ja to dopustiti. Dignite se! — 

Doktor se ustane i počne ga pretraživati. Pretraživao ga je više od 
ure, pa mu na koncu reče: „Vi ste, istrošili život u prevelikom radu. Ha¬ 
ljina je otrcana, jer se uvijek oblačila, i na svetačke i na djelatne dane. 
Mislim, da se šteta ne može popraviti. Da se ipak ta haljina sačuva još koje 
vrijeme, jedino bi sredstvo bilo, da se odloži u garderobu : hoću da ka¬ 
žem, da je za Vas jedini lijek apsolutni odmor. — I to je jedino sredstvo, 
kojemu se ne mogu pokoriti, odgovori smiješeći se Sluga Božji. Kako se 
može počivati, kad ima toliko posla ? — Razumijem, odvrati liječnik, 
a ipak, šta da se učini ? Dajte barem drugima da rade što vi ne možete, 
a Vi se odmarajte, koliko Vam je moguće; ne bih znao, koji bih Vam 
drugi savjet dao. Ne nalazim organskih pogrešaka, ali treba izliječiti 
skrajnu slabost. — Zatim je napisao podrobnu dijagnozu s lijekovima, 
koji su mu se za taj slučaj činili, da su najbolji. 

Sluga Božji primajući recept srdačno mu zahvali i zamoli ga, 
da primi putni trošak. Ali je liječnik brzo odgovorio, da je on dužnik, 
jer je Don Boskovim molitvama pripisivao ozdravljenje svoje kćeri, 
i to od bolesti, za koju se već držalo, da je neizlječiva, pa ga je tako 
prisilio, da primi dar od 400 franaka. 

30. se Don Bosko vraćao u Italiju. U Parizu su ga jedva čekali, 
ali mu zdravlje nije dopuštalo da ponovi put. 

U Niču se vratio 1. travnja, 3. je bio u Alasiju, a 4. u Sv. Petru od 
Arene. 5. se navratio u Pelji, da pohodi groficu Solms, rođakinju prus¬ 
koga cara Vilima, koja ga je željela vidjeti. Kad se vratio u Sv. Petar 
od Arene, održao je skupštinu s članovima vrhovnoga savjeta Pobožne 
družbe. 

9., nakon što se malo zadržao u Đenovi, otputio se u Rim. Došavši 
u Rapalo, sišao je da pohodi grofa Rijanta, člana francuskoga insti¬ 
tuta, koji je prošle godine iskušao dobrotvorne učinke njegova blago¬ 
slova. Zadnja dva dana velikoga tjedna i blagdan Uskrsa proboravio 
je u Speciji, a 14. je stigao u Rim na radost mnogih plemenitih rimskih 
i stranih obitelji, koje su dolazile na njegovu Misu i jutrom i večerom 
tiskale se u predsoblju, da s njim govore. 

DOPUŠTENE POVLASTICE - ZNAME¬ 
NITA PAPINSKA AUDIJENCIJA 

D VIJE je stvari htio Don Bosko postići ponovnim putem u Vječni 
Grad: od države ovlaštenje za veliku lutriju u korist crkve i zavoda 
Srca Isusova, i od Sv. stolice dopuštenje povlastica salezijanskoj 
družbi, koje je zbog poznatih zapreka uzalud već deset godina molio. 

Siromašni Don Bosko! Prvoga-' svibnja saopćio mu je kardinal 
Ferijeri, da se za sve pojedine povlastice, koje moli, traže datum i imena 
Papa, koji su ih prvi dali, zatim imena svih ustanova, kojima su direktno 
bile date. To je prenaporan rad, koji je mogao izvršiti jedini Don Bo¬ 
sko, jer je samo on bio izvršio svaki čin, koji se tiče crkvenoga odo¬ 
brenja i dopuštenja, što ih je tražio za Pobožnu družbu. — Moja glava 
ne odolijeva više tolikim poslovima, morao je onda uskliknuti, i ja ću 
biti prisiljen odreći se povlastica. Tražit ću neke najhitnije, pa ću 
se vratiti u Turin. Ako nam ih hoće dati, dobro ; ako ne, strpljivost! 
Nastavit ćemo, kako smo radili i dosad. — Budite mirni, govorio mu 
je dobri zaštitnik Eleonori; vidjet ćete, da ćemo sve postići. Ako Vi 
ne možete podnijeti taj napor, mi ćemo potražiti papinska pisma i 
navode, i ako hoćete, mi ćemo to i izraditi. 

8. svibnja držao je suradnicima konferenciju u crkvi sv. Franciske 
Rimske. Uzoriti kardinal Paroki, zamjenik Njegove Svetosti, uzišao je 
na podij iza Don Boska pa je sjajno rasvijetlio značaj salezijanskog 
djela, t. j. ljubav, koju salezijanci vrše prema zahtjevima vremena. 

Sutradan primio ga je u audijenciju zamjenik Isusa Krista. Glas 
velikog svećenika odjekivao je razgovijetno već od predsoblja. — 0, 
Don Bosko, kako ste ? Kako Vaše zdravlje ? A vaše oči ? Čujem, da 
Vam nije najbolje. — Don Bosko se spustio na koljena, jer je običavao 
uvijek klečati pred zamjenikom Isusa Krista. Papa je nastojao, da ga 
u tom spriječi, ali on mu je, uvijek klečeći, poljubio nogu, pa ga je 
ponizno zamolio za dopuštenje, da taj puta može pred njim stajati 
na nogama. Lav XIII. mu odgovori: — Ne stojeći, nego sjedeći. — 

I pokaže mu stolicu, pa je naredio monsinjoru Makiju, da je donese. 
Don Bosko zahvali i sjedne. Ostao je nasamo s Papom, koji ga je dugo 
pitao o njegovu zdravlju, pa je završio ovim riječima: — Kad bih ja 
bio bolestan, Vi biste, uvjeren sam, učinili sve da me uzdržite na ži¬ 
votu. Dobro dakle, ja hoću, da činite za sebe ono, što biste učinili za 
mene. Stoga se na sve moguće načine brinite, tražite sva potrebna sred- 

stva za svoj opstanak, ja to hoću ! razumijete ? Ja Vam to zapovijedam i 
Sv. Otac to hoće, Papa Vam zapovijeda: Vaš život je potreban crkvi! 

— Sveti Oče, odgovori Don Bosko, prevelika je Vaša dobrota, što me 
ispoređujete sobon\: to je prijaznost, koja me zbunjuje. Svakako ću se 
pobrinuti, da sa svoje strane učinim sve, da se pokorim Vašoj volji. 

— Dobro, dobro. A sada što želite od mene ? Tražite samo, jer 
Sveti je Otac pripravan dati Vam sve, što tražite. 

Sluga Božji mu pruži iskaz povlastica, koje je želio T za svoju Po¬ 
božnu družbu. Neumrli svećenik pogleda taj iskaz i reče: — Dat ćemo 
sve, što želite. — Zatim mu je rekao način, kako će stvari najbrže ići. 
Onda je natuknuo nešto o neprijateljstvu, koje je prestalo smrću moć¬ 
noga protivnika, pa mu je izjavio, da ljubi salezijance i da je on prvi 
od njihovih suradnika. I nastavio je : V a š a je misija, da d o- 
kažete svijetu, da se može biti dobar katolik 
i u isto vrijeme dobar i čestit građanin; da se u 
svako doba^ siromašnoj i zapuštenoj mladeži 
može.učiniti mnogo dobra, da se ne spotakne o 
političku struju, a da čovjek ostane dobar ka¬ 
tolik... Bog sam vodi, drži i nosi Vašu kongre¬ 
gaciju. Govorite o tom, pišite, i propovijedajte! 
To je tajna, kojom ste pobijedili svaku zapreku 
i svakoga neprijatelja. 

Don Bosko je toplo zahvalio Papi za njegovu dobrotu ; zamolio 
ga za različite oproste do formalnog dopuštenja povlastica i govorio 
mu je o različitim kućama i cvatućim društvima među svojim mladićima, 
osobito o onima Maloga klera i presv. Sakramenta. 

— Tim mladićima Družbe presv. Sakramenta, uskliknu Lav XIII., re¬ 
cite s moje strane, da ih ljubim, da su oni ljiljan moga srca; u moje ime 
očinski ih podragajte, dajte im blagoslov s moje strane, s ruke na ruku. — 

Zatim ga je pitao novosti o novacima. Kad je saznao, da ih ima 208, 
vrlo se razveselio i olakšao je Don Bosku dovršavanje godine novicijata. 

Zatim se počeo interesirati za salezijanske suradnike. Na Don 
Boskovu molbu reče, da ih obilno blagosilja, da će svaki dan moliti 
za njih kod sv. Mise. 

Napokon mu Don Bosko pruži listu onih, za koje je želio, da budu 
odlikovani od Sv. stolice. Papa je privolio i dobrostivo dodao: — Imate 
li da još što molite ? Tražite samo, jer sam spreman da Vam sve dadem. 

Svetac je još zatražio posebni blagoslov -za sve dobročinitelje i 
njihove obitelji; zatim je zamolio, da bi dopustio don Lemuenu, koji 
je vršio službu njegova tajnika, da poljubi nogu Njegovoj Svetosti. 
Isto to da bi dopustio direktoru sjemeništa u Moljanu Sabinu, don Jo¬ 
sipu Dageri. To je Papa dobrostivo dopustio. Don Lemuenu Papa je 
naložio, da se brine o Don Boskovu zdravlju. Zatim se okrenuo Svecu 
i zapitao ga: — A Vaše misije ? 

— Dobro, Sveti Oče! Već je pokršteno oko 15.000 divljaka. — 
15.000 divljaka! To je lijep broj, i ja sam Vam zahvalan za tolike spasene 
duše. Veličajna je stvar spašavanje duša, i Papa se tome može samo veseliti. 

Iza drugih znakova naklonosti veliki Papa podijelio je apostolski 
blagoslov. U tom času kleknuo je i Don Bosko. Papa, koji je nastojao 
da to spriječi, jedva što je izgovorio formulu, poviče: 

— Tajniče, pomozite mu ustati, pridržite ga! — I izišli smo. 

■— Kako je dobar Sv. Otac! govorio je Don Bosko vraćajući se 
Sv. Srcu. Upravo nam je to trebalo. Inače više nijesam mogao. 

Kad su stigli kući, vijest, da je rimski sudac u ime općine tražio 
od prefekta, da se dopusti lutrija u korist crkve i zavoda Srca Isusova 
okrunila je veselje Svečevo toga presretnoga dana. 

Don Bosko je otišao iz Rima 15. svibnja 1884., u prvi dan devetnice 
Marije Pomoćnice. U Turinu je u predvečerje Marije Pomoćnice sam 
držao konferenciju suradnicima, da im uzveliča dobrotu Marijinu, koja 
je svaki dah sve više umnažala svoje milosti. Govorio je s mnogo snage, 
a kad je sišao s propovjedaonice, reče, da je osjećao, da bi mogao pro¬ 
povijedati još nekoliko sati. U njegovu oporavku bilo je nešto vanredno. 
Hodao je dosta brzo, obujam jetara se smanjio, smanjila se i oteklina 
na nozi. Bila je to milost Marijina. 

Na 24. lipnja raširene vijesti o strahu za Don Boskavo zdravlje 
privukle su u Valdoko veliki broj obožavatelja i svršenih pitomaca, 
među kojima je bio također monsinjor Bertanja, pomoćnik kardinala 
Alimonde, koji je prekrasno govorio o Don Boskovoj svetosti. Kad ga 
je na koncu, Don Bosko zamolio da blagoslovi nazočne, spremno je 
odgovorio: — Njegova uzoritost kardinal nadbiskup rekao mi je, da 
primim blagoslov, a ne da ga dajem 1 — I tako govoreći klekne s dru¬ 
gima, da bude blagosloven. 

Dobrota kardinala Alimonde nije se tu zaustavila. Navečer došao 
je, da osobno čestita Don Bosku pa se zadržao dva sata u razgovoru 
s njim i želio je da prisustvuje njegovoj večeri i proslavi, na koncu koje 
je ustao da govori, te je izveo lijepu poredbu između djela Krstitelja u 
pustinji i Don Boska, novoga preteče. I završio je: — 0, slušajte 
uvijek ovoga preteču, činite ono, što vam govori i on će vas povesti 
u krilo onoga Isusa, koji vas jedini može usrećiti sada i u vječnosti — 
, Go ! e , n ? J e b . io dojam tih riječi odličnoga kardinala. Te su godine 
sastanci bivših pitomaca bili još srdačniji nego obično. 13. srpnja dragi 
učenici opazivši, kako se tijelo dobroga oca počelo, na žalost, sve više 
sagibati, njegove kose sijedjeti i kako njegov korak biva sve nestalniji, 
s najnježnijom su ljubavlju zaželjeli vidjeti ga, gdje čita zlatnu Misu. 

Ato me Bog poživi, odgovorio je Don Bosko, zapjevat ćemo 
upravo svečani Tebe Boga. Jedna je međutim stvar, za koju već 
sada moramo zahvaliti Gospodinu, koja mi je od velike utjehe, a to je, 
da kud god idem, uvijek čujem dobre vijesti o vama; to je misao, da se 
sa svih strana dobro govori o mojim starim sinovima, to je uvjerenje, 
da svi hvale ove naše sastanke, jer su oni pravo sredstvo, da obnove 
upute i savjete, što sam vam ih davao, dok ste bili djeca. Da, ponavljam 
to mi je najveća utjeha, to je čast, slava mojih zadnjih dana. Vidim’ 
da mnogi od vas imaju ćelavu glavu ; vidim, da već mnogi imaju sijede 
kose i čelo naborano, vidim, da više niste oni dječaci, koje sam ja toliko 
ljubio, ali osjećam, da vas ljubim još više nego nekada, jer me svojom 
nazočnošću uvjeravate, da su u vašim srcima stalna ona načela naše 
svete vjere, koja sam vas ja učio, da su ta načela vođe vašega života. 
Osjećam, da vas ljubim još više, jer mi pokazujete, da je vaše srce uvijek 
uz Don Boska. 

Tih se dana ponovo potvrdila Don Boskova svetost. 2. srpnja, 
^ m /t* ) i r0S (. U0 P. rvi 0 koleri u Italiji, on je bez oklijevanja tvrdio, 
da ce bolest doći, i to još strašnija nego se očekivalo. Poznato je, uistinu, 

kako je bjesnjeia u Buski, u Špeciji i u Napulju. No istovremeno živim 
je glasom javljao bivšim pitomcima i svima, u pismima i „Službenom 
vjesniku ustuk, za koji je govorio, da je siguran, slijedećim riječima: 
j! 1 -često primati sv. Pričest s potrebnim raspoloženjem. 2. često ponav- 
J a . strelovitu molitvu: Marijo, Pomoćnice kršćana, moli za nas. 3. 
nositi o viatu blagoslovljenu medaljicu Marije Pomoćnice i izvršiti u 
Njezinu čast koje djelo ljubavi i vjere.” ,,S ovim ustukom, pisao je 14. 
srpnja markizi Korneli Gargalo, pođite posluživati u bolnice, jer ne ćete 
upasti ni u kakvo zlo.” 

Na stotine hiljada medaljica tražili su ljudi u Italiji i vani, i tko 
se god držao Don Boskovih savjeta, nije podlegao kobnoj bolesti. Isto 
je tako bilo i u svim salezijanskim kućama, gdje su se obdržavali Don 
Boskovi propisi. 

Za salezijanske kuće ipak se dobri otac nije ograničio samo na to 
nego im je 26. kolovoza pisao i preporučio, da se u svim crkvama svake 
večeri daje blagoslov sa presv. Sakramentom, da se svakako čuvaju, 
ah u potrebi, da velikodušno pomažu bolesnima i da zaklanjaju djecu 
ostavljenu zbog bolesti. Vijest o tolikoj ljubavi primljena je s pohvalom. 

Međutim nije prestao brinuti se, da svoje djelo privede svršetku. 

1 e je godine podnio novu molbu za povlastice. Svoj list završio je ovim 
riječima: „Pošto vidim, da su osigurana djela, koja mi je povjerila 
Crkva Božja, s veseljem ću pjevati :Sad otpuštaš slugu svoga 
G o s p o d i n e”. Već deset godina željkovana milost konačno je ipak 
bila postignuta. 

i i, 3 sr P n J a > °k° šest sati poslije podne, pukla su nenadano i u vrlo 
kratkom razmaku četiri groma, s tako strašnom tutnjavom, te se stre¬ 
sao čitav Oratorij, kao da će se srušiti. Učinilo se kao da su udarili u 
kupulu Marije Pomoćnice. Svi su u kući bili zbunjeni. Don Boneti, koji 
je bio bolestan, više je puta zvao don Lemuena, koji je nakon nekoliko 
casaka iz susjedne sobe dotrčao k njemu, jer zbog lomljave nije mogao 
odmah ćuti njegov glas. — Čuješ li lomljave! reče Don Boneti. Čini 
mi se, da ovi zvukovi nijesu naravni. Đavao mora da je primoran iska¬ 
liti neki veliki bijes. Okladio bih se, da ovaj čas kardinal Ferijeri potpi- 
suje dekret o davanju povlastica. Vidjet ćeš, da se ne varam. — 

Pogodio je više nego je mislio. Don Lemuen pošao je tajniku Don 
Boskovu i našao ga, kako upravo pažljivo čita željkovani dekret. Dok 
ga je Don Bosko nekoliko minuta prije uzimao u ruke, udario je prvi 
grom, a za njim druga tri; za posljednji se činilo, da se protegao do stola, 
na kojem je bio dekret, kao da ga kani zapaliti. Kad je don Boneti sa¬ 
znao za događaj, obuzet živim oduševljenjem, reče don Lemuenu • — 
Sjećaš li se sna sa četiri groma i kiše od trnja i pupoljaka cvijeća i ruža ? 
Taj je san Don Bosko usnuo prije četiri godine. Uzmi u mojoj haljini 
lisnicu i daj mi je. — Primivši je, sjeo je na krevet, potražio je bilješke 
o snu i točan datum, kad je Don Bosko sanjao, pa reče: — Don Bosko 
je sanjao 1880., u noći od 8. na 9. srpnja, t. j. kao prošle noći, a dana 
9., kojega je danas četvrta godišnjica, a u 6 sati poslije podne pripovijedao 
ga je u kapitulu. — J 

Ovo podudaranje gromova s dekretom u našu korist pričinit će se 
čudnim, ali ipak ima svoje tumačenje. Za taj dekret moglo se reći da je 
silom istrgnuta listina. Bez posredovanja Lava XIII. Don Bosko ne bi 
nikad bio dočekao, da mu se ispuni želja. — Ja to hoću 1 rekao je Papa. 

ja to hoću ! Hoću, da se Don Bosko zadovolji. — Ali kakva poni¬ 
ženja, koliko je odbijanja morao Svetac podnijeti za deset godina!^Vi¬ 
djeli smo ga, gdje plače, kad se činilo, da još jednom nestaje nada, koju 
je gojio, čak smo ga čuli klicati: — Da sam prije znao, da toliko boli, 
napora, suprotivština i protivljenja stoji osnivanje vjerske družbe, 
ne bih možda nikad imao snage dati se na posao! 

Don Bosko je dakle mogao ponoviti: Sad otpuštaš. Uistinu, 
njegov je život naginjao prema zapadu. Tri i po godine, što su mu pre- 
ostajale, trebale su osvijetliti njegovu svetost u neprestanim patnjama. 

19. srpnja otputovao je u Pinerolo, gdje je bio gost biskupa mon- 
sinjora Kijeze u njegovoj vili. Po prvi puta se bio odlučio da srkne malo 
svježega zraka. Na blagdan Velike Gospe sišao je u grad, pa je želio 
pribivati službi u katedrali i slušati biskupovu propovijed. Vrativši 
se u Turin 22. kolovoza, nakon nekoliko sedmica, nanovo se razbolio 
od teške otekline na nozi. Liječnik Fisore kao jedini lijek sugerirao mu 
je, da legne u krevet, kako bi mu noga mirovala. Činilo se, da se radi 
o vrbancu, koji se svaki dan sve više širio. 1 zbilja, pojavila se trajna 
groznica, teško disanje i neobično proširenje srca. Držali su za uputno 
da se to oglasi u „Salezijanskom vjesniku”, da se suradnicima preporuče 
molitve ; mnogo su molili pripadnici Pobožne družbe i mladići u Orato¬ 
riju. Konačno 2. listopada ljubljenom ocu počelo je bivati bolje. 3. se 
smatrao izliječenim, pa se opet prihvatio svoga posla. 

Dobrota i zanimanje Lava XIII. moralo mu je biti od nove velike 
utjehe. Monsinjor Jakobini javljajući kardinalu Alimondi don Kalije- 
rovo imenovanje za apostolskoga vikara u Patagoniji dometnuo je, da 
mu je Njegova Svetost u istoj zgodi stavila u dužnost, da mu piše o 
jednom drugom vrlo važnom predmetu. „On vidi, da 
Don Boskovo zdravlje svaki dan gine, pa se boji za budućnost njegove 
ustanove. Htio bi dakle, da Vaša uzoritost, na Vama svojstven dobar 
način, govori s Don Boskom i da ga navede na misao, da odredi osobu 
za koju misli, da je zgodna, da ga naslijedi, ili da ta osoba uzme naslov 
njegova zamjenika s pravom nasljedstva. Sveti Otac bi sebi pridržao 
brigu u jednom i drugom slučaju, ali drugi bi mu se način činio razbo¬ 
ritijim. Želim pak, da vaša uzoritost to odmah učini, jer tako izbliza 
pratite dobro ustanove.” 

Kardinal je pošao u Oratorij, da o tom govori s Don Boskom, koji 
je na 24. listopada prijedlog Sv. Oca iznio u kapitulu. To je bio čas du¬ 
boke šutnje, jer su svi razumjeli važnost te Papine odluke. Osjećaj du¬ 
boke nježnosti obuzeo je sva srca, jer je svaki dan više sve naviještalo, 
da se dobri otac sprema da nas zauvijek ostavi. Četiri dana nakon toga 
rekao je kapitulu, da želi za svoga zamjenika predložiti don Ruu, pa 
je svoju nakanu javio Sv. Ocu, kojega je također obavijestio kardinal 
Alimonda preko kardinala Nine. 

Njegova se Svetost vrlo zadovoljila i bila je mirna, kad je saznala, 
kako je budućnost salezijanske ustanove dosta dobro osigurana, što se 
uprava povjerila don Rui u slučaju da malakše odlični Don Bosko, 
kojega Bog neka poživi mnogo godina. — Tako je uzoriti kardinal 
Nina pisao Alimondi iza audijencije kod Pape 27. studenoga. U toj je 
audijenciji Sv. Otac odredio, da se objavi posebni dekret o imenovanju 
don Mihovila Rue za generalnoga vikara Don Boskova s pravom nasljed¬ 
stva u upravi Pobožne salezijanske družbe. 


PRVI SALEZIJANSKI BISKUP - BUDUĆ¬ 
NOST SALEZIJANSKIH MISIJA 

D ON BOSKO doživio je opet drugu utjehu. Don Ivan Kalijero, 
koji je već bio imenovan apostolskim vikarom sjeverne i sred¬ 
nje Patagonije, bio je promaknut na čast biskupa, i dobri je 
otac_ mogao prisustvovati posveti svoga gojenca. Kad je don Kalijero 
bio imenovan naslovnim biskupom od Magide, zamolio je Slugu Bo- 
ne bi li mu otkrio tajnu iz god. 1854., o kojoj je u više navrata 
govorio, i da mu kaže, zašto je više puta ponavljao, da će jedan od nje¬ 
govih klerika postati biskup. — Da, odgovori mu, reći ću Ti na vigiliju 
tvoje posvete. — Navečer dakle 6. prosinca 1884 , kad se s monsinjorom 
Kalijerom našao nasamo, Don Bosko mu reče: — Sjećaš Ii se teške 
bolesti, koju si imao, dok si bio mlad, na početku tvojih nauka ? — Da, 
sjećam se i spominjem se, da ste Vi bili došli, da mi podijelite posljednje 
sakramente, a niste mi ih podijelili, već ste mi kazali, da ću ozdraviti 
i da ću sa svojim brevijarom poći daleko, daleko, da radim u svetoj 
službi svećeništva... i... zatim niste mi kazali ništa drugo. — Do¬ 
bro, slušaj! — reče mu Svetac. 

Na koncu 1854. iznemogao zbog toga, što je pružao pomoć onima, 
koji su bolovali od kolere, mladić Kalijero obolio je i pao je u tifusnu 
groznicu, pa je bio na rubu groba. Sami liječnici Galvanjo i Belinđeri 
kazali su Don Bosku, da mu podijeli posljednje sakramente. Jos^p Bu- 
ceti upozorio je bolesnika na pogibao i najavio mu je, da će doći Don 
Bosko, da ga ispovijedi, pričesti i podijeli mu zadnju Pomast. Kad je 
Svetac ušao u njegovu sobu s nakanom, da ga pripravi na veliki ko¬ 
rak, čim je stupio na prag, opazio je čudnovat prizor: Vrlo bijela go¬ 
lubica s maslinovom grančicom u kljunu, blještajući se od najsvjetlijeg 
svijetla, više je puta kružila okolo, zatim je upravila let nad krevet 
bolesnika, dodirnula mu usne maslinovom grančicom, spustila mu je 
na glavu i još^ sjajnije zasjavši iščezne. Don Bosko je odmah shvatio, 
da mladić ne će umrijeti, nego da mu preostaju mnoge, mnoge stvari, 
koje će učiniti za slavu Božju, da će mir, označen u maslinovoj gran¬ 
čici, propovijedati njegove riječi i da je svjetlost golubice značila puninu 
milosti Duha Svetoga, koja će ga ispuniti. Ali evo drugoga viđenja. 
Kad je došao do polovice sobe vidio je kako zid iščezava kao u čaroliji, 
a oko kreveta mnoštvo čudnih figura siromašnih divljaka, koji su drh- 
čući, uprvši pogled u lice bolesnika, izgledali kao da ga mole za pomoć; 


dva čovjeka, koji su se razlikovali među ostalima, jedan strašnoga i 
crnog izgleda, a drugi bakrene boje, visoka uzrasta i u radničkoj opremi, 
uostalom s nekim izražajem dobrote, nagnuli su se nad umirućeg mladića. 

Dva viđenja bila su kratka: ni bolesnik ni nazočni nisu o tom ništa 
znali. Don Bosko se polako približio krevetu. Kalijero ga upita: — 
Možda je ovo zadnja moja Ispovijed ? — Zašto me to pitaš ? — Jer 
želim znati, moram li umrijeti. — Don Bosko je malo mislio, a zatim 
je rekao: .— Mladiću, reci mi, hoćeš li sada u raj, ili radije 
voliš ozdraviti i još počekati ? — 0, moj dragi Don Bosko, odgovori 
Kalijero, ja biram ono, što je za me bolje. — Za tebe bi sigurno bolje 
bilo, da pođeš odmah u raj, što se tiče tvoje mladenačke dobi. Ali još 
nije vrijeme. Gospodin ne će, da ti sada umreš. Ovdje treba još mnogo 
stvari učiniti: ozdravit ćeš, po svojoj stalnoj želji, obući ćeš kleričku 
haljinu... postat ćeš svećenik... i zatim... i zatim, — Ovdje se Don 
Bosko prekinuo, neko je vrijeme ostao zamišljen. — 1 zatim sa svojim 
brevijarom pod pazuhom morat ćeš putovati... i brevijar ćeš morati 
ponijeti tolikim drugima K.. ah! imaš još svršiti stvari prije nego umreš!.. 

1 poći ćeš daleko, daleko ! — I šutio je, a da mu nije rekao, kamo će otići. 
— Kad je tako, klikne Kalijero, ne treba da me pripravite za primitak 
sakramenata. Osjećam, da sam miran. Počekat ću, da se ispovjedim, 
kad ustanem iz kreveta. — Da, odgovori mu Don Bosko, možeš počekati, 
dok ustaneš.^— Tako ga nije ispovjedio, niti se više govorilo o sakra¬ 
mentima na času smrti, makar je majka, koja je bila došla ka krevetu, 
i dalje držala, da joj je sin izgubljen i makar se kasnije vrlo dugo opo¬ 
ravljao. 

Don Bosko je tek mnogo kasnije saznao, da su lica koja je vidio, 
bila lica divljaka iz Patagonije i Ognjene Zemlje, ali je već onda znao, 
da će mladi Kalijero postati biskup. Odatle njegova česta napominjanja 
o promaknuću jednoga od njegovih na biskupsku čast i točna oznaka 
Kalijera. 

Biskup, koji se imao posvetiti, pošto je sve saslušao, molio ga je, 
ne bi li htio te večeri, za vrijeme večere, saopćiti i članovima vrhovnoga 
kapitula ono, što je njemu pripovijedao. Don Bosko, koji nije znao 
ništa odbiti, što se ticalo veće slave Božje i dobra duša, pristane, te je 
ponovio i pred kapitulom stvari, koje smo izložili. 

U nedjelju 7. prosinca 1884. obavio je posvetu turinski nadbiskup. 
Nazočnost jednoga američkoga biskupa učinila se kod toga obreda kao 
ljubazan dosjet Božje Providnosti. Nakon obreda novi je biskup po¬ 
šao da zagrli svoju staru majku. Zatim se sreo s Don Boskom, koji ga je 
čekao s biretom u ruci. Bio je to prizor, koji nitko od nazočnih nikada 
nije zaboravio. Svetac nije mogao zadržati suzp te je pokušao da poljubi 
ruku svoga dragoga sina, no ovaj je zagrlio onoga, koji mu je bio toliko 
godina otac, pa ga je srdačno obujmio. Monsinjor Kalijero, tek pošto je 
iskazao prvu puninu osjećaja, popustio je na vruću molbu Don Boska, 
te mu je dopustio, da mu poljubi sveti prsten. Don Bosko bio je prvi, 
koji je utisnuo poljubac, jer je monsinjor Kalijero sve do toga časa ho¬ 
timice držao ruku među naborima haljine. 

23. prosinca Sluga je Božji držao salezijancima u Oratoriju kon¬ 
ferenciju, na kojoj je među ostalim preporučio obdržavanje pravila 
izjasnivši, da je to najveća i najdraža uspomena, koju im može ostaviti. 

■ P r *'* c .‘ ^jesec dana prije toga, dao je svojim sinovima drugi 

savjet od najveće važnosti za budućnost Pobožne družbe: — Neka 
se drži da su naš glavni cilj blagdanski Ora¬ 
toriji, Sve dok se budemo brinuli o siromašnim 
\ . z a P , t ® ; ni m mladićima, nitko nam ne će zavi- 
d j e 1 1 . Iz tih Oratorija, formirat će se svećenici, koji će biti uzor dru- 
gima, dobro ce ih gledati i neprijatelji svećenstva, svagdje će biti dobro 
dočekivani, jer ce biti priprosti i poznavat će svijet. 

Približavao se dan odlaska monsinjora Kalijera ’i druge čete mi- 
^ n ?QQc 6 SU n .?P reci ovale pod najsretnijim znakovima, kad 
4 siječnja 1885., za vrijeme ručka, bukne u knjigovežnici požar. Don 
Bosko je ostao u blagovaonici šutljiv, ali miran. Kadikad je pitao, nema 
ljudskih žrtava. Kad je saznao, da ih nema, opet se zatvorio u svoju 
vedru sabranost. A kad je čuo, da šteta iznosi oko 100.000 lira, reče : 
ve , a šteta, ali Gospodin daje, Gospodin uzima : On je Gospodar. 

Odlazak misionara bio je određen za 10. veljače. Noć prije on je sa- 
■- 3 j ' • ° ncin “° mu se i da prati svoje sinove, koji odlaze i daje im po¬ 
sljednje upute: Ne znanjem, ne zdravljem, ne bogat¬ 
stvom, nego žarom i pobožnošću učinit ćete 
mnogo dobra, promičući slavu Božju i spas d u- 
sa... Kad je to rekao, pričinilo mu se, da je u tren oka prenesen u 
Ameriku. Čudnovate staze vode u sve kuće i misije : polje je vrlo pro¬ 
strano: Salezijanci će dospjeti na sve, s poniz¬ 
no š ć u, s radom, s umjerenošću. 

Promatrajući slavnu budućnost salezijanaca u tim zemljama, bio 
je u jedan tren natrag odveden u Oratorij, odakle je vidio odlaziti nove 
misionare, zatim opet u Ameriku. Najednom ono neizmjerno polje pre¬ 
tvorilo se u veliku dvoranu, bogatu sjajnim stolovima i čudnovatu 
po obujmu i po obliku, kamo je narod ulazio u malim četama vičući: 
Živio! Ah iza ovih približavale su se druge brojnije čete vičući: Pobjeda! 

I gle, tada su se pojavile različite osobe, velike i male, muškarci i žene 
mnogih pokoljenja različnih boja, oblika, kretnja, dok su sa svih strana 
ođjekivahe pjesme i oduševljeni poklici. Živio! Pobjeda! — kojim su 
glasovima odgovarali anđeoski zborovi. Zatim je na koncu dolazilo 
veliko mnoštvo, koje je radosno kretalo prema onima, koji su već bili 
ušli, pjevajući: Aleluja! Slava! Pobjeda!... Kad je dvorana bila dup- 
kom puna, tako da se.tisuće sakupljenih nijesu mogle prebrojiti, nastala 
je duboka šutnja. Zatim je to mnoštvo počelo pjevati, i to razdijeljeno 
u korove, s tako veličanstvenim i novim uspjehom, da se Svecu činilo 
da je u raju. ’ 

„Glavna misao, koja mi je ostala utisnuta iza toga sna, završio je 
Don Bosko, bila je, da dam monsinjoru Kalijeru i mojim dragim mi¬ 
sionarima jednu uputu od najveće važnosti, koja se tiče buduće sud- 
bi.n.e naših misija: Sve brige salezijanaca i Kćeri Ma¬ 
rije Pomoćnice neka budu upravljene promica¬ 
nju crkvenih »..redovničkih z v a n j a”. Dodajemo : Kad 
je on ponavljao one riječi: Živio, pobjeda 1 njegov je glas dobivao tako 
krepak ton, te je pobuđivao na poskakivanje. 

Došao je čas oproštajnoga obreda. Prije nego će se uputiti u crkvu 
misionari su pošli da pozdrave dobroga oca, koji nije mogao sići. — 
Vi dakle odilazite, reče im. U ovom času osjeća se, da se srce mekša i 

opažamo, kako je velika ljubav, koja nas je spajala u Isusu Kristu. 
Ipak ni vi ni ja ne kajemo se zbog žrtava. Bog je, koji to hoće ! A naša je 
čvrsta i živa odluka, da se ispuni njegova sveta volja. 

— Tako je! Tako je! odgovorili su oni veledušnici padnuvši na ko¬ 
ljena, da prime blagoslov. Don Bosko je ostao u sobi, a misionari su po- 
šli u crkvu, gdje je kardinal Alimonda izmolio molitve za putnike. Iza 
obreda svi su otišli, osim monsinjora Kalijera, koji se vratio, da vidi 
Don Boska. 

Za vrijeme večere monsinjor se udaljio, dok je Don Bosko, jer se 
nije mogao više držati na nogama, bio prisiljen da legne. Već je od ju¬ 
tra liječnik zahtijevao, da legne u krevetu, jer se bila pojavila upala 
dušnika, kojoj je trebalo suprotstaviti brzi lijek. Nije se u prvi čas dr¬ 
žao savjeta samo zato, jer nije htio odviše ražalostiti sinove, koji su 
odlazili. Iza večere monsinjor je otišao da se oprosti. Don Bosko bio bi 
najvolio, da se odlazak otegne do sutra iza ručka, ali biskup je ustrajao 
i kleknuo do očinskoga kreveta. Sluga ga Božji primi za ruku i reče: 

— Sretan put! Ako se ne vidimo ovdje na zemlji, vidjet ćemo se u raju ! 

— Ne govorimo o tom. Prije nego se vidimo u raju, vidjet ćemo se još 

na ovoj zemlji. Sjećate se, da sam obećao, da ću se vratiti za pedeset- 
godišnjicu Vaše Mise 1891. god., a tu se Vi morate naći! — Bit će, kako 
hoće Gospodin, reče Don Bosko. On je gospodar! I s velikim ga napo¬ 
rom blagoslovi. _ . 

Don Bosko je teško osjećao rastanak od monsinjora Kalijera i misio¬ 
nara. Budući da ih sam nije mogao otpratiti komad puta, kako je že¬ 
lio, poslao je do Marsilje don Bonetija, da ih još jednom pozdravi u nje¬ 
govo ime i da monsinjora Kalij eru odnese ovo njegovo vlastoručno 
pismo : „Riječi, koje treba da monsinjor Kalijero uglazbi, kad bude 
na obalama Rija Negra u Patagoniji, i koje ćemo mi, ako bude Božja 
volja, pjevati u svoje vrijeme u crkvi Marije Pomoćnice u Turinu: 0 
Marijo, djevo moćna, Ti velika i slavna u Crkvi zaštitnice ; Ti, osobita 
Pomoćnice kršćana ; Ti strašna kao vojska na rat spremna ; Ti si sama 
sva krivovjerja uništila u čitavom svijetu ; Ti nas u tjeskobi, Ti u ratu, 
Ti u potrebama našim od neprijatelja štiti i u vječno veselje na času 
smrti primi 1” ' 

Bio je to potez očinske nježnosti, da lakše rasprši svu brigu za svoje 
zdravlje iz duše onih, koji su otputovali, a koji su mu odgovorili s broda 
B u r g o n j (Bourgogne) i još ga jednom telegrafski zamolili, da ih 
blagoslovi. 

NOVI POHOD FRANCUSKOJ - ČUDESA 
ZA ČUDESIMA 


V IJEST o Don Boskovoj bolesti raširila se na sve strane. Kad se, 
hvala Bogu, oporavio i prihvatio svoga posla, neki talijanski i 
strani dnevnici objavili su njegovu smrt, a on je na to veselo 
klicao: •— Pred nekoliko dana proglasili su me mrtvim u Buenos-Airesu, 
zatim u Marsilji, jučer u Paviji, danas, upravo jutros, po njima, umro 
sam u Turinu, a sada idem u šetnju !... 0, dok vlastitim ušima slušam 
da govore o mojoj smrti, nijesam još u pogibelji! Dok je njegovo zdrav¬ 
lje slabilo, energije njegova duha bile su zaista još velike. 24. ožujka, 
usprkos prosvjedima njegovih, liječnika i kardinala Alimonde, otputo¬ 
vao je u Francusku. Pratili su ga don Boneti i klerik Dragutin Viljeti, 
koji je od prošloga svibnja bio dodijeljen njegovoj osobi. 

Poklonstva vrijedna Providnost na putu ga je ljubazno vodila, 
kao uvijek, pa ga je sretno dovela u Sv. Petar od Arene, u Alasij, u Niču, 
gdje je blagoslov Marije Pomoćnice, koji je podijelio, za čas postigao 
ozdravljenje neke djevojke, koja je bila grbava i iznakažena tijela, i 
neke siromašne gospođe, koja je bila sva zgrčena, te nije mogla micati 
rakom. 

U Tulonu bio je gost obitelji Kole, koja je samo te godine daro¬ 
vala Don Bosku sumu od 220.000 lira. 2. travnja, na Veliki četvrtak, 
premda s teškom mukom, otišao je s grofom i klerikom Viljetijem u 
katedralu. Izmorila ga je kratka šetnja i poklecivanje. Ali po ulici i u 
crkvi pogledi sviju bili su uprti u njega. Kad je iza Mise izlazio iz sveti¬ 
šta, narod ga je okružio na stepenicama. Jaučući i plačući bacali su 
se na koljena, pa su time smetali svećenicima, koji su vršili službu. On 
je bio prisiljen da blagoslovi narod. 

Na Veliku subotu navečer stigao je u Marsilju. Mladež Oratorija 
sv. Leona i suradnici primili su ga sa svečanim poštovanjem i u dvije 
nedjelje, što se zadržao među njima, dolazile su nebrojene osobe da mu 
zahvale ili da mu se preporuče u njegove molitve. 10. travnja otišao 
je u Sv. Margaritu, gdje je bila otvorena nova salezijanska kuća za obra¬ 
zovanje osoblja. Zavod je vrvio od pobožna mnoštva, kad je u kolima 
prispjela neka gospođa, koja je imala vodenu bolest te je bila uzeta. 
Pošto ju je blagoslovio, reče joj Don Bosko: — Pokušajte malo hodati 
bez štapa! — I ona, koja se već godine i godine nije mogla ni micati, 
hodala je sama amo tamo po sobi te je izašla gotovo ozdravljena, premda 

se još malo vukla i podupirala štapom. Ljudi, koji su je bili doveli, pla¬ 
kali su od zahvalnosti videći to poboljšanje. Don Bosko se okrenuo 
Viljetiju, pa mu je malo zatim povjerljivo rekao: — Bio bih joj ipak 
rekao: De, bacite na stranu štap i pođite na rad, ali bi taj čin bio pro¬ 
uzročio buku i ganuo narod! 

Čudesa su se dnevno ponavljala tako, da je raslo mnoštvo posjet- 
nika. Kad je izlazio, nije ga bilo moguće braniti od nerazboritosti onih, 
koji su mu rezali odijelo, da imadu neku relikviju. 

17. travnja držao je konferenciju suradnicima, kojima je govorio 
s tako nježnim izrazima, da ih je ganuo do suza. Zatim je uzeo riječ 
biskup, koji ga je javno nazvao svecem. Dok je izlazio iz crkve, svi su 
ga okružili, pokazivali su mu tko rođaka, tko prijatelja te su mu govo¬ 
rili; — Gledajte, Don Bosko, ovo je moja sestra-ovo je jedan 

moj prijatelj-ovo je moj sin... kojega ste za čas ozdravili pro¬ 

šle godine! — Ne! ispravljao je Svetac: — recite, da ih je 
ozdravila Marija Pomoćnica: Don Bosko je neki 
siromašni svećenik! 

Iz Marsilje je otputovao 20. travnja ostavljajući sve u velikoj ža¬ 
losti. Nanovo polazeći u Tulon i Niču, proslijedio je prema Liguriji, 
uvijek s novim i čudnovatim učincima svojih blagoslova. 

U Alasiju bio mu je doveden Ernest Marija Demeter (Demaistre) 
od Dijane Marine, koji je imao izljev krvi u mozak, te je s jedne strane 
bio uzet. Kad je primio blagoslov, odmah je ozdravio. Brat mu od 9 godina 
nije mogao izgovoriti riječi. I on je nakon blagoslova Marije Pomoć¬ 
nice ozdravio. Neka djevojka Eraldi, u dobi od 15 godina, nije više ho¬ 
dala, i kad ju je blagoslovio, odmah je počela hodati. 

U Sv. Petru od Arene doveli su mu jednu bolesnicu. Čim je primila 
blagoslov, počela je vikati: — Ja sam ozdravila, ja sam ozdravila, i 
hoću da sama idem kući! — I zbilja sama se vratila kući uz plač onih, 
koji su je bili dopratili. 

U Turinu čekali su ga vojvoda i vojvotkinja od Norfolka, da mu 
pokažu sinčića, koji je bio slijep i bolestan od bolesti, za koju su mi¬ 
slili, da je neizlječiva. Plemenita gospoda navraćala su se više puta da 
ga pohode. Sa svom svojom pratnjom od 18 osoba prisustvovali su sv. 
Misi, koju je Don Bosko služio za njih na oltaru sv. Petra. Dječačić 
već kod prvoga susreta sa Slugom Božjim, tek što su mu rekli, da je to 
Don Bosko, molio je i poljubio mu ruke, koje je radosno stisnuo. — Ni¬ 
kad ga u njegovu životu nisam vidjela tako raditi, niti kad ide svome 
ocu u naručaj! Don Bosko pozove mališa, da hoda. Ovaj, koji prije 
nikada toga nije činio, načini nekoliko koraka. Svetac reče, da će biti 
bolje, ali da je potrebno stvar prepustiti Božjim rukama. 

Prvoga lipnja slavio se blagdan Marije Pomoćnice. Nevjerojatan je 
bio broj onih, koji su u svako doba godine, a napose na blagdan Marije 
Pomoćnice, dolazili da govore sa Slugom Božjim i da budu blagoslov¬ 
ljeni. 1885. god. pohodili su ga mnogi biskupi. 8. lipnja navečer poja¬ 
vio se na glavnim vratima kardinal Lavižeri u pratnji jednostavnog 
poslužnika. Malo dana iza toga došao je u istu svrhu u Valdoko nad¬ 
biskup iz Atene. Navratio se također princ August Ćartoriski, koji je 
bio upoznao Don Boska u Parizu te je već bio u Turinu 1882,, samo da 
ga vidi, jer je u duši osjećao jaku želju, da postane salezijanac. Te se 
godine glas o Sluzi Božjemu raširio daleko po Bavarskoj. Velečasni 

Ivan Nepomuk Verner pisao mu je, da prevodi na njemački pravilnik 
suradnika, jer se na katoličkom kongresu u Minsteru jednodušno pri¬ 
hvatilo, da se osnuju zavodi za siromašnu mladež po Don Boskovu 
uzoru, pa ga je molio, da bi, bar duhovno, pripojio Pobožnoj salezijan- 
skoj družbi jedan patronat, koji je osnovan u Minhenu za učeću mladež, 
u slučaju, ako državni zakoni ne bi dopustili udruženje. 

U srpnju je Don Bosko na nekoliko dana otišao u Mati kraj Tu- 
rina. Iz Lanca došli su da ga pozdrave pitomci kolegija sv. Filipa. Vra¬ 
tio se u Turin zbog sastanka bivših pitomaca svjetovnjaka i svećenika. 
Prvima je preporučio ovo: — Kamo god idete i gdje god jeste, uvijek 
se sjećajte, da ste sinovi Don Boska, sinovi Oratorija sv. Franje Sales- 
koga. Budite pravi katolici zdravih načela i dobrih djela. Vjerno ispo¬ 
vijedajte onu vjeru, koja će nas, jer je jedina prava, sve sabrati u blaže¬ 
noj vječnosti. Sretnih li vas, ako se nikad ne iznevjerite onim istinama, 
koje sam ja nastojao uklesati u vaša srca, dok ste bili mladići. — Dru¬ 
gima je dao ovu uspomenu : — Ne bi smjelo biti svećenika, 
koji ne bi nastojao da, i uz cijenu žrtava, u dru¬ 
gima ne promiče duh zvanja, da ih ostavi svojim 
baštinicima i nasljednicima u službi spašava¬ 
nja duša... Po savjetu, koji vam dajem, starajte 
se, da uvećate zasluge svoje svećeničke službe. 
Slava Crkve naša j'e slava; spas duša je naš in¬ 
teres. Sve dobro, što će učiniti drugi na našu 
pobudu, uvećat će sjaj naše slave u raju. 

Za mirnoga boravka u Matiju stanje njegova zdravlja počelo je 
opet uznemirivati: mučila ga je neprestana glavobolja, boli u očima 
i druge smetnje, ali on je bio uvijek vedar, nije se ni na što tužio, imao 
je samo jednu želju, što više učiniti za svoju siročad. 

Božja Providnost mislila je i na to. Neka gospođa uputila mu je dar 
od 2500 lira za primljenu milost, a on joj je poslao zahvalno pismo obe¬ 
ćavajući joj, da će i dalje moliti. Ona se začudila tolikoj dobroti, zahva¬ 
lila mu se drugim pismom i poslala mu drugi dar od 3.000. Don Bosko 
se zahvalio i utješio je govoreći joj o raju, i za odgovor dobije treći dar 
od 10.000 lira. — Sada sam smeten, govorio je Sluga Božji, jer ako joj opet 
pišem, bojim se, da ne pošalje četvrti dar, a ako joj ne pišem, to je ne- 
uljudno... Ne znam, kako bih se ponio. 

22. kolovoza otišao je Don Bosko iz Matija u Niču Monferato, da 
prisustvuje oblačenju i polaganju zavjeta mnogih kćeri Marije Pomoć¬ 
nice. Bio je to posljednji pohod, koji je učinio svojim redovnicama. 
Preporučio im je uzajamnu ljubav, strpljivost u nevoljama i obdržava- 
nje svetih pravila. 

Od nekog vremena pokazivao je izvanrednu osjetljivost. Za sv. Mise 
teško se suzdržavao od plača, pa i u razgovoru, ako nije htio plakati, 
morao se kloniti svakoga ganutljivog predmeta. 

24. rujna proglasio je imenovanje don Rue za svoga zamjenika, 
a 8. prosinca saopćio je to pismom kućama Pobožne družbe. Toga je 
dana sišao na ručak sa braćom, a nakon večernjice podijelio je blagoslov 
s presv. Sakramentom. Zatim je održao konferenciju. Spomenuo je 
blagdan Bezgrešnog Začeća od 1844., govorio je, što je Oratorij bio 
prije 44 godine, isporedio ga je s ondašnjim stanjem i razjasnio, kako 
je izvor svih blagoslova primljenih s neba posredstvom Marije, presvete 

Pomoćnice, bila ona prva Zdrava Marija, koju je sa žarom i pravom 
nakanom izmolio s mladim Bartolom Garelijem u crkvi sv. Franje Asis- 
koga. Nadodao je, da je Pobožna družba sv. Franje Saleskoga odre¬ 
đena za velike stvari, da se raširi po čitavom svijetu, ako s a 1 e z i j a n c i 
budu vjerni svome zvanju. Govorio je s izvanrednom ži¬ 
vahnošću. 

13. prosinca prikupio je na konferenciju mladiće IV. i V. razreda 
gimnazije, s kojima se svake sedmice prijateljski razgovarao o izboru 
zvanja, pa im je na koncu svakome podijelio mnogo lješnjaka. Sku¬ 
pio ih je nanovo 3. siječnja 1886. Iza konferencije dao je donijeti vre¬ 
ćicu lješnjaka, kojih je bila ostala polovica. Klerik Fešta ga je opome¬ 
nuo : —- Ne davajte nam ih mnogo, jer ne će dostati za sve. — Pusti 
to meni — odgovori. Bilo ih je 64. Prvima je davao po šaku, a nastavio 
je dijeleći objema rukama. Pitomci su opazili, da su u vrećici lješnjaci 
uvijek u istoj razini, koliko ih je god Don Bosko vadio. Kad je prestao 
dijeliti, ništa, upravo ništa nije manjkalo od prvašnje količine. Mladići 
su svoje začuđenje očitovali Don Bosku, pa su ga pitali, kako se to dogo¬ 
dilo. — Ah! ja ne znam, odgovorio je smiješeći se, ne znam, ali vama, 
koji ste mi prijatelji, mogu povjeriti pa ću vam pripovijedati, što se 
dogodilo u Oratoriju pred mnogo godina. — I pripovijedao im je o 
množenju kestenja, a zatim o posvećenim hostijama. Kad se ta vijest 
raširila po kući, svi su htjeli imati po koji čudesni lješnjak. 

Čudo se ponovilo 31. siječnja 1886. u nazočnosti istih pitomaca i 
klerika Fešte i Viljetija. Don Bosko je naredio, da donesu vrećice lješ¬ 
njaka, koju je međutim pobožna poh'lepnost bila možda malo ispraznila, 
pa je i opet dijelio. Svi su gledali, što će se dogoditi, ali se ovaj put vre¬ 
ćica uistinu praznila ! — Mladi Grasino, koji je držao vrećicu, prvi je po- 
vikao : — Vrećica se prazni! — Svejedno Don Bosko dao je svima. 
Na koncu se obratio Grasinu i kliknuo: — Eto, ti ćeš ostati bez njih ! 

— Ali smiješeći se još je uvijek tražio po vrećici, pa je napokon rekao: 

— Vidiš, da je još jedna ! I s veličajnom i slatkom gestom, u kojoj je bilo 
nešto tajanstveno, izvadio je jednu šaku lješnjaka i dao ih dječaku go¬ 
voreći : — Neka ti budu dragocjene! 

Zatim je pozvao don Stjepana Triona, koji je bio nazočan, pa je i 
njemu dao. Pozvao je i don Duranda, pa je isto učinio. Hoću da dadem 
još Macali i Basinjani — prihvati, pa je i njima dao po šaku. Mladići 
su ostali nijemi od čuda. Na koncu je izvukao ruku iz vrećice sa pet 
lješnjaka. Pogledao ih je, ražalostio se i rekao: — Dakle nisu svi došli 
na sastanak. To me žalosti! — Nitko od poglavara nije toga opazio, 
a zbilja su manjkala petorica mladića, od kojih su 3 bili pošli pjevati 
u Valsaliče, a dvojica su bila ostala u učionici. 


U ŠPANIJI 


N A KONCU 1885. i na početku 1886. suradnici u Španiji, vruće su molili 
da ih pohodi Don Bosko. Svetac je bio obećao, ali još prije nego 
se odlučio, pohodio je salezijansku braću u Sariji blizu Barcelone. 
Ovakav događaj može se naći u životu samo nekih svetaca: 

Bila je noć prije blagdana sv. Franje Saleskoga, kad je svećenik 
Ivan Branda, upravitelj te salezijanske kuće, osjetio, da ga netko zove. 
Probudivši se, čuo je jasan i razgovjetan glas Don Boskov: — Don 
Branda, ustaj i dođi sa mnom! — Don Branda je mislio : — 0, što da 
sanjam ! Trebam spavati! — I da otjera tu, kako je mislio iluziju, 
okrenuo se na drugu stranu i duboko zaspao, sve dok zvono nije naja¬ 
vilo zajednički ustanak. Ujutro se sjetio glasa, koji je čuo, ali nije se oba¬ 
zirao, pa je tako ostao miran sve do osmine blagdana sv. Franje Sales¬ 
koga. U noći od 5. na 6. veljače ponovo je u dubokom snu čuo glas: — 
Don Branda, Don Branda! — Bio je opet glas Don Boskov. Kad se pro¬ 
budio, vidio je rasvijetljenu sobu, kao po bijelom danu, i kako mu je 
krevet bio u prisoblju, opazio je na spuštenim zastorima profil jednoga 
svećenika, koji piu se učinio Don Bosko. Glas Sluge Božjega nastavi: 
— Sada ne spavaj ! Ustani dakle! —• Odmah idem ! odgovori, i obuče 
se. Kad je odmakao zavjesu, po prilici jedan metar od sebe, vidio je 
Sveca, kako ga čeka oduhovljena lica i osobito srdačna pogleda. Don 
Branda mu uzme ruku i poljubi je. Don Bosko mu reče: — Tvoja je 
kuća dosta dobra, zadovoljan sam s onim, što radiš, ali... 

I gle, pred njima se ocrta lik četvorice siročadi zavoda. Pokazujući 
na prvoga, Don Bosko reče, da bi mu trebalo udahnuti više razborito¬ 
sti, a druge je označio za otpust: — Odlučno se postaraj, da ih što prije 
makneš iz sredine, bez smilovanja! — Izgovarajući te riječi njegovo je 
lice bilo raspaljeno i srdito. Nakon toga, na njegov znak, pripovijeda 
Don Branda, izašli smo obojica iz sobe. Ja sam otvorio vrata te sam ga 
slijedio. Pohodili smo dvije spavaonice. Ne sjećam se, da bi Don Bo¬ 
sko otvarao vrata, ja ih nisam otvarao, i slijedio sam ga. Hodnici, stube 
i spavaonice bile su pune svijetla kao u osvitku dana. Don Bosko je išao 
slobodnim korakom i nešto brže nego obično. Kad smo se vratili do 
sobe, ponovio je Don Brandi prijašnje naređenje. — Ne znam, kako 
bih izvršio te zapovijedi, primjetio je Don Branda ; ne znam, koje bi ra¬ 
zloge naveo, da dođe do tih zaključaka. Nemam dokaza; teško je to 

učiniti. — Dok je tako govorio, pričini mu se, da iza Don Boska vidi 
don Ruu, koji je kažiprst prinio usnicama i dao mu znak, da šuti. 

Don Branda zašuti, a Don Bosko iščezne. U taj čas nestane svijetla, 
pa se on tapkajući približio ulazu u sobu, pošao je k stolu, potražio i 
zapalio svijetlo, okrenuo se i vidio, da je sam. Pogledao je na sat: još 
su bila dva sata do zajedničkoga ustanka. Što da radi ? Uzme brevijar 
i počne ga moliti. Kad je odzvonilo na ustanak, pošao je u crkvu i živo 
uzbuđen čitao je sv. Misu. Mučila ga je misao, kako će otpustiti napose 
jednoga od naznačenih, nije znao, kako bi to učinio i kakvim bi ga raz¬ 
lozima naveo, da prizna svoju krivicu. Pustio je da prođe taj dan i nije 
ništa rekao. Prolazili su i drugi dani, dok nije dobio pismo od don Rue, 
koji mu je pripovijedao, kako je Don Bosko, šećući trijemovima, pričao, 
kako ga je pohodio, dok je on možda spavao, ali da ga nanovo opomi¬ 
nje, da izvrši primljene naloge. 

Don Branda je na tu vijest vrlo živo osjetio, da se u njemu budi 
bol, što mora izvršiti zapovij'ed. Svejedno on je još šutio. Kad je su¬ 
tradan pošao da služi sv. Misu kod gospođe Doroteje Čopiteje od Sere, 
majke salezijanaca u Barceloni, čuo je, kako mu pobožna gospođa go¬ 
vori : Sanjala sam o Don Bosku, ove sam noći sanjala o Don Bosku ! 
— Oprostite, prekine je don Branda, jer se radi nemira u srcu nije usu¬ 
dio dalje slušati, jutros bih želio odmah poći k oltaru. I pošavši u ka¬ 
pelu obukao se i počeo Misu. No kad je izmolio psalam i pošao na stube 
pa se nagnuo, da poljubi oltar, čuo je, da mu svim snagama njegove duše 
struji ovaj glas : — Ako ti ne učiniš ono, što ti je zapovjedio Don Bo¬ 
sko, to je posljednja Misa, koju služiš! 

Kad se vratio kući, čitavu je stvar povjerio prefektu don Antunu 
Ajmen. One, koji su bili naznačeni, posebno su preslušali, pa su uglavili, 
da je do sitnice točno ono, što je bio rekao Don Bosko, i što je također 
čudna stvar, svaki pojedini okrivljenik bio je uzeo isti onaj stav, u kojem 
ih je Don Branda vidio u noći pohoda. 

12. ožujka Svetac je konačno otputovao u Španiju. Njegov put 
bio je neprekidni triumf. „Čini se, piše klerik Viljeti, da je zdrav; go¬ 
vori, da ide u Kanes, Barcelonu, Ćete, Montpelje, Pariz, Lil, Brisel; ipak 
govori, da je sve u rukama mladeži iz Oratorija, koji običnim molitvama 
moraju pridružiti posebne molitve za dobar uspjeh njegova puta i za 
očuvanje njegova zdravlja.” 

U Nici njezino veličanstvo kraljica od Virtenberga, Olga Nikola- 
jevna, supruga Karla I. i sestra Aleksandra 11., cara ruskog, zatražila 
je, da bi je pohodio. Primila ga je s velikom ljubaznošću i željela se upi¬ 
sati u suradnice. 

U Kanes je dospio, a da nije nikoga obavijestio. Svejedno vidi se, 
kako narod kleči na zemlji, kad on prolazi. 1 ovdje je primio i učinio 
mnogo pohoda, kao princu i princesi od Kaserte, i princu Hohenzolern, 
španjolskoj infantkinji, koja je izjavila, da želi biti upisana u salezijan- 
ske suradnice. — Dovedena mu je neka djevojka, koja je bila ispružena 
i povezana na nekim taljigama. Žalosni roditelji molili su ga, da je blago¬ 
slovi. On ju je blagoslovio i naložio, da je razvežu i podignu. ■— Nemo¬ 
guće, nemoguće, govorila je mati, liječnici su to strogo zabranili. — 
Vjerujete li Vi u Mariju Pomoćnicu? — Da, svakako. — Dobro, učinite, 
što vam kažem. — Slušajte Don Boska, navaljivala je mlada bolesnica: 
osjećam, da mi je bolje. 


Razvezali su je i sama se podigla, počela je hodati, a to nije mogla 
već četiri godine. Svetac nadoda: — Zahvalite Mariji Pomoćnici i otpra¬ 
tite svoje roditelje kući. — Sve mnoštvo, koje je vani čekalo, videći 
čudo, raširilo je vijest, pa su odasvud nosili nove bolesnike. Don Bosko 
je sam bio neobično dirnut, pa je uskliknuo: — Vrijeme je, da 
u s t a n e m o ! — ali je odredio molitve za deset i više dana, da časo- 
vitim ozdravljenjima ne prouzroči prevelike buke. 

U Tulonu odsio je po običaju kod obitelji Kole, koja je uvijek bila 
veledušna prema siromašnom svećeniku iz Turina. 31. ožujka došao 
je u Oratorij sv. Leona u Marsilji, gdje su ga dočekali s neopisivim odu¬ 
ševljenjem. Don Albera dao mu je 100 lira, plod malih uštednja mladeži 
iz Marsilje, Pariza, Lija i Novare, da mu se nađu kod gradnje crkve 
presvetoga Srca Isusova u Rimu. Slijedećih dana neprestano su dola¬ 
zile osobe svakoga staleža. 17. travnja, kad je otputovao put Barce¬ 
lone, priredili su mu na stanici ganutljive ovacije. U Por-Bon došao 
mu je u susret Don Branda, koji se požurio, da ga pita za razjašnjenje 
pohoda, koji mu je bio učinio, ali mu Sluga Božji odgovori: — No, no, 
reci ti, pripovijedaj, kako se to dogodilo ! — Napokon je skrenuo raz¬ 
govor. Dolazak u metropolu Katalonije sličio je kraljevskom dolasku. 
Dnevnici Barcelone, Madrida, Sevilje bili su ga najavili, pa su iz razli¬ 
čitih gradova došle deputacije, da ga dočekaju. Stanica bila je puncata 
društava i odličnih osoba, među kojima je bila i najodličnija salezijan- 
ska suradnica gospođa Doroteja Čopiteja od Sere, u pratnji gospođa. 
Trebao je jedan sat, dok je došao od vlaka do kola. 

Izvan stanice čekalo ga je više od 40 kočija. Izabrao je kočiju gos¬ 
pođe Doroteje. Svetac pozdravljajući odličnu dobročiniteljicu reče: 
— 0, gospođo Dorotejo! Svaki sam dan molio Boga, da mi dade milost 
upoznati Vas prije nego umrem! 

Odvezao se u palaču te vrlo plemenite dame, gdje su ga čekali 
druge različite osobe i zastupstva. Pošto se nahranio u toj staroj obi¬ 
telji, otputio sejeu Taljeres Salesianosiz Sarije. Godinu dana 
prije ti su mu mladići bili poslali nacrt parnoga stroja s natpisom : 

T u r i n-B a r c e 1 o n a. Bio je to plemenit poziv i vruća želja, koja 
se tim mladićima ispunila nakon mnogih molitava Bogu, i to 8. travnja 
1886. Zamislite, kako su oni dočekali Slugu Božjega! 

Najveće oduševljenje vladalo je za cijeloga Don Boskova boravka 
u Barceloni. Mnoštvo posjetnika u Taljeres Salesianos iz Sarije 
nije se umanjivalo, nego se neprestano umnažalo. Posljednjih dana 
nisu bila dovoljna ni zajednička primanja, svaki se čas pojavljao, da 
s prislona blagosilja. 

Isto tako odbornici općinskog poglavarstva Sarije, sve mjesne 
vlasti i načelnik i biskup barcelonski, monsinjor Katala y Alvosa, došli 
su, da mu iskažu počast. Iz Madrida mu je ministar Silvela poslao taj¬ 
nika, da mu podastre vruću molbu, da u glavnom gradu primi veliko 
popravilište. I biskup Vič došao je u Barcelonu samo za to, da govori 
s Don Boskom. 

Pohodio je nebrojene obitelji, zavode i vjerske zajednice. Kud bi 
god pošao, okruživalo bi ga mnoštvo puno poštovanja. Da ga vidi, na¬ 
rod se penjao na krovove kuća, na ogradne zidove, na drveće po cesti. 
Službenici na pruzi Barcelona-Sarija govorili su, da još nikad nisu imali 


tolikoga posla: morali su podvostručiti vlakove i prikopčati dvije loko¬ 
motive vlakovima, koji su bili pretovareni putnicima. 

Don Bosko je tražio i materijalnu pomoć, napose za Oratorij u Val- 
doku i za crkvu sv. Srca Isusova. — Da sam htio otvoriti ne samo srca, 
nego i kese, ne bih trebao ništa drugo, nego govoriti ove riječi: Ako 
hoćete, da vam Marija Pomoćnica pomogne, 
dajte pa ćete sigurni primiti: tko više daje, više 
p r i m a. Ali ja to ne govorim otvoreno, da se ljudi ne bi pobojali i da ne 
izazovemo protiv sebe neprijateljstvo državnih i crkvenih vlasti. 

Koliki su bolesni molili blagoslov Marije Pomoćnice, i koliki su oz¬ 
dravili od zastarjelih bolesti, koje su već bili proglasili neizlječivima! 
13. travnja, dok je u sobi Svečevoj bilo oko tridesetak osoba, dođe neka 
siromašna djevojka od po prilici petnaest godina, koja je imala zgr¬ 
čene lijevu ruku i nogu. Don Bosko joj dade blagoslov i reče : — Gdje 
se ćutite zlo ? — Ovdje na ruci, odgovori, ne mogu njome kretati, niti 
je mogu otvoriti. — Međutim ju je pokazivala Sluzi Božjemu, dižući je 
i otvarajući. Don Bosko se nasmija i zapovijedi joj, da hoda. — Majka 
je plakala, dobra djevojka bila je čudom začuđena, a on joj reče : — 
Molit ćete tri Očenaša, Zdrave Marije i Slava Ocu, do Tijelova, ne da 
postignete milost, već da zahvalite Mariji za primljenu milost! 

16. travnja bio mu je doveden jedan dječačić s tako uzetom rukom, 
da je nije mogao ni podići ni maknuti. Blagoslovio ga je, pa mu je zapo¬ 
vjedio, da oslobodi bolesnu ruku i da udara dlanom o dlan zazivajući 
Mariju. Dječak, koji već sedam godina nije gibao rukom, poslušao je... 
Bio je to početak potpunoga ozdravljenja. 

Ruža Taragona y Dora, u tridesetoj godini, rodom iz Ponsa u bi¬ 
skupiji Urgelu, već je tri godine bila tako bolesna na nozi, da je jedva 
mogla hodati upirući se o dvije osobe. Budući da je bila iskušala sve mo¬ 
guće lijekove, odlučila je, da se dade odvesti u Barcelonu, da primi Don 
Boskov blagoslov. Pratilo ju je iz te biskupije pedeset osoba. Bilo je to 
28. travnja. Don Bosko je blagoslovi u govornici. Jedva što je sišla sa 
stuba, koje vode u dvorište, najednoć osjeti, da je ozdravljena, pa se 
odmah u društvu drugarica vrati natrag, da zahvali Don Bosku i Ma¬ 
riji Pomoćnici. 

Don Filip Rinaldi pripovijeda, da mu je prof. Dalmau došao u po¬ 
hode sa svojom obitelju. Gospođa je imala u naručju dijete od jedne 
ili dvije godine. Zamolili su Don Boska, da ih blagoslovi i da moli Go¬ 
spodina, da im sinovi odrastu kao pravi kršćani. Svetac je podigao oči 
k nebu i tako ostao nekoliko časaka. Zatim je pokazao na poveće sinove 
i smiješeći se rekao: — Sve ćemo ove učiniti redovnicima. — Onda se 
okrenuo najmlađemu i rekao: — A ovaj za Don Boska! — Ti dobri 
roditelji zatvorili su te riječi u srce i čekali su, što će se dogoditi. Jedan 
sin za drugim odlazio je u različite redovničke redove: jedan među 
Isusovce, a najmlađi pridružio se salezijancima 1900.— Mnogi su se 
čudnovati učinci blagoslova Sluge Božjega saznali tek kasnije, jer je on, 
da utaži narodno oduševljenje, molio Mariju, da odgodi čudesa. 

Gospodin je uvijek bio s njim. U noći od 9. na 10. travnja je sanjao : 
Pričini mu se, da ide u šetnju, pa se našao na jednoj skroz šumovitoj, 
ali obrađenoj i stazama i putovima isprepletenoj uzvisini. Htio je po¬ 
gledati, gdje je, kad je bio spriječen vikom mnoštva dječaka. Napne uši, 
ali nije mogao otkriti, odakle dolazi taj žamor, makar je razabrao, da se 


približava. Konačno ugleda veliki broj dječaka, koji su mu trčali u su¬ 
sret i vikali: — Tebe smo toliko čekali, i sad si konačno među nama, 
ne ćeš nam više pobjeći. Jedna je pastirica, na čelu neizmjernoga stada, 
došla do njega. Nakon mnogih pitanja reče mu : — Gledaj sada s ove 
strane i upri pogled što dalje možeš; i vi (proslijedi okrenuta dječacima) 
uprite svoje očice, i čitajte ono, što vidite, da je tu napisano. — Zatim 
upita Sveca: — Dakle, što vidiš ti ? — Ja vidim, odgovori Don Bo¬ 
sko, brda, zatim more, pa opet brda i more. — A ja, poviče jedan dje¬ 
čak, čitam : Valparaiso. — Ja, poviče drugi: S a n t i a g o. A ja, 
nadoda treći, čitam dva imena zajedno .-Valparaiso i San¬ 
ti a g o. — Don Bosko bio je izvanredno ganut, kad je pripovijedao 
ovaj san, koji se ispunio 1887.* 

14. travnja predsjednik i podpredsjednik Katoličkog udruženja 
posluživali su mu kod Mise, koju su slušali brojni članovi, a i dvije sto¬ 
tine ih se pričestilo. Dan iza toga čitavo društvo, koje se ponosilo, 
što je među članovima imalo elitu građanskoga plemstva, otvorilo je nove 
i prostrane prostorije svojih sastanaka s akademijom u čast Don Bo¬ 
ska, na kojoj je bio svečano odlikovan znakovima društva. Za vrijeme 
sjednice sabiralo se u korist salezijanskih djela, pa je na koncu zabave 
Don Bosko svima dao svoj blagoslov. Na povratku osjećao se vrlo umo¬ 
ran, pa je rekao Viljetiju, da je, dok su mu iskazivali tolike počasti, mi¬ 
slio na rečenicu : Kako se malom mudrošću upravlja svijet. 

Na sreću, malo se odmorio zadnjih dana Velike sedmice, koja se u 
Španjolskoj skrupulozno obdržava i posvećuje uspomeni tajna Muke, 
Smrti i Uskrsnuća našega Gospodina. 

Sluga je Božji te dane sproveo u društvu salezijanaca i pitomaca, 
kojima je više puta govorio. Ali o podne na Veliku subotu vrati se k pri¬ 
jašnjem poslu. 

30. aprila bila je konferencija suradnika u župi Belen. Nahrupilo je 
tako brojno mnoštvo, da je srušilo stupove vratiju. Konferencijer odu¬ 
ševio je slušatelje i ganuo ih do suza. 1 Don Bosko se približio, da se 
zahvali; najavio je, da će sutradan misiti u istoj crkvi za sve nazočne 
i da je od Sv. Oca primio posebni blagoslov za sve dobročinitelje sale¬ 
zijanskih djela u Barceloni i za nazočne na konferenciji. Monsinjor 
biskup sišavši sa svoje stolice i došavši do Don Boska rastumačio je 
na španjolskom jeziku njegove riječi, a zatim je podijelio blagoslov. 
Tada su se otvorila vrata za izlaz, ali mnoštvo, mjesto da ode, navalilo je 
kao bijesno na Don Boska, da ga vidi, da mu dodirne odijelo, da čuje 
još jednu njegovu riječ! Nekoja jaka gospoda jedva su ga dopratila 
do kola. Dok je prolazio trgom, premda je padala kiša, sav je taj narod 
stajao nepomičan i otkrite glave. Drugoga dana kod Mise žar nazočnih 
dosegao je vrhunac. 

Po čitavom gradu nije se govorilo nego o Don Bosku. Stupci su 
dnevnika, prema želji publike, svaki dan o njemu donosili obilne vije- 


* U travnju 1887., kad je monsinjor Kalijero bio u Santiagu u kući 
patrocinija sv. Josipa, neki mali dječaci mu kazaše: „Dvije su već godine, 
što plačemo i molimo, da nam Don Bosko dade oca!” Drugi su govorili 
monsinjoru Fanjanu: „Naš je otac Don Bosko, ali dosada nije još došao.” 
A u Valparaisu više od 200 dječaka trčalo je iza monsinjora Kalijera i oko 
monsinjora Fanjana vičući: „Sad su došli naši oci, sutra idemo u školu.” 

sti. Don Bosko je sam priznao, da je Barcelona natkrilila Pariz u odušev- ' 
ljenju. 

5. svibnja pohodio je znamenito svetište posvećeno Našoj Gospi 
Pomoćnici. Tu mu je predsjednik društva sv. Vinka Paulskoga darovao 
dobro brda Tibidaba kod Barcelone, da podigne svetište presvetom 
Srcu Isusovu. 

Svetac svesrdno ganut odgovori: — Iznenađen sam neočekivanim 
i novim dokazom Vaše vjere i pobožnosti, koji mi dajete. Znajte, da 
ste u ovom času sredstvo Božje Providnosti: Vi izvršujete njegove 
neispitljive nacrte. Kad sam ostavljao Turin, da dođem amo, mislio sam 
u sebi: — Crkva Srca Isusova u Rimu sad je malne, 
gotova, treba misliti na neko drugo sredstvo, 
da se časti i širi ova spasonosna pobožnost. 

Tada me je mirio neki unutarnji glas, i ja sam pomislio, da ću ovdje 
moći zadovoljiti svoju želju. Bio je neki glas, koji mi je govorio : T i b i 
d a b o !... 

Malo iza Don Boskova pohoda bila je podignuta na brdu u čast 
Srcu Isusovu jedna dražesna kapela, i to s blagonaklonošću gospođe 
Doroteje ; kasnije se sagradio veliki monumentalni hram, kojim se sada 
dive. 6. svibnja bio je dan odlaska. 

Željeznički činovnici Sari je htjeli su da ih počasti svojom vožnjom 
u njihovim kolima. Priredili su mu posebna kola, a pratile su ga vlasti 
Sarija, različiti suradnici i prijatelji. Na predzadnjoj stanici Don Bosko 
je sišao i popeo se u privatna kola, da izbjegne novim naporima i ga¬ 
nućima na stanici Barcelone, gdje su mu bila ponuđena salonska kola, 
u koja su, da mu iskažu čast, ušli prvi željeznički činovnici i najodlič- 
riiji dobročinitelji, od kojih su ga neki pratili dugi komad puta. 

Povratak je također bio neprekinut i čudnovat triumf. U Mon- 
peljeu pohodio ga je liječnik Kombal, koji je ponovio don Rui: — Don 
Bosko nema druge bolesti, osim što je do skrajnosti iscrpen. Da nije ni¬ 
kad činio čuda, ja bih rekao, da je najveće od svih vlastiti njegov opsta¬ 
nak. To je jedan uništeni organizam. On je čovjek mrtav od umora, 
a svaki dan nastavlja rad, malo jede i živi: To je za mene najveće čudo. 

Uvečer 15. maja prispio je u Turin, gdje je bio primljen s nježnim 
slavljem, kakvo je dolikovalo nakon tako duge odsutnosti i tako napor¬ 
na puta. 

POSLJEDNJI PUT U MILAN I U RIM - 
TIHO NESTAJANJE 

P UN zahvalnosti, Don Bosko je slavio blagdan Marije Pomoć¬ 
nice. Nebrojeni stranci pohitili su da zahvale Mariji Pomoćnici 
za primljene milosti, a Don Bosko više je puta suznih očiju tome 
mnoštvu davao blagoslov. Bio je umoran, bez daha, iscrpen, da se sruši, 
ali je ipak želio sve zadovoljiti i sa svakim razgovarati. Mučenik po¬ 
sla ! U predvečerje, na povratku u sobu iza konferencije suradnicima, 
trebao je tri četvrti sata da prijeđe dvorište. Svi su imali da mu kažu 
po koju riječ, svi su željeli, da ih blagoslovi. Neka siromašna mati pru¬ 
žila mu je umiruće dijete. Za nekoliko časaka turnula je u ruke Svecu 
dar za primljenu milost. 

23. lipnja došao ga je pohoditi predsjednik Perua, koji je vruće 
molio da mu pošalje Salezijance. 

Na dan sv. Ivana, premda su mu bile oslabile sile, služio se tako 
živim i dirljivim jezikom, da je duboko ganuo slušatelje. Isto je tako 
govorio i na sastancima bivših pitomaca, na kojima je razvio himan 
zahvalnosti Božjoj Providnosti i najavio proširenje salezijanskog djela. 
Slušajte! reče svećenicima: V i ste sada rekli, da svi 
3 j u b e djelo salezijanskih suradnika! A ja nado- 
vezujem, da će se to djelo raširiti u sve krajeve, 
prodrijet će u cijelo kršćanstvo. Doći će vrijeme, 
kad će ime suradnika označivati pravoga krš¬ 
ćanina. Božja ga ruka pomaže. Tih je dana poslao svim 
biskupima Italije, koji je još nisu bili dobili, diplomu salezijanskoga 
suradnika i zbirku Vjesnika. Bio je to kao zadnji pozdrav onom 
episkopatu, koji je on toliko pomagao u teškim časovima. Želio je, da 
njegova Pobožna družba bude uza nj čvrsto privezana. Biskupi su 
na pošiljku odgovorili pismima punim poštovanja i srdačnoga zanimanja. 

Posljednjih godina misao se Don Boskova često salijetala u buduć¬ 
nost. Jednoga dana 1886. govoreći o snu, koji je sanjao u Barceloni, 
rekao je: — Ja toga ne ću više vidjeti, ali moji će 
sinovi vidjeti, što im je Marija pripravila u 
Kini. Vrlo često bio je zatečen, kako gleda na kartu Afrike, Angole, 
Benguele i Konga. Često je govorio o Angoli, da bi se morala prihvatiti 
ta misija, ako bi nam bila ponuđena.* 

* Salezijanci su 1920. prihvatili jedan zavod u Angoli. 


Razmišljao je isto tako o velikom zamahu misija u Americi, osobito 
u Braziliji; rekao je, da će salezijanci u Braziliji imati dvjesto kuća. 

15. kolovoza došao je uzoriti kardinal Alimonda, da mu čestita 
rođendan pa se dugo s njime zadržao te večeri, za vrijeme dijeljenja 
nagrada mladim učenicima. Dok se slavio njegov rođendan, prispio je 
misionar don Lazanja iz Urugvaja, koji je pripovijedao, kako su se pro¬ 
šloga maja domogli sredstava za jedan zavod u Santijagu, u Čileu. Pet 
minuta nakon toga primio je prijepis sna, koji je Don Bosko usnio u 
Barceloni, a koji je govorio upravo o jednoj kući u Santijagu. 

U Rimu se tih dana dovršavalo pročelje na crkvi presvetog Srca, 
po nacrtu grofa Vespinjanija. 31. kolovoza sastao se IV. opći zbor Po¬ 
božne družbe, posljednji, kojemu je Svetac predsjedao. Njegov izgled 
i njegove riječi sve su utvrdile, ali je njegova boležljivost pobuđivala 
samilost. Ipak je 11. rujna ujutro nakon duga oklijevanja odlučio da 
pođe u Milan. Nadbiskup, monsinjor Alojzije od Kalabijane, poslao 
mu je kočiju na stanicu, gdje su ga čekala mnoga gospoda, gospođe i 
svećenici. Kad su vidjeli, da tako teško ide, pognut, a ipak još nasmijan 
mnoštvo, koje je bilo nagrnulo i klanjalo se, dok je prolazio, klicalo je: 
— Evo Sveca ! Velikoga sveca! Svetac iz Turina! 

Nadbiskup ga je nježno zagrlio, primio ga iskazavši mu svaku po¬ 
čast pa je želio, da ga blagoslovi. 

Sutradan je don Lazanja govorio suradnicima u crkvi Majke od 
Milosti. Don Bosko je unišao poduprt o nadbiskupa i znamenitoga po¬ 
vjesničara Cezara Kantua, koji je već pred više godina bio privolio, da 
bude upisan među salezijanske suradnike. Veliki hram bio je dupkom 
pun naroda, koji se u pobožnoj šutnji divio tome prizoru. Nakon što se 
otpjevao motet, misionar don Lazanja održao je konferencije, a zatim 
se podijelio blagoslov. Don Bosko je izašao praćen najsrdačnijim izra¬ 
zima mnoštva, što se ponovilo i na trgu i na bližnjim ulicama. 

Kad je zatim išao u Sjemenište sv. Karla, doveli su mu jedno gluho 
dijete, koje je nakon njegova blagoslova opet zadobilo savršeni sluh. Don 
Bosko se žurio da se vrati u nadbiskupiju. Tu ga je također slijedilo mnogo 
naroda, koji ga je prisilio da čitavu večer daje audijencije. Tako je radio 
i slijedeće dane, sve do časa odlaska. 

Malo dana iza toga raširili su se novi uzbudljivi glasovi o njegovu 
zdravlju. 21. rujna direktor pariškoga Croix brzojavio je: Pogla¬ 
varu salezijanskoga zavoda, Turin.-Moje saučeš- 
će prigodom nesreće. Molimo, brzojavite odmah 
vijesti o Don Bosku. Don Bosko je sam odgovorio, da se osjeća 
dobro, pa je zahvalio za pažnju. Ipak su različiti dnevnici javljali, da je 
teško bolestan. Nesumnjivo je, da je iz dana u dan slabio, ali čudnovata 
energija, grozničavi rad i svesrdna ljubav prema sinovima, koji su ga 
neprestano najsrdačnije pazili i trpjeli, kad su vidjeli, da je skršen i 
prisiljen da počiva, sve je to stvar prikrivalo tako, da nitko nije 
bio upućen u pravo njegovo stanje, te su svi gojili najradosnije nade. 

U to vrijeme spremao se da odašalje jednu okružnicu, prevedenu 
na različite jezike, suradnicima i svim glavama države, ministrima i 
najodličnijim osobama u Europi, isto tako i svim dnevnicima. Molio je 
za pomoć misijama u Americi. Čak je poslao prijepis i caru kineskome i 
perzijskom šahu, jer nije mislio samo sabirati milostinju, nego ujedno 
što više proširiti glas o svom djelu. List je također oglašivao skori od¬ 


lazak drugih trideset misionara, koji su se, uistinu, vođeni od don Laza¬ 
nje, oprostili od Don Boska na početku prosinca. 

4. studenoga otputio se u novu otvorenu kuću za obrazovanje 
novoga osoblja u Kanoveskom Foljicu, u ivreskoj biskupiji, gdje je bio- 
srdačno primljen. Tu je blagoslovio smjernu kapelu i obukao je u kle- 
ričko odijelo 75 pripravnika Pobožne družbe, među kojima je bio i sluga 
Božji Andrija Beltrami. 

Prema koncu prosinca teško je obolio klerik nove kuće Ludovik 
Olive iz Marsilje. Don Albera, inspektor salezijanskih kuća u Fran¬ 
cuskoj, došao je odmah u Italiju i dao ga otpremiti u Turin, jer ga se 
tu moglo bolje njegovati. Don Bosko mu je obećao, da će ga sv. Dje¬ 
vica ozdraviti, a iza toga, u noći od 4. na 5. siječnja, sanjao je, da je Go¬ 
spa sama došla, da mu to javi. Ujutro reče Don Bosko pripovijedajući: 
san: —Pobrinuo sam se, da dobijem vijesti o mladom Ludviku Oliveu,. 
pa su me uvjerili, da je nakon dobro provedene noći nastupilo pravo 
poboljšanje. 

I. dolbar klerik, za kojega su, u noći, kad se najgore osjećao, četvo¬ 
rica liječnika bila izjavila, da ne će ozdraviti, sanjao je, da mu Don Bo¬ 
sko govori: — Ne uznemiruj se, za deset dana sam ćeš doći da me po¬ 
hodiš u sobi. — Uistinu, deseti dan, potpuno zdrav, pohodio je Sveca,. 
Tom mu je zgodom rekao Don Bosko, da će poći kao misionar u Kinu, 
gdje je uistinu nakon 13 godina neumornog rada apostolata i umro 

1887., posljednja godina života Sluge Božjega, bila je novim doka¬ 
zom njegove stalne odanosti Crkvi i rimskome Papi. Već 31. prosinca 
1886., kad je bio zamoljen, da napiše jednu misao prigodom svećeničkog 
jubileja Lava XIII., koja bi se poslala Sv. Ocu, napisao je ove riječi: 
„0 Marijo, učini, da svi moji sinovi, rođaci i pri¬ 
jatelji, uzmognu živjeti i umrijeti u katolič¬ 
koj vjeri, koje je poglavar Papa Lav XIII,— Ivan 
Bosko, svećeni k.” 

Na početku 1887., kad je bio pozvan, da pošalje jedan članak za 
posebni broj, koji su kanili izdati u Basanu u čast Svetog Oca Lava XIII. 
u istoj svečanoj prigodi, s datumom od 20. siječnja, ispričao se i nije 
ga napisao, ali je dao najsrdačniji dokaz ljubavi i poštovanja prema 
Papi, te je izrazio svoju volju, da uvijek budu takvi osjećaji salezija- 
nača i suradnika. 

29. siječnja odredio je dan posvete crkve Srca Isusova, za mjesec 
maj. Zgrada je bila gotova, no bilo je više radova, koji nijesu bili svr¬ 
šeni, pa su neki primijetili, da je taj datum nemoguć. On nije promije¬ 
nio svoga mišljenja, nego je vrhovnom ekonomu rekao : — Pođi u Rim 
i uredi, da za maj bude sve gotovo ; najmi radnika, koliko je potrebno, 
daj im plaću, koju budu tražili, ako treba podvostruči je, učini tako, 
da se crkva uzmogne otvoriti. 

22. veljače, na posljednji dan poklađa, razdijelio je mladićima 
IV...razreda gimnazije, koji su se bili sakupili na konferenciju, po me- 
daljicu Marije Pomoćnice te im je preporučio, da je smatraju dragom, 
jer da će ih sačuvati od neke nesreće. Znao je, kako reče iza toga don 
Viljetiju, da će sutradan biti potres i zato je razdijelio medaljice. Zaista 
je sutradan, dok su mladići još spavali, strašan potres prouzročio u Ita¬ 
liji veoma velike štete, a napose u Liguriji pobrao je mnogo žrtava. 

I naše kuće i crkve u Pijemontu i u Toskani pretrpjele su štete, koje su 
bile znatne u kućama primorja i zapadnih krajeva. 

Prvoga ožujka pisao je okružnicu salezijancima i pismo suradni¬ 
cima pozivajući jedne i druge, da zahvale Gospodu, što nije dopustio, 
da među nama bude žrtava. Suradnicima je nadodao ovaj dio: „Mi 
pripisujemo toliku milost ljubavi, koju su nam uvijek iskazivali, jer 
Gospodin na ovome svijetu običaje davati stostruko ono, što obećaje 
u Evanđelju onome, koji iz ljubavi prema Njemu daje milostinju.” 

Upravitelj iz Bordigere pisao je, da mu odmah treba za neophodno 
nužne popravke šest tisuća lira. U kući nije bilo te svote, kad, gle, grof 
De Metr dođe Don Bosku i reče mu : — Gledajte, Don Bosko, moja 
ujna htjela Vam je ostaviti u oporuci svotu, koja je priložena, ali je 
pomislila, da je bolje, da za života zadovolji svoju želju, pa me zamo¬ 
lila, da Vam je dostavim. Bilo je, ni više ni manje, nego 6.000 lira. 

20. travnja otišao je Don Bosko u Rim. Bio je predmet najnježnije 
pažnje svega višega željezničkoga osoblja. Sve postaje za vrijeme toga 
njegova 19. puta u Vječni grad bile su, kao uvijek, obilježene oduševlje¬ 
nim dočekom i čudnovatim učincima njegova blagoslova. 

10. svibnja, s mnogim drugovima, došao ga je moliti za blagoslov 
klerik Pijeva sjemeništa, u nadi, da će ozdraviti od gluhoće, koja ga je 
mučila već dvije godine. Sutradan vratio se, da zahvali za primljenu 
milost. 12. svibnja došla mu je neka gospođa, kojoj je već više godina 
bila uzeta jedna ruka. Kad ju je Don Bosko blagoslovio, odmah je oz¬ 
dravila, pa je otišla ostavivši dar od 500 lira. 

Uveče 13. bio je Don Bosko primljen od sv. Oca Lava XIII., koji 
mu je smiješeći se pošao u susret. Nije mu dopustio, da klekne i da mu 
poljubi nogu, nego je zapovjedio monsinjoru Dela Volpe, da mu primak- 
ne stolicu. Kad ju je ovaj postavio malo podalje, Papa ju je privukao 
bliže k sebi, zamolio Sveca da sjedne, uzeo ga za ruku i ljubazno je stiš¬ 
ćući pitao ga : — 0, dragi Don Bosko, kako ste ?... Kako ste ? I ne 
ostavljajući mu vremena da odgovori, odmah se digao i nastavio: — Don 
Bosko, možda vam je hladno, zar ne ? — Pošao je svom krevetu, odgrnuo 
zastore, uzeo pokrivač i rekao: — Vidite, ovaj lijepi sag od herme- 
lina, koji mi je danas poklonjen za moj svečenićki jubilej ? Želim, da se 
Vi prvi služite njime! — I namjesti mu ga na koljenima. Zatim je po¬ 
novo sio, primio ga za ruku i pomnjivo ga pitao za novosti. 

Svetac, sve do toga časa nijem, jer je bio do skrajnosti ganut nad 
.tolikom Papinom prijaznošću, odgovorio je: — Star sam, Sv. Oče, imam 
72 godine, i ovo mi je posljednji put i završetak svih mojih stvari. Prije 
nego umrem, želio sam još jednom vidjeti Vašu Svetost i primiti Vaš 
blagoslov! Uslišan sam, i sada mi ne preostaje nego da zapjevam : 
Sada otpuštaš slugu svoga, Gospodine, po riječi 
svojoj u miru, jer su vidjele oči moje spasenje 
tvoje. Svijetlo za rasvjeti jenje narodima i slavu 
naroda tvoga i zra i 1 j skoga! 

— Ja sam od Vas stariji 6 godina, primijeti Sv. Otac, i zato još 
možete računati na život; dok ne čujete, da je umro Lav XIII., budite 
mirni! 

— Sveti Oče, prihvati Svetac, Vaša je riječ u nekim slučajevima 
nepogrešiva, ja bih želio prihvatiti tu čestitku, ali vjerujte, da sam 
pri koncu svojih dana. 


! S najvećom dobrohotnosti tražio je od njega zamjenik Isusa Kri¬ 
sta obavještenja o mladićima i o kućama, zanimao se za misije, a na* 
koncu ga je pitao, da li što treba. Don Bosko je govorio Njegovoj Sve¬ 
tosti o crkvi Srca Isusova, koja se sutradan trebala posvetiti, i preporučio 
mu skupinu pjevača iz valdočkog Oratorija, koji su iz Đenove, kamo 
I su bili pošli za blagdan stogodišnjice sv. Katarine, bili proslijedili put 

do Rima, da uzveličaju svečanost posvećenja. 

Papa je izrazio svoje veliko zadovoljstvo za novosti, koje mu je 
dao, rekao je, da i sam živo želi vidjeti njegove sinove iz Turina,* i na 
koncu mu je spomenuo, da bi se skrbio, da se duh utemeljitelja sačuva u 
čitavoj Pobožnoj družbi. — Preporučite, preporučite salezijancima 
osobito poslušnost, recite im, neka čuvaju vaša načela i tradiciju, koju 
ćete ostaviti. Znam, da ste postigli izvrsne uspjehe među svojom mla¬ 
deži čestom Ispovijedi i Pričesti. Dobro, nastavite i gledajte, da i sale- 
zijanci u svoje vrijeme nastave i preporučuju mladićima, koji su im 
povjereni, tu spasonosnu praksu. Ono pak, što mi je napose na srcu,, 
jest preporuka Vama i Vašem zamjeniku, da se ne brinete toliko za broj 
salezijanaca, koliko o svetosti onih, koje već imate. Ne umnaža broj 
slavu Božju, nego krepost i svetost drugova. Stoga budite vrlo opn.zni 
i strogi kod primanja novih članova u ustanovu, nada sve pazite, da budu 
prokušane ćudorednosti. 

I ponovo ga primivši za ruku pitao ga je povjerljivo, neka mu 
kaže nešto o budućim događajima u Crkvi. Don Bosko se branio izgo¬ 
vorom, da Sv. Otac mnogo bolje poznaje tijek javnih stvari. 

Papa je ustrajao : — Ne pitam Vas o sadašnjosti, jer to znam i sam 
pitam Vas o budućnosti. — Ali nisam ja prorok! odgovori Svetac s ije 
šeći se. Ipak je morao popustiti te iznijeti svoje mišljenje i koliko je 
znao. Kad je Sluga Božji izišao iz audijencije, bio je predmetom naj¬ 
nježnije pažnje i najsrdačnijega štovanja, što su mu ga iskazale osobe 
papinskog zbora, koje je sreo na svom odlasku. 

Sutradan, 14. svibnja, uzoriti kardinal zamjenik svečano je u Don 
Boskovoj nazočnosti posvetio vrlo lijepu crkvu. Obredu su zajedno s njim 
prisustvovale mnoge odlične osobe. 

16. svibnja Don Bosko išao je da služi kod oltara Marije Pomoćnice. 
Više je od petnaest puta briznuo u plač, tako da je jedva svršio Misu. 
Don Viljeti, koji mu je posluživao, morao ga je kadikad buditi iz jakoga 
ganuća. Iza Mise mnoštvo, ganuto njegovom pobožnošću i njegovim 
bolježljivim izgledom, tiskalo se oko njega ljubeći mu odijelo i ruke, 
i kad je prekoračio prag sakristije, molili su ga, da ih blagoslovi. — 
Da, da ! odgovori Don Bosko. — Uzišao je na prve stube, koje iz prve 
dvorane vode u drugu, okrenuo se, da blagoslovi, digao je ruku i ponav¬ 
ljao je s muklim i drhtavim glasom: „Blagosiljam... blagosiljam... 
— zatim briznuvši u plač pokrio je lice objema rukama, te su ga mo¬ 
rali odstraniti. Kad su ga pitali za razlog njegova ganuća, odgovori : 
— Pred očima mi je bio tako živ prizor, onaj koji sam usnio, kad sam 
imao 9—10 godina o Pobožnoj družbi, i vidio sam, i tako sam dobro čuo 
svoju majku i svoju braću, kako se prepiru o snu, da nisam mogao na¬ 
prijed kod sv. Žrtve. 


* Schola Cantorum iz Oratorija, bila je primljena u audijenciju 17. svibnja. 

,,U svoje vrijeme sve ćeš razumjeti!” — bila mu je rekla Djevica. 
Evo, sada je, nakon 62 godine, ponizno pastirče iz Bekija jasno shvaćalo, 
kako je vrlo svečano bila potvrđena misija, koju mu je bio u djetinj¬ 
stvu navijestio naš Gospodin i blažena njegova Majka. Ta sankcija bila 
je očevidna po tom, što je na poziv Namjesnika Isusa Krista u srcu 
kršćanstva podigao hram presvetoga Srca Isusova. 

Ostavio je Rim 18. svibnja. Nakon što se zadržao u Pizi, kod onoga 
•nadbiskupa, koji mu je najpripremnije doznačio sobu, u kojoj je stano¬ 
vao Pio VII., prispio je u Turin navečer 20., šestoga dana devetnice 
Marije Pomoćnice. Don Rua podijelio je blagbslov, kojemu je i on, da se 
zahvali, želio prisustvovati u svetištu. 

Slavlje Marije Pomoćnice, vrlo veličajno i okrunjeno izvanrednim 
milostima, pobudilo je neopisivo oduševljenje. Jedno dijete, koje je 
već umiralo, ozdravilo je odmah iza Don Boskova blagoslova. Neki mla¬ 
dić, koji je u svetište ušao sa štakama, brzo je izašao sa štakama u ruci. 
Neki paralitičar, koji je s tisuću muka bio doveden u crkvu, izašao je 
vpotpuno zdrav. 

Prvih dana lipnja blažena Djevica ponovo mu se pokazala u snu, 
da ga prekori, što nije izdao knjižicu, koja bi jasno učila, kako bogataši 
'moraju upotrebljavati bogatstvo. Don Boskova nauka o toj stvari, 
pričinila se odviše stroga, pa je razborito šutio. Sada je primio nalog, 
da opomene imućne redove zbog loše upotrebe bogatstva. Svetac je tu 
vijest saopćio sinovima i naložio je don Frančeziju, da je izvrši. Don 
Frančezija je poslušao i objelodanio knjižicu o Otvorenom nebu 
bogatašima s pomoću milostinje. 

Na nekoliko dana otišao je u Valsaliče, da udahne malo svježega 
•zraka. U predvečerje sv. Ivana Krstitelja sišao je u Oratorij u sredinu 
svojih sinova, koji su prigodnoj himni bili dodali stihove, koji su se prvi 
jiut pjevali 1848.: „Pođimo, drugovi, Don Bosko nas 
čeka, savršeno veselje neka se probudi u srcu...” 
Epilog slatkih uspomena ! Na sastancima bivših pitomaca, koji su se 
držali 3. i 4., nije više bio prisutan. Od 4. srpnja, po nalogu liječnika, 
bio je odveden u Lanco na bolji zrak. Kako ga nijesu više služile noge, 
bio je prisiljen da se dade voziti u kolicima. Tamo je 11. kolovoza do¬ 
šlo izaslanstvo bivših pitomaca, da mu se poklone. Don Bosko se, premda 
boležljiv, zadržao s njima, te je htio upoznati jednoga po jednoga člana 
izaslanstva. 

Najsrdačnije čestitke sa svih su se strana ponovile 16. kolovoza, 
kad se iz Oratorija otputilo izaslanstvo pitomaca i upravitelja, da mu če¬ 
stitaju rođendan. 

19. je sišao u Turin i vratio se u Valsaliče, gdje je bio započeo 
tečaj duhovnih vježba. Sama njegova nazočnost ulijevala je najslađu 
utjehu u njegove duhovne sinove, kojima je neumornom ljubavi i dalje 
davao svete opomene i savjete. 

Čim je stigao u Valsaliče, javi mu se don Alojzije Roka, da mu 
saopći brzojav iz Alasija, koji je javljao, da je jedan od naših svećenika 
na umoru. Sluga je Božji molio s don Rokom te je poslao bolesniku svoj 
blagoslov. Bilo je 7 sati i 20 minuta poslije podne. U 8 sati stigao je iz 
Alasija drugi brzojav, koji je javljao, kako je umirući sad na prebolio 
krizu i izjavio, da mu je znatno bolje. Za kratko se posve oporavio. 

Svetac se zadržao u Valsaliče i slijedeći mjesec, pa nas je utvrđivao 
svojim he'oičkim veseljem. Premda se je njegovo zdravlje iz dana u 
dan pogoršavalo s čestom glavoboljom i groznicama, tako da je ne¬ 
koliko puta morao propustiti i Misu, ipak je uvijek zapovijedao i savje¬ 
tovao upravitelje i davao audijencije. 

Koliki su dolazili izdaleka, da govore s njim, iz Oratorija u Val- 
salice, i vraćali se utješeni! 

_ ^a vrijeme tih praznika, na skupštini vrhovnoga zbora, bilo je odlu¬ 
čeno, da se otvore nove salezijanske kuće u Kitu, Londonu i Trentu 
i da se plemeniti konviktorci kolegija u Valsaličeu zamijene klericima 
Pobožne družbe, koji su neko vrijeme boravili u Oratoriju, a zatim su 
bi i premješteni u Sv. Beninjo. Iza te sjednice rekao je Svecu upravi- 
telj don Julije Barberis: — Sada, kad Vaši bogoslovi budu ponovo 
u i urinu, doci ćete češće da nas pohodite... — Doći ću odgovorio 
je teškim i zamišljenim glasom, doći ću, i ostat ću da čuvam ovu kuću. 

Zatim je provirio kroz prozor i dugo je gledao prostrane stube, koje 
su spajale veći vrt sa dvorištem, koje je služilo za odmor; zatim je po¬ 
navljao don Barberisu, da ,,p r i p r a v i nacrt ”. Te riječi nije tada 
đon Barberis dobro razumio, ali ih je shvatio, kad su za grobnicu bile 
odabrane stube, u koje je Don Bosko bio upro svoj pogled. 
x 2- listopada vratio se u Oratorij. Premda je bio umoran i skr¬ 
šen, primio se redovitoga posla. 13. listopada pošao je do Valentina 
da pozdravi 900 francuskih hodočasnika, koji su vodili Leon Harmel’ 
barun di Monpti i gosp. Šampion (Champion). Svi su ga okružili s ne¬ 
izrecivim osjećajem. Oni glasovi i ona poznata lica, koja su ga sjećala 
svih prošlih putovanja po Francuskoj, tako su ga ganuli, da nije mogao 
govoriti; govorio je don Rua, koji im se radovao, zahvalio im i zamolio 
ih, da pred noge Sv. Oca podastru ponizni poklon Don Boskov, i da 
na grobu sv. Petra mole za čitavu salezijansku obitelj, ne bi li postigla 
potrebne milosti, da ispuni svoje poslanje u Crkvi. Iza ovih riječi svaki 
je hodočasnik, prolazeći ispred Don Boska, pokleknuo, poljubio mu ruku 
i primio od njega medaljicu. Tri četvrti sata trajalo je to dirljivo pred¬ 
stavljanje. Svetac je svakome zaželio najdražu sreću te je često ponav¬ 
ljao svjetovnjacima: „Neka vas štiti presv. Marija i 
n e k a v a s v o d 1 do r a j a!“ Svećenicima: ,,D a o vam Gospod 
milost, da mu privedete mnogo duša!" 

20. listopada ponovo je išao u Kanaveski Foljico, te je obukao u kle- 
ricku halju 94 kandidata Pobožne družbe. To je bio posljednji put koji 
je putovao izvan Turina. Na povratku reče Don Rui: — Druge’ go¬ 
dine ćeš Ti doći da obaviš ovu službu, jer mene 
vise ne ce biti! 

Tako se njegova sveta djelatnost ograničila na poniznu sobicu, 
u koju je još dolazilo na stotine osoba tražiti milosti, utjehe i savjeta, 
lu mu se kroz nekoliko noći pojavljao u snu bi. don Kafaso, s kojim je 
posao pregledavati salezijanske kuće, čak i one u Americi, još dapače i 
,!] e ;.^ oc u 9? 23. na 24. listopada pričinilo mu se, da sa svojim časnim 
učiteljem drži salezijancima duhovne vježbe, pa je vidio stanje svake 
kuće i svake savjesti. Grehota, što je bio tako umoran, te nije mogao 
ni privatno ni javno, pripovijedati ono, što je vidio ! 

. . 4 - studenoga okružnicom na talijanskom, španjolskom, francuskom 
i njemačkom jeziku, štampanom u 400.000 primjeraka, najavio je ođla- 

zak nekih misiona r a u Ekvator i potrebu, da se i drugi priprave za druge 
misije, „koje su salezijancima ponudili Papa, biskupi i mnoge vlade”. 
Tražio je i pomoći. Na 20. studenoga drugim je pismom u četiri spome¬ 
nuta jezika nastojao zainteresovati revni je osobe, da rašire te okruž¬ 
nice. Svakome je poslao jedan zamotak s molbom, da ih pošalje p o- 
štom ili drugim sigurnim sredstvom na osobe, 
za koje zna, da su dobrotvorne i imućne, a koje 
bi mi — govorio je — mogle priskočiti u pomoć, nov¬ 
čanim darom ili na bilo koji drugi način. 

Što se njega tiče, govorio je najintimnijima, da je sad već njegova 
nazočnost beskorisna, a odlazak blizu. Uveče prvoga studenoga po prvi 
puta nije došao u crkvu, da s braćom moli krunicu za pokojnike, nego je 
pobožni običaj izvršio s tajnicima u blizoj kapelici. Nije sišao u crkvu, 
jer više nije mogao. Ali se reklo : — Ostao je u sobi iz obzira. — Polazeći 
te dane u šetnju, i gledajući polje, kako se svlači iz svoga zelenila, upro 
je pogled na drveća uz put staroga trga d’ Armi, okrenuo se tajniku i 
rekao: — Viljeti, sjeti se sutra, da mi doneseš čavlića i jedan čekić, 
jer ako hoćemo da malo zaustavimo jesen, moramo pribiti lišće drveća... 

— Već nekoliko mjeseci, siromašni starac, bio je prisiljen, da se podu¬ 
pire o ruke sinova, da načini koji korak... a njegove riječi, koje su če¬ 
sto smjerale, da se uvidi istina, nijesu bile shvaćane, ili su se uzimale 
kao znak dobre volje i prilična zdravlja. 

Ali premda je osjećao, da ga nestaje, govoreći s don Bertom o mla¬ 
dićima Oratorija, odlučno je uvjeravao : — Sve dok u meni bude 
i jednog nita života, svega ću ga posvetiti nji¬ 
hovu dobru i duhovnom i vremenitom, njihovu 
napretku. Svidjelo se Gospodinu da svršetak njegovih dana obra¬ 
duje jednim obredom : kleričkim oblačenjem princa Augusta Čartori- 
skoga, Poljaka, koje je on obavio 21. studenoga 1887., kod oltara Ma¬ 
rije Pomoćnice. Plakali su od uzbuđenja prinčevi rođaci, koji su bili do¬ 
šli iz Francuske i Njemačke, i pobožni puk, koji je zajedno s mladićima 
iz kuće bio napunio svetište. Nakon obreda govorio je Don Rua. Uzevši 
za temu riječi Izaije .-Sinovi će tvoji izdaleka doći, go¬ 
vorio je o širenju djela Marije Pomoćnice.* 

Nešto prije toga došao je u Europu don Kamilo Ortuzar, pobožan 
i učen čilenski svećenik, župnik u Ikikeu, s nakanom, da postane re¬ 
dovnik, a i zato, da lakše odbije biskupsku čast, koja mu je bila ponu¬ 
đena. Pošto je u Parizu obavio duhovne vježbe, savjetovali su mu, da 
pohodi Sveca, koji ga je saslušao, te mu je iskreno rekao : — Ako se mi¬ 
slite zaustaviti s Don Boskom, naći ćete rada, kruha i raj. — A kako je 
u taj čas zazvonilo podne, pozove ga, da zajedno izmole Anđeoski po¬ 
zdrav, a zatim ga je poveo k stolu i drugim ga starješinama predstavio 
ovim riječima : — Evo novoga salezijanca, kojega nam šalje Gospodin. 

— Dobri svećenik, kad je molio s Don Boskom Anđeoski pozdrav, osje¬ 
tio je takvu unutarnju utjehu, da nije imao ni najmanje sumnje, koju 
bi suprotstavio pozivu Svečevu, premda prije toga časa nikad nije ni 
mislio postati salezijanac. Živio je još nekoliko godina pa je među nama 
sveto umro. 


* Princ don Čartoriski sveto je umro 8. travnja 1893., nakon jedne godine, 
kako je bio svećenik. 

SVETA SMRT 


D ON Boskova smrt došla je nenadano za njegove sinove, jer po 
ljubavi, kojom su ga ljubili, činilo im se, da još ne će umrijeti. Ipak 
i u posljednjim mjesecima Svetac je više puta rekao, da će naskoro 
poći u vječnost. Na žalost, njegove su se riječi shvatile tek nakon nje¬ 
gove smrti, i tek se tada o njima razmišljalo. 

Toliko se govorilo o njegovu svećeničkom jubileju; pa i sam Don 
Bosko, da razveseli svoje sinove, rado se zadržavao na tom pitanju 
ah više je puta rekao najbližima: — Vi se varate! — Tijekom 1887.’ 
godine želio je, da bi don Albera dolazio iz Marsilje u Turin svaka dva 
mjeseca. Kad ga je don Albera zadnji puta pohodio, na rastanku udario 
je u grčeviti plač i tužio se, da bi mu imao još toliko stvari reći, ali da nema 
ni vremena ni snage. Oproštaj je bio silno nježan i bolan. 

Više nego njegove riječi, stalno propadanje njegovih sila moralo 
nas je uvjeriti, da je blizu konac njegovih dana. Makar je i dalje radio 
razmatrao, pravio nove nacrte, makar je htio da prisustvuje vijeća¬ 
njima i da čita, primjećuje i odgovara na pisma, bio je uistinu iscrpen. 

I onaj, koji ga je vidio služiti Misu, morao je vidjeti, da se približava 
konac. Služio je s velikom mukom i dubokim glasom u bližnjoj kapelici 
kraj svoje sobe, često prekinut dubokim ganućem. Već više mjeseci 
nije se okretao, da kaže Dominus vobiscum; od studenoga 
za vrijeme Pričesti vjernika, koji su prisustvovali Misi, on je sjedio’ 
a drugi je svećenik dijelio svete čestice. ’ 

... P ros * nca zadnji je put služio sv. Misu. Otada je počeo slušati 
Misu i primati sv. Pričest. Na riječi Ecce Agnus Dei (Evo janje 
Božje) prvi je put udario u plač. 6. se još dao otpratiti u svetište Mari e 
Pomoćnice, da bude nazočan odlasku misionara, koji su putovali u Ek¬ 
vador. Ušao je u svetište poduprt pod obje ruke, dok je don Boneti 
držao oprosnu propovijed. Ali je dirljiviju propovijed izrekao sironra- 
t u> 0n , 0S ^ 0 ’ k°ji se jedva vukao. Sav se narod digao, da ga vidi. 
Iza blagoslova dolazili su mu misionari jedan po jedan, da ga pozdrave 
i poljube inu ruku. Kad su misionari izašli, mnoštvo je navalilo u sveti¬ 
šte i skupilo se oko Don Boska. Kolike su se riječi sažaljenja čule o nje¬ 
govu stanju ! Koliki su plakali! Koliki su blagosiljali čovjeka Božjega 
i nazivali ga svecem! Prolazeći dvorištem, bio je burno pozdravljen 
od mladeži, a zatim se vrlo umoran vratio u sobu. 

Tih je dana kao zadnju uspomenu diktirao nekoliko misli, da sa- 
radnike potakne na milostinju i brigu sa siromašne i zapuštene mladiće. 

7. prosinca došao je iz Amerike monsinjor Kalijero. Čudom spašen 
u smrtnom padu na podnožju Kordiljera, bio je osjetio u srcu jeku 
glasa : — Pođi u Turin, da prisustvuješ posljednjim časovima Don Boska ! 

Prvi susret s dobrim ocem bio je vrlo ganutljiv. Naveče prispio 
je biskup iz Liježa, monsinjor Doutrelu (Doutreloux), da isposluje otvo¬ 
renje salezijanske kuće u tom gradu. Sam Don Bosko, činilo se, da ne će 
pristati, ali je 18. prosinca dao jasan odgovor. Što se dogodilo ? Noću 
mu je kazala Bezgrešna Djevica, da Bog hoće, da salezijanci u Liježu 
otvore kuću u čast presv. Sakramenta. 

Taj je dan pošao na ručak poduprt od biskupa iz Liježa. Kod ve¬ 
čere, iza nekoliko časaka, ustao je i vratio se u sobu. — Budite hrabri, 
netko je primijetio, doživjet ćemo Vašu zlatnu Misu. — On se zadržao 
na vratima, okrenuo se natrag, upro pogled u onoga, koji je govorio 
i reče: — Da, da, vidjet ćemo ! Zlatna Misa ! Teške su to stvari, teške 
su to stvari! 

Sutradan predstavio mu je don Kalijero malu divljakinju iz Ognjene 
Zemlje govoreći: — Evo, predragi Don Bosko, prvine, koju Vam pri¬ 
kazuju Vaši sinovi sa zadnjih granica zemlje! Mala klek- 
nuvši proslijedi još s napola barbarskim naglaskom: „Zahvaljujem 
Vam, predragi Oče, što ste nam poslali svoje misionare, da spase mene 
i moju braću ! Oni su nas učinili kršćanima, otvorili su nam vrata ne¬ 
beska.” 

16. prosinca izišao je na šetnju u kolima s don Ruom, don Vilje- 
tijem, pa je sreo kardinala Alimondu pod trijemovima trga Viktora Ema- 
nuela. Uzoriti je veselo uskliknuo : „0, don Ivane! Don Ivane ! — i 
skoči u kola, milo ga zagrli i poljubi. Mnogo se naroda bilo zaustavilo 
da promatra taj prizor. Kola su polako vozila do ulice Černaja, gdje je 
kardinal sišao, a Don Bosko se vratio u Oratorij. Kad je došao na vrh 
* stuba, reče don Rui: — Neću više moći prekoračiti ove stube! 

Večer iza toga nekih trideset mladića iz viših razreda došli su u nje¬ 
govu sobu, da se ispovijede. Obaviješteni, da nije zgodno, da se ispo¬ 
vijedaju kod Don Boska, koji je iscrpen, nisu se maknuli, jer su na svaki 
način željeli imati tu utjehu. Kad su to javili Svecu, on je priznao, da 
ne će moći izdržati taj napor, ali je rekao i ponovio : — Ipak je 
ovo posljednji put, što ću ih moći ispovjediti! 

I živo ganut, dopustio j'e da uđu. 18. prosinca bila je otvorena mala iz¬ 
ložba predmeta, koji su bili poslani iz Patagonije, u čast Sv. Ocu za nje¬ 
gov svećenički jubilej, pa je pozvao nekoliko dobročinitelja i prijate¬ 
lja, da je vide te se s njima uz izraz velike ljubavi zadržao na ručku. 
Sutradan pohodili su ga odlične ličnosti iz Čilea, koje su polazile u Rim. 
Jedan od njih, videći da je skršen i kako teško diše, reče mu : — Mi mnogo 
molimo Gospodina, da Vas oslobodi Vaših neugodnosti i da Vas još 
dugo poživi. — A on odgovori: — Želim poći brzo u raj : odanle ću 
moći mnogo raditi za našu Pobožnu družbu, svoje sinove i štititi ih. 
Ovdje ne mogu više ništa za njih učiniti_ 

20. se pričestio u krevetu, zatim je ustao i sve do podne se starao 
o poslu, kao kad je imao četrdeset godina : Blagosiljao je, savjetovao, 
tješio i pomagao sve one, koji su mu se željeli približiti. Tajnik ga je 
molio, da napiše nekoliko riječi na naličju nekih sličica Marije Pomoć- 

niče, koje bi se poslale kao namire nekim dobročiniteljima. — Drage 
volje, odgovori, ponrnzi mi, da pođem do stola. 

Pošao je, sio i počeo na sličice pisati različite misli, koje su se ođ- 
nosile na spas duša i na čas smrti. — Don Bosko, reče mu Viljeti na¬ 
pišite nešto veselije... ove stvari muče! — On je podigao oči pune 
suza i sa smiješkom, koji se ne da opisati, reče: — Siromašni Dragu- 
tine .. kakovo si ti dijete ! Ne plakati... — već sam ti rekao : posljed¬ 
nje su to slicice, na kojima pišem... ali da te zadovoljim, mijenjam 
temu. Tako je uzeo pisati druge misli, no brzo se vratio mislima, 
koje su ga najviše zaokupljale, pa je nastavio o istom predmetu. Kad 
je svrsio, dao je 20 sličica don Viljetiju s očima punim suza. One su sa¬ 
državale oporuku! 

Preko dana napisao je još ove riječi na drugu sličicu : ,,M arijo 
ti nas b ran i o d n e p r i j a t e 1 j a i primi na času smrti; 
i, na posljednju: ,,M arijo, pruži svoju jaku pomoć na 
času smrti mojoj duš i.” 

• ^ an P r ' m ’° J e J°š neke posjetnike. Zadnja audijencija, koju 

je dao izvan kreveta, bila je audijencija grofice Soranco iz Močeniga, 
a ,J a a J e sve do 12 s. i 30 m. Poslije podne dao se u naslonjaču odnijeti 
u kočiju. Usprkos ponovnim molbama sinova bio je to prvi i posljednji 
put, što je to dopustio. J J 

Za vrijeme šetnje najednom je zašao u ove riječi: „Viljeti, čim sti¬ 
gneš kući, sjeti se, da u moje ime napišeš ove riječi za sve salezijance • 
bal ezijanske starješine neka uvijek budu vrlo 
skloni prema svojim podložnicima, a napose 
n 6 r? , s 1J u b a v 1 j u postupaju sa služinčadi. 

Kad se vratio kući, i kad su ga ponijeli u sobu, ljubazno se okrenuo 
prvome od nosača, koji su mu s veseljem učinili tu uslugu, pa mu reče: 

? aci , ni račun, znaš: platit ću ti sve najedam- 
p u t. Malo zatim pohodio ga je liječnik, koji ga je našao vrlo slaba, 
pa ga je spremio u krevet. Bogoslovu Feštu rekao je: — Sad mi ne 
preostaje nego da učinim dobar zaključak! Da 
ponovio je, ne preostaje mi nego da učinim do- 
bar zaključak. 

.... Sljedećih dana stanje mu se naglo pogoršavalo. 23. počelo je u sve¬ 
tištu vječno klanjanje pred presv. Sakramentom, da se izmoli njegovo 
ozdravljenje. Pitomci su se izmjenjivali svako pola sata, po razredima 
ni radionicama. On je sam preporučivao, da se moli. Kad su dolazili 
stariji i starješine kuća da ga pohode, govorio je: — Svi molite 
za mene. Recite svoj subraći, da mole za me, da 
umrem u milosti Božjoj: drugo ne želim. Napose 
preporučivao se najrevnijima, da za njega upotrebe koji sat u adoraciji 
pred presv. Sakramentom, da se bez prestanka izmjenjuju. 

Žalosni i svečan bio je 23. prosinca. Riječi, koje je Don Bosko govo- 
no, dok mu se bojest neprestano pogoršavala, spadaju među najzname¬ 
nitije njegove rijeci. Rekao je monsinjoru Kalijeru:-Držiš li dobro 

ii P? 11 ?.' raz lo£> zbog kojega Sv. Otac mora promicati naše misije ? 
Reci ces Sv. Ocu ono, što je dosad bilo kao jedna tajna: Osobita 
i?, + SVr - h + a + P c bo fn e ,družbe i salezijanaca da brane 
autoritet Sv. Stolice, gdje god se nalaze i gdje 
god r a d e... Vi ćete poći, štićeni od Pape, u Afriku, prohodat ćete 

je... poći ćete u Aziju... u Tartarsku... i drugamo. Vjerujte. — Na¬ 
večer ga je pohodio kardinal Alimonda, koji ga je zagrlio i nježno po¬ 
ljubio. On je skinuo biret i rekao mu: — Uzoritost i, preporu¬ 
čujem Vam, da molite za spas moje duše! Zatim 
Preporučujem Vam moju kongregaciju. I zaplače.. 
Kardinal ga je sokolio i govorio mu o suglasju s voljom Božjom ; sjetio 
ga je, da je mnogo radio za Njega. Videći, da sveudilj drži biret u ruci, 
postavio mu ga je na glavu, a on je vidljivo dirnut nastavio : — Uvijek 
sam činio ono, što sam m o g a o. Neka se sa mnom vrši volja 
Božja! — Malo njih, odvrati kardinal, mogu na času smrti reći tako 
kao Vi. — Teška vremena, uzoritostiIPrebrodio sam 
teška vremena... Ali Papin autoritet... Papin 
autoritet!... rekao sam ovdje monsinjoru Kali- 
jeru, da reče Sv. Ocu, da su salezijanci za obranu 
Papina autoriteta, gdjegod rade, gdje god se na¬ 
laze. A dok je tako govorio, bio je sav užaren. — Da, dragi Don Bo- 
sko, prihvati monsinjor Kalijero, koji je stajao podno kreveta: sjećam se; 
budite uvjereni, da ću Sv. Ocu kazati Vašu poruku. — Ali Vi, don Ivane, 
prihvati kardinal, ne trebate se bojati smrti: toliko ste puta preporu¬ 
čivali drugima, da budu pripravni. — 0 tome nam je govorio toliko 
puta, nadoveže monsinjor Kalijero, to je bila njegova omiljela tema. 
— Govorio sam drugima, primijeti on ponizno: sada pak treba, 
da drugi govore meni. Zaželio je, da ga blagoslovi kardinal, 
koji ga je na rastanku opet zagrlio i iz sve duše poljubio. 

U 5 sati stigao je don Đakomeli, njegov ispovjednik i drug još iz 
sjemeništa, s kojim se zadržao nasamo nekoliko časaka. Kakovo nam je 
sjećanje pobudio taj dobri svećenik! Kad se 1885. bio smrtno razbolio, 
Don Bosko mu je rekao : — Budi veseo: ne boj se: ne znaš li, da ćeš 
morati pomagati Don Bosku u zadnjim časovima ? 

Na Badnjak ujutro tražio je sv. Pričest za Popudbinu. Monsinjor 
Kalijero mu je svečano donio. Dugi red malih klerika, koji su išli za kri¬ 
žem, uspeo se preko stuba, iz učionice, i poredali se u knjižnici, blizu 
vrata njegove sobe. Okrenut nekim svećenicima, koji su ga okruživali, 
on je ponavljao : — Pomozite mi, pomozite mi vi, da dobro primim 
Isusa... ja sam smeten... U ruke tvoje... predajem duh 
svoj. Dirljiva li prizora ! Čulo se samo jecanje. I don Kalijero bio je 
više puta prekinut od suza. 

Po želji, koju je toliko puta istaknuo, rekao je don Viljetiju : — 
Učini mi uslugu : pretraži džepove u mojoj odjeći, tamo je lisnica i nov¬ 
čarka ; mislim, da nema višejiišta u njoj, no ako je slučajno možda 
koji novčić, daj ga don Rui. Želim umrijeti tako, da se reče: Don Bo¬ 
sko je umro bez ijednoga novčića u džepu ! Jedan sat prije ponoći molio 
je, da se za njega zatraži posebni blagoslov od Sv. Oca. Zatim je bio po¬ 
mazan sv. Uljem, pa je plačući rekao monsinjoru Kalij eru : •— Tra¬ 
žim samo jednu stvar od Gospodina: da bih spa¬ 
sio svoju dušu! Preporučujem ti, da kažeš svim 
salezijancima, da rade s revnošću i žarom. Rad, 
rad! Uvijek nastojte neumorno spašavati duše. 
Spašavajte duše! Sada treba da Vi to činite; 
ja više ne mogu ništa. 0, koliko će duša Marija: 
Pomoćnica spasiti s pomoću s a 1 e z i j a n a c a ! 


Na dan Božića prispio je blagoslov Sv. Oca, koji je „žalostan s bo¬ 
lesti-Don Boskove, molio za njega.” Došli su ga pohoditi neki biskupi. 
Djevojčica iz Ognjene Zemlje nije mogla naći mira pa je svaki čas pi¬ 
tala sestre, je li Don Bosko još bolestan. I trčala je u crkvu, da moli 
pred presv. Sakramentom. 

Na dan sv. Stjepana došao je kardinal Alimonda, da se s njim opro¬ 
sti, jer je morao poći u Rim. Briznuvši u plač, više ga je puta zagrlio i 
ljubazno blagoslovio. Došla je i vrhovna upraviteljica Kćeri Marije Po¬ 
moćnice, da traži njegov blagoslov. Da, rekao je Don Bosko, blago- 
siljam sve kuće Kćeri Marije Pomoćnice, blag o- 
siljam vrhovnu glavaricu i sve sestre. Neka na¬ 
stoje spasiti mnogo duša!. 

Svaki su dan dnevnici objelodanjivali zdravstvene vijesti. Orato¬ 
rij bio je opsjedan od naroda, koji je želio vijesti. Posvuda se vruće mo¬ 
lilo, činili se zavjeti i obećanja za njegovo ozdravljenje. Don Albera, 
koji je bio došao iz Marsilje, reče bolesniku : — Treći je puta Don Bosko, 
što ste došli do vrati ju vječnosti, i opet ste se vratili natrag na molitve 
svojih sinova. Siguran sam, da će se tako dogoditi i ovaj put. — A sluga 
Božji reče: — Ovaj put ne ću se više vratiti. 

Morao je točno znati dan svoje smrti. Don Barberis i knez Čarto- 
riski morali su poći u Niču, pa su došli da mole njegov blagoslov i izra¬ 
zili su strah, da će umrijeti prije njihova povratka. Dobri ih je otac 
umirio, rekavši, da će ga još vidjeti, samo nekase dugo ne za¬ 
državaju! 

28. prosinca pokazalo se poboljšanje . „Liječnici su, pisao je don 
Rua kućama, jutros oko 11 sati našli vidljivo poboljšanje u zdrav¬ 
lju našega dragoga oca. Misli i govori s manjom teškoćom, i sam 
je jutros rekao, da se osjeća bolje.” 

29. prosinca nije se zabilježilo nikakvo pogoršanje, ali je gotovo 
uvijek bio pospan. Prema večeri pozvao je don Ruu i monsinjora Ka- 
lijera, pa im je rekao, da preporuče svim salezijancima, da se ljube kao 
braća, da promiču čestu Pričest i pobožnost prema Mariji Pomoćnici. 
Oko 10 dobio je od monsinjora Kalijera papinski blagoslov. Želio je, 
da sam monsinjor mjesto njega moli čin pokajanja. 

Pobožnost prema Mariji Pomoćnici i česta 
Pričest bilo je geslo, koje je dao salezijancima za novu godinu i za 
čitav život. Duša puna vedrine, koja se i u bolima šalila i potpuno pre- 
danje u volju Božju, duh vjere i izvanredne pobožnosti, neprestano 
iskazivanje ljubavi, to je stanje njegove duše za vrijeme bolesti. 

31. prosinca želio je blagoslov Marije Pomoćnice, koji je već bio 
primio nekoliko puta. Liječnici su ponovo ustanovili znatno pobolj- 
®? n J e ..' d a bolest više ne predstavlja nikakvih znakova skore po¬ 

gibelji, štoviše, da daje opravdanu nadu u oporavak. „Neka bude blago¬ 
slovljen Bog, pisala je L’ U n i t a C a 11 o 1 i c a, koji nam je dao ovu 
utjehu na koncu god. 1887. i na početku 1888.” 

Zanimanje za njegovu bolest bilo je općenito. Iz Rima mu je 7. 
siječnja pisao kardinal Alimonda, kakova tjeskoba vlada ondje za nje¬ 
govo zdravlje i kako ga je Papa brižno o njemu pitao. Iste te večeri, 
po savjetu liječnika, dali su mu meka hljeba i jedno jaje. Prije no što je 
uzeo to malo hrane, skinuo je biret, načinio znak križa i vruće se po¬ 
molio. Bojali su se, da bi mu to moglo naškoditi, ali naprotiv, vrlo je 

dobro to zadržao, te je s neobičnom živahnošću počeo pitati za hiljadu 
novih stvari. Htio je čuti o Rimu, o Papi, o svečanostima njegova sve¬ 
ćeničkog jubileja i o Oratoriju. Napokon želio je govoriti s nekim kle¬ 
ricima. Nije se nikad osjećao tako dobro. Rekao je don Lemuenu : Kako 
se može razjasniti, da se jednoj osobi iza dvadeset 
i jedan dan što je u krevetu, gotovo bez jela, s go¬ 
tovo do kraja oslabljenom pameću, naj edamput 
vraćaju sile, te razumije svaku stvar, osjeća 
se snažnom i sposobnom da ustane, piše i radi? 
Da, osjećam se u ovaj čas zdravim, kao da nikad 
nisam bio bolestan. Onome, tko bi pitao, kako to, moglo bi mu 
se odgovoriti: ,,Quod Deus imperio, Tu, preče, Virgo potes.. . (Što Bog 
može vlašću, to ti, Djevo, možeš molitvom). Sigurno ovo još 
nije moj čas, mogao bi biti naskoro, ali sada 
n e!” Bila je to odlična milost Marije Pomoćnice, jer je on tako mogao 
urediti različite poslove i dati pravila za napredak Oratorija i drugih 
kuća. 

8. siječnja 1888. došao ga je pogledati vojvoda od Norfolka, koji 
je polazio u Rim kao izaslanik kraljice Viktorije kod Pape. Pohodili 
su ga i mnogi engleski i francuski, belgijski, švajcarski i njemački hodočas¬ 
nici, koji su se vraćali iz Rima ili su tamo išli. 

16. siječnja, jer se poboljšanje nastavljalo, liječnici su izdali na¬ 
redbu, da se priskrbi jedna prikladna sjedalica, da mu se olakša disanje 
u slučaju, da bi se počeo dizati iz kreveta. On je rekao, da je ta briga 
nekorisna. Uza sve to pohode je i dalje primao. Bili su predvedeni nad¬ 
biskup iz Maline, monsinjor Gosens, sa svojim vrhovnim tajnikom, 
naslovni biskup iz Larija, nadbiskup iz Kelna i biskup iz Trevira sa 
svojom pratnjom, a 24. siječnja monsinjor Rišar (Richard), nadbiskup 
iz Pariza. Ali, na žalost, 20. siječnja se poboljšanje zaustavilo, a 25. 
bolesnik se vratio u stanje od prije mjesec dana. Uza sve to, videći strah 
i zabunu u dušama onih, koji su ga okruživali, nastojao ih je utješiti. 
„Kadikad, pripovijeda don Rua, nije mogao više govoriti, pa je šaljivo 
pitao sabesjednike: — Biste li mi znali kazati, gdje se nalazi tvornica 
mijehova ? — Pitali su ga začuđeno: — Želi li možda Vaše gospodstvo 
popraviti kakove orgulje ili harmonium ? — Da, govorio je Don Bosko, 
imam orgulje svoga želuca, koji ne će više služiti, morao bih izmijeniti 
mješinu, pa vas molim da me ispričate, što vam ne mogu govoriti tako 
glasno i skladno, kako bih morao. — Na tako šaljiv način, bez časka 
mrmljanja, davao je razumjeti, u kakvom se stanju malaksanja nalazio, 
dok je svima tim svojim sabesjednicima iskazivao zadovoljstvo, makar 
mu je nedostajalo i glasa i riječi. 

Monsinjor Kalijero molio ga je, da bi išao u Rim, a on reče: — D a, 
poći ćeš, učinit ćeš mnogo dobra, ali počeka j, 
kasnij e. Razumjelo se, što znači kasnije, na što je ciljao. Poka¬ 
zivao je uvijek čudnovati mir. Kad su ga opomenuli, da se u bolima sjeti 
Isusa, koji je trpio na križu, a da se nije mogao ni maknuti, odgovori: 
— Da, to uvijek činim. — Don Sala htio ga je ohrabriti govoreći: — 
Don Bosko, sad ćete biti zadovoljan na pomisao, da Vam je, makar 
uz cijenu tolikih muka i napora pošlo za rukom, osnovati i učvrstiti sa- 
lezijansku družbu i raširiti svoje zavode na sve strane. —-Da, odgo¬ 
vori: Što sam učinio, učinio sam za Gospodina... 

a moglo se i više učiniti... Ali učinit će moji si¬ 
novi. I dahnuvši malo nastavi .- — Našu Pobožnu družbu 
vodi Bog, a štiti je Marija Pomoćnica! Zatim je 
molio, da mu se sugeriraju strelovite molitvice. Svaki bi se čas okrenuo 
k svetištu, molio i križao se. 

28. siječnja, prije nego je primio sv. Pričest, reče ispod glasa: — 
Sada j e k o n a c ! A don Bonetiju : — Reci mladićima, da ih sve 
čekam u raju! — Riječ, koja je s osjećajem bila primljena, podvostru¬ 
čila je opću žalost. 

29. na blagdan sv. Franje Saleskoga: izvana vesela zvonjava, mu¬ 
zičko pjevanje i u svetištu pontifikal, ali u svim srcima žalost, tjeskoba 
i neizvjesnost! Don Bosko se još posljednji put pričestio. 

Na večernji znak Zdrave Marije, pozvali su ga, da pozdravi Gospu 
riječima: Viva Maria. To je učinio razumljivim glasom. Kasnije 
je ispod glasa rekao : — Isuse!... Marijo!... Isuse, Ma¬ 
rijo, vama dajem svoje srce i svoju dušu... In 
manus tuas, Domine, commendo spiritum meum... 
(U ruke tvoje, Gospodine, predajem duh svoj) 0 ! M a j k o !... Maj¬ 
ko!... otvori mi vrata raja! Sklopljenih ruku ponavljao 
je neke tekstove iz Sv. pisma, koji su bili njegov program u čitavom 
životu: Ljubite svoje neprijatelje... Činite dobro 
onima, koji vas progone... Tražite ponajprije 
kraljevstvo Božje... 

Tijekom noći još je više puta govorio, dižući lijevu ruku, jer je de¬ 
sna bila već ukočena: Nekase vrši volja Božja! Zatim 
je prestao govoriti. No čitav dan i slijedeću noć dizao je katkada lje¬ 
vicu na isti način, da ponovi Bogu ponudu svoga života. 

30. siječnja u 10 izjutra monsinjor Kalijero započeo je Litanije 
umirućih. Bili su nazočni mnogi salezijanci. Liječnici su bili kazali, da 
će uveče ili prije osvitka novoga dana odletjeti u raj. Vijest se raširila 
po Oratoriju, te je kidala srca. Subraća su molila, da bi ga još jednom vi¬ 
djela, a don Rua je svima dopustio, da mu poljube ruku. Šutke su se 
sakupljali u malenim skupinama u privatnoj kapeli, i jedan po jedan 
redao se u sobu umirućega. On je bio na postelji, s glavom malo nadig- 
nutom i malo okrenutom na desnu stranu i naslonjenom na jastuku, 
smiren, zatvorenih očiju i ruku protegnutih po krevetu. Na grudima 
je imao križ, a do nogu na krevetu bila je plava štola, znak svećeništva. 
Svi su se primicali na prstima, za čas bi klekli, pa bi žalosni utisnuli 
poljubac na onu ruku, koja se toliko puta podigla, da ih blagoslovi. Bilo 
ih je više stotina, jer su bili došli i oni iz susjednih zavoda. 

... stigao je brzojav iz Ekvatora, koji je javljao sretan dolazak na- 
sih misionara u Gvajakil. Don Rua se požurio, da obavijesti umirućega, 
koji je otvorio oči i upravio ih prema nebu. 

_U 8 ušao je u sobu ispovjednik, uzeo je štolu i izmolio je neke moli¬ 
tve iz obrednika. U kasni sat, jer se činilo, da smrt nije još blizu, neki su 
poglavari pošli u svoje sobe, ali don Rua i još neki su ostali. Umirući je 
proveo noć teško dišući, nepokretan. 

31. januara u 1 i 45 ušao je u agoniju. Don Rua je uzeo štolu i 
molio je molitve za umiruće. Pozvani su brzo i drugi poglavari. U jedan 
čas soba se napunila svećenika, klerika i lajika. Svi su pali na koljena. 
Prispio je i monsinjor Kalijero, kojem je don Rua predao stolu, da pođe 

na desnu stranu umirućega. Prignuvši se k uhu dragoga oca, govorio mu 
je, gušeći se od boli: — Don Bosko, ovdje smo mi, Vaši sinovi. Mo¬ 
limo Vas, da nam oprostite sve neugodnosti, koje ste zbog nas morali 
podnijeti. U znak oproštenja i očinske ljubavi dajte nam još jednom 
svoj blagoslov. Ja ću Vam pratiti ruku i izgovarat ću formulu blagoslova. 
— I izgovarajući riječi blagoslova, podigao je ukočenu desnicu Don Bo- 
skovu te je zazvao zaštitu Marije Pomoćnice na nazočne sinove i na sve 
druge, koji su bili daleko. 

U 3 sata prispjela je iz Rima druga vijest s apostolskim blagoslo¬ 
vom „Don Bosku, koji je teško bolestan”. U 4 30 monsinjor je molio 
Proficiscere. Na koncu zvono Marije Pomoćnice zazvoni Zdravu 
Mariju. Svi koji su bili u sobi, molili su Anđeoski pozdrav. Don Boneti 
šaptao je u uho umirućega strelovitu molitvu, koju mu je ponovio neko¬ 
liko puta : V i v a M a r i a ! Prestao je hropac, koji se na žalost bio po¬ 
javio prije sat i po ; za nekoliko časaka dah je bio slobodan i miran, 
da zatim najednom prestane... 

— Don Bosko umire! — poviče don Belmonte. Svi natisnuti oko 
kreveta, vidjeli su, kako je u kratkom razmaku tri puta uzdahnuo. Mon¬ 
sinjor Kalijero šapnuo mu je posljednje strelovite molitvice : — Isuse, 
Josipe i Marijo, vama dajem svoje srce i svoju dušu !... Don Rua i drugi 
poglavari, upravitelji, svećenici, klerici i lajici umirali su od boli zajedno 
s ocem, koji nas je ostavio na zemlji, da pođe čekati nas u nebu!... 
Bio je navršio 72 godine, 5 mjeseci i 15 dana. 

Monsinjor Kalijero uzdišući započe Subvenite Sancti 
D e i, i blagoslovivši mrtvo tijelo zaželi mu vječni pokoj. Štolu, koju je 
monsinjor imao na sebi, stavili su pokojniku oko vrata, a u njegove 
prekrštene ruke utisnuli su križ, koji je toliko puta poljubio. Zatim su 
svi poklekli i izmolili De profundis, u uzdasima, plaču i jecanju. 
Na koncu se don Rua digao i okrenuvši se subraći plačnim je glasom re¬ 
kao : — Dvostruki smo siromasi! Ali tješimo se! 
Ako smo i izgubili oca na zemlji, stekli smo za¬ 
štitnika na nebu. A mi se pokažimo njega dostojni 
slijedeći njegove svete primjere. 

Bila su 4 s. i 45 m. 31. siječnja 1888. Različite osobe bile su toga ju¬ 
tra utješene prikazom njegove duše i potpomognute u svojim patnjama. 
U Gradu jedna je osoba u zanesenju duha vidjela dušu Sluge Božjega 
ući u raj, a bila je primljena s tolikim slavljem, kakva nije više vidjela 
ni za jednu drugu dušu, od dana, u koji je prije deset godina bila vidjela 
isto slavlje za ulaska duše Pija IX. Neka druga redovnica, koja je pri¬ 
padala obitelji, što je mnogo štovala Sveca, bila je u teškom stanju, 
koje joj nije davalo više mira, te joj više nije dopuštalo činiti ni malo dobra! 
Kad je saznala, da je Don Bosko na umoru, reče sama sebi: „Moja će 
ga majka potražiti i preporučit će me u njegove molitve.” I gle, ujutro 
31. siječnja, dok je čitava zajednica bila u crkvi, iza teške noći, ona zaspi, 
a malo nakon toga osjeti, kako je netko zove: — 0, sestro Filomeno, 
što Vam je ? — Bio je Don Bosko, piše redovnica, koji je stajao podno 
moga kreveta, nosio je obični plašt pod rukom, šešir je držao u desnoj 
ruci, a bio je tako mlad, veseo, živ, kakva sam ga upravo u svom dje¬ 
tinjstvu dvadeset puta vidjela u našoj kući. — 0, Don Bosko! — moja 
Vam je majka govorila o meni ? Ja sam tako zlovoljna i osjećam se 
tako slaba, da ne mogu učiniti ništa dobro. — Ja znam, da je Vaša 

majka trebala doći, ali nije mogla, odgovori Don Bosko. Vidite, dok 
sam bio na ovome svijetu, mogao sam učiniti za Vas i Vašu obitelj 
malo dobra: ali sada, kad sam u raju, mogu učiniti mnogo više, i hoću 
da sada učinim, što nisam mogao onda, kad sam morao toliko raditi 
za svoje dječake... Nato ga redovnica zamoli, da kod Boga zagovara 
njezino ozdravljenje. Don Bosko joj odgovori: — Ustanite samo, Bog 
je s Vama. — Redovnica se digne, pođe u crkvu, da zahvali Gospodi¬ 
nu, i u taj isti dan primi vijest o dragocjenoj smrti Sluge Božjega. 

PREMA GLORIFIKACIJI 

V 

Ž ALOSNA se vijest raširila po svem svijetu, te je prouzročila naj¬ 
veću tugu. U Oratoriju bila je priopćena mladićima, u različitim 
sobama za vrijeme ustanka, pa je izazvala plač i duboku žalost. 
Dvanaest njih prikazivalo je život Bogu, da se produlji život pre- 
ljubljenoga oca. Toga je jutra bila opća Pričest, pa i svećenici svi su slu¬ 
žili za pokoj velike duše mrtvoga učitelja. U 10 pjevala se mrtvačka 
Misa. Sye do toga sata u sobu su pokojnikovu grnuli salezijanci, da mole 
rastapajući se u suzama. Popodne, kad se raširila vijest, zatvorili su u 
gradu dućane i radionice, na kojima su bile izložene table s natpisom : 
Zatvoreno zbog Don Boskove smrti. 

Mrtvo tijelo međutim, obučeno u svećeničko odijelo i u kazulu, 
bilo je smješteno na ležaj i postavljeno u malu galeriju blizu crkve, gdje 
je Sluga Božji izdahnuo. Na desnu stranu bio mu je postavljen križ. 
Da nije bilo mrtvačke bljedoće, koja se odražavala s ljubičastoga odijela, 
bilo bi se reklo, da spokojno spava. Tu su kroz čitavi dan dolazili sinovi 
da mole, ljube ruku i da plaču, dolazile su i skupine svećenika i patri¬ 
cija u velikom broju, i pobožne gospođe. Svi su, mjesto da im se grsti, 
osjećali pobožno poštovanje. Prema večeri došla je i grupa Kćeri Marije 
Pomoćnice, da poljube ruku Utemeljitelja. 

U noći se sastao vrhovni zbor Pobožne družbe pa je vijećao, ako se 
od nadležne vlasti dobije dopuštenje, da se Svetac pokopa u crkvi Ma¬ 
rije Pomoćnice ili u misijskom sjemeništu u Valsaličeu, da se odmah 
započnu radovi oko ukrašivanja svetišta, koje je toliko bilo na srcu 
Don Bosku i za koje je već bio dao napraviti zgodne nacrte. 

U isto vrijeme crkva sv. Franje bila je već pretvorena u kapelu. 
Čim se crkva otvorila za javnost, u jedan se čas pokrenuo cijeli Turim 
Posjetnike su morali puštati kroz ogradu blagdanskoga Oratorija, a iz¬ 
lazili su kroz vrata zavoda. Gospoda i puk jednako su se približavali, 
da se poklone mrtvom tijelu. Molili su svećenike, da se dodirnu mrtvoga 
tijela medaljicama, čislima, urama, rupčićima i molitvenicima. Oko 4 
poslije podne bilo je toliko naroda, da se morao obustaviti svaki dodir 
predmeta, da mnoštvo ne bi imalo razloga zaustavljati se, nego da se 
reda neprestano, zbijeno i uredno. 

Oko 8 sati navečer bila su zatvorena sva vrata. Ipak mnogi, koji su 
bili došli s različitih strana Pijemonta, ustrajali su i uspjeli da vide još 


jednom obličje Sluge Božjega, koje je uvijek bilo nepromijenjeno i go¬ 
tovo nasmijano, kao u onoga, koji mirno spava. 

Najdirljiviji prizor toga dana bio je, kad su se poslije večere od ljub¬ 
ljenoga oca rastajali pitomci Oratorija. Stišćući se u maloj crkvi i dje¬ 
lomice okupljeni kod vratiju molili su večernje molitve. Zatim dok su 
svi klečali, ustao je don Frančezija u svečanoj tišini i rekao: — Vidite li 
ovdje našega dragoga oca u pokoju, miru, s posmijehom, koji mu titra 
na usnama ? Čini se kao da vam želi govoriti, a vi kao da čekate, da 
ustane i da vam reče riječ. Ali, on, na žalost, ne može da vam ponovi 
one svete pouke, koje vam je toliko puta davao, on vam više ne može 
govoriti... A što da vam rečem ja s ovoga mjesta, gdje je Don Bosko 
toliko učinio za vas ? Ništa drugo, nego ću vam ponoviti zadnju riječ, 
koju vam je ostavio. Kad smo ga pitali, koju uspomenu želi ostaviti 
svojoj mladeži, odgovorio je:-— Recite mladićima, da ih 
ja sve čekam u raju. 

U crkvi je bila takva svesrdna i duboka tišina, da se moglo osjetiti 
teško disanje siromašnih mladića, koje je Don Bosko u vedrini svoje 
smrti zauvijek blagosiljao. Kad im je bilo naloženo, da pođu u sobe, 
svi su ostali nepomični, zaplakani, i jedva su se, razred po razred, udalji- 
vali, pogledavši izbliza još jednom ljubljenog Dobročinitelja, 

Kroz čitavu su noć bdjeli u molitvama i pobožnosti svećenici, kle¬ 
rici i salezijanski lajici. Don Rua dugo je molio u dubokoj sabranosti. 

2. veljače u 7 s. i 30 m. ujutro blagoslovljeno je tijelo i položeno u tro¬ 
struki lijes, obučeno, kako je i bilo, u sveto odijelo, no još nije bilo za¬ 
tvoreno, da se različitoj subraći, koja su izdaleka najavila svoj dolazak, 
dade utjeha, da još jednom vide očevo obličje. 

Pogreb je bio veličanstven. U 2 sata poslije podne lijes je bio ko¬ 
načno zatvoren i zapečaćen u nazočnosti svih članova vrhovnoga zbora. 
U 3 sata i po, kad su zvona sa svetišta prvim udarcima najavila svr¬ 
stavanje povorke, sto hiljada ljudi svrstalo se u redove. Dva duga reda 
klerika, dvije stotine svećenika, više od četrdeset župnika i kanonika, 
tri biskupa išla su pred nosilima, koja je na ramenima nosilo osam sale- 
zijanskih svećenika. Na polasku svi su s poštovanjem otkrivali glave, 
mnogi su klečali, drugi su pak ponavljali poklik, koji se toliko puta čuo 
dan prije: Bio je svetac! To je svetac! 

Odmah iza nosila išao je uz druge članove kapitula don Rua shrvan 
od žalosnih dojmova posljednjih dana i upiljen u svoju neizmjernu 
žalost. Za njima su išli vrlo brojni svećenici, zastupstva, predstavnici prvih 
turinskih obitelji, na koncu više stotina pobožnih osoba, koje su pobožno 
molile krunicu. Nikad se nije vidjela tako brojna i spontana skupina 
naroda! Don Bosko, sin naroda, dobročinitelj naroda, primio je od na¬ 
roda najveći izraz ljubavi i poštovanja. To nije bio pogreb, već triumf! 

Jedva jedvice su ušli u svetište, gdje su se vršili pogrebni obredi. 
Čim je dano odrešenje mrtvome tijelu, narod je nagrnuo k nosilima, 
da ih ljubi, kako se ljube svete stvari; vijenci cvijeća, koji su bili obješeni 
na 6 velikih kandelabara, razneseni su, a isto bi se bilo dogodilo 
sa crnim zastorom i istim lijesom, da nije brzo bio odnesen u crkvu sv. 
Franje u priređenu grobnicu. U isto vrijeme kad su se braća vratila kući, 
mir i duboko veselje obuze srca sviju. I oni koji su dotad plakali, 
osjećali su se vedri, kao da Don Bosko nije mrtav, nego kao da je uistinu 
još među svojim sinovima. Ponavljale su se svete i ljubazne riječi, koje 

je govorio, pripovijedali se najdraži događaji iz njegova života. Poja¬ 
vio se posmijeh i osjećaj zadovoljstva, koje se ne može opisati. 

Međutim ministar Krispi je dopustio, da se mrtvo tijelo pokopa 
u Valsaličeu, i to se učinilo, čim je bio dovršen grob. 

1. ožujka bile su odslužene vrlo svečane zadušnice, tridesetog dana 
u svetištu Marije Pomoćnice, koja je bila obložena crninom. Mnoštvo 
naroda nije moglo biti veće. Pogrebno slovo izrekao je kardinal Alimonda 
uzvisujući Don Boskova djela u XIX. vijeku i ispoređujući ga sa sv. 
Vinkom Paulskim i sa sv. Franjom Saleskim. Glas časnoga kardinala 
bio je šuštao zbog nutarnjega ganuća. 

Svečanih zadušnica, koje su se služile u mnogim krajevima i grado¬ 
vima Italije, Francuske, Španije, Argentine, Čilea i Brazilije, bilo je 
toliko i tako spontanih i svečanih, uz sudjelovanje vlasti i naroda, da su 
sličile veličanstvenom triumfu, koji je htio Gospodin, da se proslavi 
njegov ponizni Sluga. 

Najodličniji dostojanstvenici Crkve jednodušno su govorili, da je 
bio duša od Boga povlašćena, jedan odličan dobročinitelj čovječanstva, 
svijetla slava vjere, takmac sv. Vinka Paulskog, Jeronima Emilijanija, 
Josipa Kalasancija, Ivana Krstitelja La Salea ; svet svećenik, po srcu 
Božjem. Kad je kardinal Rampola slao don Rui sažalnicu Pape Lava 
XIII. napisao je „apostol, čijim se gubitkom otvara 
praznina, za kojom žali Crkva.” Kardinal Masaja, kardi¬ 
nal Kapečelatro, nadbiskup pariški, i stotinu drugih biskupa i kardi¬ 
nala očitovali su istu žalost, isto poštovanje i nadu, da je blažen u nebu. 
Biskup iz Pamplone odmah je rekao, da nije dopušteno sumnjati o pu¬ 
nini Don Boskove sreće u raju. Biskup barcelonski nazivajući ga slavom 
čovječanstva, svećeništva, Crkve i svih vjerskih redova, završuje: „Si¬ 
novi moji, danas smo častili uspomenu velikoga čovjeka; sutra ćemo 
podignuti crkvu velikome svecu!” 

I sam Papa Lav XIII., koji ga je običavao nazivati Svetac, 
u prvim audijencijama don Rui, ponovio je više puta istu pohvalu, 
tužeći se, što je star i što zato ne može sarađivati kod njegove beatifi- 
kacije. 

Tim glasovima s najviših strana pridružio se jednostavan, ali rječit 
i uvijek viši i zvučniji kor svih njegovih duhovnih sinova, salezijanaca, 
pitomaca, bivših gojenaca, suradnika i bližih i daljih štovatelja, koji 
su sve srdačnije hodočastili na njegov grob, nad kojim je bila podig¬ 
nuta kapela. Gospodin je, odmah iza Don Boskove smrti, nastavio na 
njegov zagovor tvoriti ona ista čudesa, koja je njegovim posredovanjem 
činio za njegova života. Pohodima na njegov grob, zazivom njegova 
imena i upotrebom njegovih slika i moći ozdravile su i ozdravljaju osobe 
oboljele od zastarjelih i neizlječivih bolesti. 

„...Narod je, tvrdi don Rua u prvom postupku za beatifikaciju 
Don Boskovu, već za vrijeme njegova života gajio veliku pobožnost 
prema Sluzi Božjemu. Ta se pobožnost nastavila iza njegove smrti te 
se naglašavala neprestanim traženjem molitava, da se postigne njegov 
zagovor, kao i neprestanim pohodima na njegov grob...” i „pače ima 
osoba učenih i dostojanstvenika, osobito crkvenih, koji pokazuju oso¬ 
bito pouzdanje u njegov zagovor. Ima biskupa, nadbiskupa, kardinala, 
ima svećenika, kanonika, profesora, liječnika, advokata, lajika svakoga 
staleža, koji dolaze na taj častan grob i time pokazuju svoju duboku 


pobožnost prema Sluzi Božjemu, te se ne žacaju pomiješati se sa osobama 
srednjega i nižega staleža, koje također dolazi u velikom broju.” 

Ta je pobožnost rasla i sve više raste, općenita je. Tko može da 
ima koji komadić njegove odjeće, posljednji njegov vlastoručni 
potpis, ili kakovu stvarcu, koju je on upotrebljavao, brižljivo je čuva. 
Sobe, u kojima je stanovao Sluga Božji na svojim putovanjima, kod 
mnogih obitelji poštuju. Ista sveta odijela, koja je ma i jedamput upo¬ 
trebljavao, čuvaju se kao relikvije. 

Taj glas svetosti i to veliko čašćenje Sluge Božjega raširilo se po 
čitavom svijetu. Među istim urođenicima Patagonije ime se Svečevo 
zbog nekih čudesa sa čašću spominje. Salezijanac don Evasije Garone 
svjedoči, da je mnogo puta vidio dolaziti u misijsku bolnicu u Vijedmi 
siromašne Indijance, kojima je bila potrebna kirurška operacija ili po¬ 
sebna bolnička njega. Dolazili su iz središta pustinje i sa podnošja Kor- 
dilijera, pa su molili, da budu primljeni. Kad bi ih pitali, tko ih je upu¬ 
tio, oni bi odgovarali: — Jedan otac, neki misionar... 
U okolini nije bilo nikakvoga misionara, a uza sve to oni su ponavljali, 
da su sreli jednoga oca, koji je bio tako dobar, te je s njima vrlo ljubazno 
razgovarao i rekao im: Idite, idite u misijsku bolnicu, 
te im je i put pokazao. Neki na težim točkama puta, kad se više nijesu 
znali snaći, ponovo su ga vidjeli, uvijek s njegovim milim smiješkom ; 
osokolio bi ih, da proslijede i dao im nove upute, da dođu do cilja. Svi 
bi se na prvi pogled Don Boskove slike, ili na hodnicima bolnice ili u lje¬ 
karni, razveselili i sjajnih,u Sveca uprtih,očiju govorili bi: — Evo, evo 
oca, koji nam je govorio ! — U Ognjenoj Zemlji, mnogi od dvije tisuće 
i više Indijanaca na salezijanskom misijskom groblju, umrli su utješeni 
viđenjem Don Boska ili Marije Pomoćnice: — Evo, evo Djevice! Kako 
je lijepa, kako je lijepa! Evo velikoga oca, koji me zove i smije 
mi se! — Veliki otac u njihovom načinu izražavanja jest Svetac. 

Glas o Don Boskovoj svetosti bio je tako velik i spontan poslije 
njegove smrti, da se u isto vrijeme pokrenula misao o njegovoj beati- 
fikaciji i u Turinu, u Pijemontu, i u drugim krajevima. Već od veljače 
1888. sam je kardinal Lucido Morija Paroki pisao don Rui, i u dvjema 
audijencijama ga je poticao, da je što brže traži, te mu je i na rastanku 
doviknuo: „Preporučujem Vam Don Boskovu stvar, 
preporučujem Vam Don Boskovu stva r.” 

Biskupijski proces o glasu svetosti, životu, krepostima i čudesima 
Sluge Božjega počeo je u nadbiskupskom dvoru u Turinu 4. lipnja 1890.; 
početak općeg procesa za beatifikaciju bio je 23. srpnja 1907. 

Posvuda su se dizale molitve za sretan uspjeh ispitivanja, ali oso¬ 
bito u Turinu, odakle se hodočastilo u Valsaliče, i gdje se služila vrlo 
svečana služba u valdočkom svetištu. Napokon je 30. siječnja 1908. 
uzoriti kardinal Petar Mafi, nadbiskup iz Piše, svečano komemorirao 
časnoga Slugu Božjega u Oratoriju. 

Vjerske svečanosti u Turinu odjeknule su po čitavom svijetu. Kar¬ 
dinali i biskupi željeli su sami pontificirati u svetim obredima zahval¬ 
nosti, i razboritim, ali toplim riječima počastiti providencijalno poslanje 
Čovjeka Božjeg, Apostola mladeži, Apostola no¬ 
vih vremena. 

Kad su provedeni kraju procesi o pregledbi spisa, Super non 
cultu i Super fama et virtutibus in genere, kadje 

završen i apostolski proces: Super virtutibus et super mira- 
c u 1 i s i n s p e c i e, u kojem se dokazao heroizam njegovih kreposti, 
26. veljače 1927. prispio je toliko željkovani dan, kad su dokazana ču¬ 
desa, koja su se dogodila na njegov zagovor, pa ga je zamjenik Isusa 
Krista proglasio blaženim.* 

Na svršetku apostolskog procesa o krepostima i njegovim čudesima 
pojedince (super virtutibus et super miraculis in 
specie) 13. listopada 1917. obavila se kanonička pregledba mrtvoga 
tijela. Tijelo je nađeno u stanju pretvaranja u mumiju, posve čitavo 
i s nepromijenjenim crtama lica. Nakon obavljene pregledbe bjesovi su 
bili zatvoreni i zapečaćeni, pa su položeni u istu grobnicu, odakle su bili 
uzeti. 

Prije nego na taj grob utisnemo svoj poljubac i svoje molitve, i u 
ime onoga, koji ovo čita, moramo još spomenuti neke od vrlo brojnih 
milosti, koje se svaki dan postizavaju na Don Boskov zagovor. 

Sestra Adela Markeze, kćerka Marije Pomoćnice, bila je posve 
slijepa od mrene, koju je specijalista dr. Bona proglasio neizliječivom. 

Pod konac 1887., kad je već Don Bosko bio bolestan, sestra je više 
puta izrazila želju, da bi išla k njemu, da primi njegov blagoslov, jer se 
nadala, da će ozdraviti. Ali smatrali su, da nije zgodno povesti je Sluzi 
Božjemu, jer je bio teško bolestan. Kad je on umro, sestra osjeti, da joj 
pouzdanje raste. Uveče 1. veljače 1888., kad je mrtvo tijelo Svečevo 
bilo izloženo u crkvi sv. Franje Saleskoga, bila je gotovo donesena u spo¬ 
menutu crkvu, koja je bila puna naroda. Ali kako joj je pozlilo, odveli 
su je u bolnicu s nakanom, da je sutradan dovedu. I zbilja, 2. veljače 
ujutro doveli su je pred mrtvo tijelo Svečevo, rekli su joj, da klekne, 
pa su joj uzeli ruku i primakli je ruci pokojnikovoj. Ona je stisne, poljubi, 
prinese je očima, protre ih njome i napravi znak križa, kao da je on bla- 
gosilja. Kad je to bilo gotovo, klikne .-Vidim Don Boska! Vi¬ 
di m D o n B o ska! U čas je zadobila vid. Otada je vid sestre Adele 
bio uvijek savršen ; čak se činilo, da su njene oči bile živahnije nego prije, 
tako su bile lijepe i takve su ostale sve do smrti. Dr. Albertoti je rekao, 
da je to ozdravljenje jedan iznimni izvanredni čin. 

Lujza Piovano iz Turina bila je bolesna na maternici. Liječnici su 
izjavili, da je bolest neizlječiva, pa su joj davali još jedva nekoliko mje¬ 
seci života. Fizičkom zlu pridružilo se i moralno. Muž joj nije imao vjere, 
i već više od dvadeset godina nije se bio ispovjedio. Nije to htio učiniti 
ni u prigodi vjenčanja. Bolesnica, želeći svoje ozdravljenje i obraće¬ 
nje svoga muža, po savjetu pobožnih osoba, odluči moliti devetnicu 
Don Bosku, kome je na čast i kandioce zapalila. Dvostruku je devet¬ 
nicu počela u subotu prije Cvjetnice 1889. u stalnoj nadi, da će ozdra¬ 
viti. Prije nije mogla zaspati ni s pomoću lijekova, koje su joj liječnici 
bili prepisali, a u noći trećega četvrtog dana devetnice obuze je san i 
u snu vidje u roketi i štoli Don Boska, koji joj preporuči, da moli. Ona 
mu odgovori, da moli, ali da još nije postigla milost. Sluga Božji nado- 
veže : D a, d a m o 1 i, i viđenje je iščezlo. Kad se probudila, čelo joj je 
bilo znojno i učinilo joj se, da i otvorenim očima vidi Don Boska. Otada 
joj je uvijek više raslo pouzdanje, da će joj Svetac učiniti dvostruku 

* 1. travnj'a ove godine, 1934., Papa Pijo XI., na sam Uskrs, proglasio ga 
je svetim. (Op. prev.) 

milost. Navečer Velike subote zaspi. Malo kasnije probudila se sva u znoju, 
ali sasvim drukčija. Na Uskrs rano ujutro, osjetivši se potpuno zdravom) 
pošla je u Sv. Filip, da obavi pobožnost. Kad se vratila kući, reče joj 
muž: — Kako danas lijepo izgledaš! Kao da to nije tvoj jučerašnji iz¬ 
gled 1 — Supruga mu odgovori: — Sigurno ljepše izgledam, jer mi je 
Don Bosko unaprijed dao milost: ja sam ozdravila. — Muž joj se rugao 
i nije htio vjerovati. Gospođa je plakala i još je s većim žarom molila 
Sveca, da obrati siromašnoga muža. Barem je dva sata molila Don Bo¬ 
ska govoreći mu: — Danas je zadnji dan devetnice, što ne vidiš, kako 
još muž ima tvrdo srce ? Dirni mu srce i okreni ga 1 — Navečer, kad 
je izmolila molitve i krunicu, iznova ga je s velikom vjerom molila, da joj 
učini milost. U noći osjeti, da je netko tri puta zove: — Lujzo 1 — Pro¬ 
budi se i vidi uz krevet Don Boska u štoli, u oblaku bijeloga svijetla, 
uzdignuta nad zemlju. Gospođa ga prepozna, jer je u životu tri puta 
s njim govorila, i poviče: — 0, Don Bosko 1 — On joj odgovori: — 
Da, upravo sam ja, vjeruj, ja ću ti učiniti, što želiš. — 0, Don Bosko, 
ako mi dadeš milost, da moj muž obavi uskrsnu dužnost, ne ću te nikad 
više zaboraviti. — Pošto je Don Bosko nadodao : — Dž, d k, moli 
i moli — iščezne. Supruga je odmah pripovijedala viđenje mužu, 
koji joj nije vjerovao pa je opet zaspao. I ona sama, pošto se pomolila 
Don Bosku, zaspi. Ujutro rano vidjela je gospođa, kako je muž ustao 
i izišao. Ona ga je izdaleka slijedila, da je ne bi vidio. Vidjela je, da je 
ušao u crkvu sv. Filipa, pošao je k ispovijedaonici, da se ispovjedi pa je 
pristupio Pričesti. Kad se vratio kući, pokazao je supruzi uskrsnu cedu¬ 
ljicu i rekao joj: — Gledaj, jesi li sada zadovoljna, kad sam obavio 
uskrsnu dužnost ? Htio sam te zadovoljiti, a i ja sam sam zadovoljan ; 
nisam vjerovao, da onaj, koji polazi na sv. Pričest, osjeća toliko utjehe. 
— Obraćenje bilo je savršeno, a oboje su ga pripisivali Don Bosku. Kao 
obraćenje muža, tako je savršeno bilo i ozdravljenje gospođe od bolesti, 
koju su liječnici bili proglasili neizlječivom. Od Uskrsa nije ostala u kre¬ 
vetu nijedan dan. U utorak iza Uskrsa pohodila je liječnika, da je pre¬ 
gleda. On joj reče : — Idite samo, jer ste ozdravili, pa Vam ja više ne 
trebam. 

U Vesulu, u Francuskoj, u biskupiji Besanson, jedna sestra od 
Milosrđa, po imenu Marija Konstantina Vorb od 36 godina, već je osam 
mjeseci teško bolovala od jednoga ili više želučanih čirova, koji su joj 
prouzrokovali bacanje krvi, te su je silili, da se hrani samo mlijekom. 
Osmi dan devetnice, koju je molila u čast Sluzi Božjemu, nenadano 
je osjetila, da je zdrava, pa se ustala iz kreveta, jela u zajednici i s dru¬ 
gim sestrama, te je preuzela poslove u kuhinji, a sutradan pošla je na 
hodočašće pješke, a da nije osjetila umornosti, u jednu kapelu, koja se 
nalazila na susjednom brežuljku. Otada je njeno zdravlje, prije slabo, 
postalo krepko i čvrsto. 

Sestra Marija Josipa, iz zavoda sv. Josipa u Morijani, u Savoji, već 
od 1886. bila je od triju liječnika osuđena na smrt radi teške bolesti 
na prsima. Neprestano je kašljala i često je pljuvala krv, i probadalo ju 
je na desnoj strani prsiju. 1889. osjetila je boli u crijevima i žestoku 
glavobolju. Uslijed tuberkulozne upale potrbušnice narastao je u sje¬ 
dištu bolesti neki tumor ili čir, koji se otvarao i nanovo zatvarao. Ope¬ 
racija nije bila moguća zbog njezine teške slabosti. Desna joj je noga bila 
otekla, postala hladna i paralitična, a i desna ruka bila je počela gubiti 

svoju snagu. Kako se očekivala skora smrt, bolesnica je primila posljed¬ 
nju Pomast. Nagovorena, da sa sestrama učini devetnicu Don Bosku,. 
počela ju je s velikim žarom. U predzadnji dan, nakon što je vidjela Sveca^ 
koji joj je obećao ozdravljenje, njezino je pouzdanje naraslo, dok zadnji 
dan nije najednom ozdravila. 

Svećenik Josip Manaj, rektor iz Zerfalija, u oristanskoj biskupiji, 
već je tri godine u uglu lijevoga oka nosio neku žlijezdu, koja je u stal¬ 
nim razmacima vremena oticala i gotovo mu priječila raspoznavati 
predmete. Zatražio je jednu stvar, koja je pripadala Don Bosku. Kad 
je privio na oko, u čas iščezne otok i žlijezda tako, da nije ostalo ni 
traga bolesti, koja ga je godine i godine mučila. Kad je slagao komadić 
poslana sukna, preporuči se Don Bosku govoreći mu: — 0, oče Don Bo- 
sko, ja čvrsto vjerujem, da si ti u nebu, i kao takav učini, da moja bo¬ 
lest na očima iščezne. — Kad je pripovijedao o svom ozdravljenju, nado¬ 
vezao je: — Ako nije čudo ovo nenadano ozdravljenje, onda ne znam, 
ima li drugoga čuda. — Dr. Alojzije Denti iz Oristana, koji je bio rekao, 
da taj svećenik ima tešku criocistitis cronica, malo dana 
iza toga našao ga je posve zdrava, a da nije bio upotrebljen nikakav 
lijek. Ovaj se čudnovat čin dogodio nekoliko mjeseci iza smrti Sluge 
Božjega. 

Te i mnoge druge milosti stavljene su u redoviti postupak Ordi¬ 
narija i utvrđene, zajedno s drugima isto tako čudnovatima u apostol¬ 
skom procesu. Sam dan početka postupka zbog beatifikacije i kanoni¬ 
zacije Sluge Božjega bio je označen jednom osobitom milošću. 

Sestra Ivanka Lenči, iz zavoda Kćeri Marije Pomoćnice, već je dugo 
vremena bolovala od teške bolesti, koja ju je bila dovela do zadnjih 
časova. Liječnik, koji ju je liječio, izjavio je, da se radi o turbe ner- 
o s e, ujedno o salpingite sinistra, a ustanovio je još i 
druge nervozne pojave u mozgu, koje su davale naslućivati na jednu 
lokalnu upalu mozgovne opne. Isti je taj liječnik priznao, da su bili 
uzaludni svi lijekovi, koje su preporučili liječnici, i da je bolesnica oz¬ 
dravila za vrijeme vršenja zavjeta, na dan, u koji se kod kongregacije 
obreda, raspravljalo o inauguriranju Don Boskova procesa. Toga 
dana, 23. srpnja 1907., bolesnica se s pouzdanjem preporučila Sluzi 
Božjemu, pa ga je vidjela kako se pojavio kod uzglavlja, primio je za 
ruku i pomagao joj sjesti na krevet. Bolesti je u čas naglo nestalo. Je¬ 
dan sat iza toga sestra Ivanka pošla je u svetište Marije Pomoćnice, 
a sutradan je na začuđenje sviju pošla na grob u Valsaliče, da zahvali 
svome dobročinitelju. 

Čudesa, koja se prepisuju zagovoru Sluge Božjega, više se i ne broje. 
Toliko su se množila i još se umnažaju. Budući da se ne možemo dulje 
zadržavati na sličnim pripovijedanjima, završit ćemo ukratko ispri¬ 
čavši dva čudesa, koja j'e svečano potvrdila Crkva za vrijeme kanon¬ 
skih procesa. 

Prvo se dogodilo na kćerki Marije Pomoćnice. Sestra Provina Ne- 
gro, koja je bila dodijeljena kući u Đaveno, imala je želučani čir, koji 
je bio ustanovljen istom onda, kad ga više nije bilo moguće izliječiti.. 
Dva mjeseca liječenja u Turinu bila su dva mjeseca žestokih boli. Nije 
više mogla progutati ni kapi tekućine, jezik i nepce bili su suhi kao suho 
drvo ; nije se nikako mogla kretati, a izgovaranje riječi bilo je prava muka, 
da se ne da izreći; isto je tako osjećala ljutu bol, kad bi otvarala ruke. 


1 posljednje nade, kojih se čvrsto drži instinktivni nagon ljubavi za ži¬ 
votom, već su, čini se, iz nje iščezavale zauvijek. 

Upravo se tada pojavila u duši siromašne bolesnice jedna nada, 
da bi od Don Boska mogla postići ono, za što je znanost izjavila, da je 
nesposobna dati. Molila je dakle u svom srcu dobroga oca, da je usliši, 
dok nije 30. srpnja noću 1906. godine stvorila čvrstu odluku: savila 
je jednu Don Boskovu sličicu, koju je držala među rukama, izmolila 
kratku molitvu i ne mareći za zabranu, da ne smije progutati nikakovu 
stvar, brzo je progutne. 

U isti joj čas strujanje života proleti po čitavome tijelu: od glave 
do nogu osjećala je, da joj teče val životne topline. Vikala je : — Ja sam 
zdrava, ja sam zdrava! —- Plačući od uzbuđenja, okretala se i preokre¬ 
tala, a da nije osjećala ni najmanje boli. Pokušala je sići s kreveta: 
odlično se držala ; pokušala je hodati: hodala je nesmetano. Noćni sa¬ 
tovi činili su joj se vječni. Na glas zvona za ustanak oprala se, pospre¬ 
mila krevet i svoje stvari i izašla da pođe sa sestrama na Misu. Mnogo 
je trebalo, da se pobijedi razumna nevjera glavarice i sestara! No ko¬ 
načno je očevidnost pobijedila sumnju, da je sve to učinak kratko¬ 
trajne sugestije. Nenadano ozdravljenje, koje je tada bilo potpuno, uz¬ 
držalo se i kasnije. G. 1923. imala je 53 godine i odlično se osjećala. 

Drugo čudo nimalo ne zaostaje za prvim, a više je dramatsko u 
svojim okolnostima. 

U svibnju 1921. Bolesnica Terezija Kalegari dvadeset i devet mje¬ 
seci boravila je u gradskoj bolnici u Kaštelu Sv. Ivan blizu Pijačence, 
a mučile su je sve moguće bolesti. Ponajprije postinfekciozna upala zglo¬ 
bova, koja se lokalizirala u lijevom koljenu i kralješnici; zatim zastarjeli 
bronhitis, crijevni katar i sušica. Nitko se nije ni izdaleka nadao, da bi 
se mogla spasti, kad su u dobar čas sestre dvorkinje čitale u Životu Don 
Boska sličan slučaj, koji se čudnovato riješio iza blagoslova Sluge Bo¬ 
žjega, pa su ga ispripovjedile bolesnici. Ona, koja nikada nije ništa 
znala o Don Bosku, osjetila se kao nadahnutom, da zatraži njegovu 
pomoć. Odmah j'e započela devetnicu sa svakidanjom Pričešću, koju 
su primale i različite drugarice u sobi, ali boli u leđima, nogama, i ru¬ 
kama, mjesto da se ublaže, rasle su preko mjere, tako da siromašna 
žena nije više mogla podnijeti, a uvjerena, da ne će postići milosti, zakli- 
njala je Don Boska, da je smrću oslobodi muka, koje su je razdirale. 

Tada dođe kapelan i pozove je, da ponovo započne devetnicu. Ali 
osmi dan, u subotu 16. srpnja, stvar se razvijala iz zla u gore: držalo 
se, da se konac naglo približava. Sestre su pripravile i odjeću, u koju će 
je obući, čim izdahne. Ali bio je blizu čas, koji je bio odredio Svemo¬ 
gući, da proslavi svoga vjernoga Slugu. 

Izbijale su četiri ujutro. Bolesnica je obratila pogled na lijevu stranu 
i vidjela je, kako se približava svećenik srednjega stasa, obučen u crno, 
s prekriženim rukama. Kad je došao do nje, upitao je: — Kako si ? 

A ona u iznenađenju reče: — Ah!... — Svećenik nastavi: — Us¬ 
tani ! Ona odgovori: — Nisam sposobna. — Tada on reče pijemontski: 

Makni noge. Žena, koja, kako nije nikad bila vidjela obličja Don 
Boskova, tako nije bila nikad čula tu riječ u narečju, ali je ipak razu¬ 
mjela, da mora micati nogama. Pokuša: obadvije su je poslušale ; pre- 
klonila su se i koljena, koja su se s vremenom bila ukočila. Povikala 
J e : — Sestro, sestro, mičem noge! — A sestra brzo se približujući: 

— Terezijo, jesi li luda ? Je li moguće ? — No kako je sestra dolazila 
trčeći, Tereza joj reče: — Polako, jer ćete gurnuti Don Boska! — Nije 
ni imala vremena, da svrši rečenicu, kad zapazi da svećenik podiže ruke 
s dlanovima okrenutim prema njoj da uvijek se smiješeći udaljuje i 
nestaje. Kad se malo snašla od čuda i osjetivši, da su joj udovi slobodni, 
sjedne na krevet uz poklike zapanjenih sestara i bolesnica. 

Glas se poput munje raširio i uzbunio čitavu bolnicu. Htjela je, 
da je u kolicima odvedu u kapelu. Tako se bila odučila misliti, da ima 
vlastite noge, da s jednoga mjesta pođe na drugo. No kad je nisu poslu- 
šali, skočila je na noge i zakrene na vrata, koja su vodila u sobu jedne 
gospođe, koja je tu ležala. Malo zatim klečeći je slušala Misu, primila 
je sv. Pričest natašte, i s izvrsnim tekom je pojela zajedničku hranu, 
koju je probavila, kao i u prijašnja svoja lijepa vremena. Svi su je željeli 
vidjeti, kako hoda. Čitav je dan mnogo hodala. 

Kad se vratila u krilo obitelji, nije nikad više ništa trpjela od starih 
bolesti. Čudnovato ozdravljenje dogodilo se u čas. 

Čudo, što je i naravno, živo je uzbudilo građanstvo, jer je Kale- 
gari bila tu vrlo poznata, a znalo se i za njezine prošle jade. Braća, koja 
su bili sve prije nego pobožna, pred čudom su otvorila oči. Kad se zatim 
glas o tom događaju raširio i izvan Kaštela Sv. Ivan, bilo je utješlji- 
vih duhovnih plodova. 

Dospjevši do konca ovih stranica, i mi padamo ničice na grob Oca, 
Učitelja, preslatkoga Prijatelja naših duša, ne da se od njega oprostimo, 
jer će njegova uspomena ostati trajno ucijepljena u duši, nego da ispro¬ 
simo njegov blagoslov, jer je Don Boskov blagoslov zalog Božjega bla¬ 
goslova. 

„Tko god — reći ćemo s monsinjorom Manakordom — proučava 
povijest Sluge Božjega, Don Ivana Boska, njegovo podrijetlo, njegov 
položaj, sredstva sreće i samu narav njegove osobe, pa zatim prijeđe 
na pregled njegovih velikih djela, ne može a da ne usklikne : „Bog 
je, koji radi preko svoga Sluge; Bog mu uprav¬ 
lja korake, Bog mu nadahnjuje nacrte. Duh Bo¬ 
žji je radio u Don Bosku, nadahnjivao njegov 
um, upravljao njegovom voljom i raspaljivao 
njegovo srce, uvijek podržavajući u njemu ne¬ 
promjenljivi mir i čvrstu stalnos t.” 

Zato padnimo na njegov grob i molimo za sebe, za svoju subraću, 
za kćeri Marije Pomoćnice, za salezijanske suradnike i suradnice, za 
sve one, koji se dive i nastoje da ga nasljeduju u njegovim krepostima. 
Molimo, da nam isprosi milost, da njegovim duhom živimo na zemlji, 
da jednoga dana uzmognemo s njim uživati vječno veselje u nebu. 

PREVEO MARKO SOLJAČIĆ 

